
(Predgovor. 


ODODTOVOLNST 


Vzemite, preglejte, berite to knjigo, ljubljene 
Slovenci moji! Našli bodete, kako resnične da so be- 
sede Slomšekovega žtvotopisca, v. č. g. kanonika 
Kosarja, ki u svojem ,Anton Martin 
"Slomšek, First- Bischof von Lavant" 
Marburg 1863 str. 58 takole pravi: 

,Binzig in seiner Art steht er da als Biograph, 
,s0 dass wir manchen Priester sehon voll Begeisterung 
,ausrufen horten; ,Biographien soll Slomšek allein 
,sehreiben, da kommt ihm Niemand gleich'. Die 
, Biographien"; des Feldmarsehalls Radetzky, des 
,Fiirstbisehofes Kren, des Literaten Japel, des Pro- 
»fessors Ahacel, des Ehrendomherrn Čepe, des Arztes 
,lpavie, des Fršuleins Amalia Hagenauer (Bonaza), 
,sind wahre Meisterstiieke, voll Ansehauliehkeit und 
»Lebendigkeit, reieh an rednerisehem Sehmuck und 
,sinnreieh durehwebt mit zarten und riihrenden 
, Nutzanwendungen; sie sind geeignet, allen nach- 
,folgenden Biographen als Vorbilder zu dienen". 

Kaj da je Slomšek s svojimi žiuvotopisi name- 
raval, povedal nam je sam w svojem obširnem 
uvodu str. 3—12, katerega je u Drobt, l. 1862 
objavil, kakor da bi mislil bil že tudi sam na 
skupno izdanje tetvarine. , Kdor svojih slavnih 
prednikov ne časti, njih verli naslednik 
biti ne zasluži!" (str. 3). —- Naših pred- 
nikov verlih častiti spomin je živelj na- 


K U tej knjigi zaporedoma strani: 115, 61, 72, 15, 359, 
335, 321. 


VI 
rodnega duha", (str. 4.) — ,Naj bi rajnih 


spodobna pohvala mladim bralcem dob-- 


rega duha dala, zakaj mertvi nas živeti 
učijo." (str. 32.) — To so pokojnikove besede. 
Meni se Slomšek u svojih životopisih dozdeva 
kakor ljubeznjivi oča, ki svojim otrokom u prelepih 
vzgledih razkazuje življenja pravo modrost; kakor 
izkušeni starosta in apostol ljubljenega mu naroda, 
kateremu kaže pot do stalnega blagra, do časne in 
večne sreče. Vsak stan, vsaka starost nahaja tu 
obilno lepih naukov, uzornih vzgledov. Škofje 
str. 61—71, 231—247, duhovniki raznih verst 
na mnogih mestih, dekani, župniki, kaplani 161, 
194, redovniki 48 i. sl., 313—320, pridigarji 
94, 222, spovedniki 298—303; vojskovodje 134 
do 139 in prosti vojaki 119—121; učitelji 22 1, 


sl., 361, dijaki 32 i. sl., zdravniki dobri 339, 


342, sleparji 343, mestna gospoda 344, 365, 
kmetje 153 1. sl., stariši in otroci 117, 220, 234, 
gospodinje 30, 322, družina 329, tija doli do fa- 
rovške kuharice 182 — vsak bo našel svoj del. 
Nij je lehko razmere u vsakdanjem življenju 
človeškem , o katerej bi Slomšek tu mne govoril u 
svoji razsvetljeni modrosti, s svojim bogatim tz- 
kustvom. N. pr. o šolah, dobrih in slabih 93, 99, 
226, 227; o hišah božjih 156, 326, 371; 0 pri- 


micijah 89, 207, 251; o bratovščinah, o misijonih 


in duhovnih vajah 370, 264, 265; o božjih potih 


50; o lepem petju 18, 104; o godbi in godcih 193, 


0 volitvi stana 102, 364; 0 dobrih in slabih knjigah 
40, 330; 0 potrebi olikanosti 220; o igranju 327; 
0 maternem jeziku im mali slovenščini 102, 941, 
283, 397; 0 nemškutariji 46, 93, 378. sl.i.t. d. 

Kako lepo in navdušeno se poteguje str. 385 
do 86 za čast Slovencev! 

Upletene so tu in tam mnoge jako zanimive 
— drobtine, n. pr. krajepisi 191, 321; zgodovinske 
stvari 61, 131, 198, 210, 297, 362; literarno- 
historični podatki 22 i. sl., 126, 171, 196, 
212, 283. — Tedaj še enkrat: vzemite in poglejte! 


Četerta knjiga Slomšekovih zbranih spisov 
obsegala bode njegovih raznih spisov yervi del: 
narodno-politične članke, popise, raznotere podučne 
drobtine, šolsko blago in pedagogične stvari. 

Peta: raznih spisov drugi del: cirkveno- 
nabožno, in katehetično blago. 

esta: pastirske liste. 

Sedma: pridige osnovane. 

Osma in deveta: različne pridige. 

Če se nam posreči teh devetero knjig na svitlo 
spraviti, potem je perva težavniša polovica, začetega 
dela storjena: to kar Slomšekovih spisov po mnogih 
knjigah raztepeno, ne- ali le malo-poznamo okrog 
leži, bode zbramo in wrejeno pred nami. 

Potem šele znalo bi nasledovati novo izdavanje 
ostalih Slomšekovih skupnih del, in scer u nadalje- 
vanju zgoraj naštetih knjig blizu takole: 


a knjiga: evangeljska hrana 
Ednajsta | "990: gelj ana. 
Dvanajsta SNI 
Trinajsta | knjiga : apostolska hrana. 


Stirnajsta: Življenja srečen pot za mlade- 
niče device. (To je Slomšekovi knjižici: ,Žtvljenja sre- 
čen pot" in , Kerščansko devištvo" vkupaj u enem zvezku. ) 

Petnajsta: Blaže in Nežica. 

Vsaka knjiga poprek najmanje dvajset tiska- 
nih pol, — 

To br bil potem celi Slomšek — u resnici velikan, 
kakoršnega doslej nijma naše slovensko slovstvo ! 

Ali bode mogoče, toliko delo srečno dokončati? 
Po svojih dosedanjih skušnjah bi skoraj rekeh da 
teško ! | 

Perve knjige Slomš. zbr. sp. leži po prete- 
čenih blizu da četverih letih še okoli 400 iztisov 
u prahu; druge se še vedno my razpečalo toliko, 
da bi se bili tiskarnici povernili vsi stroški. Časi 
so slabi; ljudstvu po družbi sv. Mohora vajenemu 
po šestero knjižic dobiti za goldinar vsaka druga 
knjiga predraga. 

Da, ko bi slavni odbor družbe sv. Mohora 
blagovolil pr evzeli izdavanje četerte, pete, šeste, 
štirnajste in petnajste knjige! 

Da bi Matica slovenska hotela podpirati to 
početje na kakov si že bodi način! 

Ali da bi se oglasilo kakih 800— 900 na- 
ročnikov im zanesljivih plačnikov! — 

Toda upanja ne smemo izgubiti. 


U Ptaja koncem mesca septembra 1879. 


Urednik. 


0 SLOMŠEKOVI 
životopisi. 


-o CZ — 


Slomšek ITI. 


Slomšekov avod, 


oo naso oo 


Slava rajnim rodoljubom in utemeljiteljem našega slovstva. 
(Drob. 1862.) 


1. ,ivalimo sloveče može in očake 
svoje še u njihovih rodovinah. Njihova 
trupla so u miru pokopana, in njihovo 
ime živi od roda do roda. Njihovo modrost 
naj ljudstva pripovedujejo, in slavo njihovo naj 
srenja oznanuje." (ŠSirah 44, 1. 14. 15.) Tega 
nas, priateli moji, sv. Duh opominja, in sv. 
Maksim škof nam veli: ,Ne hvalt človeka u 
njegovem življenju, ampak hvalit ga po 
njegovi smerti; povzdiguj njegove za- 
sluge, kadar je rajni, in hvalivca pri- 
lizovanje ne mika, pa tudi pohvaljenega 
prevzetija ne skuša."  Flvaliti svoje rajne 
dobrotnike, povzdigovati njihova lepa dela in znamenite 
zasluge, nam je ravno toliko dolžnost, kakor njih 
slavne vzglede posnemati. Kdor svojih slavnih pred- 
nikov ne časti, njih verli naslednik bil ne zasluži. 
Hvalimo toraj, dragi priateli, sloveče može, rodo- 
ljube naše, ponavljaje njihov spomin. 

1% 


2. Poštovali so starodavni Izraelci svoje očake 
Abrahama, Izaka in Jakoba; sveto jim je bilo 
njihovo blago ime.  Prepevali so Mojzesa, svojega 
postavodajalca visoko modrost, Jozuetovo in drugih 
vojščakov veliko hrabrost. Mogočna dela očakov 
bila so iskre serčnosti sinom, njihoro pokopališče 
bilo je u sili mlajim pribežališče. —- Stavili so 
stari Hgipčani, nekdanji Helenci in Rim- 
ljani svojim junakom veličastne spominke, so dajali 
svojim dobrotnikom hwalo in čast. Tudi Nemet, 
naši sosedje, imajo Valhalo, svojih pesnikov m 
slovnikarjev veličastno dvorano, ter obhajajo slav- 
nih možev hvalni spomin. In naši južni bratje 
Serblji svojih junakov lepe vojne pojo. Kaj mi 
Slovenci slavnih možev pogrešamo, ne poznamo 
njihovih del, se ne glasijo med mami naših očakov 
lepa imena? Tega Bog ne daj! Naših pred- 
nikov verlih častiti spomin je živelj 
narodnega duha. Pometi starih junakov 
slavo, in si pripravil mlajim pogin. 

3. .Kdo nas Slovencev ne imenuje z veliko 
častjo in hwalo apostolskih bratov Solunčanov sv. 
Cirila in Metoda", dve pervi zvezdi vero- 
zakona in našega slovstva?  Jezer let svetita vsem 
Slovanom , in bota svetila našim narodom, dokler 
ne ugasne matere Slave lepo ime. Sveta vera 
jima je bila luč, beseda slovenska perva 
pomoč izobraziti veliki slovenski narod. Sveta 
vera in pa beseda materna ste tudi nam 
Beri Drobtince VIIL., str. 9, 

pravega napredovanja nogi in roki.  Zaverci 
vero, opusti besedo materno, in tvoje napredovanje 
bo kroma, kruljevo. 

4,  Ozrimo se u bližnjo Krajno, ki je od 
nekdaj glava slovenščine bila šn je zvonec nosila 
po svojih slavnih možeh za slovenščino gorečih, 
srečali bomo lepo število pridnih delalcev na slo- 
venskem polji. Trubar, Dalmatin, Bohorič 
in tiste dobe verstniki so našo slovenščino obudil, 
ako so ravno nesrečno od prave vere zavili; Bog 
je njihove greške narodu našemu u dobro obernil 
po neskončno modri svoji previdnosti, ki dostakrat 
hudo sprostim ljudem dopusti, pa hudo k našemu 
pridu oberne. — Kdo ne pozna starega Japelna" 
in Blaža Kumerdeja njegovega tovarša? Bila. 
sta mnogo učena in pa za slovenščino vsa goreča 
moža, mervi duhovskega, druge posvetnega stanu, 
ki sta obudila serce svojih verstnikov za slovensko 
modrico, — U mjuni družbi so poslovenil možje 
prebrisane glave in vpobošnega duha celo sveto 
pismo, in položili terdni temelj movi dobi naše 
slovenščine. Dva zaroda sta se že omladila, kar 
počivata u hladni zemlji verla Sloxenca; še cvet 
njunega truda sad; kwala jima bodh! 

5. So imeli Latinci svoje mecenate, tmamo 
jih Slovenci tudi mi, ki so mogočni podporniki 
bili naši slovenščim, vredm, da jih hvaležno pom- 
namo. — U beli Ljubljani je žwel u začetku tega 
stoletja žlahen in visoko učen gospod, ne le po 

% Beri Drobtince VIL str. 121—129, 

Kranjski in Štajarski, temveč po vsi Evropi dobro 
znani baron Žiga Coiz. Kakor pridna bučela je 
Coiz pobiral, in po svojih znancih pobirati dal 
cvetje slovenskega slevstva po planinah in dolinah, 
90 svojih rudnikih im fužinah, gradwo za nov 
slovenski besednik, Vabil je verle može, katere je 
poznal, da imajo za slovenščino glavo in serce, u 
kolo svojih prijatlov, in jih je za omiko Slovencev 
unemal, jih z denarji in z dragim svetom podpiral. 
Vodnik in Kopitar sta bila Coizova učenca; 
Vodnikovega slovarja pervi utemeljitelj bil je slavni 
Žiga Coiz. Pač lep vegled vsem domoljubom, kako 
naj delamo in pomagamo vsakdo po svojt zmož- 
nosti, bodi si s peresom, ali pa z denarji, s pod- 
bDujenjem ali z dobrim svetom, naj se unemajo za 
slovenščino naši mladi rojaki. Setva in žetva je na 
slovenskem polji velika, verlih delavcev pa še premalo. 

6. Kakor žvergoli u domačem logu slavulj 
pesnice sladke, tako je naš rajni Vodnik svoje 
pesni prav po domače pervi pel, tn je s svojim 
čednim vpetjem mnogo mladih pesnikov unel. Vse 
je Vodnika rado poslušalo; od Soče do Mure, ob 
Savi in Dravi, so se Vodnikove pesni popevale in 
ogrevale dobrovoljne Slovence. Bila je doba Vod- 
nikova našega slovstva lepa spomlad, blagi Vodnik 
pa njeno solnce. Ubožček je rajni Vodnik živel, 
ubožec je umerl, kakor je večidel pevcev osoda, ali 
njegov lepi spomin po vsi slovenski zemlji slovi, 
kakor st ga je starček sam po svoje prav živo na- 
pisal rekoč: 


Kar mati učila, Veršaca Parnasa 
Me mika zapet, Zgol svojega znam, 
Kar starka zložila, Inacega glasa 

Je lično posnet. Iz gosli ne dam, 
Rodila me Sava, Latinske, helenske, 
Ljubljansko polj Tevtonske učim, 
Navdale Triglava Za pesni slovenske 
Me snežne kope. Živim in gorim. 


Ne hčere, ne sina 
Po meni ne bo, 
Dovolj je spomina, 
Me pesni poj6. 


7. Kakor je Kranjski Vodmik po domače 
zapel, tako je učeni Ravnikar prav po domače 
povedal, in je svojim rojakom jasno pokazal, da 
pristna slovenščina nij u ponemčenih mestih domi, 
ampak na kmetih, kder še. Slovenci ovohali nijso 
nemškega duha. Ravwnikarjeve ,, Zgodbe sv. pisma" 
so toliko bogata zaloga zlatih slovenskih jabelk, da 

si tz njih vsak mladi Slovenec lahko obilno doma- 
— čega blaga nabere, in u besedi slovenskega duha 
nadobi. Bajni Ravnikar je Vodmikovo zapuščino 
po njegovi smerti kupil im vse njegove zbirke na- 
šega slovstva svojim rojakom sporočil. Ravnikar 
tn pa blagi Bulant, obadva verla Slovenca in 
škofa, sta u Ljubljani slovensko stolico utemelila 
in oživela slovstvo naše. Hvala jima lepa! 


8. Koliko je častiti Franc Metelko za 
čisto slovenščino storil, nam kaže njegova mojsterski 
zložena yismenost, nam pričajo Metelkove mnogo- 
verstne zbirke in dela. Tihemu potoku podoben, ki 
lepe senožeti im ravno polje rosi, je delal Metelko 

do svoje sive starosti kakor naš drugi Dobrovski. 
Bil je Metelko ves Slovenec in pa Dolenec. Bodi 
mu slava! 

9. Bilo bi še mnogo omeniti verlih kranjskih 
Slovencev in tudi Primorcev, kakor rajnega Staniča 
Goričana," Vertovca Vipavčana, Veriti Franca," 
nadepolnega Pekec Antona, slavnega pesnika 
 Preširna in še drugih možev lepo število, pa 
naj bo zadosti slovesa verlim Kranjcem, da tudi 
od verlih Slovencev častitega Gorotana vsaj 
enokoliko povemo, — Starega Gutsmana pozabiti 
ne smemo, on je naš Nestor u pismenosti. Celino. 
našega slovstva je obdelovati začel, tn je z obšir- 
nim besednjakom, ga s svojo nemško - slovensko 
gramatiko Nemcem priložnost dal, se slovenščine 
lehko lotite; in to je velik dobiček, pa tudi rajnemu 
Gutsmanu obilen zaslužek. Kdor začne celino orati, 
več velja od onega, kateri že rodovitno polje ob- 
deluje. Gutsmamu, verlemu Korošcu naša zahvala! 

10. Sveti se u kolu koroških Slovencev Jar- 
nika Urbana lepo ime. Bistre glave mož, pa 
tudi verle postave, je blagi Zilčan slovensko evetje 
saditi začel, u tisti merzli dobi, u koji se nihče za 
slovenščino zmenil nij; po njegovih poskušnjah je 
na Koroškem slovenščina spet ozelenela.  Čitaj 
Jarnikovo Zvezdje, ber: poslovenjenega Frido- 
lina na potu u fužine, in čudil se boš, kako vi- 
soko se je njegov duh povzdigal, kako gladko mu 
je še pred polovico stoletja slovenščina tekla. Jar- 
Beri Drobtince III. str, 81—91. — "" V. str, 116. 

nikov Idiotikon slovenski nam je živo ogledalo 
veličastnega sklada naše slovenščine, in nam s per- 
stom kaže slovenske besede čedno kovati, pa tudi 
vazumevno dokazati vsake besede koren in pomen. 
Jarnik, u stari slovenščini ves doma, je razumel 
vseh Slovencev podrečja; samče je sedel na nemški 
meji svojih pelindvajset let, je gledal z žalostnim 
sercem osodo, kako nemščina vsakih sto let sesterno 
polje za eno uro na široko spodrije; Jarnik je pa 
tudi branil, da nemščina slovenščine celo zalila 
nij, ter je svoje rojake to neprijazno nemško po- 
vodenj jeziti budil. Nenvila smert nam je Jarnika 
pokosila, pa duha slovenskega nij zadušila, kojega 
je mladim Gorotancem zapustil, kateri vsi živi in 
serčni se za ravnopravnost Slovencev tako moško 
ponašajo. Slava jim! 

11. Bil je mož u Gorotanu toliko priprost 
tn ravnega serca, pa tudi veliko prebrisan in u 
vseh vednostih znajden, da ga ntjso imeli prednamci 
enakega, tn ga zanamci bojo težko imeli: Izverstni 
učitelj, poln jasnega nauka na lect, iznajden kmet 
u sadjorejt in na polju, bil je rajni Ahacel Ma- 
čija," draga igla Slovencev, dika učilišča Celov- 
škega, pa tudi blagor cele Koroške dežele. Kdo je 
Ahacelna poznal, in ga mij ljubil; kdo bere Slo- 
vencev dejanje, in ne hwali prijatela našega, me- 
cena slovenskega!  Poboljšati kmetom, svojim ro- 
Jakom , gospodarstvo, si je Ahacel prizadeval, ne 
le z glavo, marveč tudi z rokami vse svoje žive 
Beri Drobtince IL str. 117—13]. 

dni. Poleg posvetnega dela pa tudi dušnega polja 
svoje ljube domovine pozabil nij, kakor priča nje- 
gova lična zbirka koroških in štajarskih pesnij. 
Prijatel svojega rodu in doma je nabiral blaga 
slovenskega sam, je pa tudi druge rodoljube pod- 
piral in oživljal, naj bi domače polje čedili. Sosed 
starega pevca Andreaša Rožana, je ohranil 
drage iskrice prostega pevca, naj bi se ne pogubile; 
pomagal pa tudi mladim duhovnim u Celovški 
duhovšnici, naj bi prirastli izobraženi slovenski uči- 
telji. Ahacel je slovenščini u Koroškej dobro zemljo 
pripravil, ter zasluži, da se vsak domoljub nje- 
govemu spominu odkrije, in vsak Korošec hvaležno 
svojim unukom naznanjuje Ahacelna slavno ime. 
12. In ti, vesela dežela Štajarska, nijsi 
tudi ti verlih Slovencev rodila, jih dojila narodu 
svojemu? Kdor domoljubov Štajarskih ne pozna, 
naj ne reče, da je u rodovitih slovenskih goricah 
doma. — Verh veselih goric prt sv. Urbanu nad 
Piujem pokriva zelena gomila rajnega Volkmara, 
domačega pevca našega." Priprosto je blaga duša 
Volkmar živel in verle mladenče učil; priprosto 
so tekle njegove pesni u visokem duhu, čeravno 
u lozni obleki; duh pa ožilja, pismenka mori. 
Goreč prijatel mladine tn pa svoje drage domovine 


je Volkmar s svojimi popevkami Slovence budil, 


množil pobožnost tn pošten smeh, in dajal svojim 

rojakom u čednih pravljicah lepe nauke, dobro slane, 

pa tudi zabeljene. Dolgo že blaženi mož u tna- 
| Beri Drobtince VIII. str. 107—126. 

terni zemlji počiva, še njegovih pesnij sladki glas 
p0 slovenskih goricah odmeva, in povzdiga po božjih 
hišah Slovencev pobožnost. Naj vsak domoljub u 
slavnem spominu šivi, ki ožilja kakor naš rajmi 
Volkmar u mičnih popevkah svoje rojake, 

13. Kar sta rajni Šmigove in Joan 
Primic u nemškem Gradcu za slovenščino storila, 
ki sta slovensko stolico na učilišču Gračkem usta- 
novila, zasluži našo veliko hwalo, in terja od nas 
rajnim domoljubom za toliko večo priznavo, za 
kolikor veča je bila suša in lakota slovenščine u 
njunih dnevih. Perva sta u Gradcu slovenski jezik 
javno učila,. perva zagovornika mile slovenščine 
bila; sejala sta seme rodoljubnosti naše, ki je 
prirastlo visoko drevč, in na vsakem peresu njuno 
ime zeleni, ter nam veli tudi u grobu rajne do- 
moljube častiti. | 

14. Poznate gprijateli, iskrenega Slovenca, 
rodoljuba gorečega, Krempeljna Antona? Ka- 
kor dereči vrelec, kateri iz pečevja prihruje, med 
kamenjem po planinah me počivaje rožlja, ter hoče 
vse jeze podreti, naj bi svoje kraje rodovito napojil, 
katere je dolga suša stiskala, tako neugnano je 
lirala rajnega Krempeljna do svojega doma tin 
roda živa ljubav. Z bistrim očesom je meril na- 
šega slovstva nasprotnike, z ostrim peresom je branil 
svojega naroda pravice, kakor nam pravijo njegove 
knjige. Veliko let že počivajo u domači zemlji 
njegove kosti, njegov slovenski duh še neprenehoma 
mlajše rojake po vseh tistih krajih navdaja, po 

katerih je rajni Krempelj slovenščino rosil, Hvala 
mu lepa! 

15. Hočem povedati naših rodoljubov lepo 
število, kojih blaga dela so skrita ostala našim 


očem ? — vam naznaniti veliko množino verlih 
Slovencev in Slovenk, ki so slovemščino ljubili in 
priporočali svojim rojakom % — — Zaupam, da 


se svetijo njih častita imena u bukvah večne slave, 
ter jih bomo nekdaj veselo čitali, ako jih bomo. 
zvesto posnemali u pravi kerščanski ljubezni in u 
rodoljubju. Kakor svetle zvezde ma jasnem nebu 
migljajo, tako nas wabijo — nas milo zovejo in 
mogočno vlečejo rajmi naši rodoljubi, rekoč: Verli 
Slovenci ! ne pozabite, da ste sini matere Slave; 
naj vam bo drago materno blago: sveta vera 
tn pa beseda materna! Prava vera bodi 
vam luč, materni jezik bodi vam ključ 
do zveličanske narodne omike. Naj vam 
svete , mladi rojaki, rodoljubnost tz naših grobov, 
kakor večerno solnce, kt se po hribih in dolinah 
ozira, katere je na svoji poti lepo osevalo tn ogre- 
- valo, ter jim davalo novo življenje, — Kakor nam 
— bo minila hitro vsa posvetna čast tudi vam; 
za večno slavo toraj skerbite! — To je rajnih 
rodoljubov glas — tako na delo vabijo nas. -— 
Prijateli ! Slovenci! MRajnih Slovencev posnema 
bodi naša slava — bodi naše priserčno veselje! 
In kakor sem rekel, tako bodi! 


—JA—— 

i. Matija Ahacel, 


nekdanji učenik sedme više šole u Celovcu, Slovencev 
imeniten rojak in prijatel. 


(Drobt. 1847.) 


Dreča hiše največa je dober gospodar, od katerega 
se reče: ta mož za vse skerbi. Njega domači in 
sosedje veliko obrajtajo, rekoč: To so naš oča. Vsa- 
kemu ve moder svet dati, vsakemu pomagati, in po vsej 
soseski njegova beseda velja. Srečen kraj, ki ima takega 
moža. Od njega pravi sv. Duh: ,Pravični navadi 
svoje serce, da čuje ob zori pri Gospodu, ki 
ga je ustvaril. In ako bo najvišemu Gospodu 
dopalo, ga bo napolnil z duhom zastopnosti, 
in on bo, kakor dež, izlival besede svoje 
modrosti. Veliko. jih bo hvalilo njegovo 
modrost, ki ne bo nikoli pozabljena. Njegov 
spomin ne bo prešel, in po njegovem imenu 
se bo prašalo od zaroda do zaroda." 

Takega verlega moža je tudi Koroško imelo, in 
lansko leto, za nas še prehitro pokopalo. Bili so rajni 
Matija Ahacel, svoje domače dežele skerben oča, in svo- 
— jega ljudstva serčen prijatel, da je malo takih. Dolžnost 
nam je, da se jih po vrednosti spomnimo, in njihov lep 
spomin vedno ohranimo. | 

U lepi Rožni dolini, ki se ob bistri Dravi 
razlega, blizu Kranjskih gor je poštena stara fara sve- 
tega Jakoba. Farna cirkev na veselem holmeu stoji in 
prijazno po fari gleda, toliko lepega polja, senožetij in 


16 


sadunosnikov, ki domače vesi lepo zeleno venčajo. Od 
visoke cirkve evetega Jakoba vidiš proti solnčnemu za- 
padu na veselih gorenjah med sadunosnim drevjem 
Gorenče, imenitno ves, u kateri je toliko slavnih 
možev, duhovnikov in deželskih gospodov rojenih, da nij 
blizu hiše, ki bi svojih gospodov ne štela, katerih ne- 
koliko še zdaj živi. In po pravici bi rekel, da je taka 
soseska pravi božji vert, u katerem se izredi toliko slu- 
žabnikov božjih, da skoraj leto ne mine, da bi eden 
rojakov nove maše ne pel. — Gorenčam se pa tudi po 
drevju pozna, da pridnih in skerbnih domorodcev imajo, 
zakaj nij blizu vesi, ki bi toliko žlahnega sadunasnega 
drevja imela, ki so ga njeni nekdanji šolarji nasadili in 
požlahnili. U tej slavni vesi je tudi rajnega Matija 
Ahacelna zibel pod borno slamnato streho tekla. 
Pisali so se po rodovini Kometar. Ko so pa u Celovcu 
učenik u šoli novinca barali: ,Čigav si pa?" — je 
mladenč odgovoril: ,Ahacelnov Matija." Ahacelna po 
tem zapišejo, in vse svoje žive dni Ahacel ostane. 

Naš Matija, Rožan bornega stanu, pa žlahnega 
serca, bili so na svetega Matija dan leta 1779. rojeni, 
ubogih pa poštenih starišev sin. Imeli so brata, ki še 
živi, poštovani ces. kralj. uradnik, in pa sestro, prav 
modro bogaboječo ženko, katero so posebno ljubili. 

Mladeneč prebrisane glave, je Matija doma živino 
pasel, pa pri živini nij praznoval, tudi se z malopridnimi 
otroci ne pečal; hrezove terte je bral, in krivačem pro- 
dajal, ki slamnate strehe ž njimi vežejo. Kar je izkupil, 
so mu oča shranili in za denar potrebne obleke omislili. 
Tako se je dečko navadil že iz mladih dnij skerbnemu biti, 
denarja ne ponidoma tratiti, ker si je sam poskušal, 
kako se denar težko zasluži. — Lepo in pametno Je, da 
stariši otroku včasi kako reč prepustijo, naj si bo mlado 
sadunosno drevce, ali dvoje golobov, ali kako malo ži- 
vinče, da si ga izredi, Ima ž njim veselje in skerb, 

ter se tako nauči iz mladih nog za svoje skerbeti. Taki 
otroci bodo dobri gospodarji in gospodinje, kakor rajni 
Matija. Pa tudi šole deca zamuditi ne smejo. 

U Gorenčah je že svoje dni nekoliko ljudi brati 
znalo, dasiravno blizu šole nij bilo. Mladi Matiček se je 
slovenjega branja doma lotil; in ker je dobre glave bil, 
je poprej brati, kakor pa zlogati znal, ter si je hitro 
zrajtal, kako se tihniki in glasniki izrekajo. Naprosi 
dobre stariše, da so mu dali po zimi u Rožek u šolo 
hoditi, dasi je bilo ravno dobro uro hoda daleč. Uka- 
željni mladeneč se nij bal hude zime, ne daljne hoje; 
in šola mu je dobro zdala. Gospod šolski je po stari 
navadi zlogati začel, ter Matička prašal, ali že kaj zna. 
Fantej mu gladko bere, zlogati pa ne more; in možu 
nij šlo u glavo, kako bi kdo brez zloganja brati vedel. 
— Moral se je tudi Matija zloga lotiti. — Nij prida, če se 
preterdo starih navad deržimo, in mnogo dobrega zamu- 
dimo, ali celo sovražimo, dasi je ravno od starega boljše. 
Prav pa tudi nij, da bi vse staro zaničevali, in le za 
novinami letali. Najboljše je po nauku sv. Pavla rav- 
nati: ,, Vse poskusite; in kar je dobrega ohranite", 

Imeli so u šoli katehizem, po eni strani nemški, 
po drugi strani slovenski; tega se je prav pridno učil, 
ter se nij le kerščanskega nauka, ampak tudi nemške 
besede dobro in lehko naučil; in še star mož so Ahacel 
svoj katehizem hvalili in želeli, da bi bila po vseh šolah 
na Slovenskem taka šega, ne pa neunina navada, da se 
slovenski otroci najprej nemški brati učijo, če tudi ne 
razumejo, kar berejo. Slovensko branje se mora najpo- 
prej znati, potem še le se smejo otroci nemškemu pri- 
vajati; taka šola hitro in dobro zda, ter se otrokom 
pozna, da so u šolo hodili. 

U kratkem se je Matija u Rožeki izšolal; in bi rad 
u Celovec u više šole šel; pa stariši ga nemajo za čem 


u šolo dati, Bili so ravno tisti čas dober in usmiljen 
Slomšek ITI. 2 

gospod Frane Hudelist kaplan pri sv. Jakobu, priden 
mož, ki so za celo faro skerbeli; se veselili z veselim, 
pa tudi z žalostnim žalovali. Največa skerb jim je bila 
za ljubo mladino. Oni pervi šolo začno, in tudi Matijeta 
med svoje pridne šolarje vzemejo. U kratkem so šolskega 
gospoda dobili; in Matija se je nauka toliko lotil, da je 
pogosto namestu učitelja svoje verstnike in verstnice u 
šoli učil. — Tako je Matiček že u. mladih letih pokazal, 
kaki bo Matija mož. Bili so gospod Franc lepega petja 
poseben prijatel, so radi mladenče in dekliče ob nedeljah 
sklicali, in jih lepih pesnij učili; in pevci Rožno-dolinski 
so že tistokrat lepo sluli, kakor še sedaj. Med mladimi 
pevci je tudi naš Matija bil, sestra pa perva med pevkami. 

Z veliko radostjo so rajni Ahacel vse svoje žive 
dni pripovedali, kako so u svojih mladih letih prepevali, 
in že star možek so še radi s svojo ljubo sestro kako 
staro pesen zapeli. — Petje povzdigne in požlahni mlado 
serce, in razjasni človeškega duha, če je pošteno. Blagor 
toraj ljudem, ki lepe pesni znajo — pa tudi možem in 
ženam, ki otroke čednih pesnij učijo; oni dobro seme 
sejejo na polje Gospodovo. 

Mladi in berzni Matiček gospodu kaplanu posebno 
dopade; bil bi jak šolar' in lehko kdaj verli gospod — 
so gospod Franc mislili in očeta poprašali, kaj bode s 
fantom ? Oča pravi, da ga bo moral doma obderžati, in. 
mu, kadar odraste, želarijo prepustiti, ker je najstareji sin, 
» Tega ne% — rečejo gospod kaplan — , želarija je sirotija ; 
teško se pri njej živi; le u Celovec ga pelji, si bo že 
pomagal, naj si mu ravno ti veliko dati ne moreš." — 
Oča uboga, s svojim veselim Matijetom u Celovec gre, 
in u predmestju pri neki dobri ženki, katera je več 
šolcev imela, da jim je kuhala, streho in kuho oskerbi. 
Pridni šolar si je pri Frančiškanih kosila izprosil, naj 
— bi stariši preveč stroškov ne imeli. Hudo se je novemu 
šolcu. godilo doma, kder je dostikrat stradal, in si nij 

imel zakaj kruha kupiti; za toliko boljše mu je bilo pa 
u šoli, ker se je lehko učil. Toliko veselje je imel berzni 
mladenč na učenju, da je pogosto sam pri sebi djal: 
naj bi mi le kdo potrebnega živeža dal, pa suknjo 
omislil, neprenehoma bi se učil.  Skerbni kaplan 
gospod Frane so prišli pogosto u Celovec pozvedovat, 
kako kaj Matija izhaja, pa prav veselilo jih je, da 
ga je vsak pohvalil, ki ga je poznal. Leto je ob- 
teklo, hišni materi je bilo treba za streho plačati; in 
čeravno nij bilo veliko, je nepremožnega očeta vendar 
skerbelo, kde bo vsako leto toliko vzel. Pride star Ahacel 
u Celovec, in hišno mater popraša, kaj bo dolžen? — 
»Je že plačano — odgovori mati; vaš gospod kaplan so za 
Matijeta plačali." Solze so očeta in sina polile; in naš 
Matija so vse svoje žive dni dobrotniku hvalo vedeli, in svojim 
prijatelom z ginjenim sercem od tega radi pripovedovali. — 
Res lep božji dar je bil to, pridnemu mladenču u 
šolo pomagati. Kar so verli gospod Matija Ahacel po 
tem dobrega storili pri vsem tudi njegov pervi dobrotnik 
Frane Hudelist svoj del imajo in dopolnila se je nad njimi 
obljuba Kristusova: ,Kar bodete enemu takih 
storili, vam bom zarajtal, kakorbi bili meni 
storili," Umerli so dobri gospod Frane Hudelist kot 
poštovani župnik pri sv. Joanu pod Svincem u lepi 
starosti. 'Veče dobrote duhovski gospodje sveti cirkvi 
in deželi storiti ne morejo, kakor če mladenčem, ki so 
prebrisane glave, in pa žlahnega serca, u šolo pomagajo. 
Ako priden šolar le pervo leto dobro izhodi, da ga 
učitelji in pa dobri ljudje prav spoznajo, hitro najde 
dobrotnikov, ki se ga podstopijo, kakor naš Matija. 
Usmiljeni šolski gospodje so Matijeta za šolskega 
oskerbnika postavili, ker je bil priden, zvest in pa vselaj 
resničen. Vsak premožni sošolec mu je za vsak mesenc 
neke krajcarje plačal. S tem majhnim prihodkom se je 
Matija borno živel, po zimi u merzli izbi prebival, ne 
| 2% 

dosti tople obleke imel, in si je poskusil, kako se mla- 
denčem godi, ki se u šolo ubogih podajo. Pa kaj je 
storil mladi korenjak? Nij beračil, ne goljufal; greh in 
krivico je vse svoje žive dni čertel. Na vrata si je prav 
debelo zapisal: ,Matija! uči se poterpeti!" Po- 
terpel je z božjo pomočjo, in je dorastel mož po volji 
božji, ki nij vina pil, ne u živežu razvajen bil; igre 
celo poznal nij, ter je bil pri malem prevžitku zdrav 
in vesel. U pervi latinski šoli so mu dobri učitelji pri- 
 pomogli, da je petred goldinarjev pomoči dobil, katero 
viša gosposka pridnim, pa ubogim dijakom daja. Lehko 
bi se bil Matija s tem darom leto in dan preživel, in 
bi mu bilo še kaj ostalo, ako bi ne bil svojemu očetu 
domu pošiljal, ki so zelo bolehali. Ko se Matija do tretje 
latinske šole izšola, že sam otroke premožnih starišev 
uči; in pa pipali so se zanj, ker je bil pameten in pa 
berzen podučitelj ali inštruktor. Po sedem ur vsak dan 
se je razen šol z otroci trudil, ter si toliko zaslužil, da 
je očetu dajal, pa tudi mlajemu bratu pomagal, ki ga 
je u šolo dal. — Kako velika sreča je za sorodovino, 
ki pridnega dijaka ima. Za celo žlahto je veselje in 
pomoč. Gorje starišem, bratom in sestram, katerim 
se učenec izpridi, ali zmoti. U zajem jemljejo, da mu 
dajo; bosi hodijo, da je le študent lepo oblečen: neslano 
jejo, da ima le on vsega dovolj. Pa kaj pomaga? Tak 
netek nijma nikoli zadosti; in kadar je svoji ubogi 
žlahti vse požerl, on ž njimi po svetu beračit gre, in 
je šiva nadloga celi deželi. Bog nas varuj takih škricev 
in nam več Matijetov daj. Taki so stebri svojega kraja, 
katerih se lehko pohvali, Matija se je tudi francoske. 
in laške besede naučil, ter je vedel, kaj pregovor pravil, 
da: kolikor jezikov znaš, toliko ljudi veljaš. — Mladeneč 
ne sme nobenega dobrega nauka zamuditi, ker ne ve, 
kamor še danes ali jutre pride. | 

— Naš Matija l. 1801 osmo šolo dogotovi, in sklene 

u duhovski stan stopiti. Prijatelov se pa nij majnkalo, 
ki so mu branili, rekoč: ,Kaj boš duhovnik? bilo bi 
te škoda. F'aka glava, ko si ti, bo lehko kaj boljšega" 
i. t. d. Mladega gospodiča se je pohvala prijela, ter si 
je res mislil, da bo kaj višega, če duhovske suknje ne 
obleče. Sam je pozneje toževal, rekoč: ,Bil sem tisti 
čas nekoliko napuha omoten, da sem duhovski stan 
premalo obrajtal; in prav bi bil storil, da bi bil u du- 
hovšnico šel. Ker sem pa učenik (profesor) mi je pa 
tudi prav, ker imam priložnosti dovolj dobrega storiti." 
— 'Tako je prav, da si mladeneč stan izvoli, u katerem 
po svoji pripravi lehko več dobrega; stori; ter ne sega 
po stanu, u katerem misli brez truda bolj masno živeti. 

Tistega leta so zboleli u Celoveu učenik sedme 
šole Paris pl. Giuliani, ki so našega Matijeta med 
vsemi učenci najbolj obrajtali. Za svojega namestnika so 
hoteli Ahacelna imeti; in ta služba se je Matiju pred 
vsemi najbolj dopala. Viša gosposka poterdi Matijeta za 
namestnika, in verli Ahacel, mlad mož in pa čverstev 
ko gljiva, še le učenec, je že tudi učenik svojih verst- 
nikov. Po smerti Giulianija bil je naš Matija nastopnik 
poterjen ces. kralj. učenik sedme šole, in je tej šoli 
zvest celih 40 let do svoje smerti. Kdor pa hoče druge 
dobro učiti, mora tudi sam neprenehoma pridno učiti 
se, kakor gospod Matija. Kmetiškega stanu, so Ahacel 
tudi do kmetovanja največe veselje imeli, ter se želeli 
naučiti, kako bi svoje domače sosede naučili, da bi si 
bolje pomagali. Začela se je tista leta u Celoveu po- 
sebna šola za kmete, kako imajo zemljo modro obdelo- 
vati, živino rediti in sadje saditi, naj bi dobro izhajali. 
Nij bilo Ahacelna sram, naj so si ravno ces. kralj. profesor 
bili, eeli dve leti u to šolo hoditi, ter so pokazali mladim 
gospodom, da se učiti nij gerdo, česar človek ne 
zna; le u nemar pustiti je gerdo, ter visoko glavo — 
u glavi pa pleve nositi. Tako na tenko so se gospod 

Ahacel izšolali u kmetiških opravilih, da so leta 1820 
oni to šolo prevzeli, in učili kmetovati, da jih je bilo 
veselje poslušati. ML. 1825 so se tudi naravoslovja 
lotili, ter so ta trojni predmet vse svoje žive dni slavno 
oskerbovali. Bili so prav viših modroslovnih šol oča in 
- veliko let namestni vodija sedme in osme šole. Domači 
in sosedje so jih visoko spoštovali, in vse bližnje kme- 
tijske družbe so jih hotele za uda imeti. Pipali so se tako 
rekoč za gospoda Ahacelna; zakaj bili so prav po domače 
mož in učen gospod, moder in dobrotljiv, ki nijso živeli 
samo za se, ampak za vse skerbeli, kar je bilo Bogu u 
čast in k pridu deželi. — Kdo je našega Matijeta poznal, 
in ne bo rekel, da so bili žlahen kamen Koroške dežele? 

Naš Matija bili so tudi iskren Slovenec, ki 
so ljubili svoj materni jezik, in po svoji 
moči skerbeli za olikanje svojega ljudstva. 
Povabili so veliko prijatelov, da bi lepe domače besede 
- nabirali in u bukve pisali, ki se jim besednik ali slovar 
pravi. Nij bilo slovenskih bukvij natisnenih, da bi jih 
ne bili kupili. Tudi serbske pesni in novice so brali, 
ter veliko veselje imeli, tudi rusko razumeti. Znali so 
gerški, latinski, nemški, francoski in laški, pa materni 
jezik jim je najljubši bil, nu katerem jih je mati Boga 
spoznavati in moliti učila. Če nijso drugi gospodje kakega 
pisma znali brati, so gospodu Ahacelnu poslali, in učeni 
mož so jim ga razložili, naj je bilo iz Rusije, ali iz 
Hervaškega. Na novo so za slovenščino naš Matija 
oživeli, ko se je u Celovški duhovnišnici poduk doma- 
čega jezika za mlade duhovne l. 1822 začel. Kar je bilo 
slovenskih bukvij nakupiti, so jih mladim duhovnim ob 
svojem omislili. — 

Da bi se lepe stare pesni ne pogubile, ki jih je 
Ahacelnov, nekdajni sosed in prijatel Mihael Andreaš, 
- kmetiški tikavec u Rožni-dolini zložil in pel, so jih dali 
Ahacel skerbno popisati, in s pomočjo svojih prijatlov 

s štajarskimi poročiti. Te ,Koroške in Štajarske 
pesmi% so Matija Ahacel u Celovcu natisniti dali. Toliko 
so po Kranjskem, Koroškem in Štajarskem te pesni 
ljudem dopadale, da so jih morali u kratkem drugič 
natisniti. Kolikorkrat je Matijeta ljuba sestra u Celovcu 
obiskala, sta nekatere slovenske pesni zapela; in kadar 
so u praznikih naš Matija u svoj kraj prišli, so se 
pevcem u cirkvi pridružili, ter so jim pomagali peti. 
In ko je pred enimi leti jihova sestra umerla, so gospod 
kaplan, slavni pesnik Jernej Marušnik milo pesen 
zložili, ki so jo mlajše pevke na pogrebu svoje rajne 
pevske matere zapele. Od veselja so se naš Matija raz- 
jokali in prijaznega pesnika objeli. Pa ravno ta pesen je 
bila tudi gospodu Matiju tako rekoč poslednja popotnica 
in povaba u večnost. — 

Veliko dobrih bukvij so nakupili in med svoje 
rojake razdelili, pa se tudi povsodi poskusili za slovensko 
čast in poštenje. Ko so se pred štirimi leti u Ljublani 
, Kmetijske in rokodelske Novice" začele, nijso zamogli 
naš Matija tega slavnega dela prehvaliti, ter so jih pri- 
poročali pri vsaki priliki — 'Tako ljubi vsak pošteni" 
mož svoj materni jezik in se svojega rodu ne sramuje, 
ampak le skerbi, da svoji žlahti čast naredj. To da je 
malo takih domorodcev, ko so bili naš Matija! 

Kakor materno bosedo so ljubili tudi naš Matija 
Ahacel svojo domovino. Slišati je bilo, da so jih 
svoje dni povabili, cesarevno Leopoldino, našega rajnega 
cesarja Franca blago hčer u Braziljo spremit, ki je 
cesarja u spodnji Ameriki vzela. Ta ponudba je bila 
lepa; pa naš Ahacel so djali, da ne grejo. , Zakaj pa 
ne?% — so jih barali. , Zato, ker sem tukaj doma" — 
so jim odgovorili.  Pozidali so si pri svoji sestri čedno 
izbico, in vsake praznike so se u svoj ljubljeni domači 
kraj iz Celovca pognali, Sosedje so jih z veseljem pri- 
čakali, in tukaj je bila po dva in tri dni šola za kmete. 

- Učili so jih sadunosno drevje žlahniti, polje popravljati, 
senožeti zboljšavati; ter so vedeli za vsako potrebo na 
kmetih pomoč svetovati. Celi pot od Gorenč do sv. 
Jakoba so Matijeta kmetje obdajali; in po opravilu so 
jih pred cirkvijo obstopili, in po celo uro so marnjevali 
od koristnih in potrebnih reči. Neko nedeljo na jesen 
priporočajo Rožanom, naj si naredijo drevesnih sadišč 
ali šol, ter pridno pičke sejejo. Kde jih pa hočemo 
vzeti? so djali kmetje. Ahacel se ogledajo za cirkveni 
zid, kder so sad prodajali, ter najdejo piček in košic 
na kupe, pa tudi semtertja divjake rasti. ,(rlejte — so 
djali — kar abotni zaveržejo, morajo modri pobrati in 
usejati." Hitro poberejo, in jih gredo sadit. — 'Takov 
nauk prav očitno zda, da se sliši in vidi, in ta je bila 
Ahacelnova najlepša navada, da kar so rekli, so tudi 
pokazali, in kar so druge učili, so tudi sami storili, 

U tistem kraju kder so bili naš Ahacel doma, so 
bile posebno prebrisane glave. Ko so prišli dijaki u 
praznikih domov so hoteli domači bratje vse pozvedeti, 
česar se u šoli učijo. Dobili so stare bukve, in se jeli 
učiti, eden latinskega, drugi gerškega, tretji se je zem- 
ljepisov lotil. Neki sosed Ahacelnov, Izop po imenu, je 
latinski besednik na oralo privezal, in se po ogonih gor 
in doli latinskih besed učil, ter je prav gladko latinski 
govoril. Ko je to njegov sosed zvedel, se je gerškega 
jezika podstopil, si kupil sveto pismo u gerškem jeziku 
pisano, ter ga je bral, in kadar so naš Matija k domu 
prišli, jih je gerški pozdravil. 'Tako učenosti nijso po 
navadi za kmete; pa potreba je vendar kmetiškim ljudem, 
da vejo, kako je kaj po svetu. Pa tudi boljše je, da kaj. 
pametnega ber6, kakor bi po tabernah kupice žganja, 
ali pa bokale piva izpraznovali. 'Te so bile misli Mati- 
jetove, ki so bili kmetom, najboljši prijatel. 

U Celovcu so imeli g. Ahacel u tihem kraju lepo 
za vetrom svojo čedno hišico in pred hišo sadunosni 

vert, in u tem vertu si našel, kar si človek izmisli. 
Bila je ena greda rož, spet druga zelenjave, tretja mladih 
dreves nasajena. U enem kotu je stal bučelnjak, u 
drugem sadunosno drevje, polno žlahnega sadu, po 
solnčni steni velike brajde rumenega grozdja. VU sredi 
verta je stala košata hruška, na hruški ste bile dve 
mizi in krog klopi. Tukaj so imeli Ahacel svojo posebno 
šolo, in kakor ptiči so se učenci na zelenih vejah šolali. 
In vse to so naš Matija s svojimi rokami izdelali; in 
nij jim bilo nobeno delo pretežko, nobeno preslabo. 
Doma so sami sadili, sami kopali, tesali in vertali. Rajtali 
so na svojih zrakomerih, kako bo vreme, pa so šli tudi 
derv cepat. Bili so ne le učenik kmetovanja, temveč 
tudi delavec — ne le gospod, ampak tudi hlapec. Ku- 
pili so si polje za 1700 gl. in so poskušali, kako bi se 
bolje sejalo. Mlado drevje so sadili, cepili in redili, pa 
tudi sto in sto drevesc razdali iz gole dobrote. Svoje 
učence so vodili na polje orat, pa tudi u sadunosnik 
drevja sadit in žlahnit. Po delu so jim pa tudi radi južine 
dali, zdaj zverhan jerbas črešenj, pa drugega sadja, pa 
tudi kruha in piti naverh. Je pa kdo na jesen jih prišel 
obiskat, je vselaj najžlahnejših hrušek ali jabelk dobil. 
— 'Tako človeku najslaje diši, kar s svojimi rokami 
pridela; pa dobro serce najbolj razveseli, če premore od 
svojega pridelka prijatelu podeliti. 

Po nauku sv. Pavla moramo pridno delati pervič 
za to, da se pošteno preživimo; pa tudi drugič za to, 
da potrebnim lehko podelimo. Po vzgledu velikega apostola 
so tudi naš Matija storili in so bili oča ubogih. Da. bi 
leže in več ubogaime dajali, so sami borno, bolj po 
kmetiško kakor po gosposko živeli. Namestu kave je 
bila prežgana juha ali župa Matijetovo kosilce. Za kosilo 
so jim bili žganci in pa sočivje najljubše, in da bi se 
ne preohjedli, so si dali po navadi le eno jed narediti, 
toda prav zadosti napraviti rekoč: , Veliko mnogoterih 

jedil človeka omoti, da ne ve, kdaj je sit, in se pre- 
opase, kar je potrata in zdravju škodljivo. Jaz toraj rajši 
eno jed imam, in toliko povžijem, kolikor potrebujem. 
Kadar sem nasiten, se mi jed sama ustavi." Namestu 
pšeničnega kruha so imeli najrajši erženjak; o svetih 
praznikih pa tudi ajdovščak, ki so ga prijatelom radi 
pokusit dali in ga pohvalili. Njihova pijača je bila čista 
voda, katere so se za žejo narezali; le včasi za zdravilo 
so si vina vzeli, Sovražili so vse razvade, posebno pa 
kavo u živežu in gizdost u obleki, ter so le domače 
pridelke ljudem priporočali; in če so ravno večidel 
gluhim ušesom trobili, sami so vendar u dejanju poka- 
zali, kar so učili, in nekatero seme je vendar le na 
dobro zemljo palo. Najhujši sovražnik so bili tobaku, 
naj si je bilo kajenje ali noslanje. 'Tobakajce so že od 
daleč vohali, in jih po pravici kregali, posebno mlade 
gospodiče, ki so se s svojimi tobaškimi pipami bahali.., 
,Kaj mislite — so djali pogosto svojim učencem — da 
je kaj lepega tobak kaditi, kar  najporedniši ljudje 
znajo ? Vsak štere že zdaj kadi, in vam mladim gos- 
podom se zdi, da več veljate, ako potepuhe posnemate, 
ki za kratek čas tobak kadijo? — Tobakajec ima gerdobo 
pod nosom u ustih, nosljač pa u nosu; — eno je tako 
gerdo, kakor drugo, pa vendar se abotnim ljudem do- 
pada! Bojim se, da si bodo začeli še tudi u ušesa 
tobak tlačiti. Česa si neumnost ljudij vsega ne iz- 
misli !$ — 

Pa ne samo ostro zasekavati, ampak vse modro 
— preudariti so vedeli naš Matija, in kadar so se prepričali, 
da kaj novega bolj velja, so si hitro sami omislili. Ve- 
liko let nijso nobene strehe ali marele za dež imeli, 
ter so djali: ,Pokaj mi je pa klobuk in suknja? Če 
- bom za klobuk zopet drugi klobuk, nad streho še drugo 
streho nosil, kamo pa pridem?" — Imeli so prijatela, 
ki je ravno tako modroval, in sta po zimi u snegu, po 

letu pa u dežu brez strehe hodila. MPrigodilo se je, da 
sta prišla nekega rajnega znanca k pogrebu spremljat. 
Deževalo je, in vsi spremljevalci so strehe imeli, ona 


dva pa ne. — , Prijatel, so djali Matija, premislil sem 
si, in spoznal, da najna modrost nij čista; bova si strehe 
le morala pripraviti!" — , Zakaj?" — upraša prijatel. 


, Poglejte — so rekli Matija — če u kako hišo po dežu 
ves moker pridem, se mi od suknje in klobuka cedi, 
in cela luža iz pod mene nateče; — ne spodobi se pa 
lepih izeb gerditi; ljudje se naji boje, in midva si mokra 
še usesti ne upava. — Drugič ljudje velijo: ,to sta 
prava dva skopca; še strehe si ne privoščita;" stiskavec 
pa nečem veljati, ne jaz, ne Vi. — ,Kaj se vam zdi?% 

a Veste kaj — reče prijatel — ravno tukaj je Olivetova 
prodajalnica.; koj pojdiva pa si vsak svojo streho kupiva." 
Šla sta kupit, in od te dobe ju nij bilo več po dežu 
brez strehe videti. — Nij nobena prava modrost, se 
svoje stare terme deržati, ampak vse prav lake in 
se boljega prijeti. — 

Prav in dobro je, da človek sam za se le malega 
potrebuje, in srečen on, ki pri malem zadovoljen živi; 
pa še srečneji on, in vse hvale vreden, ki od tega kar 
si prihrani, rad ubogaime daja, in si za nebesa bogastvo 
nabira, ki ga moli ne snedd, tatje ne ukradejo, kakor so 
naš Matija storili. Ko so bila huda leta, in so ljudje 
gladu onemagovali, nijso Matija Ahacel le u denarjih za 
uboge obilno prilagali, ampak so hodili sami h kapu- 
cinarjem pomagat ,,Rumfordaržupo" za uboge kuhat, in 
potrebnim delit. Za domače mestne ubožčeke so dajali 
za dva druga, dokler so bili sami. In ko se je huda 
bolezen kolera Celovcu bližala, so oskerbeli dve postelji 
bolenikom; pa hvala Bogu! da jih nij bilo potreba. 
Je bil kak potreben šolec, našel je pri Ahacelnu pomoč, 
če so ga prav spoznali, da je priden. Pa tudi vsak novo 
posvečeni duhovnik je prijel svoj lepi dar, ako je prišel 

svojega nekdajnega učenika obiskat, ali jih na novo 
mešo vabit. 

Za uboge še pa dovolj ne skerbi, kdor jim le 
ubogaime deli; veči dobrotnik je mož, ki varuje ljudi 
ubožtva, kakor naš Matija. Oni so pomagali, da se je 
u Celovcu hranilnica za družino in delavce začela, 
in kderkoli se je na Koroškem kaj dobrega ali lepega 
začelo, so naš Matija z radovoljnim in veselim sercem 
radi pripomogli, ne le z denarjem, ampak kar več velja, 
s svojo glavo in z lastnimi rokami. Dali so ces. kralj. 
družbi svoja polja in lep vert, katerega so sami nasadili, 
da bi se mladi kmetovalci še tudi po njihovi smerti 
imeli priliko kmetovanja učiti. Ko se je u Celovcu za 
mlade rokodelce obertniška šola začela, so jih Ma- 
tija pridno učit hodili, če so ravno imeli toliko poslov, 
da nijso utegnili se pridno najesti. Celo šole za godbo 
nijso pozabili, in so svoj del radi dajali, da bi se mladi 
organisti kaj izučili in lepa godba ne oslabela. Veliko 
lepega so pisali za domačo kmetijsko družbo, ter se 
trudili do poslednjega izdihleja deželi pomagat. Po vsej 
pravici jihimenujemodobrotnikacele Koroške 
dežele; pa tudi malo mest se po cesarstvu najde, kder 
bi imenitnih gospodov ne prebivalo, kateri svojega nek- 
dajnega učenika Ahacelna veselo hvalijo. Nijso toraj 
živeli naš Matija sami za se, ampak za vse; 
in toje naše svete vere perva, najimenitneja zapoved. 

Naš Matija pa nijso bili samo dober deželan, 
ampak kar je več vredno — bili so pravoveren 
kristjan, in ta njihova sveta lastnost jim pravo lepoto 
daje. Učenost in dobrotljivost so le kresnice, ako prave 
vere, terdnega zaupanja in kerščanske ljubezni nij pri 
ljudeh. — Učene in visoke glave rade oslepijo, da od 
samega blišča svoje modrosti kerščanskih resnic ne po- 
znajo, im izgubijo svojega Boga. F'Taka učena glava in 
—— pa mak, ki ga veter pobriše! 

Tudi našega Matijeta se je u mlajših letih zapeljiva 
- modrija bila lotila, da so jeli u sveti veri omahovati, 
kar so sami pripovedovali. , Bog mi je pa hudo bolezen 
poslal, ki mi je oči odperla, da brez Jezusa izveličanja 
nij, in da je srečen u življenju in u smerti le on, kdor 
se svete vere zvesto derži." — Oklenili so se svete vere 
Kristusove in ona jim je bila palica vse žive dni, po- 
sebno pa na starost edina tolažnica u velikih težavah. 
Kamor so iz doma šli, so molitvene bukvice s seboj 
vzeli, in nij bilo lehko dne, da ne bi bili pri sveti maši. 
O nedeljah po poldne, kadar so se drugi Celovčani po 
dobrih voljah pohajali, so naš Matija pri kerščanskem 
nauku in pri večernicah bili. Pred jedjo in po jedi se 
nijso sramovali pokrižati se in moliti, kakor se posvetni 
gospodje dan današnji sramujejo; in ko se je huda bo- 
lezen kazala, in so bile očitne molitve naročene, so Ma- 
tija molitvico povsodi seboj nosili, in vsak večer molili. 
Imeli so svojega spovednika, ter so skerbno k spovedi 
hodili, kakor nam Kristus naroča, rekoč: , Pripravljeni 
bodite, ker ne veste ne ure, ne dne, kdaj pride Gospod 
po vas." Pri vseh svetih opravilih so se tako pobožno 
obnašali, da so bili svojim učencem lep vzgled pravega 
kristjana. Bog ne daj, da bi se bil kdo lotil u pričo 
njih nespodobnega kaj ziniti, tako možko so ga zasekali, 
da ga nij veselilo se več oglasiti. Sovražili so vsako 
laž in hudobijo; celo malega greha nij bilo pri jih najti. 
In tako so svetili naš ljubi Matija, kakor luč pred ljudmi, ki 
so gledali njihova dobra dela in hvalili Očeta, ki je u nebesih. 

Ker pa nij na svetu človeka brez zmote, da bi se 
ne ukanil, se je tudi našemu Matijetu naklonilo, da so 
si na svoje stare dni križ navalili, katerega jim nij bilo 
potreba. Neskončno modri Bog pa dopusti, da tudi naj- 
modrejši u težave zabrede, u katerih se njegova čednost 
poskusi, ali kaj velja, in si u poterpežljivosti veči venec 
zasluži. Taka se je pravičnemu Jobu godila, pa našemu 

Matijetu tudi. Neka stara znanka je udova bila in si- 
romaško živela, ter se našemu Matijetu priporočila, naj 
ji kakor star znanec pomagajo, in se usmilijo njenih 
otrok. Matija, dobrega serca mož, ki se nijso mislili 
kdaj več ženiti, se zdaj udove usmilijo, ter ji prav po- 
magati sklenejo. ,Ako jo samec podpiram, hitro si hojo 
ljudje hudo zmislili, in po moji smerti, kdo bo ji dalej 
pomagal? Ako jo za ženo vzemem, bom ljudem hudobne 
Jezike zavezal; ona in pa otroci so pa preskerbljeni. 
Bog mi je dal toliko premoženja, da vsi lehko pošteno 
živimo," — tako Matija mislijo. — Ali Matija počasi! 
— Sploh pregovor uči: Možje, kadar se bodete ženili, 
skerbite, da si svojo gliho dobite; ako dva vola enako ne 
vlečeta, voz ritanski gre. 

Taka se je našemu Matiju zgodila. Skerbno so 
barali, ali udova dobro sluje, kakošni so otroci? In ker 
so vse lepo čuli, so jo sklenili vzeti; prevdariti so pa 
pozabili, kakega življenja je udova njihova nevesta, vajena: 
ali bo hotela, kakor oni po kmetovsko živeti, ali se bojo 
otroci po njihovi pameti ravnali, ali se bo staro serce 
staremu sereu prileglo? Nij se; — in po kratki zmoti je 
nastopil dolgi kes. Oženili so se l. 1835, dobili so gospo, 
priženili enega sina in tri hčeri, so lepo skerbeli za 
svojo družino; ali Matija nijso hoteli gosposki živeti, 
gospa pa ne po kmetovsko. Jela sta križem voziti, in 
sta vozila, dokler ju je smert razločila. ,, Bolje bi bilo 
— so pisali nekemu prijatelu — da bi bil sam vozil, 
kakor da sem so s tovaršico — in pa s trojadjo in če- 
tvorico upregel, katere nijsem vajen; in prav sv. Pavel 
govori: , Kdor se oženi, prav stori, kdor pa tak ostane, 
' stori boljše!" Pa vsak križ je nebeški ključ, ako ga ne 
zaveržemo, temveč  poterpežljivo nosimo; in Bog je 
toliko dober, da nam celo križe, ki si jih po neumnosti 
nakladamo, u naše zasluženje oberne, če se u božjo 
sveto voljo podamo, kakor naš Matija. 

Težavna opravila, s katerimi so bili naš Ahacel 
preobloženi, nekoliko skerbi, pa tudi žalost so jih močno 
postarale. Poslednja leta so zelo bolehali, in vodenica se 
jih je hotela lotiti; ali pri vsej bolehnosti nijso svojih 
dolžnostij zamudili, in še tri dni pred smertjo u šoli 
učili. U svojem vertu, ki so ga po smerti h kmetijski 
družbi sporočili, zravno nove hiše, ki so si jo pred 
 ženitvijo zunaj mesta lepo pozidali, so napravili lep 
grič ali holmec, in verh holmea mizo in klopi, od koder 
se je daleč krog videlo. ,Od tod, so djali, gledam proti 
svetemu opertu na kraj pokopališč, kamor tudi jaz 
pojdem." In tako je bilo. Po sveti Elizabeti so se ulegli, 
jn na svetega Klemena l. 1845 ob dveh popolnoči mirno 
umerli. Ko še nihče mislil nij, da je bolezen nevarna, 
je Matijetu poslednja ura dotekla. — Pravični pak — 
ako ga ravno smert prenagli, bo u pokoju počival. 

Kako hitro se je razglasilo, da so visoko poštovani 
mož naš Ahacel umerli, je po Koroškem in tudi po 
stranskih deželah vse znance in prijatele velika žalost 
obdala. Vsakemu, ki jih je poznal, se je po Ahacelnu 
tožilo, in le ena beseda je bila: Takega moža nij 
blizu in ga ne bo. Kdor je le mogel je pritekel, iz 
mesta in dežele rajnemu Matiju poslednjo čast in zah- 
valo dat, ter jih častito h pogrebu spremit; in marsikdo 
se je za rajnim razjokal. — Blagor mertvemu, ki umerje 
u Gospodu; zdaj počiva od svojega truda, in njegova 
dela grejo za jim. — 

Mi pa hvalimo častitega moža in našega očaka, 
katerega nam je Bog dal učenika modrega in prijatela 
dobrega, u: besedi in dejanju. Veliko lepih naukov in 
čednih vzgledov so nam zapustili; njihovo ime bode pri 
zarodu slovelo, in njihov lepi spomin ostane u hvali pri nas, 


92 


2. Valentin Stanič, 


korar više stolne ecirkve in šolski nadzornik u Gorici. 


(Drobt. 1848.) 


Dva verla moža nam je smert hitro enega za 
drugim pobrala, ki sta bila našega ljudstva žlahna 
kamena. Živela sta obadva prav po domače, pa gorela 
je nju sveta želja za Boga, našo sveto vero, za cesarja 
in deželo, za izobraženje našega naroda; dva skerbna 
očeta, da je malo takih. Pervi so bili naš rajni Matija 
Ahacel, katerih življenje se n Drobtinicah preteklega 
leta bere; drugi so bili visoko častitljivi gospod Valentim 
Stanič (Stanig) u laški Gorici, katerega so nam pervega 
malega travna u Gorici pokopali. Naj vsaj nekoliko lepega 
tudi od njih povemo rajneniu očetu našemu u zahvalni 
spomin, nam pa kot opomin posnemati njihove lepe vzglede ; 
naj bi rajnih spodobna pohvala mladim bralcem dobrega 
duha dala; zakaj mertvi nas živeti učijo! 

Naš Valentin so se dva dni pred svetim Valentinom 
l. 1774 u Bodreži rodili, ki je neka ves u Kanalu, znani 
obsegi nad Gorico. U terdem kraju doma so se od mladih 
nog naučili, pridnim biti, terdno delati, in lepo moliti; 
kar se pa fantič nauči, tudi starček zna, kakor naš 
rajni Stanič, katerih življenje 73 let je bilo neprenehan 
vedni delavnik. Bog jim daj po storjenem delu zdaj 
veseli praznik u nebesih. | 

Ubogega kmeta sin je mali Valentin u Gorici 
perve šole začel, navajen od mladega terdo živeti, pa 
tudi lehko preterpeti vse težave šol. —  Razvajenim 

mladenčem šolska potica ne diši; hitro se toraj iz šol 
pometejo , ali se pa po šolah vlačijo, kakor megla brez 
deža; ne iščejo šole, u kateri bi se kaj več naučili, 
ampak le barajo, kde bi brez skerbi po svoji volji živeli. 
Pa takih kdo nij bil naš Valentin, fantin željen po naukih, 
kakor jelen po. hladnem studeneu. 

Se nemške besede bolj prijeti naš Valentin u Ce- 
lovec pride, tretjo nemško šolo opravit; in ravno u tej 
šoli sta si rajni Ahacel Matija in Valentin Stanič tovariša 
bila. Prigodilo se je, da so se šolarji zvunaj Celovca 
kopali. Naš Valentin nij plavati znal; pregloboko si 
upa, voda ga izpodnese in revež potone. Hitro skoči 
berzen tovariš Blaž Potočnik za njim in ga srečno iz 
globočine smerti reši. Zdravo je, kopati se, pa še bolje, 
plavati znati; najboljše pa, mladine nevarščine varovati, 
ki jo pri kopanju obdaja za dušo in telo. Otroke varovati 
je angelsko delo. Še u svoji visoki starosti čez več ko 
46 let so rajni Stanič svojega dobrotnika hvaležno pomnili, 
ki jim je življenje ohranil, ter si več let prizadevali, ali 
njega, ali pa njegovih naslednikov krog Celovca poizve- 
deti; pa nij bilo najti pravega sleda. Kar so njemu u 
zahvalo u dar odločili, so pa ubogim dali, in dopolnili 
hvaležnosti svoje sveto dolžnost. — Pač res, da. nij 
lepšega, kakor hvaležno serce; nehvaležnost je očitna 
priča gerdega serca, in prav po pravici se reče, da je 
nehvaležnost černa pregreha, katero Bog in vsak pošteni 
človek čerti. Mladeneč! hvaležen bodi in vsem se boš 
lehko prikupil. 

Više šole so naš Stanič u Solnemgradu dogotovili 
in verlo mesto med veličastnimi gorami bilo jim je vse 
žive dni u lepem spominu. Zdrava sapa in čerstva voda 
sta pol kruha in taka se u gorah dobi. Radi so toraj 
mladi Stanič po gorah hodili in najviše goličave dople- 
zali, na katerih se Bog u svojem stvarjenju toliko veli- 
častno kaže in časti. Na meji Tirolski, Koroški in 

Solnograški najviši snežnik u nebo moli, veliki Zvonik 
(Grossglockner) po imenu. Večen led in srež ga po- 
krivata, in redek je, ki bi mu na glavo stopil. Eden 
pervih so bili naš Stanič, ki so na ta velikan vseh 
hribov prilezli. In ker najdejo suho smreko verh gore 
zasajeno, so verh smrekovega kola doplezali, da so reči 
zamogli: Saj sem bil najviše med predniki na snežniku. 
Kakor u mladih letih so tudi ostarani mož vse najviše 
hribe po Belči, Bevci, Forlaniji, po Koroškem in Kranjskem 
prehodili. Obiskali so starega Triglava sivo glavo, ki 
po vseh Kranjskih gorah gleda; nij jim bilo predaleč, 
ne previsok, XKlepsafon, ki u Karniji med Tolmeco in 
Piavo u nebo stermi; obiskali so u večnem snegu beli 
Prestrelnik, ki ima pod verhom veliko luknjo, kakor da 
bi ga bil kdo prestrelil, in jo po dne lehko vidiš. Na 
veličastnem kraljevem hribu, ki se mu Babji zob (Manhart) 
pravi, in blizu svetih Višarij na Koroškem stoji, so 
večkrat počivali. VNij je krog in krog imenitne gore, 
katere višavo bi s svojim zrakomerom ne bili zmerili. 
. Po pravici so jih imeli za kralja vseh tedanjih gorjanskih 
pešcev. 

- Pa ne le samo po gorah visoko glavo nositi, ampak 
tudi po dolinah ponižno dolžnosti svoje spolnovati mora 
pošteni, hvalevredni mož, kakor naš Stanič. Na svetih 
treh Kraljev l. 1802 so jih u mašnika posvetili in po- 
stavili delat u vinograd Gospodov. Služili so pervič u 
Bajnžici šest in pol leta in prebivali pod slamnato streho; 
pa u ponižnosti svojega uboštva so bili bogati dobrih del. 
Prestavili so jih u Ročinje za farnega namestnika, kder 
so celih 10, leta 2000 duš na svoji skerbi imeli 
in bili svoji čedi ne toliko gospod, kakor oča. 

Ljuba mladina je bila jedro njihovega serca; njo 
podučevati potrebnih reči, njo varovati zapeljivosti, bila 
je njihova največa skerb. Ker u Ročinju šole nij bilo, 
go se je sami lotili in otroke brati učili, In ker so bile 

tistokrat slovenske bukve redke, in po dva po tri fare 
katehizma, evangelija ali pa molitevskih bukvij poznale 
nijso, tudi razun Ljubljane u drugih mestih slovenskih 
knjig za gotove denarje nij bilo kupiti, so Stanič rajnemu 
slovitemu gospodu Jožefu Balantu pisali, ki so 
tistokrat učitelj desete šole u Ljubljani bili, naj jim, 
kolikor premorejo, bukvice za šolarje pošljejo, kar so 
Balant tudi radi storili. In tako sta se blaga moža 


seznanila in poprijaznila ter prijatela toliko dobrega 


storila. — 'Tako ne le dobrota, ampak še lepše prošnja 
prijatela naredi, in nas uči, da nas prositi nikdar ne 
bodi sram, pa tudi pomagati prosilcem naj nas ne grozi; 
vsi smo delavei u Gospodovem vinogradu in le tam, 
kder tovariš tovarišu pomaga, ima naše delo uspeh. 
Čedne bukve so mladih ljudij najzvestejše znanke, 

lepe pesni pa najveselejše dobrovoljke, katerih naj vsak 
dobri pastir svojim mladim ovčicam oskerbi, kakor so 
Stanič svojim oskerbeli. Poslovenili so veliko čednih 
pesnij, za cirkev in šolo, otrokom za pašo in dom. 
Kako priserčna je pesnica deklice, ki je u šolo hodila, 
in se začne: | | 

Sem v šolo hodila 

Učila terd6, 

Kar znam, bi ne dala 

Za drago zlato i. t. d. 


Kako prijetna je pesen vesele pastarice: 


Sem le pastarica 

V Lokavcu doma, - 

Pa žalost ne pride 

Do moj'ga serca. 
Spisali so veliko takih pesnij za kmete in mlade ljudi 
in so te svoje bukvice " lepo sklenili rekoč: Vzemi ljubi 
prijatel, kakor pridna bučelica, kar je dobrega, in prepevaj 

Pesme za kmete ino mlade ljudi, v Gorici 1822. 
8% 

hvalo našemu nebeškemu Očetu, vesel nad njegovimi 
nebeškimi darovi. Lepa pesen je žlahna roža za ljudi, 
ki daje sereu veselje in duši zdravo moč. Rože hitro 
ocvetejo, čedne pesni pa slovijo po sto let: Bog daj 
;našim pevcem zdravje in pravično pamet! | 

m Hude vojske so bile veliko let in so tudi Ročinjsko 
faro zlo obiskavale; naš Stanič so bili svojim župljanom 
dober svetovalec, pomočnik in vodija, ne le u duhovskih 
ampak tudi u posvetnih potrebnih rečeh, — Huda bo- 
lezen koz ali osepnic, je veliko otrok pomorila, jih 
veliko oslepila, kruljevih naredila in jim obličje raztergala. 
Ravno se je tista leta razvedelo, kako se otrokom koze 
stavijo, in oni hude bolezni obvarjejo. Hitro so se rajni 
Stanič te dobrote prijeli, in so pervi otrokom u svojem 
kraju koze staviti začeli, ter s ternom, ker drugega takega 
noža nijso imeli, koze ucepavali, In tolike dobrote se 
še zdaj po mnogoterih krajih neumni ljudje branijo! — 
Ako bi koze staviti bilo škodljivo, gotovo bi je rajni 
Stanič — svojega naroda toliki prijatel — ne bili pri- 
poročali — jih otrokom ne sami stavili. 

Vsako požlahneno sadunosno drevo je domači zaklad 
in kdor drevje sadi, za svojo hišo denarje na obresti 
polaga. 'To so rajni Stanič dobro spoznali, in svoje 
ljudi drevje saditi in žlahniti učili, pa tudi sami so radi 
segli za motiko, vinjak in žago, da so le utegnili. — 
Lepo in dobro je res, ljudi koristnega dela učiti, pa še 
boljše, se dela z lastnimi rokami lotiti, in u dejanju po- 
kazati, kar se u besedi pove. Besede le mičejo, vzgledi 
pa s vso močjo vlečejo. Učeniki nu besedi in u dejanju 
so največi dobrotniki svoje dežele, kakor naš pokojni 
Stanič, ki so se vsake reči prijeli, naj si je še toliko 
težavna bila, 

O francozki vojski so most čez veliko Sočo poderli, 
in ljudje so se s težavo in nevarščino prek velike vode 
vozili. Nij ga bilo, ki bi se bil mosta zopet lotil, 

Serčni kaplan Stanič se tega dela lotijo, sosede k temu 
pripravijo, ter jim svetujejo in pomagajo most postaviti. 
Stanič so znali les na ostružnici dobro verteti, in za 
vsako potrebo obdelovati. Pač dobro za mladenča, ki se 
tudi rokodelskega dela privadi. Kdo ve, kam še človek 
pride, in več ko zna, več velja, naj si bo gospod ali kmet. 

Tri šibe, pravijo, dobri Bog ima, s katerimi 
hudobno ljudstvo obiskuje; perva je vojska, druga 
lakota in tretja kuga, ali huda bolezen. Veliko let je 
vojska terpela, ter jezer in jezer ljudij pobrala. Minila 
je vojska in nastopila je lakota od leta 1814 do 1817. 
Žitno polje je moča jemala, vinske gorice pa zima in 
mraz, da nijso rodile. Strašno so ljudje gladovali in 
gladu umirali. Dober dušni pastir u takih žalostnih 
letih s svetim Pavlom pravi: ,,U trudu in revah, u la- 
koti in žeji, u mrazu in goloti — kdo oslabi, da bi jaz 
ne oslabel? Kdo se pohujša, da bi mene ne peklo." 
II. Kor. 11. 27—29. Tudi Stanič so živo občutili, kako 
glad boli, ki je po njihovi fari gospodaril. Občutljeje 
dobrega pastirja nam pove, lepa prošnja za dobro leto, 
katero so zložili pri grozno veliki lakoti l. 1817, in u 
Ročinju molili. Kakor nekdanji prerok Jeremija razkrivajo 
u tej lepi molitvi rajni Stanič svoje otroško serce rekoč: 
,"Oče! sila nas mori. Otroci in stari od lakote 
konec jemljejo. — Vsi skoraj obupani, ne 
moremo ne delati, ne moliti. — Kde pa je 
pervi začetek našega uboštva in lakote? 
Mismoimelidobraleta. Namestu hvaležnost 
Bogu skazovati, kaj se je godilo in videlo? 
Žertje in pijančevanje, tepežnice in nepokoj; 
tožbe in pravde so se le večidel iz hudobije, 
sovraštva in prevzetnosti delale. Tudi de- 
lavci in posli so bili prevzetni, nezvesti, in 
nijso hoteli zadovoljni biti. Da, celo berači 
in nbogi so prijete darove zametovali. — 

Ljudje so bili razuzdani, vojska je morala 
priti, jih kaznovat. Ali namestu se pobolj- 
šati, so še hujši postali.... Cirkve, kraji 
molitve, so prazne; gostilnice, kraji pre- 
grehe, so polne bile! Poti k cirkvam in 
božjim službam so prazni bili, po potih od 
gostilnic pa so opijanjeni ležali. O žalostni 
spomin! Kder so takrat pijanci pohujšanje 
davali tistod zdaj ubogi lakote konec jem: 
ljejo. — — Nočni nepokoji so se povsod sli- 
šali, kakor se zdaj javkanje sliši. — Iz glo-. 
bočinesvojihrevk Tebi upijemo. Oče! usliši 
naše upitje! odtegni od nas šibo mertvaške 
lakote. Oh, Oče! ako se čez nas ne moreš 
usmiliti, usmili se čez nedolžne otroke! 
Oni zamorejo le proti nam jokati — tebe še 
ne znajo kruha prositi. Naši starišiin mi 
smo grešili, — in naši otroci naše pregrehe 
plačujejo. — Oče, daj sirotam kruha, mi jim 
ga ne moremodati! Oče! otroci prosijo kruha 
— na duši bolni izdihujejo po zdravju." 

U sili se imamo vselaj najpred k Bogu oberniti, 
ki je naš pervi pomočnik; drugič pa tudi dobrotnike 
prositi, po katerih nam Bog svoje dare deli. 'Tako so 
tudi rajni Stanič storili. Veliko ljubezen in zaupanje so 
do rajnega svitlega cesarja Franca imeli, popisali lakote 
neizrečeno silo in :svojo ponižno prošnjo na Nj. ec. kr. 
 svitlost namenili, U pismu je bilo nemški pisano: 


, Uns drickt Noth, 
Franz! gib Brod: 
Sonst — o Gott! 
Sehneller Tod." 


To se pravi slovenski: Sila nas stiska, Franc, dajte 
— kruha! Če ne, o Bog! — Hitra bo smert! Franc, pre- 

ljubeznjivi, dobrotljivi cesar so dali kruha in preskerbeli 
živeža ljudem; pa tudi skerbnega pastirja nijso pozabili, 
in jih dve leti za tem u višo službo povzdignili. 
Pobožnega mašnika ne skerbilesamo domača 

fara, ampak tudi cela katoliška cirkev, po- 
sebno pa domača škofija. (Gorica je dve leti brez škofa 
bila in vsa škofija je žalovala. Lepo so rajni Stanič 
popisali:  Zdihovanje ovčic po pastirju" rekoč: 

» Učenik, pastir in oče pridi! 

Naj veselje vboga čeda vidi. 

Brez pastirja smo že dolgo bili — 

Pot zgubili — i. t. d. 


Kakor hitro so prečastiti škof Jožef Balant 
Goriško škofijo nastopili, so tudi svojega starega znanca, 
pridnega Valentina Staniča iz Ročinja u Gorico poklicali, 
in cesar so jih l. 1819 korarja stolne eirkve postavili. 
Moder mož tudi na višem stolu ves ponižen ostane, 
čast in imenitnost stana ga ne pohujšata, temveč le iz- 
modrita, da se padca toliko bolj varuje, za kolikor. više 
stoji. Tudi našega Staniča zlata verižica in križ na 
persih nijsta napihnila, ostali so mož po domače, priden 
in prijazen vsem, pripravljen vsakemu hlapec biti, kar 
so premogli. (torica nij bukvišča, ni pravega bukvo- 
proda imela; duhovnikom nij bilo potrebnih bukvij, ne 
bogoslovnih letnikov kupovati kde. Naš Stanič so se 
tega posla lotili, in večidel duhovnikom potrebnih knjig 
preskerbeli, kolikor je kdo želel. Nij bilo bukvarja u 
bližnjih in daljnih mestih, da bi mu ne bili vsako leto 
tudi po sto goldinarjev izkupiti dali. 

Leta 1828 so Staniča povzdignili za nadzornika 
vseh Goriških šol, in od te dobe so bili pravi duhovski 
oča šol in oskerbnik šolarjev. Dali so natisniti šolarjem 
pesni, katekizem, molitvice; in karkoli je kateri šolarjev 

potreboval, pri gospodu Staniču se je dobilo, ki so iz 
-ljubeznjive skerbi šolskih bukvic prodajo prevzeli, sami 
pisali, in vezali šolske reči. 

Pa tudi svojih starih ovčie na kmetih nijso poza- 
bili, in mladini lepih bukvice pošiljali, ki so jim dopale. 
Tako so dekletom poslali bukvice ,kerščanskega 
devištva"" jim pisaje: ,Le beritejih, in ko 
jih bote z branjem pomazale in razter- 
gale, hočem Vam drugih poslati". Bog daj 
dobro vsem duhovskim očetom mladih ljudij, ki mladini 
hasnovitih knjig omišljujejo; večo dobroto jim storijo, 
kakor da bi jim zlate delili, Zlat nauk več velja, 
kakor zlat denar. Pa še več so učitelji vredni, 
ki za izgojenje mladine skerbijo; zakaj nij dovolj, otroka. 
le podučiti, treba je še bolj ga hudega odvajati in k 
dobremu privajati. Mlada privada je stara podkev, ki 
oje človek lehko ne izgubi. Naš rajni Stanič nijso bili 
samo ogleda šol, temveč tudi skerben odgojitel mladenčev. 

Imeli so radi po več dijakov pri svoji mizi na 
oskerbljenje. Priganjali so jih celo leto se pridno učiti, 
in se pošteno nositi, ter jim obetali o šolskih praznikih 
narediti dobre volje na cente. 

Kar so pa obljubili, so tudi izpolnili, in taka ob- 
ljuba pri mladenčih pomaga. Spisali so lepo pesen za 
šolee vesele o počitnicah, zapregli ličen voz s plahto 
pokrit, in se s svojimi mladimi tovariši po Laškem in 
po drugih krajih za kratek čas ž njimi popevaje vozili. 
Ali nijso dopolnili besedo nebeškega učenika, ki je djal: 
- Resnično vam povem, ako ne bodete, kakor otrok, ne 
pojdete u nebeško kraljestvo!" ; 

Stanič, dobrega, usmiljenega serca so z ubogimi 
mutastimi gluhaki veliko usmiljenje imeli; radi bi jim 
bili potrebnega nauka priskerbeli, ker so videli, da je 


% ESlomšekovo: ,Kerščansko devištvo%", Uredn, 

veliko takih gluhih mutecev prebrisane glave, pa nijso 
vedeli kako? Berejo, da so se u imenitnih mestih, in 
tudi u Gradcu šole za take mutece začele, in sklenejo, 
naj velja kar rado, tudi u Gorici tako šolo začeti. Pri- 
— jateli so jim lepo pomagali in premili Goriški nad- 
škof in knez Franc Ksaver so Staniču k do- 
bremu delu dobrotljivo roko podali, in steber šole za 
gluhe mutece postali, ki se je leta 1842 začela. Pri- 
morci, Goriški mestjani in deželani so dobro napravo z 
darovi podpirali in vsako leto se je po 12 in še več 
ubogih otrok učilo moliti, brati in pisati po samih zna- 
menjih, ki se jim kažejo. Svitli cesar so dovolili, da 
se ta naprava ohrani, ter so ji na leto 2150 gold. pod- 
pore odločili, in zdaj se 19 fantov in 11 deklic, se vsem 
30 mutastih otrok, uči in veseli božjega nauka. 'Tako 
izraste iz male pičke veliko žlahno drevo. Blagor možu, 
ki je rodovito pičko usadil in skerbno polival, kakor naš 
Stanič šolo za mutece. 

,eravičnemu se usmili tudi življenje 
njegove živine — pravi sv. Duh — serce hu- 
dobnega pa je neusmiljeno." Tudi rajnemu Sta- 
niču se je živina milila, ker so videli, kako hudobni 
fantini mlade ptiče mučijo, mesarji neusmiljeno teleta 
vlačijo, vozniki gerdo živino pretepajo in greh delajo. 

In ko se je ravno lepa družba miloserčnosti do 
živalij po Nemškem začela, se je hitro tudi Staniču 
sveta želja unela, ubogi živini pomagati in tudi u naših 
krajih lepo družbo osnovati zoper terpinčenje nedolžnih 
živalij. Priporočili so se vsem sosednim škofijam, pro- 
sili gospode daljne in bližnje; in njihova prošnja nij bila 
zastonj. 'Tudi u naših krajih so našli prijatelov, ki so 
jim u denarjih pomagali, da so se otrokom čedne bukvice 
dajale, u katerih se zastopno bere, kako se živinodereem 
prej ali slej hudo godi. Naprosili so gosposke, da po 
cesarskih postavah neusmiljneže strahujejo, ki živino 

brez potrebe terpinčijo; postavili varihe, ki gerdune sami 
u strahe vzemejo, in če to ne pomaga, jih gosposki za- 
tožijo. — Trojno se človek nad živino pregreši: pervič 
kadar živino u nemar pusti, je ne čedi in ji ne streže, 
da živina stradati mora; drugič kadar živino pretepa, ali 
preoblaga ; tretjič pa tudi, ako jo omehkuži in preopase, 
kakor nekatere gospe svoje cucke, da od same masti 
sopihajo. Bog je ljubo živino ustvaril in za njo skerbi; 
on ga bo, kdor se nad njo pregreši, kaznoval. "Tega 
greha so hoteli rajni Stanič svoje rojake obvarovati. 
Bog jim daj dobro za to poslednjo napravo starih dnij. 
Karkoli je bilo lepega in hasnovitega za božjo čast, ali 
za podučenje ljudstva, za vse so se Stanič z vnetim 
sercem ponesli, Podpirali so braterno sv. Leopolda, 
pomagat misijonom u Ameriki, pomagali so hvaljene 
, Novice" ljubljanske ljudem priporočati, ter so pridno 
za nje pisali, kolikor so mogli. Nij bilo vrednih bukvic 
na svetlo, da bi jih ne bili po sto in sto med svoje 
rojake razširili, Tudi našim ,Drobtinicam" so bili dober 
prijatel, in mesec dni pred svojo smertjo so pisali, naj 
se jim sto iztisov u Gorico pošlje. VNijso jih učakali; 
naj toraj letošnje Drobtinice zasluženo hvalo rajnemu 
dajo; plačaj jim pa za vse dobro Bog! 

Je prišel naravoslovec, ali prijatel kakega znanja 
u Gorico, našel je u Staniču radovoljnega prijatela in 
umnega tovariša, ki so mu vedeli vsak hrib po imenu 
in nja posebnosti razložiti in povsod povedati, kar je 
bilo vedenja vrednega. Ne bom pozabil vse žive dni, 
kako sva l. 1835 skoz Palmonovo u Oglej hodila, kako 
so mi iz visokega starega stolpa vse kraje nekdanjega 
imenitnega mesta razkazovali, pa tudi petokrat svoje 
ime na lino zarisali. ts o 

Vajeni hoje po zimi kakor po letu, so šli skoraj 
vsako leto na Valentinovo čez Sočo na stermo kamenito 
goro k poderti cirkvi sv. Valentina svoj god obhajat, in 

se iz višave po svetu ogledat, premislit lepoto stvarjenja, 
pa tudi minljivost vseh posvetnih reči, po vzgledu Jezu- 
sovem, ki je tudi cel6 po noči na goro molit hodil. Po 
višavah je čistejša sapa in svetejše misli človeka obha- 
jajo; zdi se nam, da smo bližej svetih nebes. UL. 1844 
so svoje ljube mutaste šolarje na sveto goro dve dobri 
uri nad Gorico peljali na božjo pot. ,,Željno sem gledal 
z Goriške svete gore proti severju po visokih snežnikih 
— tako pišejo — na katerih sem pred večimi leti bil; 
se nijsem mogel nagledati veličastnega Jalovnika in 
Hladnika. Tudi na prijaznem Kalu sem večkrat bil. Po- 
sebno me je pa oveselil hribov sivi očak, naš Triglav, 
katerega sem na sv. Matevža 1808 obhodil in pervi 
z zrakomerom premeril. — 'Ta ogled je bil pa tudi 
za slovo od vseh bližnjih in daljnih hribov, ki so jih 
Stanič svoje dni obiskali. Teža let jih je hotela ukloniti, 
pa še teža so jim hodila opravila, ki so jih pridni star- 
ček imeli, pogosto od jutra do večera pisarili, ali pa 
šole in druge naprave obiskovali. 

Rajni Stanič so imeli od mladih dnij kervave 
oči, očitno znamenje njihove serčne ljubezni do bliž- 
njega. Gorela je namreč nekdaj kmečka hiša, in oni 
se nijso nobene nevarščine ustrašili, kadar je bilo treba 
komu pomagati. Pri tem ognju so revo dobili, katero 
so vse svoje žive dni voljno nosili, in ljudje so jih 
potem najleže imenovali rekoč: ,Kanonik z rudečimi 
očmi." Na starost so jih pa tudi oči za toliko bolj za- 
puščale, za kolikor več skerbij in pisarij so si nakladali. 
Ravno so mislili višo službo nemških šol oddati, ki jim 
je u tri in sedemdesetem letu starosti že pretežka 
hodila, in so se namenili, svoje poslednje dni med svo- 
Jimi najljubšimi šolarji, mutastimi gluhaki preživeti, ter 
za njih pravo podučenje skerbeti; kar se je Bogu za- 
dosti zdelo, da je poklical iz svojega noge zvestega 
delavca na plačilo, 

Še terdni in znotraj zdravi so spomladanske izpite 
u šolah imeli, pisma pisali in vse pridno opravljali po 
svoji stari navadi, kakor priden hlapec Gospodov, ki delu 
do terdnega mraka zvest ostane. Nihče nij mislil, da bi 
Staniču poslednja ura tako blizu bila. Prevzdignili so 
se in jeli kerv pljuvati. Le kratke dni so boleni ležali, 
pri zdravi pameti do poslednjega izdihljeja. Na zadnjo 
uro so ustali, in šli sami molitvenih bukvic iskat, iz 
katerih so si dali molitve za umirajoče brati. Molili so, 
in med molitvo se za žilo na roki primejo, štejejo udarce, 
in občutijo, da ura življenja doteka. ,Ravno zdaj 
umerjem !% —- so djali — globoko izdihnili — in po 
njih je bilo." Na sv. Filipa so jih pokopali. Vsem znancem, 
domačim in stranskim se toži po njih; pa tudi po pravici, 
zakaj rajni Stanič so bili vseh — celo uboge nedolžne 
živine dober prijatel. 

Vajeni ubožno živeti, bolj za druge kakor sami za 
se skerbeti, tudi po smerti ubogih nijso pozabili, Na- 
redili so Stanič lepo ustanovo, za uboge dijake z letnim 
doneskom 50 gold. "Tudi šoli za mutece gluhe so lepo 
sporočilo naredili iz svojega premoženja. Slovencem pa 
so zapustili bukvice čednih pesnij u Gorici pri Paternoliju 
1838 natisnene. "" 

Spodobi se, poštenega moža — pokojnega Staniča — 
u slavnem spominu ohraniti, ki nijso živeli toliko sami 
za se, ampak za vse, kolikor so le premogli. Po besedah 
sv. Gregorija je bila tudi rajnega modrost, ničesa le na 
videz delati, u besedi povedati, kar so u sercu mislili, 
resnico ljubiti in se krivice varovati, vsakemu brez po- 


- Dne 99. aprila 1847. Ured. 


%4 Izdal je Val. Stanič: l. 1822 ,Pesmi za kmete in 
mlade ljudi;" l. 1826 ,Pristavek nekterih cerkvenih in 
drugih pesem;" l. 1838 ,Drugi pristavik starihin novih 
cerkvenih in druzih pesem." Ured. 

vračila dobro storiti, rajši krivico poterpeti kakor jo drugim 
delati. — 

Šege rajnega nijso sicer vsem bile všeč, zakaj 
pravičnega priprostost se zaničuje. Job. 12, 4. 
Pa kdo je, ki bi vsem ustregel? CU očeh Sodnika, ki 
vse vidi, se sveti življenje velikega zasluženja. Po pra- 
vici se naj tudi na grob rajnega Staniča zapiše; ,Blagor 
mertvim, ki.u Gospodu umerjejo! Od zdaj že, 
pravi sv. Duh, naj počivajo od svojega truda; zakaj njih 
dela gredo za njimi."  Skriv. razd. 14, 183. 

3. Franc Seraf Šmid, 


apostolski mož dunajske nadškofije. 
(Drobt. 1850.) 


Slava Slovencev so imenitni možje, kateri ljudem 
s svojo učenostjo in čednostjo svetijo kakor zvezde na 
jasnem nebu. Veliko takih mož je od nekdaj živelo in 
jih še živi u čast in hvalo svojega rodu, pa to je žalost, 
da jih veliko svojih bratov rado pozabi, nekoliko jih se 
celo svojega ljudstva sramuje; mnogoterim pa Nemei 
kakor Lahi in Madžari slovenska imena tako premenijo, 
da jih Slovenei težko poznajo, da so kdaj njihovi bili. 
Tako se je slavnemu duhovniku in apostolskemu možu 
Frančišku Šmidugodilo, kateri so se prav za prav 
Kovač pisali; zakaj njih oča so bili rojen Kranjec, so se 
dobro nožev delati izučili, se na Dunaju kot rokodelec nožar 
naselili, spremenivši svoje ime, ker jih Nemci po slo- 
vensko nijso lehko klicali. Naj pa bo ime nemško ali 
slovensko, da je le mož po volji božji, kakor rajni . 
France Šmid, pobožen dunajski sin poštenega očeta 
Kranjca, kateri so po svojih apostolskih delih in pobož- 
nih bukvah, ki so jih spisali, Nemeem in Slovencem 
svetla luč. 

Otrok perva sreča so bogaboječi stariši, pa tudi 
starišev največa čast so pobožni, lepo izrejeni otroci. 
, Oča akoravno umerje, pravi sv. Duh, še le živi u svo- 
jem poštenem sinu", kateri se po imenu svojega rajnega 
očeta časti, kakor od rajnega Frančiška beremo. — Na 
Dunaju, u predmestju Lihtental so dva dni pred svetim 

Jakobom 1764 luč tega sveta zagledali. Bogaboječi sta- 
riši so jih prav po kerščansko izredili, kakor je še po 
Kranjskem, hvala Bogu! stara navada. Pa tudi mladi 
France je stariše čedno ubogal in še na svoje stare dni. 
najrajši od svojega kerščanskega očeta in ljube matere 
govoril. Solze so ljubeznjivemu starčeku u oči priigrale, 
kadar so pripovedovali od lepih naukov očeta in matere 
svoje. — Tako pervo seme podučenja starišev najelob- 
ljeje pade, najdalje ostane in najlepši sad obrodi. Bog 
nam daj takih skerbnih očetov in pa mater, ki bi svoje 
otroke pridno učili in jim živ vzgled poštenega kerščansko 
katoliškega življenja bili, kakor rajna Kovačeva svojemu 
sinu Francetu. Svet bi se bitro poboljšal, ker po na- 
vadi jabelka daleč od debla ne pade. | 

Kadar mladeneč na razpotje svojega življenja dojde, 
se Bog in svet za njega poskusita, Kdo pa izderži? 
On, katerega stariši in učitelji ali reditelji po naukih in 
vzgledih mladenču u serce utisnejo. Frane Serafik so 
že u mladih letih slepoto sveta in minljivost vsega po- 
zemeljskega spoznali, ter so vedeli, kako resnična je be- 
seda svetega Janeza, Jezusovega ljubeja: ,Kdor svet 
ljubi, bo s svetom konec vzel; le kdor voljo 
božjo izpolnuje, ostane vekomaj. Neljubite 
toraj sveta, ne tega karje na svetu.4 — 
Izvolili so u svojem šestnajstem letu življenje svojega 
svetega priporočnika (patrona) Frančiška Serafika posne- 
mati in so u red Frančiškanov stopili, Bogu iz celega 
serca služit in za izveličanje svoje, pa tudi drugih, skerbet. 
Stariši pridni in premožni jih nijso silili, pa jim tudi 
branili nijso, kakor se modrim roditeljem spodobi; pa 
videli so le radi, da je blagi sin pravo pot k nebesom 
nastopil. 

Veselo lehko živi, kdor si pravi stan izvoli, naj si 
bo stan duhovski ali posveten; najbolj lehko pa u samo- 
stanu Bogu služi, kdor se Bogu ves izroči po vzgledu 

bila: , Moj Bog in moje vse." Tudi naš Frane, čeravno 
novinec med svojimi brati, so tako na tenko in sveto po 
redu svojega svetega očeta živeli, da so bili vsem pravega 
redovnika živ uzor. JPobožno moliti in pa pridno učiti 
se, bilo je njihovo veselje, premagovati slabe želje in popol- 
niši prihajati, bilo je neprenehoma njihovo prizadevanje. 
Kakor jim u glavi učenost, — je rastla jim tudi u sercu 
sveta krepost in čednost, ker so vedeli, da je resnična 
beseda svetega Paula, ki veli: , Pobožnost je za vse 
dobra, inzasedanjiin prihodnjisvet obljubo 
ima, da bo srečna." 

Bog je pa svojemu mlademu služabniku drugo 
službo odločil. Naj bi ne ostala luč pod polovnikom 
skrita, ampak še lepše svetila, jo je hotel na svečnik 
postaviti, potem ko se je u tihem samostanu božje lju- 
bezni prav močno navzela in zadobila žlahnega olja prave 
pobožnosti. Ob času cesarja Jožefa I. so menihe iz 
samostanov jemali in žugali vse samostane zatreti. Viši 
očetje Frančiškanov so toraj mlademu Francu svetovali 
samostan zapustiti in izvoliti duhovski stan svetega Petra. 
Ne rad, pa vendar pokorni in božji sveti volji udani so 
svojo rašovnato suknjo izslekli, ki jim je ljubša bila, ko 
svilnata, in so černo halo svetega Petra oblekli stopivši 
med mlade duhovne dunajske nadškofije, ter so u du- 
hovšnici deseto šolo prav pohlevno izgotovili. 

Duhovskega življenja vesela spomlad je srečen čas 
mašnikovega posvečenja, nova maša je rožni cvet pravega 
služabnika božjega. Tako so bili naš France 9. novembra 
1788 u mašnika posvečeni, in so osmi dan po tem u 
ravno tisti cirkvi, kder so kerščeni bili, novo mašo peli. 
Pervi adventni teden so se u vinograd Gospodov podali 
in dve leti kot kaplan zvunaj Dunaj služili. In kakor se . 
žlahni kamen skrito svetli, da ga najde, kdor ga spozna, 
tako so tudi razsvetljeni nadškof dunajski in kardinal, 


49 


Krištof po imenu, verlega pastirja Frančiška hitro 
spoznali in jim višo službo dali, pri stolni eirkvi sv. 
Štefana. Štiri leta po tem so jih mladim duhovnom za 
špirituala, dušnega voditelja, izvolili, naj bi se mladi od 
njih učili prav po duhovsko živeti. 'Težavna in preime- 
nitna se je gospodu Francu videla ta lepa služba, toda 
svojemu višemu pastirju vselaj pokorni so to službo z 
Bogom začeli, ter se tri dni u sveti samoti pobožno 
pripravljali, premišljevaje svoje prihodnje dolžnosti in 
svoje slabosti, ter pomoči od Boga prosili svoje opravilo 
dobro začeti in dobro zgotoviti. Kdor hoče z Bogom srečno 
končati, mora tudi z Bogom začeti; le Bog dober začetek 
in srečen konec da. 

Kdor više službe išče, naj ne išče le večega plačila, 
ali boljših prihodkov, ampak priložnosti več dobrega 
storiti; kdor le po večih prihodkih hrepeni, že na tem 
svetu svojo plačo dobi — kaj pa bo za nebesa? Zato 
tudi naš France nijso za svoje novo opravilo plačila 
vzeli, temveč so prihodke mladim duhovnim u pomoček 
dali, za se s plačilom zadovoljni, kakoršnega so imeli 
za službo pri sv. Štefanu, ter si nijso hoteli posvetnih 
zakladov nabirati, katere tatje izpodkopljejo in ukradejo, 
ampak neminljive zaklade u nebesih, kder jih moli ne 
snedo , tatje ne izkopljejo in ne ukradejo. — Koliko 
dobrot telesnih, pa še več duhovskih, so mladi duhovni 
od njih imeli, človek težko popiše; bralo se bo na sodnji 
dan; zakaj večidel je dušna milost skrita pred našimi 
pozemeljskimi očmi. Bili so svojim mladim sinovom 
duhovskega stanu skerben oča, pa ljubeznjiv prijatel. 
Njihove besede so jim za Boga serca ogrevale, njihove čed- 
nosti so jih spodbadale, njihovi živi vzgledi pa sojih na dobro 
vlekli. Čista pobožnost brez vsake hlimbe, sveta čistost 
in visokost jim je iz obličja sijala in mladino za duhovsko 
službo unemala. Bili so sv. mož vzgledu svetega Janeza 


apostola vsi ljubeznjivi, polni vere in terdnega zaupanja. 
Slomšek III. 4 

Grešnika nijso poteptali in tersta ne zlomili, ki se Je 
majal; vsakega so dobrotljivo sprejeli, ki se je k njim 
obernil. Bili so mladenčem čerstev steber, tažčj žalostnim, 
mladim duhovnikom zvest kažipot. — Blagor dijakom, 
kateri na šolskem potu prijatela dobrega najdejo, pa 
trikrat blagor jim, ki najdejo dušnega očeta!  Hoditi 
brez modrega voditelja po svetu, dobro nij; bolje biti 
brez denarja, ko brez vladarja, za mlade gospodiče. 

Je duše modro pasti, opravilo za angelske rame 
pretežko, je še teže mlade pastirje za to sveto službo 
pripravljati.. Za to so pobožni špiritual radi veliko mo- 
lili, pred vsakim imenitnejim opravilom u molitvi za 
razsvetljenje in pomoč poprosili, vedoči da vse dobro od 
zgoraj pride, od Očeta luči. Imeli so sveto navado po- . 
gosto iti za mlade duhovne na božji pot k materi božji 
u kako bližnjo eirkev, pa tudi k sv. Jožefu, in priporočiti 
svoje duhovske rejence božji milosti in priprošnji Marije 
device, ter so spoznali, da katoličanom največa pomoč 
po občestvu svetnikov dohaja, če to sveto občestvo prav 
oživljamo tudi si pametnimi božjimi poti, ako ne ho- 
dimo Bogu na pot, temveč k Bogu serca po- 
vzdigovat. | 

Dvanajst celih let so se svetoželjni gospod Frane u 
dunajski duhovšnici trudili; in ko je čas njihove službe 
dotekel, so tudi z Bogom skončali, kakor so bili z Bo- 
gom začeli. U sveto samoto so se ene dni podali, svoja 
dejanja premišljevali in prosili Boga za odpuščanje, ako 
bi kaj po njihovi zamudi ali pomoti prav opravljenega 
ne bilo; pa tudi za vso milost in pomoč Boga zahvaliti, 
kateri jim je dal težavno službo srečno opraviti. —. 
Čedno je otroka gledati, kadar prosi, pa še lepše, kadar 
se zahvaljuje za prejete dobrote svojim starišem. F'Tega 
storiti nikoli ne opustimo; Bogu je hvaležnost ljuba. — 
Kakor so pa gerdi otroci, ki na vsako povelje stariše 
barajo: Kaj mi bote pa dali, če to ali uno storim, smo 

gerši še mi, ako le za posvetni dobiček slu- 
žimo, in se hitro pritožujemo, če se hvala in 
plača za vsako službo namzapetaminenosi. 
» Taki so svoje plačilo že prejeli" — pravi Kristus. Ko 
so gospoda Franca ljubeznivi dunajski nadškof Žiga 
pobarali, kako bi jim zvesto službo u duhovšnici pover- 
nili, ponižno in odkritoserčno bogoljubni mašnik odgo- 
vorijo: , Nikar kaj druzega ne; naj le, premili knezoškof, 
kaplan pri stolni cirkvi ostanem", 

Najlepša in najbogatejša žetva začela se je od te 
dobe za gospoda Franca u dušnem pastirstvu. Dobri pa- 
stir so u spovednici, u bajtah uboštva, po ječah in na 
posteljah umirajočih neutrujeno delali, pa tudi spisali 
mnogoterih (blizu 30 knjig) za verne, božjo čast in 
izveličanje duš pomnožit. Posebno je bila spovednica 
njihova pridižnica, h kateri so tekli bogati in ubožni, 
ljudje visokega, najvišega, kakor nizkega stanu k svojemu 
duhovskemu očetu, Gola ljubezen in pa poterpežljivost 
jih je bila; po vzgledu sv. Frančiska Zalezija so svoje 
spovedne otroke skerbno vodili, vsem oča za vse. Svetli 
cesar in mati cesarica, duhovniki, redovniki in redovnice 
so jih za spovednika imeli, pa tudi jetniki u železju in 
k smerti obsojeni so se pobožnega služabnika božjega 
razveselili, sprejemovaje jih kakor angela božjega. Ubo- 
gim bolnikom po hišah kakor u bolnišnicah so hodili 
božje besede oznanovat, naj je bolezen še tako nalezljiva 
in nevarščina še tolika bila. Po vsej pravici so jih toraj 
ljudje imenovali apostola ubogih. Vsako nedeljo so 
šli po ječah, ter so veliko let njim, ki u temah sedijo, 
ljubo luč kerščanskega poduka in hladilo sladke tolažbe 
nosili. So zaslišali, da je kdo k smerti obsojen, hitro so 
se k njemu podali, ga na dolgo pot u večnost pripravit, 
in vsaj dušo večne smerti rešit. Pa na potu u ječo so 
vselaj poprej u bližnjo eirkev molit šli, za se, naj bi jim 
Bog besedo dal grešnika ganiti, za grešnika, da bi svoje 

grehe spoznal, objokal, se vredno izpovedal in z Bogom % 
spravil. Nijso pozabili besede Jezusove: ,Jaz sem vin- 
ska terta, vi mladike; brez mene ničesa ne 
premorete", 

Pred vsakim imenitnim delom z Bogom se pogo- 
voriti, jih je serce gnalo; zato jim je pa tudi Bog srečo 
dal, da so največe grešnike lehko spreobernili. 

Ujeli so strašno hudobnega razbojnika, in ga u eno 
bližnjih ječ zaperli, kamor so naš gospod Franc hodili 
u kerščanskem nauku podučevat. Bil je človek u pre- 
grehah zelo zastaran, ves neveden u božjih rečeh, terdo- 
vraten pa u hudobiji, bil je gerd morilec. Molili so 
skerbni pastir za terdovratnega grešnika, pa tudi drugim 
bogoljubnim dušam priporočali, naj zanj molijo, da jim 
Bog vrata odpre do njegovega serca. Na njihovo prošnjo 
so razbojnika blizu tiste ječe uteknili, u kateri so Šmid 
kerščanski nauk imeli. Veliko bolj glasno govorijo, naj 
bi jih grešnik zaslišal, in pa ravno take resnice pravijo, 
katere so bile za razbojnika potrebne in primerne. Po 
nauku mu, če ga še ravno po obličju nijso poznali, maj- 
hen denar izročijo, naj si za malo južno česa prinesti da. 
In glejte, koliko dušno veselje so občutili dobri pastir, 
ker jih je razbojnik kmalu potem prositi dal, naj bi še 
njega obiskali. Njihove mile besede so razbojniku serce 
za pokoro ogrele, njihova ljubeznivost mu je serce za 
dohro oživela. In česa ljubezen vse ne stori! Razbojnik 
nij pismenk poznal; kupili so mu abecedo in ga u ječi 
čitati naučili, naj bi si sirotej z branjem kratek čas delal, 
iz bukvij molil in se božjih resnic učil, lepo setvo po- 
val, katero so mu služabnik božji u serce zasejali. — 
Tako dobri pastir 99 ovac zapusti in tako dolgo za iz- 
gubljeno hodi, dokler je ne najde; veselo jo potem na 
svoje rame zadene in ž njo domov hiti. To pa le tisti 
stori, ki živo spozna, koliko ena sama duša velja. 

Tiste dni, ko so sovražni Francozi dunajsko mesto . 

posedli, so Dunajčana, ki se je za domovino vzdignil, 
sovražniki k smerti obsodili in ravno gnali ga ob živ- 
ljenje djat. To izvedeti, gospod Šmid naglo pobarajo, ali 
ima sirotej duhovnika, ki bi ga k smerti spremljal? 
Rekli so jim, da ga nijma. Naravnost serčni duhovnik 
za njim dirjajo, se skozi sovražne verste posilijo, tako 
dolgo prosijo in sovražnike tolažijo, da jim dopustijo 
zvestega domorodea k smerti spremiti in ga za smert po 
kerščanski navadi pripraviti. Tako dober pastir tudi živ- 
ljenje za svoje ovčice da, ako bi bilo potreba. 

Svetoželjni mož vsem u nebesa pomagati so se z 
velikim trudom mnogoterih jezikov naučili, 
da bi tudi tujcem postregli, katerih toliko na Dunaj pride. 
Znali so gerško, laško, francosko in angleško besedo, ter 
nijso le u teh jezikih učili, ampak tudi pisali. Čudno 
veliko molitvenih knjig in drugih pobožnih bukvij so 
zložili, ki se po celem Nemškem ber6. Najimenitneji so: 
Veliko življenje svetnikov; Molitve in premišljevanja za 
bolnike; Kerščanski mesene; molitvenike pa za vse razne 
stanove: za dijake, za mestjane, za rokodelce, za družino, 
za kmete, za vojake. 

Vse te knjige so u mnogotere jezike prestavili, in 
po vsem znanem svetu, tudi u Ameriko, razposlali. Po- 
nižni pisatelj pa nijso u pisanju svoje časti iskali; cel6 
imena svojega nijso postavili bukvam na čelo, ter so pri 
tem svojem hvalevrednem delu s pobožnim Davidom 
djali: ,Ne nam, o Gospod, ne nam, temveč svojemu 
imenu daj čast!" — 'Tudi svojega dobička nijso bukve 
pisajč iskali. Kar je bukvij črez potroške ostalo, so jih 
u bogaime po mestih in po deželi razposlali. Še le prav 
lepo so si pogosto domislili, kako bi potrebnim ljudem 
dobrih bukvic u roke spravili. 

Ko so Francozi na Dunaju bili, so bukvarje na- 
prosili, naj francoske molitvenike na okna izpostavijo. 
Ako franeoskih vojščakov kdo za ceno popraša, so na- 

ročili, mu bukve darovati. Tako so med ptuje vojščake 
svete knjige spravili, in mnogo seme kerščanskega nauka 
zasejali u serca ljudij, ki že leta in leta nijso božjega 
slišali, tudi pomislili na Boga malokdaj. 

Ko so čedne molitvene knjižice za vojščake spisali, 
so jih hoteli razoznaniti; ali kako? (gredo eno večerko, 
ravno se je k dežu pripravljalo, memo poglavitne straže, 
kder so vojaki na straži stali. Ko memo vojaške prebi- 
valnice pridejo, začne prav debelo naškrapati. Ponižni 
gospod nalašč med vojščake u prebivalnico stopijo in jih 
prav prijazno poprosijo, naj jim dajo pri njih prevedriti. 
Zakaj pa ne, jim vojaki velijo, in se prijazno ž njimi 
pogovarjajo. Ko se zvedri, se lepo vojakom zahvalijo in 
prijazno vsakemu čedno vezane molitvene bukvice ponu- 
dijo, naj bi jih vzeli u zahvale spomin.' Vojščaki čedne 
' molitvenike radi vzemejo, berejo in tovarišem kažejo. 
Toliko jim te bukve dopadejo, da so jih dali u poljščino, 
u češčino in laščino prestaviti. Sv. oča papež Gregor XVI. 
so tudi svoje vojake s tem molitvenikom preskerbeli. 
Ravno tako so molitve, in premišljevanja za bolnike po 
širokem razposlali, in jezero ljudem prinesle izveličanski 
nauk nevednim, nebeško tolaž pa žalostnim. Tako delo 
srečo ima, katero se ne iz lastne časti, ampak za božjo 
čast, ne za posveten dobiček, temveč za izveličanje duš stori. 

Ko so pa častiti služabnik božji kake knjige pisati 
počeli, so se vsikdar poprej u molitev podali, naj bi jih 
Bog varoval kaj pisati zoper nauk in opravo sv. matere 
kat. cirkve, in jim dal take bukve narediti, katere bi 
bile u božjo čast in pa u izveličanje duš. Za vsako tako 
pisarsko delo so se po trikrat u bližnjo cirkev na božji 
pot podali: hitro od kraja, ko so jeli pisati, u sredi pi- 

sarije in pa ko je bilo delo gotovo. Pomnili so, da se 
— človek zastonj poti, ako Bog dela ne blagoslovi; in da 
vsak sadež, katerega Oča nebeški ne usadi, se hitro po- 
suši. Naj bi te resnice ne pozabili oni, ki bukve pišejo! 

Kdor svoje lastne časti ne išče, temveč za božjo 
čast skerbi, kakor častitljivi mašnik Šmid, njega ob pra- 
vem času Bog počasti po namestnikih svojih. Svitli cesar, 
rajni Frane I, so lepa in dobra dela ponižnega Šmida 
čuli in so apostolskega mašnika sami od sebe brez vsake 
prošnje l. 1825 u kanonika stolne dunajske cir- 
kve izvolili. Vsi, ki so pobožnega moža poznali, so 
veselo djali: ta je prava! In ko so nadškof knez 
Leopold Frimijan, poprej Lavantinski viši pastir, to 
izvedeli, so jim svoje veselje iz Celovca pisali, ter sebi 
in novo izvoljenemu kanoniku srečo blagovolili. Drugo 
leto potem so jih pa nadškof še više u duhovsko službo 
povzdignili, rekoč: , Kogar cesar častijo, naj ga tudi jaz 
počastim", Novi domkantor — (tako je bilo službi 
ime), na persih zlat križ in škofovo kapo na glavi, so bili po 
starem ponižni in ljubeznivi služabnik Gospodov. Vsako 
babelo in vsacega otroka na potu so prijazno pozdravili 
in radi s vsakim govorili, kdor se jim je približal. 

Kakor so bili u kerščanskem dejanju brez truda 
pridni, še pridneji so bili u molitvi doma. Zgodaj so 
ustajali in kleče opravili svojo juterno molitev, ravno 
tako tudi večerno. Vsak dan so služili u cirkvi sv. mašo; 
in svoje poslednje dni pa u kapelici domd, ker nijso več 
u ecirkev mogli. Vsako popoldne so obiskali sv. rešno Telo, 
in so vsak dan kaj svetega brali. Vsako leto so se naj- 
lnanj enkrat u sveto samoto podali, svoje serce z mo- 
litvo in pobožnim premišljevanjem u dobrem pomladit, 
kakor sv. apostol Paul veli: ,, Ponovite se u svojem duhu 
in sereu", Zakrament svete pokore so pogosto prejemali, 
svojo vest tudi najmanjših madežev očistit, in s čistim 
sercem obhhajat najsvetejše skrivnosti. Po vzgledu sv. 
Frančiška Zalezija so se ravnali, kateri je duhovnikom 
svoje škofije priporočal, dvakrat na mesec k spovedi iti. 
Kakor pobožni, bili so tudi veselega serca in dobre volje 
prav po otroško. Imeli so lepe orglje, ki so na vreteno 

svete napeve prav čedno delale. Poklicali so svojo staro 
kuharico — pobožno bebelo, da sta skupaj sveto pesen 
zapela, kakor so jo orglje vloženo imele. In je prišeljih kak 
prijatel obiskovat, so mu to veselje storili, rekoč: ,Mar- 
jana pridi, bova gospodu eno zapela". In komu bi ne 
bilo pri takih ljudeh serce veselo! ,Ako ne bodete 
kakor otroci, govori Kristus, ne pojdete u 
nebeško kraljestvo!" 

Pravi služabnik božji ne pozabi svojega Boga, ne 
doma, ne na potu; bogoljubno serce po Bogu hrepeni, 
kakor od častitega gospoda Franca beremo. So se podali 
po svojih pastirskih hojah kakega bolnika obiskovat in 
memo cirkve šli, so se Kristusu u presv. rešnem Telesu 
vselaj oglasili, rekoč: , Pervo obiskovanje se spodobi Naj- 
višemu Bogu, ki na altarju skrit prebiva. Četertinka ure 
pred Bogom u hiši božji je bolja in več velja, ko jezero 
drugih." In kakor je bilo njihovo seree polno božje lju- 
bezni, so bila polna tudi njihova usta svetih pogovorov; 
kdor je ž njimi govoril, postal je za božje nekako unet. 

Ljubezenjebilaigla njihovih čednostij, 
ponižnost pa zlato jederce. Od drugih slabo go- 
voriti, jih nij nobeden slišal; in če so drugi u pričo njih 


— opravljati, ali obrekovati jeli, so hitro besedo povzeli in 


na kaj druzega marne napeljali, ali pa bližnjega izgovar- 
jali, kolikor je bilo mogoče. Nedolžne opravičuj, dolžne 
izgovarjaj, kar je prav, ali pa molči: je bila njihova na- 
vada u pogovorih bližnjega. Nijso grajali, če nij bilo 
treba in dolžnost, pa tudi hvalili nijso, ako bi po zaslu- 
ženju ne bilo. Vselaj jih je pa veselilo, ako so komu 
mogli kako veselje načiniti. Izvedevši, da je kdo kako 
srečo dosegel, so pokleknili in Boga zahvalili, ki je dru- 
gim toliko milost skazal. Pač lepo serce brez zayida! 
Sestra prave kerščanske ljubezni je prijaznost; ona 
življenje prijetno stori. Ali prijateli se ne smejo pozabiti; 
pravih prijatelov cena je velika. Zato so naš Šmid imeli 

svoje prijatele napisane od svojih mladih dnij ; cel6 svojih 
šolskih verstnikov pozabili nijso. 'Tudi rajnih prijatelov 
so pomnili in za nje molili. Molili so za vse dobrotnike 
svoje, za duše tistih, katere so u ječah učili, ali na 
sodnji kraj smerti spremili; posebno so pa Bogu pripo- 
ročali tiste, kateri so k spovedi k njim hodili. Na svoje 
stare dni so še najraje od svojih dobrotnikov govorili, ki 
so jim kdaj storili kaj dobrega, ali pa pripomogli, drugim 
kaj dobrega storiti. Kakor so pa svoje dobrotnike u časti 
imeli, so bila dobra dela njihova največa radost. Nijjih 
poprosil, da bi ga ne bili uslišali, če je le bilo u njihovi 
moči. Kar so ubogim storili, je s solzami zahvale u 
knjigah življenja — u nebesih zapisano; to bomo brali 
sodnji dan. Vsako leto so mladim duhovnikom, ki so novo 
mašo peli, svojih knjig podarili, in svoje premoženje za 
nje izporočili, naj se obresti med potrebne razdelŠ, ko se 
u vinograd Gospodov podajo. — 'Tako njihova dobra 
dela ostanejo, ako že ravno dobrotnika davno med nami 
več nij. 

Več ko so pa božji mož dobrega storili, manj so 
se hvalili po besedah Jezusovih: ,Kadar vse storite, 
kar vam jazzapovem,recite: Nepridni hlapci 
smo; storili — kar smo dolžni bili." Bolj so 
dobro drugih poznali, kakor samo svoje. Drugi so jih 
hvalili, sami sebe nikoli. Od berača do cesarja so jih 
vsi u časti imeli, jih pri vsaki priložnosti spoštovali; ali 
posvetna hvala njihove ponižnosti nij umorila. Zaslužene 
hvale še čutili nijso, toliko ponižni so bili. Veča ko je 
kristjana vrednost, veča tudi ponižnost; saj se le prazen 
klas povišuje. 

Pravi služabnik božji ljubi svoje podložne kakor 
oča, svoje tovariše po braterno rad ima, in svoje više 
duhovske, kakor tudi deželske po otroško spoštuje, ter 
skazuje čast, komur čast sliši, u govorjenju in dejanju. 
Tako so blagi Šmid svoje više pastirje visoko spoštovali 

žive, za mertve pa radi molili. Najvišega poglavarja ka- 
toliške cirkve — svetega očeta papeža so pa nad vse u 
posebni časti imeli, in od njih spregovorili le s častjo. 

Kakor je pobožnega Šmida sveto življenje čez hribe 
In doline slovelo, tako je tudi njihova ljubezen ljube duše 
u daljnih krajih obsegala, ki so se jim u pismih pripo-. 
ročali. Radi so pisali, pa njihovi listi bili so polni duha 
Jezusovega. Njihovi pogovori, kakor njihova pisma, vse 
je bilo toliko prijetno, da se jih nihče naveličal nij. — 
Vseskozi dobre volje so se vedeli veseliti z veselimi, pa 
tudi z žalostnimi žalovati, kar je prav. 

Pošteno in čedno so se po svojem stanu nosili, 
brez vsake hlimbe in prešernosti. Iz lica jim je sijala 
ljubezniva nedolžnost, ki človeku lepoto daja in jo ohrani. 
U njihovi prebivalnici nij bilo blišča, pa tudi nesnage 
ne, ampak vse čedno po redu, kakor služabniku božjemu 
gre. Vsepovsod se je videla kerščanskega modrijana pa- 
met in hoja za Kristusom. Česar lepega so se mladeneč 
privadili, tudi kot častitljivi starček nijso pozabili; lepe 
njihove lastnosti bile so zelenemu rožmarinu podobne, ki 
neprenehoma lepo diši. 

Pridni delavec u vinogradu Gospodovem celih pet- 
deset let so svojo drugo novo mašo učakali. 
Brez vsega šuma in posvetnega hruma so hoteli častiti 
spomin obhajat, ko so bili pred petdesetimi leti za maš- 
nika Bogu posvečeni. Služili so tiho sv. mašo u cirkvi 
samostana častitih sester svete Uršule, Bogu u zahvalo, 
ki jim je toliko let srečno doživeti dal, za vse brezšte- 
vilne milosti in dobrote, katere so zavžili; pa tudi prosili 
— so za odpuščanje vseh pomot in zamud svoje svete službe. 
Vnovič so svoje serce Bogu posvetili in obljubili njemu 
do poslednjega izdihljeja zvesto služiti. Premili cesar 
Ferdinand I. so hoteli pri tej priložnosti častitlji- 
vega mašnika po zasluženju častiti, ter so jim zlati križ 
c. k. avstrijanskega Leopoldovega reda podelili; sv. oča 

papež Gregor XVI. so jih pa med višo duhovščino 
svojega apost. stola povzdignili in jim blagovoljno pismo 
pisali. 'Tako se pravi služabnik božji tudi pred svetom 
časti, ako Bogu in bližnjemu brez vsake lakomnosti zvesto 
služi. Od najviše gosposke duhovske in deželske počeščeni 
so prejeli, česar nijso iskali: spodobno ceno svojega za- 
služenja. Vsi so jih ljubili kakor žlahen kamen duhov- 
skega stanu, in ljudstvo jih je spoštovalo kakor svetega 
služabnika božjega. Solnce življenja se jim je prijazno 
na večer oziralo po hribih preteklih dnij jim oznanovaje 
veselo večnost. 

Še štiri leta jim je dobri Bog po drugi novi maši 
življenje podaljšal, ki so bila poslednja leta pridnega de- 
lavea. Spisali so na večer življenja še za mla- 
dino bukvice čednih izrekov in vzgledov, pa 
tudi tolažilo za starost, po imenu: ,Gospod! 
tvoja volja se naj zgodi," ker so jim bile te be- 
sede najljubše vse žive dni. Kakor pa ura doteka in ob- 
stoji, tako človeško truplo onemogne, kadar se bliža smert. 
Blagor mu, kdor Gospodov glas čuje in se lepo k smerti 
pripravi, kakor pobožni Šmid, katerega celo življenje je 
bilo pripravljanje k smerti. Leta 1841 jih je bolezen na 
kraj groba pripravila; dali so se s svetimi zakramenti 
prevideti in so željno čakali, da jih hoče Bog na plačilo 
zaklicati. Pa jim je še nad eno leto odloga dal, naj bi 
se od njih terpeti in na smert pripravljati naučili. Ne- 
prenehoma so še u domači kapelici maševali, razen po- 
slednjih treh dnij. Dali so si vsak dan nekoliko iz svojih 
knjig za bolnike brati, posebno molitve in premišljevanja 
iz Kristusovega terpljenja, ker na smertni postelji slajše 
tolažbe nij, kakor poslednji nauki Jezusovi, pa njegovo 
terpljenje in smert. 

Kakor dobri hišni oča tudi u svoji poslednji bolezni 
domačih pozabili nijso, in skerbno naročili, naj k sveti 
maši grejo. ,, Kdor za svoje domače ne skerbi, so djali, 

je hujši ko nevernik", Bliže smerti ko so bili, slajši mir . 
so u svojem sercu uživali. ,Nebesa u sebi čutim," 
so svojim prijatelom rekli; in kdor nebesa u sebi ima, 
njemu jih nihče vzeti ne more, njemu se smerti bati nij. 
Ko so pa jeli zel6 slabeti, so jih s sv. zakramenti očitno 
in prav častito prevideli. VWsi žive vere in pa u sveto 
voljo božjo udani so zavžili poslednjo popotnico. In ko 
nijso glasno moliti več mogli, so tiho molili, najlepše. 
reči iz svetega pisma ponavljali, Jezusa in Marijo, pa 
svetega Janeza, ljubeja Jezusovega, so na pomoč klicali, 
tudi svetemu Frančišku Zaleziju in Serafu, svojemu pri- 
poročniku, so se izročili. 

Deseta ura desetega grudna 1843 po noči je do- 
tekla, pobožno bridko razpelo poljubijo, izročijo svojo 
dušo u svetih pet kervavih ran, in po njih je bilo. U 
19. letu svoje starosti so sladko u Gospodu zaspali, ka- 
teremu so od mladih dnij zvesto služili. — Blagor 
mertvim, ki u Gospodu umerjejo: oni počl- 
vajo od svojega truda, in njihova dela gred6 
za njimi. 

Lepo je bilo rajnega Franca Serafa pobožno življe- 
nje; kakor življenje bila je tudi mirna njihova smert. 
Sveta pobožnost bila je njihova vodilja, resnična poniž- 
nost njihova družica; u sveti samoti lepo tiho živeti in 
pa za sveta nebesa skerbeti, bile so njihove želje, prav 
veliko dobrega storiti, bilo je njihovo veselje. — Glej, 
duša moja! ta je prava steza, ki do časne sreče in u 
večno izveličanje pelja. Kar se od svetega Frančiška Se- 
vafa bere, se lehko tudi od rajnega reče: Frančiško ubogi 
in ponižni u nebesa gredo, in zaupamo da jim angeli 
nebeške pesni pojo. 

4. Tomaž Kren, 


slavni ljubljanski škof, steber katoliške vere po Kranj- 
skem in Štajarskem. 


(Drob. 1851) 


»Na svetu bodete britkost imeli, pa za- 
upajte: jaz sem svet premagal," je Kristus za 
slovo svojim apostolom djal, in je lepo obljubo svojim 
namestnikom dopolnil: ,Glejte! jaz sem z vami 
vse dni do konca sveta." Priča te vesele resnice 
je pravovernim Slovencem življenje apostolskega moža 
Tomaža Krena, IX.škofa ljubljanskega, kojega na- 
vadna beseda je bila: Tomaž! se dela bojiš, poglej kaj 
dobiš. (Si taedet labor, aspice praemium.) 

Kakor kužna bolezen je Lutrova kriva vera u šest- 
najstem stoletju po Kranjskem in Štajarskem segala, se 
največ gospode prijela, za gospodoj so mestljani in ter- 
žani, za njimi pa tudi priprosti ljudje po deželi potegnili, 
so sveto katoliško vero zametovali, veliko ceirkvij kato- 
lišanom po sili vzeli, altarje poderli, podobe svetnikov 
poterli in u luteranske tempeljne premenili, ali si pa nove 
pozidali. Bila je velika zmešnjava po vseh krajih, pa 
tudi težava med ljudmi. Oča je imel drugo vero ko sin, 
sosed je soseda sovražil. Vse je bilo polno prepira; lju- 
bega miru nij bilo pri krivoveri in kerščanska ljubezen 
je med kristijani umirala. 

Ker so ljudje spali, je prišel sovražnik in ljuliko 
krive vere med pšenico zdravega nauka zasejal. Sila je 
bila velika, in potreba možev, koji bi zaspane ljudi iz- 


62 

dramili iz pregrešnega spanja. Eden teh možev je bil 
sloviti služabnik božji Tomaž Kren, IX. ljubljanski 
škof, katera škofija je tisti čas tudi pet dekanij celjskega 
kroga na Štajarskem obsegala. Njega je dober Bog Slo- 
vencem dal, naj bi krivo vero med njimi potrebil, pravo 
katoliško pa oživel. ,Bratje! opominja sv. Pavel, 
spomnite se svojih prejpostavljenih, kateri 
so vam božjo besedo oznanovali; glejte ko- 
nec njihovega življenja, in ravnajte po nji- 
hovi veri". 

Tomaž, u Ljubljani leta 1560 rojen, gospodskih 
tuda bogaboječih starišev sin, je imel na Dunaju dobrega 
ujca, doktorja pravde, ki je bistrega mladenča u Beču 
izšolati dal. Tomaž je izrastel u učenosti in u vsaki 
čednosti, ter si izvoli duhovski stan in sklenil serčen 
vojščak Kristusov biti. — Pač dobro delo stori, kdor 
razumnega, pobožnega mladenča u šolo spravi, in mu 
po svoji moči izšolati se pomore. Mladenčem, ki so za 
to, u duhovski stan pomagati, je boljše dobro delo, ka- 
kor nove cirkve zidati, posebno tam, kder jih potreba nij. 
K čemu nam bodo lepe cirkve, ako mašnikov pobožnih 
ne bo, kakor se nam kaže? 

Tistokrat je bila služba duhovska silo težavna. 
Ljudje nevedni in le u posvetno zamišljeni, krivoverci 
serditi, gospoda zelo pokrivoverjena, je katoličanske du- 
hovne čertela in tudi preganjala, jim prihodke jemaje. 
Najboljše fare so tisti čas celo na nič prišle; veliko jih 
še sedaj od tiste dobe slabo izhaja. Vse te in takih 
težav se nij Tomaž plašil, je mašni stan serčno nastopil ; 
in čeravno mlad, so ga u šest in dvajsetem letu starosti 
za korarja u Ljubljani postavili, in mu ukazali u stolni 
cirkvi svetega Miklavža pridigovati, in popraviti, kar je 
njegov prednik, krivoverec, pokvaril in zapeljal ljudi. 
Tomaž, močen mož u besedi in u dejanju, je oznanoval 
kakor mogočna trobenta zdrav nauk, je trebil krivovere, 

in svete čednosti sejal. Hitro so pridnega delavea na 
polju Gospodovem za stolnega dekana povzdignili; in ker 
je bil služabnik božji u malem zvest, so ga črez veliko 
postavili. Škof Janez Tavčar je leta 1597 umerl, 
in nadvojvoda Ferdinand II. je našega Tomaža za ljub- 
ljanskega škofa izvolil in oklical. — Verli mladi mož, 
bodi si stanu duhovskega ali deželskega, zvesto opravljaj 
svoje dolžnosti tam, kamor te Bog po namestnikih svojih 
postavi! Delaj in čakaj, dokler te dalje ne zakliče in ne 
sili se, kamor nijsi poklican. Komur se veliko zaupa, 
njega tudi velik in oster račun čaka. Viši ko je stan, 
veče pomoči nam je od zgoraj potreba. Oča nebeški bo 
pa dobrega Duha dal njim, ki ga za-nj prosijo, kakor 
Tomaž, novoizvoljeni ljubljanski škof. 

, Bogu in devici Mariji, veliki božji porodnici, bodi 
hvala in čast!" tako piše Tomaž. — ,rospod Jezus, iz- 
veličar naš in škof naših duš, raz katerega pomoči nij 
naše moči, naj mi svojega svetega Duha gnado podeli, 
da mi slabemu pomaga, to veliko opravilo izgotoviti, naj 
skoz svoje dejanje in podučenje njegovi veči časti prav 
veliko hasnem kerščanskim dušam u izveličanje, in po- 
slednjič nebeško krono dosežem, katera je njim obljub- 
ljena, koji do konca zvesti ostanejo. Amen." Kar je 
mladi škof prosil, mu je Bog dal, serčnost, modrost in 
stanovitnost. Bil je steber katoliške vere, kladvo krivo- 
verstva. | 

Nadvojvoda Ferdinand je Tomaža postavil za svo- 
Jega deželskega zaupnika (komisarja), in mu dal oblast 
krivoverske besedune iz dežele počediti. U treh dneh so 
se morali iz dežele pobrati, kakor jim je nadvojvoda 
ukazal. Šterti dan po tem gre s procesijo u špitalsko 
cirkev svete Elizabete, katero so si Luterani bili u Ljub- 
ljani osvojili, očisti vežo božjo s posvečeno vodo, sveto 
mašo služi in eirkev zopet katoličanom pridobi. 

Krivoverce sovražiti in preganjati jih, bi ne bilo 

prav, tudi oni so otroci božji; toda u zmotah in na kri- 
vih potih so. Pa njihovih zapeljivih naukov se imamo 
skerbno varovati, takim krivovernim ljudem stanovitnega 
sela med nami ne dati, in si vse prizadevati, uboge kri- 
voverne ljudi, kateri u zmotah vere tičijo, z dobrimi deli 
milosti za resnico pridobiti, s podukom prepričati in jih 
na stezo resnice in pravice poverniti, kakor škof Tomaž. 
Vzel je ljudem krivoverske bukve, s katerimi so jih krivi 
učitelji motili, jim je dal novo natisnen evangelij u roke, 
in je tako čversto pridigoval, da so se Ljubljančani ve- 
čidel k pravi katoliški cirkvi povernili. Potem je tudi 
iz Kranja, Kamnika, Radovljice in iz drugih krajev 
luteransko vero potrebil, in je pisal papežu Klemenu VIIL: 
, Težko in pa nevarno delo preobernitve h katoliški veri 
po vsem Kranjskem in Štajarskem do Drave sem toliko 
rajši prevzel, ker sem priložnost dobil, po nagibu svetega 
Duha apostolsko orožje nad puntarske, hudobne luterane 
oberniti." MU kratkem je nad 41000 duš pravi katolški 
cirkvi pridobil. Kakošno orožje pa je to bilo? Molitev 
in pa beseda božja, Molitev serce pomoči in izrahlja, da 
se ga božja beseda prime, poduk obseje in gnada božja 
pa rodovitno stori. 

Čuda veliko lepega in dobrega en sam mož po volji 
božji naredi, kateri veliko dela, pa malo tožuje, se sam 
trudi in na druge ljudi ne zanaša. 'Tako je serčni, ne- 
utrudljivi škof najpervič Ljubljano, za tem pa tudi drugo 
Kranjsko premenil, in leta 1601 zopet na Telovo u Ljub- 
ljani lepo procesijo imel, koje že veliko let zavoljo so- 
vražnih krivovercev nijso imeli. Vsa Ljubljana bila je 
pražno oblečena, vse ulice bile so u zelenju, vsa okna 
čedno pogerjena, na katerih so svete podobe stale in pa 
sveče gorele. Veselo so topovi gromeli, in Gospodov dan 
daleč po deželi oznanjevali, petje in godba se je z glasovi 
zvonov družila u poveličanje presv. obhajila Jezusove 
ljubezni. — Vesela pomlad novooživljene svete katoliške 

vere po dolgočasni zimi merzlega krivoverstva bila je ta 
lepa procesija. Ljubljančani so spoznali, koliko lepega, 
koliko božjega katoličanstvo u sebi ima, in so živo ob- 
čutili, kaj sveta katoliška cirkev velja. -— Katoličani! 
poglejte, in povzdignite svoje glave. — 

Serčni škof Tomaž pa nij samo skerbel za pogla- 
vitno mesto svoje dežele; na vse kraje gleda dober pastir, 
in hiti odganjat volke od čede Kristusove, nevedne pod- 
učevat in slaboverne poterjevat z gnado svetih zakra- 
mentov, ter se ne boji ne nevarnosti, ne težav. 'Tako 
pride nekega jutra na spodnjem Kranjskem do grada, u 
katerem je luteran gospodaril. Blizu grada je cirkev bila, 
katero so krivoverniki katoličanom odvzeli. Hoče jo za 
katoličane nazaj pridobiti; pa. krivoverski kmetje jo z 
orožjem branijo, in luteranski učitelj u cirkvi uči. Škof 
Tomaž brez strahu po sredi med njimi u cirkev stopi, 
krivoverskega pridigarja izžene, posveti cirkev zopet za 
službo božjo, služi sveto mašo in pridiguje. Po tem ob- 
išče vse sosedne poddružnice, mašuje in uči po hribih 
in dolinah, in se gostokrat še le na večer obtešči, s svo- 
jima mojstrom rekoč: , Moj živež je, da dopolnim voljo 
njegovo, ki me je poslal." — Veliko dnij nij od jutra 
do štirih popoludne svoje škofovske obleke izslekel, am- 
pak po sveti maši in pridigi je zakrament svete birme 
- vernim delil, in še le po večernicah k mizi sedel, in imel 
kratko kosilo in večerjo ob enem. Po pravici so toraj: 
Tomaža vsi verni katoličani druzega apostola kranjske 
dežele imenovali. Pa tudi po Štajarskem je skerbel za 
pravo vero in za lepoto katoliške cirkve apostolski mož. 

Lepe cirkve so žive vere očitna priča, zakaj pravo- 
verni kristijani ne dajo, da bi njihov Gospod Jezus Kri- 
stus u zamazani hiši u presvetem rešnjem Telesu pri 
njih prebival. Zato je Tomaž škof za ozaljšanje cirkvij 
posebno sherbel. Dal je stolno cirkev svetega Miklavža 
ponoviti, velik altar narediti, in u koru čeden tlak in 

rezanega kamenja položiti. Ravno tako je dal cirkev u 
Gornjem gradu in več drugih po njegovi škofiji okinčati. 
Samo 1. 1611 je tri tisoč goldinarjev za olepšanje cirkvij 
izdal, im skerbel za lepo opravo službe božje. 'Tudi za 
mlade duhovne je imel skerb, da so se imeli u Ljubljani, 
u Gradcu in na Dunaju za čem šolati. — Tako zvest in 
dober hlapec Gospodov, ki pet talentov dobi, drugih pet 
po svoji moči pridobiti išče. Kdor le dva talenta ima, 
naj ne mudi za dva dobrega storiti. Pa tudi on, ki samo 
enega prejme, ga ne sme zakopati. Bog hoče delavce u 
svoj vinograd, ki storijo, kar premorejo za nebeško kra- 
ljestvo. — Kakoršno je naše storilo, tako bo tudi plačilo. 

Ko je sveta katoliška vera po Nemškem zavoljo 
luteranskih zmot zelo onemagovala, in tudi u slovenske 
kraje silila, so Slovenci po veselih holmeih in visokih 
gorah veliko belih eirkvij pozidali, svojo pravo vero oživet 
in zmočenemu svetu očitno pokazat, komu da verujejo, 
koga iščejo in kamo gredo. 

Gorskih cirkvij ena najviših in najimenitnejših je 
cirkev sv. Uršule na Plešiven, 958 sežnjev visoki gori 
med Koroškim in Štajarskim. S te visoke gore gledaš 
po širokem kranjske hribe, koroške planine in doline, 
štajarske gorice in ravnine, kakor daleč oko donese. Velik 
svet človeku pred nogami leži, lehko se duh k nebesom 
povzdiguje, in človek tukaj prav za prav spozna, da nij 
na tem svetu doma, ampak u nebesih. Na tej visoki 
gori so leta 1570 gorjanci začeli cirkev zidati; pa so 
hitro onemogli, ker nijso vladarja, ne pooblaščenja od 
svete katoliške cirkve imeli. Svetoželjni škof Tomaž to 
zvedeti, pride u Dobernoves na Koroško k novi maši 
Boštjana Kebelna, starega znanca in prijatela. Od 
ondot se poverne u svojo škofijo in pride na goro Ple- 
šivsko l. 1601 nove cirkve začetvo pogledat. Bilo je ka- 
menja veliko, lesa in druge priprave, tudi zida nekoliko, 
toda nobene prave obleke. Škof pošlje iz Ljubljane zi- 

darskega mojstra, koji se je dela čversto prijel; tudi 
dobrotniki in sosedje so prav radi pomogli; in česa vse 
združena moč ne stori! Na stermi, -goli glavi Plešivca 
veliko cirkev sveti Uršuli postavi, veličasten tabor svete 
katoliške cirkve. Sercu, katero Boga prav ljubi, njemu 
nij nobena gora previsoka, nobeno delo pretežko; ljube- 
zen je močnejša ko smert. 

Leta 1602 pride škof Tomaž drugič na goro, in po- 
sveti u nedeljo po veliki Gospojnici veliki altar u čast 
Bogu, sveti devici in mučenici Uršuli in njenim tovar- 
šicam, pa tudi dva stranska altarja svete Trojice in 
Marije device; potem jih več tisoč birma. Opravilo je 
trajalo od osmih zjutraj do štirih popoludne. Po večer- 
nicah še le pri bližnjem gorjanecu Plešivčniku Florijanu, 
ki je bil dober, pobožen mož, in pa gorske cirkve pose- 
ben dobrotnik, kosilo ima. Sedem let pozneje so gorjanci 
škofa Tomaža u tretjič naprosili, da jim je štiri druge 
altarje u tej cirkvi posvetil. Od tiste dobe se je božji 
pot na to goro še le prav veselo unel. Iz pod Junske 
doline, in iz Ptujske ravnine, kakor iz bližnjih in daljnih 
krajev hodijo ljudje na to višavo Boga in devico sveto 
Uršulo častit. In kdo jim bo branil? Saj je tudi Mojzes 
pred svojoj smertjo na verh gore Nebo se podal, obljub- 
ljeno deželo gledat, katero je Bog njegovemu ljudstvu dal. 
Abraham je na gori Moriji Bogu dar pokorščine opravil; 
Kristus je na goro šel in eelo noč u sveti samoti pre- 
molil, se je na gori pred svojimi tremi učenci po nebe- 
ško premenil, je na gori za nas terpel in umerl, je po- 
slednjič na Oljski gori u nebesa šel, tudi nam prostor 
pripravit; kaj bi tudi mi za njim ne hodili? Ako pa 
gremo na božjo pot, ne hodimo Bogu na pot, uogan u 
pohujšanje, sebi pa u pogubljenje! 

Kakor veliko je bilo serčnega škofa Tomaža priza- 
devanje sveto katoliško vero oživet in potrebit zel krivo- 
verstva, toliko serdito je bilo tudi sovraštvo krivovereev 

do serčnega moža. VU Ljubljani je krivoverska gospoda 
nad njega segla, in ga oblegla u njegovem lastnem po- 
slopju; ali Dobrovčani, serčni kmetje iz Dobrove in okrajin 
pridejo, gospodo razžen0 in oprostijo svojega dobrega 
pastirja. Povsodi so iskali luterani Tomažu nadlegovat; 
ali božji mož se jim nij dal motiti, ne muditi, marveč 
jih je neprenehoma premagoval, rekoč: ,Jaz hočem, do- 
kler je božja volja, u tem težavnem škofijskem opravilu 
stanoviten ostati; naj se me moji zoperniki lotijo, kakor 
hočejo. Prosite Boga za me, naj mi kakor do zdaj moje 
sovražnike srečno premagati da, oni, ki mi več s svojim 
sovraštvom, kakor pa s priljudnostjo pomagajo. Ničesar 
storil ne bom, kar moje meso in kerv poželi, in bi zoper 
Boga in mojo vest bilo." Tako piše Tomaž ljubljanskemu 
proštu leta 1605, ter ga opominja, naj serčno napreduje 
u obdelovanju vinograda Gospodovega; in Bog, ki mu je 
to opravilo izročil, mu bo tudi moč in serce dal. — 
Bog daj tudi u sedanjih časih pravo serce katoličanom 
vsem sploh, posebno pa njihovim pastirjem, da bi se 
ljutih sovražnikov vere kar ne zbali, kateri hodijo seer 
u ovčjih oblačilih, pa so znotraj zgrabljivi volkovi. Voj- 
ščak, ki se pred sovražnikom trese, bo lehko premagan; 
hitro tudi katoličan zapeljan, koji se zasmehovavcev vere 
boji. Le serce velja! 

Zvesto katoliško seree pa ne skerbi le za svoj dom; 
po vsem svetu želi božjo čast povišati, ljudem pa srečo 
-in izveličanje pomnožiti, kakor od škofa Tomaža beremo. 
L. 1601 ga povabijo u Zagreb na posvetitev novega škofa. 
Zagrebški korarji Tomaža na turško mejo spremijo, Sisek 
in Petrinjo pogledat. VU Petrinji nijso Graničarji cirkve 
imeli, in Tomaž jim obljubi na svoje troške novo cirkev 
postaviti.  Petrinjei se čudijo njegovi obljubi, ker u ta- 
mošnjih krajih njj bilo kamnja, ne lesa lahko dobiti. 
Škof jim pa reče, naj se le na njega zanes6, da bodo 
cirkev dobili. Ko u Gornjigrad domov pride, da čedno 

leseno cirkev postaviti, po tem pa brune na plavi nalo- 
žiti, po Savinji do Save, in po Savi u Petrinjo peljati. 
Za plavičarji, ki so cirkev peljali, pošlje tesarjev in dru- 
gih rokodelov, ki so u Petrinji cirkev čedno sostavili. 
Pošlje jim tudi zvon in druge cirkvene priprave. Posled- 
njič jim od nadvojvode še kaplana izprosi in s prevžit- 
kom previdi, da u novi cirkvi stalno službo božjo imajo. 
— Kako lepo in pa čedno je to! — Nova cirkev po vodi 
priplava, in ž njo največa dobrota na svetu. Tako znaj- 
dena je kerščanska ljubezen, kder je treba ljudem po- 
magati. 

Tabri katoliške cirkve so samostani; zato sovražniki 
vselaj najpoprej nad nje sežejo, in menihe prežen6, kadar 
hočejo sveto vero zatreti. So samostani prazni, potem 
po samem nad druge duhovne, in poslednjič nad verne 
vdero. Katoliški veri u svoji škofiji stalnosti dati, je 
Tomaž, previden škof, posebno učene in pobožne menihe 
družbe Jezusove veliko obrajtal, jim je pomagal 
lepo cirkev svetega Jakoba postaviti, katero jim je l. 1615 
posvetil, in veliko dobrega storil. — On je kapuci- 
narje u Ljubljano poklical, jim samostan oskerbel, in 
novo cirkev l. 1608 slovesno posvetil. Iz cele ljubljan- 
ske škofije so prišli duhovniki na posvečenje. Bilo je 
nad pet sto zastav in pa nad dvajset tisoč katoličanov 
pri tem častitem opravilu. Tudi u Celju je kapucinar- 
jem 14. novembra l. 1615 cirkev miloserčni škof Tomaž 
posvetil. 

Vsak pravoverni katoličan Marijo u posebni časti 
ima, kakor jo vsi krivoverci zametujejo. Pravo poštovanje 
device Marije je gotovo znamenje pravega katoličana. 
U veliki časti je Marijo tudi škof Tomaž imel, in je lepo 
slovito cirkev Marijino Nacaret, na veselem griču u 
gornji Savinjski dolini blizu Mozirja nad Verbovcem po- 
stavil. UL. 1624 na svete Ane dan je pervi kamen za 
Nazarsko kapelo položil. U štirih letih so jo dodelali, in 

1. 1628 slovesno posvetili. Pozneje so jo razširili in s 
samostanom obdali. Kakor nevesta Gospodova gleda lepa 
Nazarska cirkev z dvema zvonikoma po gornji Savinjski 
dolini, in vabi pravoverne kristjane u hišo božje Matere. 
Od vseh krajev hitijo u Nacaret na božji pot. Veliko 
tisoč žalostnih je našlo svojo tolažbo, veliko jezer greš- 
nikov dušni mir, in le Bogu samemu znano število rev- 
nih svojo pomoč u tej sloviti veži božji, katero je škof 
Tomaž Bogu in Mariji u čast, vernim pa u izveličanje 
postavil, — 'Tako ljudje pomerjejo, njihova lepa dela pa 
ostanejo, in njihove zasluge za njimi u večnost gred6. 

Dober gospodar pa tudi za svoje naslednike skerbi 
ter jim ne zapravi, kar je od prednikov prejel, marveč % 
po svoji moči pomnoži, kakor naš skerbni škof Tomaž. 
On je zastavljeno graščino Goričanje zopet rešil in 
dolgove poplačal, je Verbovec, grad pod Nacaretom 
za 14000 goldinarjev kupil, in svojim naslednikom spo- 
ročil za duhovske potrebe ljubljanske škofije. Pač lep 
vzgled vsem duhovnim, eirkveno blago varovati, a ne 
zapravljati; cirkve in uboge, ne pa žlahto in druge ž 
njim bogatiti. Duhovsko blago sliši cirkvi in pa ubogim ; 
le tretji del premoženja se po stari cirkveni pravici po- 
trebni žlahti sporoči. 

Boš prašal, od kodi je škof Tomaž toliko vzel, da 
je zamogel cirkve zidati, samostane staviti, ubogim po- 
magati in še svojim naslednikom toliko zapustiti? Imel 
je zlato žilo radodarnosti, katero nam Jezus pri. 
sv. Lukežu kaže, rekoč: ,Dajte, in se vam bo dalo, 
dobro natlačeno in natreseno, celozverhano 
mero vam bodo dali u vaše naročje. S kako 
mero namreč bodete merili, s tako se vam 
bo odmerjalo." Škof Tomaž je obilno dobrega storil, 
in dobri Bog mu je stotero povernil. Dobri človek več 
ko da, več ima na tem in na unem svetu. 

Teža let in pa sivi lasje so neutrudljivega Tomaža 

obiskali. Zvesti delavec u vinogradu Gospodovem nij po- 
prej delati jenjal, dokler ga nij Gospod z dela na plačilo 
poklical, U tihi gornjegrajski dolini je svoje poslednje 
dni preživel, in svoje delavno življenje 10. februarja 1. 1630 
sklenil u sedemdesetem letu svoje starosti. U tem tihem 
kraju počiva od svojega truda, in njegova dela gred0 za 
njim. Kar je najrajši govoril, besedo: ,,Si taedat labor, 
aspice praemium" — ,'Tomaž, se bojiš? Poglej, kaj dobiš" 
— je tudi storil; zaupajmo, da je velik imenovan u ne- 
beškem kraljestvu. 


(PA 


o. Juri Japel, 


lepa zvezda slovenskega slovstva. 
(Drobt. 1852.) 


Mnogotero mestice malo je veliko slovitih možev 


rojstni kraj, in marsikateri oblažitelj narodov in deržav 


je pod slamnatoj strehoj tega sveta luč ugledal. Bil je 
tudi odrešenik človeštva u hbornem hlevu rojen in na 
slamo u jaslice položen. Neskončno modri Vladar sveta 
ne gleda na imenitnost stanu, ne na verlost poslopja, 
ampak vsakemu po njegovi zmožnosti svoje dare deli, 
bodi si kralja, ali ubornega težaka sin. Blagor mu, kdor 
prejete dare poklica u dobro oberne, kakor Juri Japel. 
Na Kranjskem je pod visokimi gorami majheno, 
pa prijazno mesto Kamnik, okoli pet ur hoda od 
Ljubljane, slavna zibel mnogo imenitnih možev, med 
kojimi so se tudi Juri Japelcokoli leta 1742"  lodili, 
neutruden učitelj Slovencev in poslovenitelj vsega sve- 
tega pisma, vredni da jih u hvalni spomin vzamemo, 
naj si ravno že davno u Koroški zemlji počivajo, kajti 
njihova lepa dela še neprenehoma med nami živ$. 
Kakor se drevo po svojem sadju pozna, tako lehko 
po otrocih sploh stariše sodimo; dobro izrejen sin je 
slava svojega očeta, uči sv. Duh. Tudi rajni Juri Japel 
so morali skerbne, marljive in kerščanske stariše imeti, 
kateri so jih od mladih nog vadili pridnim biti, pa pre- 
prosto, prav po kerščansko živeti; zakaj mladeneč ne 
zajde lehko od pota, katerega se je u mladih letih pri- 
vadil; rajnega Japelna celo življenje pa je vedno delo 

bilo za božjo čast in za srečo svojega naroda brez vsega 
šuma in hrupa. Le prazen sod močno bobni, in smetljiv 
klas visoko glavo nosi. — Pač je za otroka največa sreča, 
da ga modri stariši u ponižnosti izgojijo; delavnosti in 
ostrega življenja brez vsake razvade privadijo. Taki si- 
novi in hčeri prirastejo, možje in žene čversti ko jeklo, 
in marljivi ko mravlje. Mehkužno izrejeni otroci so puhli 
repi podobni, vse svoje žive dni rahli, sebi in svojim 
ljudem velika nadloga. Ova resnica je gotova — le žali- 
bog! premalo obrajtana pri stariših, kateri svojo deco po 
opično ljubijo. | 

Mladenču drugi stariši so njegovi učitelji, in blagor 
mu, kdor dobrim, modrim učenikom u roke pride, kakor 
Juri Japel. Oča in mati izredita človeka, izučita kristjana; 
moža po volji božji, osrečitelja narodov, storijo mladine 
voditelji, ako so mladenčem prava luč, katera sveti in 
ogreva, ne pa močvirna svetila posvetnih zmot in zape- 
ljivih čar časnega duha! — 

U Kamniku je samostan frančiškanov, kateri so se 
od nekdaj pridno s šolami pečali, in ubogim mladenčem 
poverh nauka še živež zastonj dajali. Verjetno je, da so 
tudi rajni Japel početni nauk u svojem rojstnem mestu 
dobili. U visoke šole so se nadepolni Japel u Ljubljano 
podali, kder so tačas častiti očetje jezuiti učili. Jezniti 
so redovniki med vsemi, bi se smelo reči, kar jih je 
kedaj bilo, najbolj sloveči, katere je sv. Ignacij l. 1538 
ustanovil. Oni so bili, katere je previdnost božja lutera- 
nom in drugim krivovercem, ki so se tistikrat kakor 
povodenj po svetu razlili in brez števila zmešnjav in 
prekucij uzročili, u bran postavili; oni so novo življenje 
med katoličani obudili in sveto katoliško vero na vse 
kraje sveta čudovito razširili. Sosebno pa za šolo in 
poduk so imeli izverstne lastnosti, in njihove zasluge za 
mnogotere vednosti in znanosti so neprecenljive. 

Jezuit je bil sv. Frančiško Ksaver, ki je u 

juternej Indiji s svojoj lastnoj rokoj milijon in dve sto. 
tisoč nevernikov kerstil in 40000 malikov razbil. Jezuit 
je bil izveličani Peter Kanizij, ki je sostavil katehi- 
zem, katerega še sedaj u mnogih učilnicah rabijo. Je- 
zuita sta bila sv. Alojzij in sv. Stanislaj Kostka, 
uni laškega, ta pa slovanskega rodu, oba od cirkve vi- 
soko češčena zavoljo svojega deviškega življenja in svetih 
čednostij. Imeli so jezuiti dosti prijatelov in jih še imajo, 
pa tudi sovražnikov kakor listja in trave, ki bi jih radi 
u žlici vode potopili. ,Ko bi bili od sveta, bi jih 
svet ljubil, ker pa nijso od sveta, jih svet 
sovraž i". 

U šolah očetov jezuitov so se Juri Japel učili 
modroslovja in bogoslovja, ter so doktor svetega pisma 
postali. Izučili so se mnogoterih jezikov starodavnih in. 
sedanjih evropejskih narodov. Znali so nemški, laški in 
francoski, pa tudi slovenskega, svojega maternega jezika 
zaboravili nijso. In kar še več velja, izurili so se pod 
očetovskim vodstvom jezuitov u njihovem semenišču za 
duhovski stan, Bogu lepo služit, s svojimi znanostmi se 
ne bahati, marveč Bogu u čast, sebi in bližnjemu pa u 
blagost neprenehoma delati, svojih talentov ne zakopavati, 
ampak po moči ž njimi koristiti. — Kakor se mora 
drevesce mlado u pogodnem času divjih izrastkov otre- 
biti, ožlahniti in na količ privezati, da ravno izraste in 
žlahen sad rodi, tako blagor tudi možu, ako se 
je iz mladega vadil jarem nositi. (Žal. pesen 
Jer. 3, 27.) 

Ovi modroslovja pristni sad so znali slavni učitelji 
in znajdeni odgojitelji mladine, nepozabljeni jezuiti verlo 
obrediti. Njihovega nauka luč je bil Kristus, on odgoje 
pot, on učencev življenje. Sveta skerb jim je bila glavo 
izjasniti, pa tudi požlahniti serce, ter celo življenje svojih 
vlastencev po nauku in vzgledu Kristusovem uravnati, 
ter njihovo pravo srečo na skalo sozidati. Učitelji, ki po 

drugej stezi svoje učence vodijo, jim na pesek srečo 
stavijo. 'Taka šola in pa morska pena en mak velja. 
Vsa taka modrost in učenost je podobna koči na pesek 
pozidani. Priburijo vetrovi hudih dnij, pridere ploha ne- 
sreče, hiša se podere in podsuje človeka nesrečnega, kajti 
nijma pravega temelja (Mat. 7, 24), kojega nij in ga ne 
bode, razun onega, katerega je utemelil Kristus. 

Mnogoterih in raznih stanov je na svetu, u kojih 
se lehko kruhek služi in za nebesa skerbi, pa med njimi 
se le u duhovskem stanu najleže za božjo čast in izve- 
ličanje duše iz vsega serca služi, in največ priložnosti 
najde, bližnjemu dobro storiti. Tudi Japel so si duhov- 
sko službo izvolili, kajti je njihova želja bila, ne sebi, 
ampak vsemu svetu po svoji moči u hasek živeti. 

Kakor dišeča vijolica, ki na skrivnem cveti, so rajni 
Japel od svojih mladih dni svojo duhovsko službo zvesto 
opravljali in bili žlahnemu kamenu podobni, ki se na 
skrivnem sveti. Služili so u pervič u Terstu 12 let kot 
kaplan; izvolili so si jih potem ljubljanski škof zavoljo 
učenosti in žlahnosti serca za dvornega kaplana in svo- 
jega tajnika. — Nij dobro mladenču, ne hasnovito možu, 
ki častilakomen visoko leta, in ga tako rekoč nikdar 
prav za prav doma nij; on po navadi nizko obsedi. 
Častilakomnost je družica hudega. Le kdor je u malem 
zvest, njemu se veliko zaupa. 

Kdor na svetu kaj posebnega utemeliti in dobrega 
izgotoviti želi, naj se od marljivih bučelic u čedni slogi 
in u koristni družbi delati uči. — 

Združena moč veliko premore, in majhne reči u 
braterni slogi velike izrastejo. Tako so tedaj u Ljubljani 
sloviti pisatelj našega slovstva, oča Marko Pohlin, 
mlado društvo učenih možev naredili, zapuščeno sloven- 
ščino obdelovat, kojo so ljubljansko družbo modrine 
delavnih (operosi) imenovali. Mnogo bistrih glav se 
je bilo združilo u to lepo delo, in vesela spomlad je po 

njih slovenščini zasijala, Poslovenili so mnogotere ko- 
ristne bukve, koje še sedaj, čeravno po redkem, po Slo- 
venskem najdemo, n. pr.:.,Opravk, dloveka?, u 
Ljubljani 1781; Janeza Nep. Čupika pridigeč 
na Dunaju 1783; ,Kmetom zapotrebo inpomočs", 
na Dunaju — in več druzih. 

Tudi pesni slovenske so kovati poskušali, in med 
njimi so rajni Valentin Vodnik upervič po sloven- 
sko zakrožili. 'Teh delavnih družbenikov mlade sloven- 
ščine bili so najpridniših soudov eden naš rajni Juri 
Japel, s posebnim imenom Sekretus, to je tajni. 'Tako 
je družba blaga mati dobrega dobrim — pa tudi košata 
mati vsega hudega hudobnim; in če hočeš človeka spo- 
znati, dobro njegovo družbo poglej, ter si zapomni, kar 
sv. Duh uči: ,Z dobrimi družbami boš dober, 
s hudobnimi hudoben". 

Bilo je u tistih časih Slovencem svetega pisma 
poslovenjenega močno potrebno, posebno duhovskim pa- 
stirjem, kateri so še celo slabo slovenili in kruh besede 
božje vernim sploh slabo lomili. Imeli so tam pa tam 
sveto pismo znanega Jurja Dalmatina; ali u njem 
je bila med pšenico ljulika luteranske krivovere posejana, 
in tako skrivno čitanje božje besede preprostim Sloven- 
cem za toliko nevarniše, za kolikor veče so bile želje 
sv. pismo brati. Japelna bistra glava to potrebo jasno 
vidi, in njihovo blago serce sklene, se berhkega, pa tudi 
težavnega dela lotiti: posloveniti sv. pismo stare in nove 
zaveze, naj bi Slovencem ne bilo potreba po prepoveda- 
nem sadu krivoverskega dela segati. Naj bi pa ne ope- 
šali, so si modri Japel dobrega tovariša poiskali, slavnega 
Blaža Kumerdeja, tudi iskrenega Slovana, iz Bleda 
na Gorenjskem doma. Ta dva moža sta si u roke segla, 
sveto jpismo Slovencem u domačem jeziku podati; in 
kar sta sklenila, sta tudi srečno dopolnila z BORJO po- 
— močjo. 


KKI 


,Kdor velik stolp stavit želi, se poprej vsede in 
preračuni potrebne potroške, jeli ima dovolj moči delo 
zgotoviti, uči Kristus; da ne začne, potem pa obtiči, in 
se mu ljudje posmehujejo, rekoč: Ovi človek je začel 
kopati, pa ne more izpeljati!" 

Tako so si tudi Juri Japel vsega potrebnega 
poiskali za toliko imenitno in težavno dejanje, celo 
sveto pismo  posloveniti. Ker je božja beseda sve- 
tega pisma sveta, skrivna reč, koja se brez velike ne- 
varščine zmot in pregrešnih zablod svojeglavno razlagati 
in tudi poslovenjati ne sme, temveč se ima po razumu 
svete katoliške cirkve ravnati, toraj so si pobožni Japel 
najprej od ljubljanskega škofa nasled izprosili, kojega se 
imajo pri svojem činu deržati. Tedanji ljubljanski viši 
pastir Karol so jim odkazali pot in jim mnogo pri- 
pomog oskerbeli, z delom srečno napredovati, kakor se 
u njihovem predgovoru leta 1784 za vse to lepa hvala bere. 

Naj bi se beseda božja prav poslovenila, po raz- 
umu svete katoliške cirkve ubrana in vsake pomote ova- 
rovala, je bilo šest presojevalcev odbranih in naprošenih, 
kateri so se po. štiripot u tednu shajali u presojo poslo- 
venjenega svetega pisma, visoko učeni in bogaboječi 
možje, kateri zaslužijo, da jih slavno imenujemo. Bili so 
p. Anton Jevnikar, g. Frane Paradizo, g. Greš" 
ge ZU pan, doktor sv. pisma, g. Jakob Sorčan, 
doktor sv. pisma, p. Jordan Cerer in g. Boštjan 
Zupan. Po velikem trudu imenovanih mož je prišel 
leta 1784 u Ljubljani pervi del sv. pisma novega zakona 
ali testamenta na svetlo, u kojem se berejo vsi štiri 
sveti evangeliji poslovenjeni, namreč sv. Matevža, sv. 
Marka, sv. Lukeža in sv. Janeza. U ravno tistem letu 
je bil drugi del nove zaveze natisnen, u kojem se apo- 
stolsko dejanje, listi apostolov in pa skrivno razodetje 
sv. Janeza bere. 

"Ne on, ki samo piše, tudi ne, kdor le uči, temveč 

on, ki uči in stori, bo po besedah Kristusovih velik u 
nebeškem kraljestvu slovel. Po pravici in resnici se te 
besede tudi na našega Jurja Japelna lehko obernejo. 
Bili so priden pisatelj, pa tudi učenik in skerben dušni 
pastir. Pri sv. Petru u ljubljanskem predmestju so bili 
duhovske zaloge Šilingove oskerbnik in vodja 
duhovstva, katero ima dolžnost duhovsko službo opravljati. 
U tem času so jih tudi škof med svoje svetovalce uver- 
stili. Od leta 1793 do jeseni 1795 so bili župnik in 
dekan pri sv. Kancianu na Ježici blizu Černuškega 
mosta. Iz Ježice so se preselili za dekana u Naklo, u 
prijeten kraj dobro uro nad Kranjem. Povsodi so modro 
pastirili, dober dušni oča svojim duhovskim otrokom. 
Njihove pridige so bile prav po domače zložene. Ako- 
ravno so bili visokoučen mož, so se vendar znali u svojih 
podukih tako ponižati, da jih je vsako dete lehko raz- 
umelo. Vsakemu so bili vse, naj bi vse Kristusu pri- 
dobili, 

Ne kdor sam sebe hvali, kaj velja, uči sv. Pavel, 
ampak on kogar Bog hvali, naj si bo po njegovih dobrih 
delih, ali po svojih namestnikih. Veča ko je pravičnega 
moža vrednost, veča je tudi njegova ponižnost, ako je 
mož po volji božji, Taki so bili rajni Japel. Njihove 
popisane koristne bukve, njihove osebne zasluge in iz- 
verstne dušne lastnosti so bile tudi svitlemu cesarju 
znane, in zlata svetinja jim je bila poslana. Poklieani u 
Ljubljano častito znamenje prejet, so se pešec na pot 
podali — kakor sem slišal pripovedovati. Po cesti se za 
njim gospod pripelje, kateri se je ravno na to slovesnost 
u mesto namenil. Ugledavši ponižnega Japelna pešča, 
jih prijazno povabi, naj se ž njim na častito obhajo 
peljejo, katera je njim veljala. — Blažen mož, kateri več 
velja pred Bogom in pri pravičnih ljudeh, kakor sam: 
sebe obrajta; le on lehko zadovoljno in veselo živi, kajti 
več prejme, kakor po svojih mislih zasluži in poželi, 

Zadovoljnost je polovica življenja; ona je prava kerščan- 
ske modrosti blažena hčer, pa le onemu zvesta družica, 
ki brez truda za božje kraljestvo dela in za blagost svo- 
jega naroda skerbi, kakor rajni Juri Japel, po zlatih 
besedah Kristusovih, ki veli: ,Jaz sem vas izvolil 
in postavil, da greste, ter sadu prinesete, 
in da vaš sad ostane". 

Kako skerbno so častiti g. Japel u cirkvi učili, 
tako neprenehoma so doma si glavo lomili in mnogo 
noč prebedeli, toliko učenih, obširnih bukvij spisati. U 
tem času so sveto pismo starega zakona dogotovili, in 
u Ljubljani od leta 1791 do 1802 na svetlo dali. Pri 
prenašanji stare zaveze so imeli nekoliko pomagečev, 
zakaj toliko delo moč enega moža preseže. Njihovi so- 
delalci in naše hvale vredni možje so bili verh K u- 
merdeja Blaža iz Bleda, vodje ljubljanskih šol, in 
poznejega ec. kr. nadzornika ljudskih šol u celjskem krogu 
na Štajarskem, Jožef Rihar, župnik pri sv. Petru u 
Komendi; Jožef Škrinjar, Ljubljančan, župnik pri 
Materi božji pred mostom u Ljubljani; Modest Šrej, 
župnik pri sv. Jakobu na Savi; Anton Traven iz 
Doba, doktor sv. pisma in župnik na Ježici blizu Sav- 
skega mosta, in Matevž Wolf, župnik u Bohinskej 
Beli. Pa vsem ovim marljivim sodelalcem so bili Japel 
oko in pero, ter so se največ trudili, in verh svetega 
pisma še več potrebnih in koristnih bukvij Slovencem 
podali, kojih najimenitneje so: , Veliki katekizem" 
u prašanjih in odgovorih, u Ljubljani natisnen 1779, u 
drugič 1787, u tretjič 1793, u četertič 1809. Kako 
močno so ljudem s tem katekizmom ustregli, pričajo 
njegovi mnogi natisi, in želeti je, naj bi ta knjiga ker- 
ščanskega nauka u nobeni hiši ne pogrešala se. — Na 
dalej so spisali: ,Zbrane molitve", u Ljubljani na- 
tisnene 1786, koje se blizu redke med ljudmi najdejo; 
»uisti in evangelji%", u Ljubljani 1787, u drugič 

1792, u tretjič 1806 natisneni. Za mojega vedenja je 
lehko natisov še več. — Cerkvene pesmi, litanije 
in molitve," natisnene u Ljubljani 1788. —,Pridige 
za vse nedele TI. in II. del", u Ljubljani 1794. Vse 
te pridige, kakor sami pravijo, so iz tujih jezikov pre- 
stavili, posebno iz laškega, kojega so popolnoma umeli, 
Poslednje njihovo znano delo bila je lepa iz latinskega 
poslovenjena pesen: , Ribiči ljudij%, kojo so u celovški 
duhovšnici zgotovili in pri Janezu Leonu 1803 natis- 
niti dali. | | 
Najde se u knjigah rajnega Japelna in njihovih 
tovarišev marsikaj u besedi, kar bi lehko boljše bilo. 
Nij hvaliti da so čisto slovenske besede: zaklad, jezar, 
bičati i. t. d. odvergli in z nemškimi nadomestili; tudi 
nij gladko in lepo, da pišejo kareg, hlinavsko i. t. d. 
pa jih za takih malenkostij del grajati, Bog obvari! Saj 
se med čistim zernjem vselaj kaka smet najde, in pisa- 
telja nij, ki bi svojih posebnostij ne imel. Wsa njihova 
velika in obširna dela so naše hvale in pohvale vredna, 
kakor duhovski otroci vedna slava svojega skerbnega 
očeta. — Po naznavi gosp. Metelka u predgovoru 
slovnice na XXIV. strani so rajni Japel slovensko 
slovnico izdelali, katera bi imela ravno u natis priti, 
ko jih je smert dohitela, delo pa u rokopisu zaostalo. 
Človek si na svetu gostokrat želi, kar bi njemu 
škodovalo, ako bi se mu po volji storilo. Neskončno 
modri in dobrotljivi Bog toraj človeku dostikrat odreče 
in njegovih želij ne dopolni, pa mu hoče kaj boljega 
dati, če se ponižno u sveto voljo božjo poda, rekoč: 
»Dobro meni, da si meponižal, naj se tvojega 
opravičenja učim". Tudi rajni Japel so iz Ježice za 
imenitno faro Leskovec zunaj Kerškega na spodnjem 
Kranjskem prosili, pa je nijso dobili; ali iz Naklega so 
bili u višo službo u Celovec na Koroško poklicani, in 
jeseni l. 1799 za korarja stolne eirkve povzdigneni, zakaj 

njihove zasluge so tudi po stranskih deželah slovele. 
Tudi u Celovcu so bili visoko poštovani in ljubljeni na 
strani svojega rojaka, prijatela in podpornika slavnega 
Žiga pl. Hohenwart, potlejnega škofa u Lincu na 
sornjem Austrijanskem. Izvolili so si jih za vodija mla- 
dim duhovnikom u celovškem semenišču, katerim so lepo 
latinsko pesen: ,Piskatores hominum" poslovenili. 
Pozneje so postali Japel viši nadzornik ljudskih šol kerške 
škofije. 

Bilo je svoje dni korarstvo kerške stolne cirkve 
toliko imenitno,: da so le mašniki žlahnega rodu korarji 
postajali. Pervi prostanec, ki so med žlahne rojake ker- 
ških korarjev stopili, so bili rajni Jakob Paulič, po- 
zneje knezoškof kerški, imeniten in slaven mož, kojih je 
mati uboga na potu pod nekim križem porodila; drugi 
prostancev so bili rajni Juri Japel, kojim nij število ple- 
menitih dedov, marveč plemenitost učenosti in čednosti, 
in pa število zaslug stezo na više odperlo. Da so jih 
mnogi u zavidu pisano gledali in za tujca imeli, nij kaj 
novega, saj vsak kosec kruha svoje zavidnike ima; celo 
deželsko poglavarstvo se je tadanjemu knezoškofu poto- 
žilo, zakaj da nijso domačina za korarja izvolili. Pa tadanji 
knezoškof Frančiško Salm nijso poslušali lajalcev, 
ki le po kruhu gledajo, se nijso deželske oblasti plašili, 
ki rada le po zvunanjem sodi, ampak so ozir imeli, ka- 
kor poterdivni list 9. oktobra 1799 pravi, na Japelnovo 
sveto željo za izveličanje duš, na njihovo pravičnost in 
pošteno zaderžanje, na njihove čednosti in zasluge, ter 
so jih za korarja povzdignili in poterdili, zaupaje, da 
bodejo Japel lepo dopolnili, kar so si viši pastir od njih 
obetali. — 'To so zvesti služabnik božji tudi storili, ka- 
terih nij viša čast napihnila, ne imenitneja služba u 
lenobo zazibala; ostali so pridni in ponižni delavec u 
Gospodovem vinogradu, — Pač moder mož, kojega čast 
ne omami in posvetna sreča u dobrem ne oslabi, ki ne 

Slomšek III, lj) 

pozabi, kar sv. Gregor tako lepo uči: ,Kadar se 
množijo dari, raste tudi darov račun. Za to- 
liko bolj ponižen in Bogu služiti bolj uren 
mora po svoji službi vsakdo biti, za kolikor 
veči račun vidi, da bo imel dajati. Smo od 
stvarnika sveta več ko drugi prejeli, bomo 
potem pred sodnikom sveta tudi ostrejšo 
sodbo imeli." 

Naj si ravno pravi služabnik božji svoje slave ne 
išče, temveč le za božjo čast skerbi, on vendar le prej 
ali slej svoje časti učaka, če ne na ovem, za toliko lepše 
ga na unem svetu Bog počasti. "Tudi ponižnemu Jurju 
Japelnu bila je še imenitneja služba božja namenjena, 
-u Terstu škofovski sedež zasesti, in za pastirsko palico 
zapuščene cirkve sv. Justa prijeti. Ali Bog, neskončno 
moder in dobrotljiv, te butare Japelnu nij nakladal, am- 
pak jim je to nevarno čast u lepšo, kakor zaupamo, u 
nebesih zamenil. Veseli glas, da so Japel za teržaškega 
škofa izvoljeni, jih je na mertvaškem odru došel. Umerli 
so 11. oktobra 1807 u Gospodu, kakor so vse svoje dni 
Gospodu živeli, in pri sv. Rupertu za Celoveem počivajo 
od svojih del, njihova hvala pa u lepem spominu nAo 
vencev živl. 

Ako pomislimo čas, u kterem so živeli, in pre- 
štejemo njihove spise" in njihova obširna težavna 


$ G, dr. Janez Bleiweis piše u svojih ,Zlatih klasih%: 

»Razun Japelnovih spisov, ki so v natisu beli dan zagle- 
dali, jih je še nekoliko v rokopisu ostalo. 'Tukajšna licealna 
knižnica shranuje: obširno nemško -slovensko slovnico v celih 
388 polah pod naslovom. ,Slavische Sprachlere, das ist, 
vollstindiger Grammatikalunterricht von der krainerischen und 
 windischen Sprache, wie sie in Krain, in dem osterreichischen 
Litorale, in der Grafschaft Gorz, in Steiermark und Kirnthen 
gesprochen wird oder vielmehr gesprochen werden sollte, dann 
wie sie von den Kroaten, Dalmatiern, Slavoniern, Bohmen, 
Pohlen und Russen leicht verstanden werden kann. Verfasst 

dela, se lehko prepričamo dobrega duha, ki jih je za 
svoje ljudstvo oživljal, in moramo po vsej pravici spo- 
znati, da so rajni Japel bili igla najiskrenej- 
ših rodoljubov naših, kar jih jekedaj sloven- 


von Georg Japel, Dommherrn und Schuloberaufseher des Gurker 
Bisstums. Klagenfurt den 2. Janner 1807;% — potem ,Areticae 
Horulae Adami Bohorizh A. 1584. Vitebergae vulgatae 
nune Redivivae seu Tractatus comprehendens Elementa lingua- 
rum principalium slavicae originis, videlicet Carniolicae seu 
Vindicae, Croaticae, Slavonicae, Dalmaticae, Bohemicae, Polo- 
nicae et Moscoviticae"; — in ,Odgovor na vprašanje, kte- 
rega slovanskega narečja je treba otroke narpred učiti za 
ložji razumevo Rusovskiga, Polskiga, Pemskiga, Dalmatinskiga, 
Hrovaškiga in vsih druzih slovanskih narečij?" 

'Tukajšni muzej hranuje tudi nekoliko Japelnovih roko- 
pisov, kteri spričujejo, da resni gospod je zraven pobožnih pesmic 
včasih tudi kakošno šaljivo in okroglo zapel; prestavil je namreč 
pevsko igro ali opero: ,Artaxerxes" od P. A. Metastasia iz 
talijanskega, in nektere pesmi Mos. Mendelsohna, Gellerta, 
Kleista in Hagedorna,; zložil je pesmico ,kako se na Krajn- 
skem proso mane", ,otročjo posteljo na kmetih" i.t.d. Da je 
Japel znal tudi humorističen biti, se vidi v poslednjič imenovani 
pesmici, v kteri nadloge očetovske šaljivo takole popisuje: 


Pervič morem jest kupiti 
Kurjih jajce pehare tri, 
Drugič morem tud dobiti 
Polhen kurnik kokoši. 


Tretjič morem speč' pustiti 
Nar manj pet ali šest pogač, 
Tolkajn vina tud kupiti, 

De bom kmalo res berač. 


Kej so cule in plenice, 
Kej je zibel in povoj? 
Kej so kape in tančice, 
Kej je mir in pokoj moj? 
Kar bo meni še ostalu, 
Bo v botrinji gori šlu, 
Kaj se bo kaplanu dalu, 
Kaj še tudi mežnarju? 

ska zemlja nosila. Bodi jim toraj naša hvala na 
tem svetu, u nebeškem raju pa večno plačilo! 


Nekaj bodo botre spile, 

Kadar k ženi pridejo, 

Nekaj bodo dekle zlile, 

Kadar piskre vbijejo. 

Kej je to, kar bo potreba 
Noter v kopel babci dat? 

Kej šo to, kar ni potreba, 

Pa se vendar more dat! 

Zdaj se tu, prijatel, zgledaj, 
Kako ubog'mu možu gre! 1. t. d. 


Ured. 

6. Leopold Volkmar, 


slavni pesnik slovenskih goric. 
(Drobt. 1853.) 
I. 


»Učenost napihuje, ljubezen oživljuje"%: 
pravi sveti apostol Pavel, in po resnici! Visoka učenost 
brez prave ljubavi rodi napuh; kerščanska ljubav, kateri 
je pristna učenosti družica, daja ponižnost, podlogo vsake 
jake popolnosti. Visoko učenim glavam brez svete po- 
nižnosti se rado pripeti, kar sploh prislovnica pravi: 
Ptica, ki visoko leta, rada nizko obsedi; le ponižnost 
varno po svetu hodi, ljuba Bogu in vsem poštenim ljudem. 

,S ovražnik človeštva je ves svet, kakor 
pajek, z mrežo zavida prepregel, veli sv. Anton 
puščavnik, in le tisti, ki je u resnici ponižen, 
izleze srečno pod njoj, prevzetnež pa se 
hitro zahomota". Blagor mu, kdor učene glave, pa 
pohlevnega, ljubeznivega serca za božjo čast in za bla- 
gostan ljudstva dobro čini! Kdo je on, in ga ne bodemo 
hvalili ? — 'Takega verlega moža je u slovenskih goricah 
mati rodila 13. oktobra 1741 u ljutomerskem tergu, 
kojega slavno ime naj vsak Slovenec spoštovaje izgovarja: 
Volkmar Leopold, stari slavulj veselih slovenskih 
goric. Lepo življenje verlega moža so nam že naš slavni 
domorod častiti gospod Anton Murko popisali"; pa 

% Leopolda Volkmera, pokojnega duhovnika Sekavske ško- 
fije, Fabule ino pesmi. Spravil ino s kratkim Volkmer'vim 
živlenjom na svetlo dal Anton Janez Murko. W' Gradci. Na pro- 

ta kratek životopis Drobtince obširneje razgerniti želijo, 
rajnemu blaženemu možu u pohvalo, naši šolski mladeži 
pa u posnemo. Bog daj srečo! 

Najimenitneje gorice spodnjega Štajera so ljuto- 
merske; njih vino je maslo matere terte Slovencem. Na. 
izhodno-severnem bregu teh goric stoji Ljutomer — Lut- 
tenberg — slov. ljudstvo pravi: Lotmerg, rojstni kraj 
našega Volkmera Leopolda. Njihov oča Anton bili so 
pošten teržan, po rokodelu priden črevljar; mati Marjana 
Ebensreih, skerbna rokodelka in gospodinja. Nijsta imela 
drugih otrok, kakor Leopolda, tudi ne obilnega premo- 
ženja, pa vendar sta veselo živela, ker sta lepo Bogu 
služila, svojega sina u strahu božjem gojila in pa pridno 
delala, kakor tri najsvetejše csebe u mestu Nacaretu u 
bornej bajtici. ,Blagor ubogim u duhu, kajti 
njih je nebeško kraljestvo." 

Kamor se mlado drevce nagne, bo izrastlo staro 
drevo, in kakoršno drevo izraste, divje ali požlahneno, 
takov bo tudi njegov sad. MResničen je tudi večidel golč ": 
Kakovi stariši, takovi otroci. ,Oča umerje, pravi sv. 
Duh, po svojem sinu pa še vedno živi." Po sinu 
se oča imenuje, po njem dobro ali slabo sluje za mnoge 
zarode, MRajne matere košice u černej zemlji počivajo, 
ali materne čednosti in slabosti hčeri po svetu nosijo, 
pokojnici u slavo ali nečast, jej lepšajo diko nebeško, 
ali jej množijo muko peklensko. Oh, naj bi očetje in 
matere ovo resnico bolj živo spoznali, in za svojo deco 
tako skerbeli, kakor rajna Volkmara za svojega sina 
Leopolda! 

Leopoldek, ves pohleven in pobožen deček, je kazal 
 prebrisano glavo in pa blago serce. Lehko sta oča in 
daj v' Fr. Ferstl'vi knigarnji, Janeza Lovrenca Greinera. 1836. 
Srednje 8erke str. XVI. in 148. 


% Golč, izgovarja se guč, tukaj — beseda. Glagol golčim 
— golčati — govoriti. Ured. 

mati spoznala, da je Bog Poldeka za kaj višega namenil, 
kakor za očetom na trinogi sedeti, in na kopita podplate 
- nabijati, da si je ravno črevljarija zlata mojstrija vsa- 
kemu, kateri se je modro derži. — Nij prav, se svojega 
dela sramovati, naj si bo šilo ali šivanka; naj se časti, 
dokler pošteno človeka živi. Rokodelstvo je zlata ruda, 
in stariši močno grešijo, kateri otroke le u višo službo 
tiščijo, za kojo nijmajo ne glave ne serca. Pa tudi nij 
prav, ako roditelji svojega sina u šolo ne dajo in mu ne 
pomagajo u stan, kojega mu je Bog odločil. Srečen je, 
kdor si tudi stan izvoli, u katerega ga Bog kliče, ter 
mu lastnosti in pa stanovitno veselje zanj da. Veselje 
našega Poldeka je bilo zvoniti, u eirkvi biti in pa k 
svetej maši služiti. , Dajva ga u šole," sta oča in mati 
djala. , Ako ravno s težavo, bova mu pomagala, in Bog 
mu hoče dati, kar mu je namenil." Tako sta sklenila 
in storila po vzgledu Elkana in Hane; Bogu u službo 
sta izročila mladega Leopolda. 

Lehko in prav pridno se je berzni deček učil, in 
ker je veliko ukaželjnosti kazal, so ga u bližno mesto 
Varaždin na Horvatsko u Jatinske šole dali. Dobro se 
je mladi Volkmar latinskega jezika prijel, kojega so svoje 
dni vsi izobraženi možje prav gladko govorili; zraven se 
je pa tudi horvatski besedi lehko privadil, katera je 
našej slovenski najbliža sestra, zale hčeri 
edne matere Slave, kojo u tistih okolicah še zdaj 
vsi prosti ljudje tako čedno govorijo, kakoršna se sloven- 
ščina po mislih učenih možev u starem svetem pismu 
čita, kojega je sv. Ciril, apostol Slovanov, pervi poslo- 
venil. — Slavno in koristno je u mladosti sosednih jezi- 
kov se učiti, ne le nemškega in laškega, marveč tudi 
vseh bližnih slovenskih podnarečij, ki so nam za toliko 
bolj lehka, kolikor so nam bliže u žlahti. Kolikor jezikov 
pa kdo zna, toliko človekov velja; in kdo vč, kamo še 

po svetu prideš? 

Po doveršenih pervih šolah se je verli Volkmar na 
više šole u Gradec podal, se modroslovja in potem bogo- 
slovja učit, ter se za maštvo pripravljat, kakor so bile 
ljubih starišev najslaje želje. Ali malo pomagajo očeta 
in matere še tolike želje, če nijma sin veselja, ne skerbi 
pošteno k altarju stopiti in po duhovsko živeti! Nijsta 
oča in mati sinka za duhovski stan od mladih nog va- 
dila, se nij mladenič po viših šolah prav skerbno zape- 
ljivega sveta varoval, hitro se bo starišem radost u veliko 
žalost premenila, ako sina posvetnega u duhovski stan 
prisilita. Ne daj Bog tega! Sin mora slobodno voljo imeti, 
naj si hoče ženo vzeti, ali duhovski stan izvoliti; prisi- 
ljena reč nikoli dobrega ne stori, najmanj u maštvu 
Bogu posvečenem. Svet in imeniten je mašni stan, lep 
in častit, kakor solnce; pa se ima tako pripravno na- 
stopit in tako pošteno nositi, kakor so ga pobožno na- 
stopili in zvesto ohranili naš Leopold Volkmar. | 

Po Matevževem tisti dan (22. septembra) 1764, 
so bili u mašnika posvečeni, in so hitro potem u Lju- 
tomeru u ravno tisti cirkvi Bogu svojo novo mašo peli, 
u kojej so bili 23 let poprej kerščeni. Kdo pa pozna ve- 
selje cele župnije, videti svojega rojaka novo mašo služiti! 
Kdo občuti radost kumov, otroka pri altarju gledati, 
kojega so oni k sv. kerstu prinesli! Kdo more izreči 
starišev preserčno veselje iz novoposvečenih rok lastnega 
sina prejeti Jezusa presveto telo, zastavo večnega živ- 
ljenja! — 'Toraj nij lepšega obhajila, ne bolj veselega 
shoda po Slovenskem od svete nove maše. Vsa domača 
duhovnija se raduje, od daleč se vdrni snidejo, rekoč: 
,Ako tudi podplate razdereš, nove maše ne zamudi!" 
Sosedje in žlahta nared6 novemu mašniku lepo gostijo, 
ter se veselijo u Gospodu velike sreče, da je izmed nji- 
hove srede sin toliko častito službo nastopil Bogu po- 
svečenega mašnika, ki hoče med Bogom in ljudstvom 
stati, in dušam u nebesa pomagati. 

Obednico postavijo na trati u kakem veselem sadu- 
nosniku, zelene šotore ali ute; sosedje prineso kavračev, 
rac in druge pitane perutine, žlahta pa barigle ali čutare 
vina. Mladenči priprežejo verle konjičke, kadar treba 
goste u cirkev peljati, dekleta pletejo do polnoči vence, 
in že pred jutrovim svitom slovesne podvoje; vsa okna 
in vrata so u evetju, kodar novega mašnika z belo-zelenim 
vencem na glavi, častita procesija pelja. Vsa okolica ve- 
- selega strela, zvonenja in pobožnega petja doni, s kojim 
se sveti mašni stan časti, — Prav je, in spodobi 
se, da Slovenci novo mašo svojih rojakov tako slo- 
vesno obhajajo; tako častito godovanje daje mladenčem 
serce, se na maštvo vredno pripravljati in ne ustrašiti 
težavne duhovske službe. Taka cirkvena slovesnost tudi 
stori, da u veselih slovenskih goricah se duhovnije ali 
fare najdejo, katere po dvajset in više svojih rojakev 
mašnikov ob enem štejejo, in tistim krajem duhovskih 
pastirjev ne pomanjkuje, kajti se stan poželi, kakor se 
počasti. 

Novo posvečenega mašnika najsrečneji dnevi, du- 
hovskega življenja rožni evet, je nove maše veselo go- 
dovno. Cvetje in rožno zelenje mlademu mašniku na 
steze trosijo, željno se mu vernih serca odpirajo, sije 
prijazno solnce milosti božje mlademu pastirju, Ali vse 
toliko in tako radovanje le časek terpi, ako se veselja 
cvet u izveličanski sad ne obzori, kojega hoče Kristus 
od svojih namestnikov imeti, rekoč: ,Jaz sem vas 
izvolil, da greste, da sad prinesete in vaš 
sad ostane": sad zdravega nauka, svetih vzgledov in 
dobrih del, ki na polju Gospodovem, u duhovskem stanu 
rastejo. Blagor duhovniku, toda malo jih je, kateri bi se 
tako slavno in pa toliko pohlevno u svoji sveti službi 
obnašali, kakor častiti Leopold Volkmar, pobožen mašnik, 
mladini skerben učitelj in slaven pisatelj svojega ljudstva. 
Bratje! to trojno dejanje rajnega Leopolda Volkmera živo 

poglejmo, po svoji moči posnemaje, in bodemo hvale 
vredni. 


II. 


Kadar škof mladega mašnika u službo dajo, mu 
duhovsko polje odkažejo, naj ga skerbno obdeluje, ternje 
hudobnosti iz njega ruje, zernje svetih čednostij seje, 
plevel pohujšanja trebi, in za cvetje lepih vzgledov skerbi. 
Duhovnika oralo je zgovoren jezik, njihovo duhovsko se- 
janje večnih resnic premišljevanje, rodovita rosa je maš- 
nika pobožna molitev. In kakor skerben gospodar zarano 
ustaja, ter po molitvi juterni u mislih svoje polje ogleda 
in potrebno delo naroči, ravno tako skerben dušni pastir 
premišljuje svoje ljudi, kateri so mu u skerb izročeni, 
kaj bi jim bilo u dušni prid potrebnega, kaj koristnega, 
in kako bi se jim najbolj dogotovilo. Po svojih apostol- 
skih hojah k bolnikom, po bernjah in obiskovajo sosesko, 
vidi in sliši svoje čede dušne bolezni, opazuje lehko 
ljudstva slabe navade, krive vere in pregrešne čine svo- 
jih ovčice. Skerben dušni pastir varno čuje in nevarščine 
hitro zapazi, koje njegovi duhovniji žugajo, ter povzdigne 
ob pravem času kakor tromba svoj glas. Dober pastir 
ne da volkom puhajšanja delati, ne ponočnim ptičem po 
roparskem lovu letati; on svari, žuga z božjimi šibami 
tako dolgo in stanovitno, da potolaži hudobne, izdrami 
zaspane in oživi k dobremu mlačne ljudi; on ne počiva 
poprej, da se omladi s evetjem svete čednosti njemu 
odkazano polje Gospodovo. Pač veliko in težavno naročilo! 
Kmet se ima s poljskim delom močno potiti, dušni pa- 
stir pa veliko premišljevati, moliti, pisati in učiti, ako 
hoče svoje polje prav obdelati, da mu bogato dobrega 
rodi in pripravlja obilno plačo pri Gospodu. Kmetu je 
potreba ostrega lemeža in čertala na oralu, duhovskemu 
pastirju pa resnega svarila in ostrega pokorila. Kmet 
mora težko brano imeti, mašnik pogosto za šibo duhov- 

ske oblasti modro prijeti, da ga hudobija terdovratnih ne 
užuga. Kmet potrebuje toplega solnca in pohlevnega 
deža na svoje sejanje, mašnik pa pobožnega opravila, da 
se mu božja setev lepo ukorenini, kali, ozeleni, in žlahno 
blago pokaže. Dušni pastir mora pridižnico (leco) ljubiti 
in po cele dni u spovednici sedeti; ona je njemu božji 
škedenj, u kojem za vevnico derži, ter dobro zernje za 
nebeško žitnico od plevela, ljulike od stoklasa loči, ki 
bode u snopiče zvezano in u ogenj verženo. Kdor tako 
ne čini, in kakor zanikarno hlapče svoj del zakoplje, 
njemu bi stokrat bolje bilo, naj bi lopato ali pa puško 
nosil, kakor da je toliko nevarno službo nastopil, u koji 
se namestniku božjemu veliko zaupa, tudi veliko terja 
od njega. 

Vsaka duhovnija je drag vinograd Gospoda voj- 
skinih trum, serca vernih so terte Jezusove, od sv. 
Duha usajene po solnčnih goricah svete katolške cirkve; 
vsak mašnik so vinogradnik, s kojim se je Gospod po- 
godil in jim svoj vinograd u dušno delo dal. Potreba je 
terte obrezovati, dobro kopati, pleti in vezati, da bo 
tersje žlahno grozdje rodilo in dalo dobrega vina. Kako 
bi pa duhovnija dobrega dovolj storila, ako nijmajo njeni 
vladar ostrega vinjeka božje besede, ne vezila dušne to- 
lažbe za ranjena serca? Le ternje in srabotje bo po 
takem vinogradu rastlo, kojega dušni pastir u šoli in 
cirkvi skerbno ne kopljejo; le divje grozdje hudobij bodo 
serca rodila, koja se u spovednici skerbno ne obrezujejo 
s pravo pokoro in resničnim poboljšanjem. Grospod Bog 
pride u svoj vinograd dobrega sadu iskat, in če ga ne 
najde, vzeme vinogradnikom svojo drago lastino, in jo 
drugim, boljim delavcem izroči; ali če vinograd nij za 
popraviti, ga da zverinam zatreti, da se u puščavo spre- 
meni. — Ove resnice mlad mašnik premišljuje po potu 
u svojo odkazano duhovnijo, ter obuja serčne želje, zvest 
delavec biti u Gospodovem vinogradu, se ne dela ustra- 

šiti, ne nasprotnikov bati; saj je Bog ž njim. U kratkem 
se delo berznega služabnika božjega pozna. Polje hvali 
orača, tersje kopača, lepo kerščansko dejanje vernih ovčic 
pa dušnega pastirja, kakor so hvalili našega Leopolda 
vsi verni, kateri so jih poznali ali pa imeli za svojega 
duhovskega očeta. ,Oni so bili pobožen mašnik! Bog 
jim daj dobro!" tako še zdaj marsikatera babela, mno- 
goter serec po tistih krajih govori, u kojih so Leopold 
služili. | 

Pervo polje nadepolnemu duhovnu Volkmaru odka- 
zano je bilo pri svetemu Ožbaldu, zvunaj Ptuja, kamor 
so jih viši pastir l. 1765 poslali. Pri sv. Martinu poleg 
Vurmberga so tudi 11 let služili. Po njihovi učenosti 
in svetoželjnosti so jih u ptujsko mesto k veliki eirkvi 
za kaplana postavili, kder so 15 let vestno in modro za 
telesno srečo in dušno izveličanje svojih izročenih sker- 
beli, kakor ljubezniv duhovski oča. Kar so z besedo 
učili, to so u svojem lepem vzgledu ljudem kazali; kar 
so u cirkvi božje besede nasejali, to so doma z molitvijo 
polivali. Njihove čudne ukapolne basni so bile njihove 
duhovske plevice, njihove svete pesni živahne opominjalke 
vernih, se varovati hudega in storiti dobro. Pač zlata 
vreden mož bistre glave, blagega serca in pa dobre, 
svetoželjne duše, kateri mogočen u besedi in u dejanju 
tudi vč za pero prijeti in svoje nauke s pismom pod- 
pirati! Ali vsega nauka živo ogledalo ima biti učitelja 
lepo dejanje: ,Kdor uči in tudi stori, pravi Je- 
zus, on bo velik imenovan u nebeškem kra- 
ljestvu". ba 

Perva skerb dušnega pastirja ima biti za drago 
mladino. ,Dajte malim k meni, kliče usmiljeni 
Jezus, kajti njih je nebeško kraljestvo". "Tako 
mora vsak duhovnik deco zvati u šolo in cirkev h ker- 
ščanskemu nauku; poduk mladine je prijazna juterna 
 zarija za dušo. Se ne očedi drevce, bo zrastlo ternjevo; 

se ne požlahni mlado drevo, ostane gerčav divjak; ravno 
tako tudi deca. — Malo, malo je bilo še za rajnega 
Volkmara šol po deželi; lehko si po devet duhovnij pre- 
hodil, poprej ko si edno šolo našel, le po mestih in pa 
u kakem tergu so vsakdanjo šolo imeli; ali vsaka hiša 
bila je kerščanska šola, u koji sta oča in mati svoje 
otroke, gospodar in gospodinja svojo družino učila, Bogu 
lepo služiti in pošteno živeti. Vsako nedeljo in svetek 
so stari in mladi, preprosti kmetje in imenitni gospodje 
z velikim veseljem u posvečeno hišo božjo, u občno šolo 
kraljestva božjega hiteli. Kolikor manj je bilo svoje dni 
vsakdanjih šol za ljudi, toliko več je moralo zapovedanih 
praznikov biti u poduk ljudem; šole ob delavnikih so se 
pomnožile, in število praznikov se je zmanjšalo, toda 
svet se po samih šolah ne poboljša, ako stariši doma 
pravega dna ne položijo, gospodarji in gospodinje šolskim 
učiteljem ne pripomorejo. Učitelji u šoli izveličanske 
nauke otrokom u glavo, svete kreposti u serce sadijo, 
polivati in pleti jih morajo oskerbniki doma. — Dobra 
šola glavo razjasni in serce za dobro ogreje; into je 
šole pervi, sveti namen. Učiti otroke po kerščansko 
modro živeti, si za časno in za izveličanje večno sker- 
beti, za to je šola. Pošteno dejanje ima u šoli pervo 
— posvetno znanje poslednje mesto. Dobro je znati 
pisati in brati, pa stokrat bolje pošteno ravnati. Brez 
modre glave in pravičnega serca, je tudi nemška beseda 
prazen mak. Slovenci! ne bodite abotne šolobarde, le na 
nemščino gnati, pobistrenje glave in požlahnenje serca 
pa zanemarjati. To bi bilo narobe delo. Šole so nam 
potrebne, to lehko vsak spozna; ali kdor le po nemški 
besedi šole ceni, se močno goljufa. Gorje vam, ako svoje 
otroke samo zato u šolo pošiljate, naj bi se nemščine 
učili, za modro glavo in pošteno serce vam pa nij mar! 
Nezarobljeni, napuhneni otroci vas bodo po nemško kleli, 
vi stariši pa bote po slovensko solze točili. — Potrebneje 

se je Boga bati in spoštovati stariše, kakor nemškovati, 
Dobra je nemška beseda dobra, in kdor se je utegne lotiti, 
naj ne zamudi, pa edina pot k pravi sreči nij, kakor ne- 
kateri mislijo. Lepo Bogu služiti, očeta in mater lepo 
imeti, cesarju in od Boga dani gosposki pokoren biti, 
svoje delo dobro znati, svoje dolžnosti zvesto izpolnjevati, 
križe in težave (Adamov jarem) voljno nositi, veselo ži- 
veti in srečno umreti: ti zlati nauki so človeku veliko 
potrebniši, ko nemščina; ona bodi pridnim šolarjem na- 
veržek. Tako nas sam Jezus uči, rekoč: ,Iščite pred 
vsem božjega kraljestva in njegove pravice; 
vse drugo vam bo naverženo". Ta zlata beseda 
tudi za naše šole velja. 
Vedna šola za vse ljudi je pridižnica ali cirkvena 
leca, posvečeno mesto božje besede, kder nam Bog po 
svojih namestnikih govori in doveršuje, kar se u šoli 
vsak dan izveličanskega utemeli. Za toto u resnici visoko 
šolo imajo duhovniki goreti, po nji verni kristjani hre- 
peneti; kajti od nje Jezus govori: ,Ogenj sem pri- 
nesel na zemljo in hočem, naj ljudi unema. 
Kdor besedo božjo posluša in jo u sercu 
ohrani, je modremu možu enak, kateri svojo 
hišo na skalo stavi." Kdor pa hoče srečno staviti, 
se mora dobro pripraviti; on ki govori, in on ki posluša. 
Prazna je toraj hvala ljudi, rekoč: ,Naš gospod se na 
pridige nikoli ne pripravljajo, pa le toliko lepo pridgajo, 
da jih ni blizu takih", Pridigar brez vse vredne priprave 
po navadi pleve seje, in ne bo dobre pšenice žel. Dober 
pridigar vselaj dobro premislijo, kaj bodo povedali; na- 
berejo rožic, koje bodo sadili, kakor naš Volkmar, kojih 
čedno, pa silno drobno pisanih govorov se še dosti med 
ljudmi nahaja. Najljubše so jim bile katehetične pridige, 
prav po domaše povedane, to je kerščanski nauk u pri- 
digah; kajti so dobro vedeli, da kdor kerščanskega nauka, 
poglavitnih resnic naše svete vere temeljito ne zna, tudi 

navadnih pridig prav ne razumi, in njegov verozakon le 
na pesku stoji. Pač so kerščanski nauki sploh ljudem 
veliko potrebniši od pridig; ali žalibože, da jih sploh u 
nemar puščajo! 

Volkmara sveti govori pa nijso bili samo za glavo 
svetle sveče, marveč tudi puščice goreče za grešnikov 
serca, ki so kerščenike hudim nagonom otele in jih 
unele za dobro. Verni so jih z veseljem poslušali, pa 
tudi radi po njih svoje življenje ravnali, ne le veseli po- 
slušalei, nego tudi izpolnjevalei božje besede. Pač so 
prazne pleve besede ljudij, koje imajo pogosto iz cirkve 
grede: , Danes so pa lepo pridigovali! Takega pridigarja 
pa še nijsmo imeli" i.t.d. Ako ljudje na vse to po 
svoji stari navadi delajo, resnice ne govore. Le če ljudje 
od pridige tiho gredo, vsi zamišljeni še mnogo solzo 
uternejo, potem sovražniku roko podajo, ptuje blago od- 
rajtajo, slabe tovaršije zapustč, za božje reči pa oživijo, 
tako svoje učenike prav časte, kateri so jim luč prave 
pokore prižgali in pokazali resničnega poboljšanja pot. 
Vsak razsvetljeni pridigar pa z Davidom pravi: ,Ne 
nam, o Gospod, ne nam, marveč svojemu 
imenu daj slavo. Saj besede nijso moje, am- 
pak Njegove, ki me je poslal." 

Kar dušni pastir na pridižnici pričn6, to imajo u 
spovednici zgotoviti; spovednica je duhovnika mogočna 
desnica okove pregrešnih navad razkovati, verige hudob- 
nega znanja razdjati in postaviti spokornike u sveto pro- 
stost božjih otrok. — Dobrega spovednika nij potreba 
dolgo u spovednici čakati, oni grešnike čakajo. Nij strah 
vernih, se izpovedati vseh svojih grehov; kakor zgubljeni 
sin svojemu očetu se jim očitoserčno obtožijo. Kakor 
Ananija Savlu, odpr6.dober spovednik grešniku oči, da 
vidi po pravi stezi pokore hoditi. Žalosten k spovednici 
pride grešnik, in opravičen se poverne na svoj dom, za- 
slišavši sladke besede: , Zaupaj moj sin, moja hčer; tvoji 

grehi so ti odpuščeni". Blagor mu, kdor dobremu spo- 
vedniku, zdravniku dušnemu, u roke pride; dober angel 
ga za roko pelja. — Kdor se pa spovednice izogiblje, ' 
se boležnice izognil ne bo; in pogostoma se u bolezni 
zgodi, kar je človek u zdravih dneh zamudil. Dušni pa- 
stir so tudi bolenikov poseben prijatel, kakor so bili 
častiti Leopold Volkmar. 

Veliko boleznij se po deželi pri ljudeh iz nemar- 
nosti začne, ker se ne varujejo na vročino piti, ne se 
prehladiti, in se ne ved6 u nevarnih, nalezljivih betegih 
prav zaderžati. Kdor nevedne poduči, neskerbne o pravem 
času posvari, jim učini večo dobroto, kakor da bi jim 
bolenim najbolje zdravilo prinesel. Tako so Volkmar 
storili. Je bila poletni čas silna vročina, so skerbni du- 
hovni oča po kerščanskem nauku ljudi opomnili, na vro- 
čino ne prehitro, ne prehladno piti. ,Ako ob košnji 
kermo sušite, ali na polju žanjete, ulijte med studenč- 
nico vsikdar nekoliko kisa ali jesiha. Ova pijača, so 
Volkmar djali, je zdrava, pogasi žejo in človeka hladi, 
da vročino lehko brez škode prebavi." So jele biti na 
jesen hladne noči, so Volkmar posvarili ljudi, rekoč: 
,Ne poležavajte zvunaj, in po noči se ne razodevajte, da 
se ne prehladite in se vas griža ne loti." Dobri ljudje 
so jih radi slušali, in so zdravi ostali. Je pa kdo zbolel, 
so ga hiteli obiskat in pogledat, česa bi mu bilo po- 
treba za dušo, česa za: telo, kajti so dobri svet po- 
božnega Tomaža Kempčana veliko obrajtali, ki veli: 
»Od kraja skerbi in telo zdravi, da ozdravit prepozno 
ne bo." 

Zdravje tela in duše sta si najbliža soseda, kajti 
pod eno streho prebivata. Je telo boleno, nij duša vesela, 
je duša u kaki hudi strasti, tudi telo kmalu peša. Gosto- 
krat pa dobri Bog telesu hudo bolezen pošlje, da dušo 
neverne strasti ozdravi. Ravno zategadel si imata dušni 
pastir in telesni vračnik pri boleniku prijazno roke podati, 

če ga hočeta srečno ozdraviti. ,Bog je ustvaril 
zdravnika in je zdravitelja za potrebo dal, 
da ga spoštujemo," uči sv. Duh. Bog pa tudi duš- 
nega zdravnika pošlje boleniku povedat, kakor preroka 
Izaija h kralju Eeekiju: ,Pospravi u svoji hiši in 
pripravi se, ker umerl boš!% Inako človek čedno 
poravna in se lepo z Bogom spravi, da Bog lekom do- 
ber tek in mu življenje kakor Ecekiju podaljša. Perva 
skerb ima toraj ozdrava duše — druga še le telesa biti; 
obodvoje zdravje pa le od Boga pride. Prav ima toraj 
sv. Bazilij, rekoč: , Zdraviloslovje nam je od Boga dano, 
kateri je pervi ohranitelj našega življenja". In sv. Gregor 
prav govori: ,Krivično in brezbožno je govoriti, kakor 
da bi božja previdnost le za dušo, ne pa tudi za zdravje 
telesno skerbela, in da le ozdravljenje duše, ne pa tudi 
telesa od Boga prihaja". Hočeš človek srečno ozdraveti, 
imaš svoje zaupanje u Boga staviti. Brez božje pomoči 
tebi vraštvo ne bo pomagalo, brez zdravila pa tudi Bog 
navadno neče pomagati, ker ga je tebi u pomoč ustvaril. 
Toraj ste dve sila veliki pomoti med ljudmi: se Boga 
bati, in u bolezni božje pomoči po svetih zakramentih 
ne iskati; ali se pa na božjo pomoč prederzno zanašati, 
rekoč: , Bo že Bog dal, da mi bo bolje, — zdravnika pa 
ne poklicati in zdravil ne rabiti. Boleniku je dveh reči 
pred vsem potreba: se u sveto voljo božjo podati, in pa 
po božji volji ravnati. Volja božja pa je, da se z Bogom 
hitiš spravit z vredno sprejemo svetih zakramentov; pa 
tudi zdravitelja poklicati ne zamudiš, in se lekov skerbno 
poslužiš. Skerben duhovnik imajo toraj boleniku telesnega 
zdravnika nasvetovati; pa tudi zdravnik je dolžen betež- 
nika opomniti, naj ne odlaga se z Bogom spraviti, ako 
želi srečno ozdraveti. | 
Ker sta si telesno in dušno zdraviloslovje u tolikem 
znanju, so bili svoje dni duhovniki tudi pervi telesni 
zdravitelji, kakor se u sv. pismu čita, Ako pa ravno u 
Slomšek IL, ti 

naših časih dušni pastirji zdravnikom u poslovanje segati 
nijmajo, je vendar dobro in dostikrat potrebno u sili po- 
magati, kadar telesnega zdravitelja blizu nij, in se lehko 
zamudi poprej, ko dojde. Iz tega razloga so tudi učeni 
Volkmar mnogoverstnih rož zdravilno moč dobro poznali, 
ter so u nalezljivih betegih svojih krajev tudi zdravitel- 
jem dobre svete dajali po svoji skušnji, ker vsak kraj 
svoje domače bolezni, pa tudi svoje tečne leke ima, ki 
nijso vsakemu znani, in koje le on pozna, kdor lastnosti 
kraja in ljudij dolgo let previdno opazuje, kakor za: vse 
okoline skerbni Volkmar. 

So bili častitljivi gospod na vse kraje hvale vredni 
dušni pastir, svetli sveči podobni, katera sveti in greje, 
ljudi oživlja in oveseljuje, tako so bili tudi mladih dija- 
kov imeniten učitelj in oča, kar je našemu častitemu 
Volkmaru posebna slava. 


LIL. 


Kdor sadunosno drevo usadi in požlahni, za celo 
svojo hišo in rodbino veliko dobroto stori, ki bode mnogo 
let od drevnega sadu uživala; kdor pa nadepolnega mla- 
denča u čednosti in učenosti modro izgoji, da izraste 
verl mož, naj si bo mašnik, pravdoznanec ali vojščak, 
on množi slavo in blagostan svojega ljudstva, za srečo 
cele dežele skerbi in zasluži, da ga narodi u hvalnem 
spominu imajo. Te hvale vredni so naš vlastenec Volk- 
mar, ki so lepo množico slavnih možev izpodredili, jim 
u više službe pomogli, in so po njih svojo deželo osrečili. 
U mestu Ptuju, kakor na kmetih, kder so kot duhoven 
pomagavec služili, so Volkmar posebno šolo imeli, u koji 
so mladenče ne le čitati in pisati, marveč kerščanskega. 
nauka in pravega, čednega zaderžanja, pa tudi za perve 
latinske šole učili. Stariši vseh stanov so jim svoje sinove 
zaupali, kajti nijso učili za posvetno mezdo iz dobička- 
orije, nego iz gole ljubezni božje in do mladeži, u skerbi 

za občjo blagost svoje domovine. Jakše ko lastni stariši 
so Volkmar za gotovi blagor svojih učencev skerbeli, ter 
jim nijso bili samo učenik, ampak tudi oča in mati. 
So jih pa tudi učenci radi imeli, kakor ljubijo otroci 
svoje ljubeznive stariše,. Uhbožne kmetiške mladenče, ki 
so zdrave pameti in pa čednega vedenja bili, so dobrot- 
ljivi Volkmar iz svojega oskerbeli, naj bo za živež, streho 
ali šolo, kadar se se mladi dijaki od njih na više šole 
podali, večidel u Gradec ali kamo drugam, ter so jim 
toliko in tako dolgo pomagali, da so si sami s podukom 
drugih šolarjev pomogli; in to je bila u tistih časih mla- 
denčem velika dobrota. 

Svoje dni bile so nemške šole u naših krajih redke, 
še huje pa je med nami latinskih šol pomanjkovalo. U 
Rušah, starodavnej sloveči fari za Dravoj, so marljivi 
duhovniki domačo akademijo ali učilno družbo imeli, u 
koji je mnogo verlih mož vsakega stanu izrastlo, med 
katerimi učeniki so bili častiti Jamniki najimenitneji. 
Tako verlo so se z mladinoj obnašali, da so žlahni in ime- 
nitni gospodje iz daljnih krajev svoje sinove u ruško šolo 
dajali, kakor imenik ruških šolcev svedoči. Ko je pa u 
Rušah viša šola usahnila, so častiti in učeni Volkmar 
posebno šolo u Ptuju začeli in pri sv. Urbanu tako po- 
spešno napredovali, da je Volkmarjeva učilna rodovito 
semenišče imenitnih možev bila, ki so slava svojega ljud- 
stva; kajti nij stanu, u kojem bi se ne bili Volkmarjevi 
učenci častili. Saj imenitnejih naj nekatere navedemo. 

Duhovskega stanu so bili rajni prečastiti lavantinski 
knezoškof Ignacij Cimerman, rojen Bisterčan, ki 
so več let na Ptuju in pri sv. Urbanu Volkmarjev učenec 
bili, in prav radi od tistih let svoje mladosti marnovali. 
U dobi pred kakimi 30 leti je okoli dvajset dekanov, 
župnikov in drugih duhovnikov živelo, ki so bili Volk- 
marjevi učenci in rejenci. — Vojaškega stanu so bili: 
Mainrad baron Geppert, c.k. feldmaršal-lajtenant, 

hraber vojščak, ki je leta 1830 puntarije u papeževih 
deželah umiril — Leopold Šeidnagel, u službi 
španjskega kralja Ferdinanda VIL., za del vojaške serč- 
nosti s tremi vojaškimi križi in z redom sv. Hermene- 
gilda ovenčan. 'Ta imenitni mož je gostokrat iz raznih 
mest španjolske dežele svojemu svaku na Ptuj pisal po- 
zdravljaje svojega ljubega učenika Volkmara. — Karol 
pl. Steininger, c. k. feldmaršal-lajtenant, vitez ces. 
rusovskega reda sv. Vladimira. — Anton Alojz Czar- 
notzay pl. Šarlotenburg, ec. k. polkovnik i. t. d. 
Toti, pa še več drugih imenitnih šolarjev, so vselaj hva- 
ležno in tudi s solznimi očmi od svojega učenika in odgoji- 
telja govorili, in očividno pričali, koliko koristnega so se 
pri njih naučili, kako verlo so Volkmar svoje rejence 
pobistriti in omikati znali, Naj lepo prigodbico iz ust 
rajnega prečastitega knezoškofa Cimermana povem, kojo 
so mi sami pravili. 

,bri sv. Urbanu bilo nas je po pet in šest šolcev. 
Gospod župnik so bili naš rednik, učenik pa gospod 
Volkmar. Prav po domače smo živeli. Rajni Volkmar 
nas scer nijso s pravili preoblagali, za toliko več so nas 
pa vadili u mnogoterih potrebnih vednostih. Vsega le- 
pega in koristnega smo se morali lotiti, kar človeku 
danes ali jutri lehko hasne; in pa prav po očetovsko sta 
obadva gospoda z nami ravnala. Obedovali smo ž njima 
pri edni mizi, da sta lehko na obnašanje rejencev pazila, 
in nam pokazala, kako se naj spodobno vedemo. Vsak 
teden je eden šolcev zapored na mizo stregel, mizo po- 
gernjeval, kupice pral, in pladnjake, premenjeval i. t. d. 
Videl sem g. župnika, kako so pri obedu mizni pert pod 
brado u zavratnik, spodnji konec pa pod okrožnik devali, - 
da se ne bi pokapljali. Meni je to dopalo, in hitro sem 
ravno tako storil. Ko je pa versta na meni bila, krož- 
nike premeniti, naglo ustanem — in joj meni! z miznim 
pertom beli plodnjak za seboj potegnem, ki na tla lopi — 

in se na kose razleti. Jokaje sem svojo nepazljivost ob- 
žaloval, pa to še nij bilo zadosti; moral sem tudi za- 
služeno kazen prebaviti. In kako kazen so mi odkazali? 
Mesenc dnij sem moral iz zeleno-glinaste skledice jesti. 
Moral sem poterpeti in se pohlevnosti in ponižne poter- 
pežljivosti učiti. Ko je pa g. župnikovo godovno pri- 
hajalo, so mi gospod Volkmar lično pesnico zložili, 
katero sem se prav dobro na pamet naučil, in u imenu 
vseh sošolcev dobremu našemu kučegazdi dobro srečo 
voščil. Na god smo se vsi pražno oblečeni za g. Volk- 
marom k g. župniku podali, in meni je bila čast u imenu 


vseh govoriti. Poslednje verstice moje govorice so pa 
te-le bile: 


Prej, ko naše serčne želje dokončam, 
Oče! eno lepo prošnjo 'mam: 

Meni. nepazljivost odpustite, 

In mi glinast taler v einjast premenite! 


Prijazno so me g. župnik pohvalili, in k veči paz- 
ljivosti obudili; na to sem še tisti dan z drugimi juho 
iz beloglinastih, meso in druga jedila na cinjastih plod- 
nikih obedoval, pa tudi nijsem več ničesa poterl. — 
Blagor možu, ki nosi jarem poštenja in privade od svoje 
mladosti ! — Pa ne samo skerben dušni pastir in moder 
učitelj mladine, tudi znamenit slovenski pesnik 
so rajni Volkmar bili, ki zaslužijo, da jih tudi u tej reči 


s slavnim spominom ovenčamo, častitega Anakreona 
slovenskih goric. 


IV. 


Žalostni časi slovenščine bili so za rajnega Volk- 
marja; vsa u prahu in u mahu zaraščena je slovenščina 
spala. Nemei in drugi ptuji sosedi so jo čerteli in zani- 
čevali, vlastenci so se je sramovali; kaj čuda, da nij 
bilo čitati slovenskih knjig, niti moža najti, ki bi jih 

pisal. Na kmetih nij bilo šol, po tergih in mestih se je 
učila nemščina in latinščina; oni dve ste košato za mizoj' 
sedeli, njuna sestra pa za vrati pozabljena sedela. Slave 
slavni sini so znali verlo pisati nemški in latinski, gol- 
čati italijanski in francoski, u svojem maternem jeziku 
se nijso dali slišati, kakor hitro so gosposko suknjo ob- 
lekli. U celovškej duhovnišnici, u semenišču večidel slo- 
venskih dušnih pastirjev, nij bilo najti slovenskih knjig 
razun Gutzmanovega nemško-slovenskega besednika, in 
pa kratko premišljevanje večnih resnic, slovnice izmed 
jezer učenih Slovencev eden poznal nij. Po tri duhovnije 
si lehko prehodil poprej, ko si slovenski evangelij, ali pa 
unih 68 svetih pesnij našel; in če je kdo vedel svet pasijon 
(terpljenje Kristusovo) čitati, ali pa svet evangelij pove- 
dati, je bil ljudem kakor prerok imeniten. Veliko duhov- 
nikov bilo je med Slovence poslanih, kateri slovenskega 
še brati znali nijso; cirkvenik jih je u soboto naučil sv. 
evangelij brati, katerega so u nedeljo na leci ljudem s 
težavoj povedali. Nij bilo dobiti slovenskih pridig; jih pa 
tudi duhovniki pisali nijso. Iz nemških in latinskih knjig 
so po verhu mlatili; in lehko se ve, da je bilo več plev, 
ko pa zernja, kar govor zadene. Drugi učeni stanovi se 
za svoj materni jezik zmenili nijso. Tako je uboga slo- 
venščina žalovala, pa tudi omika Slovencev je toliko za- 
ostala, da smo bili narodom u zasmeh in oporeko. Vsa- 
kojaškega serca je moral hiti tedaj mož, kateri si je upal 
zaničevanega maternega jezika lotiti se, in zbujati med 
svojim narodom dušno življenje. To so storili na Kranj- 
skem rajni Juri Japel, Gutzman na Koroškem in na 
Štajarskem naš slavni Volkmar. | 

Da domorodni pisec kaj velja, mora vse šege, dobre 
in slabe navade, vse čedne in nečedne lastnosti svojega, 
ljudstva dobro poznati, poznati žile domačih občutkov; 
kinč njegove besede ima biti domač, ne kupljen; mora 
pa tudi vedeti pravo mero omike maternega jezika, da 

ga zamorejo njegovi rojaki u razumenju dohajati. Le kdor 
:domače lepo posneti — verlo ptuje blago pa čedno po- 
domačiti zna, on zasluži slavno ime domorodnega uče- 
nika, kakor ga rajni Volkmar po vsej pravici zaslužijo. 
Njihova beseda nij sicer dosti uglajena, ker ga nij bilo, 
kdor bi jo bil likal; pa je zadosti prijazna in domača, 
kakor se čuje u slovenskih goricah. Nove slovnice in 
oblik u njihovih pesnih ne bodeš našel, pa za toliko 
lepšo množino zern zdravega nauka, in vence slovenskega 
duha zalih evetlic. Nij bilo med Slovenci strasti, ne 
gerde razvade, ne škodljive krivovere, katere bi ne bili 
skerbni Volkmar zapazili in u kakej priložnej basni tako 
nažgali, da so se krivniki gerdobe sramovali in odvadili, 
nedolžni pa varovali. (Beri čedne basni: Metulj ali giz- 
dava lenost; — Sivec ali srečna podložnost; — Pasti- 
rinka ali slepi stariši; — Vrana ali preoblečen kmet; — 
Želod ali popravljena pamet; —- Papiga ali bogata ne- 
vesta; — Špartanarca ali slovenska mati; — Mijolka 
ali nesrečna laž; — Kruh ali človeške nevošljivosti; itd. " 


Nij bilo domače poštene dobre volje, koje bi ne bili 
Volkmar s kako čedno pesnico oveselili, naredili ljudem 
nedolžno šalo za smeh, pa tudi u poduk. (Beri: Hvala 
kuhinje; — Sodba črez dekle pri domlatkih; — Pesem 
od kmetstva itd.) 


Vsi radovedni so čakali ne le kmetiški ljudje, nego 
tudi duhovski in deželski gospodje, kaj bodo novega g. 
Volkmar nakovali; in zaslišati novo pesen so jo Slovenci 
hitro znali, prepisovali in razpošiljali; u kratkem se je 
po vseh krajih pela ali brala, in vsa dežela je oživela 
lepega pevanja in nedolžnega veselja. Verli domoljub 
Volkmar nijso zamudili svoje rojake za vojsko unemati, 
kadar je bila sila (beri: Hvala landverov), pa tudi nijso 


bojazljivecem prizanesli, ako se nijso junaško obnašali. 


4 Glej ,Fabule in Pesmi "str. 11, 28, 30, 45, 47, 57, 69, 70, 90. 

Budili so serčnost svojih rojakov, skerbeli za ljubo 
domovino, za nje slavo in blagostan. Kdo bi takega. 
domorodea ne častil in po svoji zmožnosti ne posnemal? 

Posebne hvale so vredne Volkmarjeve cirkvene 
pesni, polne pobožnosti in cirkvenega duha, koje še zdaj 
Slovenci, posebno sekovske škofije, od vseh najrajši po- 
jejo, ker so u prosti slovenščini pisane in vsem raz- 
umevne, da jih lehko serce občuti. Zložili so takih za 
peto sv. mašo, pa tudi za posebne godove in eirkvene 
slovesnosti, da se k darovanju sv. maše poj6. In kdo ne 
pozna oživljajoče moči lepe cirkvene pesni? Ali nij, ka- 
kor da bi angeli glasove budili, kadar vsa zbrana cirkev 
edno glasno: ,Slava večnemu" zapoje, orglje in zvo- 
nove povabi, naj vernih pobožnost povzdigujejo ? — Koga 
ne oživi za božjo besedo prelepa pesen ,Ošenaša%? — 
In kadar glasno gerlo k darovanju slovesno pesen svet- 
niku na čast, ali u zahvalo za prejete dobrote, ali cir- 
kvenemu obhajilu prav krepko zapoje, ali se ne posolzi 
mnogo verno oko, in porosi seme božje besede? — 
Blažen mož, kojemu Bog dobrega duha čednih pesnij dal! 
Vsaka je božji dar; in koliko takih je Bog Slovencem 
po častitem Volkmaru dal! 

Kakor nij vsakemu človeku dano gladko peti, tako 
nij vsakemu pismarju dano pesni zlagati; kdor pa po- 
seben dar pesniški ima, od vsake rože, od slednje trave 
lehko mično zapoje. Pevski duh se povzdiga nad solnce 
in mesenec u nebeške višave, in kadar se čudovernih 
glasov napije, in prav lepo zapoje, vzdiga na lehkih pe- 
rutih mičnega petja serce svojih poslušalcev u rajske 
višine. Verli pesnik popiše živahno slabe in dobre pri- 
kazni, in s skrivno :mogočnostjo človeško serce pelja 
kamor rad, ter vsako stvar živo popisati zna. Vredna je 
pesen Volkmarjeva od slovenske lipe, da jo tukaj podamo 
naši mladini u vzgled. | 

Pusti, lipa! da zapoje 

Tvoj prijatnik pesme tvoje; 
Pesme so lubezni guč.") 
Pevca kerv, kak vsaki reče, 
V' serčne kamre žgeča teče, 
Kak če v' serce priti žučš)? 


Lipa! ti spiš celo zimo, 

Se ne gibleš, gda grem mimo, 
Krivec4) včasi te zbudi. 

Pa da švengli$) se glasijo 
Snežne muhe v' te letijo, 
Rečeš: Lipa, le še spi. 


Kader pa mladletje pride, 
Zimi praviš, da odide; 
Sonce sneg no led tali. 
Kader krivca jug premaga, 
No oblake 'z megle žaga, 
No s' toplotoj podredi. 


Kader viže vsak te svoje 
Po leseh%) veselo poje 
Detel"), kos no levica); 
Kader doli na dvoriši 

Se kokošji smeh zasliši, 
Da na gnezdi jajce ma. 


'T69) si oči gor odpiraš, 
No toploto vw' se požiraš: 
'T8 se mertva izbudiš. 
Či!) z' oblaka rosa kaple, 
Zemlja spije njene kaple: 
Ti od nje se podrediš, 


1) Prepisali smo jo nespremenjeno, kakoršna stoji u izvir- 
niku, t.j. u izdanju Murkovem l. 1836. ?) guč, prav se piše golč; 
prim. opazko str. 86. ") t.j. žolč. 4) krivec t.j. sever. ") švengel 
t.j. kruncelj, ledena sveča, nemški eiszapfen. $%) les toliko kakor 
gozd. "7) detel: berglez, specht. ?) levica: zeba, ščinkovec, fink. 
9) T8: tedaj, takrat. '9) Či: če, ko. Ured. 

Tota mati te nadaja, 

S' sladkoj mezgoj!) te napaja: 
Piješ, kel'ko pit" želiš. 

Sita berst?) skoz oka rivaš, 
'Z bersti cvet no listje šivaš, 
No košata tam stojiš. . 


Sladek duh iz tvoje cveti 

Sopi, no diši po sveti: 

Vsa živad ga zasledi. 

Muhe, no posebno pčele, 

Obletijo te vesele, 

K' vsaki rečeš: Sedi, pi! ; 


Pijejo, da so pijane; 

Neka celo noč ostane, 

'Z kerčme k' domi pot ne zna. 
Veter ali dež se vleje, 

Vboga bčela omedleje, 

No na lipi konec da. 


Pavuk?) sliši šomotanje, 
On ne misli več na spanje, 
Gre po noči niti prest; 

"Z niti verže?) si napravi, 
No po lipi nje nastavi: 
Eno, dve, tri, tudi šest. 


Pčela sama na se zabi, 
Verža jo za noge zgrabi, 
Mili glas s' perotmi da. 
Pavuk, ker na lov je strega,") 
Hitro teče dol iz brega, 

S' giftom vbije voznika.) 
Lipa! či daš pčeli piti, 
Pavuku prereži niti, 

Da ne najde v slaji smert, 
Škoda je za vsako pčelo 

Mi skoz njeno kunštno delo 
Mamo vozk, no mamo sterd. 


") mezga: baumsaft. ") berst: knospe. %) pavuk: pajek. 4) verža.: 


mreža. ") strega: stregel. %) Voznik po Murku: gefangener, sklave. 


Ured. 

Lipa! kaj sem tebi spel, 
Sem iz mojga serca vzel, 
Kader sem pod toboj stal. 
Dugo let nam lipa rasi 
Naše pčele srečno pasi: 
Vsaka med nam piti da. 


Ne samo lipo, tudi košat hrast so rajni Volkmar 
posebno radi imeli, ter so pri sv. Martinu, kakor posled- 
njič pri sv. Urbanu si lep hrast izbrali, pod katerega so 
hodili molit, čitat, premišljevat in tudi pisat. Dolgo let 
so star dob. na svoji poslednji službi imeli, kakor svojega 
prijatela, kojega so ob uri skoro vsak dan obiskali, kar 
jim ga brez njihovega vedenja neusmiljeni sosed poseka. 
Ko jim nekdo pov6, da njihov krast posekan leži, vze- 
mejo z žalostnim sercem pero in spišejo žalostno pesen: 


Slovo od mojega hrasta. 


Ti lep, visok, košati hrast! 
Se w' Dersteniki!) paseš, 
Rad da on tebi svojo mast, 
Da njemi velik raseš. 

Že dosti let on te redi, 

Ti zrasel si debeli; 

Od t8 so njeg'vi sosedi 
List, želod, šipek %) 'meli, 


Na tvojem seli tam stojiš, 
Kak kralj sedi na troni, 
No nespremeknjen dol glediš, 
Kak veter drevje goni. 
Nevihte se ti ne bojiš, 
Gda drugo drevje stere; 
Če ti le z listjom zašumiš 
' Be kčasi proč pobere. 
Če") gromske strele silna, moč 
Te meti k' svoji šali, 
) Derstenik: okolica u št. urbanjski župniji; druga bližnja 
okolica ima podobno ime: Derstela. ") šipek: škipok, ježica, 
knopper. $) Č8: hče, hoče, Ured, 

Njoj veržeš treski ta, rekoč: 
To maš, no se oskali. 

Žgč delavce od sonca, luč 
Da nem'rejo prebiti!): . 

O pojd'mo! je vseh eden guč, 
Ta k' hrasti se hladiti, 


Pod toboj v' senci vsi v' okrog 
Dol sedejo na trato, 

No zdehnejo: Nam žegnaj Bog 
Kruh, mleko no šelato. 

Jaz sam, či me žgalina?) ma, 
Grem vun iz moje hiške; 

Ti kličeš mene k' sebi ta, 

Kak kvokla svoje piške. 


T8 vzemem pal'co no klobuk, 
Še bukve v' nadra 5) vteknem, 
No tečem hitro, kak hajduk, 
Pa včasi se poteknem. 

Gde pridem k' tebi, pervo je, 
Ponižno te pozdravim: 
Dopusti meni, prosim te, 

Da se kraj tč postavim. 


Jaz zmeknem 'z nader bukvice, 
No začnem kaj 'z njih brati: 
Pa dugo ne$, da petice 
Navolijo se stati. 

Zdaj gor in dol po senci grem, 
Si dosti premišlujem, 

Kak hitrej pa v' hiški sem 

Si misli vkup spišujem. 


Te vidim, da 'z njih pesmi so, 
Bašite na papiri: 

Tak glasno se smejim krez to, 
Da pokajo mehiri. 

Veselje takšno gostokrat, 

Pod toboj si naberem, 


' prebiti: preterpeti. ") žgalina: vročina. ?) nadro: nedro. 
4 ne: ni, nij. 


Ured. 

Nek' mddni, videjoč me stat' 
Tam, da si glavo terem. 


Pa ne; en vsaki list od t8 
Mi vw' pamet misli seja, 
Tak goste seja, kak bi nje 
'Z vejačoj |) mlatec veja"). 
Či roka vtegne pisati, 

Kak pamet njoj narača,") 
Tak njena moja s' pesmami 
Se meni dobro plača. 


Ti lubi hrast, ti meni si 
Veselje nčko dela %; 

O da prijaznost najna bi 

Še dugo let terpela! 

Pa ravno zdaj, gda to želim, 
Na tihem eden reče: 

Se ne boš več pajdašil z' njim! 
Ah, serce mi trepeče. 


Povej, prijatnik! zakaj ne? 
Povej, ne skri resnico! 

Sem jaz mu storil, kdo to ve, 
Sem storil gda krivico? 

To ne; pa nekaj druga se 

Je tote dni zgodilo: 
Prijatnik tvoj položen je 

Gor materi na krilo. 


Kaj praviš? Kaj! Moj hrast leži? 
Je ne več na koreni? 

O žalost krez vse žalosti! 

Serce se mi povgni. 

Tvoj lepi hrast, moj vučenik, 
Pri kerem bil sem v' šoli, 

Tvoj cir, edini derstenik! 

Leži tam v' tvojem doli. 


Ah, prid'te hitro, sosedi, 
Ta k' vašem hrasti skoč'te; 


1 vejača: vejalnica, wurfschaufel, ?) včja: vejal. % narača: 
naroča, ali pa narekuje. ") dela: delal. Ured, 

Razjoč'te se k' zahvalnosti, 
No s' suzami ga moč'te. 
Pod njim si bote listje ne, 
Ne želod, šipek brali, 


"Ne hlad'li se, ne jeli, ne 


Počivali, ne spali, 


Hrast! tvoj spomin nigdar ne bo 

Iz moj'ga serca zbrisan; 

On v' njem leži pregloboko 

No nezbrišliv zapisan. 

Gda koli s' okom gledal bom 

Ta, gde si ti prebival, 

Bom zdehnil z' glasnim kucanjom ': 
Tam, tam sem pesmi šival! 


Prijatnik, zdaj od te slovo 

Z' zahvalnim sercom vzemem, 
No pesem tebi spojeno 

Med ludi v' svet poženem. 
Zna, biti, da Napoleon 

V' njo vtekne svoje dči: 

Tak konec ma, bo zdehnil on, 
Ker?) vupa svoji moči. 


Ko so Volkmar čutili, da se jim pevska pamet 
stara in pesenska žila zaostaja, so vzeli tudi od svojih 
ljubih pesnij slovo in so to dušno blago svojim mlajim 


izporočili, rekoč: 


! kucanjom: 


teri, kdor. 


Vsaka, reč 'ma svoj začetek, 
Vsako čaka njeni kraj; 

Imel nesem dozdaj svetek, 
Hočem ga napravit zdaj. 
Pevski duh me več ne trudi, 
Mlaje k pevanju obudi; 
Jakše naj ko jaz pojo, 

Stari črep več pel ne bo. 


izdihovanje, Jjavkanje. ?) ker — keri: ka- 
Ured. 

Volkmar so nosili veliko breme let, pa tudi lepih 
zaslug u svoji duhovski službi; težo svoje starosti so 
čutili, pa ne svojega zasluženja; kajti so dobro vedeli, 
da čeravno vse storimo, kar smo dolžni, le malo vredni 
hlapci ostanemo; vse kar dobrega imamo, je božji dar. 
Akoravno od vseh ljubljeni in od vseh višnikov po vred- 
nosti poštovani, so vedno le ponižen kaplan ostali, ter 
nijso hoteli župnik biti, spoznaje, da je duhovska služba 
kaplana najgorša, najbolj apostolska, u koji se brez po- 
svetne skerbi za božjo čast in za izveličanje duš najleže 
skerbi. Apostoli so vse zapustivši za Jezusom šli, brez 
vsega posvetnega blaga; tudi pošten kaplan po svetu 
gredo, in nijmajo svojega, kamor bi glavico položili; pa 
kamorkoli dojdejo, jih vsi radi imajo in jim toliko dajo, 
da pomanjkanja ne terpč; povsodi najdejo mizo za se 
pogernjeno; in če bi jih Gospod, kakor svoje apostole 
pobaral, rekoč: , Kadar sem vas poslal brez mošnje, 
brez torbe in čevljev, vam je li česa manjkalo?" bi 
morali z apostoli odgovoriti, da nič. | 

Apostoli so bili iti pripravljeni, kamor jih je Go- 
spod poslal, tudi prost kaplan so popotovati pripravljeni, 
kamor jim viši pastir ukažejo, in serca vernih jim na- 
proti puhtč, zaslišati pastirja novega Gospodov glas. 
Apostolom je bila le božja beseda in pa molitev na skerbi, 
vse druge posvetne skerbi so svojim pomočnikom naro- 
čili; tudi Bogu posvečen kaplan brez vseh posvetnih skerbij 
lehko molijo in se učijo med tem, ko župnik le prepo- 
gosto u časne skerbi in opravke, pisarije in davke za- 
homotani še svoje molitve prav opraviti ne utegnejo in 
se veliko hitreje pogubijo. S svojo čedo poročeni župnik 
imajo pogosto svariti, kregati in morajo tudi hudi biti, 
kar jim rado zamero in celo veliko sovraštvo načini; če 
gospod kaplan opravijo svoje dolžnosti, jih verniki sploh 

rajši imajo, kakor g. župnika, katerih se hitro naveličajo. 
Začn0 kaplana hudobneži za pravice in svetoželje del čer- 
teti, si lehko po Jezusovem povelju prah raz svojih nog 
otresejo zapustivši malopridne ljudi, in se k boljim ljudem 
podajo, ki jih ljubeznivo sprejmejo; gospod župnik ne 
zamorejo tako lehko svoje čede še toliko hudobne zapu- 
stiti, za kojo bodo na ostri sodbi težek odgovor dajali. 
Vse to so častiti Volkmar u dobrem spominu imeli, ka- 
plan ostali in tako srečno živeli, da nobeden še toliko 
bogat župnik ne tako. Ubožni na časnem blagu so za 
toliko bolj skerbeli za nebeške zaklade, kojih moli ne 
sned6, tati ne ukradejo, posnemaje evangeljske svate 
Jezusove. 

Poleg vednega devištva in duhovske pokorščine so 
častitljivi Volkmar tudi radovoljno uboštvo posnemali. 
Nijso imeli svoje kleti, ne žitnice, ne svoje mošnje; g. 
župniku so vse svoje prihodke izročili, in oni so jih s 
vsem potrebnim oskerbovali, naj bo obleka ali miloščina, 
u katero so največ potrošili; zakaj Volkmarjevi prihodki 
so bili premoženje ubogih. Vina nijso pili, razen kapljic 
pri sv. maši povžitih; njihova navadna pijača pri mizi je 
bila kuhana ječmenova voda. Dobro so vedeli, kar modri 
Sirah uči: ,Vino in ženstvo modre omoti in 
spravi zastopne u kazen. Pijača zel0 milo 
teče po gerlu, zadnjič pa pikne ko gad, in 
rani kostrupena kača. Pijan boš podobenspi- 
jočemu mornarju, ki je sredi morja veslo 
izgubil." Rajši nijso svoje žive dni vina pili, kakor bi 
bili samo enkrat u vinu pamet zgubili. Pri obedu nijso 
nikoli čez uro posedeli, ker so dobro spoznali, da ,ve- 
liko jesti bolečine napravlja, in da največ 
ljudi nezmernost pomori; kdor pa vsepo meri 
uživa, bo učakal starih let, ter bo zdrav in 
mirno spal; njegov duh bo vselaj dobre volje." 
Vseh nepotrebnih posvetnih skerbij, pa tudi žalosti so 

se Volkmar izogibali, po besedah modrega, ki uči: 
», Veselo serce človeku življenje varuje, ve- 
selje mu prihrani stare dni. Odpravi daleč 
od sebe vso žalost, kajti žalost jih je veliko 
pomorila, in za ničesar nij. Serd in jeza 
krajšata naše dni, skerb daja hitro sive lase. 
Zadovoljen in pa delaven ima vesele dni." 
Tako mirno in veselo so častitljivi Volkmar svoje pet- 
deseto leto u duhovski službi doživeli, in so 22. sep- 
tembra 1814 drugo novo mašo služili, Bilo.je to častit- 
ljivo godovno ljubeznivemu duhovniku godovanje serčne 
zahvale. Lehko so gledali u svoje pretekle dni, kakor 
se večerno solnce prijazno ozira, poprej ko za goro u 
božji gnadi zaide. 

Svoje poslednje dni u lepem miru živeti in se pri- 
pravljati za dolgo večnost, so se iz Ptuja k sv. Urbanu 
preselili k svojemu prijatelu, tedanjemu župniku, kakor 
duhovni pomagavec, s kojim sta kakor dva brata živela 
in po svoji moči brez truda delala u vinogradu Gospo- 
dovem, dokler da ju Gospod na plačo pozove. G. župnik 
so nedušljivi bili in po več dni ležali, g. kaplan pa, če- 
ravno ostarljivi, so veselo in radi vse poopravili, česar 
je bilo potreba, Samo tenka stena ju je u sobah ločila: 
in ker g. župnik nijso mogli klicati, so imeli kamen u 
robec zavit, ki je na žreblju poleg postelje visel. So 
hoteli g. kaplana imeti, so na steno poterkali, in naj je 
bilo po noči ali po dnevu, hitro so bili postrežni Volk- 
mar kredi. — Poglej, kako je dobro in veselo, 
kder bratje u zlogi bivajo! Lepa zastopnost je 
duhovskega življenja sladkost. | 

Radi so Volkmar na stare dni od svoje smerti 
marnovali, kakor popotnik od očetove hiše, koji se veselo 
bliža. ,, Bote videli, so več potov svojim prijatnikom de- 
jali, kadar bodem jaz umerl, tistokrat bo gromelo." Ta 


prerokba je med ljudmi slovela in še slovi, Dve leti po 
Slomšek LIL. 8 

svoji drugi novi maši, 4. februarja 1816, jim je posled- 
nja dotekla. Kakor živeli, so tudi lepo mirno u Gospodu 
zaspali. Sneg je vejal in dragal, ko so se ljudje šest dni 
po svečnici k pogrebu shajali. Kadar so pa merliča 
vzdignili, je začelo tako grometi, da so se pogrebniki. 
čudili, ter so besede Volkmarjeve pomnili, da bo gro- 
melo, kadar jih bodo pokopali. 

Bogastva nijso imeli svojim zapustiti, pa lep spo- 
min njihovih svetih čednostij in dobrih del med Slovenci 
živi. Za premoženje se njihovi dediči nijso na pokopu 
derli, pa mnoga solza hvaležnosti se je za njimi potočila, 
Rezan kamen ne vem, če kinči Volkmarjevo pokopališče, 
pa njihove lepe pesni venčajo njihovo ime pri veselih 
Slovencih od zaroda do zaroda. 

Kdo izmed nas bi ne želel po Volkmarjevo živeti, 
tako srečno umreti in lepo sloveti med svojimi rojaki? 
— Večna luč naj rajnemu sveti, nam pa njihovih svetih 
čednostij lepi vzgled. Bog daj pokojnemu večni mir, 
Slovencem pa mnogo pastirjev, kakoršni so Volkmar bili! 


115 


7. Jožef srof Radecki, 


slavni vojskovodja austrijanski. 


Kerščanskim vojščakom oča in luč. 
(Drob. 1858.) 
1. Radecki rojen Slovan. 


Človeški rod sovražnike tri na tem svetu ima, 
kateri mu stanovitega pokoja ne dajo: poželjenje mesa, 
poželjenje očij in pa napuh življenja. MPoželjivost mesa 
vojsko podkuri, lakomnost ptujega blaga poželjuje in boj 
napravlja, napuh (napčih mislij napet) napleta vojsko 
in sovražen ogenj podpihuje, da se ljudem pogasiti ne 
da, ako Bog ne pripomore. 

Bog pa trojno orožje ima, s katerim razkače- 
nemu svetu na pomoč priteče, krivične pokročat, ovarovat 
pravične: vojsko, kugo in lakoto. Kužne bolezni 
poželjivost mesa potolažijo, glad in dragina lakomnost stra- 
hujete, kervavi boji bogastvo in prevzetijo ponižujejo. Večna 
slava toraj možem, kateri to trojno vojsko za Boga, za 
domovino in človeški rod po junaško u imenu in po 
namenu božjem vodijo: u kužnih boleznih zdravniki dušni 
in telesni, u lakoti dobrotniki in darovniki, u vojskah pa 
hrabri vojščaki, kateri nosijo Gospodov meč, hudobnim 
u strah, dobrim pa u brambo, kakor ga je nosil rajni 
vojskovodja Radecki, austrijanski meč in 
škit imenovan, Bogu in cesarju zvest, kristijan in au- 
strijan, svojim podložnim vojščakom pa oča in luč, 

8% 

Vojaška služba je božja služba, dokler vojak Boga 
ne pozabi in cesarja ne zapusti. Vojaški stan je Bogu 
svet in častitljiv stan; zato je toliko imenitnih svetni- 
kov vojaškega stanu u nebesih, na primer: sv. Juri, 
sv. Boštjan, sv. Florijan, sv. Mavricij, sv. Eu- 
stahij, sv. Ahacij, in njihovi tovarši mučeniki, sv. 
Martin, sv. Areh, sv. Štefan, ogerski kralj, in več 
drugih svetih spoznavalcev. Ima še pa tudi vojaški stan 
mnogo drugih slovitih možev, katerih lepo ime od roda 
do roda slovi in u hvalnem spominu ostane, kakor cesar 
Konštantin veliki, kateri je kervavo malikovavstvo 
zmagal in sveti križ povzdignil; Rudolf Habsburški, 
bogaboječi in slavni oča naše eesarske rodbine; Jan 
Sobieski, poljski kralj in zmagovalec turške sile. 
Bili so možje mogočni u roki božje moči, po kojih se je 
Bog svojega ljudstva usmilil, mu poslal u sili pomoč in 
u miru srečo za rode in narode. 

Tudi Slovenei dva imenitna vojskovodja radi ime- 
nujejo, jim najslajše vojne pesni prepevajo: starega 
Laudona pri Belemgradu in pa Radeekija, mogoč- 
nega vojskovodja naših dnij. Od Laudona so naši stari 
pripovedovali, kako so se nad Turki pod njegovim me- 
čem vojskovali; od očeta Radeekija naši bratje in verst- 
niki najrajši govorč, kako so na Laškem pod njegovim 
vodstvom sovražne puntarje ukrotili in ohranili austrijan- 
sko cesarstvo, da ga sovražniki nijso zdrobili, kakor so 
mislili in poželeli. Naj toraj tudi Drobtince od rajnega 
očeta Radeckija nekoliko lepega pripoved6, pokojnemu 
prijatelu Slovencev u hvalni spomin, mladim slovenskim 
vojščakom pa u poduk. Rajnih slavno življenje bodi živih 
podučenje; kajti dogodivščina od slavnih ljudi pripoveduje 
in uči. 

Rajni Jožef grof Radecki je na Českem u tergu 
Trebnici, šest ur od Prage, ravno na vernih duš dan 
(2. novembra) leta 1766 sveta luč zagledal, Oča so mu 

bili Peter grof Radecki, Trebniški gospod, mati pa Marija, 
rojena baronka B6hini. Ime tej slavni rodbini na Českem 
daja neko staro selo Gradec, česki Hradec, iz kojega je 
posnet okrajšani priimek Radecki. Zarano je mlademu 
Jožefu in pa edini sestri Franci neusmiljena smert lju- 
bega očeta pobrala; ljubezniva mati in pa strije sta za 
kerščansko odrejo otrok skerbela. Nij jima bilo ničesar 
predrago, zalemu mladenču dati kerščansko omiko in 
potrebni poduk, stanovito podlogo prave sreče, časne in 
večne. | 

Pač čudne, pa vselaj modre so poti božje previd- 
nosti, po kojih Oča nebeški človeka od mladih nog pelje, 
ter vzeme mladenču očeta in mater pusti, naj iz mater- 
nega serca svete vere zeleni rožmarin sinu priraste, in 
vse žive dni u njegovem dejanju zeleni in diši, katerega 
mnogoteri brezbožni oča zaduši u sereu svojih otr6k. 
Kaj bi u sedanjih časih iz mladega sveta sosebno pri 
imenitnih, žlahnih in bogatih stanovih bilo, ako bi ker- 
ščanske matere svete vere žlahno drevce ne ogrebale in 
ne polivale! Materni nauk je mladenču juterna zarija, 
njeni bogoljubni vzgled mu je za vse žive dni lepa bela 
luč; materni spomin spremlja človeka prav po angelsko 
na vseh potih; in naj se ravno tak človek včasih zajde, 
prej ali slej ga rajne matere duh na pravo pot poverne. 
Blagor toraj sinu, ki dobrega očeta — dvakrat blagor 
njemu, kateri dobro kerščansko mater ima. 'Tudi mla- 
demu Radeeckiju je mati zeleni rožmarin žive vere u 
. serce zasadila, ki je njegovo slavno življenje do posled- 
njega izdihleja lepše kinčil, kakor vsi lovorovi venci, ter 
je dajal njegovemu slavnemu dejanju pravo svetlost in 
obstoječo čast. 

Pošteno rojaštvo je človeka pervo bogastvo; zate- 
gadel se mladenči svojega rodu in imenitnega stanu radi 
pohvalijo, česar jim nihče ne zameri. Ako se pa pre- 
vzetnjaki na imenitnost in premoženje svojih starišev in 

pradedov zanašajo, se na piravo palico naslanjajo in si 
nabirajo piškovih orehov. Mladeneč mora biti svoje rodo- 
vine kinč, ne pa puhla repa. — So, ki se svojega na- 
roda sramujejo, kakor hitro jim perje zraste. Takih 
rojakov puhlo dejanje je matere zasramovanje, katera 
jih je rodila; njihova čast in pa prazna pena, le košata 
senca je njihova sreča, So pa tudi prenapeti domoljubi 
kakti polži u lupinah, ki druge narode čertč in sosede 
pisano gledajo, ki dobro izhajajo. 'Tako dejanje nij kri- 
stijansko, temveč pesjansko. Divjaki po Afriki in Ameriki 
druge rode oberajo in sovražnikov meso žr6, dokler ker- 
ščanskega imena ne spoznajo. MKristijani vseh narodov 
smo si bratje in sestre, in Austrijani, mnogoverstnih 
jezikov ljudje, si imamo biti ljubeznivi domačini. Nemec 
naj Slovencu, Madžar Rumenu prijazno roko poda, kajti 
vsaki le enega Boga in enega cesarja ima, tako bo u 
Austriji sreča. Ne rekajmo samoljubno in presebično: 
mi smo Čehi, mi Horvatje, Kranjci smo mi; kaj'pa 
Korošci in Štajarci vi! Bratoljubno mislimo in ravno- 
dušno recimo: mi smo Slovani in pa Austrijani, kakoršen 
je naš Radecki bil. 


II. Radecki verli vojščak. 


Osemnajst let stari mladeneč Radecki je l. 1784 u 
vojaštvo šel in na Ogerskem kot kadet med konjenike 
stopil. Prebrisane glave in pogumnega serca, ves živ ko 
gliva in čerstev ko hrast, je Radecki u službi vojaški 
hitro napredoval, u poldrugem letu je bil častni pod- 
namestnik (podlajtnant). Vojaška služba mu je bila ve- 
sela in srečna, ker je Bog mladenča na vojsko zaklical. 

So mladenči, ki se vojaštva veselijo, katerih delati 
ali učiti se, ne veseli; pa še več je: mladenčev, ki se 
vojaštva bojijo, kakor bi vojaški stan častit in srečen ne 
bil. Preveliki strah in nepremišljeno poželjenje mladenča 
u vojaštvu ne stori srečnega, temveč vojakov 

Osem blagrov. 


Pervi blagor vojščakom vernim; vera jim daja 
resničen pogum.  Vojščak brez Boga in prave vere in 
pa ptič brez perut. Filip, macedonski kralj, je ukazal 
dvema vojakoma, naj ga vsako jutro spomnita, rekoč: 
»Filip, spomni se, da si človek?"  Kerščanskemu voj- 
ščaku pa živa vera zjutraj in zvečer veli: ,'Vojščak, ne 
pozabi, da si kristijan". , Poglejte tukaj presveto zname- 
nje, po katerem bili smo mi in ves svet odrešeni! 'To 
nam bodi žeslo!" je dejal Rudolf Habsburški, mogočni 
vitez in slavni oča cesarske austrijanske hiše. ,Za bla- 
gost cesarstva se hočemo serčno bojevati; svojo kerščan- 
sko vero zatajiti, bi bilo pogumnim in zvestim vojščakom 
gerdo," tako je rekel svojim tovaršem sv. Mavricij, rimski 
vojvoda tebajskega kardela 6666 mučencev. — Le z Bo- 
gom; on je Gospod vojskinih trum. | 


Drugi blagor serčnim vojščakom; Bog jim bo 
bramba in škit. ,Ako greš u boj nad svoje sovražnike, 
in ugledaš konjenike in vozove in večo trumo sovražne 
vojske, kakor jo ti imaš, ne boj se jih; zakaj Bog, tvoj 
Gospod, je s teboj. Naj vam ne upade serce, ne bojte 
se, ne umikajte se, in ne prestrašite se jih; zakaj Go- 
spod, naš Bog je med vami, in se bo bojeval za vas 
zoper sovražnike, da vas reši iz nevarnosti;" tako je 
djal Bog izraelskim vojščakom. V. Mojz. 20, 1. Za to 
je mladi vojščak sv. Martin serčno djal: ,8 svetim kri- 
žem oborožen, se hočem u sredo sovražnika zakaditi". 
Naj kroglje švigajo in se černi prah u oblakih kadi, 
kerščanski korenjak se ne boji; Bog mu je škit, in vsega- 
mogočna roka je njegova bramba. | 


Tretji blagor bogaboječim vojščakom; greh, 
najhujši sovražnik, jih premagal ne bo; kogar pa greh 
ne premaga, on več velja kakor tisti, ki tabre in kra- 
ljestva užuga, uči sv. Duh. Lepo govori sv. Viktor, rimski 

vojščak in mučenik: , Nikoli se nisem zoper cesarja ali 
deržavo pregrešil; nijsem ničesar učinil, kar bi bilo na 
časti cesarstvu škodovalo; nikdar se nijsem umikal, der-. 


žave braniti. Vsaki dan se za cesarja in celo kraljestvo 
darujem; vsaki dan molim in prosim svojega Boga, naj 


ju blagoslovi. Zelo neumno bi delal, če bi Bogu še zve- 


stejše ne služil, in bi se u čem pregrešil, kar bi mi Bog 
po pravici očital." Nevarno je vojščaku rotenje, kletva, 
igra in lenoba; najnevarneje pa slabe družbe. Varujte 
se lenobe; ona je kuga trupla in duše": je svojim voj- 
ščakom cesar Karol veliki djal. ,Izogibaj se družbe hu- 
dobnikov%, je opominjal sv. kralj Ljudevit svojega sina. 


Četerti blagor vojščakom hrabrim; slave ne- 
zvenljivi venec jih čaka. Se sovražnika pogumno lotiti, 
premaganih pa usmiliti; na boju biti kakor oroslan, 
doma pa pohleven ko jagnje: je prava kerščanska hrab- 
rost. , Bodite močni, bratje, u Gospodu in u mogočnosti 
njegove moči": opominja sv. Pavel. Ef. 6, 10. Hrabrih 
vojakov se sovražnik boji, veseli pa domovina; plahutar 
se le nedolžnemu grozi, in beži pred sovražnikom. 


Peti blagor vojščakom pokornim; le pokorščina 
zmago da. ,lImam vojake pod seboj, pravi stotnik Ka- 
farnamski Jezusu, in rečem temu: Pojdi! in gre; in 
drugemu: Pridi! in pride; in svojemu hlapcu: Štori to! 
in stori." In Kristus je pohvalil stotnika in mu pokor- 
nega hlapca ozdravil. Vojske duša je pokorščina; kder 
pri vojakih pokorščine nij, se sovražnik lehko smeja. 
,Mož pokoren bo lehko od zmage govoril": Bra modri 
Salomon. Prip. 21, 28. 


Šesti blagor vojščakom zvestim; zvestoba je 
zmage srečna mati; če le en sam vojak spodleti, lehko 
se pogubi cela vojska. Imenitni kralj Ciruz je svojim 
vojščakom naročal: , Vsakdo izmed vas naj se tako ob- 
naša, kakor bi vse na njem ležalo, in naša bo zmaga". 

Kako lepo se je pohvalil sv. vojak Julij svoje zvestobe 
u vojaštvu, rekoč: ,Že 26 let služim cesarstvu kakor 
vojščak; pa še nijsem nobenokrat, bil česar tožen, ali 
sojen, ne za še tako malega učinka del. Šesterih vojsk 
sem se udeležil, pa nikoli se nijsem kakemu povelju 
svojih predstojnikov ustavljal, in kakor moji tovarši, sem 
se tudi jaz enako hrabro bojeval; nikdar nij moj vojvod 
na meni kaj slabega našel. Dokler sem tedaj u rečeh, 
ki nijso toliko imenitne in vredne, vselaj zvesto postave 
dopolnjeval, sami sodite, jeli bi prav bilo, prelomiti božje 
povelje. Nikdar nikoli ne bom u teh rečeh se kake ne- 
zvestobe udeležil." Vojno bandero zapustiti, svojo prisego 
prolomiti, Bog ne daj! Zvestoba na vojski vse velja. 


Sedmi blagor vojščakom zadovoljnim; Bog, 
ki ptice redi, tudi skerbi, da njegovi služabniki ne bodo 
prevelike sile terpeli. , Zadovoljni bodite, varujte se 
krivičnega plena, storite, kar je pošteno in prav": opo- 
minja Bog vojščake po preroku Ecehielu. 45, 9. In sv. 
Janez Kerstnik jim je djal, ki so ga uprašali, kaj naj 
stor6: ,,Nikogar po nedolžno ne tepite, nikomur krivice 
ne delajte, in zadovoljni bodite s svojo plačo." Luk. 3, 14. 
»Krivično blago je tudi vojščaku prekleto." Sv. Gotfrid. 
»Hraber vojščak: ne sme ropar biti." Sv. Adjutor. 


Osmi blagor stanovitnim in Bogu udanim 
vojščakom; naj jim na kervavem bojišču, ali u na- 
ročju ljubih poslednja ura doteče, veselo lehko vsak 
stanovitni vojak s sv. Pavlom poreče: , Dobro sem se 
vojskoval, tek dokončal, vero ohranil. Zdaj 
mi je prihranjena krona pravice." II. Tim. 4, 
1—8. |, Svest sem si, da, čeravno moje telo na tisuč 
koscev razsekali bote, bom vendar o ustajenju celo in 
poveličano telo imel": je sveti stotnik Gordij svojim 
sovražnikom djal. ,Moj Gospod in moj Bog, sprejmi 
me u število svojih svetih vojščakov!" je bila sv. Flori- 

jana poslednja beseda: naj tudi vsakega Bogu udanega 
vojaka bo. U božjih rokah smo vsi. ,XKdor obstoji do 
konca, bo izveličan%. Mat. 10, 22. 


Blagor verlemu Radeckiju, osem blagrov je bilo. 
njegovih. Bil je prebrisane glave Slovan, zvest Austrijan, 
pa. tudi pobožen kristijan; za to mu je Bog na vojski 
toliko srečo dal. — U dobri šoli pokorščine se je naučil 
Radecki modro povelja dajati, Bila je tisto dobo sloveča 
turška vojska, od koje so nam stari slovenski vojščaki 
toliko radi pripovedovali. Kdo vojne pesni nij slišal, naj 
jo tukaj bere, kakoršno smo čuli u mladih dneh. 


Oj stojaj, stojaj Beligrad! 

Za gradom teče r'deča kri, 

Za gradom teče r'deča kri, 

Da b' gnala mlinske kamne tri. 


Tam Laudon vojvoda stoji, 
Kervavi meč v' rokah derži, 
On hoče 'meti Beligrad 

In turško vojsko pokončat'. 


Ošabni Turk se mu smeji 
In Laudonu tak' govori: 
»Ti došel mene si častit, 
Al prišel zajcev si lovit'?" 
»Ne pridem jaz zajcev lovit, 
Sem došel tebe počastit; 


S svincem bodem te škropil, 
In s' černim prahom te kadil." 


Cesarske puške pokajo, 
Gospe se turške jokajo; 
Cesarski bombe mečejo, 
Se Turki 'z grada vlečejo. 


Radecki, ves mlad in čverst korenjak, se je l. 1788 
in 1789 zoper Turke vojskoval; vojni četi konjenikov, 
med katerimi je služil, je bilo odkazano, našo Savo so- 
vražnih Turkov oprostiti, in varoše Šabac, Belgrad pa 

Vidin užugati, in taborišče Niso sovražniku odvzeti. Ra- 
decki si je u tem hudem boju kakor poveljni častnik 
vojskovodjev zlate ostroge zaslužil; se je pa tudi starega 
Laudona vojščaka posnemati naučil. Po srečno dokončani 
turški vojski po novem letu 1792 se je francoska vojska 
unela. Grof Radecki je postal leta 1794 drugi ritmojster 
ali nadkonjenik, in je bil dve leti pozneje adjutant ali 
pomočnik vojvodov, ki je cesarsko vojsko na Laškem 
vodil. Kmalu potem so ga postavili 1796 za četnika 
(majorja) prekopnikov ali pijonirjev, u kateri službi je 
Gradiško terdnjavo popravil, in ob Soči vojaške rove in 
okope modro naredil. Ko so mir naredili, so njemu od- 
kazali ceste po Italijanskem uravnati. Od te dobe so 
mu bile vse ceste in vsi poti po Italijanskem tako dobro 
znani, da se je lehko u poslednjih vojskah brez skerbi 
obračal. 'Tako človeku na stare dni streže, česar se u 
mladih letih nauči. 

Leta 1799 se je huda vojska s Francozi spet unela, 
in Radecki se je sosebno možko nosil, ter je bil višega 
poveljnika Melasa generaladjutant, pa tudi u tolikih 
nevarščinah, da so mu konja pod njim ustrelili. Še tisto 
leto so ga povzdignili za podpolkovnika in polkovnika, 
ter mu dali leta 1800 na Nemškem konjenikov polk vo- 
jaščiti. Leta 1801 je Radecki Marije Terezije reda zlati 
križ za vojaške zasluge na persi dobil. Po kratkem miru 
se je kervava vojska spet na Laškem začela in Radecki 
se je kakor generalmajor po Italijanskem leta 1805 bo- 
jeval. Ko so Francozi po Nemškem le napredovali in se 
gornjemu Štajarju bližali, je moral Radecki z regimentom 
konjikov iz Laškega skoz Gorico in Ljubljano u Celje 
hiteti, in sovražniku cesto u Celovec zapreti. Francozi 
so Dunaj posedli, in naši so se morali na Ogersko podati. 
Radecki se je povsod možaka izkazal. Ko so mir naredili, 
je prišel Radecki kot brigadir na Dunaj. Leta 1809 je 
general Radecki u hudi vojski zopet junaško meč nosil, 

in je tudi u naših krajih stajal, ter je bil lastnik 5. polka 
konjenikov. Od leta 1810 do 1812 je bil general Radecki 
u Beču vojni svetovalec, kder je vojaške vednosti obde- 
loval po duhu in potrebi tiste dobe. 'Tako je nastopal 
od leta do leta više službe, in po njegovih zaslugah so 
mu križ za križem na persi pripenjali. Imenitno vojsko 
na Lipniškem polju, u koji so francosko silo leta 1814 
popolnoma zmagali, je general Radecki kot poglavar, 
general-kvartirmojster, štaba naravnal; je pa tudi hudo 
ranjen bil. Leta 1814 in 1815 je bil Radecki u zmago- 
valni vojski na Francoskem eden najprednjih, ter je o 
tej priložnosti zopet pet častivnih vojaških redov in sve- 
tinj od mnogoverstnih inostranih vladarjev, kraljev in 
cesarjev dobil. 

Previdnost božja svoje služabnike rada tudi poskusi, 
ali so ji u nevoljah ravno tako zvesti, kakor u dnevih, 
kadar jim vse po sreči gre. Blagor možu, ki poterpi in 
voljno čaka; učakal bo zopet boljih dnij; žlahen kamen 
se u prahu ne pusti; hitro ga poiščejo, kadar ga je po- 
treba. U mirnih letih je general Radecki na Ogerskem, 
po tem pa na Moravskem služil, in je moral leta 1829 
terdnjavo Holomučkega mesta prevzeti; in že so rekali, 
da bo Radecki na tej vojaški stopnji zaostal. Ali čez 
dve leti so nenadoma dobro skušanega Radeckija l. 1831 


na Laško poslali, in mu važno službo poveljništva črez: - 


Beneško-Lombarsko kraljestvo, črez Koroško, Kranjsko 
in Primorsko zaupali, ker so poznali njegovo prebrisano 
glavo in mogočno roko, kakoršne je bilo na Italijanskem 
potreba. Na tem novem vojaškem polju je Radecki dolgo 
let za dustrijansko cesarstvo dobro seme sejal, katero je 
dober sad obrodilo, in ta sad njegovega prizadevanja je 
u dnevih največe nevarščine cesarstvo razpada otel in 
mogočno ohranil, ter vsemu svetu pokazal, kaj Austrija 
premore, koliko velja. 

Prebrisana glava vojskovodje je spoznala, da se 


125 


se morajo vojaki u mirnih časih za boj pripravljati, ne 
pa križem roke deržati in vojske čakati; zakaj, če hočeš 
mir, pripravljaj se na prepir. Izdal je Radecki leta 1833 
nov poduk za vojaško službo. Po njegovi glavi so ta 
— vojaška vodila njegovi tovarši doveršili in u bojnih vajah 
leta 1834 poskusili. Kmalu po tem so dali po mislih 
Radeckijevih pravilo oroževanja na svetlo, kako se imajo 
novinci vojaščine vaditi, pešci in konjeniki u svoji službi 
izurjevati, da se ne bodo vaje bali, pa tudi znali, česar 
je vojaku potreba, naj si posamezno na straži, ali pa u 
četi orožen stoji. 'Tako šolo verle vojaščine je modri 
Radecki oskerbel. Spoznal je bistroumni mož, od kate- 
rega kraja miroljubni Austriji sovražnik ustaja in se je 
sčasoma na noge postavil. Ogradil je mesto Verono, 
naj bi imel u sili terdno zavetje. Se u dobrih časih na 
hude pripravljati, je hvale vredna modrost, naj si bo na 
vojski ali doma; blagor možu, ki to zna, kakor Radecki. 

Jeseni l. 1836 so svetli cesar Ferdinand njega na 
najvišo vojaško čast in službo povzdignili, in za vojskovodjo 
(maršala) izvolili. Od leta do leta so ga z novimi redi 
in častnimi križi počastili tudi sosedni vladarji. Kakor 
je rastla skrivaj sovražna oblast, planiti na tron in altar 
in ju siloma podreti, tako je rastla tudi Radeckijeva moč 
in čast, se sovražniku u bran postaviti in z mogočno 
-roko udariti hudobno puntarsko derhal. MRadecki je bil 
mož, kojega nam je Bog poslal, ne le Austriji, marveč 
celi Evropi u rešitev. | 

Prekueneži so na Francoskem kraljevi prestol po- 
derli; in marca l. 1848 se je puntarija tudi u našem 
cesarstvu skuhala in začela u Beču vreti. Kakor bi 
ustrelil, je začelo po vseh krajih kipeti, in černa vojska 
kakor vrela povodenj po deželah Austrije, poprej mirne 
in srečne, se razlivati. Možje brez glave in pa mladenči % 
brez brade so si veslo cesarstva svojili, stare pravice 
teptali, oblasti podirali in ljudem domišljeno prostost in 

svojost oznanjevali, kmetom pa pravili, da je vse proč, 
stari davek in stara gosposka; novo bo vse in pa vse 
dobro. Kakor hudourniki so prileteli sovražni podpiho- 
valci od vseh krajev nad austrijansko cesarstvo ljudi 
šuntat in strašen ogenj domače vojske podpihovat, naj 
bi zgorela deržavna moč našega cesarstva. 
Kakor silni vihar sovražna buna tudi po Laškem 
dervi in strašno vojsko podkuri, katere je laška gospoda 
že dolgo čakala in želela. Jelo je strašno kuhati in vreti. 
Radecki u Milanu varno čuje in premišljuje, kako bo 
napadu u okom stopil, kako svoje vojaštvo otel, da u 
hudi sapi puntarije ne onemore. Italijanski vojaki (in 
teh je bilo na Laškem tretji del) so vojskovodjo izda- 
jalski zapustili, in za puntarskimi rojaki potegnili. % 
Piemontezi so začeli sablje brusiti in čez austrijanske 
meje segati. Po Milanu je začelo kuhati in vreti. Pun- 
tarji so cesarskim stražam jeli orožje iz rok pipati in 
svojim ljudobrancem dajati, po mestu trojno-barvena 
bandera nositi in po ulicah graditi. Radecki spozna so- 
 vražno moč in očitno nevarščino. Ukaže, in iz grada 
vojaški top zagromi; u desetih minutah je vsa posadka 
vojščakov u orožju stala, pripravljena udariti. Tri dni so 
cesarski prekucnike po mestu uganjali in strahovali, pa 
tudi veliko kervi prelili in zgubili mnogo hrabrih tova- 
rišev, po katerih so iz vseh kotov, iz oken, in raz streh 
streljali in po njih kamenje lučali. ,Serce me boli, je 
Radecki djal, da ne morem toliko junaških ljudij očit- 
— nemu sovražniku u okom postaviti", — Bistro oko voj- 
skovodje spozna, da je potreba ošabno mesto prav čversto 
prijeti, in sklene spervič notranje mesto popustiti, ga od 
vseh stranij obleči, in ker jim bo živeža hitro zmanjkalo, 
Milance k pokorščini posiliti. Radecki ukaže u ta namen 
četam, ki so po deželi stale, naj se združijo; ali Lahi 
so jim krog in krog vse ceste prekopali in vse poslanike 
poprijeli, da nijso zunanji vojščaki nikakega povelja iz- 

vedeli. Po noči od 19. do 20. marca mesto prekuecnikom 
prepusti, ki kakor seršeni za cesarskimi vrejejo in se 
radujejo, da jim piemonteški kralj Karl Albert u pomoč 
hiti, da jim Švicarji trume pomagalcev pošiljajo, in da 
so vse italijanske dežele za njih po koncu. 

Modri vojskovodja previdi, da takim sovražnikom 
se je potreba umakniti, se na pravem kraju zbrati, in 
z novo močjo sovražnike u kozji rog ugnati. Strašno 
težko je staremu vojščaku hodilo ritanski iti; pa moralo 
je biti, rešiti svojih vojščakov in nemških uradnikov živ- 
ljenje, katere so Italijani kervavo čerteli; se pa tudi pri- 
pravit, o pravem času laške dežele našemu cesarstvu 
ohraniti. NRadecki se nameni u Verono poverniti, in se 
o enajstih pred poludnem 23. marca od Milana poslovi, 
rekoč: ,Skoraj pridemo spet!" U sredi vojščakov 
so bežale žene in otroci, so peljali bolnike in ranjene voj- 
ščake, pa srečno so se u dveh dneh na planjavi za Adoj 
ustavili in šotorišče napravili, si počit in odehnit. 'Tukaj 
dojdejo vojskovodjo žalostni povedniki, da je 17 bataljo- 
nov laških vojščakov njega zapustilo, in s prekucijo po- 
tegnilo, in da so se mesta Videm, 'Trevižo, Padova, 
Vinčenca in tudi Benedke spuntala. Spoznal je, da mora 
u Verono hiteti, jo okovariti, se prevideti z živežem in 
na hud boj pripraviti. 

U Verono je srečno 2. aprila došel, in svojim voj- 
ščakom lepo besedo dejal:  ,Jaz sem se kakor vaš ge- 
neral iz dobrih razlogov nazaj potegnil, ne vi; vi nijste 
premagani in tudi ne bote. Kadar se bomo zbrali, urav- 
nali, in verzele u naših verstah, katere so nam izdajalci 
naredili, spet zadelali, in da bomo prav vedeli, kako bo 
pri nas doma, se bomo povernili in z našimi sovražniki 
račun imeli." In taka je bila. 

Sardinjski kralj Karl Albert je svoje čete 
čez reko Minčijo prepeljal in se jel z našimi boriti. 
Radecki se je med Ečavo in Minčijo ustavil, in se Ti- 

rolskega deržal, pripravljen se poskusiti, Ko sovražni 
kralj Albert izve, kako se po Austrijanskem mota, sklene 
nad našo vojsko udariti, Verono uzeti in boj u kratkem 
dokončati; toda modri Radecki mu naklepe zmede. 

Pri sv. Luciji so Piemontezi kervav nauk po glavi 
dobili, katerega nijso lehko pozabili. Naši vojščaki so se 
bili kakti levi in pokazali sovražniku svojo čudovito moč; 
u njihovi versti so bili mladi cesarjevič, naš sedanji 
svitli cesas Franc Jožef I. U tej kervavi bitki je učil 
stari vojščak Radecki svojega cesarja meč deržati, bra- 
niti pravico, se na zvestobo in moč svojih vojakov za- 
našati, jih serčno ljubiti, pa tudi kakor oča za svoje 
skerbeti. Od tega imenitnega, čeravno kervavega dneva 
(6. maja 1838) se je unela u sercu svitlega cesarja ona 
posebna ljubezen do Radeckija, svojega modrega učitelja 
in zvestega služabnika, ki toliko lepo slovi in obadva 
kinči, Sreča je sovražnega kralja Alberta pri sv. Luciji 
zapustila, otemnela je zvezda njegove slave; nij se više 
podstopil naše vojske lotiti. ladecki je svoje vojake s 
vsem potrebnim preskerbel, se od vseh krajev okovaril; 
in ko je novo pomoč dobil, je 25. maja nad sovražnika 
segel. 

Sardinjski kralj Karl Albert se je bil med Ečavo, 
med Gardo-jezerom in pa reko Minčijo močno zakopal. 
Radeeki se ga je hotel od spodnje strani lotiti, naj bi 
njegove prekope razdjal, si tabor Pešiero oprostil in tako 
sovražnika oslabil. U treh verstah so eesarski do Man- 
tove potegnili, od tega kraja sovražnika zajeli, njegovo 
versto pri Kurtanone prederli in zmagali, si Montanaro 
strelaje osvojili, in u nekolikih urah sovražnika na vse 
kraje u beg pognali. Sovražniku je moč upadala, austri- 
janskim junakom pa serce rastlo; ali modri Radecki se 
nij prenaglil; naglica rada spoderkne. | 

Hudo deževje ustavi boje, žalostni glas vojsko prestraši, 
da so si sovražniki tabor Pešiero posilili in cel6 Dunajčani 

zoper cesarja spuntali. Kaj bo storiti? Ali Italijansko so- 
vražniku prepustiti, in hiteti dom proti puntarjem branit, 
ali sovražnika še enkrat krepko zgrabiti in čez mejo za- 
poditi ? Stari vojak Radecki si nij dolgo pomišljeval. Po 
noči od 3. do 4. junija jo s svojimi u Mantovo zavije, 
in u kratkem Vinčeneo ostopi, katero terdno mesto je 
15.000 Sardov varovalo, ki so krog in krog vse mostove 
poderli, na več mestih ceste pregradili, in iz vsake hiše 
tabor naredili. Krog Vinčence so po vseh višinah topi 
nastavljeni, in po vseh vasčh sovražne ograde naprav- 
ljene bile. Mislili so, da bo Vinčenca Austrijanom druga 
Saragosa nepremagana ostala. Sklenili so naši 10. junija 
Vinčenco prijeti. Strašno jame boj vreti, topi grometi, 
tabri goreti; Sardi se branijo serdito, pa naši jih zma- 
gajo po vseh krajih in podijo Lahe kot veter prah. 
Drugo jutro še pred svitom pošlje sovražnik odjenka 
prosit. Sardincem zmaganim dajo odlazit, in naši gredo 
častito u Vinčenco. | 

Benečansko je bilo pomirjeno; general Velden 
seže nad Benedke, Radecki se pa u Verono poverne, 
naj bi se njegovi vojaki oddehnili in pripravili nad so- 
vražnega kralja Karola Alberta udariti, ki se je bil med 
Pešiero in Rivoli terdno ustavil. Naši so si nekoliko 
počili, novo pomoč dobili, in 23. julija stopijo zopet 
na noge, udarijo sovražnike, in ob desetih zjutraj je 
ona njihova. Sardi bež do Soma-kampanje in nji- 
hove verste so bile razdrene, vsi naklepi Albertovi po- 
derti. Zdaj je veljalo sovražnike z verhov krog Kustoce 
in Somakampanje pregnati; ali ravno tukaj se je naj- 
hujši kervavi boj unel, kajti sovražniki nijso po nobeni 
ceni teh priročnih krajev hoteli popustiti. (Grozovita je 
bila poletna vročina 26. julija, divjala je vojska 12 ur in 
u potokih je tekla kerv. Naši so zmagali, vergli Sar- 
dince, in ob sedmih zvečer je slavna zmaga pri Kustoci 
gotova, ki daja modri glavi vojvode in pogumnosti naših 

vojakov slavo in čast. Ravno u tem boju so se naši 
Štajarci regimenta Kinski tako junaško nosili in nepre- 
magljivi skazali, da so se njim po dokončanem boju o. 
prevodu generali odkrili, kar bo u hvalo Slovencev 
vedno slovelo, da so serčni junaki u boju, 
na katere se je lehko zanašati. 

Kar so cesarski 26. julija začeli, so hitro drugi dan 
doveršili, in podili sovražnike do Valte, kder so se spet 
hudo tolkli eelo drago noč. Drugo jutro, 27. jul., so se 
jeli Piemontezi na vse kraje u beg spuščati; mnogo jih 
je čelade izgubilo in orožje pometalo, ter so bežali pred 
našimi na dom. 

Omaganemu kralju Albertu in njegovi vojski je 
vsled vsega tega serce upalo; pošlje poročnike, naj bi. 
odjenjali se bojevati; ali vojskovodja Radecki se za vse 
to ne zmeni, dokler sovražnik austrijanske zemlje ne za- 
pusti, katero je po krivici nastopil. Piemontezi so u 
Kremono hiteli; pa že po noči 30. julija so spet iz mesta 
pete potegnili in u enih urah za njimi so naši u miesto 
došli. Podili so Sardince čez reko Ado, in 2. augusta so 
mesto Lodi spet posedli. Mnogo kervi so naši točili, ve- 
liko bratov u teh hudih bojih zgubili; ali srečno so 
zmagali, in poglavitno mesto Milan zopet pred njimi leži. 

Kar je Radecki Milanom pri slovesu rekel: ,Pri- 
demo spet!" se mora zdaj na tenko dopolniti. Junaško 
so naši krog Milana vse nasprotne verste -razpodili in 
sklenili mesto po sili vzeti, naj velja, kar rado; toda nij 
bilo velikega truda potreba. Kralj Albert se je mislil u 
Milanu hudo braniti, pa ljudstvo se je nad njim toliko 
razkačilo, da ga je hotelo prijeti in nadreti; s silo je 
petč odnesel, in jo k domu potegnil. Radecki je 6. augusta 
u sredi svojih verlih vojakov častito u Milan došel. Dobra 
duša se je premaganih Milancev usmilil, ohladila se mu 
je pravična jeza, prijel je zopet za veslo pokorjenega 
ljudstva na Italijanskem, se je pa tudi svojim vojakom 

preserčno zahvalil, ki so mu tako krepko pomagali biti 
mož besede. | 

L. 1848 in 1849 so žalostni glasovi razdertije kot 
hudi vetrovi po austrijanskih deržavah divjali; nij bilo 
edinosti med deržavljani; zato pa tudi nobene prave moči. 
Madžari so po Ogerskem rogovilili, Lahi po Italijanskem 
vihrali; Čehi so krog svoje lipe slavo gnali, Nemei pa 
le na Nemčijo vlekli; sovražniki našega toliko mogoč- 
nega cesarstva so se nam pa skrivaj smejali in u ogenj 
razdertije napeto pihali, naj bi združena moč pogorela 
in cesarstvo razpalo. Da se nij na kose zdrobilo, ga je 
dobri Bog obvaroval pred vsemi po treh možeh: po na- 
šem svitlem cesarju Francu Jožeful., Radeckiju 
in Jelačiču. 

Od čedne edinosti in austrijanske moči u Radec- 
kovem vojaštvu je slavni nemški pevec Grilparecer 
prelepo pesen zapel, ki naj slovensko posneta tudi u 
Drobtineah za deseto obletnico slovi: 


Bog ti daj srečo, vojvoda! 
Rokah u tvojih je Austrija. 
Ker je doma. več najti ni, 
U tvojem vojaštvu še živi, 


Bedost je nas oslepila, 
Gerdost hudo razdvojila; 
Tvoji vojščaki vsi lepo 
Enega duha, serca so. 


Tam se mladeneč ne zlobi, 
Biti modrejši, kakor tl, 
Tam se modrost domišljena 
Ne povzdiguje, ne baha. 
Tvoji vojaki čujejo, 

'TTer nam cesarstvo varujejo; 
Vsaki je bratu dober brat, 
Tvoje vojaštvo je tvoj grad. 


Naj bo beseda kakoršna, 
Tvoje povelje vsaki zna, m 
9 

Tvoji ministri vojvodni 

So tvoji zvesti spremljavci. 
Sveta pokorščina tam velja, 
Tvoja kder roka u boj peljd; 
Ona premaga vsak prepir, 

In nam podaja ljubi mir. 
Bodi si Nemec ali Mažar, 
Vsaki razumi tvoj slovar; 
Naj si Rumun bo al' Slovan, 
Tebi je vsaki iz serca vdan. 
V sili podati si roko, 

Branit' deželo materno: 
Daja življenja sladki sad; 
Smert naše sreče je razpad. 
Dal si, Radecki, nam izgled, 
Se poprijaznit', združit' spet; 
Združena moč naj nam velja; 
Ona nam zmago, srečo da. 


Prebrisani vojskovodja Radecki se pa na zvite 
Piemonteze nij zanesel, kateri so sicer za odlog prosili, 
zraven pa svoje vojske ne razpustili, marveč jo le po- 
množili in vedno na nogah stali. Kar so naši pričakovali, 
se zgodi; 16. marca dojde u Milan sardinski častnik in 
cesarskim zopet vojsko napove. Naši vojščaki to zasli- 
šati, junaško zaukajo, in po vseh krajih Laškega vesela 
beseda doni: ,Gremo u Turin!" (glavno mesto Sar- 
dinije). Ko bi trenil, vojskovodja svoje vojščake uversti 
in svoja povelja razpošlje, posadi straže u Milanski grad, 
u mesta Brežijo, Bergamo in pa u terdno Pijačenco, 
naj jih varujejo; on pa se s svojo vojsko tako suče, da 
sovražnike prekani, da so mislili, da se hočejo naši spet 
za rekoj Ado postaviti, in tamo še le sovražnika priča- 
kovati. Ali po stranskih potih naši skrivaj do reke Tišina 
potegnejo, in 20. marca ravno o poldne jo čez reko 
udarijo; u kratkem so stale četiri čete naših vojakov na 
sardinski zemlji. Drugi dan so jo udarli do Mortare, 

kder so imeli s Sardinci kervav boj; so jih pa tudi tako 
otepli, da so se proti Novari obernili in vse ceste okrog 
našim prepustili. 

Sardinci so vso svojo moč okoli Novare postavili; 
serčno jih naši 23. marca dojdejo, in ob enajstih pred- 
poldnem se začn6 biti. Piemontezi so nad 20.000 mož u 
boj postavili in iz 60 topov po naših streljali; toda naši 
so stali kakor bi bili uzidani, čeravno vsi u enem ognju. 
Kakor hitro Radeeki izve, kako močno se je vojska unela, 
s svojo junaško četo u pomoč hiti, in Sardinci naših ne 
premaknejo, naj si ravno nove čete nad nje ženejo. 
Dan se je že nagnil, jelo se je večeriti; hočejo naši še 
tisti večer boj srečno skončati, mora priti še ena nova 
truma naših u pomoč, da bo sovražniku versto od druge 
strani presekala, da onemore. Željno se naši po tistem 
kraju ozirajo, od kojega imajo pomočniki priti. Kakor 
hitro od daleč zagledajo bandero jim na pomoč vihrati, 
udarijo še enkrat serčno nad sovražnika, ter ga čedalje 
bolj pred seboj pode. Ravno se misli sovražnik s vso 
močjo nad naše vzdigniti, ko ravno o pravem času naša 
novo došla četa u pomoč seže, in Radecki od vseh kra- 
jev nad sovražnike planiti ukaže. Strašno od obadveh 
krajev topovi grome; pa naenkrat utihnejo, ter same 
puške pokajo. (Grozovitni krič zažen6 naši: ,Hura! le 
naprej !4 in z bodali sovražnike u beg zapodijo. Piemon- 
teška bandera padajo, in Radecki pri Novari z našimi 
zopet slavno zmaga. Tisto noč sovražni kralj Karl Albert 
svojemu sinu Viktorju Emanuelu krono poda, katere si 
nij upal dalje nositi. Še po noči pošlje novi kralj za od- 
log prosit, pa Radecki ga zaverne, in mlademu kralju 
pogodbe napiše. | 

Drugo jutro naši Novaro posedejo, in novi kralj z 
našim Radeckijem za mir pogodbe stori. U treh dneh 
je bila sovražna vojska Sardincev užugana, in premagana 
Sardincev prevzetnost. Veselo se naši 9. aprila iz Novare 

u Milan povernejo, in po junaško čez enajst dni u po- 
glavitno mesto pripojejo. Na belem konju častitljivo 
oča Radecki pred njimi jaha, dvanajst vojnih topov za 


njim peljajo in bandera nes6, katera so Sardincem na 


vojski uzeli. Vse naše vojake hvali in njihovega vojsko- 
vodjo visoko časti; hudobni podpihovalci so potihnili, in 
austrijansko cesarstvo je okrevalo in za dobro omladelo. 
Svitli cesar Franc Jožef I. pošljejo nadvojvoda Vilhelma, 
viteškega starčeka, vredno počastit. Cesarji in kralji po- 
šljejo mu srečo voščit in zlatih križev na junaške persi 
devat.  Rusovski cesar pošlje Radeckiju najviši redovni 
križ sv. Jurja, in ga za višega vojskovodjo svoje vojske po- 
stavi. Ko je stari Radecki septembra 1849 svitlega ce- 
sarja na Dunaju obiskal, se ga nijso mogli nagledati, 
ne prehvaliti; po vseh krajih blizu in daleč je slovelo 
njegovo častito ime: oča Radecki." 


ITI. Radeckt svojem vojakom dober oča. 


Hoče vojskovodja zveste vojake imeti, mora kakor 
oča za vse skerbeti: zdravim za živež, bolnim in ranje- 
nim za postrežbo. Verli Radecki je vse to storil tako 
lepo, da malokdo tako. MRadi pripovedujejo stari vojaki, 
ki so pod njim služili, kako prijazno je starček ves vesel 
o palici med njimi hodil, jih popraševal, jeli so žejni ali 
lačni, ali jim pomankuje kake stvari, jeli so dobili svojo 
plačo, ali še ne? Vsakemu je vedel lepo besedo dati: je 
potolažil žalostne, obljubil kar mogoče pomagati, in nij 
pozabil mož beseda biti. Kadar so vojaki na vojnem 


polju kuhali, jih je pogosto obiskoval, in ko so jedli, se 


% Obširneje popisovanje te slovite vojske najdeš u bukvi- 
cah: ,Oče grof Radecki" — V Ljublani 1852. Popisal Franc 
Malavašič. Založil Janez Giontini. — Prav lepo vojno pesen je 
naš slavni pevec Bl. Potočnik našim vojakom zapel, katero naj- 
deš u molitvenih bukvicah: ,Keršanski junak" imenovanih. 
V Ljublani 1852. Spisal L. Jeran. Založil M. Gerber. Stran 213. 

je prijazno k njim vsedel, zdaj enemu zdaj drugemu žlico 
vzel in ž njim zajel. Zdaj je juho pohvalil, zdaj kuharja 
u šali pokregal, pokaj da nij bratom kaj boljega skuhal, 
ter mu lep denar u roko potisnil, naj za jutre kaj bolj- 
šega oskerbi. Nij bil rad jezen, ali kadar je kako ne- 
marnost pri živežu vojakov zagledal ali izvedel, da kruh 
in drugo svojo pravico prepozno ali u slabem stanu dobe, 
ga je pravična jeza prijela in hudo zadela nemarnike. 
Tako se je višega poveljnika vse razveselilo; njega ugle- 
dati je slovelo od ust do ust: ,oča Radecki! oča Radecki!" 
In kadar je bilo potreba stopiti u boj, se je na povelje 
Radeckijevo vsak rad u ogenj in u smertno nevarnost 
zakadil, pripravljen umreti, naj le vojskovodja premaga, 
— Mladi vojščaki so u poslednji vojski na Sardinsko 
skrivaj kozo s seboj peljali, naj bi ljubljeni Radecki 
vsako jutro navadno mleko za kosilce imel. 

Kakor prostake je vedel Radecki tudi častnike svoje 
vojske tako poštovati in jih lepo imeti, da so ga vsi ka- 
kor očeta spoštovali in iz ljubezni ubogali. Vsak dan jih 
je na kosilo in k večerji, kolikorkoli je mogel, povabil, 
in je najrajši ž njimi jedel prav po domače. Rad je po- 
hvalil svoje pomočnike, naj si je bilo u boju, ali u pisar- 
nici doma; vsakemu je zasluge pripoznal, ter nij drugim 
delo, sebi pa čast dajal. Po slavni zmagi sovražnikov 
pri Novari je 15. marca 1849 to svojo blagodušnost u 
svoje armadno povelje očitno zapisal, rekoč: ,'Vojščaki! 
slavno ste dopolnili svojo besedo, ste nad sovražnika po- 
gumno segli, katerega je bilo na število veliko več kakor 
vas, in ste ga u petih dneh junaško zmagali. Dogodiv- 
ščina bode pričala, da nij armade serčnejše, ne zvestejše, 
kakor ta, kateri viša povelja dajati so meni vaš cesar 
in gospod zaupali. Vojščaki! u imenu cesarja in domo- 
vine se vam zahvalim za vašo udanost in zvestobo. 
Žalostno se ozira moje oko po gomilah grobov, u kojih 
počivajo naši vojaki in tovarši, katere je smert u boju 

pobrala. Ne zamorem toraj se vam z .besedo dovolj za- 
hvaliti, da bi se z milim sercem rajnih ne spomnil. 
Vojščaki! naš najterdovratnejši sovražnik, Karol Albert, 
je s kraljevega prestola stopil, z njegovim naslednikom, 
novim kraljem, sem začasni mir storil, katerega pogodbe 
so nam porok, da bomo skoraj stanoviten mir naredili. 
Vojaki! bili ste priče, s kakošno radostjo in s kolikim 
veseljem nas je dežela našega sovražnika sprejela, kajti 
so spoznali, da pridemo krivico strahovat, ne pa pravice 
podjarmovat. Vi bote u dejanju skazali, da nijso zastonj. 
u vas zaupali, ter se bote prav možato do premaganih - 
obnašali, da svetu skažete, da so austrijanski vojščaki 
ravno tako strašni u boju, kakor pošteni u miru doma. 
Čakam izvedeti imena hrabrih junakov, ki so se med 
drugimi posebno skazali, da bom njihove persi s ker- 
vavim, pa slavno zasluženim znamenjen junaštva koj 
zdaj okinčiti, ali pa ta znamenja za vas od presvitlega 
cesarja izprositi vedel." Radecki, vojskovodja. 

Veliko lepše kakor do zdravih, se je blagodušni 
Radecki bolenim, sosebno pa ranjenim vojščakom ska- 
zoval; ne le samo dober oča, ljubezniva skerbna mati 
jim je bil, ter jim preskerbel zdravila, potrebno postrežbo, 
in cel6 žlahte svojih ranjenih sinov nij pozabil. 

Lepo nam je vojakov nekdo popisal, kar je sam 
videl in slišal, tako-le: Ogerskemu konjeniku je u boju 
na ltalijanskem sovražna krogla desno roko tako hudo 
prestrelila, da so mu jo morali na komolcu odrezati. 
Ko je že bil huzar precej okreval, revež u milanski bol- 
nišnici u vertu na kamenu sedi, kadi tobak, žalostno 
glavo na levico naslanja, in si briše skrivaj svoje solzne 
oči. Videlo se mu je, da ga znotranja težava huje boli, 
kakor zunanja bolečina. Sedel sem tudi jaz u kotu verta 
za nekim germom tako, da sem huzarja lehko videl in 
slišal, on pa ne mene. Rad bi ga bil nagovoril in poto- 
lažil, pa ogerske besede nijsem znal govoriti, da sem 

ravno ogersko dobro razumeval, ako so drugi govorili. 
U tem začujem skozi vrata množico gospodov priti, in 
nemško kramljati, po golču spoznam, da je imeniten 
gospod med njimi. Ustanem, se ozrem in vidim, da naš 
občno ljubleni oča Radecki dojdejo svoje bolne in ranjene 
sine obiskat, nas osrečit in počastit. 

O sprehodu po vertu se je le z bolniki pomenkoval, 
skoraj vsakega pobaral, kaj mu je; posebno se.je pa z 
ranjenimi mudil in jih tako milo tolažil, da bi bil tudi 
jaz tačas veliko rajši kako rano, kakor pa merzlico imel. 
Poslednjič častitljivi poveljnik tudi na kraj verta k hu- 
zarju dojde, ki je še vedno u kotu žaloval. Ko huzar 
ljubljenega vojskovodjo se bližati ugleda, se hoče po vo- 
jaško pred njega postaviti. Vojskovodja mu reče sedeti, 
ter se tudi on k njemu na trato usede, in ga jame to- 
lažiti, rekoč: , Ljubi sin! vidim, da si ubožec, in imaš 
nesrečo, ki te je zadela, obžalovati. Občutim, kako te 
serce boli, in prav u serce se mi usmiliš, pa kaj, da 
tebi te velike zgube na tem svetu nikdo poverniti ne 
more. Pa le tako lepo Bogu služi, kakor si zvesto cesarju 
služil, in dobri Bog po tvoje serce spet oveselil in tvoji 
duši pokoj dal. Pomisli, dragi sin, da je malo ljudij na 
svetu, ki bi se tako lehko na usmiljenje božje zanesli, 
kakor ti. Slušaj toraj moj očetovski svet, poterpi stano- 
vitno svoje težave iz ljubezni do svojega Stvarnika in 
svojih soljudi, in ob uri srečne smerti, kadar bo vsakega 
terpljenja konec, bodeš tudi ti u kraj večnega veselja 
došel, u katero so tvoji bratje naprej šli, ki so na vojski 
častito smert storili." Ko ljubljeni viši poveljnik dogovori, 
seže u žep in hoče konjenika obdariti; ali huzar se lepo 
zahvali, ne vzame darila, marveč trepetaje vojskovodjo 
za roko prime, rekoč: ,Ljubi oče! blagovolite mi, naj 
vam odkritoserčno povem, zakaj se solzim. Saj veste, 
da sem Oger; čujem pa kako žalostno se u naši domači 
deželi godi. (Ravno je puntarija po Ogerskem leta 1848 

hudo razsajala.) To me huje boli, ko zguba moje roke. 
Verh tega imam blizu mesta Arada ubogo staro mamko; 
in za njih sem si vedno u skerb6h, da bi se jim kaj 
žalega ne pripetilo. Nijmam jim sicer z ničem poma- 
gati, pa vem, kako bi jih veselilo izvedeti, da še živim. 
Jaz in pa moji tovarši ne znamo pisati, ne čitati; tudi 
ne vem, jeli bi pismo materi došlo ali ne? Vse to 
sem ne prav živo premišljeval, in solze so me po- 
livale." 

Radecki poprašuje huzarja, kaj bi še kaj več imel 
naročiti materi, ter mu obljubi, da ji bode on pisal. 
: Drugo jutro Radecki prav po domače oblečen pride z 
listom u roki, ter ga konjeniku prebere in popraša, je li 
vse prav?  Huzar nij vedel od samega veselja pregovo- 
riti; le prikimal je, in poljubil roko svojega poveljnika, 
ki je tudi banko 100 goldinarjev u pismo materi djal, 
in po vojni pošti na Ogersko poslal. Kmalu potem je 
dogovor matere na vojskovodjo došel. Brez odloga Ra- 
decki s pismom u bolnišnico prihiti, ga huzarju veselo 
pokaže in prebere. Konjenik pred vojskovodjo poklekne, 
in bi mu rad kolena objel; ali dobri atej mu reče ustati, 
rekoč: , Potolažen bodi za čas, dragi sin, in kadar boš 
hotel svoji materi zopet pisati, le meni povej; saj vas 
bom, ako Bog da, še večkrat obiskal." Koliko radost so 
vojaki nad tem lepim dejanjem občutili, ne za pOpate, 
kdor vsega tega videl in slišal nij. 

Na Koroški je imel star oča ravno ona leta svo- 
jega sina u laški vojski, katerega mu je bilo doma ker- 
vavo potreba, ker nij imel nikoga za delo, ter njega in 
mater rediti. Oča mu domačijo prepusti, da pisati in 
prositi, naj bi sina iz vojaštva dobil; pa nij ga mogel 
dočakati. Vojakov brat, duhovnik, u imenu starega očeta | 
maršalu Radeckiju ponižno prošnjo piše, in u kratkih 
dneh je bil sin vojaštva oproščen doma, in je k veselju 
starišev skerb in delo domačije prevzel. 

Tudi onim mestom in ljudem, ki so ga hudo ob- 
rekali in razžalili, je rajni Radecki rad odpustil, in jim 
usmiljenega serca pomagal. Ko so se bili Benečani leta 
1848 spuntali in cesarske nagnali, in se rajši lažnjivim 
' kervolokom podvergli, je nastala u Benedkah tolika dra- 
gina in lakota, da nijso imeli ne kruha ne denarja, bol- 
nikov pa toliko, da je tisto dobo okoli 4000 Benečanov 
pomerlo. Cesarski vojščaki so 24 dni zaporedom u mesto 
nad puntarje streljali, ki se nijso hoteli udati. Nad 1000 
hiš so postreljene krogle razderle, strah in glad sta po 
mestu gospodarila, dokler nijso modrejši Benečani pun- 
tarje užugali in našim vojakom mesta odperli. Viši po- 
veljnik, oča Radecki, pride u Benedke kakor usmiljen 
pomočnik, rad vse hudo pozabi, kar so Benečani njemu 
in njegovim načinili, ter mahoma ubogim, dosti pokor- 
jenim mestjanom, kruha in vsega potrebnega oskerbi. 
Vsako pošteno serce ga je hvalilo in a raka njegovo 
blago serce. 


IV. Radecki priden deržavljan, cesarju udan in 
ves ponižen podložnik, 


Po zimi l. 1807 je Radecki u Teržiču na zgornjem 
Kranjskem graščino kupil, ki je imela velike fužine, u 
katerih so iz jekla pile in drugo orodje delali. Nij se 
mu denarja mililo iz Angležkega umetnih delavcev najeti. 
in dobro plačati, naj bi se domači od njih obertnije na- 
učili, bolje blago izdelovali in bi dežela bolj dobro iz- 
hajala. To posestvo je Radecki l. 1819 prodal, pa Kranjsko 
še tudi potem posebno rad imel. Gospod grof Radecki 
so po Kranjskem toliko sloveli, da so Kranjci prav radi 
od njih govorili, in ko so na Italijanskem vojskovodja 
l. 1848 in 1849 hud hoj imeli in u velikih nevarščinah 
bili, so ljudje pripovedovali, da so Radecki iz Laške pri 
Materi božji u Centgrobu blizu Škofjeloke, kder je slo- 

veča božja pot, svete maše najeli, naj bi Bog na prošnjo 
Marije device cesarskemu orožju srečo dal. — Tako je 
prav! Dobri podložni so dolžni skerbeti in po svoji moči - 
pomagati presvitlemu cesarju. So cesar srečni, se ho 
tudi njihovim podložnikom dobro godilo; če pa cesarja" 
sreča zapusti, in nij pokornih, cesarju iz serca udanih 
deržavljanov, kakoršnih smo una leta žalostne prekucije 
veliko poznali, hitro začne celo cesarstvo hirati in one- 
magovati; nihčer si nij premoženja, ne življenja zvest; 
kakor cesarju, tudi podložnikom sreča zgine. Za to mo- 
limo pri očitni službi božji za presvitlega Cesarja, in 
častito obhajamo cesarjev rojstni god; žalibog, da malo 
ljudij svojo kerščansko dolžnost prav spozna, kakor jo je 
spoznal ranjki modri in verli kmet Plaskan, Braslovčan, 
u lepi Savinjski dolini. Ko se je bila namreč l. 1848 po 
Italijanskem, Ogerskem in celo u Beču černa vojska 
unela, je prišel verli kmet k svojemu gospodu dekanu 
sveto mašo najet. ,Na kakošen namen?" ga duhovnik 
poprašajo. On odgovori: ,Da bi usmiljeni Bog našemu 
presvitlemu Cesarju srečo dal, in pa naj bi kmetje prav 
spoznali, da ne bo nikoli dobro, ako cesar ne zderžijo." 

Res je taka; cesar so deržavljanom, kar je matica 
(kraljica) bučelam u panju. Kadar matica onemore, tudi 
bučele oslabč: se matica pogubi ali umerje, se tudi bu- 
čele zgubijo in poginejo. Cesar so celemu cesarstvu sklepni 
kamen; kder se ta kamen na oboku omaji, ali cel6 iz- 
pade, se celo poslopje razruši; in kadar ljudje cesarja 
spodobno ne poštnujejo, od njih gerdo govorijo in cesar- 
ske gosposke ne slušajo, tam res nikoli dobro biti ne 
more. Stare pravice hudobneži zaterejo, novih malo ob- 
rajtajo, in vse začne u krebre iti. Sila po deželi gospo- 
dini in strah gospodari; uboštvo pa solze preliva, da se 
usmili Bogu! Dokler ljudje čversto in pravično gosposko 
imajo, pač premalo spoznajo, da so svitli cesar velik 
božji dar; kadar u hudih prekucijah Bog ljudem cesarja 

u pokorilo vzame, da pravice iščejo, pa je ne najdejo, 
še le spoznajo, kaj svitli cesar veljajo in kaj jim prava 
gosposka dobrega da. 

U sedanjih časih naj bi si ljudje tri lepe nauke 
prav globoko in živo u serce zapisali, ki nas dolžnosti 
do cesarja toliko lepo učijo, rekoč: ,Moj sin! boj se 
Boga in časti cesarja, ter se s podpihovalci 
ne pečaj%": tako sv. Duh govori u bukvah Prip. 14, 21. 
— ,Dajte cesarju, kar je cesarjevega, in 
Bogu, kar je božjega": tako Jezus veli pri sv. Ma- 
tevžu 22, 21. ,Vsaki človek bodi viši oblasti 
podložen; od Boga je oblast; od nikoder dru- 
god;in kateri oblast imajo, sood Boga. Kdor 
se tedaj oblasti ustavlja, se božji volji 
ustavlja. — Zatoraj morate podložni biti, 
ne samo zavoljo strahovanja, ampak tudi 
zavoljo vesti": tako sv. Pavel uči in pravi: ,Dajte 
vsakemu, kar ste dolžni: davek, komur da- 
vek; čast, komur čast." Rim. 13, 1—7. To sveto 
dolžnost je rajni Radecki prav lepo dopolnil, nosil za 
cesarja meč u roki, pa tudi ljubezen in zvestobo u sercu, 
ponižno spoštovanje do svojega svitlega cesarja in go- 
spoda u vsem dejanju in nehanju. 

Ko so se l. 1850 naš mladi, pa viteški svitli cesar 
pervokrat na Laško peljali, smo jih po železnici častito 
spremili, in Slovenci so jih povsodi veselo pozdravljali 
in po dolžnosti visoko počastili. Vojskovodja Radecki 
pride presvitlemu cesarju do Terbovlj, na mejo Kranjske 
dežele, z množico generalov, vojaških častnikov in dru- 
gih visokih gospodov nasproti. Kakor hitro cesar na 
kolodvoru častitega vojskovodjo ugledajo, iz voza skočijo, 
višega poveljnika pozdravit; Radecki pa se cesarju ponižno 
pokloni, in mlademu vladarju spoštljivo u pričo vseh 
gospodov roko poljubi. Pač lep vzgled imenitnega moža, 
kateremu je 38 zlatih svetinj na persih igralo, vsem pod- 

ložnim deržavljanom, kako naj spoštovaje presvitlega 
cesarja u mislih imajo, vselaj lepo od njih govorč ter 
jim povsod spodobno čast skazujejo, po nauku sv. Petra, 
ki veli: ,Vse spoštujte, brate ljubite, Boga 
se bojte, cesarja častite!" I. Petr. 2, 17. 

Pa tudi presvitli cesar so hvaležno spoznali veliko 
vrednost svojega že postaranega maršala Radeckija. Ko 
so l. 1857 s presvitlo cesarico Lizabeto Italijanske dežele 
obiskovali, jih je Radieki ponižno prosil, naj mu butaro 
visoke pa tudi težavne službe milostivo odvzamejo, ker 
ga je teža let močno tlačiti jela. Milostljivo mu cesar 
pismeno odgovorč, da sicer to prošnjo toliko zvestega 
služabnika težko čujejo, pa vendar zato radi uslišijo, 
ker zaupajo, da bo Radecki brez tolikih skerbij in težavne 
službe še nekoliko let veselo živel. Dovolili so in zapo- 
vedali, naj si Radecki izbere prebivati, u katerem cesar- 
skem gradu ali poslopju rad, naj si bo na Laškem krog 
Milana, ali na Austrijanskem u Beču, ali okoli Dunaja; 
vsikdar in povsodi, so djali, jim bo Radeeki drag in pri- 
jeten gost, kder ga bodo lehko u potrebi za svet po-. 
barali, in se veselo poslužili, česar se je Radecki toliko 
let svojega slavnega življenja skusil. Preserčno mu vo- 
ščijo, naj bi Radecki še dolgo dolgo zdrav in vesel ce- 
sarski armadi bil slave živi vzgled, ljubljen in češčen od 
cesarja in vseh sere austrijanskih, ter naj u sladkem 
spominu svojega cesarja ohrani inrzavživa plačilo toliko 
slavno doprinešene pretečenosti. Radecki je potem ne- 
koliko mescev u pokoju srečno preživel, pa 21. maja si 
je visokoletni starček levo nogo zlomil, ko je po svoji. 
prijazni šegi neko gospo do duri spremljal, pa sirotej 
pozabil palico u roke vzeti, ter se je spoteknil in pal. 
Noga je potem zacelila, pa hodil je starček težko; na 
stolu, ki je kolesa imel, so ga po sobi vozili, u. lepem 
vremenu se je še peljal na zdravo sapo, pa tudi gledat, 
kako se vojščaki vedejo. Ali s starim letom 1857 se je 

tudi junaškemu Radeckiju solnce življenja nagnilo, ko je 
30. decembra smertno zbolel. 


V. Radecki bogaboječ katoliški kristijan, 


Vsa posvetna čast nijma pristne, čiste svitlobe, 
dokler je luč prave vere ne osveti; vsa še tolika oblast 
nijma stanovitne podlage brez svete vere. Zlati križ na 
persih otemni, katerih luč svete vere ne osvetljuje, lovor- 
venci na glavi hitro zvenejo, katerim rose življenja več- 
nega pomanjkuje. 'Toraj so bili vsi modri in verli voj- 
ščaki tudi zvesti, bogaboječi kristijanii Konštantin 
veliki, pervi kerščanski cesar, je ukazal za vojno ban- 
dero križ narediti, in je Rimljanom po srečno dokonča- 
nem boju djal: ,Skoz to izveličansko znamenje (sv. križa), 
pravo znamenje serčnosti, sem vaše mesto trinoga rešil, 
in povernil vašemu ljudstvu staro imenitnost in poprejšno 
čast". Ko se je Rudolf Habsburški na Dunaju 
1. 1278 na boj pripravljal zoper mogočnega sovražnika 
Otokara, českega kralja, so ga njegovi strašili, da ne bo 
zmogel. Rudolf pa pravi: ,Počijte si en dan; potem 
pa pojdete u boj; meni ste zadosti, da bote mojo glavo 
varovali, Svoje zaupanje imam u Boga, ki me je tako 
čudno u ta visok stan povzdignil, mi bo, kakor zaupam, 
tudi s svojo gnado pomagal", Ko so njegovi vojščaki 
čuli, da bo skoraj čas odriniti u boj, so se po kerščan- 
sko pripravili, se izpovedali in sv. rešno telo prejeli. 
Polagoma se nasprotni armadi bližate, kar neki prijatel 
Rudolfov zapoje: ,O Marija! ti pomaj, in nam. 
srečno zmago daj". Na ta glas udarijo in tako 
mogočno sovražnika premagajo, da je tudi nasprotnik, 
kralj Otokar, med mertvimi obležal. 

Turški sultan je sklenil austrijansko cesarstvo pod- 
jarmiti, in pošlje l. 1683 Kara Mustafo, svojega 
vojskovodjo s strašno vojsko, ki je po Ogerskem palila 

in morila, krog Dunaja 50 vasi in sel požgala, in nad 
40.000 kristijanov u turško sužnost gnala. Kara Mustafa 
Dunaj obleže z 200.000 možmi, skoz 60 dnij mesto na- 
skakuje in neusmiljeno stiska. Zdaj poljski kralj Janez 
Sobieski 24.000 mož na pomoč pripelje, in se Dunaj- 
čanom na gori sv. Leopolda prikaže, ki so mu z gore- 
čimi raketami na znanje dajali, da jim je sila velika. 
O pervem zoru 12. septembra, bila je nedelja sladkega 
imena device Marije, so kerščanski vojaki službo božjo 
opravili, Častiti kapucinar Marko Avijanski je sv. 
mašo služil, in poljski kralj mu je k sv. maši stregel, 
ter je z najpervimi tovarši sv. obhajilo prejel. Poln žive 
vere u božjo pomoč, in poln zaupanja u pomočnico kri- 
stijanov svoje vojščake kralj serčno nagovori in na ves 
glas zaupije: ,Noj tedaj! u popolnem zaupanju 
na brambo nebeško in na pomoč sv. Device 
nad sovražnika!" Tako srečno so Turke potolkli, 
da je Kara Mustafa o petih zvečer gole pet6 odnesel, 
kristijanom 8300 težkih topov, 15.000 šotorov, svoje de- 
narje in premoženje popustil, in je 19.000 Turkov mert- 
vih obležalo. 

Kaj sveta vera vojščaku velja, in kako jo ima ča- 
stiti, nam kaže posebno treh imenitnih vojskovodjev na- 
šega cesarstva in naših časov prav lepi vzgled. Prine 
Eugen Savojenski, mogočni premagovalec sovraž- 
nikov našega cesarstva, ki je l. 1736 na Dunaju umerl, 
je nosil poleg svoje sablje roženkrane, in je vse dolžnosti 
katoliškega kristijana pobožno in prav zvesto dopolnjeval. 
Stari Laudon, Turkov strah imenovan, je božjo pot 
u Marijacel opravil, prej ko se je na turško vojsko pred 
Beligrad podal. Stari slovanski vojščaki, kateri so bili 
pod njim u turški vojski, so od Laudona pripovedovali, 
da je pred njimi z mečem tudi roženkrane u rokah nosil. 
Ko je na smertni postelji svete zakramente umirajočih 
prejel (14. julija 1790), je Laudon lepo besedo govoril; 

x, Neprenehoma sem si prizadeval kot pošten mož in dober 
kristijan živeti. Sad tega je, da cel6 mirno umerjem. 
Taka pa onemu brezdušniku ne bo, ki nijma vere, ne Boga." 

Lepo je tudi naš Radecki pri vsaki priložnosti 
očitno pokazal, da nijma le sablje u roki, marveč tudi 
Boga u sereu, ter ga nij bilo sram križa na čelu, ki je 
nosil 30 častivnih križev na persih. Kadar je. videl rev- 
ščino kervave vojske, ležati ubite in ranjene vojščake, 
je po navadi globoko izdihnil: ,0h Jezus Kristus!" — 
Svete maše, spovedi in sv. obhajila nij pozabil pri vseh 
svojih težavnih opravilih in skerbeh. Celo moleka ali 
 roženkranca se nij sramoval, in ga je vedno pri sebi 
nosil u vidno znamenje, da je katoliški kristijan. Tako 
se od njega pripoveduje, da je nekdaj ravno pred bojem, 
poprej ko je svojega konja zasedel, Radecki skerbno okoli 
sebe izgubljene reči iskal. Neki vojak blizu stoji, in hitro 
vojskovodji iskati pomore, ter najde roženkrane, ki na 
zemlji leži. Hitro ga pobere, in mu ga poda. Prav veselo 
Riadecki roženkrane shrani, in u zaupanju na Boga na 
boj odhaja. — Ko je bil Radecki l. 1850 u Ljubljani 
zbolel, in so se dobre duše bale, da bi pri toliki starosti 
častitljivi serec jim nepreviden umerl, so ga lepo nago- 
vorile bogaboječe gospe, naj bi svete zakramente prejel. 
Smehljaje prijatelicam starček roženkranc pokaže, rekoč: 
, Mislite, da sem Boga pozabil? Vsak dan se je potreba 
za večnost pripravljati." 

Ko si je bil devetdesetletni Radecki u Veroni nogo 
zlomil, se je u svoji nevarni bolezni brez odloga previ- 
deti dal. Prečastiti škof veroneški so mu svete zakra- 
mente podelili. S solznimi očmi se je škofu zahvalil in 
jih poprosil, naj ga u kratkem spet obhajajo, njegovi 
duši u tolažbo in poživljenje. Ali jih ne bo sram, ki 
pravijo, da izpovedavati se, svete zakramente prejemati 
in moliti vojakom ne pristaja? — Radecki je zopet 
ozdravel in poslednje dni u Milanu prebival u verlem po- 

slopju Vila reale. Dva tedna pred Božičem se je tako 
dobro počutil, da se je o lepem vremenu na sprehod 
vozil; doma so ga pa'u njegovem sedežu po sobi pre- 
važali, ker nij od starosti hoditi mogel. Šterto adventno 
nedeljo so vojni kaplan vojskovodji u sobi maševali, po 
sv. maši maršala obiskali, pri kateri priložnosti jih na 
kosilo povabi in poprosi, naj bi ga novega leta dan spo- 
vedali in obhajali. 

Na sv. Štefana je Radecki pri sv. maši od slabosti 
zadremal; in ko ga eden generalov izdrami, se je starček 
prestrašil; žal mu je bilo, da je pri sv. maši zadremal, 
ter je rekel: , Ne vem, kaj bo z menoj, da bi rad zmi- . 
rom spal?" Ravno tisti dan se ga je tudi pljučno unetje 
lotilo. Dva dni pred novim letom so se mu pljuče tako 
hudo unele, da so se jeli zanj bati, akoravno nij u po- 
stelji bil, ampak se u svojem stolu po hiši vozil. Starega 
leta dan pošljejo po njegovega spovednika, vojnega ka- 
plana, ki pridejo, maršala u stolu najdejo in ga lepo 
pozdravijo rekoč, da so prišli njemu želje dopolnit in ga 
izpovedat. Radecki odgovori: , Ne danes, ampak jutri bo 
novo leto, kakor bi rad". Častniki, ki so za stolom stali, 
so kaplanu migali, naj ga le danes pripravi; in na to 
— velijo kaplan: danes sem pa pripravljen in za to došel. 
,No, naj pa bo, odgovori Radecki, vas bom pa ubogal". 
Na to vsi častniki iz sobe stopijo, in vojskovodja opravi 
prav pobožno sveto spoved. kadecki nij mogel od tiste 
dobe poklekniti, kar si je bil nogo zlomil, in je pri spo- 
vedi in pri sv. obhajanju s povzdignjenimi rokami sedel. 
Pri spovedi je bil starček pozabil domačo kapico z glave 
djati; ko mu tedaj mašnik presveto rešnje telo prines6, 
se še le spomni, naglo kapico z glave potegne in prejme 
poslednjo popotnico. si pričujoči vojščaki krog njega 
pokleknejo, in na glas sveti oče naš molijo, in Radecki 
ž njimi moli. Po tem je bil pobožen starček veliko bolj 
vesel; ali na večer se mu je shujšalo. 

jočim roko podal, je od njih slovo vzel, ter se jim za- 
hvalil, da so mu toliko zvesto služili, in jih poslednjič 
še popraša, jeli so za ta mesec že plačo prejeli? Drugi 
dan po novem letu so ga u sveto poslednje olje djali. 
Nij več govoril; pa lepo pokrižal se je, in s tem na 
znanje dal, da se zave svetega dejanja, in pa da je kri- 
stijan. Tretji dan po novem letu bi bil Radeeki še rad 
govoril, pa nijso ga zastopili. Greneralmajor pl. Šteger 
uho umirajočemu: nastavi, in toliko čuje, da pravi: 
,Mojim ljudem plačo! — Zahvaljujem se vam! — 
Srečno! — Pustite me mirno umreti!" — Te so bile 
imenitnega maršala zadnje besede; 5. januarja ob osmih 
zjutraj je Radecki svojo junaško dušo Bogu izdihnil. 
Tako umerje po kerščansko, kdor po kerščansko živi; 
dobro ali hudo, kar je u življenju ljubil, kar je svoje 
žive dni mislil in skerbel, ga tudi poslednjo uro ne za- 
pusti. Kakoršno življenje, takošna smert. Nosil je Ra- 
decki 76 let svoj vitežki meč, je bil mož katoliškega 
duha, ter je z Bogom delal. 


VI. Radecki občno obžalovan in častito pokopan. 


Rajni Radecki, dobra duša, nij velikega premoženja 
zapustil. Sporočil je svojemu sinu Bogdanu (Teodoru) 
sploh blago, hčeri Bogomiri (Frideriki) pa svoje zlate 
križe in srebernino; svoji družini pa u denarjih po redu 
službe vsakemu svoj del. Tudi ubogih nij dobri oča po- 
zabil, ter jim je prihranil u usnjati mošnji 300 gold., 
na svete maše je pa 200 gld. u svojem testamentu spo- 
ročil, naročil pa tudi, naj ga na viteško goro u Wetz- 
dorfu pokopljejo poleg njegovega pokojnega prijatela, 
vojskovodje Wimpfen Baroa, ki je tri leta poprej umerl. 
Viteška ali junaška gora je pa prijazen holmec na spod- 

strani Donave. Blagi Austrijan Pargfrieder, ondotni 
— graščak je grič čedno z drevjem obsadil, pozidal verh 
hribca čedno kapelico, in pod njo rako ali grobnico, ju- 
naškim vojskovodjem in vojščakom u čast, kateri so se 
leta 1848 in 1849 na Italijanskem in Ogerskem možko 
nosili, in austrijansko cesarstvo razpada oteli. Med zele- 
nim drevjem čedno rezane podobe imenitnih vojščakov 
vsakega stanu in naroda stojč, kateri so se na vojski 
viteško izkazali. "Tudi hrabrih Slovencev podobe najdeš 
na viteški gori u slavni spomin. Med spominki svojih 
sinov je hotel oča Radecki počivati, katere je svoje žive 
dni možko vodil. Lastnik je ta holmec junakov o Radec- 
kovem pogrebu poklonil presvitlemu cesarju kot domo- 
rodno darilce, in oni so blagemu možu podelili koman- 
derski križ Franc - Jožefovega reda in pa austrijanski 
viteški stan. 

Po smerti se še le prava ljubezen spozna in po- 
kaže, kaj mož ljudem velja. Presvitli cesar žalostno po- 
ročilo izvedši, da je njihov najzvestejši služabnik, učenik 
in najbolji prijatel umerl, so zaukazali, naj se rajnemu 
po njegovih zaslugah obhaja častiti pogreb. Naj se Ra- 
decki u hvalnem spominu ohrani, so zapovedali, da ima 
peti regiment huzarjev za vselaj obderžati ime Radecki. 
Zaukazali so, naj se u vsakem mestu, kder vojaška po- 
sadka prebiva, obhajajo slovesne bile in da naj cela 
armada po suhem in na morju 14 dni znamenje žalo- - 
vanja za rajnim maršalom nosi. Tudi rusovski car je 
ukazal svoji armadi po njem žalovati, katere maršal je 
Radecki bil. Tudi so naš presvitli cesar 3 nadvojvode 
in mnogo generalov u Milan poslali na pogreb slavnega 
moža. "Truplo rajnega vojskovodje je u Milanu na odru 
ležalo u sredi ravno tiste sobe, u kateri je najrajši pre- 
bival. Nad odrom so deržale štiri železne vojaške podobe 
nebo z lovor-venci in vojnimi spominki okinčano. Vojaki 
našega regimenta Kinski, katere je rajni Radecki posebno 

rad imel, so pri rajnem u pervi versti na častni straži 
stali. Majnega maršala še enkrat videti, in od dobrega 
očeta slov0 vzeti, se je terlo ljudij. Kakor je imel u živ-. 
ljenju vsakemu kaj lepega povedati, ali opomniti, vedel 
revnim pomagati, potolažiti žalostne, in vsakemu prijazno 
roko podati, se še na mertvaškem odru starček s sivo 
glavo prijazno derži, ki je u 92. letu svoje starosti s 
slavo venčan svoje dolgo, delavno življenje sklenil. 

Kadar so u Milanu rajnemu mertvaška opravila od- 
služili, so 14. januarija njegovo truplo vzdignili, in po 
železnici u Benedke, od tod po morju do Tersta, in od 
Tersta u častivnem kolovozu na Dunaj peljali. Od Milana 
do Beča bil je le eden dolg in častitljiv sprevod, kate- 
rega so Austrijani vsakega stanu pokojnemu dobrotniku 
obhajali, ter mu skazali poslednjo čast. Vsi sosedni ce- 
sarji, kralji in vladarji Europe so svoje sporočnike po- 
slali, slavnega, maršala k pokopu spremit. Na Dunaju je 
bilo o pogrebu vse mesto po koncu, in 20.000 naših. 
vojakov je u orožju stalo, da rajnemu vojskovodji po- 
slednje ,z Bogom" po vojaško izrek6. Presvitli cesar so 
sami zbrane vojaške čete u sprevod peljali, in skazali 
svojemu rajnemu služabniku čast, katere Europa pri po- 
grebu še toliko imenitnih mož videla nij. Nad 140 ge- 
neralov in 1200 viših častnikov je rajnega vojaškega 
očeta na poslednjem potu spremljalo. 

Po tem, ko so u poglavitnem mestu Dunaju slo- 
vesni sprevod 18. januarja odslužili, in pokojnega truplo 
u stolni veliki cirkvi sv. Štefana poškropili, ter opravili 
duhovske molitve za njim, so peljali še tisti dan pokoj- 
nega vojskovodjo na poslednje počivališče na grad Wetz- 
dorf. Po dokončanem duhovskem opravilu spet truplo 
rajnega na mertvaški voz položijo, katerega je 6 vrancev 
vleklo na junaško goro. Molčč gredo presvitli cesar za 
njim, in ž njimi spremljevalci cesarskega in vojaškega 
stanu na poslednji hoji u kraj pokoja. Verh viteškega 

hriba rajnega maršala iz voza vzdignejo, poslednjič po- 
škropijo, tri lopate persti na mertvaško trugo denejo in 
ga izročijo u naročje matere, černe zemlje. Zlate križe 
in častilna znamenja, ki jih je na persih nosil, zdaj s 
pokrivala njegove ozke hišice pober6, dvanajst vojščakov 
ga u grobnico zanese, in zraven rajnega prijatela položi. 
— Še enkrat cesar ljubljenega vojskovodjo u podzemeljski 
počivalnici obiščejo, in drugi znanci in prijateli za njimi. 
Vsi tiho in razkriti krog rajnega stojč premišljujejo, kako 
hitro mine vsa posvetna čast in visokost, naj si ravno 
človek mnoga leta doživi in učaka Radeckove starosti: 
sive in častite. Še enkrat se ozrejo na kraj, u kojem 
Radecki počiva ter vzamejo od njega slovo za vselaj s 
solznimi očmi. — Vse rajnega vojščaka zapusti, le nje- 
gova dela za njim gred6, in njegovo ime ho slovelo od 
zaroda do zaroda u hvalnem spominu. 

Tako umerje bogaboječi kristijan, — tako se časti 
pošteni Austrijan, — tako častito je bil pokopan junaški 
vojskovodja Radecki. Kaj je pa vojakom, svojim sinom, 
lepega zapustil P — Dragi, zlati nauk: ,Bojte se Boga 
in izpolnujte njegove zapovedi; spoštujte 
cesarja in za domovino se vojskujte; ljubite 
brate in srečni bodete!" 

Radecki je usadil na vojaškem polju austrijanskega 
cesarstva mogočno drevo slave in imenitnosti, ki bo 
zelenelo in evetelo od zaroda do zaroda; slovelo pa tudi 
ime: oča Radecki. 


Drugi del. 


mnazlični. 


oo 


a 

8. Andrej Crešnik, 
pošten kmet. 
(Drobt, 1840.) 


Dobri Bog ne gleda na veljavo ljudij, ne obrajta 
rodd, ne stanu, ampak svoje ljubeje ima tudi u kmetiški 
suknji. Iz vsakega stanu steza u nebesa — pa tudi u 
pekel pelja; kamor se človek poda, tja pride. 

Pogosto kmetje izdihujejo, da nijso učene glave. 
Bili bi rajši gospodje, kakor pa kmetje, ter mislijo, da 
le gospodu sreča cveti. Toda veliko več sreče je 
pod slamnato streho doma, kakor po visokih 
gradovih; prava sreča si je tihoto in samoto izvolila; 
kmetič jo najde, ako je išče po stezi pravice in resnice, 
kakor rajni Andre Črešnik, pošten pohorski kmet. 

Za Dravoj blizu visoke Kope, u vozeniški župniji 
na solčnem bregu rojen Andrej se je iz mladega Bogu 
služiti, pridnemu biti, in u potu svojega obraza kruh jesti 
učil. Šole še tistokrat blizu nij bilo, da bi se bil kaj brati 
ali pisati privadil; hodil je pa za toliko rajši u cirkev, 
poslušal za toliko bolj zvesto pridige in kerščanske na- 
uke, ter se je naučil toliko svete modrosti, da je pri 
veliko modrijanih toliko ne najdeš. Vsa njegova modrost 
je bila njemu navadna beseda: ,Se bojim, da bi se 
Bogu zameril", Boga se bati, greha se varovati, pa 
dobrega storiti kar premoremo, je zadosti modrosti za 
časno srečo in večno izveličanje. 

Svojo kmetijo je za očetom prevzel, in se pošteno 
oženil. Sreče zakonske u samskem stanu nij zapravil, 

zato mu je Bog u zakonu srečo dal. Nij se zanašal na 
lotrijo, ne na barantijo, pridno je delal, in pa molil rad, 
zgodaj ustajal, in družino na delo budil, o pravem času 
svoje davke plačeval, k vsem občinskim popravilom je 
pervi segal, varoval se vsake tožbe, pa tudi krivice, za- 
dovoljen je bil u svojem stanu, in svojega Boga vesel: 
to je bila Andrejeva — in to naj bi bila vsakega kmeta 
modrost. | 

Oh nedeljah in svetkih nij službe božje zamujal; 
pa tudi gledal, da je družina pri pridigi in pri kerščan- 
skem nauku bila, ter je dobro vedel, da družinče, ki ne 
služi zvesto Bogu, tudi svojemu gospodarju pridno ne bo; 
zato se tudi po družini pozna, kakega gospodarja in go- 
spodinjo da ima. Hudobnega znanja Andrej in njegova 
poštena žena nijsta terpela. ,Ali se pošteno zaderži, ali - 
pa se od hiše poberi," sta djala, ako je hlapec kaj ne- 
spodobnega zinil, ali pa dekla u nedeljo prepozno k 
domu prišla. Tudi po noči je ustajal in za družinoj po- 
gledal, bi li pri hiši dušnega tata ne bilo, ki bi poštenje 
kral, ali pa hodil po noči kdo njegovih pod druge strehe 
poštenja krast. Dobro je vedel, da so družine grehi tudi 
gospodarja in gospodinje grehi, in Bogu se zameriti, se 
je hujše bal, ko umreti. Po tem je pa tudi njegova hiša 
po vsi soseski toliko slovela, da si je štel vsak hlapec, 
vsaka dekla u čast, pri ,solnčnem Črešniku" služiti. 
Poštenje pa za kmeta več velja, ko zidana hiša. Gospo- 
dar, ki dobro sluje, lahko družino dobi, ob pravem času . 
polje obdela, lepo živino oskerbi, in vse mu po sreči gre. 

Bila je svoje dni nekaterim Pohorcem tistega kraja 
gerda navada, da so po cel teden po kerčmah sedeli, 
kvartali, vino pili, tobak kurili, besedovali in bahali se, 
ter se dajali oštirju hvaliti za svoj denar. Nahajal se je 
tu pa tam mož, kateremu je dobra žena u soboto večer 
belo srajco u gostilnico prinesla, da se je nedeljo pre- 
oblekel. Marsikateri Pohorčan je mislil, ako ima lep les, 

žago, pa po dva jarma volov, da ima tudi pravico, po 
cele dni u oštariji sedeti, ali saj vsako nedeljo in praz- 
nik, iz vsakega sejma pijan domov priti. Najni Andrej 
nij tega znal, ter je vedel, da so oštarije za kmeta veča 
uima (škoda), kakor knaver (drevesni červ) u lesu. One 
mu strehe raztergajo, in polje u puši pustijo. Tudi 
Andre je šel o pravem času s svojo ljubo ženo kupico 
vina pit, pa po noči domov hoditi, ali po kerčmah se 
valjati, nij bila njegova navada. Najrajši se je pomudil 
pri svojem prijatelu kupčevalen, kateremu je 'svoj les 
prodajal, da sta se pošteno pogovorila in sklepala račune 
brez vsake pomote in zamere. 

Bog svojih brez terpljenja ne pusti, med srečo in 
veselje mora tudi žalost u hišo priti, da se človek ne 
prevzame in ne bara: kdo je moj Bog? Edino hčer, ki 
sta jo Andre in njegova pridna žena imela, jima je ne- 
usmiljena smert pobrala, in ostala sta brez otrok. Boljša 
pa, kakor otroci, so dobra dela, ki spremljajo človeka u 
srečno večnost. Nijsta imela svojih otr0k, pa sta rejen- 
cev in rejenk zadosti našla, se jih lotila in na noge spra- 
vila; zakaj veliko jih je, ki otroke rodijo, le malo, ki jih 
prav izredijo; kar je najbolj potreba. Zato pravi usmi- 
ljeni Jezus: ,Kdor sprejme takega otroka u 
mojem imenu, mene sprejme". 

Ako nij mogla babica botrov dobiti, šla je po Čreš-. 
nikova, ki nijsta te dobrote nobenemu odrekla. In je 
kako sirotle brez matere in očeta ostalo, pri Črešniku je 
našlo streho, obleko, živež in nauk. Veliko se je štelo 
otrok, katerim sta botra bila; pa tudi skerbela sta lepo 
za-nje. Kolikokrat je rajni Andre sv. mašo najel za tiste 
otroke, katerim je boter bil, naj bi jim Bog pravično 
pamet dal, in angel jih hudega varoval. — Nij bilo 
siromaka, ki bi bil od Andrejeve hiše brez daru šel, pa 
tudi soseda nij blizu, ki bi u kaki sili pomoči našel ne 
bil. Na obrest denarjev posojeval nij; pa mladim gospo- 

— darjem, ki so težko gospodariti začeli, je rad pomagal, 
in bil vesel, ako so se lepo nosili in dobro izhajali. 
Ubogega mladega soseda, ki so mu stariši pomerli, prej 
ko se je sam izčajmal, je rajni Andrej na noge spravil, 
in tako dolgo zanj gospodaril, dokler nij s vsem pre- 
skerbljen bil — Kder u soseski taka ljubezen prebiva, 
tam je dobro biti, naj bo kraj še tako terd. Dober so- 
sed je velik zaklad, ki se za gotove denarje ne kupi. — 

Pravi kristijan ima na tem svetu dvojno hišo, za 
katero mora skerbeti: perva je domače prebivališče, druga 
pa njegova župnijska cirkev, katere po svojem premoženju 
pozabiti ne sme. Pri vsakem cirkvenem popravilu je 
dober Andrej pervi bil. Ko so pri njegovi župnijski eirkvi 
nove zvonove omislili, so njega in njegovo ženo za botra 
izvolili. Nijsta se branila takošne časti, ki je bila k božji 
časti. — Kdor se cirkvenim popravilom odmika, mu nij 
za božjo hišo mar, je ravno tako slab župljan, kakor je 
malopriden sosed, ki se brani na pošteno svatovščino ali 
pa sedmino. On ne dopolnuje najimenitnejše zapovedi 
božje, ki veli: ,Ljubi Boga čez vse, in bližnjega, 
kakor sam sebe", 

Dober sad dozori, in se shrani; tudi dober človek 
doživi svoje dni na tem svetu, in gre u svojo hišo več- 
nosti ravno tak lepo in pošteno, kakor je živel. Andrej 
je zbolel; pa tudi njegova žena je ž njim zbolela. Ako 
še bolezen ravno nij bila toliko nevarna, le po svojega 
g. župnika pošlje, da njega in njegovo ženo po kerščan- 
sko previdijo. Žena u enih dneh zopet ozdravi; njej še 
bolezen nij bila za smert; on čedalje bolj slabi in se u 
večnost pripravlja. Svojemu duhovskemu pastirju lepo 
število denarjev u roko da, naj poravnajo, ako bi komu 
bil kako krivico storil, naj ubogim nekoliko dajo, pa 
tudi sv. maše za njegovo dušo služijo. Sv. Miklavžu, 
domači eirkvi, izporoči lep nov mašni plašč; sv. Janezu, 
podružnici njegove soseske, ukaže nov velik altar nare- 

diti, ker se je poprejšni že bil postaral. Ubogim domače 
župnije lepo miloščino izporoči, naj jo župnik obernejo, 
kder večo potrebo spoznajo. Pohištvo in drugo blago 
svoji zvesti ženi zapusti, ter ji naroči, ker nijmata otro- 
kom zapustiti, naj veliko dobrega stori za nebesa. 

Voljno in poterpežljivo se poda u sveto voljo božjo, 
in lepo pohlevno umerje, kakor je ves pohleven in po- 
nižen živel. Na sv. treh kraljev jutro l. 1842 so ga po- 
kopali. Veliko je bilo ljudij, ki so ga spremljali. Jokali 
se nijso otroci za njim, pa dosti rejencev in rejenk, ubo- 
gih siromakov in zapuščenih botričev je po njem izdi- 
hovalo, kakor po svojem rajnem očetu. 


Zaslužil je rajni Andrej, dobrotnik cele fare, da so 
njegov župnik na njegovem grobu vzeli od njega slovo, 
in besedo župljanom za podučenje rekli, ki se naj tu- 
kaj bere: 


Strah Gospodov je začetek modrosti. Prip. 1./. 


Srečen človek, ki se Boga boji, njega žaliti se va- 
ruje, in Bogu zvesto služiti skerbi, kakor naš rajni An- 
drej, katerega truplo danes u hladno krilo matere černe 
zemlje polagamo. 

Od rajnih se moramo živeti učiti, ki so zato pred 
nami hodili, da bi stopali mi modro za njimi. Ene besede 
sem se tudi jaz od rajnega naučil, katere nikoli pozabil 
ne bom, zlato besedo, katero je rajni Andrej imel u na- 
vadi, rekoč: ,Se bojim, da bi se Bogu zameril". 
Ravno to besedo tudi vam danes za slovo rajnega izpo- 
ročim; zakaj bila je njegova vsa učenost in modrost, ki 
ga je učila pošteno živeti, in srečno umreti. Naj bi jaz 
rajnega nikdar videl, in drugači poznal ne bil, zavoljo 
same te besede bi ga spoštoval in zdaj na njegovem 
grobu pohvalil, ker njemu hvala več ne škoduje, pa tudi 
pohvala meni ne hasne, ampak le Boga časti, in ljudi 

podučuje! Bral sem veliko bukvij, slišal mnogo modrih 
in učenih možev; pa toliko čedne besede in pa tak do- 
mače priproste nijsem slišal, kokor je bila njegova be- 
seda: , Se bojim, da bi se Bogu zameril". 

Kaj ne, da tudi vam dopada? — Pristopite toraj 
krog groba rajnega našega Andreja, poprej kakor nje- 
govo truplo zagernemo, in zastopite, kaj nas njegova lepa 
beseda uči: 


1. Strahu božjega. Začetek modrosti je strah 
božji. Mladenči in deklice ste u toliko hudih priložnostih, 
u velikih nevarščinah nedolžnost zgubiti, in greh storiti. 
Kdo vas bo varoval? Starišev dostikrat nij, zvestih pri- 
jatelov malo, zapeljivih tovarišev in tovaršic pa veliko. 
Samo strah božji je mladine zvesti varuh pred grehom, 
kakor je bil varuh nedolžnega egiptovskega Jožefa, ki je 
djal: ,Kako bi mogel toliko hudobo storiti u pričo svo- 
jega Boga!" Zakaj se nijsi, preljubi moj rajni Andrej, 
u svojih mladih letih nesramno seznanil — se nijsi na- 
učil pijančevati, ne gerdo ponočevati? ,Se bojim, da bi 
se Bogu zameril," — tako si djal, in premagal skušnjave, 
si vse zapeljivee odgnal, ostal pošten in pravičen. Oj, 
prelepa beseda! Vredna je, da jo pomnite vi vsi mladi 
ljudje. — Ona nas uči: 


2. Zvestobe u našem stanu. Težavna so bila 
mlada leta rajnega. U bregih doma, za težavno delo od- 
ločen , prisiljen un potu obraza svoj kruh uživati, se nij 
svojim starišem ustavljal, jim nij uhajal; bil je na stare 
dni njihova palica. Zakaj? ,Sem se bal, da bi se Bogu 
ne zameril," je djal; in je starišem lepo stregel. 

Oj vi mladi, sini in hčeri, zeti in snehe, ki tako 
pogosto svojim starišem besedujete, jim kljubujete, se za 
— preužitek, starim izpoznan, tožujete, ali se kaj bojite, 
Bogu se zameriti? Kdor svojega očeta ali mater do praga 
privleče, njega bodo njegovi otroci čez prag sunili, zakaj: 


159 


,Hudobec svojemu očetu žalost, in svoji 
materi težavo nareja; in kdor svoje stariše 
preklinja, njemu bode luč ugasnila u sredi 
najterdejših tem." To nas sv. Duh uči. — Bojte 
se, Bogu se zameriti; zakaj to nas uči: 

3. Skerbi, veliko dobrega storiti. Kdo je 
tebe, ljubi moj Andrej, silil, da si bil vselaj pervi pri 
vsakem dobrem delu, naj bo pri cesti, ali pri eirkvi? 
Kaj te je gnalo, da si imel toliko veselje za lepoto 
cirkve, in še poslednjo uro domače cirkve nijsi pozabil, si 
se lepo ubogih spomnil, in toliko dobrega na tihem, brez 
vsega bahanja storil? — Kdo je tebe tolikokrat po zimi 
u najhujšem mrazu, kakor po letu u največi vročini, po 
velikem snegu, in ob hudem vremenn tolikokrat za botra 
pripeljal, da u, kerstnih bukvah skoraj na vsaki drugi 
strani tvoje ime zapisano stoji? Tvoja zlata beseda je 
tebe naučila, nobene priložnosti ne zamuditi, kder je bilo 
kaj dobrega, storiti, ter si djal: ,Se bojim, da bi se Bogu 
zameril, ako bi ne storil le-te dobrote". — Oj, da bi bilo 
le pol takih župljanov, le četert takih sosedov, kako lehko 
bi se vse popravilo, kako veselo živelo! — Pa malo je 
takih, kakoršen je rajni bil. Eni bi radi, pa nijmajo; drugi 
imajo, pa nočejo; rajši svoj čas zaležijo, premoženje za- 
klenejo ali pa zapravijo, kakor bi dobro storili. — Kde 
so pošteni možje, dobri kristijani u besedi in u dejanju, 
kakor je rajni Andre bil? — — 

Ve deklice in fanti, ki vas je rajni k svetemu 
kerstu prinesel, ne bo vas vaš rajni boter več učil in 
svaril; pa zadosti nauka njegovega naj vam bo njegova 
zlata beseda: ,Se bojim, da bi se Bogu zameril". — 
Vi posli, hlapci in dekle, ki ste pri rajnem služili, ne bo 
vas več opominjal; ali za lepo slovo naj vam njegova 
beseda ostane: ,Se bojim, da bi se Bogu zameril", — 
Vi sosedje in sosede, znanci in znanke, ki ste rajnega po- 
znali in spoštovali; naj njegova beseda vam izporočilo za 

srečno časnost in veselo večnost bo: ,Se bojim, da bi 


se Bogu zameril". 


x 
4 DJ 


In zdaj, preljubi, poglejte u jamo rajnega Andreja, 
kder bo u prahu spal in počival. Konec njegovega po- 
potovanja je; težaven delavnik se za njega konča, in 
večni praznik se začenja. Ponižno, borno je živel u svo- 
jem kmetiškem stanu; zaupam, da zdaj bogat na dobrih 
delih u večnost gre. ,Blagor jim, ki u Gospodu 
umerjejo; njihova dela gred6 za njimi." Skriv. 
razod. 4, 13. 

Nij bilo sirote, ki bi ne bila pri njegovi hiši daru 
dobila, ne zapuščenega otroka, za katerega bi rajni po- 
skerbel ne bil; vsi božji dari so zdaj njegovi zakladi; in 
usmiljeni Jezus mu bo povernil, kar je ubogim dobrega 
storil. U imenu cirkve, u imenu ubogih se jaz danes na 
tvojem pogrebu, moj rajni Andre! zahvalim za vse, kar 
si jim dobrega storil; plačal za vse to pa bo tebi Bog. 
— Le tri leta sva se poznala, pa vselaj si me rad ubo- 
gal, za kar sem te koli kedaj poprosil. Moje, in mojih 
uboščekov plačilo za vse to naj bo molitev, ki jo hočemo 
opravljati, dokler srečno za teboj ne pridemo. Amen. 

9. Jakob Strašek, 


rajni kaplan lavantinske škofije. 
(Drobt. 1846.) 


Gospod duhovski, Jakob Strašek, rojeni pri sv. Petru 
na Medvedovem selu (Birenthal), u celjskem krogu, so 
imeli uboge, toda poštene stariše, Modri oča je učil mla- 
denča lepo Bogu služiti, se Boga bati in pa greha se 
varovati. Lep očetov nauk je bil vse žive dni blagemu 
sinu zvest angel varih. — Srečni otroci, ki bogaboječe 
stariše imajo. — 

Mladi Jaka se je naučil od očeta slovenski brati. 
Radovedno serce se je mladenču po šoli unelo. Prosil je; 
in dasiravno oča le mali mlin za svoje življenje ima, u 
Boga zaupa, in Jakeca u Celje u beraško šolo pelja, ki 
je bil med svojimi tovariši u šoli najbolj odraščen. 

Dobrotnik njegov, rajni gospod Tomaž Hirš, slavni 
predstojnik latinskih šol u Celju, latinskih šoleev skerben 
oča, so mu pomagali u Celju in potem u Ljubljani šole 
srečno izgotoviti. — Nij se bati mladenčem siromaške 
šole, ki imajo dobro glavo, pa nedolžno, pošteno serce. 
Dohrotniki takim radi pomagajo, kar ubogi stariši ne 
premorejo. Ubogi mladenči postanejo skoz tako šolanje 
imenitni gospodje, kakor sinovi bogatih ljudij berači, ako 
pameti pri njih nij. Duhovske šole so u Celovcu dokon- 
čali, na male maše leta 1824 so bili za mašnika posve- 
čeni, in so enokoliko potem pri svoji domači farni cirkvi, 
kder so kerščeni bili, zvunaj pri eirkvi, ki je bila pre- 
tesna, novo mašo peli. Lepo, pa tudi čudno je bilo gle- 

Slomšek III, 1l 

dati toliko ljudij na strehah, po drevju in po oknih sveto 
novo mašo poslušati. Bilo je, kakor svoje dni, kadar je 
Kristus po svetu hodil, in kaj bi ne, ker njegov namest- 
nik Očetu nebeškemu pervokrat ponovijo, kar je On pri 
poslednji večerji storil, rekoč: ,'To storite u moj spomin !% 

Služili so najpoprej u Pišecah, u gorati težavni župniji 
kot kaplan. Bili so ljubej farmanov, pameten in pohleven 
gospod, mladine poseben prijatel in učitelj. Njihovo ve- 
selje bilo je učiti, se s tovariši pogovarjati od duhovske 
paše, pa kako lepo pesen zapeti, to je bil njih kratek 
čas. Ako so pa popoludne utegnili, šli so z žagico, vinja- 
kom pa z drevesno smolo, in so po vseh potih divjake 
cepili, in sadonosno drevje žlahnili, — Blagor gospodu, 
ki svoj duhovski vert tako lepo obdeluje: u šoli in u 
cirkvi za nebesa, po sadonosnih holmeih in dolinah pa 
tudi za bolje čase tega sveta! Nij bilo človeka, ki bi se 
ne bil razjokal, ko so leta 1826 od Pišec slovo jemali. 
Stari in mladi so u dveh verstah stali in želeli videt še 
enkrat ljubega učenika, ki so se na pot od njih podajali. 

U Vojniku blizu Celja so ravno tako zvesto svojo 
duhovsko službo opravljali, kder je bilo veliko več du- 
hovskega posla. Oster oznanovalec božje besede so bili 
vojniški gospod Jakob; serčno so se poskušali za božjo 
čast, ter se nijso zbali posvetnih bahačev, ne razberz- 
danih modrijanov, kakoršnih se povsodi za veliko cesto 
nahaja, več kakor po drugod, po samotnih krajih. , Vidi 
se mi, kakor bi zlomek nadevan voz hudobij in pregreh 
po veliki cesti vozil, in po vsaki strani lučal; ne moremo 
dosti čediti in popravljati, kar pohujšanje pokvari," so 
pisali; pa tudi skerbno svarili mladino in stare ljudi. 
Mnogoteremu merzlaku in ošabnežu nijso dopali; ali kdor 
bi takim ljudem dopadal, bi služabnik Kristusov ne bil. 
Za toliko rajši so jih pa vsi pošteni ljudje imeli, posebno 
nedolžna mladina, ki so jo brez nehanja u šoli, posebno 
ob nedeljah in praznikih učili, 

Onemagali so, in hudo kašljati jeli; nij bilo zdra- 
vila več za njih, ako so ravno vsi dobri farmani za njih 
skerbeli, kakor otroci za svojega očeta. Eni so abotno 
djali, da jim je nareto, drugi, da so se pregnali, in si 
sami krivi; pomagati jim nihče zamogel nij. Oni pak so 
se u božjo voljo podali, voljno terpeli, in u dejanju po- 
kazali, kar so bolenike poprej učili. Spisali so lepe mo- 
litvene bukvice u svoji bolezni; in ker nijso mogli učiti, 
so šolarjem lepe pesni pisali. Prelep je nagovor, ki so 
ga rajni gospod Jakob od obiskovanja bolenikov popisali, 
da bi ga zamolčal. 'Tako-le so pisali: 


Nagovor. 


Nikoli ne potrebuje človek veče pomoči, kakor 
ravno u svoji bolezni na smertni postelji. Zatoraj ne 
mislimo, da smo svojo dolžnost že dopolnili, če smo 
bolenika s svetimi zakramenti prevideli, Bolenik, ki na 
svojem truplu in na duši veliko terpi, potrebuje od nas 
tudi telesne in duhovske pomoči. On terpi velike bole- 
čine, terpi veliko žalost črez svoje storjene grehe. Zdaj 
ga je strah pred bližnjo smertjo, groza pred prihodnjo 
sodbo, katera pred njim stoji. Skušnjave gredo črez njega, 
s katerimi se mora bojevati, ker hudič, naš največi so- 
vražnik, si nikoli več ne prizadeva nas zapeljati, kakor 
ravno ob naši smertni uri. 'Takrat išče pri boleniku 
grešne misli in želje obuditi, mu vse njegove grešne na- 
vade naprej postavlja. Bolenik, čeravno u dejanju greha 
ne stori, se vendar lehko prigodi, da on, ker je od bo- 
lečine, straha in groze ves zmešan, k hudi misli ali želji 
privoli, in to je že lehko dosti k njegovemu pogubljenju. 
Iz tega se vidi, u koliki nevarnosti se nahaja bolenik 
svojo zadnjo uro, na kateri njegovo izveličanje ali pa 
pogubljenje visi. Ali nijsmo dolžni takemu človeku 


— na pomoč priti? Ali nijsmo dolžni skerbeti za izveličanje 
11? 

njegove duše, za katero je Jezus tolikanj preterpel, in 
svojo kri za njo prelil? — Ja, to smo dolžni storiti! 
Zatoraj, moj kristijan! obiskuj rad bolenika, prijazno ga 
ogovori, in pokaži, da usmiljenje ž njim imaš. Pogovarjaj 
se ž njim od svetih reči: kakor od božje preneskončne 
ljubezni, od njegove previdnosti, od večnega veselja, in 
tako zmiraj njegove misli k Bogu obračaj. 

Če se bolenik črez svojo bolezen, bolečine in reve 
pritožuje, tolaži ga, spomni ga, da je Jezus še vse več 
terpel za njegovo izveličanje. Da vse njegovo terpljenje 
nič nij proti večnemu veselju, katerega bo po smerti 
prejel, če le iz ljubezni do Jezusa vse križe in težave 
voljno prenaša, na Boga terdno zaupa, in vse njegovi 
sveti volji prepusti. — Moli ž njim, beri mu iz bukvic 
lepe in sv. molitve naprej. Sprejmi njegovo dušo u več- 
nost, izroči jo Bogu Očetu, ki jo je ustvaril; Bogu Sinu, 
ki jo je odrešil; Bogu sv. Duha, ki jo je posvetil; in 
vedi, karkoli si boleniku storil, storil si Jezusu. 


Nauk, kako se treba pri bolenikih ob- 
našati. 


1. Kadar k boleniku prideš, ne usedi se njemu na- 
sproti; zakaj njegova sapa zna tebi škodljiva — tvoja 
pa njemu zoperna biti; ampak usedi se zraven njego- 
vega zglavja, tako da boš doli proti njegovim nogam 
obernjen. 

2. Preden ž njim moliš, ali kaj svetega naprej 
bereš, mu povej, da nij potreba, da bi glasno molil 
za teboj, ampak da je zadosti, če le to premisli in 
u svojem sercu ohrani, kar mu naprej moliš ali bereš. 

8. Ne moli mu naprej dolgih molitvij, zakaj bole- 
nika oslabljena zastopnost hitro opeša. 

4. Ne moli mu naglo naprej; zakaj, kakor bolenik 
hitro hoditi ne more, ampak le tedaj pa tedaj prestopi, 
ravno tako tudi ne more hitro misliti in zapopasti; za- 

toraj mu le prav polagoma od besede do besede naprej 
moli, postavim tako: 

O moj Bog! — iz celega svojega serca —- obžalu- 
jem, — da sem tebe, — največo dobroto, — tolikrat 


razžalil. — O moj Jezus! — ozri se — milo na me — 
in umij — mojo revno dušo — s svojo sveto kervijo. 


5. Večkrat prenehaj; kakor se otroku le po malem 
in pogosto jesti da, ravno tako se mora tudi boleniku le 

po malem in pogostno naprej moliti. 

6. Varuj se, da ne boš preglasno, ali boleniku celo 
u uho govoril; ampak rahlo — brez vsega vreša govoriti 
ž njim, kakor da bi te nikdo razun njega zastopit ne 
smel. Vsak hrup, vreš ali glasno govorjenje je boleniku 
le k nadlegi in nepokoju. Če ti tedaj preglasno govoriš, 
mu le nadlego in nepokoj delaš, njegove težave pomno- 
žuješ in njega nejevoljnega delaš. Bolenik se bo nejevo- 
voljen od tebe obračal, in komaj dočakal, da bi se te 
iznebil. 

7. Če bolenik še govori, je dobro, da mu s praša- 
njem imenitnejše resnice svete vere u spomin pokličeš, 
postavim tako: 

Moj ljubi kristijan! saj verješ, da je en Bog, naš 
dobri oča, kateri je ustvaril zemljo in nebo? Saj verješ, 
da je On svojega Sina na svet poslal, da nas je od več- 
nega pogubljenja odrešil? itd.. 

Saj se u svojih težavah na Boga zanašaš, in za- 
upaš od njega večno izveličanje zadobiti, zato, ker je On 
zvest u svojih obljubah, in neskončno milostljiv? Saj 
imaš do Boga največe veselje, in ga iz serca ljubiš za to, 
ker je On največa dobrota? Ali kaj obžaluješ, da si 
Boga, svojega največega dobrotnika, tolikrat u svojem 
življenju razžalil? Ali želiš, da bi tega nikoli storil ne 
bil? Ali si pripravljen, iz ljubezni do Boga vse voljno 
terpeti, ja tudi umreti, če je njegova sveta volja? Hočeš 

u božjo voljo vse izročiti, in le to želeti, kar je božja. 
volja ? — 

Ker tako terdno na Boga verješ, na njega zaupaš, 
ga iz celega serca ljubiš, in tudi vse svoje grehe obža- 
luješ, skleni tudi, ljubi brat (ljuba sestra), vse svoje 
terpljenje in tudi smert s terpljenjem in s smertjo Je- 
zusa Kristusa na križu, in boš večno veselje dobil. 

8. Bolenika največa tolažba in veselje na smertni 
postelji je le Jezus Kristus, njegov izveličar ; zatoraj po- 
daj mu sv. razpelo, in ogovori ga, rekoč: Vzemi, ljubi 
moj kristijan! tukaj podobo svojega križanega Jezusa, in 
premisli, kaj je on terpel za te. Iz ljubezni do tebe je 
nebesa zapustil, prišel na zemljo, človek postal, se je 
križati dal, da bi ti izveličan bil. Vidiš, kako te ljubi 
tvoj Jezus! Ljubi ga tudi ti, poljubi njegove sv, rane, 
in terpi voljno, kakor on, iz ljubezni do njega vse težave, 
katere ti Oča nebeški k tvojemu izveličanju pošilja. 
Kolikorkratkoli na duši ali truplu težave terpiš, le ozri 
se na razpelo, in se spomni, da je tvoj izveličar še ve- 
liko več terpel;, kakor ti terpiš. 

Če po noči spati ne moreš, spomni se, kako je 
tudi Jezus po noči od velikih težav u vertu Gecemani 
na obrazu ležal, ter kervave kaplje po svojem životu 
potil, kakor sam pravi, rekoč: ,.Moja duša je žalostna 
do smerti," — da je ravno ponoči od svojih sovražnikov 
ujet, pred krive sodnike peljan,.in od njih nedolžen k 
smerti obsojen bil. " 

Če te ves život boli, da se komaj gčneš, poglej: 
svojega — do belih kostij razbičanega Jezusa, in boš 
spoznal, da je on na svojem truplu še veče bolečine 
terpel, ko jih ti terpiš. | 

Če te tvoja glava močno boli, ozri se na Jezusovu 
sveto glavo, kako je s ternjem kronana, razbita in vsa 
kervava; in boš spoznal, da tvoje terpljenje proti njego- 
vemu nič nij. 

Če te bolijo roke ali noge, poglej na sv. križ, kako 
so Jezusove svete roke in noge z žreblji prebite, in vi- 
del boš, da je on več na rokah in nogah terpel, kakor ti. 

Če te že od samega ležanja bolijo kosti, spomni se, 
da ti vendar na mehki postelji ležiš; ali Jezus je ležal 
na svojo smertno uro po celem životu rana pri rani — 
na terdem lesu križa, in nijma kam svoje glave položiti, 
ampak jo na križu viseti pusti. | 

Če te persi bolijo, le poglej, kako je Jezusova stran 
s sulico prebodena. 

— Če te žeja, spomni se, da je tudi Jezusa žejalo 
na križu, kakor je sam klical, rekoč: ,Žejen sem!" Ali 
ti vsaj merzle vode piti dobiš, Jezusu pa so neusmilje- 
neži le jesiha z grenkim žolčem piti dali. 

Ti žaluješ, ker se boš moral ločiti od svojih; ali 
nij žaloval tudi Jezus, ker je videl stati in jokati svojo 
ljubo mater pod križem? On je izročil svojo mater Janezu, 
ti pa izroči vse svoje nebeškemu Očetu; ta, kateri vse 
živi, bo tudi tvoje preživel. 

Vidiš, moj kristijan! da ti nič ne terpiš, kar bi že 
Jezus poprej terpel ne bil. In ravno ta Jezus, kateri je 
toliko terpel za te, tudi u tvoji bolezni za te skerbi; on 
sam te obišče, te nasiti s svojim mesom, napoji s svojo 
kervijo. — O moj Jezus! preneskončna je tvoja ljubezen. 
Skleniti hočem svoje terpljenje s tvojim, in s teboj voljno 
terpeti, da bom se tudi s teboj večno veselil." Amen. 

Lo bi sk 

Ker dalje služiti nijso zamogli, so zapustili Vojnik, 
ako se jim je ravno po usmiljenem župniku K...., ki 
so bili boleniku dobra duša, močno tožilo. Pa tudi dobri 
Vojničani so jim pomagat obetali, ako pri njih ostanejo. 
Tudi njihovi poprejšni sovražniki so po njih milovali, 
rekoč: Zdaj še le vemo, koga smo imeli, ker jih več 
nijmamo. Res, gospod Jakob so bili dober učenik in 

mašnik pravega zaderžanja.% — "Tako se krivičen serd 
prej ali slej u ljubezen spremeni; pa tudi posvetna lju- 
bezen u sovraštvo. 

Preselili so se spomladi l. 1829 u svoj domači 
kraj, k svetemu Petru, pod streho svojega prijatela in 
dobrotnika župnika S$..... in ljubezen učencev jih je 
spremljala, | 

Ko so u svoji nevarni bolezni nekdajnemu župniku 
L.... u Pišece pisali, naj bolenika Pišečanom u molitev 
priporočijo, in župnik po pridigi za bolenika g. Jakoba, 
poprejnega učenika, spomenijo, začne vsa cirkev na ves 
glas izdihovati in jokati s g. župnikom vred, toliko da 
nijso mogli dalje moliti. Bil je pa tudi njihov jok lepa 
molitev. Ne le u besedi, tudi u dejanju so bolenemu 
gospodu svojo ljubezen skazali. Pisali so mi od tega . 
lepo pismice, ki priča, da so bili tudi u hudi bolezni 
dobre volje. | 

,Preljubi Anton! Na kakoršnem konjičku si ti k 
meni prijahal (po pismu), na takošnem prijaham k Tebi 
tudi jaz. Krotek kakor ovčka je ta konjiček; kamor ho- 
čem, ga lahko jaham, ako sem ravno bolan. Ali močno 
se vendar bojim, da bom zanaprej črez veče hribe, gore 
in doline imel do Tebe, kakor zdaj." — Kaj bo, če. 
nama konjiček opeša? Bratec! Ti prašaš po meni, ali 
me še nijso medvedi na Medvedovem selu ujedli? Bra- 
nim se še, kakor Turki u Šumli; "" ali vendar zmirom 
bliže smerti prihajam. 'Tonček! kaj če umerjem, ali se 
boš kaj jokal po meni? Kaj bi se jokal po strupljenem 
črepaku, ki se več sceliti ne da, Veča škoda je, če se 
nov lonec ubije. Ako se star pisker razleti, tolike škode 
nij, da se le, kar je dobrega u njem, ne pokazi. Naj se 
toraj le črepak razvali, da le duša izleti k svojemu Očetu. 

% U Celovec na Koroško. 


k Leta 1829 so Rusi Turke u imenitnem tabru Šumli 
oblegali, 

Obiskali so me o veliki maši tudi Pišečani. Bili so pri 
meni dve noči. Pripeljali so mi tudi piščet, kruha in 
suhih češenj. Pisale so mi tudi nekdajne šolarice, in 
lepih hrušek so mi poslale. Jaz pa sem jim poslal . 
,Nevesto Jezusovo", " da bi tudi one Jezusa ženina, 
Marijo za vodilo, in svetnike za svoje svate imele. — 
Lep dar; pa lepše hvaležno serce, ki ga je dalo." 

Tako: priden delavec nij brez dela, dokler ga viši 
Gospodar na plačilo zakliče. 

Kdo pa tudi poreče, da bi dušni pastir kdaj po- 
zabljen in zapuščen bil? 

Dolga bolezen, gotova smert, pravijo. Po dolgi te- 
žavni bolezni dveh let so morali tudi gospod Jakob 
umreti, S svetimi zakramenti prevideni, k smerti pri- 
pravljeni, celo u sveto voljo božjo udani, so u rokah 
svojega zvestega prijatela župnika, dokončali svoje kratke 
dni, pa dopolnili veliko časov. Bog jim je hitro dal za- 
služeni denar, katerega moramo mi še u vedni nevar- 
nosti služiti. Umerli so 22. junija 1830, in ravno na 
tistem mestu počivajo, na katerem so šest let poprej 
novo mašo peli. 

Namestu rezanega kamena naj rajnemu u spomin 
nazočna pesen pisana stoji, bolenemu prijatelu l. 1829 u 
razveseljenje in tolažbo zložena. "" 


% Pesen od neveste Jezusove; gl. Slomš, pesni str. 184. 
£ Pesen ,Hudo vreme"; gl. Slomš. pesni str. 119. 
Ured. 

1O. Juvančič Zigmund, 


bivši nadžupnik na Laškem. 
(Drobt. 1846.) 


Ljubljanske čedne ,Novice%, ki toliko rade povejo, 
kar se za Slovence veselega, pa tudi žalostnega zgodi, so 
u svojem 8. listu leta 1845, stran 31., omilovaje smert 
moža oznanile, ki zaslužijo, da se jim hvaležen spomin 
naredi, rajnemu Juvančiču Zigmundu, ki so bili vse žive 
dni mladine priden učenik, šole neutrujen nadzornik, in 
dober 'oča svojih podložnih. 


Rojeni na Jamnah, u sredi vinogradov blizu Konjic, 
so imeli veliko poštovanega očeta, oskerbnika cesarskih 
cest; mater pa skerbno domačo Marto, ki so za otroke 
skerbeli, kakor za svoje najboljše blago. Izredili so dva 
mašnika, pa dve pridni gospodinji, ljubeznivi gospe; ki 
so najlepša hvala dobre rajne matere, in pametnega 
očeta, po besedah sv. pisma, ki pravi: ,Kdor otroke 
dobro izredi, bo si kaj pridobil, in jih bo 
lehko pred svojimi znanci vesel." Oča in mati 
pomerjeta, in je kakor bi še živela; zakaj svojo podobo 
sta u svojih otrokih zahranila. Dokler sta živela, sta jih 
bila vesela, in po smerti ne bota žalega slišala. 

Najstarejši otrok so bili rajni gospod Zigmund, ki 
so svoje latinske šole u Mariboru začeli, u Gradcu in u 
Celovcu pa končali, ter so l. 1819 kot novo posvečeni 
mašnik pervo sv. mašo služili. Kaplan pri svoji rojstni 
župniji nu Konjicah, potem u Celju in Mozirju, so bili pri- 

den in skerben duhovski gospod, neutrujen delavec, svo- 
jih znancev zvest prijatel, in oča svojih podložnih. 

Prečastiti rajni škof in premili knez lavantinski 
Ignac Cimerman, so gospoda Zigmunda, moža pre- 
brisane glave, l. 1826 za svojega dvornega kaplana in 
tajnika izvolili, jih potem za svojega škofovskega sveto- 
valca povzdignili, in so jim l. 1829 šole cele škofije u 
skerb izročili; l. 1834 pa so bili za korarja lavantinske 
stolne cirkve in za nadzornika šol povzdigneni. 

Hvale vredna navada rajnega gospoda Zigmunda je 
bila, vse svoje opravke u lepem redu imeti; delo, kar 
ga je bilo danes storiti mogoče, nikoli na jutre ne od- 
lagati. Hitro jim je šlo vsako dejanje izpod rok, in za 
vsako reč so vedeli pravi odgovor dati. Koliko so pisali 
u pisavnici lavantinske škofije u duhovskih kakor u šol- 
skih rečeh, kažejo omare pisem od njih na novo u lepo 
versto zloženih. Kako so kot šolski nadzornik na podučenje 
učenikov in učencev gledali, pričajo knjige, nemški spisane: 
»Kurze Voribungen, Regeln und Vortheile 
fur das Kopf- und Zifferrechnen", Gratz 1843, 
imenovane, kli učijo, kako se lehko in gladko iz glave računi. 
Pa tudi pastirju duhovskemu daj6 hvalo molitvene bukvice, 
imenovane: ,Premišljevanje ino molitve", ki so 
u drugič natisnene u Celju na prodaj. 'Tako hvali delo 
vsakega pridnega delavca; in ker so rajni u življenju 
svoje ime u teh bukvicah zamolčali, se spodobi jih po 
smerti u spomin vzeti; ker se rajni pohvale ne prevzame, 
pa tudi prislužiti ne išče on, ki hvali, kar je prav. 

— Po smerti rajnega slavnega nadžupnika Matija Ba- 
lona, si poželijo g. Zigmund laško župnijo, doživeti tam 
svoje dni u tihem zdravem kraju, ki jim je obetal 
priložnosti in prihodkov veliko dobrega storiti. Zapustili 
so lepo lavantinsko dolino o svetem Jurju leta 1843, 
zdravi in veseli, terden mož u najbolji starosti, zaupajoč, 
še dolgo let vinograd Gospodov na Štajarjih obdelovati, 

U lep red so si djali vsa svoja opravila; veseli so bili 
Laščani svojega toliko umevnega, pa tudi dobrega nad- 
župnika še veliko let imeti. Ali človek obrača, Bog pa 
oberne. Ura življenja je veliko poprej dotekla, kakor. so 
se nadjali. Od prevelikega sedenja u poprejnih letih se 
jim je huda bolezen začela, skoz mnogotera nova opra- 
vila na Laškem obudila; zboleli so, in bilo nij moči več . 
jih ozdraviti. Stanovitno so prestali dolgo in težavno bo- 
lezen svojo, naredili račun z Bogom in s tem: svetom, 
prosili za zadnjo uro svojega prijatela, jim za srečno 
- smert najlepšo molitev svetega Očenaša predmoliti, in u 
tej molitvi so sklenili svoj delavnik na tem svetu. Ob 
enoj popoludne 15. januarja 1845 je mertvaški zven 
Laščanom žalostno oznanil, da je njihovega farnega očeta 
zmanjkalo. Zajokali so šolski otroci, ves terg je za rajnim 
žalosten hrup zagnal. Taka žalost je hvala pokojnega. 


Veliko žalost zapuščenih farmanov in prijatelov, 
pa tudi slavna dela rajnega gospoda Zigmunda pov6 
kerščanska beseda, ki so jo povedali g. vodija celjskih 
nemških šol" zapuščenim učencem in učiteljem, farma- 
nom in duhovnikom, ki so se za rajnim na pogrebu 
jokali, Rajnemu u spomin naj se tukaj bere: 


Žena: ,, Ne jokaj! Luk. 7, 13. 


Bolj izveličavno je iti u hišo žalovanja, kakor pa 
u hišo veselja. 

U tako hišo žalovanja smo mi danes prišli. Ime- 
nitna laška nadžupnija je udova postala! Vsa je u žalost 
dejana! Ž njo vred žaluje vsa soseska, vsa dekanija; 
bližnji in daljni ž njo vred skomnijo, ker našega prelju- 


% Č. g. Matija Vodušek, odličen rodoljub in pisatelj 
slovenski; roj. 13. januarja l. 1802 u Dramljah (blizu Št. Jurja 
ob južni železnici), umerl dne ll. decembra l. 1872 kot opat 
celjski. | — Ured. 

bega Zigmunda, vašega predobrega pastirja, vašega de- 
kana, vašega najboljšega očeta so nam tu sem na mert- 
vaški oder djali. Ta žalost nam vsem do živega sega! — 

Le žalujte! 'Tolika zguba je tolike žalosti vredna. 
Le prelivajte solze! saj nad boljšim pastirjem jih težko 
kedaj več prelivali bote. Sem jih zlijte svoje solze pred 
stopnice svetega altarja, naj bodo daritev večnemu Bogu: 
rajnemu za hladilo na tehtnici božje pravice, nam pa u 
blaženo tolažbo. Saj Bog sam hoče sprejeti naše žalo- 
vanje, katero je on skoz poklicanje svojega hlapca na svoj 
dom nam naredil; pa hoče tudi, da bi nam ta žalost k 
izveličanju stregla. Ali kako bi žalost k izveličanju slu- 
žila, ki nam jemlje moč za molitev in za dobra dela? 
Saj Bog nij ustvaril človeka za žalost, temveč za veselje. 

In vendar je res, kar sv. Duh pravi: Bolj izve- 
ličavno je iti u hišo žalovanja, kakor u hišo razveselje- 
vanja". Zakaj? Zato, ker se človek u žalosti rajši k Bogu 
oberne, kakor pa u veselju. 

Kdor pa u Boga obernen gleda, tega tudi Bog z 
milostijo pogleda in izveliča. Ubogo, razranjeno serce, 
ki si nikod več pomagati ne vč, se oberne zadnjič k 
Bogu, začne računiti ž njim, in praša naravnost: , Zakaj 
si nam tako neusmiljeno verzel naredil?" Pri takem 
prašanju stopi človek bliže Boga, in sam ne ve, da je 
stopil bliže svojega izveličanja; zakaj odkrito ima serce 
vsaki božji besedi, odperta derži ušesa razodevanju bož- 
jemu: nezapopadljivim njegovim naklonom. Bog pa rad 
stopi s človekom u račun. — Poslušaj, ljuba nadžupnija, 
kaj sv. Duh na tvojo tožbo odgovarja: , Moje misli nijso 
vaše misli, moji poti nijso vaši poti. Kakor je nebo više 
zemlje, tako so moji poti više vaših, kakor je hladen 
dež boljši kot mraz, tako so moje misli boljši od vaših. 
Ali nijsem jaz Gospod, ki svetove po svoji volji sučem, 
ki solneu rečem, da zasija, in zapovem, da gre k božji 
milosti? Ali nijsem jaz vseh vaših mislij preštel in 


174 


življenju mejnik postavil, katerega nihče prestopiti ne 
more?" praša Gospod, vsegamogočni večni Bog u bukvah 
Izaija preroka. 51, 

Kaj bote odgovorili na takove besede sv. Duha? 
Ali ne bodete zadovoljni z božjim ravnanjem? Ali ne. 
bodete rekli s poterpežljivim Jobom: ,Bog ga je dal, 
Bog ga je vzel; visoko češčeno naj bo njegovo ime!1% 
Job 1,21. Ali še bodete dolgi čas prelivali solze zastonj? 
zlasti ker vas usmiljeni Jezus sam tolaži, rekoč: , Žena, 
nikar se ne jokaj!" Čujte, in bodite veseli evangeljske 
prigodbe; ki se pri vas spet ponavlja, kar se je zgodilo 
pri Najmskem mestu, kder je Jezus na ravno tako ža- 
lostno opravilo zadel, kakor ga danes mi obhajamo. 
Edinega sina matere, zadnjo tolažbo uboge udove so 
nesli k pokopu. Mati je silno žalovala, stopil je Jezus k 
nji in rekel: , Žena, nikar ne jokaj!" On je zapovedal 
jokanje ustaviti, ki se je sam britko razjokal, ko mu je 
bil njegov dobri prijatel Lazar umerl. On pa je tudi dal 
tolažilo ženi in sestrama Lazarjevima, kakoršnega svet 
dati ne more. ,Jaz sem ustajenje in življenje; kdor u 
mene veruje, bo živel, če je ravno umerl. Marta, veruješ 
to? Če veruješ, boš videla božje veličanstvo." Jan. 11,21. 
In za pričo svoje besede je ženi sina, in sestrama brata 
od smerti obudil. Tako je usmiljeni Jezus priča današnje 
pogrebščine pri sv. maši, in pravi tebi, nadžupnija: ,, Ne 
jokaj se dolže! jaz sem tvoj dobri pastir in življenje za 
svoje ovce dam in tebe vodim po paši svojega izve- 
ličanja; moje hlapce pa preseljujem po volji svojega 
Očeta," | 

Saj tudi nam velja, kar sv. Paul Tesaloničanom 
od mertvih piše: , Za rajnimi pa, bratje! vam povem, 
da ne bote žalovali, kakor neverni, ki nijmajo upanja, 
se zopet videti. Če verujemo, da je Jezus umerl in zopet 
ustal, bo Bog tudi njega, ki je u Gospodu zaspal k Go- 
spodu pripeljal. To vam pa povem, ki smo še ostali, 

ne bomo pred tistimi prišli, kateri so zaspali. Na na- 
glem, ko bi trenil, bo angelov glas nas zaklical k sodbi, 
in u oblakih bomo šli Kristusu nasproti. Tako bomo 
zmiraj z Gospodom. VU tem tolažite eden druzega." 
1. Tesal. 4, 12. 

Kaj bi danes, ljube duše, najboljšega storili, da bi 
današnja žalostna obhaja bila Bogu u čast, rajnemu go- 
spodu u zahvalo, in nam pa k izveličanju služilo? Jaz 
mislim, če se pri njegovem mertvaškem odru umirati 
učimo. Srečno umreti se naučiti, je najviši nauk, ki se 
ga človek naučiti zamore. Srečno umirati se mi od raj- 
nega učimo. — Kakor boš živel, tako boš umerl. Lepo 
je rajni živel, lepo je umerl. Srečno umreti se pa ne 
učimo na smertni postelji, ampak u zdravem življenju. 
Če hočemo enkrat srečno umreti, moramo danes začeti 
lepo živeti, Ozrimo se nazaj od mertvaškega odra na 
življenje. merliča, da vidimo, kako je on živel, ker je tako 
lepo umerl. 

Ves vesel gledam, ljubi Zigmund! kakor u lepo 
solnee, ki k božji milosti gre, u tvoje življenje nazaj. 
Verli mašnik si bil, Bog bodi hvaljen! bister si stal pred 
knezom, pohleven pred ubožnimi ljudmi, vsakemu člo- 
veku prijazen, glave prebrisane, in dobrega serca, roke 
premilene nosil, ki so rade dajale, rajši kot jemale; 
koder si hodil, vse te je rado imelo; cela škofija je bila 
tebe vesela, in kdor je tebe za svojega prijatela štel, je 
še le vedel ceniti tvoje vrednosti ceno, U lepem spominu 
živiš u konjiški, celjski in mozirski župniji, pri katerih 
si šest let kot kaplan služil. Zdajci so novi knezoškof 
Ignac Cimerman leta 1826 ob svoji pervi birmski ob- 
hoji izbirali si svojega kaplana, in so tebe med vsemi 
najboljšega našli, in za svojega dvornika in tajnika iz- 
brali. — Tri leta so bili u ti službi, in bili kakor David 
po božjem sereu, svojemu knezu po volji. Na to so jih 
škof postavili za šolskega nadzornika lavantinske škofije, 

in ne dolgo po tem za korarja stolne eirkve u Šent- 
Andreju, kder so se trinajst let prav za pravega očeta 
šolcem in učiteljem izkazali. Izvolili so si zopet iti pa- 
stirovat na župnijo; pri vas so mislili doživeti svoje dni, 
in vas Boga častiti učiti, pa že u poldrugem letu svo- 
jega tukajšnega stanovanja in u 47. letu svoje starosti 
je Bog jim rekel: , Dosti je; pojdi prejet plačila za 
svoje delo!" 

Ne bom te hvalil, moj dragi prijatel, vem da je 
glasna hvala vselaj tebi merzela; samo dveh lepih reči 
naj tukaj opomnim, kateri ste u Celju in Laškem vsa- 
kemu znane, — U Celju so rajni ubožnico utemeljili, 
u kateri veliko ubožecev svoj živež najde. Veliko kruš- 
nico so ubogim razprosterli, katero še sedaj dobri Celjani 
razpeto deržijo, in rajnega častijo. Če je revež ubožal, 
ob vse svoje premoženje prišel, če več služiti, ne delati 
ne more, nijma nikogar, ki bi mu kruha vrezal, tukaj 
še najde svoj dober prihranjeni kos. Če daljni popotnik 
oslabljen na zdravju in živežu do Celja prileze; tukaj.ga 
sprejme utemeljiti Samaritan u svojo shrambo, ga oskerbi 
z zdravilom in s hrano, in okrepčanemu še potrošek na 
odhod za popotnico da. — Naj tebi večni Bog danes 
krušnico razgerne na nebeški mizi tam za toliko nasite- 
nih sirot, in obrisanih solz! 

Kaj pa so pri vas, ljubi Laščani, rajni nadžupnik 
dobrega utemeljili? 'To bote vi leže povedali, kot; jaz. 
Jaz le toliko vem, da so nekaj sila dobrega, sila lepega 
naredili, potem, ker ste jih toliko sila radi imeli, toliko 
žalovali o njihovi bolezni in smerti. Priča sem bil vaše 
žalosti, ki je nastala po celi župniji, ko je mertvaški zvon 
rajnega zadnjo uro oznanil; videl sem, kako je ljudstvo 
vkup hrulo, vse se je jokalo, otroci upili, gospodarji vsi 
pred pragom stali, roke zvijali in izdihovali, kakor da bi 
vsem bili lastni oča umerli: Kaj lepega so vam omislili, 
da se vam tako mili za njimi? Kaj lepšega, kakor 

ljubezen, s katero so vas vse u svojem sercu nosili. 
Kdor pa tako ljubezen zasluži, je vreden, da se preseli 
tja, u sveti raj, kder je sama ljubezen doma. — 


Ali je svet u stanu plačati pravo ljubezen? Svet 
da, kar ima; da premoženje, pa britke skerbi; bogastvo 
da, pa revščino zraven; da dobrote, pa polne britkosti ; 
u čast posadi, pa se človek u nečimernosti zaveda, 


Menda pa lepa ljubezen se sme zanašati na lepo 
spoštovanje in zahvalo ljudij? Svet je navajen kratko 
ljubiti, in dolgo čerteti, velike dobrote z veliko nehva- 
ležnostjo plačevati. Bog je tebe, moj rajni prijatel, oboj- 
nega ovaroval. 

Poglejmo na njihovo boleniško posteljo. Dolgo in 
veliko so terpeli, celih šest mescev protinsko bolezen 
imeli. Bog je veliko terpljenje naložil na njih, ker so 
veliko moči imeli u sebi. 


Zgodaj so se dali prevideti s svetim rešnjim 'Tele- 
som, čeravno nij bolezen nobene nevarnosti kazala. Kakor 
so učili, tako so storili. Človeku je treba božje pomoči, 
dokler je zdrav; ako je bolan, mu je tiste še dvakrat 
več potreba. 


O vi slaboverni kristijani, ki spoved na zadnjo uro 
odlagate, svojo najboljšo pomoč deržite od sebe! 


Poleg božje pomoči so jemali telesna zdravila od 
kraja noter do zadnje ure. Čeravno so več kot osem dni 
očitno smert pred seboj videli, in spoznali, da nobeno 
zdravilo več ne pomaga, vendar nijso zdraviti se nehali, 
zato, da so božjo zapoved spolnili, kakor Bog pravi: , Jaz 
sem ustvaril zdravilo in zdravnika, rabi oboje, da ti po- 
maga", Božjo zapoved izpolniti, pa vselaj pomaga. Ta, 
ki se le na božjo pomoč zanaša, svojo lastno pa zane- 
mari, in oni, ki vse svoje zaupanje le na zdravilo in na 
zdravnika stavi, Boga pa u nemar pusti — grešita oba. 


Nebo in zemlja morata človeku pomagati, če hoče izve- 
Slomšek ITI. | 12 

ličan biti. Kdor se le na eno zanaša, sin zanemari, 
zadnjič oboje zgubi. 

Vse so lepo oskerbeli pred smertjo, in u red. spra- 
vili, kakor hišni oča, ki se z doma odpravlja na Žana 
so svoje reči in opravila vsakemu posebej izročili, 
zadnjega hlapca ne pozabili, 

Jasno so gledali brez strahu smerti u lice. Vse je 
okoli govorilo, da smertne nevarnosti nij, da bo kratke 
dni boljše; gospod se nijso tolažiti dali, svojega lastnega 
boljšega duha so se deržali, zato jih nij ukanil svet. — 
Vsak človek ima svojega preroka u sebi, po njem lehko 
razloči resnico od lažnjivega sveta. Grorje temu, ki le to 
posluša, kar svet govori; postane ko šiba na vodi, in se 
u njem potopi. 

Moleči so sklepali svoje življenje. Pri besedah: 
,kakor mi odpuščamo svojim dolžnikom" jim 
je jezik oterpnil. Kakor so bili pravi učenec svojega Go- 
spoda u življenju, tako so bili tudi u smerti podobni 
svojemu mojstru, ki je na križu za svoje sovražnike prosil. 
Bog daj, da bi pri Bogu za nas prosili! 

x ja 4% 

Njihov duh se je povzdignil k Bogu, in gre nad 
oblake k božji gnadi svojo večno pot; in dokler še nji- 
hovo trudno telo se med nami mudi, nam dol govorijo 
zadnjo besedo: 


, Opravil sem svoje delo na svetu, stopil sem iz stisk 
časnih slabostij, grem prejemat svojega plačila, in od- 
govora dajat za se in za vas. Bog je moje stopinje od- 
štel, moje grehe naj mi milostljivo odpusti. U božjem 
imenu vas zapustim, in sv. Martinu sporočim. Ne jokajte 
se za menoj, jokajte se nad seboj in nad svojimi grehi. 
Delajte pokoro, dokler je čas, ker pride ura, ko nobeden 
več delati zamogel ne bo. Molite za me!" — 

Ljubi bratje in sestre! Vsak pogreb nam pridiguje 
dve veliki resnici: 1. Kratki so dnevi življenja; hitra naj 
bo naša poprava. 2. Vsa časna dobrota in blago je 
preslabe cene, da bi pri skerbi za časne reči večnost 
zamudil, Če nas dosihmal nobena pogrebščina popravila 
nij, saj današnja nam naj beseda u sereu ostane: da 
veče sreče za človeka na svetu nij, kakor Bogu lepo 
služiti. — | 

Pojdi, ljuba duša, u božjem miru k svojemu Bogu; 
naj te sprejmejo angeli s tolikim veseljem, s kolikoršno 
žalostjo te mi zapuščamo. — O Bog, dodeli nam mi- 
lost, se skerbno za smert pripravljati, srečno umreti, 
in enkrat s vsemi izvoljenimi se zopet srečno najti u sve- 
tem raju! Amen. 


12% 

H. Janez Miklav, 


slaven duhovski pastir lavantinske škofije. 
(Drobt. 1847.) 


Kakor oni hišni gospodar, od katerega se pripove- 
duje u sv. evangeliju, svojih delavcev nij plačal po urah, 
ki so jih u vinogradu dostali, ampak je vsakemu brez 
razločka pervim obljubljeni denar dal, isto tako tudi 
Gospodar nebes in zemlje ne gleda na leta, ampak na 
zvestobo, s katero u njegovem vinogradu delamo. Po tem 
jih bo veliko, ki so le kratko živeli, pa dosti dobrega 
storili, po smerti lepše plačilo imelo, kakor stari ljudje, 
ki so velike starosti učakali, dobrega pa le po malem 
storili. ,Zakaj starost — uči modri mož u sv. pismu — 
stori častitljivo ne dolgoživljenje, neveliko 
število let, ampak zastopnost je človeku na- 
mestu sivih las, in življenje brez madeža J€ 
velika starost." Zategadel je tudi sv. Frančiško Za- 
lezijan svojim prijatelom, ki so ga svarili, naj si toliko 
ne priganja, da bi prehitro ne onemogel, odgovoril: , Na 
tem malo leži, kako dolgo živim; na tem pa vse, da 
zvesto svoje dolžnosti opravljam". 'Takih mislij so bili 
rajni Janez Miklav, svetla igla duhovskih pastirjev 
na Koroškem. 

U znožju velike gore, ki jej Svinja pravijo, lepa 
dolina leži, in u sredi doline stari grad na visokem 
holmeu stoji, ki mu Voubre (nemški Hajmburg) pra- 
vijo. Pod starim gradom je župnijska cirkev, in krog cirkve 
vis, u kateri so bili rajni Miklav 25. januarja l. 1803 

rojeni. Stariši so bili pošteni kmetiški ljudje, ki so svo- 
jega sina u božjem strahu izredili; in ker je bil mladi 
- Hanzek dobre glave, ves berzen fant, so ga u šolo dali, 
čeravno nijso bili bogati. — Bogastvo ne da modrosti, 
in za denar se poštenje ne kupi; modrost pa poštenje in 
tudi potrebnega premoženja da. Zategavoljo je mladi 
Salomon Boga modrosti prosil; in ta prošnja je Bogu 
toliko dopala, da mu je verh modrosti tudi bogatije in 
imetnosti toliko podelil, da nij bilo kralja njemu enakega. 
Naj bi stariši pred vsem za svoje otroke molili, da bi 
jih sv. Duh razsvetil, ter jim pravično pamet dal, vse 
drugo bi jim bilo naverženo. Naj bi tudi svojim mlajšim 
za pravo podučenje skerbeli, hitro bi nad njimi veselje 
doživeli, kakor vouberski Miklav nad svojim sinom Ja- 
nezom. 

U Celovcu je Janez u šolo hodil in se toliko pridno 
učil, da je bil vedno eden največ pohvaljenih šolcev, ka- 
terega so vsi učeniki veliko obrajtali, pa tudi tovariši 
močno ljubili. In takemu mladenču se je dobro šolati, 
naj si je ravno nizkega stanu rojen; u šolah le glava in 
pošteno zaderžanje največ veljata. 

Velike nevarnosti čakajo mladenče, ki iz kmetov u 
šolo še nedolžni pridejo. Pohujšanja veliko vidijo in sli- 
šijo, in zapeljivcev največ med tovariši zadenejo, ki sami 
zapeljani, druge zapeljujejo; in srečen mladeneč, ki se 
čist in nedolžen ohrani, kakor naš Janez Miklav. Njegov 
veseli obraz in čversto telo sta pričala, da še noben červ 
nedolžnega serca ne grize, in da je u prijaznem telesu 
tudi lepa duša doma. 'Takih mladenčev sveta cirkev za 
duhovske pastirje želi; z mladenči, ki so drevju podobni, 
ki so ga gosence objedle, si malo pomaga; zakaj, ka- 
koršno drevo, takošen je tudi sad. 

Bili so na malo gospojnico 1829 u Št. Andreju u 
mašnika posvečeni, ter so u svoji domači cirkvi novo sv. 
mašo peli. Pa lepše, ko je bil izpleten venec na glavi 

novega mašnika, ko so jih k altarju peljali, lepši je bil. 
venec svetih čednostij mladega duhovnika, ki so za božjo 
čast in za izveličanje duš goreli. ,Bil je pervi u šoli, 
pa tudi pervi doma — piše nekdo njihovih tovarišev. — 
Vedel je vsakemu odgovoriti, in mu lep nauk dati. Ka- 
kor njegov patron sv. Janez, je bil tudi on gola ljubezen. 
Imel sem dosti zalih tovarišev — pa Miklava nij nobe- 
den presegel, ki je ves čista dobra duša bil." — Tudi 
kerški in lavantinski škof sta Miklava veliko obrajtala, 
ter srečno čredo imenovala, katero bo vodil. Naučili so 
se na stransko piščal piskati, in veliko veselje imeli, u 
cirkvi k božji službi godbo polepšati. Kakor čedno pa 
je, da se mladenči vesele godbe naučijo, tako je tudi 
nevarno. Godei radi pijejo, gerdo govorijo, se razvadijo, 
ter sebi in drugim u pekel godejo. Vsega tega so se pa 
naš Janez skerbno varovali; poštena godba je njihovo 
serce k nebesom povzdigovala, ne pa u pekel vlekla. . 

Deseto šolo so leta 1830 izkončali, in bili u Do- 
bernivesi pervič kaplan. Dvojna pastirska skerb jim 
je posebno na sercu bila: za otroke, ki še le prav 
za prav živeti začno, kadar k pameti pridejo, in pa za 
bolenike, ki svoje življenje sklepajo; zakaj srečen je 
človek, ki prav začne in dobro konča. Bili so toraj šole 
vesel prijatel, ter so tudi za tretjo nemško šolo fante 
učili. Kakor njihov božji učenik nijso hoteli tudi Miklav 
nikoli brez učencev biti. MBolenike so skoraj vsaki dan 
obiskovali, jih svarili, opominjali, jih tolažili, in jim iz 
življenja svetnikov kaj priložnega brali, Pa tudi potreb- 
nih nijso brez telesne pomoči pustili; in so jim za živež 
in za vraštvo skerbeli. Njihov prijazni obraz je bolenika 
razveselil, kakor hitro jih je ugledal. Pa naš gospod 
Janez nijso prišli k bolenikom dolgega časa prodajat, ali 
pa pravit, kakošno je vreme, pa kaj je kaj novega. Take 
vsakdanje kvante so bolenikom več u škodo, kakor k 
pridu. Dober pastir so boleni ovčici vedeli povedati zdaj 

od katerega svetnika, ki je še več terpel, — pa kako be- 
sedo iz svetega pisma, ki je bolenika lepo ogrela. 

Prinesli so bukvice, iz katerih so jim kaj čednega 
brali; in če je kdo pri hiši brati znal, so mu bukve pu- 
stili, ter naročili, kaj naj bolenemu siromaku bere. Prej 
ko so bolenika zapustili, sta kratko skupaj pomolila, naj 
Bog zdravje da, ali pa srečno smert, kakor je njegova 
sveta volja. Takošno obiskovanje bolenika potolaži, ne pa 
prazna sploh navadna beseda: ,Bo že boljše". — Naš 
Miklav pa nijso imeli navade se dolgo pri boleniku mu- 
diti, če nij bilo posebne sile. Kratko pa dobro — je bila 
njihova šega; za to so pa tudi lehko toliko hiš obhodili. 
Blagor mu, ki se na ubožčeka in siromaka zastopi; 
Gospod bo njega ob hudem dnevu rešil. Gospod mu ho 
na postelji njegove bolečine pomagal, cel6rnjegovo postelj 
bo u njegovi bolezni prestiljal.% Psalm 40, 2—4. 

Tisti čas so bili u Dobernivesi dober mož, rajni 
Andre Juh, prošt, katerih je velika reva mertvouda 
zadela. Gospod Janez so bili njihova palica, ter ne le 
namestu njih pridigovali, in druga opravila imeli, ampak 
tudi k sveti maši so jim stregli, kakor hitro so zamogli 
k altarju prilezti. 'To lepo dejanje mladega gospoda je 
viši gosposki močno dopalo; zakaj usmiljeno serce pri- 
jatelov povsodi ima, ki ne gleda na posvetni dobiček, 
ampak le na kerščansko ljubezen, ki je vselaj k redu, 
kadar je potreba pomoči. Slišati, koliko Miklav storijo, - 
so se tovariši čudili, ter jim nij u glavo šlo, kako bi 
človek vsaki dan toliko opravil, pa ne opešal. Prijatelov 
nekdo Miklavu piše, ter jih prosi, naj jim pov6, kako 
ravna. Naš Miklav mu pišejo modro premišljeni red ce- 
lega dne, od svita do mraka. ,Bilo je vse modro in prav 
napeljano — piše njihov prijatel — poskušal sem neko- 
liko dnij ravno tako ravnati, pa nijsem bil u stanu, ter 
sem oslabel." — "Vsak modri človek si mora čeden 
časni ali dnevni red sestaviti; zakaj kdor čedno po 

redu živi, pravi sv. Avguštin, Bogu živi. Takov red sebi 
namisliti, je lehko, pa po njem tudi na tenko živeti, je 
težko, kdor sam sebe premalo, ali celo ne zataji. Podo- 
ben je, po besedah sv. Frančiška Zalezija, želvi ali čre- 
pagi, katera, hujše ko se zaleti, dolže postoji in si počiva, 
ter naprej ne pride. 'Tukaj velja, kar pobožni Kempčan 
pravi: , Ravno toliko se popraviš, kolikor sam sebe pre- 
magaš"%, Lepo nas toraj usmiljeni Jezus uči:., Kdor hoče 
za menoj priti, naj sam sebe zatajuje vsak dan, in hodi 
za menoj%, To so naš Janez prav dobro znali, se nobene 
težave ne ustrašili, in nij jih nobenega dela grozilo. Vse. 
so z veseljem brez vsega obotavljanja začeli, in brez 
onemage zgotovili. Po tem so pa tudi bili že u mladih 
letih popolnoma mož, na katerega se je lehko bilo za- 
nesti. | 

Le dve leti in pol so gospod Miklav po lepih rav- 
ninah Dobernevesi pastirovali; pa dober pobožen duh je 
oživljal podjunsko mladino in stare ljudi. Preselili so jih 
na župnijo k Mariji devici na jezeru za namestnika. 

Dasiravno nijso celo pol leta le-te velike fare vla- 
dali, so se hitro posebno z otroci poprijaznili; kar se je 
očitno pokazalo, ko so u tem času milostljivi škof faro 
obiskali. Pri kerščanskem nauku so toliko čedno otroke 
izpraševali, in otroci tako lepo in s tolikim veseljem od- 
govarjali, da so se škof začudili, rekoč: ,'Takov kerščanski 
nauk bi eelo dopoldne rad poslušal, in bi mi ne bilo 
dolgočasno !" — Pravijo da je velika umetnost otroke 
dobro in prav kerščanskega nauka učiti. Jaz pa pravim, 
da pri otrokih ometena umetnost najmanj velja. Otroško 
nedolžno serce imeti, in otroke po Kristusovo ljubiti in 
za nje skerbeti — to velja! ,Ako ne bote, pravi Jezus, 
kakor otroci, ne pojdete u nebeško kraljestvo!% Vse to 
so naš gospod Janez na tenko zastopili, zato so pa tudi 
otroci povsodi za njimi leteli, in neizmerno za njimi ža- 
lovali, ko so slov6 jemali. 

—. Mladi, čversti duhovni morajo apostolski živeti, 
pripravljeni biti, križem sveta iti, kamor jih viši pastir 
pošljejo, brez vsakega mermranja, kakor berzen vojščak 
Kristusov z veseljem vsako verzel zadelati. Voljno so se 
tudi naš Miklav u treh mescih drugokrat prestavili od 
Matere božje na jezeru k sv. Ožbaltu na Jezer, ki 
pod visoko Kočno na kranjski meji tiči, kder so u ve- 
likih gorah od male Gospojnice 1833 do sv. Jurja 1834 
pastirovali, ter so tudi u tem samotnem kraju za mlade 
ljudi ob svojem šolo imeli. Radi bi jih bili Jezerani za 
župnika obderžali, in kakor hiša dobrega hlapca rada ne 
zguhi, tako še manj fara toliko skerbnega gospoda; pa 
u vigredi so se morali tretjič nazaj u ravnine preseliti, 
kder so dobili faro Švahek na desni strani Drave. 
Le-ta suhotna ravnina bila je našemu Miklavu poslednje 
polje Gospodovo, pa tudi njihovo pokopališče. 

Slab pastir, ki ne skerbi svoje čede zboljšati, am- 
pak jo le pri starem pusti; hitro mu bo jela medleti. 
Nij hiše, pri kateri bi skerben gospodar ne našel kaj 
popraviti; kako bi pa fara brez poprave dobro izhajala. 
Toraj so naš Miklav, nov mladi župnik hitro spoznali, 
da je njihovi novi čredi pred vsem potreba treh reči: 
dobre paše, toplote in pa čiste zdrave vode. Serčno so 
se svoje črede lotili, naredili za otroke ob svojem šolo, 
zakaj otroci so bili njihova preljuba jagnjeta, lepa ob- 
ljuba boljih ljudij in boljših časov. Za odraščene nijso le 
ob nedeljah in praznikih pridno učili, ampak pri vsaki 
priložnosti so jim nauke dajali, posebno življenje svetni- 
kov razlagali, ter so vedeli, da beseda o pravem času 
rečena, veliko bolj zda. — Svojo čredo za dobro ogreti, 
so povzdignili kerščansko pobožnost k usmiljenemu Je- 
zusu in Marlji prečisti devici, kakor je od svete cirkve 
poterjena, ter so vedeli, da človeško serce brez ljubezni 
hiti ne more, in ako ne ljubi Jezusa in njegove božje 
matere, se pa zaljubi u pregrešni svet, in s svetom konec 

jemlje. — Tudi za čisto zdravo vodo posvečujoče milosti 
božje so skerbeli, in svojim ovčicam zakramente pogosto in 
vredno prejemati priporočali; kar seje tudi po malem zgodilo. 

Vsak človek svoje posebno veselje ima, in se ravno 
po tem spozna, katerega duha je. 'Tudi naš Miklav so 
- imeli svoje posebno veselje do shodne ali romarske cirkve, 
ki se imenuje sveto mesto, ki na veselem hribu u 
švabeški fari stoji, in je Materi božji posvečena. ,Le 
pridite me obiskat — so pisali — Vas bom peljal na 
sveto mesto, in Vam pokazal, kako lepo hišo pri nas 
Marija ima." U to hišo božjo so najrajši hodili: u veselju 
Bogu hvalo dajat, u žalosti tolažbe iskat in pomoči prosit. 
In kdo bi jim to zameril? Tudi Jezus je hodil na goro 
— molit, in je imel u vertu Gecemani svoj kraj, kamor se 
Je večkrat podal svojo pobožnost opravit. Za Jezusom. 
so naš Janez posebno do Marije prečiste device svoje 
zaupanje imeli, katero sveta cirkev ,pomoč kristijanov" 
imenuje, ter so vedeli, da pravi katoliški kristijan nij, 
kdor Marije posebno prav ne časti! — Drugo njihovo 
— veselje bil je dober prijatel, star pošten mož in prijazen 
gospod Izop na Pregelnovem u domači fari. Njega 
so radi obiskovali, in se ž njim pogovarjali; toda vselaj 
za poštene reči. Blagor duhovnemu, ki tako pošteno hišo 
blizu najde, da se lehko oglasi! Pa dober pastir ne sme 
le dobre volje po hišah iskati, on mora kakor božji 
Učenik povsodi za izveličanje duš poskerbeti, toda modro, 
ne posiloma, da se po ljudeh pozna, h katerim mašnik 
radi prihajajo. 'Tudi Izop, ljubeznivi starček, je začel 
svete bukve in kerščanske novice brati, ki so mu jih 
skerbni župnik podali, ter mu prijazno dopovedali, česar 
je za večnost potreba. (Gotovo bo rajni mož dobremu 
pastirju hvalo vedel u dolgi večnosti za njihovo čeravno 
kratko, pa resnično prijaznost. | 

Težava velika za vsakega župnika je nezvest po- 
močnik, na katerega se zanesti ne smejo; najhujša nad- 

loga u župniji pa razberzdana prevzetna glava, ki se 
dobremu ustavlja, župljane podpihuje in ljudi slabo uči. 
Bogu se usmili, da je malokatera župnija, ki bi takega 
domačega sovražnika ne imela. Tudi naš Miklav so imeli 
z možem opraviti, ki je k svoji nesreči šole ravno toliko 
obletel, da se je zoper svete reči hudo govoriti izučil. 
Vse dobro je pozabil; kar je hudobnega, je pa ohranil, 
med svoje sosede razsejat. Merzelo mu je na serč- 
nega namestnika božjega; mu bilo preveč pridig, pre- 
veliko pobožnostij itd. Zlobil se je, skerbnega pastirja 
zatožit, kakor da bi prazne vere sejali, prepovedane mo- 
litve in pobožnosti opravljali itd. Opravil sicer nij kaj, 
vendar pa je dobremu gospodu veliko žalosti in zamere 
naredil; zakaj takov človek se zna u ovčje oblačilo za- 
gerniti, da si je ravno po besedah Jezusovih zgrabljiv 
volk; tudi podobo angela si osvoji, da bi sosede in pa 
gosposko leže kanil, dokler ga ne spoznajo. Duhovski 
pastir ne smejo molčati, in so dolžni ljudi pred takim 
krivim prerokom svariti, bolj kakor pred kugo. Tak zo- 
pernik božji se baha, da vse zna, in mora vse vedeti, 
ker je ,študiral"; priprosti ljudje mu tudi veliko rajši 
verujejo, ako le na pol gosposko suknjo nosi in pa pisati 
zna. Tega ne pomislijo, da je pravični Bog takeba za- 
bavljivea zapustil, ter ga s slepoto udaril, da z odper- 
timi očmi ne vidi, in z ušesi ne sliši, ter zoper sv. Duha 
greši, kakor Judež lškarijot, ki je tudi vse vedel, kar je 
Kristus učil, pa je svojega božjega učenika izdal, in se 
poslednjič obesil. Bog nas varuj takih ljudij! — 

Pa tudi s svojim pomočnikom so imeli blagi Miklav 
veliko težavo; zakaj vino je pomočnika motilo, in nijso 
si župnik upali, jim izpod strehe dati. S vso ljubeznijo 
so jih svarili, s poterpežljivostjo kročali in jih tako nekaj 
let ovarovali; — pa ravno ta težava je bila tudi veliko 
njihove prerane smerti kriva, ker so morali večidel sami 
vse storiti, kar nij bilo doma opravila, 

Polšterto leto so se že trudili naš Miklav s svojo 
župnijo; začel je lep sad svetih čednostij in dobrih del 
poganjati, in jelo se čedi poznati, da ima skerbnega pa- 
stirja, ki ne beži, kadar volk pride, ampak svoje življenje 
za svoje ovce da. Pa drugi je, pravi Jezus, ki seje, 
drugi, ki žanje; obadva bota svoje plačilo imela". Bog 
je videl dejanje svojega zvestega hlapca, ter mu je skle- 
nil za kratko pa zvesto službo zasluženi denar dati, ka- 
terega si morajo drugi veliko let služiti; in prigodilo se 
Je, kakor pravijo: ,Kar dobri ljudje radi imajo, 
tudi Bog rad ima in k sebi vzeme, naj se 
ravno naši posvetni modrosti prav ne zdi". 
Po zimi je bilo, ko je dobri Bog našega Miklava iz tega 
sveta zaklical. Njihove smerti ne morem lepše popisati, 
kakor jo pismo pov86, ki so ga njegov prečastiti g. dekan 
u Celovec pisali. Naj se poslovenjeno bere: 


Visoke časti vredni gospod! 


Žalostno prestrašen za pero primem, Vašemu vele- 
častju smert blagega mašnika, ki so bili lepota naše 
podjunske doline, ljubeznivega prijatela Vašega — Janeza 
Miklava, župnika u Švabeku, naznanit. — Morda še iz- 
vedeli nijste, da so bili zboleli? 'Tako naglo je previd- 
nost božja tega pravičnega vzela, da njegovi bližnji sosedje 
in duhovski bratje še nevarnosti spoznali nijso, ko je že 
bila vsaka pomoč zamujena. Pljuče so se jim nžgale; 
in na tej bolezni, katero so u svoji službi dobili, so da- 
nes 20. februarja zjutraj ob osmih končali, kot mučenik, 
svoji dolžnosti do konca zvest. — Tolažilo Vas bo, kakor 
mene, ako Vam začetek, rast in konec njihove bolezni 
razložim. 

U soboto 10. februarja popoldne pride nekdo z naj- 
više planine nad svetim mestom, u lepem vremenu črez 
dobri dve uri hoda, na spoved prosit in terdi, da je ve- 
lika sila boleniku, ter bo težko učakal, kar pa nij bilo 

res. Serčni župnik hitijo tako naglo s svetimi zakramenti 
k boleniku, da so že bili bolenega oskerbeli, ko je še le 
poslani lažnjivi človek za njimi prisopel. Zanesli so se 
morda preveč na svoje zdravje, ter se nijso dovolj varo- 
vali, in nazaj gredč prehladili, Slabo jim je doma pri- 
hajalo; pa so vendar nedeljo po tem na vse zgodaj na 
Suho šli k poddružnici opravljat, ter so imeli opravilo, 
pridigo in kerščanski nauk, in so prišli boleni domov. 
Drugi dan so si dali puščati, in bodenje je odjenjalo. 
Nikdo nij na nevarnost: mislil, in perve dni pretečenega 
tedna je bilo na videz vse dobro. Petek, 16. t. m. jim je 
prihajalo huje, in zopet so jim puščali. Soboto o poludne 
sem poslal svojega g. kaplana drugo nedeljo za-njih 
opravljat, ter sem poln upanja bil, da bo bolje. Župnik 
so pa nevarščino čutili, so naredili svoje poslednje spo- 
ročilo, ter so se dali pri zdravi pameti s svetimi zakra- 
menti prevideti, popolnoma u sveto božjo voljo udani. 
Po noči so jeli po tolikem puščanju slabeti, in ob pamet 
jim je šlo. U nedeljo jutro o petih so u postelji ustali, 
ter mislili, da so na pridižnici in so poldrugo uro slov6 
jemali, ter se nijso dali utolažiti, dokler jim je gerlo 
zareklo. — — O poludne so se zopet popolnoma izčaj- 
mali. Po noči se zopet nijso zavedli, do ure, ob kateri 
je Očetu u nebesih dopalo jih mirno iz tega sveta za- 
klicati. — Bog bodi milostljiv njihovi duši, in daj tudi 
meni nekdaj umreti, kakor so umerli ta pravični, za nas 
veliko prehitro. Prosim, razznanite vsem prijatelom raj- 
nega smert in njene okolnosti, ter jih molitvi priporočite. 

U Bliburgu 20. februarja 1838. | 

Matevž Mejnik, dekan. 

, Tako se povzdiga, kar je čistega; kar je pa po- 
zemeljskega, tukaj obtiči" — pišejo nek prijatel rajnega. 
— Dobra blaga duša, živa podoba svetega patrona, je 
rajni Janez, ko ga je že slabost premagovala, kakor nje- 
gov sv. patron, poslednjič ljubezen oznanoval. Nijsem 

poznal tako popolnoma duše, kakor je rajni bil, da bi za 
vsacega tako pripraven odgovor imel, vsaki reči pravi 
kraj odkazal, pri vsaki priložnosti kaj čednega povedati 
vedel, in povsodi dobra dela doprinašal brez vse očitnosti. 
Dobrega sprednika imamo mi, njegovi tovarši, in za- 
upam , da tudi pri Bogu priprošnika. Naj prosi za nas, 
da mi, ki njegovih čednostij nijmamo, saj spokorjeni 
srečno za njim pojdemo." 

Bogaboječi, za božjo čast in izveličanje duš goreči 
rajni Miklav so bili ostri sami za se, vsi ljubeznivi pa 
do svojih tovarišev. Mnogoteri sosed se jih je izogibal, 
slišati, kako so ostri, ter je mislil, da ga slabo obrajtajo. 
Pa goljufali so se. Miklav so vsakega tako ljubeznivo in 
s tolikim poštovanjem sprejeli, da jih je vsak rad imel 
in spoštoval, kdor jih je poznal. Veliko se jih je .za raj- 
nim Miklavom razjokalo, rekoč: ,0h Miklav so bili nam 
vsem vzgled". 

Res, da se nam toži po toliko žlahnih tovariših; 
pa nas tudi občestvo svetnikov tolaži, ki nas uči, da rajni 
pravični tudi po smerti svojim pomagajo, in za nas Boga 
prosijo, da se nam zguba u dobiček spremeni. — Lehko 
sklenemo spomin rajnega mašnika Janeza Miklava, pri- 
jatela našega, z besedami svefega pisma, ki pravi: ,Pra- 
vični mertev obsodi hudobne, ki živijo, in hitro dokončana 
mladost krivičnega dolgo življenje. — Kratko je živel, 
vendar veliko časa izpolnil. Modr. 4. 

I2. Janez Paul Ješenak," 


imeniten duhovnik in prošt lavantinske stolne cirkve. 


(Drobt. 1848. 


Čedna dolina je Sloven-graška, ki se med visokimi 
gorami in ličnimi griči razteguje. Od visokega hriba 
Turjaka do velike Drave teče bistra Mislinja po njej, 
goni fužine, žage in mline, ter te planinske kraje, u ka- 
terih je za dobro suknjo hladneje kakor krog Celja, prav 
veselo oživlja. Pohorske kope, mala in velika, najviše 
glave celega Pohorja, Sloveno-graške kraje severju za- 
krivajo. Le iz Koroškega črez Dravo rada merzla sapa 
piha, pa tudi jasno nebo lepo vreme obeta. Zeleni hribi 
jo od juga odevajo, visoki Plešivec (gora sv. Uršule) jasno 
od večera u dolino gleda, in prebivalcem slavno cirkev 
na gori kaže, ki kakor bela gos na skalovju veličastno 
sedi, Lepe bele eirkve po hribih oznanujejo božjo čast, 
gradovi po višinah in dolinah kažejo deželsko oblast; u 
sredi med njimi leži na goli ledini mestice malo, pa 
dobro znano Gradec; in da se nemškega Gradca razloči, 
mu Slovenji-Gradec pravijo. To mesto je prav za prav 
serce cele doline. Kakor pa je mesto majheno, vendar 
je veliko imenitnih mož izredilo, duhovskih in deželskih 
gospodov, ki so mu na hvalo in čast; med njimi naj- 
imenitniših eden so rajni Janez Paul Ješenak, prošt 
lavantinske stolne cirkve, nekdanji vodja in posebni do- 
brotnik cele škofije, vredni, da jih posebno Slovenci hva- 
ležno pomnijo. 


" Pravo: Jelšenjak, Ured, 

U Slovenjem-Gradeu jih je poštena mati teržanka 
rodila 25. junija l. 1755; zategadel jim je bilo Janez Paul, 
ravno tega dne svetnikov, ime. Kakor mladega Samuela. 
je dobri Bog Janeza u svojo službo odločil. Zapusti mla- 
deneč Sloven-Gradec in se na učilišče u nemški Gradec 
poda, kder je izrastel učen mož, pravičen kristijan in 
imeniten gospod. — 

Boljšega stana si zastonj želi, kdor doma za pečjo 
leži in dolgi čas po laketu ali po komoleu prodaja. 
Mladenča je Bog ustvaril za križem svet, in ga hoče za 
svojega služabnika povsodi imeti, kamor mu je odločil, 
da bo duhovnik ali vojščak. Kdor se pa joka in žaluje, 
kakor hitro domačega zvona ne čuje, goba ostane, ki 
malo velja. Naj te Bog pošlje u kraj sveta, kakor nekdaj 
apostole svoje, le serčno se podaj; poslal ti bode angela 
svojega, kateri pojde pred tabo, in te bo varoval in pri- 
pripeljal u kraj, katerega ti je pripravil, kakor našega 
Janeza. 

Deset let so se šolali u graških imenitnih učilnicah, 
so bili skerbni šole, čast svojih starišev, učiteljev veselje 
in sreča svoje materne dežele, katere najžlahnejše evetje 
so pridni šolci, mladenči glave prebrisane, serca nedolž- 
nega, ljubi Bogu in vsem poštenim ljudem. Bog nam 
daj veliko takih poštenih dijakov, kakoršni so rajni Je- 
šenak bili, pa ne posvetnih divjakov, kakoršnih se toliko 
naše dni po mestih pohaja, in u šolah pomika, ki od 
samega učenja pozabijo Bogu služiti, visoko učeno glavo 
dobijo, sveto vero pa izgubijo. ,In kaj pomaga človeku, 
naj si ves svet pridobi, ako svojo dušo izgubi!" — 

Mladi Ješenak so se med svojimi tovariši toliko 
verlo obnašali, da so jih magistra (učivnika) modroslovja 
postavili. Gola posvetna modrija pa malo velja, in rada 
človeka od Boga spravi; prava, sveta modrost pa k Bogu 
pelja, da začne človek lepo Bogu služiti in za izveličanje 
svoje duše skerbeti. 'Tudi našega Ješenaka je skerbelo, 

u katerem stanu bi bolj srečno in veselo Bogu služili. 
Vsak pošten stan je od Boga in nas zopet k Bogu pelja, 
pa nij vsak za vsakega prav. Po božji volji si je treba 
stan izvoliti, ne pa po svojih spačenih željah; ne iskati 
stana, kder se boljše pije in je, ampak stan, u katerem 
se več dobrega za nebesa, po naši moči z božjo pomočjo 
lehko stori, si mora moder mladenč poiskati, modro pre- 
vdariti in izbrati. Naglost nikdar dobra nij; najmanj pa 
velja, kadar se človek u nov stan podaja. 

Mislili so u samostan prositi, da bi brez posvetnih 
skerbij toliko bolj Bogu služili in za izveličanje duše 
lehko skerbeli; pa meniški stan jim nij bil odločen. 
Prašali so jih, ali kaj muzike znajo? Naš Janez pravijo, 
da ne. ,Nijsem se muzike hotel učiti, ker sem videl, 
kako nevarna je muzika mladim ljudem. Gladka muzika 
godce razvadi posvetno in razberzdano živeti. Lepo je 
res lepo soglasje gerl u svetem petju ali pa ubranih 
strun mične glasove poslušati. Zdi se nam, da so vrata 
svetega raja odperta. Pa le prerada se muzika zapelji- 
vemu svetu u službo da, grešnemu poželjenju streže in 
ljudi u pregrehe zapelja. Godci pa gredo povsodi drugim 
naprej, tudi u hudo, ako se ne varujejo. Nekoliko jih je 
pijancev, veliko lenuhov, še več potepuhov in gerdih je- 
zičnikov. Takih so se naš Ješenak bali, in zato se godbe 
varovali, Poštene godbe pa nijso zaničevali; ona je božji 
dar, in mladeneč, kateremu je božja čast u mar, naj se 
le poštene svete muzike loti. 

L. 1780 so zapustili Ješenak Gradec in se u Ljub- 
ljano podajo, kder so jih med mlade duhovne ljubljanski 
škof sprejeli. Bila je svoje dni vsa staroterška dekanija 
in tudi Slovenji Gradec pod ljubljansko škofijo; zato so 
se rojaki tega kraja u Ljubljani na duhovstvo pripravljali, 
Kakor se pa vsak priden delavec svojega dela prav 
skerbno prime, da mu gre dobro od rok, ravno tako so 
so prijeli tudi naš Ješenak častitega nauka, ki mu je 

bogoslovje ime, da bi se sami prav izučili, kar bojo po- 
tem kot dušni pastir druge učili. Veselo je bilo jih u 
šoli poslušati od božjih reči, pa še bolj milo mladega 
duhovnika u cirkvi gledati u pobožnih, svetih opravilih. 
Posebna učenost, resnična, očitna pobožnost, sveta želja 
za božjo čast in pa nepremagljiva serčnost so bile mla- 
dega služabnika božjega veliko vredne lastnosti. "Toliko 
so mladega Ješenaka prečastiti škof in duhovski uči- 
telji obrajtali, da so jim slavno opravilo odkazali, mlajim 
tovarišem sveto pismo nove zaveze razlagati. Svetla ce- 
sarica Marija Terezija so jim duhovsko mizo dovolili, 
to se pravi pravico prevžitka, ako bi služiti ne mogli, 
in po svojem stanu ne imeli za čim živeti. Obljubila se 
jim je duhovska služba cesarske kraljeve pravice, kadar 
so bili u duhovnika posvečeni. — Tako najde vsak pridni 
mladeneč svoj kosec kruha in mu nesreče tožiti potreba 
nij. Vsak si po navadi srečo sam naredi. Hočeš pa sre- 
čen biti, se moraš u mladosti pridno učiti, u starosti 
svoje dolžnosti zvesto dopolnjevati; za prihodnje dni Bog 
skerbi. 

Kakor verli vojščak ročno stopi kamor ga vojvoda 
pošlje, tako morajo tudi duhovski pastirji radi iti, kamor 
jih pošljejo viši pastir, kakor so to storili naš Ješenak. 
L. 1782 so novo mašo peli, in eno leto potem so jih u 
Gornjigrad za kaplana postavili. U Gornjemgradu so 
tistokrat mladi duhovniki svojo pervo vajo imeli, da so 
jih privadili na vsa pastirska opravila in jih u duhovski 
službi poterdili. Črez leto so Ješenaka že na Vransko 
prestavili, kder je bilo dela veliko za pridnega delavca 
u vinogradu Gospodovem. — Pač nij lepše službe na 
svetu, kakor jo imajo gospodi kaplani. Brez velikih po- 
svetnih skerbij grejo lehko iz enega kraja u drugega 
prav po apostolsko, kakor svoje dni Jezusovi učenci, ki 
jih je poslal božji učenik po svetu oznanjevat božjega 
kraljestva veseli glas. U eni roki sveti evangelij, u drugi 

pa znamenje svetega križa pridejo, in z veseljem jih 
povsodi verni sprejmejo. Bo hribih in dolinah grejo za 
Jezusovimi ovčicami, kerščujejo otroke, učijo mladenče, 
pripravljajo bolenike za dolgo večnost. In kadar vzemejo 
od ene službe slov6, se udirajo solze za njimi. Radi bi 
toraj bili naš Ješenak več let kot kaplan služili, pa že 
u drugem letu duhovske službe so jih škof za župnika 
postavili u Ulimje, kder je prej samostan bil. 

Med zelenimi gorami, po katerih košato bukovje, 
pa tudi visoko kostanje raste, u lepem vinskem kraju 
blizu Sotle, ki Hrovaško od Štajarske dežele loči, Ulimje 
u tihi dolini za vetrom stoji. . Sveta Hema, ki je u teh 
krajih rojena, veliko gradov u celjskem krogu imela, 
pravijo, da si je u tej samoti počivala, in u studencih 
Mariji devici dala kapelico postaviti. Pozneje so belim 
menihom, nasledovalcem sv. Paula puščavnika, lep samo- 
stan pozidali in veliko cirkev postavili, ki je še zdaj igla 
te tihe dolinice. k 

Menihom so za rajnega cesarja Jožefa II. slovo dali, 
in u Ulimji župnijo napravili, pa župnikom je bil kraj 
presamoten, in u tej skriti dolini živeti predolg čas. 
Dva gospoda sta se te župnije lotila, pa jo u kratkem 
zapustila; zdaj pride na mladega gospoda Ješenaka versta. 
L. 1785 so zapuščeno čredo prevzeli in 18 let so ji ostali 
zvest pastir in duhovski oča. | 

Huda je u resnici za duhovskega gospoda, ki u 
lepih mestih izrastejo, u mladosti po šolah med veselimi 
tovariši preživijo, katerim je vedno kratek čas, u viši 
starosti, u pastirski službi pa po samotnih planinah pre- 
bivati, po cele mesce ne dobrega tovariša videti in ž 
njim pokremljati. Dobri so tisti gospod, ki se jih dolg 
čas ne loti in od samega dolgočasa skušnjava u samoti 
ne prime in jih ne premaga, ker ga nij prijatela blizu, 
ki bi jim u dušni nevarnosti roko podal. Pa pridni de- 


lavec nikdar ne praznuje, skerbnemu pastirju nikdar nij 

dolg čas, in do takega skušnjava nijma oblasti. Tudi 
naš Ješenak so imeli vseh 18 let posla zadosti. 

Učili so otroke kerščanskega nauka, in so u pomoč 
podučevanja mali katekizem poslovenili, ki ga še zdaj 
po domačih šolah imamo. Vadili so bogaboječe župljane 
svetih cerkvenih pesnij. Ena teh se še zdaj pri povzdi- 
govanju po naših cirkvah poje: ,Zdaj bomo videli 
Boga resničnega" itd. Pa ne le za dušno hrano so 
skerbeli svojim otrokom dobri oča, tudi za časno srečo 
dajali so jim dobre svete. Imeli so malo kmetijo, katero 
so dobri župljani njim in njihovim namestnikom, prihod- 
njim župnikom, kupili. Brali in poizvedovali so, kako se 
po drugih krajih polje obdeluje in živina redi, Poskušali 
so svoje njive in senožeti po vzgledih drugih gospodarjev 
modro popravljati. Kar se jim je dobro obneslo in za - 
njihov kraj sodilo, so svojim sosedom pokazali in jih 
podučili. Pogosto pride nesreča nad ljubo živinico, bo- 
'lezen se loti rada govedine, pa še rajši svinj, in ubogi 
ljudje si ne vedo nikako pomagati, ter u veliko škodo 
pridejo, ker nij človeka blizu, ki bi nesrečo ustavljati znal. 

Skerbni gospod župnik so si dobre nemške bukve 
omislili, jih po potrebi svojih ljudij prenaredili in po- 
slovenili, in tako so popisali: ,Bukve za pomoč ino 
prid kmetam potrebne", katerih pervi del od osker- 
bovanja njiv je bil u Celju l. 1821 natisnen. Škoda, da 
nij nadaljevanje o travnikih, o živinoreji itd. na svetlo 
prišlo! Velika opravila, starost in pa smert — vse to 

jih je zaderževalo. Kako lepo in prav po domače so se 
— vedeli s svojimi župljani pogovarjati, kaže čeden pogovor, 
ki ga u teh bukvah od str. 1—22 lehko bereš, kder 
soseda Antona prav po očetovo učijo, kako naj s svojim 
stanom zadovoljen bo, po drugih stanih ne poželjuje, 
ampak hvali dobrega Boga, ki tudi kmetom dovolj do- 
brega da. Vsak stan ima svoje težave, pa tudi svoje 
dobrote, svoje terpljenje in veselje, Ako dobro iz božjih 

rok radi jemljemo, zakaj bi tudi hudega ne vzeli, ki nam 
je pogosto potrebno zdravilo. — Še huja zmota kmete 
mami in nezadovoljne stori, ki mislijo, da je gospoda 
njihova nesreča, da vse sama požrč, kar kmetje pride- 
lajo, in da cesarski opravniki so le ubogega kmeta 
odertniki. U tej gerdi zmoti gosposko čertijo, goljufajo, 
kadarkoli morejo, cel6 zdivjajo nesrečni na duši in truplu. 
Dobri pastirji svoje ovčice pred tako škodljivo zmoto 
varujejo, ker svoje župljane nčijo, dajati Bogu kar je 
božjega, pa tudi cesarju kar je cesarjevega, bati se Boga 
in spoštovati kralja, pokorni biti gosposki, ne le dobri in 
krotki, temuč tudi terdi in neušečni; jih podučijo, da je 
oblast od Boga, od nikoder drugod; in kdor se oblasti 
zoperstavi, njega bode Bog kaznoval. "Tako so učili in 
svarili gospod Janez svoje Ulimjčane. In njihove besede 
nijso na skalo pale; kakor nazoča žalostna prigodba priča. 

Po smerti cesarja Jožefa II. so njihov naslednik, 
rajni cesar Leopold II. veliko reči po naših deželah po 
svoji modrosti spet na staro prenaredili, Nekoliko tega 
je kmetom dopalo in so radi sprejeli, druge postave pa 
jim nijso bile po volji, in začeli so se puntati, posebno 
za dače del. Pervi puntarji so se vzdignili na spodnjem 
Kranjskem, so oblegli več graščin, p. Mokrovnik, Turn 
itd., so gospodi silo delali in tudi kerv prelivali. Kakor 
ogenj ob suhem vremenu, se je ta kmetiška praska za 
Savoj unemala, in za Kranjci hitro tudi Štajarci poteg- 
nejo. Bila je tropa puntarjev črez 7000 mož narastla. 
Kakor divji sovražniki so se graščinskih opravnikov lo- 
tili, jih silili, da so jim morali pisma delati, da jim u 
prihodnje ne bo potreba ne graščinam, ne duhovščini, 
ne školnikom nobenega davka plačevati. Ako nijso pun- 
tarjem vsega dovolili, so jih kleli in umoriti žugali. 
Kamor je njihova černa megla potegnila, so jeli u plat 
zvona biti. Duhovskim pastirjem nijso puntarji besede 
verjeli, Na Planini so ženske z rokami po pridižnici 

ploskale in kričale, da nij res, kar so gospod kaplan u 
cirkvi u imenu cesarja oznanjevali. Že je bila gornja 
Sevnica premagana, in domača vojska se je črez hribe 
proti Celju valila. Planinski gospod je hitro u Celje po 
vojake poslal, in se ž njimi u visoki grad na skalovju % 
zaperl. Po Planini je bilo vse živo puntarjev, ki so se 
derli, gospodo kleli in eden druga u hudo dražili. Nji- 
hovih poglavarjev eden je na konju sedel, se pod gra- 
dom gospodi rotil, in u grad fige kazal. Nek vojak iz 
grada pomeri, in poglavarja ustreli. Ko puntarji mertvega 
vidijo, druge ostreljene zagledajo, se razškropijo. Planine 
nijso premagali. Krog Celja so že vislice stale, da bi 
imeli puntarske glave obesiti. Puntarija nij kmetom nič 
pomagala, veliko pa škodovala. Veliko jih je bilo u že- 
lezje djanih, še več na stolu tepenih, veliko jih je po 
ječah pomerlo. Obožali so na truplu, še hujše na duši; 
zakaj vsi razkačeni so u cirkev hodili, ne podobni kri- 
stijanom, ampak divjakom, ki nijmajo Boga, ne vere. 

Naj si je ravno krog Ulimjske župnije puntarjev 
gomeznelo, in so Ulimjčanom žugali vse požgati, ako ž 
njimi ne potegnejo, vendar so pridne ovčice rajši glas 
svojega skerbnega pastirja poslušale, kakor pa tuljenje 
puntarjev, zgrabljivih volkov. Ko je pa hudo vreme pun- 
tarije minilo in so Ulimjčani videli, kako je huda toča 
nepokorščine puntarije potolkla, kako so sosede u železje 
devali, po graščinah gonili, u ječe zapirali, ulimjske žup- 
nije pa še nobeden česa takega nij obdolžen bil, so hvalili 
modrega župnika, ki so jih tolike nesreče ovarovali, so 
jih še rajši imeli in ljubili, kakor otroci svojega očeta. 
— 'Taka hvala je pač pastirja najslajše plačilo; kaj da 
je redka! | 

Dasiravno ulimjska župnija nij velika, ima vendar 
visokih hribov dovolj, in je težavna. Tudi u Podčetertku 
nijso župnika imeli, in sosed g. Ješenak so to župnijo 
sedem mescev oskerkovali, po dvakrat vsako nedeljo 

opravilo in popoludne kerščanski nauk imeli. Ker nij u 
Kozjem dekana bilo, so čez eno leto tudi dekana name- 
stovali. Čversti gospod se nijso dela hranili, pa teža 
opravil jih je posilila. Zboleli so in le toliko, da nijso 
umerli. Dobri Bog je zopet zvestemu služabniku zdravje 
dal, in pridnemu hlapcu, ki so bili u malem zvesti, ve- 
liko zaupal. | 

Gospod Ješenak so mnogo znancev na Kranjskem 
imeli; tudi u Novem mestu, kder korarji imeniten ka- 
pitel imajo. Povabili so jih, naj za korarsko službo prosijo. 
Kar so prosili, prejeli so, in zapustili tiho dolino ter se 
u Novo mesto preselijo. Pa težko je bilo toliko pridnega 
delavca pogrešati; u treh mesecih so jih rajni lavan- 
tinski škof in knez Leopold nazaj poklicali, jih u ško- 
fijo vzeli, in jim vladarstvo cele škofijske pisarije naročili. 
Kakor priden pastir kerščanskega ljudstva poprej, bili so 
tudi skerben in čverst oskerbnik duhovskih pastirjev, 
škofu desna roka, njihova beseda in pero. Ker prečastiti 
rajni škof slovenski znali nijso, bili so gospod Ješenak 
njihov tovariš po vseh pastirskih hojah. Oni so namestu 
škofa kerščanski nauk oznanjevali, oni tožbe presojali in 
pravico delali. Veliko so jih obrajtali duhovniki vse la- 
vantinske škofije, in ljudstvo jih visoko spoštovalo. Ali 
čast, ki se jim je dajala, jim je tudi draga hodila, po- 
gosta zamera in slaba obsoja jim je življenje grenila, 
kakor vsem gospodom, ki se za božjo čast, za pravico 
in resnico nosijo. Človeka nij bilo in ga ne bo, ki bi 
vsem ljudem ustregel. Stori prav, kakor veš in znaš, pa 
se nikogar ne boj; Bog je priča in plačnik tvoj; tako 
so rajni Ješenak mislili in ravnali. 

Lavantinska škofija nij latinskih šol imela, pa tudi, 
domačih duhovnikov malo. Večidel so morali ptujce u 
službo jemati, ki nijso poznali krajev, ne ljudi, in so 
večidel slabo pastirovali; pa še teh je bilo premalo. 
L. 1807 je imela lavantinska škofija 219 mašnikov, med 


200. 


njimi 56 domačih, 1683 pa ptujcev. Sedanjega leta ima 
delavnih mašnikov 368; iz med teh je 278 domačih 
rojakov, in le okoli 90 iz stranjskih škofij: ,,Žetev je 
velika, pa delavcev malo; prosite Gospoda, naj delavcev. 
pošlje u svojo žetev". 

Verni so prosili zdaj za novega župnika, kder je 
smert verzel naredila, župniki so prosili za. pomočnike, 
kder jim je bila župnija prevelika; in gospoda Ješenaka 
je očetovsko serce bolelo, da nijso imeli nikogar u po- 
moč poslati. Prijeli so se toraj slavnega posla, in nijso 
poprej jenjali, da so od svetlega cesarja latinske šole za 
Celje izprosili, priporočali domačim duhovnikom in ver- 
nim pomagati, da so se toliko potrebne latinske šole u 
Celju začele. Od te dobe, leta 1809, se je duh sloven- 
skih mladenčev po celjskem okrogu zbudil, le več in več 
se jih je u šolo podajalo, ne le Štajarcev, ampak tudi 
Kranjcev se je u Celju toliko izpodredilo, da se Celje 
lehko duhovski sadunosnik lavantinske škofije imenuje. 
Tudi na smertni postelji celjskega učilišča pozabili nijso, 
in so vse svoje bukve in tudi svojo podobo latinskim 
šolam u spomin izporočili. Za to pripravo zaslužijo rajni 
gospod Ješenak posebno pohvalo vseh domačih rojakov. 

Vsak človek po božji volji mora dvojnega dela po- 
seben prijatel biti, po svojem stanu delati in moliti. 
Tega dvojnega dela zvest prijatel so tudi rajni Ješenak 
bili. Duhovske molitvene bukve so vedno odperte in pri- 
— pravljene imeli, da so ob svoji uri brez pomude od dela 
k molitvi podali se. Kakor hitro pa so odmolili, so spet 
za peresom segli; zakaj pero je bilo njihovo oralo. Ko- 
liko so pisali in se trudili za celo škofijo, kolikim žup- 
nijam pomagali, koliko jih hudemu odvernili in na dobro 
obernili, pričajo snopi starih pisem u pisarnici lavan- 
tinske škofije. Kdor pa moli in dela rad, on je zvest 
služabnik božji. | 

L. 1822 so bili škof in knez Leopold za višega škofa 

na Dunaj povzdignjeni; in škofija je udova ostala. Naš 
gospod Ješenak so jo u svojo skerb prevzeli, in kakor 
škofov namestnik lepo oskerbovali, dokler nijso novi škof, 
prečastiti gospod Ignacij l 1824 škofije nastopili. 
Da taka in tolika služba lehka nij, vsak lehko v6, ki 
skerbi in opravila duhovskega vladarstva pozna. Kakor 
moder oča do svojih otr6k, morajo biti tudi viši pastirji 
dobri, pa tudi hudi, radi pohvaliti, pokregati, posvariti 
pa še rajši. ln to so rajni Ješenak dobro znali, ter so 
bili resnega marna, pa dobrega serca; in naj so ravno 
u času ostro pogledali, so vendar dobro želeli. Poštovali 
so jih toraj vsi, ki so jih prav poznali. 

Pri vsaki stolni škofovi cirkvi so tudi stolni korarji, 
škofu vedni pomagavci. Pri sv. Andreju so nekdanji stari 
pomerli, in nove še le 1. 1825 napravili. Pervega prošta 
temu novemu visoko častitemu stolnemu kapitelu so 
svetli cesar Franc I. našega Janeza Paula Ješenaka po- 
stavili. Vsi so jim srečo blagoželeli in odkrito spoznali, 
da so vredni tolike službe in časti. Pa ravno ta čast in 
imenitnost bila je njihovega časnega življenja večerno 
solnce, ki se je še enkrat veselo po svetu oziralo, ter 
jemalo od nas slov6. 'Težavna služba mlajših dnij, po- 
slednjih let pa velike skerbi so jim življenje pokrajšale. 
Hudo so jeli bolehati, pa brez duhovskega dela le nijso 
mogli biti. Prevzeli so starček popoldanski kerščanski 
nauk u stolni eirkvi, in ker nijso stati mogli, so sede 
kerščanski nauk imeli, dokler nijso onemogli. Tako zve- 
stega vojščaka smert na vojski, pridnega delavca Kri- 
stusovega pa u vinogradu Grospodovem na delu najde. 
Zato je rajnemu Ješenaku beseda Jezusova toliko veljala, 
da so jo mnogokrat mlajšim duhovnikom ponovili, rekoč: 
, Kdor ostane do konca zvest, bo izveličan". 

Še enkrat svojo nekdanjo župnijo, drago čredo, ljube 
Ulimje, pred svojo smertjo obiskati, u dobrem poterditi 
in od svojih slovo vzeti, so bile dobrega pastirja poslednje 

želje. Dopolnile so se na veliko gospojnico l. 1826. Iz 
Slatine so se u Ulimje pripeljali, in Ulimjčani so jih 
serčno sprejeli, kakor dobri otroci svojega starega očeta. 
Trije dekani, trinajst župnikov in kaplanov se je zbralo, 
jim pri velikem opravilu streči. Vernega ljudstva se je 
vse terlo. Še enkrat so na leco stopili, in iz svetega 
kraja, s katerega so nekdaj celih 18 let božjo besedo 
tako serčno in brez vsega truda oznanjevali, svojim ov- 
čicam poslednje nauke dat, potem pa poslednjo slovo 
vzet. CČastitljivi starček s sivo glavo, pa že od teže let. 
celo u dve gubi priklonjeni, svoja usta odpr6, in za slovo 
besede svetega Pavla povzemejo: , Zdaj pa ostanejo tri 
reči: vera, upanje in ljubezen, veča od vseh pa je lju- 
bezen". Opominjali so prav po očetovsko, se svete vere 
zvesto deržati, in učiti otroke, božje nauke dobro spo- 
znavati; terdnega upanja u božjo pomoč nikoli izgubiti; 
naj nas tudi vse zapusti, nam dobri Bog na strani stoji. 
Pa tudi ljubiti moramo — so djali — Boga čez vse, in 
bližnjega kakor sami sebe, ne u besedi, ampak u djanju. 
Tako bomo nekdaj pri Očetu tam gledali, kar tukaj ve- 
rujemo, uživali, kar tukaj upamo, pa tudi večno ljubili, 
kar tukaj po naukih Jezusovih ljubimo." 

Po opravilu so najstarejše može, svoje nekdanje 
ljube župljane na kosilo povabili. Veselo, pa tudi milo 
jih je bilo gledati in poslušati od rajnih časov, žalostnih 
in veselih dnij, ki so jih skupaj preživeli, pogovarjati se. 
Na večer se poslovijo, nekdanji župljani pa pred vrati 
po versti klečijo, ter prosijo svojega duhovskega očeta 
za blagoslov. Solze so jih polile, pa tudi vse pričujoče, 
ko so trepetaje svojo roko povzdignili, in kakor oča svoje 
ljube otroke poslednjič blagoslovili. Kdo si ne želi od 
svojih tako slov6 vzeti? — | 

Hitro je solnce njihovega življenja zahajalo, in že 
drugo leto potem se je za goro pokopališča skrilo. Čutili 
so, kako se jim smert bliža, in so kratko pred svojo. 

smertjo mladim novo posvečenim duhovnikom, ki so jih 
obiskali, še lepih naukov dali, in sklenili rekoč: ,Z Bo- 
som, mladi delavci Gospodovi; vi začnete, jaz pa svoje 
delo dokončujem%. In taka je bila. 

Dva dni pred sv. Matevžem l. 1827 so u "2. letu 
svoje starosti umerli. Zraven stolne cirkve pri sv. A ndrašu 
počivajo, ali njihov spomin po vsej lavantinski škofiji 
slovi. Njihov nastopnik, prečastiti gospod stolni prošt 
Frane Fridrih in več častivrednih duhovnov, so jim rezan 
kamen oskerbeli u slaven spomin in u zahvalo toliko 
dobrega, ki so ga verli Slovenec svoji domačiji, in skerbni 
duhovski vladar celi škofiji storili. 

Lepa in resnična je beseda, ki se na njihovem grobu 
bere: ,Spomin pravičnega bode večen!" Psal. 
111, 7. 

13. Mihael Zagajšek, 


neutruden delavec u Gospodovem vinogradu. 


(Drobt, 1849.) 


Tri ure pod Celjem za železnoj cestoj je imenitna 
stara župnija Ponikva imenovana, mati vseh župnij 
sedanje šmarske dekanije. Pravijo, da je imela svoje dni 
župnika in dvanajst kaplanov, po celi veliki stari žup- 
niji pa da je bilo šest podružnic, kder so duhovniki 
prebivali in svoje okolice oskerbovali. Vsako saboto so 
se zverstili. Šest kaplanov je prišlo domu, šest jih je na 
podružnice šlo; župnik so pa kakor oča doma varovali. 
Po malem so se hčeri od svoje matere odkrušile, in 
devet župnij je iz ene prirastlo. Hčeri so obogatele, mati 
pa obožala, kakor se rado po svetu godi. Stara čast je 
pa še Ponikvi ostala, da so morali na veliko križevo vsi 
župniki k svoji stari materi priti, in u procesiji pred 
domačim župnikom iti. Pa tudi ta čast je za rajnega 
cesarja Jožefa II. minila. Tako na svetu vse mine in se 
premeni. 

Ponkovska župnija je pa tudi svoje dni po svojih 
mašnikih slovela, ker nij bilo blizu druge duhovnije, ki 
bi bila toliko rojakov mašnikov imela, kakor ponkovska. 
In ta je bila svoje dni velika čast, ker nij bilo šol po 
deželi, nij bilo učelišč po mestih. Skerbni duhovniki so 
mladenče poštenih starišev in pa prebrisane glave sami 
učili, in jih potem u Gradec, u Ljubljano, ali pa u Ce- 
lovec poslali se izšolat. Pa je bil redek toliko srečen 

domač rojak; večidel so bili duhovski pastirji po Štajar- 
skem iz Goriške doma. 

Med Ponkovljani najimenitneji gospod, čeravno po- 
nižen in svetu neznan, so bili rajni Mihael Zagajšek, 
mož po volji božji, priden in bogaljuben, da je malo 
takih na svetu. MRojeni so bili l. 1739 za Gajem, na 
imenitnem stanu zraven sedanje železne ceste, premož- 
nih, bogaboječih starišev sin. )Pobožna mati je otroka 
nevarno bolenega Mariji izročila; bili so toraj vse žive 
dni posebno goreč Marijin častilec. Nek duhovski gospod 
u lemberškem tergu so jih perve šole učili, ne le brati 
in pisati, ampak tudi Bogu lepo služiti; zakaj učenost 
brez čednosti je evet brez sadja — jabelko zvunaj lepo 
rudeče, gnjilo pa znotraj. 

Stariši radi svoje sine u duhovski stan tiščijo, ter 
mislijo, da mašniki dobro živijo in pa imajo na cente 
blaga. Tudi mladenče mika mašni stan, ki ga po lupini 
gledajo. Veliko se jih za vse svoje žive dni goljufa, u 
duhovstvu sreče ne najde, pa tudi drugim sreče ne da. 
In to je dvojna nesreča. Potreba je toraj mladenče dobro 
poskusiti, česa u duhovskem stanu iščejo. Tako so ne- 
kdajni ponkovški župnik Martin Jurešič storili, ter 
so mladega zagajskega Miheta poklicali, poprej ko so ga 
stariši u mestne šole poslali. ,Xaj pa misliš biti, moj 
Miha, da se u šole odpravljaš?" ga častitljivi gospod po- 
prašajo. ,,Mašnik bi rad bil, če mi Bog srečo da" — 
mladeneč odgovori. ,Grotovo misliš, da mašniki veliko 
denarjev imajo, pa dobro jed0 in pijo; in zato bi rad u 
duhovsko službo prišel? Nikar ne misli tega; le po ma- 
lem imamo, pa še to vse naše nij, ampak cirkve in 
pa ubogih." Lepo pohlevno mladi Zagajšek gospodu od- 
govori: ,,Le zato bi rad mašnik bil, da bi dušam u ne- 
besa pomagal", Veselo župnik mladega šolca blagoslovijo, 
mu srečo želijo in ga po premoženju obdarujejo. — 
Lepo je mladenček začel, še lepše je starček sklenil, 

Blagor mladenču, ki s takim namenom svoj dom zapusti; 
njegov pot bo srečen. 

U tistih starih časih je še rojenstvo veljalo, huda 
pravica, katero je gospoda do otrok svojih kmetov imela. 
Kmet nij smel svojega sina u šolo dati, mu ne iz oblasti 
gospoda pomagati, ako ga odkupil nij. Bil je tisti čas 
na Hotunjski graščini grozno hudoben gospod, kateri. nij 
nobenemu sinu svojih kmetov u šolo dal. Mihael Golež, 
njegov rojenec, je moral pobegniti in u šolah svoje ime 
zatajiti, da ga hudobnež izvedel nij. Dal ga je u Ljub- 
ljani in u Celoveu iskati, pa nij zanj izvedel; Jožef Riba 
se je imenoval. Oča je bil tepen za svojega sina; še le 
po smerti grozovitneža je prišel verli šolec na svetlo. 
Tudi na Zagajskega mu je merzelo, da se je šolal; pa 
k sreči nij bil u njegovi oblasti. Kregal je uradnika 
Razbelske graščine, pokaj Zagajskega sina u šoli terpi, 
rekoč: , Ako bodo kmetje gospodje, kaj pa bojo najni 
otroci?" Ali modri in mili gospod Hotunjskemu veli: — 
, Hočejo gosposki otroci pridni biti, ne bojo kruha stra- 
dali; so pa za nič, se jim prav godi, če kaj iz njih nij. 
Zagajskemu pa ne bom branil sreče, ker ga Bog u du- 
hovski stan kliče." — 'Tako je gospoda svoje dni kme- 
tom u šolo branila, zdaj pa sili. Radi bi bili kmetje 
svoje otroke u šolo dali, pa nijso smeli, ali nijso mogli. 
Zdaj bi lehko, pa jih je veliko, ki nočejo. NHvaležno bi 
pa naj tudi svojo sedanjo srečo spoznali, da so sami 
svoji, kar je prav — naj bi to svojo srečo sebi in otro- 
kom ne u hudo, temveč u dobro obernili. Vertoglaveu 
samosvojost in pa slepcu luč u roke. Svoboda je va- 
ručke potrebna, da se ne pobije; njej je va- 
ručka modrost, varih pa strah božji. 

Kdor želi srečne starosti učakati, se ne sme u 
mladih letih razvaditi; česar mladeneč preveč ali pre- 
dobro ima, mu na stare dni pomanjkuje. Taka se šolcem 
rada zgodi. Zagajšeku je bila druga. Po malem so doma 

živeli, dobrega ne navajeni; pa tudi n mestu so le borni 
živež imeli, le toliko, da nijso lačni bili. Skerbna mati 
je svojemu Miheju rezancev doma naredila, in mu jih 
polne škatlje u Gradec pošiljala. Dober mož, ki je po- 
gosto u nemški Gradec hodil, se je za Gajem oglasil, in 
Zagajskemu rezance nosil. Dandanašnji pa hočejo dijaki 
le polne mošnje dvajsetie imeti; malokateri bi rezance 
za ljubo vzel. Domačega živeža se odvadijo; zategadel 
jim pa tudi potem miza lehko dobra nij. Srečen, kdor 
razvade prijatel nij. U mladih letih stradati je huda, pa 
se predobrega razvaditi še hujše. 

Latinske šole in modroslovje so u nemškem Gradcu 
dogotovili, po osmi šoli so jih pa nadškof u Gorico po- 
klicali, kder so u duhovšnici deveto in deseto šolo imeli. 
— Svoje dni so vsi kraji Štajarske, Koroške in Kranj- 
ske dežele po desni strani Drave svojega nadškofa u 
Ogleju za teržaškem morjem imeli. Nad devetred let 
bode že, kar se je velika škofija iz Ogleja u laško Gorico 
preselila. Le nekoliko dekanij je po Štajarskem ljubljan- 
skemu škofu pripadalo. Goriški nadškof so do srede mosta 
u Mariboru birmovali u znamenje duhovske više oblasti. 
Vsi mladi duhovni od horvaške meje do tirolskih snež- 
nikov so morali u Gorico, se na maštvo izučevat. Tudi 
rajni Zagajšek so dve leti u goriški duhovšnici preživeli, 
so bili o veliki noči |. 1765 u mašnika posvečeni, in so 
tudi u Gorici novo mašo služili, ker jim je bilo predaleč 
k domu. — Lepo in veselo je opravilo svete nove maše, 
Veselijo se žlahta in znanci, hitijo na novo mašo bližnji 
sosedje in daljni ljudje, ker sploh pregovor veli: Ne za- 
mudi nove maše, če bi ravno podplate razderl. Pa ne 
spodobi se na novi maši velike pojedine imeti, plesati in 
posvetne dobre volje opravljati. Svete reči so za svete 
ljudi, ne za norčave, ali pa razuzdane. Boljše je preprosto 
novo mašo peti, pa božje angele svate imeti, kakor ve- 
liko truša, pobožnosti pa malo. 

Jeseni l. 1765 so se u Gospodov vinograd podali, 
in prišli na Slivnico za kaplana. Težavna je bila služba, 
dolgočasno u samotnem kraju; ali Zagajšek nijso bili 
boljšega vajeni, in so poldrugo leto veselo u bregovju 
služili. 

Mašnika pohlevnega in pridnega so povsodi ljudje 
in gospodje radi imeli. Poklicali so jih u Šent-Jurje za 
pomočnika, potem u Šmarje za kaplana; ali u kratkem 
so jih šentjurski gospod dekan, ki so imeli u imenu 
nadškofa u svoji obsegi oblast kaplane prestavljati in 
druge potrebne reči oskerbovati, za vikarja ali namest- 
nika svojega izvolili. Bili so višemu gospodu desna roka, 
pripravljeni za vsako delo, ne po sili, ampak z veseljem, 
zakaj vesele delavce vse rado ima. Kdor pa lepo služi, 
bo tudi dobro gospodaril; le u službi se človek gospo- 
dariti uči. 'Težavna župnija na Kalobju bila je udova, 
visoke gore in zapuščenega kraja so se bali, in župnika 
nijso mogli dobiti. Gospod dekan so svojega Zagajšeka 
nagovorili na Kalobje, da se jim je ravno tožilo po njih. 
Serčni Zagajšek se nijso bali ne kraja, ne ljudij; njihovo 
serce je le gorelo, dušam u nebesa pomagat. Blagor slu- 
žabniku, kateri se voljno poda, kamor ga gospod kliče; 
veče težave, lepše plačilo. 

Matere božje cirkev na Kalobju vidiš z železne ceste 
na desnici za starim gradom, kadar se iz Celja u Šent- 
Jurje pripeljaš. Farna cirkev verh visokega hriba stoji, 
in srenja krog hriba sloni; eno uro imaš do cirkve u 
breg hoditi. S hriba gledaš daleč po celjskem krogu, in 
blizu trideset cirkvij lehko našteješ. Prijazno te gleda 
sveta Uršula iz Koroškega, lehko hrovaške gore pozdraviš. 
Pohorje se tebi po severju odkriva, Planina je tebi južna 
soseda. Na to visoko goro je gospod Bog rajnega Zagaj- 
šeka čuvaja svoji čedi poklical; in tukaj so čuli in pasli 
ovčice Gospodove nad petdeset let, si užili veliko hude 
zime, pa tudi vročine. Nij jim bilo pretežko iz ljubezni 

do Jezusa in Marije, dušam u nebesa pomagat. Ne le 
s telesom, ampak tudi s sercem bili so na gori bliže 
nebes, 

, Srečna samota, ki sama srečo daš," pravi sv. Augu- 
štin. Kakor srečna — je pa tudi samota nevarna, ako 
ste si samota in praznota tovaršici. , Neprenehoma delaj, 
dn nikoli brez dela ne bodi; naj te skušnjava pri delu 
najde, oblasti do tebe imela ne bo" — uči sv. Jeronim, 
in tega nauka so se rajni Zagajšek deržali. Ne le pisali 
in brali, temveč tudi tesali in mizarsko so delali, kar je 
duši in truplu dobro služilo. Napravili so si lepo uložno 
omarico, ves nemški Gradec gledaš u njej na lesu pisan; 
tudi čedno uložena miza in stoli je bilo delo njihovih rok. 
Pa tudi na hišo božjo pozabili nijso. Najeli so umnega 
mizarja, ki jim je pomagal velik altar in leco iz ore- 
hovega lesa napraviti. — Tako so si kratek čas delali, 
zdravi in veseli. Nij dobro si neprenehoma glavo beliti, 
telo pa brez dela pustiti; tudi truplo se mora potiti, 
dokler duša počije: taka je za gospode potrebna, Kmetiču 
se pa truplo poti, duša pa večidel medli, brez nauka in 
molitve lehko vekomaj zaspi. Pač zlata beseda vsem velja: 
Moli in delaj! (Gospodar se lehko po strehi spozna, 
župnik pa po cirkvi; ona pokaže, kakega oskerbnika ima. 
Žalostna hvala bi za namestnika božjega bila, ako bi se 
stanica župnikova zlata svetila, po hiši božji pa pajče- 
vina visela. Dušnega pastirja dolžnost je skerbeti — 
vernih župljanov pa pridno pomagati, da se cirkve po- 
čedijo, vredno prebivališče tolikega Gospoda, ki nam vse 
da. To svojo dolžnost so rajni Zagajšek dobro spoznali, 
pa tudi zvesto dopolnili. Našli so na Kalobju dve cirkvi 
eno pri drugi, pa obedve zapuščeni. Eno podreti in drugo 
popraviti je kazalo, pa terdovratni ljudje za nobeno nijso 
bili pri volji. 

Prišli so goriški nadškof Rudolf, svetoželjen 
viši pastir, tudi Kalobje obiskovat. Bili so mož bogaboječ, 

Slomšek IU, 14 

pa tudi serčen. Prepevali so svete pesni in jih gred8 
svoje ovčice učili. Še se poje njihova serčna pesnica: 
» Usmiljeni Jezus, jaz ljubim te%. Škof so po versti po- 
pevali, in vsa cirkev je za njimi zapela. Kamor so prišli, 
so po dve pridigi naredili: pervo za pozdravljenje, drugo 
za slov6. Še pripovedujejo stari ljudje, kako so za njimi 
jokali, kadar so se dalje podali, Bili so pa tudi ostri, 
' kder je bilo potreba. Duhovski gospodje so jim branili 
na Kalobje u tolik hrih iti. Ali škof so djali: , Moji po- 
močniki hodijo za ovčicami po visokih gorah, kaj bi pa 
jaz za njimi ne šel?" | 

Na Kalohju najdejo cirkvi dve, pa dobre strehe no- 
bene. Naravnost Kalobčanom naročijo, cirkvico sv. Mar- 
jete opustiti, in farno cirkev Matere božje popraviti. Da 
se to zgodi, so sami kladvo vzeli, in podružnico povegrali, 
odvzemši ji posvečenje. Po tem so naredili iz stare cirkve 
kaplanijo, in so jeli župnijsko cirkev popravljati. Kadar 
so altar iz podružnice u veliko cirkev prenašali, se nij 
noben zidar upal podobo sv. Marjete z altarja vzeti, ker 
so se bali, da bi oplotek (nesreča) njega zadel, ki bi si 
kaj takega zlobil. Rajni Zagajšek pa sami podobo vzdig- 
nejo, in srečno prenesejo, ter so prazno vero ne le z be- 
sedo, ampak tudi z dejanjem poderli. 

Za rajnega cesarja Jožefa sov nekoliko zapovedanih 
praznikov overgli, kakor godove apostolov, rojstvo sv. 
Janeza kerstnika, Matere božje obiskovanje itd. Ljudje 
so preveč svetkov imeli, posvečevali so jih pa premalo, 
- le posedali, se pohajali, ali pa pijančevali so. Duhovska 
in deželska gosposka je te praznike u delavnike preme- 
nila, ali terdovratni ljudje le nijso hoteli delati ob so- 
praznikih ali nedelcih, in so rajši brez dela Bogu in sebi 
čas tratili; njega pa kleli, ki je za kako delo prijel. 
Ravno so Kalobčani zvonik čedno pokrili, le ometati 
nad linami in pobeliti ga so še imeli. 

Bil je kres, sopraznik sv. Janeza kerstnika, in zi- 

darji župnika uprašajo, ali hočejo delati ? ,Storite, kakor 
se vam prav zdi; jaz vam ne zapovem, pa tudi ne pre- 
povem". Dopoludne so praznovali, ali po kosilu so djali: 
»Kaj bomo celi dan počivali; u imenu božjem gremo le 
delat". U sredi večerke priburi prek hribov čern oblak, 
strela na Kalobju u novi zvonik udari, ter ga po sredi 
razkolje, da daleč po hribu šibre letijo. Delavcu nobe- 
nemu žalega storila nij. Nesreča je bila velika za žup- 
nika, ali praznoverni Kalobčani so jim jo še povečali. 
Od vseh krajev nad njih priletijo, rekoč: ,Kaj tako bote 
gospodarili ? Še le popravili smo z veliko težavo, in že je 
zopet vse razdrapano!" Župnik jih tolažijo, rekoč, ,da 
gromske strele saj oni poslali nijso". ,, Ravno vi ste krivi 
te nesreče — pravijo serditniki — pokaj pa daste tak 
sveti dan delati? Ali nij to očitna kazen?" 'Tako so se 
z dobrim gospodom ujedali, in jih hoteli lasati, ako bi 
ne bili zidarji poterdili, da jim nijso župnik ukazali, 
temveč da so se sami ob svojem dela lotili.. Tako po- 
sveten človek u nesreči le druge dolži, jih kolne in so- 
vraži, namestu da bi se u sveto božjo voljo podal. Tako 
praznovere še zdaj med ljudmi veliko krivice naredijo 
skozi krivo natolcevanje in dolženje. Bog nam ohrani 
prave čiste vere huč! 

Po malem so skerbni Zagajšek cirkev popravili in 
svoje stanovanje oskerbeli, če so ravno ubožno srenjo in 
pa sila težaven kraj imeli. , Človek komaraj — pravi 
Bog — in bom ti pomagal;" z božjo pomočjo se pa 
vse zgodi. Pri posvetnih skerbdh pa tudi duhovskih rečij 
pozabili nijso. Serčen pridgar in priden spovednik so bili, 
ne le domačim, ampak tudi sosedom, ki so hodili na 
Kalobje na božji pot. Njihova beseda je bila prav po 
domače, in ker je iz serca prišla, je tudi do serea segla. 
Najlepše je pa učilo njihovo lepo življenje. Imelo so bo- 
gaboječo sestro Ano, ki jih je gospodinila. Ljubi mir je 
bil pri hiši, pa tudi božji blagoslov. Nijsta imela veliko 

prihodkov, pa za toliko več zadovoljnosti, in kder ona 
prebiva, je tudi sreča doma. | | 

Slovenci so svoje dni malo kaj brati znali. Cele ' 
okolice si lehko prehodil, in nijsi človeka našel, ki bi se 
bil podpisati znal. Ako je cirkvenik za silo slovenski 
bral, je bil veliko obrajtan, in če je prišel rokodel k hiši, 
in je vedel pasijon ali pa kak evangelij iz bukvij pove- 
dati, so ga za preroka imeli. Nij bilo pa tudi knjig 
slovenskih med nami, razun evangelija, osem in šestdeset 
svetih pesnij, in pa kake stare Tobijeve bukve so se 


našle, pa si imel po dni hoda za njimi iti; nij jih bilo. 


na prodaj. Ta duhovna puščava je vsakega domoljuba u 
serce bolela; tudi rajnega Zagajšeka. Lotijo se slavnega 
dela in spišejo pervi naŠtajarskem pismenost 
ali gramatiko nemško-slovensko, po kateri se 
lehko Nemei slovenščine, Slovenci pa nemščine naučijo. 
Natisnil jo je u Celju 1791 Franc Jenko. Ime so pre- 
menili, in se Juri Zelenko imenovali. 

Naj si je ravno to delo le pervina — ne popol- 
noma bilo, vendar za toliko več velja, za kolikor manj 
so u svoji samoti in pa u začetku slovenskega slovstva 
prijatel pomoči imeli, — Tudi slovensko-nemški 
besednik ali slovar so spisali, marsikatero pol- 
noč prebedeli, težko delo dogotovit. Ali ravno so rajni. 
Valentin Vodnik svoj besednik oznanili, in tako je 
obadveh možev delo zaostalo. . Pozneje so svoj rokopis 
nekemu rodoljubu u Celje poslali, ki ga je ne le njim, 
ampak tudi nam zapravil. Velika škoda je to, katero so 
rajni sami obžalovali, rekoč, da je bilo veliko besed na- 
branih, ki so pozneje izmed ljudi izginile in pozabile se. 
Tudi molitvene bukvice, slovensko vertna- 
rijo, kerščansko djanstvo, in abecednik so 
spisali, kar pa nij na svetlo prišlo, ker so te spise le za 
svojo rabo imeli, Vse to priča, kako marljiv gospodič so 
bili, skerbni svojim rojakom za telesno in za duhovsko 


913. 


blago. In tako se človek u samotnem kraju dolgočasa, 
pa tudi samote ovaruje. Imeli so kot župnik starih mater 
za Gajem še veliko let živih. Na pohlevnega konja so 
se usedli, ter so pogosto jezdili svojo ljubo mater ob- 
iskovat. Da pa nijso na potu praznovali, so na konju 
sede nogovice pleli. Še na svoje stare dni so si tikavni 
' stolec naredili, in čedne pisane trake delali. Je prišla 
kaka znanka jih obiskovat, so ji po svetih naukih ne- 
koliko pračev svojega dela navergli, in marsikatero po- 
šteno deklino razveselili. Komur se tako delo smešno 
zdi, naj po pravici pove, ali nij stokrat boljše, kakor 
kvartati? , Ako ne bodete kakor otroci, veli Kristus, ne 
pojdete u nebeško kraljestvo." 

Samo enkrat so se imeli preseliti na Ponikvo, kder 
so bili rojeni. Pa tudi njim se je dopolnila sv. pisma 
beseda, da nij nikdo doma prerok. Ostali so toraj svoji 
čedi zvest pastir, dokler onemogli nijso, blizu petdeset 
let. Uprašali so jih škofov namestnik, ali si še kamo na 
bolje želijo na svoje stare dni? ,Nikamor drugam — so 
djali — kakor srečno u pokop." In taka je tudi bila. 
Starost eden in osemdesetih let jih je začela hudo tla- 
čiti, težavna župnija močno skerbeti. ,Duh je seer še 
voljen — so djali, ali mes6 je slabo, nevečne so moje 
kosti." Ob novem letu 1820 so prosili za počitek, se u 
kak kotec sveta podat, pregreške svoje mladosti obžalo- 
vat — kakor sami pišejo — in se na srečno pot u dolgo 
večnost pripravljat. | 

Kar so prosili, so dosegli, počivni prevžitek; toda 
priden delavec u Gospodovem vinogradu počivali nijso; 
do poslednjega izdihljeja so dušam u nebesa pomagali. 
Nij veče sreče, ne slajšega veselja na svetu, kakor ga 
najdejo dušni pastir u sredi čede svoje, če se lehko ž 
njo pohvalijo, kakor sv. Paul, rekoč: ,Vi ste moja krona, 
vi ste moje veselje", Tudi rajni Zagajšek so bili u sredi 
svojih ovčic, kakor oča u sredi svojih otrok. Večidel vse 

so kerstili, vse gospodarje in gospodinje poročili, poznali 
vsakega po imenu in videli prirasti teh 50 let, kar so 
na Kalobju župnik bili, nov zarod. Ljudje jih nijso radi 
izgubili, pa tudi staremu gospodu se je tožilo po visoki 
gori, katere so bili navajeni, pa še več po cirkvi svoje 
ljube matere Marije. Ostali so toraj na Kalobju, se pre- 
selili iz župnijskega stanovanja u kaplanijo in so lepo 
opravljali službo božjo kakor poprej, večidel ljudij sami 
izpovedali in besedo božjo oznanovali, čeravno nad osem- 
deset let star mož. 'Tako sveta želja starost omladi. 

Kakor mora kmetič na jesen skerbno sadje nabirati 
in za zimo spravljati, da bo imel česar živeti, tako 'naj 
pridno tudi starček dobra dela opravlja po svojem pre- 
moženju, ako hoče bogat u večnost iti. Zato so rajni 
Zagajšek za cirkve in pa na uboge obernili, kar so u 
poprejšnih letih prihranili. Pomagali so duhovniji uro u 
zvonik in orglje u cirkev omisliti. Toliko veselje so imeli 
z milim soglasjem, da so se hoteli štir in osemdeset let 
star mož še orgljanja naučiti, ter so si kupili mali klavir 
za poduk. Ali persti so bili že preokorni in za tako delo 
prestara moč. Spoznali so, da jele molitev najlepša 
godba za stare ljudi. Vse je rado ljubeznjivega 
starčka imelo; in prišel je, kdor rad, od kodar si bodi, nij jih 
zapustil brez pomoči, ali pa brez dobrega nauka. ,Kako 
sem vendar tolike starosti učakal?% — so večkrat svojim 
znancem djali. , Menim, da zato, kar nijsem bil u mladih 
letih dobrega razvajen, vse svoje žive dni sem imel te- 
žavno službo, sem večidel svojih let na enem kraju ostal, 
zadovoljen s tem, kar mi je dobri Bog dal." — 

Pač res je taka, da si človek slabo spremeni, ki si 
preveliko premenja, in kdor se veliko seli, si življenje 
krajša. Pa pozabiti saj ne smemo, da smo le popotniki : 
na tem svetu, in da ne vemo, kde nas čaka naš pokop. 
Tudi ljubeznjivi starček so se morali u svojem sedem 
in osemdesetem letu preseliti, in zapustiti svojo ljubo 

čredo. Kakor se po svetu rada godi, da mladi stare 
gerdo imajo, so si tudi rajni Zagajšek poskusili. Nijso 
imeli človeka, ki bi jim u cirkvi stregel bil, in so morali 
večkrat sami sveto mašo služiti. Mladi so starih dalje 
bolj čerteli, ker so čutili, da so stari več od njih ob- 
rajtani. Ljubi mir naredit, so si Zagajšek sela drugod 
iskali za svoje poslednje dni. Želeli so u spodnji Svetini 
(u Zaveršah), pri cirkvi Marije, svoje življenje skleniti, 
kamor so kot fantič s svojo materjo posebno radi u cir- 
kev hodili. Ker pa za njih prebivališča narednega tam 
bilo nij, so se k župnijski cirkvi sv. Vida preselili, z gore 
u dolino, svoje življenje u miru z Bogom in s vsemi 
ljudmi srečno sklenit. 

Priden delavec ne jenja, dokler mu solnce u božji 
milosti ne zajde, in ga večerni mrak počivati ne prisili; 
zakaj, kdor ostane do konca zvest, bo izveličan. Tako so 
tudi rajni Zagajšek na svojem novem selu pridgovali in 
službo božjo obhajali do poslednjega časa. Dajali so u 
bogaime, kolikor so premogli; omislili Svetini (podruž- 
nici) nove orglje, in svetemu Vidu lepe mašne bukve. 
Popisali so svoje poslednje naročilo. Žlahti nijso kaj iz- 
poročili, ampak so ji pomagali u življenju za potrebo, 
ker so vedeli, da duhovsko blago žlahti dobrega ne pri- 
nese. Mašnikovi dediči so ubogi in pa cirkev. Izročili so 
pol premoženja cirkveni zalogi, ki jim je počiven pre- 
vžitek dajala, pol pa na cirkve in za uboge. Tudi mladih 
duhovnov nijso pozabili, in so 500 goldinarjev srebra 
izporočili, naj se novim mašnikom.,:- Slovencem celjskega 
kroga, za obrest potrebne hukve kupijo, oni se pa raj- 
nega Zagajšeka pobožno spominjajo. Nij se kuharica z 
žlahto za njihovo premoženje tergala. 

, Stare omare — pravijo — nikar ne prestavljaj; 
hitro se ti bo razsula." Ta pregovor se je tudi rajnemu 
Zagajšeku dopolnil. Iz jasnega hriba so prišli u megljeno 
dolino, na mehko, pogosto celo kalno vodo; in ta preme- 

nitev jih je celo postarala. VU svojem osem in osem- 
desetem letu so še veliki teden vse opravljali, tudi posta 
nijso opustili; pa tudi čutili, da je na tem svetu za njih 
poslednja velika noč. Štirnajst dni po veliki noči oslabijo, 
in po svojega zdravnika pošljejo. Zdravila jim nijso po- 
magala, in ko jih zdravnik zopet obišče, ga na sedmino 
povabijo. Lepo se z Bogom spravijo, in se dajo prevideti. 
Z Bogom in s vsem svetom u miru rečejo po mizarja 
poslati, da jim mertvaško trugo naredi, da jo bom videl, 
poprej ko umerjem, so djali, zakaj poslednja ura se pri- 
bližuje. Lepo so umerli 9. majnika 1827, kakor so lepo 
in pravično živeli, Pri cirkvi Marije device u Svetini po- 
čivajo, katero so vse svoje žive dni posebno za svojo ' 
mater častili. Njihovo življenje bilo je čistemu studencu 
podobno, ki lepo tiho šumlja in travnike napaja. Bili so 
rajni Zagajšek žlahen kamen duhovskega stanu, ki se na 
skrivnem sveti, enaki ponižni vijolici, ki u samotnem 
kraju diši. Gotovo jih je Pastir vseh pastirjev veselo na 
plačilo zaklical, rekoč: , Pridi dober in zvest hlapec; ker 
si bil u malem zvest, te bom črez veliko postavil; pojdi 
u veselje svojega Gospoda!" — — Zaupam, da za nas 
Slovence, svoje ljube rojake, Boga prosijo. 

14. Štefan Rajh, 


visoko spoštovani duhovnik lavantinske škofije. 
(Drobt. 1854.) 


»,Pred cerkveni prag me položite, 
In po mojih persih v cerkev hodite. 
Ko bi prišel kedaj še na svet 
Hotel mašnik biti bi jaz spet; 
Fajmošter na svetu pa nikjer, 
Kakor biti u Dramlji spet pastir." " 


Ta lepa nadgrobnica se bere pri sv. Mariji Mag- 
daleni u Gorjancah na grobu rajnega častitega Štefana 
Rajha, kateri u Ribnici na Kranjskem rojeni, so bili 
42 let župnik u Dramlji, verli pridigar, moder mašnik 
in verli pastir, ki so imeli za resnico kakor za smeh 
zmiraj pravo besedo. Umerli so 81 let stari u Dramlji 
3. januarja 1826. 

,Na grobu rajnih, pravi sv. cirkveni učenik, 
se modro živeti učimo%. Na grobu pokojnega Šte- 
fana toraj postojmo, ter se učimo od tega svoje dni 
veliko slovečega moža in častitega duhovna drage zado- 
voljnosti u svojem stanu, katere je — žali Bog! — tako 


% Bolj gladko bi se te verste lehko glasile: 
Pred cirkveni prag me položite, 
V cirkev sim črez persi mi hodite! 
Ko bi prišel še kedaj na svet, 
Hotel biti jaz bi mašnik spet; 
Toda župnik na vsem svetu ni, 


Kakor le u Dramlji ljubljeni! 
Uredn. 

malo tudi u duhovskem stanu, po svetu, da si je ravno 
zadovoljnost polovica življenja, blaga mati, ki časno srečo 
in večno izveličanje za vse stanove u svojem krilu ima. 
»Kadar imamo živež in oblačilo, naj nam za- 
dosti bo, uči sv. Pavel; zakaj kateri hočejo 
obogateti (naj si bo na blagu ali na časti), padejo 
u skušnjavo in zadergo hudičevo, inuveliko 
nepridnih in škodljivih želij, ki človeka po- 
tope u pogubljenje in končanje." Ali kdor hoče 
zadovoljno živeti, mora od mladih nog zadovoljnosti vajen 
biti, vse za dobro vzeti, kar mu Bog da, kakor rajni 
Štefan Rajh, ki so radi u šali djali: ,Jaz sem vedno 
bogat (kar se po nemški reče: reich), ker sem s tem 
zadovoljen, kar imam", 

Rojeni u Ribnici, dobro znanem tergu na spodnjem 
Kranjskem, kder so marljivi rešetarji in lončarji doma, 
ki s svojoj lesenoj in glinastoj posodoj, z rešeti in siti, 
široko po svetu hodijo, je imel Štefan, kakor se vidi, 
ne premožne, pa poštene stariše, ki so mladenča učili, 
kakor stari Tobija svojega sina, rekoč: , Ne boj se, moj 
sin! revno sicer živimo, vendar veliko dobrega bomo 
imeli, ako se Boga bojimo, se vsega hudega varujemo 
in dobro delamo." 

U mladih letih se je Štefan učil pridno ubogati, 
zvesto delati in pa s slabo hrano in hodno obleko zado- 
voljen biti. Tako je izrastel mož dobu ali hrastu podoben, 
ki nepremakljivo na mestu stoji, kamor je svoje korenine 
zasadil, ter daja kraju senco in sad: zadovoljnega moža 
krasna podoba. 

Stariši radi svojim otrokom vse dovolijo, ker se za 
njihovo ljubezen boj$, in mislijo, da jih bodo deca radi 
imeli, ako jim vse po volji store. Pa samoglavni, ter- 
masti, kujavi, nepostrežni, izberljivi, kljubetni, na vse 
hudo razvajeni otroci svojih starišev ne ljubijo in se jih 
ne boje. Dokler so mladi, očetu in materi nagajajo, kadar 

njih strahu odrastejo, jih pa kolnejo, da se dopolni takim 
premehkim starišem, kar sv. Duh govori: ,Le ljubi 
negodno svojega otroka, in strašil te bo; 
igraj ž njim, in žalost ti bo narejal". — ,Bla- 
gor možu, ki je od svoje mladosti navajen Adamov jarem 
nositi": sam sebe zatajiti, težave življenja voljno nositi, 
poterpeti in pa za dobro vzeti, kar mu Bog da. Taka 
šola je zlata šola srečnega in zadovoljenega življenja; u 
tej šoli morajo stariši pervi svoje otroke imeti, ako ho- 
čejo, da jih bodo deca za ljubo imeli, kakor naš Štefan 
svoje ljube, čeravno revne stariše, katere so vse svoje 
žive dni u hvaležnem spominu imeli, in pri svoji drugi 
novi maši javno u svoji pridigi povedali, da jim je Bog 
samo zato tolike starosti učakati dal, ker so svojega 
očeta in mater preserčno ljubili, in dopolnili četerto božjo 
zapoved. ,Iz otroške ljubezni do svojih starišev, so djali, 
sem kot novoposvečeni mašnik z Dunaja u Ribnico po- 
toval, in jim sveto novo mašo pel; in danes, ko drugo 
novo mašo služim, in mojih starišev telesno tukaj nij, 
hočem Jezusa u presvetem rešnem 'Telesu tako dolgo 
u posvečenih rokah deržati in prositi, da mi obljubi, jih 
u nebesa vzeti, če bi še božjega obličja ne gledali." — 
Pač živa, zmiraj mlada ljubezen blagega sina do dobrih 
starišev, ki tudi u sivih lasih tako lepo cveti! Ona pa 
le tam prebiva, kder starišev moder strah in pa ljube- 
zen otroke redita. , Začetek modrosti je strah božji", uči. 
sv. Duh; kder njega nij, tudi prave ljubezni nij. 

Velike dote oča in mati Štefanu dati nijsta imela; 
pa bistra glava, blago serce in pa zdravo telo bilo je 
mladenča bogato premoženje. Mu po svetu pomagat 
dasta mladega verlega Štefana u šolo, ki je že bil prav 
pri moči, odraščen za vsako delo, pa tudi tako pri pa- 
meti, da se je vedel hudega varovati, in za vse dobro 
sam skerbeti. Le tak mladeneč naj gre po svetu, zapu- 
stivši očeta in mater, med ptuje, večidel malo prida ljudi, 

Nij dobro, da otroci prehitro stariše svoje zapustijo; na 
duši in truplu kilavi nijmajo pravega varha, ne straho-. 
neta, ne najdejo materne zlate skerbi, in so razgublje- 
nim piščetom podobni, ki kokljo zgubijo. Ljubezni med 
tako deco in stariši nobene prave nij, sreča take rodbine 
žive korenine nijma, in se po navadi hitro razleti. Ptuja 
rejaotrokjele mačuhnagoja, bodisiudeških 
redilnicah in varovalnicah še tako dobrih! 
Dete naj za materjo — otrok za očetom tako dolgo hodi, da 
si bo samo po svetu pomagati znalo. Ako perve šole otroci 
doma ne najdejo, vse svoje žive dni ostane kilav sad. 
Blagor sinu, komur je mati pervi, oča drugi, moder in 
pošten školnik še le tretji učitelj, ki nij samo učitelj, 
marveč tudi skerben kerščanski rednik! 'Take je Šte- 
fan imel. 

— Mlad in čverst korenjak, ki se je doma modro odredil, 
si lehko sam po svetu pomaga, naj si gre u šolo, ali u de- 
lalnico svojega kruha iskat; toraj mladeneč slabo kaže, ka- 
teremu stariši nikoli zadosti poslati ne morejo. Tak net8k je 
meglenjak ali pa zapravljivec, tat svojim starišem, bra- 
tom in sestram; verl mladeneč si vč hitro sam poma- 
gati, in se veseli, rajši svojim ljudem prej kaj poslati, 
kakor neprenehoma od njih jemati. Tako naš Štefan Rajh. 
U Gradec se u više šole poda, kajti so tisti čas posebno 
slovele; in ker se mladi in verli dijak čedno obnaša, 
najde pri plemeniti gospodi svoj kruh, kder več let žlah- 
nega stanu deco uči, in se navadi toliko čedne obnaše, 
ki ga je vsem priporočala, in mu vse žive dni prijeten 
duh dajala. Koliko verlih mladenčev ima obilno dragih 
lastnostij, glavo prebrisano, polno potrebnih vednostij, 
serce tudi pošteno; pa kaj pomaga, ako neotesani osta- 
nejo, dragemu kamenu podobni, ki u prahu brez svetlobe 
leži. Veče sreče toraj nij za nadepolnega mladenča, kakor 
če pride u hišo izobraženih, pa tudi poštenih ljudij, pri 
katerih njegove lepe lastnosti čedno svetlobo dobe, ki se 

u dejanju človeka sveti, in mu pravo prijetnost da, kakor 
našemu Štefanu, kojega je vse rado imelo. 

Poštenemu sinu kerščanskih starišev za duhovski 
stan najbolj serce igra, in tudi oča in mati za največo 
čast in veselje imata, kadar svojega sina kot mašnika 
k altarju peljata. (Oče mili, našim roditeljem to lepo 
misel in željo ohrani!) Po svojih in željah starišev se 
je Štefan u mašni stan podal, svoje šole u Gradeu do- 
veršil, perve duhovske rede ali blagoslove tudi u Gradcu 
prejel; u mašnika so bili pa blizu leta 1775 u Beču po- 
svečeni in so novo mašo u svojem rojstnem tergu služili, 
iz hvaležnosti do starišev in teržanov, kateri so jim za 
mašni stan potrebno prevžitno pismo dali. — Pač je za 
celo duhovnijo nova maša domačega rojaka veselje in 
čast! Župnija, ki dokaj svojih rojakov verlih mašnikov 
ima, je svete matere katoliške cirkve rožni vert; in taka 
je svoje dni bila poštena Ribnica; bili so pa tudi Štefan 
slava svojega kraja. Dobro nij za človeka, če se mu 
hitro predobro godi; prelehko se dobrega razvadi, težko, 
težko pa odvadi, in po preranih dobrotah na vselaj svojo 
zadovoljnost zgubi. 

Od kraja moraš u terdem vanolik in dokler si še 
mlad, pešec hoditi, ako se hočeš na stare dni zadovoljno 
u kočiji voziti. Tudi naš Štefan so začeli kot kaplan na 
visokih Kalobjah služiti, kder so si spomlad sami po 
polju salato brali, katero sta z župnikom (rajnim Mi- 
haelom Zagajšekom) jedla. Zadovoljnost pa vse težave 
polajša, vsako jed posladi; in s hriba se pride u dolino. 
Tudi gospod Štefan so se črez pol leta s Kalobja u 
Šmarje preselili, in u tej veliki duhovniji blizu sedem let 
služili. — Tri reči se Slovencem najbolj prikupijo: Zvona 
glas, orglarja milo petje, in pa mašnikova zgovornost ; 
po besedi duhovnik največ slovi. Sloveli so Štefan po 
svojih lepih pridigah, kakor ubranih citer mična glasba; 
so pa tudi znali povedati, kakor bi rožice sadil. Povabili 

so jih na vsako duhovsko slovesnost, in za vsako priliko 
so ljudem lično besedo prinesli, ki se je lepše prilegla, 
kakor bi godci zagodli. Že je minilo nad 45 let, pa še 
pomnim njih pridigo od sv. roženkranca. ,Lepe tri reči 
sem vam danes prinesel, so djali, — tri žlahne rože. 
Ako so ravno za letos rožice odcvetele, in je davnej že 
minil rožni evet, vendar sem vam za današnji praznik 
tri rože zbral: pervo belo lilijo, drugo rudečo vertnico, 
in rumeno solnčnico tretjo; podobe tri treh delov sve- 
tega roženkranca." — Radi smo rože duhali, in jih željno 
gledali, pa še rajši gospoda Štefana pridigo poslušali. Po 
celem potu, pri vsakem delu smo govorili od treh svetih 
rožic, koje so nam bili prinesli, Blagor možu, trikrat 
blagor dušnemu pastirju, ki strune svojega ljudstva pozng, 
im jih vč tako dobro ubrati! On ima svojega ljudstva 
serce, s sercem pa tudi vse. Kar on reče, česar le po- 
želi, vse se zgodi. 

Slovitega govornika so tudi drugod poželeli, in Šte- 
fana k sv. Jurju prestavili, kder je tistokrat dekanija 
bila; toda so le devet mescev pri tej župniji služili. 

L. 1784. se jim je tiha župnija sv. Marije Magda- 
lene u Gorjancah ponudila; ž njo so se zaročili, in ji 42. 
let zvest pastir ostali, do svoje smerti. Duhovnija dra- 
meljska, po bližnjem potoku tako zvana, se je l. 1762 od 
stare Ponikve odkrušila, in se po solnčnih vinskih gorah 
raztega; zato ji spodjanci Gorjance pravijo, Lega pri- 
jazna, pa župnijsko selo samotno in u lesu skrito, do- 
hodki po malem, tudi služba po hribih težavna; pa vse 
to je bilo raj za moža, ki so znali u malem srečno živeti, 
In črez potrebo ne poželeti. In to je življenja velika 
modrost, pa tudi dolžnost, da si jo človek osvoji, ako 
hoče dobre dni na ovem svetu imeti. Veliko bogastvo. 
je sreče vodenika; veliko skerbij, pa malo dobrega da. 
Imeniten stan, pa visoka čast je ledena gaz, po kateri 
človeku rado spoderkne, in više ko stoji, globeje obleži, 

če se dobro ne varuje. Le z edno žlico ješ, dosti da iz 
edne kupice piješ; in kadar tvoja ura priteče, seboj vsega 
tega ne poneseš, kar ti svet svojega ponuja. Pokaj se 
toliko goniš za prazni mak posvetne minljive sreče? So, 
ki se ženejo pa blagu; in več ko imajo, še več poželijo; 
kakor bi bili zato na svetu, da bi oni obogateli, in vsi 
drugi obožali! Oj zmota in goljufija! — So, ki se po 
viših službah stegajo, in više ko stopijo, še na više hi- 
tijo, in vse čerte, in ž njimi za vetrom letajo. Nijmajo 
pokoja, ne obstaje, kakor bi jim svet pretesen bil; in 
kaj jim poslednjič ostane? U kratkem se njihovo mesto 
več ne pozna. — Tudi duhovniki se dajo nepokojnemu 
duhu poditi od župnije na župnijo, iskati lepših krajev, 
boljših prihodkov, priti u veče časti; in kdor ne dobi, 
česar išče, misli da je nesrečen, in svoje više dolži, da 
so krivični, ker ne morejo vsem po volji storiti. To gna- 
nje ne da zvestih služabnikov božjih, ne srečnih, zado- 
voljnih ljudij, temveč le merz življenja in pa nezvestobo 
porodi; in tak človek na tem svetu drugega ne najde, 
kar bi mu zadostilo, ko grob. Prave časne in večne 
sreče pot se ne leta previsoko, se ne valja pregloboko, 
marveč po lepi ravnini zadovoljnosti gre, kakor so častiti 
Štefan hodili, ki so svojim prijatelom mnogokrat djali: 
»Naj bi še kdaj prišel na svet, hotel bi spet mašnik biti 
in župnik u Dramljah pri sv. Mariji Magdaleni. Vsega 
imam zadosti, čeravno ne veliko, ne preveč; toliko pa 
vselaj, kolikor potrebujem; kaj še pa hočem imeti?" 
Lepa zadovoljnost! Kaj pa človeku to srečo da? Zve- 
stoba stanu, da je človek službi kos, katero nastopi, in 
da je u svojem poslu mož, kakor so bili župnik Štefan. 

Minilo je že 28 let, kar je gospoda Štefana u Dram- 
ljah zmanjkalo, večidel ljudij je že pomerlo, ki so jih 
poznali, in že je drugi rod za njimi nastopil; pa rajnega 
pastirja ime še slovi. Radi pripovedujejo stari mladim 
od njih slavnih pridig in mogočne besede, kako so bili 

rajni Štefan hudobnim župljanom strah, dobrim pa oča. 
Radi primerjajo sedanje čase k svojim nekdanjim, rekoč: 
»Kaj bi rekli rajni gospod Štefan, ko bi se bilo to njih 
žive dni zgodilo? Bog ne daj, da bi se bil pri njih kdo 
tako obnesel!" Kmetič, ko je župnijski stan ugledal, se 
je že od daleč odkril, in spoštovaje povedal, kaj bi rad, 
pa tudi ponižno prejel, kar so mu rekli, Se gospodu 
župniku zameriti, je bil ljudij strah, u njihovi prijaznosti 
biti na svetu največa sreča in čast. Gorj6 je bilo, kadar 
so za kako napako u župniji izvedeli in se tiste lotili; 
vselaj jim je prišel sveti evangelij kakor nalašč za po- 
svarjenje. Slišati jih živo popisovati hudobo pregrehe in 
grešnika strašni pogin, je človeka groza obhajala; so pa 
tudi ljudje vse krivo med seboj popraviti hiteli, da nij 
gospodu na uho prišlo. Pa tudi župnik so svojo čredo 
nad vse na svetu radi imeli, ter deržali čez njo svojo 
mogočno roko. Gorje njemu, ki se je župnije ali cirkve- 
nih rečij prederzno lotil; on je zadel njih pastirsko oko. 
Po tem takem je pa tudi vsa duhovnija za njih dni u 
lepem miru živela, dobro slovela in imela pod njihovo 
pastirsko palico svoj zlati čas. 

Kakor vsako kraljestvo, ima tudi vsaka duhovnija 
svoje lepe, zlate dni; in kdo jih naredi, ko dober dušni 
pastir? oni so svoji verni srenji zlato solnce, Kdo so 
pa dober pastir? Ne vsaki taki, ko jih ljudje iralijo, 
rekoč: , To so dober gospod!" 

Župnik, kateri ljudem vse dovolijo, karkoli poželijo ; 
pri podružnicah opravil, kolikor hočejo, godee in strel, 
kakor radi, so dober gospod pa slab pastir, kojega le 
ovce vladajo, pa ne oni čedo. Duhovski pastir, kateri 
molčijo, če se po srenji pohujšanje dela, in kaj ne rečejo, 
da strahu pri hišah in reda pri cirkvi nij: so dober go- 
spod, da se Bogu usmili! Mladina odivja, odraščeni se 
u hudobijah zarastejo, in postarani umirajo brez pokore, 
kder so dober gospod. "Desetero dobrih pastirjev težko 

popravi, kar zapravi u kratkih letih en sam tak ,dober 
gospod", — 

Dober dušni pastir so svoji duhovniji dobra ura, 
ki skerbi, da se vse o pravem času zgodi; — glasen 
zvon, kateri kliče mlade in stare skerbno u hišo božjo 
k božjemu nauku in k vredni prejemi sv. zakramentov ; 

—— gromeča trom ba grešnikom, pa tudi oča spokor- 
jencem. Dober pastir so tudi skerben gospodar, da so 
veže božje čedne, da je služba božja slovesna, in je pri 
župniji prav veselo: to je dobrega pastirja delo, naj jih 
hudobni ravno grajajo, in terdovratneži čert6. ,Ako bi 
takim ljudem dopadel, bi služitelj božji ne bil," pravi 
sv. Paul. Kdor po hvali derhali hrepeni, nij bil dober 
pastir, in ne bo. Mladine lepo podučene in pa nedolžne 
žlahen cvet — možev in žen dobrega dejanja obilen sad, 
in pa starih spokorno življenje po duhovniji je dobrega 
pastirja pristna hvala in čast. Župnik morajo biti hudi, 
pa dobri tudi, kar je prav, kakor so rajni Štefan bili. 

Vsaka duhovnija ima svoje križe in težave, s kojimi 
jo Bog obišče. Tudi Gorjansko duhovnijo so za rajnega 
Štefana velike težave zadele. DL. 1810 se je pri domači 
cirkvi zvonik nenadoma poderl in kaplanijo porušil. K 
sreči so kaplan ravno pri kosilu bili, da jih nij ubilo, 
malo po tem je na gori pri sv. Uršuli u zvonik treščilo, 
in ji streho na dvoje razklalo. Velika žalost in skerb: 
kako bomo zidali, kako vse to postavili, je bila po oko- 
lici; ali župnik povzdignejo svoj glas, potolažijo u lepi 
pridigi svoje skerbne ovčice, podbudijo zaspane, in vsem 
serca ožive. Kakor mravlje so kamenje in les na samo 
besedo svojega pastirja vozili (ne daj Bog se jim usta- 
viti); še tisto leto so pozidali in obadva zvonika pokrili 
brez patrona, brez vsakega dragega komisijona so postavili 
tudi čedno kaplanijo. 

Bog jim je dobre letine dal, da so lehko pozabili, 
kar so svojim cirkvam in duhovnikom storili. — Tako 

se godi, kder dober pastir modro vlada, čeda pa rada 
uboga; ona ima zlate čase. 

Samo edno je bilo, kar verlega župnika Štefana po 
našem mnenju nij priporočalo: namreč, da jim nij bilo 
za ljudsko šolo mar. Pa mislim, da dobri dušni pa- 
stir so bili dobri šoli ravno tak priserčen prijatel, kakor 
so bili slabi šoli po vsej pravici sovražnik. ,,Bote videli, 
so večkrat svojim znancem djali, kaj bote hudega od 
slabih šol učakali. Brati in pisati bodo naši ljudje znali, 
moliti pa pozabili. Mladina bo u šolo hodila, delati pa 
pozabila in se prijela hudih navad. Veliko se bodo otroci 
naučili, česar jim vedeti nij potreba; le ubogati in pa 
Bogu lepo služiti ne. Prirastli nam bodo posvetni, raz- 
puščeni modrijani, pa tudi slabi kristijani, ki se ne bodo 
Boga bali, ne spoštovali svoje gosposke." Kdo more 
utajiti, da nij vse to naših slabih šol žalosten sad? Šole 
so se od tiste dobe pomnožile, število srečnih, bogabo- 
ječih ljudij pa pomanjšalo. Kako je to? Jeli so šole same 
na sebi kaj hudega? Kratko nikar! 

Šola je božji dar, dokler je kerščanska in pa 
prav pridna, u koji se deca učijo Boga spoznati in mu 


lepo služiti, stariše ubogati, gosposko spoštovati, ljubiti " 


svojo domovino, dopolnjevati vestno svoje dolžnosti, in pa 
zadovoljno živeti. Ako pa stariši le za nemško besedo 
svoje otroke u šolo pošiljajo, se le na šolo zanašajo, jih 
doma učiti, in tudi strahovati pa opuščajo, če oča in 
mati ne pogledata, kaj deca po poti u šolo in iz šole 
počn6 in s kom hodijo, nikdar ne pobarata kaj in kako 
se učijo; — kadar otroci pogosto iz šole ostajajo, eden 
dan grejo, po dva dni pa pasejo, doma otroke pestvajo 
ali se potepajo; — u šolah, katere nijmajo skerbnega, 
dosti ostrega učenika, ki otrokom vsako svojevoljo da, 
ali če jih postrahuje, oča in mati jezno nad školnika 
sežeta, ga u pričo otrok zmirjata in hudobni deci potuho 
dajata: take šole so iz pekla doma; bolje da bi jih ne 

bilo. Takih je, žali Bog! med nami preveč, dobrih pa 
premalo, ker naši ljudje naše šole premalo obrajtajo, 
prave skerbi za šolo nijmajo, in še to na domačem pragu 
pokvarijo, kar se u šoli dobrega zgodi. 

Prav so toraj Štefan imeli, da so se take šole bali; 
bolje šole nobene, kakor pa slabe; slabe šole sije u 
sedanjih časih hudič izbral, da bi človeški 
rod u cimi pokvaril. 

Kakor so u mladih letih gospod Štefan svoje pri- 
dige skerbno pisali, tako so si jih dali na stare dni brati, 
kadar jim nijso oči več nesle. O sredi tedna so poklicali 
Petra, svojega čitatelja, si pridigo za prihodnjo nedeljo 
ali praznik poiskat. So našli predmet za pridigo po volji, 
so si dali nekoliko pridgarja prebrati. Med branjem so 
svoje misli zbirali, dodali ali oddali, kakor jim je kazalo. 
U saboto so si rekli osnovo pridige še enkrat prebrati; 
ali kdor je slišal brati, in je potem njihovo pridigo čul, 
je slišal vse drugo, vso novo in živo, ki nij bila poprej 
brani kaj podobna. Le zerno so iz pridigarja pobrali, ter 
mu lepo prijetno oblačilo dali, da je bilo veselje. Tako 
so znali od leta u leto vedno nove, mične pridige sno- 
vati, kajti so bili moder, iznajdljiv mož. 

Moder mož je oster o pravem času, pa tudi usmi- 
ljen, kakor je potreba; negodna dobrota duhovnega go- 
spodarja je slabota, in župnija sirota, ki ima takega 
vladarja. Štefan pa so vedeli vsakemu versto, bodi si 
stanu ali starosti kakoršne rad; znali so biti usmilečni, 
pa tudi ostri. Še jim zameriti, so se ljudje huje bali, 
ko u vozo priti; in samo opominj: ,Kaj bojo gospod 
župnik rekli?" je dejanje in nehanje župljanov mno- 
gokrat in pa prav dotično odločil. Kakor so ljudje svo- 
jega duhovskega očeta spoštovali, tako so jih vsi duhovski 
in deželski gospodje radi imeli, in radi k njim prihajali 
na kratek čas. Smešne pa tudi modre so pravili, da je 
bilo veselje, pa tudi prijatelom prav ljubeznivo postregli, 

Je pa njihova ura za dobro voljo obtekla, jih nij nikdo 
premogel u družbi še tako veseli pomuditi; in kakor 
radi so svoje sosede na svojem domu pogostili, tako so 
se jih vedeli iznebiti, kadar so se jim predolgo mudili. 
Rekli so skrivaj kučijažem napreči; in ko so vozovi pred 
pragom upreženi stali, so se tudi ljubi gostje o pravem 
času odpeljali. 'Tako dejanje pa je za srečno, zdravo in 
veselo življenje potrebna modrost. Tudi židane volje se 
naveličaš, ako predolgo terpi; in kar je preveč, nij dobro, 
naj bo še tako sladko. | 

Starost je Štefana močno jela siliti; še drugo novo 
mašo učakati in svoje ljube ovčice, kakor stari očak Ja- 
kob svoje sinove, blagosloviti so želeli. Nad 40 let so 
za svoje, kakor dober pastir skerbeli, večidel župljanov 
so kerstili; nov rod so videli u veselih Gorjancih izrasti, 
in lehko so rekli po besedah sv. Paula: ,Naj bi ravno 
'vi (Dramljičani) deset tisoč učenikov imeli, vendar nij- 
mate veliko (duhovskih) očetov; zakaj u Kristusu Jezusu 
sem vas jaz po evangeliju rodil", — Šumeče slovesnosti 
nijso hoteli imeti, temveč tiho pobožnost pri novi maši, 
Povabili so svojih najboljih prijatelov u svate, . svojim 
domačim župljanom pa samo toliko oznanili, da bodo 
čez osem dni posebno svatovščino videli; naj le kolikor 
morejo k velikemu opravilu pridejo. Prišla je za časti- 
tega pastirja petdesetletna zlata nedelja, prijateli so ča- 
stitljivega sivčeka obdali, jim zeleno leskovo palico u 
roko podali, venec rožic na sivo glavo posadili, in jih 
tako čedno kakor starega Simeona u tempelj Gospodov 
peljali, druge nove maše služit. Slovesno pridigo so sami 
imeli; bila je poslednje sporočilo dobrega pastirja svojim 
dragim ovčicam, poslednje ,z Bogom!% Še zdaj jo pom- 
nijo, in stariši svojim otrokom in unukom pripovedajo. 
Naj tudi jaz nekoliko te slovesne pridige povem: 

, Oznanil sem vam, preljubi moji župljani, so djali, 
da bodete danes posebno ženitnino ali svadbo videli, Vi 

gledate svate, iščete ženina in neveste, pa ju ne najdete, 
in vendar so danes med nami. Poglejte, preljubi! ženin 
sem jaz, vaš stari župnik, ki ravno danes svojo drugo 
novo mašo obhajam, zahvaliti toliko dobrega Boga, ki 
mi je u svoji sveti službi dal doživeti petdeset let. Moja 
nevesta je sv. Marija Magdalena, naša župnijska pa- 
trona, s katero sem se pred 40 leti zaročil, in ji hočem 
zvest ostati do svoje smerti. Vodilja je Marija pre- 
čista devica (ki se u podružnici u Dobju časti), devir 
je sv. Til, naše župnije podružni priporočnik, in družica 
je sv. Uršula, naše duhovnije preljuba priprošnica. Moji 
ljubi svatje ste pa vi vsi, stari in mladi, moji du- 
hovski otroci. Obhajajte tedaj danes z menoj častitljivo 
gostijo moje druge nove maše, in mi pomagajte hvaliti 
Boga za toliko brezštevilnih dobrot, ki jih je meni vse 
žive dni Oča nebeški podelil, pa u meni svojega malo- 
vrednega namestnika tudi vam dal." To in tako so go- 
vorili častitljivi Štefan, poslušalci pa njih lepe besede u 
solzah topili. Bila je ta zlata petdesetoletnica lepa ve- 
čerka za ljubega pastirja, kateremu se je večerno solnce 
življenja še prijazno po hribih oziralo. 

Kakor si nijso hoteli visoko spoštovani Štefan ime- 
nitneje župnije, ne lepšega kraja preskerbeti, kar bi bili 
po svojih zaslugah in prijatelih lehko dosegli, tako nijso 
tudi za počivni prevžitek prosili, rekoč: ,Kamo se ho- 
čem na stare dni seliti? Stara omara naj pri miru stoji; 
kakor hitro jo premeziš, se ti bo zdrobila. Ravno tako 
je s starim človekom. Sem u Dramljah mojo moč pu- 
stil, naj še kosti tukaj pustim. Nijsem si drugam želel, 
in si tudi ne želim. In ako bi jaz spet na svet prišel, 
hotel bi zopet mašnik biti, in pa župnik nikder drugde, 
kakor u drameljski župniji." "Tako je bila zadovoljnost 
prijatelica njihovega življenja do smerti. Saj pa tudi nij 
lepo in prav, kar se tako pogosto godi, da se nehvaležni 
ljudje svojih starih, bolehnih duhovnov in pa cirkvenih 

služabnikov naveličajo, ž njimi nobenega poterpljenja 
nijmajo, ter jih tako dolgo nadlegujejo, da so prisiljeni, 
jih na svoje poslednje dni zapustiti in si med tujimi 
ljudmi pokopa iskati. Ako star oča in mati svojo hišo 
pred smertjo zapusti, gre blagoslov z očetom tudi od 
hiše. Ravno ta se župniji godi, ki svoje dušne pastirje 
iz duhovnije nepošteno spravi. Janeza evangelista, 90 let 
starega apostola, so verni kristijani na rokah u eirkev 
nosili, na rokah; kajti nij mogel sveti starček več hoditi. 
Drameljčani so pa svojega 81letnega župnika za roke u 
cirkev vodili, ker eel6 oslepeli nijso videli hoditi, pridi- 
govati in moliti so pa še vedno dobro znali. Slepi siro- 
mak so cele večerke po sobi gori in doli hodili, ter na 
glas roženkrane in litanije molili, Njihovo poslednje spo- 
ročilo je pa ravno tako posebno bilo, kakor preserčno. 
Rekli so, naj jih pred eirkveni prag pokopljejo, in črez 
njihove persi u cirkev hodijo; kar se je tudi bilo na ' 
svetih treh kraljev dan l. 1826 zgodilo. Na solnčnem 
komolcu pri sv. Mariji Magdaleni pri stranskih vratih 
počivajo, in njihov duhovski rejenček, prečastiti sedanji 
celjski opat Matija Vodušek," so jim dali u zahvalni: 
spomin lepo nadgrobnico uzidati, koji bi jaz še te zlate ' 
besede dodal: 

Bratje! k temu grobu se pristopite, 

Zadovoljni biti se učite! 


% Umerl dne 11. decembra 1. 1872. Ured. 

15. Frančišek Ksaverij Lušin, 


svetlo ogledalo svojim slovenskim rojakom. 


(Drobt. 1855.) 


,U večnem spominu bode pravični": go- 
vori sv. Duh. Prav je toraj in spodobi se, slavnega moža 
lepo življenje u živem spominu ohraniti in mlajim u po- 
snemo dati, ki je bil našega rodu verli evet, naše do- 
movine kinč, biser duhovskega stanu, slava dušnih viših 
pastirjev: rajni goriški nadknezoškof Frane Lušin, 
rojen za Homom, u imenitnej tinskej duhovniji na levem 
bregu bistre Drave, dve uri pod Celovcem, u starem 
Gorotanu. 

Kakoršno drevo, takošen je sad; jabelko daleč od 
debla ne pade: sploh pregovor pravi. Drevje se pa po 
svojem vertnarju pozna, ki sadunosnik obdeluje. Ravno 
tako se duhovnija pokaže, kakošne dušne ravnatelje je 
imela in še ima. U Tinjah so bili pobožni gospod Janez 
Punčart blizu 20 let kaplan, mož po volji božji, če- 
ravno ne po mislih sveta in njegovih častiteljev. Na leci 
-so bili marljivi duhovnik svojim poslušalcem Janez kerst- 
nik, glas upijočega u puščavi: , Prinesite pokore vredni 
sad; sekira je že zasajena." U spovednici so bili 
vernim Janez evangelist, učenec ljubezni, ki so ovčice 
neprenehoma k Jezusu vračali, ako se je katera na krivo 
stezo obernila. Duh dobrega pastirja je oživljal celo du- 
hovnijo, vsaka poštena hiša je bila Punčartova šola; tudi 
Lušinova za Homom, eno malo uro hoda od Tinj. 

Oča Lenard in mati Barbara sta imela celo kmetijo, 

po štiri hlapce, ravno toliko dekel, pa tudi dva pastirja. 


Strah božji je bil pri Lušinovih gospodar, sveta pobož- 
nost pa gospodinja. Nij bilo slišati kletve, ne krega, pa 
tudi nij bilo čuti opravljivih nesramnih marnov. Pogovori 
domačih so bili od poslednje pridige in od kerščanskega 
nauka. 'Nedolžno petje po večerih jim je delalo kratek 
čas, žebranje bilo je vsakega dneva, vsakega omizja za- 
četek in konec. U takem vertu lehko žlahno drevce pri- 
raste, kojega kužni veter u nežnih letih ne umori. Go- 
spodar resen in pravičen kakor Abraham, gospodinja 
dobra, usmiljenega serca, sta skerbela za svojo družino, 
kakor za svojo deco, da je lepo Bogu služila, pa tudi 
pridna bila doma, da je le poštena k hiši prišla, pa tudi 
poštena od hiše šla. Vsako leto hlapce in dekle preme- 
njati, še nij bila tisto dobo slaba navada; goste službe 
so redke suknje za družino, in malo prida za gospodar- 
stvo. Pregosto preseljevanje poslov je huda bolezen, ka- 
tera oznanuje družinčetu in gospodarju poštenja smertno 
nevarnost. 

Oča Lenard in mati Barbara (Puzpelnikova) sta 
imela dvoje otrok, hčerko Barbiko, in pa sina Franceja, 
ki se jima je ravno na sv. Frančiška Ksaverija dan l. 1781 
narodil, in svoje kerstno ime na svet prinesel, ga pa tudi 
apostolski mož vredno nosil. Perva šola je bila Lnšino- 
vemu Franceju doma. Mati je učila sina moliti in iz 
vsega serca Boga ljubiti; oča je privadil mladenčeka lepo 
ubogati in vse o pravem času storiti, kar je bila dolž- 
nost otroka. 'Tako se mladenčič u očetovi hiši na pot 


uravna, po koji večidel vse svoje žive dni hodi; kar pa 


doma pomanjkuje, ima šola doveršiti. Imeli so u Tinjah 
tisti čas pridnega šolskega učitelja, Jožefa 
Bedenika po imenu; in to je bila Lušinovega Franceka 
velika sreča. Skerbni učenik je prižgal nadepolnemu mla- 
denču luč, ki je vse žive dni tako lepo svetila; duhovniki so 
Francetovo dobro glavo in blago serce spoznali, in stariše 

govorili, da so sina u Celovec u nemške in potem 'tudi 
u latinske šole dali, naj bi kaj več znal, kakor za oralo 
deržati in če bode Bog dal, hoče tudi spoštovan duhov- 
nik biti. Tako so domači gospodje govorili, in ravno teh 
mislij so tudi stariši bili. Mašnika imeti je bila svoje 
dni za bogoljubne stariše največa sreča na svetu; in bla- 
gor mu, kdor apostola spodredi! Apostola plačilo bo tudi 
po obljubi Jezusovi njegov del. 

Z velikim veseljem je Lušinov France po šolah na- 
predoval, bistroumen in blag, bil je svojih učenikov ve- 
selje, in svojim tovarišem bela luč učenosti in vsake 
čednosti, posebno pa ljubeznivega serca.  Prijatelstvo 
mladih dnij najdalje terpi, in je korenini podobno, ki 
svoje odrastke skoz celo življenje poganja. Še na stare 
dni se rad človek od rajnih časov in prijatelov pogovarja, 
ki so mu u lepej vigredi dragi bili. Tudi Lušin svojih 
sošolcev pozabili nijso, marveč so jih radi u poprejšnih letih 
obiskovali, pozneje pa iz ptujih krajev pogosto jim pisali. 
Star prijatel in pa star denar; lehko se nanj 
zaneseš. Pošten mož ostane tudi zvest prijatel u vsaki 
prigodbi življenja; kdor se le po solneu prijatelov ozira, 
na takega se slabo upira, kdor mu zaupa. Lušin še uboge 
dekle nijso pozabili, ki je pri njihovih stariših pošteno 
služila, in so se svojemu nekdanjemu sohlapeu, duhovniku 
Jakobu Sejeu, s katerim sta u ednej postelji spala, 
iz Tridenta kot knozoškof zahvalili, ki jim je rajne smert 
naznanil, da bodo po njenih željah za pokojno deklo molili, 
Tako blago serce zna. 

Ljubezen starišev, bratov in sester do svojega di- 
jaka je večidel velika in lepa. Vsak bolji grižljej kruha 
njemu nes6, sebi pritergajo in poslednji krajcar dijaku 
dajo, celo u dolg se zakopljejo, naj bi le učenec srečno 
šolo doveršil. 'Tudi ljubezen sestre, Lušinove Barbike, 
se je čedno skazala, ko je brat France u Celoveu na 
ognjenci (vročinski bolezni, legru) hudo zbolel. Hitela je 

u Celovec in bolenemu bratu toliko skerbno stregla, da. 


je zopet srečno ozdravel; Barbika je pa od brata bolezen 
dobila, in je kratko po tem umerla. Mati Lušinova je 
hčeri stregla, in je ravno na tisti bolezni u treh tednih 
za hčerkoj u večnost šla. Bila sta oča Lenard in pa sin 
France sama; oča doma, sin pa u šolah. Doba raznih 
mislij je Franceja poskušati začela; lehko so se našli, 
ki so mlademu, izverstno omikanemu priprosti duhovski 
stan toliko ugrenili, da se je hotel u posvetno napotiti. 
Staremu očetu svojo misel razodene, in modri Lenard 
Franceju naravnost brez vsega serda veli: , Ako nočeš 
duhovnik biti, bodi pa kmet doma, in mi na stare dni 
pomagaj, kakor dober sin, ter boš za menoj Lušinovo 
imel", — Oče, je vam tako prav, bo tudi meni," mlad 
gospodič okoli 20 let star odgovori, in pokorno doma 
službo hlapca prevzame. — Blagor modrim starl- 
šem, ki otr0k u noben stan ne silijo; le pože- 
leti in otrokom svetovati, je starišev pravica in dolžnost. 
Blagor in blagor pa tudi otroku, kateri na svet očeta in 
matere povanča; blagoslov šterte zapovedi božje bo nje- 
gov del, kakor Lušinovemu Francetu. 

Pravijo, da je bil o napadu Francozov Lušinov 
dijak iz šole pobegnil iu se skrivaj ponoči domu pri- 
muznil, ter se brez vednosti starišev k hlapcem ulegel. 
Drugo jutro dijaka hišinja ugleda in materi hiti pravit, 
rekoč: , France je prišel!" Mati prestrašena u sobo k 
hlapcem pridirja prašat, kaj je? Sin materi odkritoserčno 
pov6, da ne bo više šol pometal, temveč hoče ratar 
(kmetovalec) hiti. Ta beseda materi serce prebode, de- 
loma, ker je že svojega Franceja pred altarjem gledala, 
deloma pa, ker se je ostrega očeta bala. Strahoma očetu 
mati rahlo pov6, kaj je France storil. Oča mirno od- 
raščenega sina pred-se pozove, rekoč: ,Si s hlapci spal 
in jedel, boš pa tudi ž njimi delal%. Ali je temu tako, 
in pa kedaj se je to zgodilo, se prav ne v6; pa to Je 

gotovo, da je Lušinov France po doveršeni 
osmi šoli pri očetu doma priden in zvest 
hlapec bil, in blizu dve leti po kmetovsko služil. 
Dolga lodnasta suknja bila je njegova obleka; njegova 
noša pametna, zaderžanje modro. Prijazno se je s vsakim 
sosedom pogovarjal, ponižno zakrivaje, kaj zna. Prigodilo 
se je, da ga že 70 let stari oča u Seneško graščino 
pošlje dače plačevat. Uradniki gospoda u kmetiški suknji 
ne spoznajo, in se po nemško čez nja pogovarjajo. Mladi 
Lušin jim pa u čednem jeziku tako modro povg, da go- 
spodje osterme in mladega kmeta spoštujejo. — Mlade- 
neč! ne ponujaj brez potrebe drugim, kar znaš; samo- 
svoja hvala je smrad; govori malo, pa tisto dobro; tako 
bo tebi čast. 

Kar je oča ukazal, je mladi Lušin u gospodarstvu 
zgotovil; nij bilo oporeke med sinom in očetom. Za 
vsako delo je prijel, in ob teržnih dnevih na rami 
u Celovec na prodaj nosil, bodi si maslo, jajca in kaj 
takega. Nakupil je za dom potrebnih stvarij, in očetu 
na tenko vse odrajtal. Po pivnicah posedati, tobak ka- 
diti ah pa igrati, je modremu možu merzelo, ker je ve- 
del, da taki kratki časi kmetu strehe prederajo, in da 
dobre volje rado mošnje kolje, pa tudi ljudi, ki se iz 
— sejmov gredč pijani radi tepo in pogosto radi kervavo 
koljejo, pa tudi do smerti ranijo, potem tožujejo in pa 
ječe polnijo. Kakor priden mladi kmet je bil France pri 
vsakem delu pervi. Po zimi je čversto cepi sukal, o 
vigredi za oralo deržal, in po letu kosil s slamnatim po- 
reselnom opasan, na katerem kosir visi; coklje na nogah 
jo je po senožeti s hlapci mahal, da je bilo veselje. 
Senena košnja je bila, in delo težko. 'Senokosi se po- 
skušajo. Mladi Lušin jo pred sohlapei reže, ali težko na- 
stopniku pete odnaša, in na koncu cel6 opeša. ,Nijsem 
za tako delo!" začne misliti; ,Bog mi je dal više last- 
nosti, in me u drug stan kliče. Moji prijateli me vabijo, 

katere sem kot tovariše popustil. Hočem kmetiško suknjo 
sleči, in obleči duhovsko." "Tako si je France pomislil, 
se z duhovskim pastirjem posvetoval, ter je na jesen 
svojemu domu in kmetiškemu delu na vselaj slov0 dal. 
— Srečen mladeneč, katerega Bog u viši stan zakliče; 
kdor svoj poklic prav spozna, u svojem stanu zadovoljno 
živi in vselaj srečo ima. 

Z veseljem nadepolnega Lušina kerški knezoškof u 
duhovšnico vzamejo, radostno tovariša gmetni tovariši 
sprejmejo, rekoč: , Bodi z nami, France! bodi naš na vselaj !% 
Ker je bil hlapec nu malem zvest, ga je Gospod nad veliko 
postavil. Leta 1804 so ga u mašnika posvetili, 
in veselo je u Tinjah, kder je kerščen bil, tudi novo mašo 
- pel. Nova maša rojaka je poštene duhovnije največa čast 
— sina starišem in žlahti najslaje veselje, ako očetu in 
materi presveti kruh angelski pervič iz posvečenih rok 
deli. Koga to videti veselja solze ne polijejo ? — Ali tega 
veselja Lušinovi nijso učakali. Oča Lenard je malo po- 
prej l. 1804 umerl. Kmetijo je France svojemu bratanu 
Jožefu Lušinu prav dober kup dal, ali bratanec je za to 
dobroto Francu slabo hvalo vedel; po ceni povegranih 
denarjev je Franca plačal; in tako je edini sin le malo 
dote po očetu prejel. Ali krivično blago do tretjega rodu 
ne seže, uči sv. Duh, in to resnico nam Lušinov stan 
poterdi. Poslednji lastnik Lušinovih je l. 1852 na cesti 
iz Velikovca žalostno smert storil, in Lušinova kmetija 
je u ptujih rokah. Bog je pa Francu storjeno krivico 
obilno povernil, ki je vse-Bogu izporočil, in si u duhov- 
skem stanu Gospoda za svoj del izbral, Dobra soseda, 
Pokajnska selakinja, je gospodu Lušinu, mlademu maš- 
niku, lepo gostijo odslužila, in jih kakor duhovna mati 
s vsem potrebnim po svojej strani obilno preskerbela. — 
Tako Bog svojih ne zapusti, ki njemu iz serca svoje pote 
izroči. 

Smo gledali pridnega šolca in zvestega hlapca, po- 

glejmo še verlega pastirja dušnega, kojemu 
je Bog veliko zaupal. U Celovcu pri poglavitnej cirkvi 
kaplan so oči, glavo in serce Lušin na obedve strani 
marljivega duhovnika skerbno obračali, skerbeli kakti 
dušni pastir za vse stanove, nijso imenitnih gospodov na 
smertni postelji u nemar pustili, pa tudi dekle, berača 
nijso obiskati pozabili, tolažili žalostne, učili nevedne, 
pomagali revnim po svoji moči. Blagemu možu so se 
vsaka vrata odperla, slednje serce jim je otvorjeno stalo. 
Posebno so jih dijaki radi obiskovali, kojim so bili po 
očetovo prijatel in moder voditelj. — So po enej strani 
u vinogradu Gospodovem pridno delali, tudi po drugej 
strani učenosti, duhovskemu stanu toliko potrebne, nijso 
zanemarili, marveč so se po noči radi učili in u bogo- 
znanosti neprenehoma napredovali. Bila je njihova lepa 
duša modri devici podobna, ki je svetilu za obilno olja 
skerbela, s kojim bo drugim lepo svetila. U iztočnih 
(juternih) jezikih, ki so u razum sv. pisma najbolj 
potrebni, so se gospod Lušin tako čedno poznanili, da so 
na Dunaju l. 1807 pervo ostro poskušnjo doktorstva 
slavno obstali, in so jih prihodnje leto 1808 bogoslovcem 
u Gradeu za učenika sv. pisma postavili. Čem zvesteje 
so služili, tem veče službe so se jim izročevale. Bili so 
nunam Elizabetnicam spovednik, odleta 1810 do 1814 
modroslovcem ljubljen pridigar, in leta 1815 učelišča 
slavni vodja (rektor magnificus). Moder učitelj mladeži, 
blagodušen svetovalec tovarišem so Lušin toliko vsem 
ustregli, da so jih leta 1818 modrosloveem za učeniškega 
vodjo dali. Nij dobroserčnega, ponižnega moža in gospoda 
grozilo svoje rejence ne le pogosto u šoli, marveč tudi 
doma obiskovati, jim pomagati in jih u vse dobro pod- 
bujati. So pa šolski prazniki došli, so se pešec čez hribe 
u ljubo domovino podali, svojih ljubih prijatelov, nekdaj- 
nih sošolcev obiskovat, kajti nijso imeli bratov, ne se- 
stric več živih. Tako so živeli, delali zadovoljni in veseli 

do 1. 1820 tiho in ponižno, žlahnemu kamenu u zemlji 
podobni, ki se tudi skrivaj svetli. 


Rajni svitli cesar Frane I. so gospoda Lušina 
za drag biser u svojej njivi spoznali, ter jih za svetlo 
luč še na viši svečnik postavili, za svetovalca de- 
želske vlade u Insbruk na Tirolsko. Moder 
mož se visoke službe ne ustraši, pa je tudi prederzno 
ne zadene, ampak skerbi vse svoje dolžnosti prav spo- 
znati in opravljati. Toraj tudi ponižnega Lušina nij bilo 
sram k tedanjemu graškemu vladnemu svetovalcu Ignaciju 
Cimermanu, potlejnemu lavantinskemu knezoškofu, u 
šolo hoditi in se učiti težavnih opravil prihodnje svoje 
nove službe. Kako zvesto so gospod Lušin svojo važno 
visoko službo u Tirolah opravljali, in kako jako so svo- 
jemu svitlemu cesarju dopadali, prelepo dokazuje to, da so 
jih. svitli cesar Franc l. 1823, za knezoškofa staremu 
imenitnemu mestu Tridentu povzdignili. Bistroumni 
in ponižni mož in gospod se te visoke časti, pa tudi teže 
pervikrat prestrašijo, ter svitlega cesarja prav lepo pro- 
sijo, jim to nalogo preložiti, rekoč: ,Imela je dosihdob 
tridentinska škofija sploh knezoškofe žlahnega rodu, ima 
trid. cirkev korarje žlahnike; kako bom jaz, priprostega 
kmeta sin, takim vladika?" Meni je lehko, narediti 
žlahnike, so svitli cesar rajni Frane djali, pa ne apostole. 
Naj ste Lušin ravno kmečkega stanu, se vendar na vas 
zanesem, da hočete apostolski škof biti." — Pač beseda 
cesarja vredna! 


Bili so Lušin pervi koroških Slovencev in pa kmeč- 
kega rodu u škofa povišani. 'To novico slišati so rajni 
Jakob Pamulič, tedajni celovški stolni prošt in general- 
vikar, djali: ,Prav iz serca me veseli, da so naš gospod 
Lušin, Slovenec, škof postali; Slovence veliko obrajtam !" 
Nekoliko mescev pozneje so svitli cesar visoko poštova- 
nega Pauliča za kerškega knezoškofa izvolili, tudi Slo- 

venca, kojih je uboga mati Borovljanka na polju pod 
milim Bogom za nekim križem povila. 

Bolje ko so bili povišani, bolje so se u sereu po- 
nižali, obiskovali svoje prijatele in svoje kraje, slovo 
jemat. L. 1824. so došli novoizvoljeni trid. knezoškof u 
svoj rojstni kraj, so prijazno vse svoje znance poiskali, 
so svojo duhovno mater, ki je bila obožala, cel6 pod 
strehoj na dilah prav po sinovsko z obiskanjem oveselili, 
se poslovili in kakor prost duhovnik so na Tirolsko po- 
tovali. Do koroške meje se z nekim uradnikom pripe- 
ljajo, ki jih poznal nij. Ko jih na meji ce. kr. oblastnik 
za popotni list potirja, in novega knezoškofa počasti, jih 
tovariš ponižno za zamero prosi, da jih gredoma nij prav 
počastil. ,,Prijatel! so djali gospod Lušin, najte dobro 
biti; me veseli, da sva prijatela". Na prenočišču jih 
ravno u tistem kraju neki dekan napade, in jih brez vse 
potrebe in pravice napenja, kdo da so, od kodej pridejo 
in kamo gredo, kakor je novolačnikov slaba navada. 
Prijazni Lušin jo odvijajo kolikor mogoče; kadar pa nad- 
ležniku ustreči ne morejo, ga na stran pozovejo, rekoč: 
, tridentinski knezoškof vas prosi: ne bodite popotnikom 
brez potrebe nadležni", Lep nauk za radovedeže. U 
Solnemgradu u škofa posvečeni so jeseni l. 1824 svojo 
škofijo nastopili. 

Kakor je rada navada, so Tridentinci ptujega moža, 
svojega novega škofa, nizkorojenega izpod brega gledali, 
in Lahi u zasmeh za Nemca imeli; ko so pa žlahne 
lastnosti višipastirja spoznali, so jih nad vse visoko spo- 
štovali in kakor očeta ljubili; pa tudi po pravici. Bili 
so vsem skerben dušni pastir, ubogim pa oča, iskaje 
vsako priložnost svojim hasniti. Mesto Trident je bilo 
po versti poglavitnih varošev obsojeno jedilsko plačo od 
vsega blaga dajati, katero skozi mestna vrata pride. 
Milostni knezoškof se k svitlemu cesarju podajo, dopričat, 
da tridentinsko mesto med poglavitne varoše ne gre, ter 

milostnega cesarja naprosijo, da mesto te dače oprosti. 
To veselo novico zvedeti mestljani svojemu knezoškofu 
naproti tek6, pred mestom konje odprežejo, in svojega 
očeta samotež 'na dom peljajo. — Bogati prihodki ško- 
fijstva so bili premoženje ubogih; prejemali so obilno, 
pa delili še obilneje, si nabiraje zakladov u nebesih, ko- 
jih tatje ne ukradejo, erja ne sne. Plačilo so jim bile 
solze zahvale, katere so se za njimi po vsej škofiji točile, 
ko so se iz Tridenta na Tirolskem u Levov 
na daljno Poljsko leta 1834 preselili. Duhovščina je 
obžalovala zgubo očeta, verna čeda skerbnega pastirja. 
Mila je bila beseda Lušinova, kakor svoje dni sv. Paula 
Efežanom: , Ne bote više gledali mojega obličja". Pastir 
so odšli, ali njihova slavna dela so ostala, na novo urav- 
nano "seminišče, omlajena škofija, kojo so 10 let toliko 
skerbno po visokih hribih in dolinah obiskovali in po 
očetovo za vse skerbeli, | 

Veliko Poljsko je trebalo tisti čas čverstega, pa 
tudi modrega metropolita, kateri bi poljsko be- 
sedo razumel, pa tudi bil steber austrijanske cesarovine. 
Rajni cesar Franc so iskali takošnega moža in svojega 
Lušina. mislijo najti, ki rojen Slovenec se poljskega lehko 
lotili, pa tudi gola ljubezen si serca Poljcev bodo hitro 
osvojili. Ali človek obrača, Bog pa oberne. 

Modri knezoškof novo težo dobro spoznajo, in svo- 
jemu eesarju in najvišemu namestniku Kristusovemu na 
svetu, papežu, iz serca pokorni, se voljno podajo na dolgo 
poti iz laških Tirol u daljno Galicijo. Gredoč obiščejo Celovec 
in poslednjekrat svoj rojstni kraj, obdarujejo svojo žlahto 
in vzamejo od svojih slovo, kakor Abraham popotnik. 
Došli so srečno u poglavitno mesto Levov, pa našli 
merzel kraj za svoje vneto serce. Poljaki jim serce nijso 
odperli, jih ne sprejeli, kakor so blaženi mož po pravici 
želeli. U kratkem očividno spoznajo, da se ljubezen po- 
siliti ne da, in da ne bodo nikoli prav na Poljskem doma, 

In ker prisiljena reč dobrega ne stori, prosijo milosti- 
vega cesarja, naj jih na kako si bodi službo prestavijo, 
in če jim druge ne, naj jim lavantinsko stolno proštijo 
dajo; kajti je bolje malo službo prav in zvesto, kakor 
še toliko pa nepopolnoma opravljati. 

Svitli cesar poštovanega Lušina radi uslišijo, in jim 
goriško stolico nadškofa in pervaka Ilirske odločijo, 
katera je ravno tisto leto po smerti nepozabljivega J o- 
žefa Balanta novega višipastirja željno čakala. U 
ednem letu so se zopet selili, gredč se mudili na šta- 
jarskej Slatini, potem u Koroškej Beli, se okrevati in na 
novo apostolsko delo pripraviti. Ravno na malo Gospoj- 
nico 1835 so jih Goričani slavno sprejeli, veseli toliko 
slavno znanega nadškofa dobiti, ogelni kamen, katerega 
so ljudski zidarji odvergli. Serca ovčic in višipastirja so 
se lehko in hitro podomačila, kajti je Lušinu slovenska 
in italijanska beseda gladko tekla. U laškej Gorici nam- 
reč se u štirih jezikih beseda božja oznanuje, po sloven- 
sko, nemško, italijansko in furlansko, katero je mešanica 
italijanskega in francoskega, nekak ostanek staroroman- 
skega jezika. 

Velik, neprecenljiv zaklad je Slovencu materni jezik, 
naj ga le sam ne pokoplje u zemljo pozabljivosti nemar- 
- nemu hlapeu podoben. Mati Slovenka nauči svojega sinka 
82 glasov jezika, in mu ravno s tem bogastvom jezika 
pet talentov poda, se vseh drugih jezikov prav lehko 
lotiti, ki veliko manj temeljnih glasov besede imajo. 
Naj si ravno slovenski jezik na veliko podnarečij raz- 
pada, in okoli 23 pravopisov u svojej rabi ima, se ven- 
dar Slovenec vsakega podnarečja u kratkem privadi, in 
tudi sosednjih jezikov tako lehko in mehko nauči, da ga 
boš za rojenega Talijana, Francoza, Angleža in Nemca 
po govoru imel. Tudi rajni Lušin so znali ne le sloven- 
sko po domače, ampak so razumeli tudi poljsko; so go- 
vorili in pisali laški tako lepo ko nemški, so zastopili 

francoski, znali verh latinskega tudi gerško, hebrejsko in 
sorodne jezike juterne, koje so u razumo svetega pisma 
učili. — Blagor. mladenču, Slovencu, ki svojih pet talen- 
tov, kojih od svoje matere ima, ne zakoplje, temveč s 
pridnim jezikoslovjem še pet drugih jezikov pridobi; vse 
dežele našega velikoslavnega cesarstva so mu odperte, 
naj si bo duhovnik, vojak ali deželski uradnik. Kdor jezik 
ljudij zna, tudi njih serca ima — je pri njih kakor doma. 
Mladenči ! jezikoslovja ne zanemarite! 

Na stolici sv. Mohorja, naslednik staroslavnih 
oglejskih očakov, so Lušin z novo močjo pastiriti 
jeli, skerbeli so blage naprave svojega slavnega prednika 
Jožefa, posebno za občno seminišče štirih združenih škofij, 
ki u Gorici svoje mlade duhovne odrejajo. Utemeljili so 
po rajnem veliko serčnem kanoniku Staniču slavno šolo 
gluhonemov, bolnišnico za uboge ženskega spola, so pri- 
skerbeli zapuščenim sirotam sirotišnico za rejenstvo, kakti 
sv. Vincenc Paulan, kojega hčeri, usmiljene sestre, so u 
Gorico pozvali, ter so bili vseh dobrih naprav po svoji 
moči pervi ustanovnik, podpornik in dobrotnik. Dali so 
svojej duhovščini svete duhovne vaje, vernemu ljudstvu 
po več krajih svete misijone, in so upeljali svete braterne, 
naj bi po njih pobožnost in sveta čednost med vernimi 
rastla in veliko dobrega sadu obrodila. Poseben prijatel 
naših Drobtinice, so mogočno podpirali društvo sv. Mo- 
horja, ter ga svojim duhovnikom in vernim priporočali, 
naj bi po njem dobre bukve med ljudstvo se razširile, 
dobre glave pa za hasnovito pisateljstvo u jeziku mater- 
nem obudile; kar se je tudi u njih dobi zgodilo. Goriška 
duhovščina slovenskega kolena za slovenščino in za omiko 
ljudstva živi, in svojega višipastirja po svojih čednih de- 
lih hvali. 

Bili so rajni Lušin prijatel ljudij, moder svetovalec 
visokim in porednim ljudem, vsakemu vse, naj bi jih 
Kristusu pridobili. Radi so pisali vsakemu, in na vsako 

pismo odgovor dali, bodi si imeniten gospod ali prostak. 
Tudi francoskemu kralju Karolu X., ki je s svojo kra- 
ljevo rodbino pregnan svoje poslednje dni u Gorici živel, 
so bili nadškof Lušin mil prijatel in tolažnik, kojega so 
tudi na Kostanjevici pokopali. Lepa darila, katera jim je 
kraljeva družina izporočila, očividno svedočijo, kako ljub 
prijatel in pastir so visoko častiti Lušin pobožnim kra- 
ljevim pregnancem bili. 

Med vsemi pastirskimi čednostmi pa se je naj- 
krasneje svetila Lušinova velika milodarnost, 
tako da se jim po vsej pravici veli: Frančišek mi- 
lodarnik. Dohodki goriške nadškofije nijso preobilni, 
in se iz ces. kralj. denarnice plačujejo. Denarni urad- 
niki, radodarnost usmiljenega nadškofa dobro poznavajoči, 
so jim letnino nalašč u drobnem denarju šteli, naj bi 
Lušin leže in dalje izhajali, ter so djali: ako jim velike 
bankovce pošljemo, jim bodo prehitro med uboge pošli. 
Dobrota je sirota na ovem svetu; toraj se je milostivemu 
Lušinu rado tako godilo, da h koneu kvater nij bilo 
beliča u žepu, potrebnikov in prošnikov pa čez veliko. 
'- Daljna žlahta (po navadi raztergana plahta) jih je rada 
cukala in se na njihovo dobroto zanašala, kateri so po 
malem pomagali, ter u vsakem dopisu opomnili, da ji 
veliko dati ne gleštajo, ker imajo domačih potrebščin 
dovolj. 

Pripetilo se jim je, da jih pride ubog rokodel 
preserčno prosit, naj ga rešijo, da: ga ne bode sodnik na 
boben djal, kojemu plačati nijma. Usmilečni oča nijmajo 
gotovega denarja, in mu toliko svojih srebernih nožev 
dajo, naj jih zastavi in svojemu zaupniku plača, dokler 
jim bo moč zastavo rešiti. Veseli rokodel srebernino u 
zastavo nese, ali gosposka ga prime, srebernino po zna- 
minku spozna, da je knezoškofova, in ga hoče kakor tata 
zapreti. Na njegovo prošnjo ga k dobrotniku žen6, ki ga 
zapora rešijo. Da so Lušinu tudi nevredni in nepotrebni 

berači pogostoma nadleževali, se zna; ali Bog ne gleda 
toliko na darovano, ne na obdarovanega, ampak na serce 
darovnikovo; po namenu serca cena darov velja, in leže 
bomo Bogu od prevelike dobrote odgovor dali, kakor od 
skoposti. Kdor rad da in pa hitro pomaga, dvakrat da, 
njegova pomoč potrebnemu dvojno velja. 

Žalostne homatije l. 1848 so tudi Lušina ravno na 
vratih italijanske prekucije hudo zadevale. Kolikor so 
- dobri pastir terpeli, se jim je na životu poznalo; začeli 
so se starati in zelo pešati. Na dunajskem zboru vseh 
austrijanskih škofov (u Beču l. 1849) so bili modri in 
svetoželjni nadškof Lušin vsem svojim sobratom apostol- 
skim dobrega sveta draga luč, visoko spoštovani in ljub- 
leni. Domu gredč so zadnjokrat skozi Koroško potovaje 
svoj rojstni kraj Tinje od daleč videli; svojo zibel ob- 
iskati jim bolehnost in pa pomanjkanje denarjev nijsta 
dopustila, kajti njihovo dobro serce se rajši nij prikazalo, 
kakor bi prošeno darovati ne bilo za čem imelo. Pa svoje 
ljube rojstne eirkve u Tinjah tudi na stare dni nijso po- 
zabili, ter obljubili iz marmora rezan tabernakel omisliti, 
In ko je l. 1853 tinjska cirkev z župnijskim domom ' 
vred pogorela, so svojemu prijatelu prečastitemu proštu 
doktorju Velbič Lovreneu miloserčno pisali, rekoč: 
,Moja cirkev materna, u kateri sem kerščen, je pogorela, 
lepi zvoni, s katerimi sem kot fantič tolikokrat veselo 
zvonil, so se raztopili! Kolika žalost tudi za me! had 
bi vam poslal denarjev u pomoč, pa kaj da jih nijmam." 
— 'Tako dobri sin ne pozabi matere, katera ga je dojila, 
pa tudi ne ecirkve materne, katera ga je u kerščanstvu 
odgojila. 

Leta 1851 so za vse skerbni viši knezoškof s to- 
letnico goriške nadškofije svečano obhajali, kajti 
je ravno pred sto leti bila iz starega Ogleja u laško 
Gorico prenešena, in ta svečanost je bila opešanemu 
nadškofu trudnega življenja lepa večerna zarija. Ubožtvo, 

po občnem gnilju grozdja, je goriško okolico hudo začelo 
treti; vinska terta, zdaj sploh bolena, je Goričanom mati. 
— MRajnega poslednji pastirski list je glas ljubezni in 
tolažbe očetovske. Revnim obilneje pomagati, so na stare 
dni svoje konje prodali. 

Postni čas l. 1854 se jih je hud kašelj lotil in to- 
liko oslabil, da so veliki četertek morali u sobi opravljati. 
Velikonočni torek so poslednjokrat k sklepu postnih pri- 
dig stolno cirkev obiskali, in drugi dan potem so se 
ulegli; žlezasta prisadna pljučnica se jih je tako silovito 
lotila, da so jih u petek s sv. zakramenti prevideli. 
Smertna bolezen se jim je u mosuljeih po gerlu in ustih 
izpustila tako zel6, da nijso mogli požirati in so od glada 
onemogli, Lepa je bila njihova poterpežljivost; brez vse 
nevolje so ležali in pa u križanega gledali, razpelo u 
rokah deržali in svojega Odrešenika objemali, rekoč: 
,0 Gospod! — dro, le ti si pravi Gospod; zgodi se 
tvoja volja nad menoj!" U nedeljo pred smertjo so jim 
hoteli prestljati, ali bolenik pokažejo na križ, rekoč: 
, Tudi Gospod zmerom na enem lin tistem lesu visi, 
nihče mu ga ne spremeni; je li učenec več ko njegov 
učenik ?% — Strežej jim piti ponudi, uvidši, da imajo 
od žeje suha, opečena usta; oni pa izdihnejo: , Tudi 
Gospod je žejo terpel!" in tako voljno poterpe, ker po- 
žirati nijso mogli, Pondeljek zjutraj izrečejo besede: 
,O0 Gospod! o Gospod! o moj Gospod!" 'Te'so bile pa- 
stirja poslednje besede; marn jim je vzelo, in u torek 
zjutraj blizu dveh po polnoči so 2. maja 1854 u 73 letu 
svoje starosti mirno in lepo u Gospodu zaspali, u kojega 
so vse svoje žive dni, sosebno pa na smertnej postelji, 
terdno zaupali. Bili so 20 let, manj 9 dnij, nadškof u 
Gorici, so si veliko po svetu poskusili, pa tudi svetu 
pokazali, da so bili sveti kat. cirkvi pravi apostol, der- 
žavi zvest podložnik, austrijanskemu cesarju preserčno 
udan služabnik; tolažnik žalostnim, ubogim miločuten 

skerben oča, u svoji krotkosti in ponižnosti dušnim pa- 
stirjem živa podoba sv. Frančiška Zalezija, kojega so zvesto 
in prelepo posnemali. 

Po njihovi smerti nijso toliko gotovega denarja za 
njimi našli, da bi jih bili tako slovesno pokopali, kakor 
se po Laškem škofu spodobi; kar so gleštali, so svoje 
žive dni po rokah ubogih u nebeško zakladnico naprej 
poslali, in prav se na njih obernejo psalma svete besede: 
,Delil je in ubogim dajal; njegova pravičnost ostane ve- 
komaj." Kakor ubožni na posvetnem blagu so rajni Lušin 
umerli, tako bogat in slovit je bil njihov pokop. Gori- 
čani so svojega višega pastirja preserčno ljubili u živ- 
ljenju, jim pa tudi po smerti svojo ljubezen očitno 
skazali. Na svoje stroške so dali pokojnega nadškofa 
prav po kraljevo pokopati; od sto Goričanov nijsta po 
dva doma ostala; vse, kar je le moglo, je spremilo u 
solzah duhovskega očeta k pogrebu. " Zvunaj Gorice na 
pokopališču poleg rajnega prednika Jožefa Balanta u raki 
sladko počivajo od svojega truda; nadjamo se, da tudi 
obilno dobrega tamo uživajo, ki so tukaj toliko dobrega 
usejali. 

O blaženi mož, zvesti služabnik božji in veliki pri-. 
jatel človeški, ubožen in ves ponižen si živel, bogat dobrih 
del in svetih čednostij si svoje časno življenje sklenil in 
na plačilo šel. Ne zameri, dobra duša, da se zlobim hva- 
liti tvoje lepe lastnosti, kazati mladim rojakom tvojega 
slavnega dejanja sled. Hvala ljudij tebi nij škodila in 
ti ne bo, pa tudi mene mikati ne more, tebi se priku- 
piti; samo mladeži naši u posnemo napisati verli spomin 
moje serce želi, ki te je ljubilo in visoko poštovalo, kar 
sva se poznala. Si nam u življenju lep vzgled, hočeš 
nam biti po smerti pri Očetu priporočnik, naj jebe na- 
sledovaje srečno za teboj k Očetu pridemo, 

Vi pa, rojaki mladi, pomnite in lepo dejanje raj- 
nega skerbno posnemajte. Naj si ravno ne bo vsakdo 
vas, kakor pokojni Lušin knezoškof, primaz Galicije, 
Lodomerlje in Ilirije, cesarski tajni svetovalec in redovni 
vitez, se hoče vendar vsakemu veliko zaupati, kdor bo 
od mladih nog u malem zvest, kakor Lušinov Francej. 
Bog ne plačuje po višini stanu, temveč po zvestobi. 
Z Bogom! 

16. Tomaž Koren, 


duhovski oča svojih ovčice. 


(Drobt. 1856.) 


Pomni, o človek, da nijsi le za se — 
ampak za vse na tem svetu; tudi za druge po 
moči skerbeti, je tvoja sveta dolžnost: ta zlati nauk naj 
bi se mladenčem po naših šolah vedno ponavljal, naj bi 
spoznali svoj sveti poklie, ne toliko za sebe, kakor za 
božje kraljestvo živeti, gerdo sebičnost (pregrešno samo 
svojo ljubezen, to hudobno gospodinjo sedanjega sveta) 
zatirati, in unemati u mladih sercih živo kerščansko lju- 
bezen, ki je prave sreče edina mati, mati miru in stano- 
vitnega veselja. Sebičnost je pesja lastnost; in ker ravno 
ona po svetu gospodini, nijmamo ne prave sreče, ne 
stanovitnega miru. Sosed se kavsa s sosedom, brat s 
svojim bratom največ za prazno kost. Veči del ljudij le 
za se skerbi, malokdo pa za druge. Spodobi se toraj in 
potreba je u sedanjih sebičnih časih počastiti moža, ki 
za vse skerbi, ter ga po smerti zanjimcem u vzgled in 
u posnemo postaviti, moža, ki je bil sreča svojega kraja 
in božji dar svoji srenji, ter je živo pričal zlate besede 
sv. Paula s svojim dejanjem, rekoč: ,Ne iščem, kar 
je vašega, marveč vas. — Bil sem (skerbel sem) 
vsem za vse, naj bi vse Kristusu pridobil". 

Tomaž Koren, rajni staroterški dekan, je 
bil 42 let slovenograški dolini na Štajarskem 
duhovskega očeta in skerbnega pastirja živ uzor, in za- 
služi, da njegov spomin u hvali ohranimo. 

Bil je rajni tesarja Filipa Korena zakonski sin, in 
ravno pred svetoj Lucijoj leta 1786 ga je na desnem 
bregu bistre Savinje poleg starega Celja mati 
Eva Keržančeva povila. Mati je nadepolnega mladenčeka 
moliti učila, u mladem serecu unela ogenj božje ljubezni 
in prave pobožnosti svetlo luč, ki je Tomažu svetila vse 
šive dni. ,Prava pobožnost je pa za vse dobra; 
kajti obljubo (prave sreče) ima sedanjega in prihod- 
njega sveta%: uči sv. Paul. Prava pobožnost je bila od 
mladih nog 'Tomaževo vodilo — ona ga je časno — 
nadjamo se, da tudi večno, srečnega storila; zakaj ka- 
koršno življenje, takošna po navadi smert, in kakoršna 
smert — je tudi večnost. 

Mnogo zakonskih ljudij se otročičev boji, rekoč: 
Kako jih bomo preredili? Še več posvetnih starišev 
svojim otrokom narobe (napak) za srečo skerbi,.in na 
pobožnost pozabi. Pač bi jim bila potreba na podvoje 
goreče napisati: ,Iščite pred vsem božjega kra- 
ljestva in njegove pravice; vse drugo vam 
bo naverženo"% — na vsako zibel prav globoko za- 
risati: , Le edno je potrebno!" — ,Kaj pomaga človeku, 
naj si ves svet pridobi, na svoji duši pa škodo terpi! — 
Pobožnost: je za vse dobra. 

Z žuli svojih rok je oča Filip svoji družini kruh 
služil, pridno tesal in vertal, kakor sv. Jožef svoje dni, 
da so imeli žena in otroci česar živeti, in tudi Tomažeka 
Je čakala težavna tesla, naj bi le skoraj odrastel, Borna 
bajtica in pa malo kopačin na hribu sv. Miklauža boljega 
kruha možu dati ne more, so sosedje sodili in tudi sta- 
riši tako mislili; ali dobri Bog je pobožnemu mladenču 
kaj večega namenil, kakor tesarsko krošnjo nositi — 
kaj lepšega odločil, kakor brune tesati in kozolce staviti; 
— pobožnost je za vse dobra, in je mladenču, kar je 
skriti vijolici žlahni duh. Celjski duhovniki so Korenovega 
(Andorferjevega) Tomažeka spoznali, ki jim je hodil toliko 

pridno k sv. maši služit; in ker se je u pervih nemških 
šolah toliko spešno učil, u cirkvi pa med vsemi najlepše 
vedel, so mu takratni opat Franc Ksaver Hobelnik, 
učencev poseben prijatel in dobrotnik, ki so bili očetove 
bajte zemljiški gospod, pomagali u latinske šole in u du- 

hovski stan. H 

Terda je bila svoje dni za Slovence celj- 
skega kroga šolati se, in redek je bil slovenski 
rojak mašnik. Latinskih šol še nij bilo u Celju; morali 
so dijaki ali u Maribor, ali pa u Ljubljano. Izmed de- 
setero duhovnikov eeljskega kroga bilo je po sedem ptuj- 
cev, in nova maša tako redka, da so se ljudje čudili 
sreči na novi maši biti. Nij se toraj čuditi, da nij bilo 
med mladenči veselja, ne pomoči za duhovski stan; bila 
je žalostna zima. Ob franeozki vojski, čeravno žalostni 
in mnogo nesrečni, je nam sreča latinskih šol leta 1809 
u Celje došla; in celjska latinska šola šesterih razredov 
je celjski krog za duhovski stan omladila. Stariši lehko 
svojim dijakom u bližnjem mestu streho in živež pre- 
skerbijo, pa tudi dobri Celjani ubogim radi pomagajo; 
kdor ob svojem ne more, mu pa dobrotnik naprej po- 
more, kakor rajnemu Tomažu Korenu. 

Blizu štirnajst let star se je Koren u Maribor u 
pervo latinsko šolo podal; uboštvo je bilo mladenčeva 
dota, pa glava dobra in modra noša je bilo njegovo bo- 
gastvo, ki ga je hitro učiteljem — dobro serce pa so- 
učencem prikupilo, in kdor to dvoje ima, njemu nij 
skerb šole dobro in lehko pometati. Verlo je Koren šest 
latinskih šol u Mariboru, dve modroslovja pa u Gradcu 
doveršil, perva tri leta bogoslovja u nemškem Gradcu — 
četerto leto pa u celovški duhovšnici zgotovil; 13. sep- 
tembra |. 1812 so ga u mašnika posvetili. 

-U revščini izrastel, je imel Tomaž po malem kruha, 
in že u mladih letih je bil na videz ostarljiv. Njegova 
modrost pa serce ravno in veselo, ga je tovarišem toliko 

častitega storilo, da so mu sploh rekli: ,Častitljivi 
Beda". Radi so se krog njega snuli; in bil je svojim 
součencem ravno tako dober prijatel, kakor predpostav-. 
ljenim svest podpornik, ki so Korena radi drugim za 
voditelja postavili, ter mu veliko zaupali, in ravno to je 
čedno znamenje mladega moža. Svoje dolžnosti na tenko 
dopolniti in se tovarišem ne zameriti, je silo težka reč. 
Tovariši vlečejo radi na levo, predpostavljeni pa velijo 
na pravo, in mora biti že u mladih letih terden mož, 
ki se součencem ne zameri in svojim višim ne pregreši, 
kakor jo je od vseh poštovani Koren čedno in modro 
zadel in se vedno na vsako stran modro obnašal. Veliko 
let potem so ga predpostavljeni še neprenehoma hvalili, 
pa tudi tovariši prijazno pomnili. Čiste ljubezni mladih 
let starosti erja ne sne, in najočitneje mladeneč po svo- 
jih prijatelih pove, kakov bode mož. Dobro vino bo tudi 
dobra starina. | 

Mladi mašnik Koren so novo mašo u svoji 
domači cirkvi u Celju peli, in njihov dobrotnik, opat Ho- 
belnik, so jim novo mašo služili, toda brez vsega hruša, 
kakor je prav. Naj se ravno nove maše vse veseli, in se 
večidel prav slovesno obhaja, se vendar rado o tej priliki 
tudi greši in Bog žali, kadar je gostarija potratna, in 
veseljevanje preposvetno. Kadar na novi maši svatje 
ukajo, angeli božji jokajo, in vendar ima taka svečanost 
biti angelska radost. Novi mašnik nastopijo božjo pot, 
in se lotijo angelskega dela; kako hudo žlahta in po- 
vabljeni svatje na novi maši store, ako s plesom in me- 
som široko cesto nadeljujejo, ki u pekel pelja, in tudi 
mladega mašnika za seboj potegnejo! Na vsaki novi 
maši naj bi besede sv. Paula veljale: ,Veselite se, 
in še enkrat vam rečem, da se veselite; toda 
vaša poštenost naj bo znana vsem ljudem", 
Kar je na novi maši čez več, to je od hudega. 

Po slavno dokončanih šolah so prišli nadpolni Koren 

za kaplana u Šmarten, k imenitni nadžupniji in tadanji 
dekaniji slovenograške doline. Kar so si gospod Tomaž 
skoz štirnajst let u šolah skerbno nabrali, to so na polje 
Gospodovo pridno sejali; bili so čeravno u službi mladi, 
stari u zvestobi, od vseh pravičnih hvaljeni in ljubljeni, 
mož po volji božji. Kakor je perva duhovska služba sploh 
vesela, in perva srenja vsakemu dušnemu pastirju nad 
vse draga, tako rada je onim nevarna, ki pozabijo, pokaj 
so nastopili duhovski stan. 'Toraj nijso gospod Tomaž 
samo drugim za izveličanje skerbeli, marveč so skerbno 
molili in premišljevali svete reči, naj da bi po besedah 
sv. Paula oni, ki druge uče, sami sebe ne pogubili; kar 
ima biti vsakega dušnega pastirja perva in največa skerb. 
Pač slabo skerbi, kdor sam sebe pozabi; in kako lehko 
in rado se to zgodi! — 

, Nobeden ne prižge luči, da bi jo pod mernik po- 
stavil, marveč na svečnik jo posadi, naj bi svetila vsem 
domačim prebivalcem%. Lepa svetla luč bili so gospod 
Koren že u svojih šolskih letih, in so svetili ravno tako 
lepo tudi u svoji pervi duhovski službi; poklicali so jih 
toraj tadanji lavantinski knezoškof Maksimilijan 
Leopold grof Firmian l. 1815 za svojega tajnika 
in dvornega kaplana; ali gospod Koren nijso bili prijatel 
visoke službe, ne željčni časti, kajti je bila ponižnost 
njihova družica, zadovoljnost pa gospodinja. Dobro so 
vedeli, da više ko človek stopi, nevarneje stoji, in na 
višej stopnji ko stoji, globokeje lehko pade. Ponižno so 
se za to častito službo svojemu višipastirju zahvalili, in 
ostali kaplan preprostih ljudij, vedno veseli in zadovoljni, 
kar je za mladega gospoda, kojemu Bog pravo glavo in 
serce da, ravno tako redka kakor hvale vredna lastnost. 
— So po svetu, ki želijo le više zleteti, ter ne pomislijo, 
da kdor visoko leta, nizko obsedi: Huje ko človek za 
častjo leti, bolj čast pred njim beži, da je ne dojde. 
Prava čast je sramožljiva devica; modro in pridno se 

nosi; le tako hoče biti tvoja tovaršica. In kadar boš 
enkrat na mertvaškem odru ležal, in bo zginila vsa po- 
svetna čast izpred tvojih oči, tistokrat te ne bo veselila 
visoka služba, ne velika čast, ampak le če si bil u ma- 
lem zvest, te bo Gospod črez veliko postavil. 

Leta najbolj srečna in vesela u duhovski službi 
kaplani imajo, dokler jim prerana želja sam svoj župnik 
biti duhovskega veselja ne skali. Brez vsake posvetne 
skerbi lehko kaplani Bogu in pa bližnjemu služijo; za- 
mera le rada župnika vbada. Kaplani lehko sejejo in 
polivajo, pleti morajo župniki na božjem polju svoje črede; 
osat in ternje pa gostokrat kervavo pika in plazi, prej 
da se da poruvati. Serce vernih je kaplanom najraji od- 
perto, in pervi pa najholji sad gospodu kaplanu prineso, 
dokler morajo župnik svoj zaslužen kruh gostokrat s hu- 
dim tirjati. Solnce juterno srečnega življenja je tudi go- 
spodu Tomažu tistih pol osem let najlepše sijalo, ko so 
bili pri sv. Martinu kaplan, in vse svoje žive dni ka- 
planije pozabili nijso. U vertu nedolžnega veselja pa tudi 
skušnjava rada počiva, in če verlega duhovnika u mrežo 
častilakomnosti zasačiti ne more, ga po žlahti ali kervi 
poskuša. Eden hoče svojo mater preskerbeti, drugi svojo 
sestro k sebi vzeti, ter ne more dočakati župnikovega 
stola. Prav je, za svojo žlahto skerbeti, očeta in mater 
lepo imeti je tudi duhovnika sveta dolžnost. Ali kdor 
očeta in mater, brate in sestre, strice in 
tete bolj ljubi ko mene, nij mene vreden, 
duhovniku Kristus veli, ki več: na svojo žlahto gleda, 
kakor na cirkev Kristusovo. Rada se takemu duhovniku 
beseda svetega pisma spolnuje: , Najhujši sovražniki so 
njegovi domačini". Žlahta pogosto misli, da je brat le 
zato mašnik, naj bi jim pomagal; in več ko dobi, še več 
poželč. Žlahta se rada prevzame, hoče gospodovati, ker 
je sin ali pa brat gospod, ter gostokrat celo srenjo raz- 
kači in duhovskemu pastirju zamere naredi, da je za 

jokati. — Mlada žlahta se rada spozabi in u gerdo znanje 
zaplete, kar duhovnijo za toliko več pohujša, za kolikor 
više se pohujšanje na svečniku cele župnije godi. Z eno 
besedo: žlahta je redka, ki mašniku čast in veselje stori; 
česar so si poterpežljivi Koren čez soon poskusili, kakor 
hitro so župnik postali. 

Bili so nadžupniku, že staremu oošpodi, gospod 
Tomaž desna roka in pero, ter so jim poslednje dni pi- 
sali in eelo župnijo skerbno vladali, dokler so jim oči 
zatisnili, in za njimi namestnik postali. Na sv. Jurja 1821 
so novemu nadžupniku čredo svetega Martina sporočili, 
ter se preselili za župnika k sv. Tilu pod 
Turjakom za visokim Pohorjem u zgornji sloveno- 
graškej dolini, kder so služili dvanajst in pol leta ravno 
tako zvesto kakor slavno. Dobrega pastirja perva skerb 
bila je za drago mladino; kajti otroke lepo u kerščan- 
skem nauku podučevati in u božjem strahu izrediti, je 
za duhovnika angelsko delo. Ker pri sv. Tilu šole bilo 
nij, so jo Koren večidel ob svojem pozidali, in prisker- 
beli ukaželjnim otrokom prostorno učilnico, pa tudi uči- 
telju prijetno prebivališče. — Pač je žalostno toliko 
imenitnih srenj po svetu srečati, kder kmetje svoji živini 
hleve zidajo kakor graščine, svoji deci pa ne postavijo 
potrebne šole, da se mora u kaki temni, tesni čumnati 
najpotrebnejših reči učiti. Vsak za se si postavljajo verle 
hiše kakor gradiče, za celo župnijo mora pa dimnica 
dobra biti. Tako se srenji godi, katera prave glave nijma; 
vsak na-se vleče in za se skerbi, za občino pa nobeden, 
ter ne pomisli, da je vsem gerdo, ako pri župniji čedne 
cirkve in lične šole nij. Lepa cirkev in prostorna šola 
sta cele duhovnije čast in hvala, pa tudi hasen. 

Blizu sv. Tila so bile po širokem znane fužine na 
Mislinji, lastina žlahnega gospoda Bonaca. Lepo 
kerščansko dejanje gospode bilo je celi soseski svetla luč; 
pa tudi pobožni župnik Koren so bili Bonacevi hiši skerben 

duhovski oča. Nij bajtice še tako borne, da bi solnce 
veselja ne obsijalo njenega praga; pa tudi hiše toliko 
srečne in imenitne nij, da bi se ji nesreča ne oglasila. 
Zdaj jo huda bolezen obišče, zdaj bleda smert na njene 
duri poterka, in blagor rodbini, ki dobrega dušnega pa- 
stirja ima, ki žalostne potolažiti, pa tudi vesele o pravem 
času na dobro opomniti zna, kakor častiti župnik Koren. 
Bila je žlahna Bonaceva hiša, hiša duhovskih in telesnih 
dobrot za vso okolico, u koji so našli boleniki svoje 
zdravilo, zapuščeni otroci oblačilo in potrebni poduk, vsa 
soseska pa živ uzor kerščanskega zaderžanja, 

Blagor pa tudi duhovnikom, ki u svoji bližnjavi po- 
šteno kerščansko hišo imajo, kojo lehko za kratek čas 
obiščejo, se oveselijo s čednimi pogovori in za svojo sveto 
službo oživ6. Kolikorkrat sem u taki družini bil, vselaj 
sem se boljši na dom povernil; žalibog da je malo tako 
imenitnih kakor kerščanskih hiš, kakor je svoje dni na 
Mislinji bila: tudi duhovnike je za božje kraljestvo obu- 
jevala, in pobožni Koren bili so Bonacevim najbliži 
prijatel. | 

Dober gospodar se po strehi svojega stanja pozna, 
in katoliške župnije poglavar po dobrem ali slabem sta- 
nju duhovskih hramov. Za svojim prednikom stare hrame 
popravljati, bilo je skerbnemu Korenu tako lastno, da 
brez zidarjev in tesarjev skoraj biti mogli nijso. Hleve 
so čedno popravili, pokopališče prestavili, in vse tako 
lehko opravili, da nij patrona zadelo, ne župljanov bolelo, 
kajti so sami pervi vozili in potroškov veči del uložili 
brez dolgočasnih komisijonov in malopridnih delavnih 
dražbarjev, ki se poskušajo, ne toliko kdor bi boljši kup 
delal, ampak kdor bolj slabo storil, in u kratkem zopet 
delo imel, 

,Se trikrat preseliti, je enkrat pogoreti%: pravi 
pregovor od posvetnih ljudij. Gostokrat duhovnije pre- 
menjati, in le po večih prihodkih hrepeneti, se pravi za 

pekel skerbeti: ta beseda duhovskim pastirjeru velja, in 
prav ima pobožni Tomaž Kempčan, ki piše: ,Težko 
se izveličajo, ki pogosto potujejo%, Ali si du- 
hovnik ne sme na bolje pomagati? Pač, ako zamore s 
sv. Paulom reči: , Ne iščem, kar je vašega, ampak vas". 
Ne želim za se, ne za svojo žlahto bolje župnije, temveč 
priložnosti in pomoči več dobrega za božje kraljestvo 
storiti. Ta poštena misel je tudi Korena upotila za ime- 
nitno staro župnijo Stariterg poleg Sloven-Gradca 
prositi. Kar so od vseh poštovani gospod Tomaž prosili, 
dobili so, in nastopili pervo adventno nedeljo l. 1833 
svoje novo, široko, pa tudi zapuščeno polje, ne polajšat, 
marveč pomnožit si velika dela in nove skerbi. Stari 
župnijski dom, piravi omari podoben; hlevi vsi na kup 
zlezli, dve župnijski cirkvi in sedem podružnic od znotraj 
in zvunaj zapuščeni, na premoženju ubogi in udreni, 
taka je bila staroterška župnija ob prihodu Korenovem. 
Puši je poslal dobri Bog skerbnega gospodarja, ki je 
dobro vedel, ,da komur Gospod veliko da, tudi veliko 
od njega tirja; in če rastejo darovi, se množijo tudi 
darov odgovori." Sv. Gregor. 

»Kdor hoče stanje zidati, veli Kristus, poprej sede 
prerajta, če ima stroškov zadosti, delo zgotoviti". Tako 
mora moder mož dobro preudariti, kadar se velikega 
dela. loti, kako ima prav začeti, da bo zamogel srečno 
skončati. Pervo najpotrebnejše je terdno dno, globoko 
položeno, na kojem cela stavba sloni. Dno je bilo. Korenu 
zraven vedne duhovske skerbi pridno gospodarstvo. Po- 
pravili so stari na pol razpadeni župnijski dom, da je 
bil njim in popotnim zdravo in prijazno prebivališče. 
Poderli so stare na pol gnjile hleve, in pozidali nove, 
da nij bilo blizu enakih. Posekali so germovje, razkopali 
in razorali celine, ter premenili puste ledine u rodovito 
polje. Dali so dela ljudem, pridno delo pa živeža obilno 
ubogim. Skerbeli so Koren za lepo živino, lepa živina 

jim je obdelovala lepo polje; dali so radi, in Bog jim 
je dal, da so imeli u kratkih letih vsega dovolj. So svoja 
duhovska opravila doveršili, so se k delavcem podali, za 
vsako pogovorili, vsako potrebno delo sami odkazali, 
včasih tudi za delo segli, da je šlo hitreje in bolj veselo 
izpod rok. Marsikdo je Korena za to grajal, ali opravičili 
so svoje dejanje, rekoč: ,Bog mi je tudi te posvetne 
reči izročil, mi je gospodarstvo u prevžitek odločil, in 
mislim, da je moja dolžnost za vse to skerbeti". Župnik, 
ki zemljo u eelini pusti, in prihodke njemu izročene 
župnije oslabi, hudo greši po mojih mislih. Tudi za po- 
svetnega del se nam nekdaj poreče: ,Daj račun od svo- 
jega pohiševanja". 

Vse staroterške cirkve so bile. zapuščene; kar so u 
denarjih gotovega imele, so jim poprejni slabi gospodarji 
zapravili, ki so na svoje stare dni le kravo deržali, da 
so jo njihovi ljudje molzli, ki nijso gledali, ali po pra- 
vici ali po krivici. 'Tako sta dva prednika staroterška 
po smerti na kant prišla, in cirkve za njima zgubile, le 
dolgove so gospod Koren od svojega prednika prejeli, 
naj si je ravno staroterška župnija nad dve jezeri gol- 
dinarjev vsakoletnih dohodkov imela. Veže božje vredno 
popraviti, so dali najprej razdrapane strehe prekriti; kaj 
bi pomagala draga suknja, če bi klobuka ne imel? Bo 
bile strehe dobre, so se altarjev lotili, dali podobe po- 
noviti, stene ozaljšati, naj bi veselo bilo u Gospodovo 
hišo priti. Pripravili so čedna mašna oblačila, in omislili 
ob svojem domači eirkvi drag sreberni kelih. Povzdigniti 
cirkveno petje, so napravili nove orglje; in ko so vse 
znotranje poravnali, so še nove zvonove, lepo ubrane omislili, 
da nij blizu zvonenja tohkega, ne tako ubranega, kakor 
u Starem-tergu. Poslednjič Koren tudi ure nijso pozabili, 
dobro vedoč, da je ura pri župniji ravno to, kar je dobra 
gospodinja pri hiši. Pri dveh podružnicah so nove zvo- 
nike pozidati dali, in nij bilo cirkve u njihovi duhovniji, 

katere bi ne bili po moči okinčali, ter so u dejanju po- 


kazali kralja Davida lepe besede: ,Gospod! ljubim 
lepoto hiše tvoje, in kraj, u kojem tvoje 
veličastvo prebiva% Tako se je ves Stariterg 
omladil. | | a 

Kaj pa pomaga še toliko čedna lupina, ako jedro 


— dobro nij? Župnik še toliko moder gospodar kaj ne velja, 
-ako nij še toliko skerbneji dušni pastir. U Starem-tergu 


dobro pastirčevati je bilo sila težavno. Duhovnija po 
vseh gorah raztresena, od sv. Uršule na visokem Ple- 
šivcu do sv. Ane nad Pamečami, po visokih Pohorjih po 
štiri ure daleč. Sloven-Gradec blizu, kakih 15 minut 
hoda, kamor ob praznikih vse rado vleče in domačo cir- 
kev prazno pusti. Lehko se je zgodilo, da nij bilo svoje 
dni u Starem-tergu pri velikem opravilu po. 20 ljudij, 
in da veliko župljanov po celo leto lastnih pastirjev vi- 
delo nij. Pač žalostna taka duhovnija za dobrega duš- 
nega pastirja, naj je še tako bogata! Dober pastir Tomaž 
Koren so vedeli tej zadregi u okom priti, in tudi iz 
ptujih duhovnij u zapuščeno cirkev ljudij privabiti. Lotili 
so se pred vsem ljube mladine, naj bi jo k domači cirkvi 
privadili, Kakor poprej pri sv. Tilu, so tudi u Starem- 
tergu slovensko nedeljsko šolo osnovali, u koji so po 
kerščanskem nauku sami mladenče in deklice brati, peti 
in pa kerščanskega nauka učili, pridni kaplani pa so jim 
pomagali. Nakupili so si cele kope slovenskih bukvie, in 
jih mladini razdajali, premožnim za denar, ubogim za- 
stonj, da so po župniji čedno.brali in drugi drugega učili. 
U kratkih letih se je unelo novo duhovsko življenje, in 
z njim veselje do domače cirkve, rekoč: ,Tako lepo 
u Starem-tergu opravljajo, da nikder tako; 


pojmo u Stariterg k službi božji!" Vsako novo 


sveto pesen so si dali prepisati, in svojemu orgljarju 
naročili, naj se je nauči; so pa tudi sami na koru po- 
magali peti, dokler se občina svete pesni privadila nij. 

Dobro in sladko teče gladko, in tudi za božjo službo 
velja, kar je prav. 

Kakor polje rodilo ne bo, ako ga samo razorješ in 
poseješ, solnce ga pa ne ogreva, in ne pomaka pohleven 
dež, tako tudi duhovski čedi ne zda samo pridigovati, 
in mladino u šoli učiti. Še tako verla svečanost je 
le solnčni dež; potreba je upeljati pobožnih družbij in 
kerščanskih bratovščin, katere božje nauke polivajo, in 
dobro setev svetih čednostij skerbno plejejo; po. njih še 
le u malih letih prav poboljšanih vernikov priraste. To 
važno resnico so modri Koren dobro razumeli, in najprej 
družbo presladkega sercaJezusovega upeljali, 
oživeti gorečo ljubezen do Jezusa, kajti mlado serce mora 
ljubiti in brez ljubezni biti ne more; ako ne ljubi Je- 
zusa, nebeškega ženina svoje duše, ljubi pregrešni svet, 
in z njim tudi konec jemlje. Jezusovega serca braterno pod- 
pira družba prečistega serca Marije za spreober- 
nitev grešnikov, — perva varuje pasti, druga ustati pomaga, 
in obedve ste močni podpori pravičnega kerščanskega 
življenja, dokler se skerbno in modro ravnate. Braterne 
kipe ali podobe u eirkev pripraviti, pobožne družbe samo 
oznaniti in pa imena družnikov zapisati še nij zadosti; 
da kerščanske bratovščine lepo eveto, in dober sad ob- 
roda, je potreba vsako leto bratom in sestram bratovsko 
nedeljo svečavno obhajati, jim vsakega meseca u poseb- 
nem poduku njihove svete dolžnosti razkladati, ter pripo- 
ročati pogosto vredno prejemo svetih zakramentov. Vse 
to modro oskerbeti, se Koren nijso naveličali; poterpež- 
ljivo so u spovednici sedeli, radi pridigovali, kerščanske 
nauke imeli, in obletnice svete prav slovesno obhajali — 
radi sosede vabili; pa tudi u sosesko pomagat hodili, 
da je bilo veselje. 'Tako so se verste k spovednikom 
množile, in božja miza je bila svete RR in praznike 
polna pobožnih gostov. 

»Ne on, ki seje, ne on, ki poliva, kaj 
17% 

velja, ampak Bog, ki rast daja," pravi sv. Paul 
ter duhovskim pastirjem veli, ne le skerbno pridigovati 
in spovedovati, marveč tudi pridno moliti za se in za 
svoje drage ovčice, naj bi jim dobri Bog u dobrem rast 
dajal, Stanovitne molitve poseben prijatel 
bili so tudi Tomaž Koren. Kakor so se u mladih 
letih neprenehoma skerbno učili, zadobiti u spoznanje 
večnih resnic potrebno luč, tako so na stare dni čedalje 
bolj pridno molili, izprositi milosti božje sebi in svojim; 
molitev so imeli za nebeški ključ. Učenost u duhovskih. 
rečeh bila je zvezda njihove prebrisane glave, resnična 
pobožnost brez vse hinavščine bila je zvezda njihovega 
ravnega serca — bili ste prijazna juternica in večernica 
njihovega pravičnega življenja. Našel sem Korena ob 
štirih zjutraj na kolenih moliti, pa tudi poslednjokraf, 
ko sem pri rajnem prenočil, sem jih zapazil na večer 
okoli devetih sveti roženkrane u rokah imeti. Tako sker- 
ben pastir u molitvi čuje, dokler njegova čreda še terdno 
spi ter domestuje božji pravici, kar verno ljudstvo mo- 
litve zamudi. Koren so imeli lepo navado, rano u postelj 
iti, pa tudi zgodaj ustajati; ob juternici so že molili in 
se na sveto mašo pripravljali, za devom so večidel pervi 
odmaševali, in potem svoja duhovska dela zgotovili. Po 
kosilu so hodili po polju ali pa po hlevih k živini gledat. 
Ob treh popoludne so se u eirkev podali pred obličjem 
— dezusovim duhovske molitve opravljat. Pred večerjo so 
naročili svoji družini za prihodnji dan namenjeno delo, 
in preden se je družina k pokoju spravila, so svoje hlapce 
in dekle u domačo kapelico pozvali, in vsak, večer do 
svoje smrti s svojimi ljudmi večerne molitve opravljali. 
Pet dni pred svojo smertjo so še prilezli k domači ve- 
černi molitvi; slabost jih je premagala, da nijso mogli 
sami molitve skončati; hlapec jim je pomagal domoliti 
in nazaj u spalnico priti. — Gotovo ne bo na zgubi, 
kdor molitev toliko ljubi; ,kdor pa za svoje, posebno 

za domače ne skerbi, veli sv. Paul, je vero zatajil, in 
je huji od nevernika", 

Tomaž Koren, kakor učen in pobožen mašnik, biliso 
tudi prijatel lepega petja in vsake poštene 
dobre volje, naj bi tako u dejanju pokazali, kako je 
lehko vesel in dobre volje, kdor po naukih naše svete-vere prav 
živi. Žalostno glavo obešati in pa ljudem le kislo repo pro- 
dajati, nij po kerščansko, je navada onih, ki Boga, Očeta 
dobrega, prav ne poznajo. Je kaka poštena gostija bila, 
so jih svati povabili priti, radi so po vzgledu Kristuso- 
vem prišli, mnogotero zdravičko svatom zapeli, da so bili 
vsi židane volje. So naredili ob shodih doma svojim cir- 
kvenim oskerbnikom lepo kosilo, so poštene može in žene 
povabili. Nij bilo slovenske pesni, koje bi častiti gospod 
Tomaž ne bili znali, ako je hotel kdo po sto. Ko so na 
stare dni u petju že onemagovali, so imeli štiri deklice, 
svojega bratrana, ubogega školnika zapuščene sirote u 
hiši. Te sirotice so dali petja naučiti, in po večerji so 
u obednico došle, ter jim kako pesen zapele. Poslednjo 
zimo pred njihovo smertjo je poštena hiša u soseski go- 
stijo služila, ter jih toliko lepo povabila, naj bi saj k njim 
za kratek čas došli. Akoravno težko, šli so u družbi 
svojih kaplanov; svatje jih prosijo, naj jim saj edno za- 
pojo. Koren jo zapojejo, ali: svate so mile solze polile, 
čuti, kako častiti pevec omaguje, ter se mu zima pri- 
bližuje, in bo skoraj omolknil na vselaj u tej revni solzni 
dolini, — Lepo serce je, ki se z veselimi veseli, in z ža- 
lostnimi žaluje po nauku sv. Paula. 

Mati poštene dobre volje je kerščanska go stoljub- 
nost. Sosede včasih na obed povabiti, pa tudi povabljen 
na goste priti, je poštenega moža hvalevredna čednost, 
kateri ima začem. Koren se nijso dali prositi in so u 
sosesko radi šli, naj si je bila obletnica duhovska ali 
deželska. So pa tudi radi povabili vsaj vsako leto enkrat 
svoje sosede duhovske in deželske na kratek čas, da so 

se razvedrili in oveselili gostje ž njimi, ter so dobro 
vedeli, da kder u soseski lepe zastopnosti nij, tam je živ- 
ljenje za-pekel priprava, in če u kakem kraju poštene 


gostoljubnosti nij, tam je svet žalostna puščava. Popot- . 


nik je našel pri Korenu vselaj pogerjeno mizo, in če- 
ravno potrate nobene, vendar postrežbo dobrega serca, 
prav po domače. 

Kakor je gerdo duhovniku, ako svojo hišo zapira, 
in nobenemu dobre žlice ne da, še gerše je dohodke s 
pogostimi gostijami zapravljati, le imenitne in premožne 
gostiti, ubogih pa pozabiti, kojim duhovsko premoženje 
sliši. Koren so to dobro spoznali, in za toliko več ubo- 
gim zdajali; bili so oča ubogih sirot in zapuščenih bo- 
lenikov. So otrokom stariši pomerli, so jih Koren ne le 
pod streho, marveč tudi u svojo skerb kakor oča pre- 
vzeli, Prišel sem enkrat na večer Korena obiskat, in naj- 
dem u sobi, u koji sem prenočiti imel, posteljeo za že 
odraščenega otroka, katero ukažejo Koren iz sobe pre- 
nesti. ,, Kdo pa spi u tej mali postelji tako blizu tebe?" 
pobaram soseda Tomaža. , Dvoje otrok sem moral k sebi 
vzeti, fanta in deklico, katerima so stariši, moji kmetje, 
odmerli, Fantiča nobeden po noči ne budi; toraj sem 
mu dal blizu mene postljati, da ga po noči izbudim," 
mi je prijatel odgovoril. In ko se drugo jutro prebudim, 
čujem u njegovi spalnici glasno otroke moliti. Odprem 
vrata in najdem skerbnega pastirja na molivniku, dvoje 
njegovih rejenčkov pa na tleh pri dolgem stolu klečati, 
in juterno molitev opravljati. Blagor kmetom, sem djal, 
ki takega zemljiškega gospoda imajo; nij jim odertnik, 
ampak več kakor oča. In vendar so jih nehvaležni kmetje 
gerdo toževali, jim dobrote s pravdami povračali, poter- 
diti skušano resnico: Boljša ko je gosposka, malopridniši 
so bili njeni kmetje; kmetov prevzetija je podertija 
prave sreče. | 


Je bila u soseski bolena sirota brez potrebne po-: 

strežbe, nij imel star siromak svojih ljudij, ne svoje 
strehe na stare dni, našel je u Starem-tergu svoj miren 
prostor, se za srečno smert pripravljati. Ko so me Koren 
poslednjo jesen pred svojo smertjo obiskali, se jim je 
silo domu mudilo. ,Kaj pa imaš toliko potrebnega?" 
- sem jih poprašal: ,Ubogo siroto na smertni postelji; 
mi odgovorijo. Je scer previdena; pa vendar bi še rad 
živo našel, in ji na poslednjo uro pomagal." Blagor mu, 
kdor se potrebnega in uboščeka usmili, uči sv. Duh, ob 
dnevu težave ga bo tudi Gospod rešil. Koliko so Koren 
ubogim na tihoma dobrega storili, bolenikom zdravil in 
živeža priskerbeli, je Bogu znano; nijso se svojih del 
hvalili, najbolj veseli, če je Bog hvaljen in češčen bil, 
po besedah Davida kralja: ,Ne nam, o Gospod, ne 
nam, ampak Tvojemu imenu bodi slava." 
Manj ko pravičen mož slave išče, raji se mu da, 
ter se dopolnijo njemu besede Kristusove: ,Kdor se 
ponižuje, bo povišan", Koren nijso hoteli u svojih 
mladih letih na visoko; pa, ljudje so jih za toliko bolj 
spoštovali, in njihove lepe lastnosti in zasluge obrajtali. 
U jeseni l. 1841 so jih knezoškof lavantinski za dekana 
sloven-graške okolice postavili, in dekanijo iz Šmartna u 
Stariterg prenesli; po zimi 1.1847 so jim dali zlati križ 
častnega korarstva lavantinske stolne cirkve. -— Čast in 
- služba rada človeka premeni, pa ga malokdaj poboljša, 
ako poprej dober nij, sploh pregovor pravi; toda Koren 
so tudi visoko počasteni ostali ponižen in zvest delavec - 
do konca, pokorni in udani svojemu škofu, svojim pod- 
ložnim duhovnom bolj dober oča, kakor oster gospod, 
po mislih svetega Krizostoma, ki je djal: da bo rajši 
od velike dobrote, kakor od ostrosti Bogu odgovor dajal. 
Akoravno nagle narave in vroče kervi rojeni, so se Koren 
po vzgledu sv. Frančiška Zalezija toliko premagali, .da 
nij bilo hude besede nikoli slišati iz njihovih ust. Po- 
hlevnost je bila Korenu toliko ljuba čednost, da so mi 

djali: ,Kdor pohleven in poterpežljiv biti ne more, naj 
u duhovski stan ne stopi; pohlevnost je mašniku naj- 
potrebnejša lastnost". Sosed jih je zlo gerdega dejanja 
in hinavščine obdolžil, in meni je bilo pisnio sovražnikovo 
sporočeno, naj bi Korena pobaral, ali je temu tako? 
Pohlevno Koren gerdo obrekovanje poslušajo, in na vse 
to lepo mirno odgovorijo: ,Ako bi bil jaz u resnici tako 
hudoben, kakor me moj sosed dolži, gotovo bi verni do 
mene zaupanja ne imeli, kakor ga imajo. Verni duhov- 
nike bolj poznajo, kakor mi sami sebe spoznamo; oni 
so naši sodniki. Naj moji prejpostavljeni spoznajo in raz- 
sodijo; bom se pokorno vsemu podvergel." 'Tako se po- 
snemajo Kristusove zlate besede: Učite se od mene, 
kako sem krotek in u sereu ponižen, ter bote našli mir 
svojim dušam". | 
Duhovnik, še tako verli pastir, po malem u svoji 
duhovski službi oslabi, ako za izveličanje svoje neprene- 
homa ne skerbi, in je lehko zvonu podoben, ki ljudi u 
cirkev kliče, sam pa ne gre, je kakar žleb, ki polja na- 
paja, sam pa suh ostaja. Toraj so ljubili Koren duhovske 
vaje, in dokler jih u domači škofiji bilo nij, so jih ene- 
krati u Gradeu obiskali, pa tudi posamezno se u tih 
samostan podali, premislit svoj važni poklice, pregledat 
svoj duhovski stan, pomesti prah s svoje vesti, in po- 
mladiti svetoželjnost u izveličanje svoje in svojih ovčic.. 
Vedno mi je na pameti Korenova otroška zvestoba, vse 
postave in potrebne šege svetih vaj na tenko spolniti. 
Naj bi deležniki vaj leže premišljevali in dobrih mislij 
u praznih pogovorih ne raztresali, je ukazano vse tiste 
dni molčati. Koren so veliko starih znancev in sošolcev 
srečali, kojih nijso že veliko let videli, pa jih nijso po- 
zdraviti smeli. Eden starih prijatelov jim gred6 na ramo 
poterka, tiho rekoč: ,'Tomaž! jeli me ne poznaš?" 
Koren se ozrejo, rekoč: ,Pojutrejšnem,% in grejo tiho 
svojo pot. Mnogoteri modrijan bi se temu posmehoval; 

pa večna resnica vsakemu priča: , Kdor je u malem 
zvest, njemu se veliko zaupa". Pa tudi doma so Koren 
neprenehoma premišljevali svete reči, si omislili vsake 
pravično pohvaljene duhovske bukve, ter so vedeli, da 
sta premišljevanje in pa pobožna molitev dve nebeški 
perutnici duhovskega življenja, kateri mašnika povzdi- 
gujete, da se u posvetno ne zgubi, in se po besedah 
sv. Paula ne pogubi on, ki drugim izveličanje oznanuje. 

Kakor potrebne so duhovskemu stanu svete vaje, 
tako izveličanske in koristne so tudi vernemu ljudstvu 
vaje svetega misijona. Sloven-graški dolini svet misijon 
napraviti, bilo je Korenove pastirske skerbi najvažniše 
delo. O mali Gospojnici leta 1853 so misijon u Starem- 
tergu osem dni imeli; ter so slovesno sprejeli misijonske 
mašnike. Po šegi misijona so častiti Koren po prihodu 
na altar stopili, razpelo (sveti križ) voditelju podali, mi- 
sijonarje pozdravili, in jim svoje ovčice priporočili, rekoč: 
,Nad dvajset let sem že vaš dušni pastir, preljubi moji 
Staroteržani, in sem se pri vas postaral; čutim, da me 
bo skoraj Pastir vseh pastirjev na sodbo poklical. Veliko 
sem vas ta leta učil in opominjal; pa se bojim, da še 
premalo, Svojo zamudo popravit in se za srečno smert 
oskerbet, sem vam to lepo opravilo svetega misijona. 
preskerbel. Priporočim vam teh svetih dnij izveličanja 
ne zamuditi. Angele božje, ki se več veselijo ednega 
grešnika, ki se prav spokori, kakor devet in devetdeset 
pravičnih, ki (po svojih mislih) pokore ne potrebujejo, 
razveselite; pa tudi meni tolaž naredite, da ste moje 
dobre ovčice, katere za ta sveti teden tem pobožnim 
misljonarjem izročim; ter zaupam, da vas bom potem 
za toliko bolj lehko z veseljem pasel." 

Opravilo tega misijona, bilo je Korenu lepo večerno 
solnee, ki se je na njihova duhovska dela oziralo in nji- 
hovo serce oveselilo. Sami so vse stanove k božji mizi 
peljali in obhajali, ter jih lepo z Bogom spravili. Mi- 

sijonski križ, ki so ga h koncu te svete pobožnosti u. 
spomin, postavili, je najlepši venec tega dobrega pastirja 
na tem svetu. Po vsej pravici so misijonski pridigar 
djali častitomu Korenu za slovo: , Hvala Bogu! Toma- 
ževo polje je dobro obdelano. Njegova njiva je preorana, 
z žlahnim zernjem obsejana; božje milosti pohlevni dež 
jo je porosil, ljubo solnce božje milosti jo je ogrelo. Ako 
Bog da, bo lepa žetev. — Kaj pa je to Tomaževo polje? 
— Ti sloven-graška dolina, ki si učakala svetega misi- 
jona; to božje polje si ti, katero smo te svete dni u 
pridigah in kerščanskem nauku preorali, obsejali z nebe- 
škim semenom božje besede, porosili. s pobožnimi mo- 
litvami in za vse dobro ogreli z delitvo sv. zakramentov. 
Srečna njiva si staroterška župnija ti, drag duhovski 
božji vert, častitemu vertnarju Tomažu izročena. Samo 
enega je še potreba: stanovitnosti.u dobrem. Kdor do 
konca zvest ostane, bo izveličan." 

, Kaj hočem tebi za slov8 zapustiti? preljubi Tomaž! 
Tvojo drago čedo ti zopet izročim za vse dobro omlajeno. 
Veliko lepega si preskerbel ta svoja leta pri tej stari 
sloveči župniji za božjo čast in u izveličanje svojih ovde, 
najlepša igla vseh pobožnih vaj je ta sveti misijon. 
Pasi tudi u prihodnje še svoje ovčice, dokler pride Pastir 
vseh pastirjev, in tebi za toliko truda nezvenljivo krono 
večne slave poda. — Veliko skerbi in nepokoja smo tebi 
te dni naredili; pa nič ne maraj; boš pa za toliko slajše 
in bolj lehko enkrat u grobu počival." 

Poslednje važno delo Korenovo je bilo potrebno 
okroženje duhovnij sloven-graške doline. Od starih časov 
so se župnije tako nerodno križale, da so morali staro- 
teržki skoz dve sosedni župniji na spoved hoditi, pa tudi 
župljani ravno tako po štiri ure daleč mimo stranskih 
pokopališč svoje merliče u Stariterg nositi. Ta nerodnost 
je duhovnom delala veliko nepotrebnega truda, in je bila 
tudi vernim velika zamuda, ki je službo božjo zlo opo- 

verala. Veliko let so se poganjali, te župnije čedno 
okrožiti, pa okrožbe nijso dognali. Tudi dobremu Korenu 
je težko hodilo velik kos svoje župnije zgubiti, in na 
svoje stare dni več okolic in podružnic zmeniti. Kakor 
hitro so pa spoznali, da ta okrožba duhovnij hoče dušam 
k pridu biti, in da je terdna volja viši pastirja, naj se 
ta stara nerodnost brez vsega odloga poravna, so napo- 
vedali častiti dekan procesijo 1. maja k sv. Filipu, u 
sredo tistih okolic, katere so imeli nadžupniji sv. Mar- 
tina prepustiti, in so vzeli od njih slov0, rekoč: ,Dvajset 
let vas že učim pokvrščine vašim duhovskim in dežel- 
skim gosposkam: zdaj pokažite, da ste me zastopili, in 
pokorni biti se naučili. Škofova volja je, da vas vašemu 
bližnjemu pastirju prepustim, da bote bliže k svojim 
lastnim pastirjem imeli. Ne daj Bog, da bi se kdo temu. 
ustavljal, kar so viši pastir k vašemu pridu modro sklenili, 
kakor se žalostno od drugih krajev čuje. Bog hoče od 
vas pokorščino poprej, ko vaših darov." 'Te besede od 
vseh ljubljenega Korena so bile dovolj vse potolažiti in 
poravnati, kar je veliko sto let narobe (naopak) bilo. 
Poslednje leto so jeli Koren hudo pešati; starost 
je njihovo krepko telo posilila, in mnogotere težave so 
jih napadale. Branili so se možko, pa tudi opravljali že 
težko svoje mnogoverstne dolžnosti. Želodec jim je osla- 
bel, in kakor so se dnevi leta 1854 krajšali, se je vidno 
krajšalo tudi Korenu življenje. ,Nijsem mislil, da bom 
tolike starosti učakal; ne branim se umreti, so djali, 
naj se zgodi sveta volja božja." Na Tomaževo so jim 
za godovno sobe čedno domače ženske posnažile, in vse 
pripravile, sosedom spodobno postreči, ki so jim došli 
srečo voščit. , Prav je tako, so djali; saj je zadnjokrat 
na tem svetu." Veselo in prav dobre volje so svoj god 
obhajali, in vsa duhovska opravila ves postni čas oprav- 
ljali, čeravno težavno, kajti so jim noge otekale. Tiho 
nedeljo, na praznik Device Marije oznanenja, bilo je u 

lavantinski škofiji ukazano slovesno oznanilo nauka svete 
katoliške vere, da je Marija brez vsega madeža izvirnega 
greha spočeta. To lepo opravilo so hoteli Koren, posebni 
častitelj Marijin, še sami obhajati, in sicer u lepi eirkvi 
Mariji posvečeni, u Trobljah, neki podružnici, dobre pol 
ure hoda od Starega-terga. (Gospod kaplan so jih lepo 
prosili, naj doma ostanejo, da bi se jim bolezen ne 
shujšala; ali serčni služabnik božji so na to djali: , Sve- 
tega Janeza evangelista so na stare dni u cirkev nosili, 
ker nij mogel hoditi; zakaj bi se pa jaz po ravnem u 
eirkev ne peljal iz ljubezni do Marije." Peljali so se, in 
opravili poslednjo slovesno službo božjo, odpeli sv. mašo 
Bogu in Mariji u čast, in sklenili svoje delo u vinogradu 
Gospodovem. Na cvetni petek so še u cirkvi — na 
cvetno soboto pa u svoji kapelici doma zadnjokrat ma- 
ševali; na cvetno nedeljo so jim prijatel sveto mašo 
služili in jih u kapelici obhajali, ker so bili preslabi 
sami maševati; pa vendar so še upali svete velike noči 
učakati. Bojim se, ne smerti toliko, kakor smertnih 
težav, da bodo hude in dolge;% so prijatelu sosedu djali. 
, zaupaj, da ti jih je Bog prikrajšal, in da jih boš lehko 
prestal. Njim, ki Boga ljubijo, vse u dobro izide. Blagor 
mertvim, ki u Gospodu umerjejo." 

Perva dva dni velikega tedna so poravnali svoje 
posvetne reči, in še sami iz postelje ustali, Persna vo- 
denica se jih je huje lotila, in moč zapuščala; bolečine 
so jih težile, in milo so jeli zdihovati. Duhovni prijatel 
jih potolažijo, rekoč: ,Pomagaj nam o Bog, ti naš po- 
močnik, zavoljo časti svojega imena. Gospod, hiti mi 
pomagat!" Na to so bolenik odgovorili: ,Božja volja 
naj se zgodi! Božjej vsegamogočnej volji se imamo udati!" 
Te so bile Korenove poslednje razumljive besede. Po- 
gosto so se pokrižali in na tihoma molili; ljudje pa zvunaj 
pred vrati klečali u molitvi za svojega dobrega pastirja. 
Na veliko sredo po noči jim je ob desetih marn vzelo; 

tiho so še prosili za sveto poslednje olje, ker nijso mogli 
velikega četertka dočakati, kakor so želeli. Vsa družina 
Je u stranski sobi molila, in gospoda kaplana jih u sveto 
olje deneta. Kakor hitro duhovnika sveto opravilo do- 
končata, začno častiti bolenik pojemati. Za mertvaško 
svečo še prav čversto primejo, trikrat globoko zdihnejo, 
in po njih je bilo. Mirno so u Gospodu zaspali, kakor 
so mirno in pohlevno živeli. Tudi na mertvaškem odru 
se nij premenilo Korenovo pohlevno obličje: , Zdi se nam, 
kakor bi molili," so ljudje djali. | 

Koren so si že več let pred smertjo čedno poko- 
pališče napravili, kraj svojega pokoja pogosto obiskovali, 
in se pripravljali na srečno smert. Kraj svojega poko- 
pališča malo, ali pa celo nič obrajtati, nij po kerščansko; 
od nekdaj so verni za pošten pokop si skerbeli. Prebogat 
pogreb in pa šumečo sedmino obhajati, je malikovavska 
baharija; zato so Koren u svoji oporoki sporočili, da 
želijo priprosto pokopani biti. Njih pobožne želje so se 
jim tudi čedno spolnile! na tihi petek popoldne jih je 19 
mašnikov k pokoju spremilo, zvonovi so molčali, da se 
je mili jok ubogih in zapuščenih udov: za njimi toliko 
bolj slišal. Kristus je svojega zvestega učenca počastil, 
in ga dal ravno tisto večerko pokopati, katero je bil on 
pokopan. Daj mu, o Gospod, tudi veselo veliko noč s 
Tebo obhajati! | 

Koren svoje potrebne žlahte nijso pozabili; obilno 
so jim pomagali, dokler so živeli, kakor njihova oporoka 
svedoči; pa še bolj so skerbeli za svojo ljubo čredo, za 
jim zaročeno župnijo, ter so verh svoje skerbi in truda 
po svoji smerti nad pet jezer goldinarjev u srebru dolga 
cirkvam in župljanom pustili, za župnijsko stanovanje 
pa nad sedem tisoč goldinarjev srebra potrošili. Ostalo 
svoje premoženje so izročili svojemu škofu, naj ubogim ' 
učencem pomagajo, in si leže dobro duhovščino izpodrede, 
da kakor so njim le dobrotniki u duhovski stan pomogli, 

tako še tudi po smerti želijo ubogim u duhovski stan 
pomagati. — Pač lepa misel zvestega namestnika božjega: 
nijsem lastnik, ampak le hišnik Gospodov. Kar cirkev 
meni da, imam cirkvi in ubogim poverniti, ne žlahte 
bogatiti — ne ponidoma zapravljati darov vernih — 
blaga nbogih. Duhovščina je žlahna, najstarejša rodbina ; 
in kakor rod rodu skerbi, da mu dedščino zboljša, in 
gradove zlepša, ima tudi pošten duhovnik za svoje na- 
stopnike skerbeti, in župnijo u boljem stanu zapustiti, 
kakor jo je prejel, ima pomagati, kolikor pomore, da se 
verli dušni pastirji izšolajo, kojim lehko na smertni po- 
stelji svoje ljube ovčice zapusti. Blagor škofiji, ki dovolj 
takih duhovnikov ima! Blagor namestniku božjemu, ki 
tako misli in ravna; slišal bo lehko ,vesele besede: 
» Dobro tebi, modri in zvesti hlapec! ker si bil u malem 
zvest, hočem te črez veliko postaviti. Pojdi u veselje 
svojega Gospoda!" | 

Rajnemu obče poštovanemu Korenu skazati posled- 
njo čast, in vzeti po slovesnih mertvaških opravilih od 
ljubeznivega prijatela slovo, se je sošlo na velikonočno 
sredo od Drave in Save dva in trideset: duhovnikov u 
Starem-tergu, ki so častitemu dekanu poslednji ,z Bo- 
gom" na grobu zapeli. Naslednjo nagrobnico .so eden 
njihovih prijatelov povedali, rekoč: 

,Blagor mertvim, ki u Gospodu umer- 
jejo; — naj počivajo od svojih del; njihova 
dela gred6 za njimi." Skriv. raz. 14, 183. 

I. Tukaj počivaš zdaj, Tomaž, od svojega truda u 
69. letu svoje starosti, potem ko si se 483 let u vino- 
gradu Gospodovem toliko trudil. Ravno o polnoči velike 
srede si dolino solz zapustil, in se u boljšo deželo pre- 
selil, u domovino večnega miru. , Blagor mertvim" itd. 

Tukaj zdaj uživaš plačilo za vse svoje tolike skerbi 
in lepa dela, ki si rojen na celjskem bregu se u revščini 
izšolal, ubogega tesarja sin, služil 8 let kot kaplan pri 

nadžupniji sv. Martina, 12 let kot župnik pri sv. Tilu, 
u Starem-tergu pa 22 let kot župnik in dekan. , Blagor 
mertvim," itd. j 

Tukaj lehko u Gospodu počivaš, preljubi Tomaž! 
saj si u Gtospodu živel ves čas svojega življenja, in si 
tudi u Gospodu umerl. Tvoji tovariši mladih dnij so te 
poštovali kot častitljivega očeta, tvoji duhovski sošolci 
so te imeli za učenosti in pobožnosti belo luč — ovčice 
tvoje zvestega delitelja božjih skrivnostij. Vse tvoje živ- 
ljenje bilo je modro pripravljanje na srečno smert. Sladko 
in lehko, nadjam se, da počivaš, preljubi moj Tomaž; 
tvoj delavnik konča, in večni praznik se tebi začne. 
,blagor mertvim," itd. 

II. Tvoja dobra dela gred6 za teboj; zakaj bil si 
povsodi moder in skerben gospodar. MKakošno 
pušo si našel u Starem-tergu! Stanovanje za ljudi in 
za živino raztergano, strehe razdrapane, cirkve zapuščene! 
— Postavil si večidel ob svojem nove hleve, popravil 
duhovnikom stanice, dve župnijski cirkvi in pet podruž- 
nie si od zvunaj in znotraj ozaljšal, čedna in draga 
oblačila si cirkvam omislil. Srebern kelih, glasne orglje 
in ubrani lepi zvonovi so dela tvoje skerbi; tudi ure na 
zvoniku pozabil nijsi, naj bi oznanovala vernim življenja 
dragi in hitri čas. Davida kralja svete besede bile so 
tvoje: , Gfospod! ljubim lepoto tvoje hiše, in kraj, u ko- 
jem tvoje veličastvo prebiva". Zaupam, da je tudi Bog 
tebi za vse to u nebesih lep prostor pripravil. 

LIL. Kakor dober gospodar — bil si še boljši dušni 
pastir. Vsako nedeljo in zapovedan praznik kratko pa 
dobro besedo božjo oznanovati, je bilo tvoje veselje, spo- 
vedavati in grešnike z Bogom spravljati, bile so tvoje 
preserčne želje; nij bilo potreba eirkveniku- tehe u spo- 
vednico klicati; ti si čakal spokornikov, ne oni tebe. 
Bolenike obiskovati in na spoved hoditi tebe nij grozilo, 
če si ravno imel po dva pomočnika, naj si je bilo po 


2712 


noči ali po dnevu. Kar si pa dobrega nauka zasejal, si 
tudi modro polival skoz razne pobožnosti in svete bra- 
tovščine, katere si u Starem-tergu utemeljil. Venec pa- 
stirskega truda bil je svet misijon, katerega smo l. 1853 
—u Starem-tergu obhajali, Kdor svoje ovčice tako skerbno 
na dobre pašnike vodi, in jih tako modro k zdravim 
studencem milosti božje goni, lehko s svojim mojstrom 
reče: »Jaz sem dober pastir. Moje ovčice moj glas po- 
znajo, in hodijo za menoj." 


IV. Kakor skerben gospodar in dober pastir si bil 
tudi oča svojim duhovskim otrokom. Koliko za- 
puščenih otr6k in ubogih sirot je našlo pri tebi streho 
in živež za truplo, pa tudi za dušo nauk in primerno. 
rejo. Nij te grozilo svoje rejence po noči buditi, jih učiti 
juterne in večerne molitve. Bolenike si pod streho jemal 
in jim stregel do smerti. Koliko si skrivaj ubogaime 
razdal, je le Bogu znano. Potreben k tvojej hiši nij 
prišel, ki bi ne bil obdarovan, ali vsaj potolažen od tebe 
šdi. "Tudi u svojem poslednjem sporočilu nijsi ubogih 
šolcev pozabil; jim u duhovski stan pomagat, si jim 
sporočil svoje ostalo premoženje, spomenivši se, da so 
tudi tebi le dobrotniki u duhovski stan pomogli. Gotovo 
hoče tebi on stotero poverniti, ki je djal: , Kar ste ene- 
mu mojih najmanjših storili, ste meni storili." — ,Kar 
človek tukaj seje, bo tamkaj žel; in kdor obilno seje, 
bo tudi obilno žel." 


V. U resnici veliko si dobrega storil; velika je 
toraj tudi naša zguba o tvoji smerti; ali tudi ta 
velika zguba nij brez dobička. 


Zgubili so škof odkritoserčnega svetovalca in zve- 
stega pomagača .u težavni višipastirski službi, ki nij 
škofu nikoli oporekal, se nij svoje terme deržal, temveč 
je na tenko dopolnil, kar je spoznal, da je dobro i in prav; 
bil je svojega škofa oko, usta in pero. — | 

 Zgubili so dušni pastirji dobrega soseda in pri- 
serčnega prljatela, kije bil vsakokrat k redu pomagat. Naj 
je bil vesel shod, ali žalosten pogreb, nij prijatela Korena 
manjkalo. In kako sladko je u mnogo-grenki pastirskej 
službi dobrega prijatela in soseda imeti, njemu potožiti 
težave, pa tudi veselje povedati, katero se nam toliko 
razno pripeti! Došli smo k rajnemu Tomažu, kadar radi, 
prijazno in prav po domače nas je sprejel; našli smo 
priljudno serce in pa mizo za nas pokrito. Bil je ranjki 
Koren goreča sveča, katera prijazno sveti in greje; in ta 
prijazna luč je med nami ugasnila! 

Izgubila je čreda najboljšega pastirja, ki je 
neprenehoma za svoje drage ovčice delal, molil in skerbel, 
živel in umerl. Rad je žaloval z žalostnimi, pa tudi ra- 
doval se z veselimi, po besedah svetega Paula: ,Kdo 
oslabi, da bi jaz ne oslabel? Kdo se pohujša, da bi mene 
ne peklo ? — Vse sem bil vsem, naj bi vse Kristusu 
pridobil." — Zgubila je župnija za vse skerbnega hišnika, 
kateri je Stariterg omladil. Po pravici staroterška župnija 
po besedah Jeremijevih žaluje, rekoč: ,Sirote smo ostali 
brez očeta, in naša mati je zapuščena udova". — 

VI. Pa ne sama zguba, tudi dobiček je našega 
rajnega Korena smert za nas. Gostokrat sem premišljeval, 
zakaj dobri Bog najbolje ljudi najpoprej iz tega sveta 
zakliče, u dobi, kadar se nam vidi, kakor bi jih največ 
potrebovali, Star pregovor pravi: ,Kar dobri ljudje radi 
imajo, tudi Bog rad ima;" pa tudi kar Bog z eno roko 
vzame, z dvema rokama ljudem da; in ako le hočemo 
prav spoznati, in se podati u sveto voljo božjo, se prav 
lehko prepričamo, da kar Bog stori, vse prav naredi. 
, Resnično resnično vam povem, veli Kristus, ako pše- 
nično zerno ne pade u zemljo, in ne umerje, ostane samo; 
ako pa umerje, stori veliko sadu." Tudi Kristus je umerl 
u 33. letu svoje starosti, kadar je bil svojim učencem 
po njihovih mislih najbolj potreben, pa jim je vendar rekel: 

Slomšek ITI. 18 

,Za vas je dobro, da vas zapustim". In u resnici! Kri- 
stusova tolika zgodnja smert bila je za njegovo božje 
kraljestvo na svetu najlepša zmaga. "Tako so tudi svet- 
niki s svojo smertjo premagali svoje sovražnike; njih 
častita smert je bila vernim največi dobiček. Gotovo hoče 
dobri Bog tudi nam prehitro smert rajnega u dobro 
oberniti. Po smerti še le prav spoznamo rajnega Korena. 
veliko ceno. Dokler si živel, se nijsem za te razjokal, 
še le zdaj, ko meni več naproti ne prideš, me za teboj 
solze polivajo. Tvoji duhovski tovariši te še le zdaj po- 
grešajo, ker te med seboj več nijmajo, ter spoznajo, 
koliko dober prijatel si jim bil. Tvoje ovčice, le pregosto- 
krat terdovratne, so tvoje lepe nauke in svaritve premalo 
obrajtale, opomine dobrega spovednika prerade pozabile, 
sedaj ko pastirja dobrega med njimi nij, se bodo, za- 
upam, na grobu rajnega nauki ozeleneli. Tako pšenično 
zerno u zemlji obilno sadu obrodi. 

Rajnega čednosti in dobra dela bodo se po njegovi 
smerti še lepše razevetela u posnemo mladih ljudij. Kako 
lepo se sveti rajnega ponižnost! Bil je poklican u 
visoke, častite službe, pa je rajši u nizki službi zvest 
ostal, da je leže umerl in na božji sodbi obstal, ker je 
dobro vedel, da, če rastejo darovi, se množi tudi za dare 
odgovor. Kako ljubeznjiva je hila rajnega Korena po-. 
hlevnost! nij bilo slišati iz njegovih ust hude besede; 
rajši je poprosil, kakor se komu grozil. Najlepše ne nam 
sveti njegova pobožnost; molitev je bila njemu vsak- 
danja hrana. Kako lepa je bila u njegovi bolezni in na 
smertni postelji njegova poterpežljivost! Ona mu 
je zaslužila lehko, mirno smert. Vse življenje rajnega 
- našega Korena so nam čedne, zgovorne bukve pravičnega 
življenja. Tako živi in umerje pravični, in u miru ostane 
njegov spomin. 
| Največi duhovski dobiček nam bo, zaupam, rajnega. 
 priprošnja pri Bogu, Kakor je Mojzes na gori molil, — 

dokler se je Jozua u dolu vojskoval, tako se mi še na 
tem svetu bojujemo, in nadjam se, naš rajni prijatel 
Tomaž na gori nebeškega Siona moli za nas. ,Pravičnega 
molitev pa veliko velja." Sveta kat. cirkev dvojno versto 
svojih bojevalcev ima: perva je vernih kristijanov na 
tem — druga izvoljenih na unem svetu; in Bog pre- 
stavlja po svoji neskončni modrosti pravične iz verste 
vojskovalcev, u veličastne verste izvoljenih priprošnikov. 
Oh, usmiljeni Bog mu daj, naj bi prosil kakor Jeremija 
za božje ljudstvo, tudi naš rajni Tomaž za svojo škofijo, 
dekanijo in zapuščeno staroterško župnijo, naj nam pri- 
jazno roko podaje, priti srečno za njim! 

VII. Kaj pa če še rajni potrebuje kake Roroči od 
nas? — Bog je tudi nad angeli krivico našel; in dasi- 
siravno je bilo življenje rajnega čistemu studencu podobno, 
se tudi studenec lehko skali. ,Zato je dobra misel 
za mertve moliti, uči sv. Duh; moliti za rajnega 
je naša dolžnost. — Dve reči človeku o smerti ostanete, 
če si jih le u življenju oskerbi; ljubezen in pa molitev; 
teh mu smert vzeti ne more, oni ga spremljate u več- 
nost. Kerščanska ljubezen je rajnim drago mazilo, verna 
molitev pa hladilo. Kakor je Nikodem kupil mere.in aloje 
za častiti pogreb Jezusov, tako tudi mi prinesemo na grobu 
rajnega Tomaža našega Bogu u dar svojo ljubezen in pa 
molitev. Našo ljubezen je rajni naš dobri prijatel imel, 
to pričajo naše solze, ki na njegovem pokopu tako obilno 
teko; našo molitev je zaslužil, to nam pravijo njegova 
dela. , Blagor mertvim, ki u Gospodu umerjejo; zdaj po- 
čivajo od svojega truda, in jihova dela gred6 za njimi." 

Slov6. Dosti je mojih besedij, dovolj našega ža- 
lovanja za rajnim. Govori še ti, preljubi naš rajni Tomaž, 
nam poslednji ,z Bogom"; povej nam lepo besedo za 
slov6. , Z Bogom, moji častiti duhovski bratje, 
ki ste mi vsikdar dobri bili: tako nam rajni u duhu 
govori, Hvala vam za vso vašo ljubezen; le samo eno 

prosim, mi še storite: na altarju se spomnite na me. — 
Zdravi in veseli ostanite vi moji znanei in prijateli,. 
posebno ve, moje drage ovčice! Ne pozabite mojih 
naukov, ohranite lepo svete bratovščine, ter si delajte 
prijatelov z dobrimi deli u nebesih; da kadar tudi vi na 
tem svetu onemorete, vas sprejmejo u večno prebivališče. 
Pokorščine sem vas vselaj učil, pokorščino vam posled- 
njič priporočim, da bote lehko enkrat u grobu počivali. 
To naj bode mojo slovo!" 

Počivaj sladko in mirno, preljubi Tomaž, u hlad- 
nem krilu matere černe zemlje; uživaj pa tudi tvoja 
blaga duša obilno plačilo u svetem raju. Mnogokrat smo 
so s teboj veselili; oh, da bi se tudi tamkaj veselo vi- 
deli, kder smerti in ločitve več ne bo. Kadar nas en- 
krat zakliče iz naših grobov trombe vsegamogočni glas 
— 'Tomaž ! prijazno sprejmi nas! Amen. 


217 


I7. Andrej Reja, 


pohlevnega dušnega pastirja prelep vzgled. 
(Drobt. 1857.) 


Ko se je sv. Anton puščavnik u svojih mladih letih 
na pot popolnosti podal, je skerbno svoje sosede, svete 
može obiskaval, in se je od njih sveto živeti učil po- 
snemaje enega krotkost in pohlevnost, druzega stanovit- 
nost u molitvi, tretjega delavnost, i. t. d. ter nij vseh 
čednostij pri nobenem popolnoma našel, pa vseh lepe 
vzglede posnemaje izrastel je toliko svet mož. Tudi nam 
se spodobi čedne vzglede posnemati, katere so nam rajni 
zapustili; med njimi poglejmo kerščansko krotkost 
kako je ljubezniva in blaga. 

, Kdor nij pohleven in ponižnega serca, bilo bi bolje, 
da bi mašnik ne bil": so djali rajni Tomaž Koren. Ta 
beseda je resnična, in pohlevnost duhovnikom toliko po- 
trebna, da brez krotkosti u duhovskem stanu tudi serč- 
nost kaj ne velja, temveč le izda, če se gorečnost, čedno 
s pohlevnostjo druži. Rajni slavni duhovski pastir Andrej 
Reja nam dajejo pastirske pohlevnosti toliko lep vzgled, 
da se spodobi nam ga na svečnik postaviti. 

Rojeni 22. oktobra leta 1752 u Kormožu, lepem 
tergu unkraj Soče, na meji Italijanov. in Slovencev tri 
ure pod laškoj Goricoj, žlahnih starišev sin, so se u Ljub- 
ljani in u Gorici izšolali, u Vidmu 283. septembra 1775 
u mašnika posvečeni so prišli o svetem Jurju leta 1776 
na Štajarsko u vinograd Gospodov. Služili so kot kaplan 
u Zibiki, prisv. Štefanu, u Šmarju in pri Novi- 

cirkvi, so bili župnik u Zibiki, dekan u Šmarju pod 
Celjem, župnik pri sv. Petru pod sv. gorami, so umerli. 
26. septembra 1830, in blizu Sotle na Horvaškej meji 
u Gospodu počivajo. Kratek životopis, ako ga po verhu 


beremo, pa nauka poln, naj u bukve mt JEDJe pogledamo. 
Videli bomo, da 


1. Kdor Boga priatela ima, je povsodej doma. 


Redek je, ki bi ravno na tistem mestu svoj grob 
našel, kder je njegova zibel stala. Mladeneč mora u 
ptuje kraje, mladenčica zapustiti hišo svojih starišev in 
iti med ptuje ljudi, naj se jima še toliko toži po do- 
mačem kraju, naj si ravno težko pogrešata ljube matere 
in skerbnega očeta, berznih verstnikov in verstnic; prej 
ali slej si vsak poskusi, da je le popotnik na zemlji, in 
mora po svetu, če hoče živeti, kamor ga Oča nebeški 
pokliče. Blagor mu, kdor ima prijatela Boga; povsodej ' 
najde vesele kraje in dobre ljudi, in je lehko povsodej 
doma. Naj si ravno očeta in matere njima; Oča nebe- 
ški zanj skerbi; čeravno ne gredo bratje in sestre ž njim, 
angel Gospodov ga spremlja u ptuje, neznane kraje; in. 
koder ljubo solnce teče, se kruh peče za pridne, poštene-. 
ljudi. To važno resnico so si skusili Andrej Reja, maš- 
nik mlad, zapustivši lepe rojstne kraje laških dežel, ter 
se podavši u duhovsko službo blizu Horvaškega več dnij 
hoda od svojega doma. 


Bili so u starih časih vsi slovenski kraji po desni 
strani Drave od Tirolskih snežnikov do Horvaških goric 
u duhovski oblasti nadškofov starega mesta Ogleja, 
katero je bilo veliko in imenitno Oglejsko očastvo, 
kojega začetnik je, kakor pravijo, sv. Marko bil. Na pol 
laških tominskih in goriških rojakov je veliko po: kranjski 
in štajarski zemlji služilo, kajti je Groričanov in Lahov 
mnogo, Štajarcev pa malo malo mašnikov bilo. : Cesar 

Miroslav IV. je s pomočjo papeža Pija II ljubljansko 
škofijo leta 1461 utemelil, ljubljanskemu škofu Gornji- 
srad, poprej černih menihov Benediktinov samostan, u 
prevžitek odkazal, in novemu škofu gornjegraško, staro- 
terško, škalsko, braslovško, in pa nekdajno pilštajnsko 
ali sedanjo kozjansko dekanijo na Štajarskem; na Koro- 
škem pa duhovnije Bliberg, sv. Mihaela, Černo, Vogerče 
in sv. Daniela; poleg Beljaka sv. Ruperta, Lipo, Verbo, 
sv. Marjeto, in sv. Miklavža u predmestju Beljaka; na 
Kranjskem pa Ljubljano, Verhniko, sv. Martina poleg 
Kranja, Nakli, Mošnje, Polhov gradec, Ig, Šviben, Pod- 
brezje, Gorje, Kropo, Grad, sv. Križ pri Teržiču, Rado- 
ljico, Bohinjo, Kranjsko goro, Jesenice, Doje, Sasp, sv. 
Martina pod Šmarnoj goroj, Dob, sv. Vida nad Ljubljanoj, 
Vodice, Soro, Smlednik, sv. Jerneja na spodnjem Kranj- 
skem, Krašno in Predvor u pastirstvo izročil; vse druge 
župnije po Kranjskem in Štajarskem so pod Oglejem, 
pozneje pa goriškim nadškofom ostale. Ljubljanski škofje 
so večidel u Gornjem-gradu prebivali, in veliko jih tudi 
tam počiva. Bili so sploh blagodušni, skerbni viši pa- 
stirji, ki so se serčno zoper krivoverstvo Luterjevo voj- 
skovali, in ovarovali njim izročene kraje krivega kvasa 
verskih zmotnjav. 'Slabeje oskerbljene so bile duhovnije 
po Kranjskem in Štajarskem, katere so Oglejskim nad- 
škofom u skerbi bile, ki so daleč pod Benečanom u 
Vidmu ali pa Čividatu prebivali, in redkokdaj svojo čedo 
po Avstrijanskej obiskali, U šestnajstem stoletju so ho- 
teli u Gorici, u Celju in u Beljaku nove sedeže škofom 
postaviti, pa se nij dalo. Rajna cesarica Marija Terezija 
in pa slavni papež Benedikt XIV. sta Oglejsko očastvo 
leta 1751 ukončala, in dve nadškofiji: u Vidmu in u 
laški Gorici naredila. (Goriško nadškofijstvo je. dobivalo 
vse župnije po Goriškem, Kranjskem in Štajarskem, ki 
so Ljubljansko škofijo od vseh krajev obsegale. Dva 
blagoserčna goriška nadškofa Karol Mihael in Jožef sta 

si veliko prizadela dušni stan po bližnjih in daljnih krajih 
svoje toliko raztresene nadškofije zboljšati, in sta še u 
hvalnem spominu. Pod njima so se tudi Andrej Reja 
izšolali in duhovski stan nastopili; toda nijso vedeli, 
kamo bi se u vinograd Gospodov podali, zakaj svoje dni 
nij škofijstvo kaplanov postavljalo, ampak jih le poterjevalo 
jim, ki so jih u službo najeli. 

Kakor je evangeljski gospodar zjutraj zgodaj ustal 
delavcev u svoj vinogad najemat, tako so se podajali 
svoje dni župniki, ali pa komisarji (tako so se dekani 
imenovali) iz štajarske zemlje u Gorico duhovnih pomoč- 
nikov iskat, kadar jim je kaplanov pomanjkovalo. Pri- 
peljali so jih po tri, po pet in po več u naše kraje, in so jih po ' 
bližnjih duhovnijah razpostavili, ki so na golih mašah živeli, 
dokler nijso u službi na versto prišli. Tako so tudi Andrej 
Reja na Štajarsko došli, in so kakor naveržnik u Zibiki 
na službo čakali. 'Težko jim je hodilo lepo kormonsko 
ravnino si premeniti u zibsko (tako rado) blatno dolino ; 
ali močnodušen duhovnik ne gleda na kraj, ampak na 
delo, in je povsodi doma, kajti ima prijatela Boga. ,Iz- 
roči Gospodu svoje pote, veli sveto pismo; on za te 
skerbi." 


£I. Dober človek se hitro prikupt, in pa prav 
dober kup. 


Dva naveržnika sta tisto dobo u Zibiki službe ča- 
kala, naš Andrej in pa njihov tovariš Jožef. Gospod 
župnik so jima živež in streho dali, maševat sta pa k 
materi božji na Tinsko hodila, k romarski eirkvi u zib- 
škej poddružnici, ter sta se teh malih prihodkov živela, 
po besedah sv. Paula, ki veli: ,Ako imamo živež in ob- 
leko, bodimo s tem zadovoljni; zakaj kateri hočejo obo- 
gateti, padejo u skušnjavo in u zadergo hudičevo." 

Nij na svetu hujše nesreče, kakor je razvada mladih 

ljudij. Srečen nij kdor veliko ima, ampak kdor le malega 
potrebuje. Lehko se je u mladosti privaditi mehkega ob- 
lačila, obilne mize in pernate postelje; pa na stare dni 
bo gorjš, če vsega tega ne bo! Hočeš živeti zdrav in 
vesel in učakati srečnih starih dnij, u mladosti se vadi. 
ostrosti, bos hoditi, namestu kave mleko, namestu vina 
vodo piti, po tem te bo na stare dni vino krepčalo, in 
kava ti bo zdravilo, kadar jameš pešati. Se mlad pre- 
pogosto voziš, boš star pešec hodil, da bi le mogel. 
Razvajen otrok je najhujši netek, pičlega vajeno serce 
pa največe bogastvo. Blagor mu, kdor nij razvajen! 
Razvada je najgerša brada. 

Župnik zibški so imeli staro kuharico, katera je 
rada tobak srebala (šnopala), kar je mnogih babgl slaba 
stran; ali Marjana, tako ji je bilo ime, je bila po- 
hlevna, skerbna in dobra duša, kakoršne bi naj vse ku- 
harice bile; le tobaka naj bi ne pile, ne šnopale. Ker 
je pa privada železna suknja, ki se sleči ne da, imamo 
voljno poterpeti, kar se ne da premeniti, in. si slabosti 
drugih ljudij modro u svoj dobiček oberniti, kar je po- 
šteno in prav, kakor so Andrej Reja storili, ter so se. 
starej Marjani s tobakom prikupili. (rede s Tinske 
gore so prinesli babeli pogosto kak lot šnopavca za dobro 
jutro in s tem nosnim darom so mladi gospod kuharici 
toliko ustregli, da se je pri vsaki priložnosti za njih po- 
nesla, in jim celo službo dobila. . . . Marjana, so djali 
župnik, naš gospod so svojo župnijo dobili, in bodo u 
enih dneh našo kaplanijo zapustili; kaj misliš, katerega 
naših mladih naveržnikov hočemo kot kaplana obderžati, 
gospod Andreja ali Jožefa? Kaj se tebi zdi?" Hitro 
Marjana tobakirco iz žepa potegne, prav globoko u njo 
seže, in se našnopa, rekoč: , (Gospod! Andrej so majhen, 
pa dober človeče, Jože pa dolg in suh, težko bi jih 
redili; le gospoda Andreja ohranimo." Po nasvetu ku- 
harice se je zgodilo; gospod Andrej so ostali u Zibiki 

kaplan, gospod Jožef pa so se morali u hribe na Šlav- 
nico podati. 

Sploh pregovor pravi, da kder žena klobuk nosi, 
mož slabo kosi, ker ji preveč svoje volje pusti, ako 
je ravno tudi u časih dobro, da žena moža u strahu 
ima. Nikdar pa dobro nij, in nikder ne sme biti, da bi 
se kuharice utikale u duhovske reči, kajti že sv. Paul veli: 
»Ženske naj u cirkvi molčijo!" Ako je kuharica 
- tiha, postrežljiva, dobrega serca in rada da, ji pa tudi 
— radi prineso, in pa ne bo lehko pri farovžu česar po- 
manjkovalo. Vse po župniji jo pozna, pa tudi spoštuje. 
Ženam je perva prijateljica, možem modra svetovalka, 
kadar imajo pri duhovskih gospodih kaj opraviti. Ena 
beseda poštene kuharice dekletom bolj velja, kakor lastne 
matere cela pridiga; celo mladenči se ji odkrijejo in jo 
u časti imajo. Nij bolnika, da bi mu po moči ne postregla 
in zanj ne poskerbela; in prijazna kuharica perva dete 
pozdravi, katerega k svetemu kerstu prineso, pa tudi 
rajne rada k pogrebu sprejme, ako le utegne. Pač srečna 
srenja, katera u farovžu tako kuharico ima, kakor je 
tudi Marijana bila, da si je ravno šnopala; saj nij človeka 
brez sence. Lepša je vendar za kuharico škatljica, kakor 
pa vinska kupica, bolji serkljej duhana, ko žganja. Pa 
kaj, da vsaka kuharica nij modra, in se tudi najdejo je- 
zične, lepotične, lažnjive, opravljive in hudobne, da se rad 
vsakdo župniškega hrama izogne, dokler se more. Taka bi 
ne smela u nobeni duhovski hiši biti. Hudobne, razuzdane 
kuharice se zlodej posluži, da eelo duhovnijo razkači, 
pohujša in potepta, kar duhovniki dobrega usejejo. Raz- 
puščena kuharica sama u nebesa noče, in tudi drugim 
ne da; kar je strah in groza! H 


IH. Kdor ljubi ljudstvo, ljubi tudi ljudstva besedo. 


Kakor je u sedanjih časih preveč knjig, novin in 
časopisov po svetu, tako jih je svoje dni premalo, po-. 

sebno slovenskih bukev prepičlo bilo. Se je hotel kdo 
Slovencev česa potrebnega, ali koristnega, naj si bo za 
cirkev ali,za dom, za občestvo ali gospodarstvo po buk- 
vah naučiti, se je moral poprej nemške ali pa latinske 
besede dobro lotiti, kajti so bile knjige med nami tudi 
od naših rojakov le po latinski ali pa po nemški pisane. 
in u natis na svetlo dane. Redek je bil, ki bi bil pred 
štiridesetimi leti slovenski čital, čuda redek, ki je slo- 
venski pisal, Med temi posebno časti in hvale vrednimi 
možmi so tudi naš Andrej Reja, kateri, čeravno na pol 
Lah, ki jim je latinska, laška in nemška beseda bolj 
gladko tekla od slovenske, so vendar u dejanju pokazali, 
da slovensko ljudstvo ljubijo in za omiko slovenskega 
ljudstva skerbd, naj se ljudstvo u svojem maternem jeziku 
uči in omika, za večno življenje podučeva, pa tudi za 
časno olika, kar je prav. 

Sloveli so svoje dni blagorodni gospod vitez Jože f 
Jakomini, dekan pri Novicirkvi, ki so se u himu 
kakor doktor svetega pisma izšolali. Imeniten pridigar 
in učenik so obsežen keršč. kat. nauk po latinski spisali, 
učenikom duhovskim u pomoč, razlagati prav obsežno 
kerščanske nauke. Ali katekizem po latinsko še tako 
izverstno in čedno spisan, Slovencu malo pomaga, kateri 
latinščine celo ne zna, in tudi učitelju slabo služi, ki u 
domačem jeziku nij mojster; in takih je bilo tisto dobo 
malo, zato tudi slabo podomačenje ptujih jezikov. Naj bi 
toraj Jakominov mnogo hvaljeni katekizem u domačem 
jeziku Slovencem dali, so se marljivi gospod Reja težav- 
nega dela lotili, in katekizem poslovenili, ki je 
bil u dveh zvezkih leta 1801 u Ljubljani pri Andreju 
Gaslerju natisnen in založen pod naslovom: ,Keršan- 
skega nauka izlaganje. Prestavleno v sloven- 
ski jezikod Andreja Reja, fajmoštrav Zibiki 
na spodnem Štajarskem." Slovenska beseda u teh 
koristnih bukvah, čeravno še ne otesana, je za tisto doba 

razumevna in prijetna, ter kaže moža močnega duha in 
zdrave besede, ki ne zaostane u omiki ljudstva, pa se 
tudi ne prehiti in svojim poslušalcem nerazumeven ne 
— postane, kakor se rado sedanjim prehitrežem godi. 
Ljudski jezik, dokler narodu ne umerje, kakor so 
na primer latinski, starogerški in več drugih pomerli, se 
za toliko hitreje preminja, za kolikor se čisla in u slov- 
— stvo obrača. Omika domačega jezika se ne sme zaverati, 
da bi se neprenehoma le po starem kopitu pisalo in go- 
vorilo; se pa tudi nijma prenagliti, ne prekueniti u jamo 
prenapetih oblik in nezastopnega slovstva. Moder rodo- 
ljub jezikoslovje pazno spremlja, ne zaničuje starine, pa 
tudi novine u svojem jeziku ne zametuje, temveč skerbno 
jagode pobera in spravlja, naj si jih čita u novih pismih 
ali pa sliši od prostih ljudij; pristne besede in verle pri- 
slovice so mu dragi biseri, s katerimi zaklad svojega 
jezika bogati, dokler le more. Tako so pridni Reja storili, 
in še na svoje stare dni kot župnik pri svetem Petru 
na horvaškej meji, so skerbno nove, jim neznane izreke, 
zapisovali, kateri so bili za Sotloj Slovencem u navadi, 
kojih pa u drugih krajih nij slišati, ter. so tako dolgo 
popraševali, da so pravi pomen besede zadeli. Naj bi 
vsakdo, ki se z naukom ljudij peča, naj si bo u šoli ali 
doma, na leci ali u spovednici, Rejetov hvalevredni vzgled 
posnemal, slovenske besede skerbno poberal, sebi u poduk 
in tudi drugim u pomoč, kateri domače slovstvo množijo, 
kako spešno bi nam slovstvo obogatelo, in občna raz- 
umeva po vseh slovenskih krajih napredovala; kar je 
dobro in tudi potrebno za povzdigo in omiko domačega 
— jezika. Koliko verle slovenščine še u mnogih kotih po- 
čiva, katere še ne poznamo, ki na poljanah ali pa po 
mestih prehivamo! Mnogotera slovenska beseda je že po 
hribih in samotnih dolih zaspala, katere nihče pobral in 
za slovstvo shranil nij, marveč so se ji le smejali, katere 
nijso poznali. 'Tako se jeziku zguba godi, katera nij za 

popraviti. Zberajmo toraj skerbno, podelimo si pa tudi 
po braterno najdenega blaga, naj bo naša beseda čedalje 
bolj obilna, pa tudi razumljiva, kakor svetla luč; ona je 
luč k pravi vednosti in kreposti. 

Da se človeku po jeziku pozna, kde je doma, mu 
nij zameriti, saj se je tudi sv. Petru po besedi poznalo, 
da je bil Galilejec. Da pa nezarobljeno preveč po domače 
zavijaš, je surovo in omikanemu človeku gerdo, naj jo 
po gorjansko zarobiš, ali po dolensko na dolgo potegneš; 
noroglavci te bodo ukarjali, godei pa oponašali, kar se 
je celo. pridigarjem rado godilo, in se še u časih zgodi, 
pa le takim, kateri si za, oglajo maternega jezika pre- 
malo prizadenejo, in namestu u domači besedi napredo- 
vati, le zaostajajo; in taka nemarnost je kvara dobrega. 
Pa takem potu so naši predniki tako daleč zašli, da 
Korošec kranjskih bukvij nij hotel brati, ne Kranjec Ko- 
rošca pridig poslušati, rekoč, da ga dobro ne zastopi; in 
sta si vendar brata, soseda. "Tudi Štajarci so si radi 
pridigarje izbirali, ki so jim prav po domače zarobili.. 
Ako bi bila ta razvada ostala, bi si bili Slovenci u be- 
sedi babilonsko zmešnjavo napravili, si zapravili obsežne 
bukve in vsem zastopne učitelje, izginilo bi hilo njih 
slovstvo, pogasnila njihova slava; celo njih ime bi se 
bilo izgubilo. Hvalo toraj možem, ki so našo besedo tako 
očedili in ogladili, da jo lehko in radi vsi poslušamo, 
bodimo si Gorenjci ali Dolenjei, ter so ji pot do vsakega 
doma naravnali, kder so dobrega serca in pa naukaželjni 
ljudje. Tudi u tej zadevi beseda velja: , Kdor ne zbera, 
on raztresa; in kdor ni z nami, je zoper nas", Da so 
bili častiti" Reja prijatel slovenskega ljudstva in jezika, 
tudi njihove čedne pridige kažejo. 


IV. Kratko pa dobro u pridigi slovi. 


Slišal sem pridigarje hvaliti, ne take, kateri pre- 
visoko letijo, ne take, ki predolgo poslušalce mudijo, 


286 


marveč one, kateri o pravem času dobro zadenejo. Od 
njih se pravi: , Kratko pa dobro nam povedo; vsi jih 
radi poslušamo; njihove pridige so nam večkrat prekratke, 
kakor predolge". Zgovornost rajnega Rejeta nij bila de- 
reča, pa tem več obstoječa, nij bila previsoka, ne pre- 
nizka; beseda je rahlo tekla kakor studenčnica po zelenej 
dragi. Um poslušalcev so njihove pridige čedno jasnile, 
pa tudi serce ogrevale. Radi so dobrega gospoda povabili 
0 vsakej posebnej priložnosti, bodi si na novo mašo, ali 
na pogreh, na početev očitne šole, ali na poterditev no- 
vega župnika. Brez obotavljanja so prišli, če so le mogli. 
Kako bi tudi bilo drugače mogoče toliko dobremu sereu? 
Dober človek dobro stori, da le more; in kako lehko so 
oni te duhovne darove milosti delili! 


Rejeve slovesne pridige so bile po okoliščinah živo 
posnete, za občne potrebe osnovane, z lepimi vzgledi 
okinčane in s svetim pismom oživljene. Mislim, da bom 
marsikomu ustregel, ako za poskušnjo čedno pridigo po- 
dam, ki so jo Reja l. 1813 imeli na novi maši prečast. 
g. Fridrih Frančiška u Kostrivnici blizu Sla- 
tine u rogačkej dekaniji. 


x 
4 La 
, Tebi hočem darovati darilo hvale, in u Gospodovo 
ime klicati." Psalm 115, 8. | 


U vod. 


Devet let je že, ljubi moji! minilo, kar nijsem pri- 
. ložnosti imel, u tej sveti božji veži vam govoriti, in ozna- 
novati božjo besedo. Ker se pa današnjo nedeljo tukaj 
posebno opravilo obhaja, prišel sem tudi jaz k vam se 
u Gospodu z vami razveselit. Kakošno sveto opravilo 
danes tukaj imamo, vam je bilo oznanjeno; da bode 
namreč danes na tem veselem hribeu sveta nova maša. 
Kdo pa je novoposvečeni mašnik, ki danes pred altarjem 

stoji, Očetu nebeškemu Jezusa, božjega sina, za nas da- 
— ruje, in z Davidom kraljem govori: ,'Tebi hočem daro- 
vati itd.? — O verni kristijani, tukaj zbrani, srečen 
mladeneč je, ki u toliko službo stopi, in k toliki časti 
pride! Mislim, in po resnici rečem, da veče sreče nij za 
sina, ne slajšega veselja za pošteno žlahto, ne za celo 
župnijo veče časti, kakor če sin svoje stariše, rojak svoje 
župnijske sosede z novoposvečeno roko u imenu Jezusa 
pervikrat pri novi maši blagoslovi. Lehko danes z Da- 
vidom kraljem veselo rečete: , Ta je dan, katerega nam 
je Gospod pripravil, da se veselimo in smo prav veseli 
o njem." 

2. Ako pa dalje duhovski stan premišljujem, pre- 
vdarim njegove visoke dolžnosti, se spomnim, da sem 
tudi jaz mašnik že toliko let, in kako sem svojemu po- 
klicu slabo zadostil, me tolika groza in strah obide, 
da si skoraj ne upam dalje k vam govoriti! — Če 
pa berem na drugi strani besede, katere je moj Jezus 
svojim učencem govoril: ,Izveličani ste žalostni; vaša 
žalost se bo u veselje premenila," in da je moj izveličar 
dejal: , Moj jarem je sladek, in moja butara lehka;" — 
da Bog slehernemu, ki po svojem stanu lepo živi, po- 
trebno milost k temu podeli: se potolažim in spet serce 
dobim k vam govoriti. 


8. Ali kaj bi danes, preljubi moj novoposvečeni 
mašnik, novega povedal? Jaz bom tebi in meni, pa tudi 
tvojim svatom, mojim poslušalcem, samo koristne in 
vesele reči od duhovskega stanu govoril, naj bi nekdaj 
po njih vsi skupaj zveličani bili. Dve veliki resnici ho- 
čemo danes premišljevati: | | 


— I. Kako imeniten, svet in tudi srečen je duhovski 
stan, katerega častito službo si ti danes nastopil. 


II. Za toliko srečneji pa bo tvoj stan, za kolikor 
zvestejše boš njegove dolžnosti dopolnil, 


MKO ado 

Pervi del nas ima vse razveseliti, da nam je Bog 
spet novega mašnika dal, ki bo za nas molil in daroval; 
drugi del naj nas opomni za njega moliti, da bo zamo- 
gel u svojem svetem stanu zvesto služiti. | 

Da bom zamogel to svoje veliko naprejvzetje do- 
polniti, povzdigni, novoposvečeni mašnik, svoje roke, 
blagoslovi mene, naj bi vredno govoril, in poslušalce, da 
bodo zvesto poslušali, vsi pa današnjega duhovskega ve- 


— selja deležni postali. 


I. Del. 


Mnogoterih stanov na svetu najdemo, in poznamo 
samski, zakonski, vojaški, meniški in duhovski stan. 
Vsak človek, bodi si u tem ali unem stanu, če le dolž- 
nosti svojega stanu dopolni, bo srečen in zveličan, ker 
Bog vsakemu stanu potrebne milosti in pomoči deli, da 
lehko svoje dolžnosti dopolni. Lepo pravi sv. Tomaž, 


angelski učenik: , Kadar Bog kogar u en stan pokliče 


ali izbere, ga tudi pripravi in uravna, da je tistega 
vreden". Ako so pa ravno vsi stanovi dobri, ker je člo- 
vek u vsakem lehko zveličan, je vendar le najbolj srečen 
in imeniten mašnikov stan, zato ker vsem drugim sveti 
in jih preseže. 

Premislimo nekoliko, kaj sv. pismo govori od maš- 
nika, kdo je? Mašnik je sol zemlje, luč sveta, steber 
cirkve, delivec božjih skrivnostij, je vodja ljudij, on je 
angel božji na svetu, in še več, zakaj vsi angeli ne mo- 
rejo storiti, kar mašnik stori, ko kruh in vino spremeni 
u pravo telo in kri Kristusovo; on nam zamore grehe 
na tem svetu tako odpustiti, da nam bodo tudi na unem 
odpuščeni, kar angeli ne premorejo. Zato govori Kristus: 
, kdor vas (mašnike) posluša, mene posluša, in kdor vas 
zaničuje, mene zaničuje", — Vidiš, ljubi moj novo- 
posvečeni mašnik, veliko čast, u katero si povzdignen! 
Pusti pa zdaj to čast na strani, in da boš u svojem 

stanu prav srečen, pomisli rajši z meno, koliko si lehko 
dobrega prislužiš za-se in za tvoji skerbi izročene ovčice, 
kadar boš svojo službo nastopil kakor dušni pastir ver- 
- nim u nebesa pomagat. 


1. Ker tebe u duhovskem stanu ne bodo posvetna 
opravila motila, ne težile zakonske skerbi, kako lehko 
boš vsak dan molil in klical u Gospodovo ime, sebe in 
svoje Bogu, Materi božji, svojemu desnemu angelu varhu, 
svojemu in drugim svetim patronom priporočal! In taka 
stanovitna, serčna molitev, ali bo od Boga zaveržena? 
»Molite, in bote prejeli, itd. Potreba je pa stanovino 
moliti, uči Jezus, in ne odjenjati." 


2. Tebi, mašnik, je dano vsak dan sveto mašo slu- 
žiti, darovati božjega Sina Očetu nebeškemu na altarju, 
ravno tako, kakor se je on na križu daroval; opravljati 
ta neprecenljivi dar za sebe in za nas u odpuščanje gre- 
hov; za svoje stariše, za žlahto in dobrotnike, za vse 
žive in mertve. Koliko milosti si boš lehko po tem sve- 
tem darovanju pri Bogu zadobil! Pri sveti maši boš imel 
priložnost se pred Bogom ponižati, spoznavati božje naj- 
veče gospodstvo , premišljevati Kristusovo terpljenje, z 
angeli častiti, hvaliti in moliti Jezusa u presvetem reš- 
njem telesu, pomagati vernim dušam iz vic, podperati 
- verne u dobrem na svetu. Ali bode Bog, ki vsako dobro 
delo poverne, tebe pozabil? 


8. Kolikorkrat boš, mladi mašnik, kerščeval, toliko 
duš boš skoz kopel svetega kersta izvirnega greha očistil, 
jih hudiču odvzel, večnega pogubljenja rešil in Bogu 
pridobil; boš jih storil božje prijatele in dediče nebe- 
škega kraljestva. Oh, kako imenitno in sveto delo je to! 


4. Kadar boš vredno delil zakrament svete pokore, 
skesane grešnike smertnih grehov odvezal, jih boš rešil 
večnega pogubljenja, jim podelil spet svatovsko oblačilo 
posvečujoče milosti božje, in pridobil za nebeško kra- 

Slomšek ITI. | 19 

ljestvo. Kralj ali cesar zamore le iz časne ječe jetnike 
rešiti, ti pa imaš od Boga oblast, grešnikom pekel za- 
preti, in nebesa odpreti, kolikorkrat vredno izrečeš: Jaz 
te odvežem itd. 

5. Koliko dobrega boš storil, kadar, boš vernim u 
svetem obhajilu delil angelski kruh u podrejenje u do- 
brem .za večno življenje, pa tudi bolnikom poslednjo po- 
potnico u dolgo večnost! Boš u sveto poslednje olje deval, 
bodeš bolenika na duši ozdravil za večno življenje, mu 
pa tudi na truplu polajšal, da bo leže težave prestal, in 
tudi srečno ozdravel, ako bode Bogu u čast in pa duši 
u zveličanje. Koliko lepih priložnostij boš imel bolenike 
obiskovati, jih tolažiti, jim dobre nauke dajati, jih u 
srečno večnost spremljati; in bo vse to brez plačila pri 
Bogu, ki požirek merzle vode brez povernila ne pusti ? 

6. Koliko dobrega boš lehko storil, mašnik mladi, 
skoz svoje pridige in kerščanske nauke, ter boš nevedne 
učil resnice naše izveličanske vere, svaril grešnike, tola- 
žil žalostne, in jim dobre svete dajal. In dokler Bog 
telesna dobra dela kerščanske milosti toliko lepo plačuje, 
za koliko lepše hoče tebi duhovsko milost poverniti? 
Poglej , novo veselje! 

7. Poslednjič boš, moj mladi duhovski brat, največ 
dobrega storil s svojim čednim zaderžanjem; lepi vzgledi 
tvojega pobožnega življenja bodo žive pridige vernim 
kristijanom. In če le eno samo dušo Bogu pridobiš, oh, 
koliko bo tvoje plačilo, če pomisliš, koliko je duša vredna! 
Pisano je, da bode veče veselje nad enim grešnikom, ki 
pravo pokoro stori, med angeli u nebesih, kakor nad 
99 pravičnimi, ki pokore ne potrebujejo; koliko veselje 
bodo angeli in svetniki u nebesih nad duhovskim pastir- 
jem imeli, ki dušam k pokori in po potu pokore u ne- 
besa pomaga! Kako goreče bodo rešene duše, angeli in 
svetniki tudi za tebe prosili, da ne boš nesrečen! Tvoja 
dobra dela te bodo enkrat u večnost spremila in na sodbi 

za tebe govorila, ker so od začetka zapisana u bukvah 
življenja. | | 

Slišati toliko dobrega in lepega od duhovskega 
stanu, ali se ne bomo u Gospodu veselili, ki je mašni- 
kom, svojim namestnikom, toliko čast in oblast dal? 
Veseli se toraj pred vsemi ti, novo-posvečeni mašnik, 
dajaj čast in hvalo Bogu, da te je vrednega storil, tebe 
u toliko srečen stan poklicati; — da je tebi dal toliko 
zastopnost in modrost u letih tvojega učenja tudi težke 
reči lehko zapopasti in učeni stan nastopiti. Veseli se, 
da ti je Bog pomagal, če si ravno od revnih starišev 
rojen, se u Gradeu z marljivim podučevanjem drugih 
otrok preživeti, u Celovcu pa u hiši mladih duhovnov 
oskerbljen biti, dokler si srečno k altarju pristopil, da 
boš tudi od altarja živel. Veseliti se imamo mi mašniki, 
da smo dobili spet sodelavca, kateri nam hoče čversto 
pomagati u vinogradu Gospodovem.  Razveselijo se naj 
danes novega mašnika srečni stariši, rajni oča in še živa 
mati, katerih se boš danes pri altarju pred vsemi dru- 
gimi spomnil. Veseliti se imate, moji poslušalci, tudi vi, 
zakaj ta nova maša se bo danes tudi za vas posebno 
darovala, vam odpuščanje grehov, ter božji blagoslov za 
dušo in telo sprosila. Veselile se bodo tudi duše u vicah, 
- katerih se bodo spomnili danes novo-posvečeni mašnik. 
Koliko veselja ima tudi naša sv. kat. cirkev, ki je dobila 
toliko serčnega oskerbnika, ki bo širil in branil sveto 
vero, ter se vojskoval za božje kraljestvo. 


IL Del. 


K tolikej sreči in takošnemu veselju je pa potrebna 
ena sama reč, namreč zvestoba, da on, ki u duhovski 
stan stopi, tudi svoje dolžnosti zvesto dopolni. Poslušaj 
toraj, mladi mašnik, ki boš skoraj u Gospodov vinograd 
na delo postavljen, veliko skerb za drago odkupljene 
duše Kristusove prevzel, poglej butaro svojega častitega 

stanu, ter poskusi, kako sladek je Kristusov ja-: 
rem vsem, ki njega ljubijo. Hočeš da bo tebi butara 
lehka in jarem sladek: | 

1. Pred vsem drugim ne pozabi vsak dan u go- 
rečih molitvah svojo dušo k Bogu povzdigovati in 
za milost prositi, svoje dolžnosti na tenko dopolniti, in 
ne opešati; zakaj dolžnosti tvoje so velike, so tudi te- 
žavne, in potrebna tebi posebna božja pomoč. Kristus 
je obljubil, da bode Oča nebeški dobrega Duha dal jim, 
ki ga za-nj prosijo. | 

2. Vsak dan boš služil, če Bog da, sveto mašo, 
to najimenitnejo daritev boš obhajal; skerbno toraj pri- 
pravljaj svoje serce na to presveto obhajilo. Upam, 
da boš vsakokrat, kakor danes, vreden k svetemu altarju 
pristopil; tvoja? bogaboječnost mi je tega porok. Groza 
in strah pa, le misliti, da bi mašnik presveto daritev u 
stanu smertnega greha opravil, in Najsvetejšega u ne- 
snažno stanovališče sprejel. Verni bi se sicer po daritvi 
takega mašnika ravno tistih milostij udeležili, kakor da 
bi jo najsvetejši služabnik božji opravil, ali mašnik sam. 
bi si zajemal iz studenca življenja le smert in pogub- 
ljenje. — Ko bi kateri mašnik bil kdaj tako nesrečen, 
da bi se smertno pregrešil, oh da bi vendar u smertnem 
grehu nikdar ne pristopil k altarju, ampak očistil se 
poprej skozi sveto spoved, ali če nijma priložnosti in 
vendar maševati mora, popolnoma svoje grehe poprej 
obžaloval, da bi ne bil kriv telesa in kervi Gospodove, 
in ne zavžil svoje lastne obsodbe, kakor sv. Paul pravi. 

3. Boš vernim svete zakramente delil, skerbi, 
da boš vselaj čistega serca ti, in tudi verni tvoji skerbi 
izročeni; zakaj svete reči so za svete ljudi, Ne pozahi 
- vselaj poprej dober namen obuditi, in derži vse svete 
šege, po katerih se imajo sveti zakramenti deliti; zakaj 
svete reči se imajo sveto opravljati, naj si bo sveti kerst 
ali spoved. U spovednici ne pozabi, da si grešniku 

sodnik, zdravnik in prijatel. Ne straši grešnika, da bi 
obupal in sveto spoved opustil; pa tudi nevrednih ne 
odvezuj, da se ne boš njihovih grehov udeleževal, ampak 
reši poprej, in potem odveži. Boš k bolenikom po- 
klican, ne bodi nevoljen, nepoterpežljiv, ali počasen, 
ne grozi naj te terd pot, gerdo vreme, huda zima ali 
velika vročina, da svojega zaslužka zgubil ne boš. Pomni, 
koliko je Kristus za nas prestal, kako je kot dober pa- 
stir, iskal tako dolgo svojo zgubljeno ovčico, dokler jo 
je našel. 

4, Kadar boš imel pridigo ali kerščanski 
nauk, ne stopi poprej na pridižnico, dokler kratke mo- 
litve ne opraviš, zakaj sosebno taka duhovska dela se 
imajo z Bogom začeti in končati, ker ne on, ki seje, ne 
tisti, ki poliva, kaj velja, ampak Bog, ki rast daja. Boš 
u imenu božjem govoril, ne gledaj toliko na lepe besede, 
ampak veliko več na lepe nauke, ki so tvojim poslušal- 
cem potrebni, ter se ne boj, jim resnico odperto povedati; 
bodi na leci serčen kakor lev. 

5. Verh lepih naukov pa ne pozabi svojim vernim 
dajati lepih vzgledov, in jim to s svojim deja- 
njem pokazati, kar jih u besedi učiš. Bodi si kaplan ali 
kedaj župnik, ne daj Bog, da bi kogar pohujšal, naj si 
bo z obhojo, ali z oblačilom, ne z govorjenjem, ne z za- 
deržanjem. Kar bi z naukom pozidal, to še hitreje s sla- 
bim vzgledom poderl. ,Ne more sicer sedaj- na 
svetu brez pohujšanja biti, uči Kristus; ali 
gorje človeku, po katerem pohujšanje pride." 
In jaz rečem: trikrat gorjč duhovniku, kateri kogar po- 
hujša ! 

6. Kakor k dušnemu pastirju bodo verni hodili 
gostokrat za svet prašat, za dober nauk prosit. Bodi 
vselaj pripravljen vsakemu potrebni nauk dati in 
pomagati sosebno u dušnih zadevah. Je pa kaka reč 
težka za razsoditi, in nevarna za izpeljati, rad priteci k 

svojemu gospodu župniku kakor kaplan, katerih imaš u 
časti imeti, kakor sin svojega očeta, naj bi si ravno 
mislil modreji biti; lepo se ž njimi posvetuj. ,Dober 
- svet pride po govorjenju starih, uči sv. pismo, in dva 
vselaj več vesta, kakor pa eden." | 

1. Nikar se ne prestraši, mladi mašnik, teh in 
še več drugih svojih dolžnostij; zakaj te tvoje dolžnosti 
ti bodo sladke, ker boš u njih dopolnenju opravljal dela 
kerščanske milosti, in si služil večno plačilo. Boljšega 
dela pa na svetu nij, kakor delati za Boga, za izveliča- 
nje duš, skerbeti za nebesa. Serčno stopi, mašnik mladi, 
na svoje pastirske noge in začni veselo svojo duhovsko 
službo; občutil boš tudi to resnico besede Jezusove: 
, Moj jarem je sladek, in moja butara lehka" — z božjo 
pomočjo. 

Sem pokazal novo-posvečenemu mašniku veliko čast 
in dobroto duhovskega stanu, sem povedal njemu visoke 
dolžnosti, mislim, da je čas, se tudi k vam oberniti, po- 
šteni poslušalci, in vas tudi vaših dolžnostij 
opomniti, katere vi do mašnikov imate: a) Skerbite 
dolžnosti svojega stanu zvesto dopolniti; le zvestoba stanu 
časno in večno srečo prinese. b) Imejte u časti duhovski 
stan; to hoče Bog tako imeti. Vsak mašnik, naj si bo 
ravno grešnim slabostim, kakor človek, podveržen, ven- 
dar le božji namestnik ostane. ec) Ker smo dolžni eden 
za druzega moliti, ne pozabite sosebno danes za tega 
mladega mašnika Boga prositi, naj mu pomaga vse dolž- 
nosti zvesto dopolniti. 

d) Pomagajmo mlademu mašniku poslednje stopinje 
u duhovsko službo storiti, počastimo ga sosebno danes 
na novi maši in razveselimo s kakim dobrim darom; 
saj je naše pomoči potreben in tudi vreden. Starišev 
poštenih, pa ubogih rojen, si je po dobrotnikih u ime- 
nitni duhovski stan pomagal; zdaj hoče vernim u nebesa 
pomagati, jim dušne dobrote deliti; spodobi se, da mu 

tudi mi u časnih potrebah pomoremo, da bo svoj novi 
stan lehko in veselo začel. 'Tudi nam za vse to enkrat 
Jezus poreče: ,Kar ste njemu storili, ste meni 
storili!" 


Sklep. 


Ljubeznjivi! ura moje pridige doteka; kaj še meni 
povedati ostane, kakor tebe, novo-posvečeni mašnik, na- 
govoriti, ki boš danes pervikrat Očetu nebeškemu božje 
Jagnje daroval za pravične in grešnike, za žive in mertve? 
JPovzdigni tedaj svoje posvečene mašne roke, in pomni 
pri svojej pervi nekervavi daritvi našega milostivnega 
knezo-škofa, naj jim da Bog še veliko duhovnov po- . 
svetiti, in dobrih delavcev u Gospodov vinograd poslati. 
Ne pozabi pomniti svojega dekana in drugih duhov- 
skih bratov, ki so prišli danes tebi pomagat, tvojo 
sveto mašo slovesno obhajat. Spomni se svojega duho v- 
skega očeta in matere, ki sta danes tvoja perva 
dobrotnika, pa tudi vseh drugih svojih svatov u Go- 
spodu pomni. Ne pozabi pri svoji pervi novi maši na 
svojega rajnega očeta, pa tudi svoje ljube matere, 
ki sta za tebe toliko skerbela, in težko čakala tega ve- 
selega dneva. Pomni danes svoje žlahte, in posebno 
dobrotnikov svojih ne pozabi, kadar boš presveto 
hostijo povzdignil. In kadar se boš obhajal, pomni tudi 
nas vseh, ki smo prišli tvoj srečni stan počastit, naj 
bomo vredni, se tudi s teboj u duhu obhajati in božjih 
milostij udeležiti. Moli pri svoji sveti novi maši za žive, . 
naj jih Bog u svoji sveti milosti vselaj ohrani, moli za 
mertve, naj jim Bog dodeli skoraj pred njegovo obličje 
priti. Im kadar boš poslednjič z novo posvečeno roko 
verne blagoslavljal, blagoslovi tudi mene in vse priču- 
joče, naj božji blagoslov čez nas pride in vselaj pri nas 
ostane, dokler bomo enkrat Jezusove vesele besede za- 
slišali: , Pridite izvoljeni mojega Očeta, posedite kraljestvo 

vam od začetka sveta pripravljeno" — kar nam vsem | 


dodeli vsegamogočni Bog Oča, Sin in sv. Duh. Amen. 


k 
4 x 


Tako čedno in mirno je tekla beseda. častitega 


Rejeta prav po očetovsko vse žive dni do poslednje sta- 
rosti, in dokler po navadi pridigarji radi pešajo, dalje ko 


pridgajo, se mi je zdelo, da čujem svetega Janeza, lju- 


beja Jezusovega sladko, ljubezni živo besedo častitljivega 


ovčicam prigovarjali, rekoč: ,Preljubi! kamo je toliko 
naših tovarišev in tovaršie, znancev in prijatelov? NJji- 
hova trupla smo pokopali, in červički so jih snedli; nji- 
hove duše pa na božji pravici, morda naše pomoči po- 
trebujejo, in čakajo naše ljubezni. Oh, kako hudo bi bilo, 
ako bi jih pozabili, bilo bi nehvaležno, če bi jim radi 
ne pomagali. Danes meni — jutri tebi! tako nam rajnih 
vsak govori, tega nas opominja naša ljuba mati sv. kat. 
cirkev: itd." 

Kdor noče u pridigah zaostati in u svoji vednosti 
se ne postarati, mora pridno tudi nove knjige čitati in 
skerbno čuti, kaj in kako se po svetu mladi rod uči; 


dobro pohvaliti, naj si je ravno u novi obliki, in ne po. 


šegi starih le starino svojih nekdanjih dnij čez vse po- 
vzdigovati. Neprenehoma raste med pšenico plevel, pa 
tudi med plevelom nij brez pšenice; napak toraj obrača, 
kdor s kostrevo tudi drago pšenico zato potepta, ker mu 
nij stara zadosti. Tega modri Reja nijso storili. Jim je 
kdo mladih duhovnov kakošne verle bukve pohvalil, so 
jih radi in pa prav pazno prebirali, tudi u svoji visoki 
starosti. Pohvalili so radi, kar je bilo hvale vrednega, in 


- in učenega moža. 'Tako priserčno so, postavim na spo- 
min vseh vernih duš nekoliko pred svojo smertjo svojim 


so se čudili, kako se u šolah koristne reči in toliko jasno. 


učijo, od katerih se svoje dni cel0 senjalo nij, ne uči- 


teljem, ne učencem. Vedeli so pa tudi pleve od zernja 


297 


novih šol dobro razločiti, ter -nijso poterdili novih zmeš- 
 njav prekanjenega sveta, temveč so sodili prav po pra- 
vici in resnici. Tako je u postaranem telesu se duh 
vedno mladil in pripravljal za novo življenje. Blagor 
možu, na letih staremu, urazumu in dobrem 
dejanju pa neprenehoma mlademu! On je po- 
doben drevesu za potokom, katerega perje ne obleti, 
ampak dd sad o svojem času. 


V. Pridigar začne, spovednik zgotovi. 


Radi so častitljivi Reja pridigovali, pa tudi radi 
spovedovali; bila jim je leca tako ljuba, ko spovednica, 
ter so dobro spoznali, da leca brez spovednice malo po- 
maga. Pridigar pregreho le preganja in u spovednico 
tišči, spovedniki jo u človeškem sercu ukončajo, ako so 
od Boga sv. Duha razsvetljeni Dobremu spoved- 
niku je potrebna prava kerščanska učenost 
in resnična pobožnost, kakoršno so Andrej Reja 
u spovednici najlepše pokazali, ter so mladim duhovnom 
svetla luč dobrega sveta, pa tudi posneme hili. Sirotej, 
kakor mlad, tudi u duhovski službi neveden, sem rad k 
častitljivemu starčku po svet pritekel, in vsikdar sem 
našel, česar sem pri njih iskal. Povedali so mi raz- 
umevno in razodeli jasno, česar sem jih poprašal. Skusil 
sem, koliko mlademu mašniku star, dobro skušen prijatel 
velja, če ga najde in dosti obrajta, sosebno za spoved- 
nico, ki je živo razgledalo človeških zmot in hudobij, pa 
tudi serkalo skrivno in zelo nevarno za spovednika kakor 
za grešnika. 

Težka in lehko zmotljiva je mera pregrešnosti. 
Smertno gnjusobo od male, odpustljive lehkobe zadol- 
ženja le Bog prav razloči, in pa tak spovednik, kateremu 
Bog k temu pravo razsvetbo da. Močno potrebno je toraj" 
Boga za razsvetljenje prositi, znotranji stan grešnika 

skerbno preiskovati in pravno razsoditi. Dva grešnika 
sta cel6 enak greh po zunanjem pogledu storila, pa daleč 
narazno je nju zadolženje pred Bogom, ki naglost in 
kesnoto, škvart (temperament), prirodo, izgojo in. okolj- . 
stave natenko pretehta in ne sodi po dozdevku, temveč ' 
po notranjem jedru. Kdor grehe sploh pri ljudeh po 
edni in ravno tisti meri sodi, dela kekor gerški tolovaj, 
- od katerega se basa, da je vse popotnike, katere je pre- 
nočil, u edno in ravno tisto postelj posilil, bodi-si jim 
prekratka ali predolga, ter je premalim ude nategnil, 
predolgim pa ude prisekal; kar je bilo grozovitno! 

Skušnja uči, da se hudobni radi boljše — blage, 
ponižne duše pa hujše delajo, kakor so u resnici; toraj 
je spovedniku velike bistroumnosti potreba, da ne sodijo 
po goli besedi obtožbe, ampak po duhu resnice. Toraj je 
dobro se ednega spovednika deržati, dokler mogoče, ki 
že grešnika poznajo in ne hrez vrednega razloga pre-. 
menjati. | 

Pogosta dušna bolezen je bojazljivost, ki dela 
kristijanu nepotreben strah in nepokoj, ter ga spravlja 
u nevarščino znotranje teme, tuge in obupa. Blagor spo- 
vedniku, ki znajo takim boječim dušam veselo znotranjo . 
luč prižgati, jim u otožno serce tolažbo in oveselenje 
vliti, kakor častiti Reja, ki so vedeli obupajočim oživeti 
novo dušno. moč, katero so si skoz prazen strah in krivo 
skerb otemnili in oslabili. poš 

Človeško serce prav spoznati, ki se toliko rado u 
gube zgiblje in zvija, u spovedi kratko pa čversto raz- 
soditi, grešnika resno in tolaživno odpraviti, je veliko 
vredna lastnost dobrega spovednika; kakor so jo dobri 
Reja vse posebno imeli. Dolgočasni poduki u spovednici 
malo hasnejo, le serce oživiti in pa ogreti grešnika za 
Boga in za izveličanje duše: to pri spovedi zda. Je kdo 
'.obširnejega nauka potreben, naj ga doma u nauk vzame, 
kdor ima dolžnost. 

Veče nevarščine nij, kakor če grešnik serce zgubi, 
premagati svoje skušnjave, ter. sam sebe zaverže, in se 
hudemu popolnoma uda; takemu je potreba roko podati 
in tako dolgo podperati, da srečno premaga in za sveto 
vojsko spet seree dobi. Se preveč s slabimi mislimi in 
skušnjavami pečati, nij dobro; one so po besedah sv. 
A uguština, kakor pes na lancu priklenjen. Greš hitro 
mimo, in se za njegovo lajanje ne zmeniš, bo hitro utihnil 
in te u miru pustil; če pa posa gladiš in tolažiš, te bo 
prav lehko ugriznil. "Taka je tudi skušnjava. Kdor u 
milost božjo terdno zaupa, in se skušnjavi stanovito 
ustavi, jo tudi lehko premaga; kdor se pa ž njo peča, 
se hudih mislij iznebiti ne more, in le prehitro oslabi. 
Sv. Anton puščavnik je skušnjavam očital, da so tako 
slabe zoper božjo pomoč, u katero je terdno zaupal in 
postal se ž njimi vojskovaje nepremagljiv vojščak. Dokler 
še nijsi u skušnjavi, ne pozabi, da si slab in se nevar- 
ščine izogni; si pa u skušnjavo neprevidoma naletel, 
spomni se božje pomoči; ž njo boš srečno premagal: to 
je svete vojske pravo vodilo. 

So posebno ženskega spola osebe, ki hočejo modreje 
biti, kakor spovednik; s takimi se nij veliko obotavljati, 
ampak kratko razsoditi, njih pokorščino poskusiti in od- 
praviti jih. Več ko se s takimi pogovarjaš, hujše štreno 
zamotaš. 'Take in njim enake sitnobe se morajo le po- 
terpeti, im za pokoro imeti; u poterpljenju bote njih 
duše rešili. — 

Spovedniku je poterpežljivosti na cente potreba, da 
se ne prenaglijo, tlečega ogorka cel6 ne ugasnejo, omah- 
ljivega tersta ne ulomijo, marveč poterpljivo na stano- 
vitno poboljšanje grešnikovo čakajo, zakaj u štirinajstih 
dneh, pravi sv. Filip Nerej, se težko kdo posveti. 
Pred vsemi se naj pregreha potrebi, čeravno še slabost 


-. ostane; po malem se slabost popleje, čeravno pregreški 


mali ostanejo; polagoma se pogreški očistijo, če se ravno 

pomote še všasih pri človeku pripetijo; po malem tudi 
pomote zginejo, akoravno še nagli nagoni pogosto roge 
pokažejo; in če se ravno rogovi pregrešnosti pobijejo, 
neka ecima le človeku ostane, da se ne prevzame, ampak 
trepetaje za izveličanje svoje u sveti ponižnosti skerbi. 
Ta je navadna versta pravega poboljšanja, in 
spovednik, ki grešnika po tej poti peljajo, so mož po 
volji božji, kakor so častitljivi Reja bili. Njihova tovar- 
šica bila je prijaznost, njihova družica pohlevnost; in 'te 
dve čednosti bili ste kakti dve rami, na katerih so nosili 
kakor dober pastir izgubljene ovčice u REY Očeta nebe- 
škega nazaj. 

Najdejo se tudi pobožne dušice, ki bi le mo- 
lile, u eirkvi bivale, se spovedovale in k božjej mizi ho- 
dile, delale pa malo ali celo nič, in svoje domače dolž- 
nosti u nemar pustile. 'Takim po volji pustiti, bi bilo 
pravo pobožnost u njihovem sercu umoriti, injo pri ljudeh 
ob poštenje djati. Take je potreba zaverniti in njih po- 
gled na dejansko pobožnost oberniti, kojo sv. Jakoh 
priporoča, rekoč: ,čista in pred Bogom Očetom 
neomadežana pobožnost je ta: obiskovati 
sirote in udove u njih nadlogah, in neoma- 
dežanega se ohraniti pred tem svetom". 

Pogostoma verni kristijani obljube delajo, ki nijso 
od dobrega, marveč od hudega duha udane, kateri cel6 
po božjih potih ljudem zanjke nastavlja, enemu, naj bi 
brez skerbi u hudo priložnost naletel, hi ni, naj bi 
nesramno znanje redil, ali cel6 na božjem potu plesal, 
pijančeval in smertno grešil ali grešila. na bi po cir- 
kvanju hodila, doma pa živino, celo otroke in družino 
brez varha pustila; družina bi cele dni pohajkovala, doma. 
bi pa jezo in kreg množila po obljubah, ki so brez pa- 
meti, večkrat drugim u škodo, in brez dovoljenja pred- 
postavljenih sebi u pogubo storjene. 'Take obljube so 
modri Reja hitro spoznali, jih razrešili in jih u boljša, 

okoljnostim primerjena dela premenili, in pogosto so 
stariši svoje sine in hčeri, gospodarji svoje posle k njim 
poslali, naj njih storjene obljube presodijo, in jim naro- 
čijo, kar je potrebnega storiti, ali oprostiti; in častitega 
spovednika razsodba je obveljala. 

U časih se najdejo tudi ljudje, ki jim grejo čudne 


reči po glavi: od prikaznij govore, ter sebe in druge 


take motijo, ki se motiti dajo, ker bolj svojo glavo, ko 
besedo dušnega pastirja poslušajo. Svetniki, ki so prave 
božje prikazni imeli, so namestnikom Kristusovim vedno 
največo pokorščino skazovali "; od svojeglavnih napuh- 
nežev se je pa že celo slišalo, da so zoper dušne pastirje 


% Se najdejo nekatere duše," govori sv. Frančišek 
Zalezij, ,ki pravijo, da se ne dajo nikomur voditi, ko duhu 
božjemu; mislijo, da je samo navdihnenje in nagibanje od. sve- 
tega Duha, karkoli jim po glavi gre; da jih on (sv. Duh) tako 
rekoč za roko derži kot otroka, in jih u vseh rečeh napeljuje in 
vodi, kar storiti želijo. Ali silno, silno se motijo; zakaj, ali je 
bil kedaj kateri človek tako čisto nenavadno poklican in k spre- 
obernenju napeljevan, kakor Paul, s katerim je Kristus sam go- 
voril? in vendar ga nij hotel sam podučevati, temveč ga je k 
Ananiju poslal, rekoč: Idi u mesto, tamo se ti bo povedalo, kaj 
da ti je storiti. Paul bi bil lehko rekel: Zakaj, Gospod! mi sam 
ne poveš? ali on tega ne reče, temuč gre vse priprosto, izpolnit 
povelje Gospodovo; in mi ubogi ljudje si bomo domišljevali, da 
bi bili više u milosti pri Bogu, kot Paul, in verjeli, da nas bo 
Bog sam vodil, in se nobenega človeka k temu poslužil ne bo? 


— Napeljevanje božje za nas je pokorščina, brez nje je vse golju- 


fija in nevarnost. Res je, da Bog ne vodi vse po enem potu; pa 
tudi nij dano nas vsakemu za-se, spoznati pot, po katerem nas 
Bog vodi; to je dano višim, katerim Bog luč podeli k temu po- 
trebno. Ne recite: Ne poznajo nas zadosti; zakaj vselaj moramo 
verovati, da ste pokorščina in ponižnost gotovi znamenji do- 
brega navdihnenja; ker se sicer utegne primeriti, da nobene 
tolažbe in radosti ne občutimo, ko opravljamo, kar smo po po- 
korščini dolžni, pa veliko tolažbo in razveselenje imamo pri 
svojevoljnih opravilih, vendar iz te tolažbe ne smemo sklepati, 
da je dejanje dobro bilo; ne smemo na svojelastno zadovoljnost; 
gledati; zakaj to bi bilo evetje več čislati, kot sadje" 

jezik stegali, ker so svojo dolžnost storili, in takim siro- 
tejem povedali, da se motijo; zakaj take reči so rade od 
očeta laži, ki se rad u podobo angela obleče, naj bi ljudi 
leže sleparil in zmotnjav po svetu nasejal. Takih poseb- 
nih prikaznij ne smemo prehitro verjeti, ne razglasiti, 
temveč pazno in varno presoditi, ali so nasledki bolenega 
trupla, bolenega duha, ali resnični kaki čudoviti obiski 
božji, ki nijso lehki in pa redki; zakaj čudeži :se ne go- 
dijo po mislih slaboumnih ljudij. Potreba je natenko in 
pa dolgo časa preiskovati u takih zadevah, da se pravi 
uzrok prikazni najde, pa tudi pomoček spozna za take 
nevarne skušnjave, ki se babjevernih ljudij hitreje pri- 
mejo, kakor kužna bolezen, in se težko ozdravijo. Kdor 
čude prenaglo poterdi, lehko in hitro sebe in druge po- 
tlači u strašno jamo zmot in hudobij. 

Preveliko bratovščin in pobožnih dru- 
žeb, u katere se dajo svetoželjne duše zapisati, rade 
homatije med vernimi narede in vest potezajo; kar tudi 
spovednikom težavo dela. Verni družbani in družbane 
poslednjič same ne ved6, katere dolžnosti imajo, ali se 
pa preveč na zunanja pobožna dela zanašajo brez notranje . 
- cene, in sami sebe goljufajo. Braterne so same na sebi 
dobre, ako se dobro, u pravem kerščanskem duhu oprav- 
ljajo; ali za duhovske pastirje je leže bratovščino začeti, 
kakor jo u lepem evetu ohraniti; leže je vernim se u 
družbo zapisati, kakor dolžnosti zvesto deržati. Dušni 
pastirji imajo tako homatijo razrešiti in modro poravnati, 
ter vernemu odkazati, katere braterne se naj derži in 
katero naj opusti po primernosti svojega stanu. Bolje 
eno bratovščino prav — kakor deset imeti, pa slabo njih. 
dobra dela opravljati; nobene pobožbe pa prijeti, katera 


nij od svete cirkve poterjena in vernim priporočena. Po- 


stranske pobožbe, od samoglavnih ljudij izmišljene, so 
goljufnemu denarju enake, katerega se je varovati; tako 
so rajni Reja storili, ter svojo čedo varno vodili, | 

Spovednica dušnim pastirjem veliko teže hodi, ka- 
kor pa leca. Več ljudij ko mašnik spovedati imajo, več 
terpijo, in veči odgovor jih čaka na sodbi. Je pa tudi 
 spovednikom sreča voščiti, in so posebno spoštovati, ko 
jih ljudje samo zato radi imajo, da bi se poboljšali, ne 
pa po stari cesti od njih hodili. 'Tak posebno obrajtan 
in ljubljen spovednik so bili Andrei Reja od svojih mla- 
dih dnij do visoke starosti, zapuščenih duš soseben 
prijatel. 

Na horvatski meji, župnik pri sv. Petru, so ubo- 
sim Horvatom, katerih so se drugi duhovniki izogi- 
bali, posebno o korizmi (za veliko noč) pravi duhovski 
oča bili. Kakor hitro so zjutraj odmaševali, so se vsedli 
in spovedovali dan na dan o velikonočnem času do ko- 
sila, naj so ravno njih domači mermrali, in tudi sosedje 
se jim posmehovali, da si s Horvati toliko prizadenejo, 
ter si toliko čebulovega in lukovega smradu užijejo, če- 
sar bi jim potreba ne bilo. Smehljaje so takim Reja 
odgovorili: ,Saj se čebulov in lukov smrad duše ne 
prime; in tudi Horvat je naš brat", — Ubogi Horvatje 
so pa tudi očividno svojo hvaležnost pokazali, in so jim 
piščance in druge perutine nabrali, ter jim nadevane 
kurnjake kuretine prinesli u zahvalo za tolik trud in 
ljubeznjivo dušno postrežbo. Veselilo je blagega gospoda 
ne toliko blag6, kakor blago serce priprostih ljudij. Radi 
so pripovedovali od dobroserčnih bratov Horvatov, kateri 
so jim pomagali kerščansko gostoljubnost obhajati, ki je 
bila pri gospodu khejatu vselaj doma. 


VI. Gostoljubnost je lepa kerščamska čednost, če je 
ravno dobrota le sirota na tem svetu. 
Kakor je Abraham popotnikom naproti hodil, in jih 
silil u svoje stanovališče, naj bi jim postregel, kolikor 
premogel, tako je bila Rejatova hiša vsem odperta, ki 

so hoteli priti, naj si bo na kosilo ali na večerjo, če se 
ravno nijso njihove kuharice smejale, kakor Abrahamova 
Zara, ampak pogostoma toževale, da nijmajo jajce, ne 
masla doma, ter so hitele u sosesko iskat in u najem 
jemat; pa vendar nijso gostje nikoli stradali, so vselaj 
radi k gospodu Rejatu prišli, in zadovoljni od njih šli; 
le gostivniki so poleg njih slabo izhajali; in če je kdo 
uprašal, kde je najboljša gostilnica, so mu u župnijski 
stan pokazali. | 9 
Radi so tudi dijakom postregli; so jim pa tudi 
dajali potrebne nauke vmes, naj bi se glava jim bistrila 
in požlahnilo serce tudi o šolskih praznikih, kar dijaki 
zelo radi pozabijo, ter se gostokrat podivjani u šolo po- 
vernejo. Veliko dobroto eirkvi in deržavi stori, kdor berz- 
nega dijaka izredi, naj si bo verli mašnik, ali pošten 
deželski gospod; kaj takega dobrotniku svet poplačati. 
nijma: povernil mu bode Bog. Dobrota je pa tudi ve- 
lika, ubožne dijake o šolskih praznikih pod streho jemati, 
jim pošteno postreči, za primerne kratkočasbe presker- 
beti, naj počijejo in se poživijo za prihodnje trudapolno 
leto, ter se varujejo praznega lajnanja in zapeljivih to- 
varšij, u katerih se mnogo dijakov popači in pogubi. 
To resnico so blagoserčni Reja dobro poznali, in to do- 
broto nadepolnim šoleem prav ljubeznjivo skazovali, ter 
so svojim domačim, večkrat nevoljnim, djali: ,Le po- 
čakajte! zdaj so fantički, katere pisano gledate, pa bodo 
izrastli iz njih gospodje, katerim se bote še radi od- 
krivali.4 | | 
| Rejetu najljubša tovaršija bila je duhovščina, in. 
njihova hiša vedno zbirališče duhovnih sosedov Horvatov 
in Štajarcev. Dobro učen bogoslovec so se najrajši po- - 
govarjali od duhovskih znanostij, in če jim je ravno po 
italijansko, nemško in slovensko jezik gladko tekel, so 
se po latinsko najrajši poskušali, u katerem so se iz- 
šolali, in veselilo jih je, ako so se imeli s kom za kako 

resnico poprijeti, ali pa poslušati, kako se drugi za res- 
nico in pravico sekajo, toda se je moralo po modrosti 
in krotkosti brez vse zamere goditi. — Da se voda 
očisti in čerstva ostane, ne sme stati, marveč po kame- 
nitem potoku rožljati; tiho stoječa voda sognije in se 
usmradi. Hočeš mlade glave bistroumne storiti, jim mo- 
raš pogostoma priložnost dati, naj se prebrusijo, kolikor 
je prav. Če se ravno učasih med njimi zaiskri, da se le 
serd in jeza, ali kako sovraštvo ne uname. Vse to so 
vedeli rajni Reja modro ravnati, in vsako prehudo iskro 
potolažiti s svojo modro, pohlevno besedo. Pač je za 
mladega mašnika neprecenljiva šola takega župnika dobiti! 

Pač bi bila duhovska služba srečna in vesela, naj 
bi se mašniki mladi in stari vselaj lepo imeli, župniki 
in kaplani čedno zastopili in bili enega duha, kakor so 
služabniki enega Gospoda. Gostokrat pa mladi stare pre- 
slabo spoštujejo, stari pa mlade premalo obrajtajo, ter 
eden drugemu serce ljubezni in prizanesljivosti poder6, 
nijmajo s slabostmi, kojih vsakdo ima, poterpljenja; brez 
poterpljenja med ljudmi pa tudi u duhovskem stanu lepe. 
zastopnosti nij. Ako se tako razkrušijo in razjed6, potem . 
je kriv perstec zadosti med župnikom in kaplanom kreg 
in prepir, med soseskoj pa nemir in pohujšanje učiniti, 
da se zlomek smeji, angel duhovnije pa joka, razuzdanci 
radujejo, pravični pa odkimujejo, rekoč, da nij prav tako. 
Reja so bili svojim kaplanom odkritoserčen prijatel, ter 
so rajši poprosili, kakor ostro zapovedali, pohlevno po- 
svarili, ne krog tožili, nikoli pa nijso s tožbo protili; 
bili so svojim kaplanom oča u vsaki zadevi. Ljubeznivo 
serce očetovo si je pa tudi serce sinovo osvojilo in nij- 
sem slišal, da bi kdo kaplanov bil kedaj Rejeta župnika 
ali pa dekana grajal. Ako je u dekaniji med kakim ka- 
planom in župnikom prepir postal, in so mlad gospod u 
pervej jezi gospodu dekanu tožit pritekli, jim modri Reja 
nijso odrekli, in jih tako dolgo pomilovali, dokler se je 

Slomšek IH, | | 20 

toževalcu jeza ohladila. Ko se je mlada kri zopet usedla 
in vročina pojenjala, so še le sodbo začeli, in večidel 
tako dokončali, da so se povernili zadovoljno na svoj 


dom. Koga brez posvaritve kedaj zatožiti, ali pa na- . 


tihoma počerniti, Rejatu nij dobro serce dopustilo. 

Deželsko gosposko so po dolžnosti spoštovali in ž: 
njo u lepem miru živeli; ter nijso deželskih gospodov 
nalašč iskali, pa se jim tudi nijso izogibali; posebne 
prijaznosti pa z deželskimi imeli nijso. Po graščinah nijso 
veliko hodili, in brez potrebe nikoli; kvartopircem in pa 
navadnim pivcem nijso bili prijatel; dali so vsakemu 
kar je bilo prav. Vsakemu dober biti, pa serce le izvo- 
ljenemu odkriti, nam veli kerščanska modrost; lepo za- 
stopnost u soseski podpirati, in ljubega miru brez po- 
trebe ne podirati, je duhovskih in deželskih gospodov 
sveta dolžnost, da podložni duhovne častijo, in se dežel- 
ske pravice bojijo, ter spoštujejo in slušajo obodvojno 
oblast. Se pa duhovski in deželski prehitro tikajo, se . 
tudi u kratkem pogosto zopet vikajo, kar nij lepo, in 
očitajo, kar je gerdo in škodljivo. Taka prijaznost in pa 
- pisana kača! — 


VII. Pohlevno žiwljenje, pa lepa smert. 


Od sv. Frančiška Zalezija se bere, da je bil u mla- 
dih letih zelo nagel in vroče kervi; pa se je skerbno 
premagovaje tako čudno upokojil, da ga nij bilo mogoče 
ujeziti; bil je kerščanske krotkosti in pohlevnosti najlepši 
vzgled; in po njegovi sveti smerti so na mestu žolča 
apneno kepico u njem našli. Ali so bili rajni Reja od 
natore pohlevni, ali so se premagovaje tolike krotkosti 
navadili: tega ne vem; samo to vem, da jih nij kdo 
kedaj u jezo pripravil, ali kedaj raasejati in hudobovati 
čul; ljudje so djali, da žolča nijmajo, ker. nijso od njih. 
žal besede. čuli. 

Ko so bili u Šmarju kaplan, so imeli zadel blatnih. 
potov svojega konja, in neki Peter je konju stregel. 
Boljši pa ko je gospod, slabša po navadi gospodova dru- 
žina, ki se na dobroto svojega gospoda zanaša, rekoč, 
saj nam kaj ne rečejo. Tako je tudi s Petrom bilo, ki 
je Rejatovega konja toliko zanemaril, da ga je bilo gerdo 
gledati, in je gospodu tovarišu nad njim merzelo. Ravno 
je več duhovskih gospodov u sosesko došlo, in gospod 
kaplan Reja od bolenika k domu prihajajo. , Le poglejte, 
kakovo kljuse Reja ima, kako zapuščeno, hlapca pa le- 
nuha!" so djali Rejatov tovariš. , Kolikokrat sem mu že 
rekel, naj hlapca okrega, pa mu ne more žal besede 
reči." Poskusimo ga podkuriti, so sosedje djali, naj se 
ga loti, bomo saj videli, ali se da Reja ujeziti, in bomo 
zvedeli, kako zna hud biti? Kakor pogovorili, so storili, 
in po kosilu dobremu MRejatu toliko nagajajo, da jim 
Reja obljubijo, da ga bodo hitro in prav ostro okregali 
Radovedni grejo prijateli za njim, in kaj čujejo? ,Petrek, 
k meni pridi!" Kaj zapovejo, gnadljiv gospod? popraša 
Peter, ko do njih pride. ,Petrek! sem tebi, kar si pri 
meni, kedaj žal besedo rekel?" ,Nikoli še, gospod; greh 
bi imel, kaj takega ziniti." ,Petrek! zdaj ti pa povem, 
da mi mojega konjička bolje oskerbiš; ako pa ti ne boš, 
bom pa jaz sam." Tako so hlapca okregali, in se tova- 
rišem nasmejali. Težko bo kdo gospodarstvo takega go- 
spoda hvalil, in lehko je mnogokaj pri toliki krotkosti 
u zgubo, ali pod nič šlo; pa tudi vedno revkanje, tobo- 
tanje in razsajanje pri hiši nij hvaliti, najmanj pa kletev 
in tepenje. S hudim se lehko več opravi, z lepim pa 
dobrega več napravi, manj Bog žali in ljudje ne pohuj- 
šajo, dostikrat pa poboljšajo, dokler še cel6 izprideni nijso. 
Sv. Frančišek Zalezijan je dolgo u noč molil in 
premišljeval, kadar je -že njegova družina spala in po- 
čivala; kar čuje na vratih terkati in ropotati. Sveti škof 
svetilnico vzeme in gre odpirat, ter svojemu hlapcu od- 

pre, ki je po noči skrivaj u pivnico lazil, in ves vinjen 
svojega gospoda nij poznal. Prijazno škof pijancu roko 
poda, mu u izbo sveti, ga lepo razpravi in u svojo lastno 
posteljo položi, ki nij bila pernica. Kadar se hlapec 
drugo jutro prebudi, in u postelji svojega lastnega go- 
spoda ugleda, se še le izčajma, kdo mu je po noči vrata 
odperl in u posteljo pomagal. Tolika pohlevnost gospoda 
in pa gerdost pijanega hlapca, ga je na vselaj spre- 
obernila in poboljšala, da mu ravno svetnik žal besede 
nij rekel. Dokler pa tako vračtvo nij za vsakega, je uča- 
sih tudi ostre besede potreba, toda brez vsake jeze in 
zamere. Hvala gospodu, mislim, najlepše sluje, ako se 
čuje: ,naš gospod so hudi, pa dobri tudi". Toda bomo 
po besedah sv. Krizosto ma na sodbi leže od preve- 
like dobrote odgovor dali, kakor od prevelike ostrosti. 

Krotkost in poterpežljivost ste si pristni sestri; 
kder ene nij, se tudi druga pogreša, katere je posebno 
na stare dni čez vse potreba, kadar križi rastejo kakti 
senca o solnčnem zahodu, in težave: množijo po teži let. 
Blagor mu, kdor vč tako lepo tiho djati in kakor Reja 
voljno poterpeti. Veliko let so jih noge bolele; protin 
jim je delal velike bolečine; ali nijsem jih slišal kedaj 
potožiti, ali se nevoljiti; bili so nepremenljivo prijazne, 
dobre volje. Neprežgana kava bila za kosilce je dan na 
dan njihovo zdravilo, zmerno njihovo kosilo, zvečer pa 
dvoje mehko kuhanih jaje vsa večerja. Nijso se umreti 
bali, pa so tudi le radi živeli, in smehljaje večkrat djali: 
» Veliko let si ne želim, pa za kakih pet let življenja le 
Boga prosim; in ako srečno teh pet doživim, bom pa 
prosil spet še za drugih pet, dokler je volja božja." 

Po mali gospojnici l. 1830 sem jih grede poslednjo- 
krat obiskal, in zel6 revnih pa le veselih našel. Na stolih 
so ležali, noge z robeem povezane, da jim nijso s stola 
pale; nijso si mogli sami več pomagati. In ko sem od 
njih slovo vzel, so mi ljubeznivo roko podali, rekoč: 

,Pprijatela sva si bila u življenju, prijatela si bodiva tudi 
po smerti", Nekoliko dni potem, 26. kimovca, so se jim 
mirno oči zatisnile. | 
Bili so rajni Andrej pl. Reja majhne postave, pa 
prebrisane glave, skerbni u svojih duhovskih rečeh, pa 
tudi u posvetnih opravilih marljivi in nikdar brez dela, 
in če drugih poslov nij bilo, so predicam povesmi pleli, 
po zimi pa štrene vijali, dokler je kaj takega bilo. Blaga 


nijso veliko zapustili, pa tudi dolgov ne; kar so imeli, 


je bilo le za sproti; skerb za prihodnje dni so Bogu pre- 
pustili. Nijsem čul, da bi bil kdo česar za njimi izgubil, 
razun družina dobrega gospoda, ubožci pa dobrotnika, in 
duhovnija dobrega pastirja, katerih lepo ime še po vseh 
krajih slovi, u katerih so služili. Rezanega kamena nij- 
sem na pokopu rajnega toliko slavnega župnika in dekana 
videl, tudi nijsem pozlačenega imena Andreja Rejata na 
grobu bral; pa spomin njihove krotkosti u sereu vseh 
živi, ki so jih poznali, ter jim po tolikem lepem vzgledu 


veli: ,Blagor krotkim; oni bodo zemljo po- > 


sedli." — Izveličani so krotki, zakaj oni bodo po- 
vsodi, na zemlji in u nebesih u miru in pokoju živeli." 
Sv. Krizostom. 

8. Ožbat Rauš, 


rajni oča iz družbe Jezusove. 


(Životopisen načert. Drobt. 1859—60.) 


Peter Ožbat Rauš je 8. oktobra 1780 u kuracijalni. 
vasi Gelčah blizu Žišpolj življenja svit zagledal. Bil 
je sin brezmožnih pa pobožnih starišev, ki so tačas kakor 
bajtarji, z žuli svojih rok družini svoji potrebni kruh 
težko pridelovali; u kratkih letih po rojstvu tega sina 
pa preselili se u Celovec, kder so u belaškem predmestju 
pri Ajkslerjevi hiši prebivali, Z neutrudljivo marljivostjo 
so se po dveh letih u novo hišico udomovili, katero so 
sami na ,Lerhenfeldi" imenovanega predmestja postavili, 
kder so s strešnimi škodljami svoj pridelek imeli, s ča- 
soma pa u bližnji okolini svoje nove hišice nekoliko polja 
nakupili, in tako svoj ubogi stan precej zboljšali. Njih 
— resnobna skerb je bila, od mladih nog svoje otroke po 
svojem stanu težkega rokodela privaditi, in jih škodlji- 
vega postopanja obvarovati, posebno pa jih za Boga lepo 
kristijansko odgojiti; zato jih tudi, ker je bila u Celovcu 
prelepa priložnost, pridno in neutrudljivo u šolo pošiljajo, 
posebno skerbno pa sinka Ožbata, ki je od drugih boljšo 
glavo do šole, večo gorečnost in veselje dokazoval. Bil 
je prepriden šolar in dijak, prav verlo se je učil, vse 
nemške, kakor tudi šest latinskih šol u Celoveu po celi 
obširnosti slavno doveršil. 

Ker je ravno u tem poglavitnem mestu na ondot- 
nem modroslovskem učilišču u letih 1801 in 1802 enako 
slavno više šole zgotovil, je prišel čas, da bi si dijak 

izvolil stan, kar je tudi ročno in lehko storil, ter brez 
odloga obernil se, kamor ga je lastno pobožno serce, 
kakor bogaboječih starišev želje, nagibalo — terdno je 
sklenil u duhovski stan stopiti. Brez odloga se začne u 
letu 1803 bogoslovja učiti, čeravno ta čas zavoljo po- 
manjkanja prostora u duhovnišnici strehe in oskerbnice 
nij našel, in je kakor popred pri stariših prebival, Učil 
pa se je toliko resnobno, serčno in neutrudljivo, da je 
zraven dveh drugih součeneev, med katerima je tudi 
pokojni Frančiško Lušin — slednji čas knezo-nad- 
škof goriški — slovil, vse štiri šole celega bogoslovja u 
dveh letih doveršil, u letu 1804 iz znanosti vseh bogo- 
slovskih predmetov izpraševalno preskušnjo prav slavitno 
obstal, in je bil kmalu potem s svojima dvema sobogo- 
slovcema od tačasnega kerškega knezoškofa blagorodnega 
staroslavnega grofa Salm-a u mašnika posvečen. 
Njegovo urnost razumeti, lehkost zapomniti, ne- 
h utrudljivo paznost slušati, so občudovali učitelji kakor 
součenci. Zveršil je vse svoje učilnice s slavnim imenom 
prebistre glave, toraj ne le samo šolskih jezikov, temveč 
že ob času dveletne modroslovske učilnice italijanski in 
francoski govoriti temeljito se izučil. Francoskega jezika 
se je z dobro znanim, občno spoštovanim nadučiteljem 
Matijem Ahaceljnom učil 2. | 

Bil je že mladeneč u šoli živ vzgled lepega zader- 
žanja, pobožnosti in zvestobe u spolnovanju svojih dolž- 
nostij; zapiral je vsaki nevarnosti svoja očesa, vsem 
obrekovalnim in praznim govorom svoja ušesa, in se 
vedno skerbno ogibal drugega spola. 

Novoposvečeni mašnik, blagi gospod dobre glave, 
modre noše, žlahnega serca, visoke in obširne učenosti, 
-so u 24. letu svoje starosti meseca septembra 1804 u 
cirkvi Matere božje u Žreveu na svetek rojstva pre- 
čiste device Marije, ki se je takrat u saboto obhajal, 
novo mašo opravili, celo tihoma brez vsega truša in na- 

vadne slovesnosti, brez darovnine. ln ker so že pred 
svojo novo mašo pismeno povelje imeli, na župnijo sv. 
Valbhurge podati se, so ravno ta dan svoje nove maše 
svojo pervo službo duhovne skerbi kakor kaplan nastopili, 
in tamkaj že u nedeljo potem drugo cirkveno božjo službo 
opravljali, | | 

Od te dobe je bila njihova sosebna neutrudljiva 
skerb za lepo opravljanje božje službe, podučenje od- 
raščenih, kakor mladih, pripravljanje otr6k k pervemu 
svetemu obhajilu, spovedovati, posebno pa bolenikom in 
umirajočim tolažbe naše sv. vere deliti, in jih na srečno 
mirno pot iz časnosti u večnost pripravljati. 

U enem letu so bili od Valburškega u Šent- Janž 
na Prikelnu za kaplana poklicani, in potem, ker so tukaj 
ravno tako čez cela štiri leta vse dolžnosti svojega stanu 
kakor pridni dušni pastir hvalevredno zvesto dopolnili, in 
ker so k lepemu vzgledu obedveh srenj s svojima dvema 
predstojnima gosp. župnikoma vedno u ljubezni in prelepi 
 zastopnosti enega serca in kerščanske volje živeli, se u 
njihovem sereu obudi, kar se dozdaj nikomur dozdevalo 
nij, in kar so že u modroslovski šoli mislili, zdaj pa. prav 
dobro premislili in za terdno sklenili, iz kerške škofije. 
preseliti se, in nekde u red družbe Jezusove stopiti. Kar 
so serčno želeli in sklenili, so tudi resnično izpeljali, ter 
svoj namen, po katerem so hrepeneli, za svoje popolnoma 
dovoljenje srečno dosegli. | 

Kako da so gospod Ožbat Rauš od l. 1804 do 1810, 
to je čez celih pet let, u kerški škofiji slavno pastir- 
jevali, se vidi in bere u gotovem pismu, po katerim so 
jim častivredni gosp. prošt krajgski, Engelbert Švarc, 
tačasni dekanijski oskerbnik pričevali, dekanija Šent- 
Vid u Krajgu 8. novembra 1809, katero se tako-le glasi: 
,Na prošnjo Ožbata Rauša, kerškega škofijskega duhov- 
nika in kaplana pri duhovniji Šent-Janža na Prikelnu, — 
se njega neutrudljivi marljivosti resnično in po zasluženi 

vrednosti svedoči, da je skoz štiri leta na imenovani du- 
hovniji in u šentvidski dekaniji bil, ne le u vesoljnih 
duhovskih opravilih, temveč tudi po lepo poštenem za- 
deržanju, po svojem znanstvenem izobraženju, posebno 
po pospešenju in popravi krajske šole, cirkvenega petja, 
in po sosebnem poduku mladosti, k mojemu in mojega 
gospoda predmestnika u dekanijskem uredu, posebnemu 
veselju se toliko slavno prislužil, da bo, ne samo spo- 
štovanja svojega prečastitega škofijstva, temveč vsake 
prihodnje prednosti ali pripomoči verlo vreden spoznan." 


Leto pismeno svedočbo so Ožbat Rauš svoji prošnji 
za privoljenje preselovanja na previsokovredno kerško 
knezoškofijstvo priložili, katero privoljenje so, ker se od 
svojega sklepa nijso odsvetovati dali, 3. januarja 1810 na 
Dunaju dobili, kder so si potni list u Rusijo oskerbeti 
morali. S potnim listom od vladarstva prevideni se po- 
dajo na pot k svoji sklenjeni namembi neoveren po Ga- 
liškem čez Rigo in Dinabor. U Dinaboru, ruske Livonije, 
so stopili 10. novembra 1810 u ondotno novinstvo, in so 
jezuitarskega reda obleko dobili, kamor jih je iz Pader- 
borna že od 20. septembra 1810, dokler so bili še za 
severske misijone poterjeni, od milostljivega prečastitega 
njemu predstojnega knezoškofa potrebna oblast k temu 
dodeljena došla, ter njim poterjenje za duhovno skerb s 
spričbami vred u Dinabor poslano bilo. 


Zgodba življenja patra Ožbata Rauša do časa, da 
so u svoj domovinski Celovec nazaj prišli, je pisalcu 
znana iz postrežnega pisma zdanjega provincijala jezu- 
itarskega reda gališke provincije u Levovu, gospoda J o- 
žeta Brovn, ki se glasi tako-le: 


»bater Ožbat Rauš so bili iz Dinabora, preden so 
novinstva poskušnje cel0 doveršili, zavoljo verle kreposti, 
že u drugem letu poskušenja u Odeso poslani, kder so 
svoje niže obljube storili, in dve leti učitelj latinskih šol 

bili, potem osem let kakor misijonar pastirjevali, nekoliko 
časa u Odesi, nekoliko pa u Čresi. Že tukaj so svojo 
posebno gorečnost za božjo čast in za blagor bližnjega 
dokazali, ker so se zraven dvojnega, namreč italijanskega 
in francoskega jezika, — katerih so se že ob času modro- 
slovskega šolovanja izučili — zvunaj temeljite znanosti 
nemškega, latinskega in starogerškega jezika, zdaj u svo- 
jem redu, že čez 30 let stari, še novogerško, angležko, 
in kar je posebno Nemcem težko, poljsko in rusko iz- 
učili, da bi več ljudem, posebno katoličanom teh naro- 
dov, pripomoči zamogli. 'Tako so tedaj zvunaj svojega 
prirodnega slovenskega jezika celo deset drugih gladko 
govoriti znali. 

U letu 1820 je zadel jih z drugimi jezuiti vred 
cara Aleksandra I. ukaz, ali redovne družbe se odpove- 
dati, ali Rusijo zapustiti. Oča Rauš iz ljubezni do svo- 
jega poklica in zvestobe do Boga, si drugo izvolijo, in 
se podajo na povelje svojih glavarjev u Galicijo, ker so 
svitli cesar Frančišek I. iz Rusije pregnane jezuite mi- 
lostljivo sprejeli. In tukaj so bili zopet tri leta misijonar 
u Kamijonki strumilovi zločevskega okroga, in u Buko- 
vimi; potem tri leta u tarnopolskem žlahnem rejišču 
ogleda, in zadnjič tamkaj šestnajst let listovnik in od- 
pravnik ondotnega gimnazija in ondotne modroslovske 
šole, kder so zraven mnogih opravil celih deset let tudi 
francosko učili, kar so kakor latinsko posebno dobro za- 
stopili, ter prav gladko govorili. Šest slednjih let so bili 
zraven tudi še javen učitelj občne dogodivščine u on- 
dotni modroslovski šoli. Zraven vsega tega so bili po- 
slednji čas tudi še knjižnik, ker imajo u Tarnopolu jezuiti 
znamenito knjižnico. 

Po lastnoročnem lističu svitlega cesarja Ferdinanda I. 
od 8. maja 1848 s svojimi drugimi redovniki zavoljo pre- 
kucije tega leta razškropljeni, so se s privoljenjem ta- 
časnega gospoda patra provincijala gališkega po dokon- 

čanem šolskem letu 1848, potem ko so vladarstvu vsa 
šolska pisma izročili, u Celovec povernili. 

Kakor značajne čednosti u redu skoz celih 39 let, 
ki so jih u Rusiji in Galiciji preživeli, posebno slovita 
njihova vedno neutrudljiva delavnost, akoravno so bili 
dihavični in postajočega žilobitja, na čemur so okoli 
celih dvajset let terpeli, in njihova sosebno goreča in živa 
ljubezen do bližnjega. 

Ves čas, kar ga jim je po opravilu svojih zapove- 
danih dolžnostij še zaostalo, so za spovednico in obisko- 
vanje bolenikov obernili, ter ali u posameznih hišah ali 
u očitnih bolenišnicah siromake in jetnike podpirali. 
Posebno so u letu 1848 u Tarnopolu kolerinsko bolenim 
svojo očetovsko ljubezen prav živo dokazali. 

Gotovo je bilo in znano, da nikomur dela kerščan- 
ske ljubezni nijso odrekli, če so le zamogli ustreči; zato 
se je tudi vsakateri, kakor njihovih redovnikov, tako 
ptujcev, u sleherni nadegi s celim zaupanjem k njim 
obernil, in katere so vselaj dobrovoljno tudi pri svojih 
mnogih opravilih popolnoma zadovoljili. Ja njihova ljube- 
zen je bila toliko goreča, da so ubogim bolenikom, po- 
sebno oddaljenim, u ruskih kakor haliških, tudi več ur 
od Tarnopola na stranskih vaseh, ne le svete zakramente 
delili, ampak tudi telesno pomoč in milost skazati vedno 
pripravljeni potrudili se.  Razodevali so tudi mnoge 
zdravniške znanosti, ker so se njihova zdravljenja prav 
srečno izšla. 

Lepo ponižnost so posebno s tem pokazali, da so 
radovoljno slednji redovni skušnji iz celega modroslovja 
in bogoslovja odpovedali se, katera se tirja za dovoljenje 
prave redovne obljube k dosegi redovne službe in časti; 
če bi ravno poskušnjo slavno doveršiti zamogli, zato so 
18. novembra 1821 u Tarnopolu le kakor dušno pastirski 
pomagalec zaprisegli." 

Čeravno oča Ožbat Rauš nekoliko u Rusiji, nekoliko 

u Galiciji, skoraj celih 40 let, ker so po svojem poklicu 
slovesno in blagodarno delali, pri neutrudljivi marljivosti, 
kakor bi si mislil, nobenega časa za kaj večega nijso 
imeti zamogli, ker so pri mnogoterih opravilih svojega 
poklica, z različnimi, mudnimi in težavnimi dolžnostmi 
silno preobloženi bili, so vendar še gerčki slovar, in 
občno dogodivščino zložili in spisali, katero poslednjo 
so kot javen učitelj u Tarnopolu več let učili, in katera 
dva verlo izverstna spisa sta natisa prav vredna, in ka- 
tera sta kot rokopisa z drugimi sporočenimi, redu last- 
nimi knjigami po volji rajnih, kakor tudi po naročilih 
tačasnega provincijala gosp. Jožefa Brovna, hališki jezu- 
itarski redovni družbi u Levov izročena in nazaj po- 
slana bila. 

Kakor so že u ptuji, nem do 250 milj od 
svoje domovine oddaljeni deželi, za uboge ljubeznivo in 
dobrotljivo skerbeli, tako ljubezen do njih tudi tukaj 
ugasnila nij; zakaj pri vsaki priložnosti so jih po svojem 
slabem premoženju pripravno in radovoljno podpirali, ter 
nobenega potrebnega, ki je kderkoli za miloščino prosil, 
brez pomoči, nikdar pa neusmiljeno ali ostro odpravili 
nijso; ravno tako nikomur nijso dobrote odrekli, če so le 
zamogli komu postreči, kar se živo vidi iz sledeče zgodbe 
njihovega življenja skoz celih šest let u Celovcu: od do- 
hodka u svojo domovino 8. junija 1849 do smerti 11. 
oktobra 1855. Kakor obširno, hasnovito in dobrotljivo 
so vedno delali, tako neutrujeno marljivi so bili še u sivi 
starosti. 

. Komaj so oča Ožbat. Rauš u Celovcu. u društvu 
svojih rojakov, prijatelov in znancev bili, so že z živo 
gorečnostjo pogosto prejemanje zakramenta sv. pokore 
iskreno podpirali, ter so bili iz celega serca neutrudljiv 
spovednik ,- toliko preskerbno dobrotljivi, da so še po- 
slednje leto"svoje dolge in bhritke bolezni vsakega spo- 
kornika z resnično očetovsko ljubeznijo vedno pripravni 

sprejeli, izverstno zadovolili in potolažili. Nobenega spo- 
kornika brez razločka osebe, stanu in časa nijso odpravili, 
veliko manj z nevoljo preplašili. Gotovo izverstna pre- 
- lepa lastnost razumnega in dobrega spovednika, učenika, 
duhovskega zdravnika in sodnika! Razun tega se jim je 
od prečastitega knezoškofijstva sostavljanje škofijskega 
cirkvenega koledra priporočilo, pri katerem mudnem delu 
se potrebuje velika paznost, popolno znanje rubrik in 
vodil, velika marljivost, poterpežljivost in opaznost. 
Verh tega so pater Ožbat na prošnjo u samostanu 
častitljivih redovnic Uršulinaric učili rejenke in novinke 


italijanski in francoski. Učili so novinke vsaki četertek, — 


rejenkice pa nekterokrat u tednu. Posebno so to pod- 
učevanje imeli pogosto u šolskih praznikih, da bi uka- 
željne sosebno francoskega jezika privadili in izobražili, 
pred vsem pa jih temeljito in dognano govoriti privadili. 

Tudi knjižnico tukajšnih častitljivih Uršulinaric, ki 
1540 vmes mnogo veljavno vrednih nemških, latinskih, 
francoskih in angležkih knjig ohsega, so pater Ožbat lepo 
uredili, in zavoljo ugodnega najdenja vseh abecedni po- 
pis naredili, Kratko, pater Rauš so vseh želje brez od- 
loga zadovolili, če jim je le priložnost bila. Komurkoli 
prijazno ustreči, podučiti, ali k dobremu pripomoči, ako 
so le zamogli, jim je bilo dušno veselje. 

Doma jih nikdo nij našel brez koristnega dela. Ka- 
dar so od prenapetega pisanja za okrevanje ali menjanje 
oddahnili si, so kaj stanu pristojnega brali, namreč kake 
bogoslovske knjige, ali so duhovščini zapovedane vsak- . 
danje molitve molili, katerih molitvij, tudi pri svojih 
prevažnih opravilih zvunaj bolezni od mašnikovega po- 
svečenja pri svoji vestni zvestobi u celem življenju ni- 
kdar zanemarili nijso. Imeli so lepo versteno navado, 
vsaki dan eno poglavje svetega pisma stare kakor nove 
zaveze prebrati. Noči so imeli po letu kakor po zimi 
žalostne brez spanja; zakaj morali so postelj zavoljo ne- 

pokojnega in obstaječega žilobitja po polnoči ob enej 
zapustiti, in u pomilovanja vredni britkosti polovične noči. 
sede na slonilnem stolu z roženkransko molitvijo prebe-, 
deti; in vendar nikoli nijso bili neterpljivi ali nevoljni, 
nikdar se zavoljo svojega terpljenja nijso pritožili. 

| Kadar so u cirkev šli maševat, so se vsikdar po 
zimi kakor po letu zjutraj rano u vežo božjo podali, da 
so pred svojo sveto mašo pri enej ali dveh drugih svetih 
mašah bili, in se tako k svoji sveti maši z molitvijo 
pripravljali. Maševali so vsaki dan, ja cel6 vidno boleni 
še, ker so po potu u eirkev sv. Duha, akoravno zavoljo 
težkega dihanja na palico naslonjeni, u časih nekatere mi- 
nute počiti morali, in komaj u cirkev došli, se vendar 
u svoji gorečnosti od težavnega pota odverniti nijso dali 
tako dolgo, da svoje izbe nijso mogli več zapustiti. | 

Oh nedeljah in zapovedanih praznikih, če so po: 
sveti maši pri svoji spovednici spokornike našli, jih nijso 
popred zapustili, da so vsem zadovolili, če je ravno bilo 
že blizu o poldne. Ravno tako so tudi spovedovali ob. 
delavnikih. Toliko važno in potrebno so sveto spoved 
spoštovali za vsakega človeka, odpuščanje s zadobiti 
in večno življenje doseči. 

Njihovo čudovitno, vedno vzgledno izverstno živ- 
ljenje, njihova nentrudljiva stanovitna delavnost, resnična 
pobožnost, ponižnost in razumnost pri vseh opravilih, 
pri vsakem uradovanju se je zavoljo povsod znanega, 
slavnega imena po zasluženju vredno pripoznavalo, po- 
sebno slovesno spoštovalo pa, ko so le-ta vredni mnogo 
zasluženi duhovnik in nadučitelj pater Ožbat Rauš svoje 
petdeseto leto duhovske starosti obhajali, ka- 
tero so 26. augusta 1854 doživeli, in tiho sveto mašo, 
brez posebne sicer navadne svečanosti Gospodu vseh go- 
spodov u zahvalo darovali. Pri tej priliki so jih naš, 
tudi že rajni prečastiti knezoškof A dalbert Lidmanski 
iz lastnega nagona s pristavkom, pomljivega nauka sve- 

tega pisma: ,Pred sivo glavo ustani, in spo- 
štuj osebo starca" (Levit 19, 31.), za svojega du- 
hovskega svetovalca s vsemi tej časti vlastnimi pravi- 
cami in prednostmi izvolili in povikšali. 

Še u sivi starosti so naš duhovni oča vedno svo- 
jemu stanu primerno delali, ter dragoceni čas k dobremu 
vestno in koristno porabili, in se natančno ravnali po 
svojem danjskem redu, katerega so celo življenje ljubili. 
Vsaka ura je bila za gotovo delo odločena, in sicer tako, 
da sebi nobenega izjema od vodnega reda brez veljav- 
nega razloga nijso privolili, Tako jim je minil čas prav 
prijetno in hasnovito, in tako so živeli cele dni, ker 
so živeli le Bogu. 

Seveda so včasi za potrebno okrevanje oddihnili, 
počinek si privoščili, ali tudi njihovo oporavljanje je bilo 
razumno in duhovno, ki jih je za duhovska opravila krep- 
čalo, ter jih nikdar nij sitno nadlegovalo. Njihovo. ob- 
našanje u dobro pošteni tovaršiji, u kakoršni so se včasi 
radi znašli, je bilo vselaj dobrovoljno in veselo; celo ne- 
spotekljiva in pristojna šala o pravem času jim nij bila 
neprijetna; turobnosti nihčer pri njih zapazil nij. 

Ker so bili pobožni mož blagega serca in jasne 
prebistre glave, so si pri svoji živi gorečnosti za vse 
dobro in neutrudljivi marljivosti po mnogoternem čitanju, 
ne le samo svoje bogoslovske znanosti, temveč tudi 
modroslovske , zgodovinske, zemljepisne, rastlinske, pes- 
niške, zvezdoznanske in vsakega plemena učenosti s pre- 
dobrim pomnežem obilno naverstili in ohranili. 

Doveršeno so poznali in znali vso gerško in latin- 
sko klasično izversteno učenost, kakor vse to, kar so 
slavni stari in novi možje spisali. Posebno pa je čuda 
vredno njihovo znanje jezikoslovno, zakaj zastopili so in 
gladko govorili, kakor je že rečeno, deset jezikov, in zra- 
ven teh še druga narečja živih jezikov so poznali, namreč: 


češko, horvaško in slavonsko, zato so u silni potrebi tudi 

u teh narečjih zastopiti se, priskočiti zamogli; in vendar 
nikdar nijso hoteli za učenega moža spoznani biti; eelo 
nepohotni so pa pri drugih učenost vredno poštovali, 

Celo svoje življenje so svete zakramente o zapove- 
danem času vredno prejemali, veliko manj so najpotreb- 
nejše opravilo u dolgi in britki bolezni opustili. S svetimi 
zakramenti za bolenike so se pripravljali še tri poslednje 
dni pred svojo smertjo s priserčno pobožnostjo na pre- 
važni hod iz časnosti u večnost. Bili so do poslednjega 
hipa pri zdravi dušni razsodnosti, poželeli še svoje du-. 
hovne molitne bukvice, da bi še komplet sami molili, 
ker pa zavoljo prevelike slabosti nijso več zamogli, so se 
s pol mertvoudno roko še sami prekrižali, svojo dušo u 
božje roke priporočili, ter svoje delo na svetu ravno tako 
mirno dokončali, kakor so bili privajeni taisto celo živ- 
ljenje po stanovitni vestnosti oskerbeti in doveršiti. Zakaj 
le-ta duhovnik po volji božji so do svojega dokončanega 
7). leta po dobri vesti svoje opravilo verstno napredovali, 
da so vse popolnoma z neutrudljivo živo gorečnostjo, sta- 
novitno doveršili, kakor duhovnik le Bogu živeli, svojemu 
svetemu poklicu u eeli obširnosti iz cele moči eirkvi in 
deržavi pošteno in zvesto služili; zato Boga čez vse, svo- 
jega bližnjega pa kakor sami sebe ljubili, in zato Bogu 
dajali, kar je božjega, pa cesarju, kar je cesarjevega. 

Njihova duša naj u Bogu mirno počiva, in njihov 
spomin bodi blagoslovljen! 


ai. die na ae a nk a iki —.š—- 

19. Amalija Hagenauer, 
ali 
poldrugi dan na mislinjskih fužinah. 
Kaj lepega za gospodo, pa tudi za kmetiške ljudi. 
(Drobt. 1861) 


Pohorje, široko in košato gorovje, se od Sloven- 
Gradca do Maribora raztega, in mnogoterega blaga rodi. . 
Ima drag beli kamen (marmor), lesa za stavbe in kurjavo, 
tudi dobro vince po solnčnem znožju Pohorja zori. Pa 
malo pomagajo rajski kraji, če nijmajo blagih ljudij; 
dobri ljudje so venec dobrega kraja. Takih poišči in pri 
njih ostani; imel boš tudi u merzli planini svoj raj. 

Za cestoj, ki od Drave skoz Sloven-Gradec u Celje 
pelje, u zglavju doline med večerno-severnim Pohorjem 
mislinjske fužine stojijo, kojim daje bistra reka Mislinja 
ime. Od severa kraj velika Kapa in Planinka 
odevate; od juga Mislinje bližnji sosed Turjak, pa 
daljni Kozjek gledata, u zahodu koroške sv. Uršule 
cirkev, kakor bela gos na visokem Plešiveu stoji. Vse te 
gore in planine dajajo na mislinjske fužine rudo in ogelj, 
da se u gorečem plavšu železo cedi, in pod mogočnim 
kladvom mehko za vsako rabo upodobi, kakor rajni 
pesnik poje, rekoč: 


Ognjena in vodena moč 
Še tukaj družite, 
Od vode kolo sukajoč 
Mogočno v kroge gre. 
Slomšek III. 21 

Vso noč in den klep ropota 
In klad'vo vdarja redoma; 
Železo skoz kovanje mehko 
Dobi podobo vsako lehko. : 
| Urban Jarnik, 
Povabljen od prijazne, gostoljubne mislinjske go- 
spode, sem poldrugi dan na teh fužinah ostal, in hočem 
povedati, kar sem lepega videl in dobrega slišal bralcem 
in poslušalcem u posnemo; kajti besede mičejo, lepi 
vzgledi pa vlečejo. | 
Mislinjske fužine so imeli svoje dni rajni baron 
Žiga Cojz u posestvu, velik dobrotnik prostih kmetov, 
kakor visoko učenih pisateljev. Še imenujejo Mislinjčani 
zeleno rusovsko ajdo Cojzlo, katero so ranjki iz Rusije 
poskerbeli, naj bi jo kmetje po tej hladni dolini sejali, 
kder je slana tako rada doma, da u desetih letih le en- 
krat ljudem ajde ne pomori; eojzla, mraza vajena, se pa 
ne straši slane. Od Cojza so fužine dedovali rajni Anton 
žlahni Bonaca, kateri so nad 30 let u tem kraju 
sloveli kakti prijazen in dober gospod. Vsak popotnik se 
je rad na Mislinjah oglasil, viši nadvojvoda Janez, 
svitlega cesarja brat, kakor berač, ki nij brez dara Bona- 
ceve hiše zapustil. Po smerti druge Bonaceve žene, je 
sestra rajne, gospodična Amalija, žlahna Hagen- 
auerjeva, iz Tersta doma, gospodinstvo prevzela, prav 
po kerščansko dobra duša, ki je bila blizu 20 let dobra mati 
ne le mislinjske hiše, temveč cele doline svetla luč, ka- 
tera je vse za dobro ogrela, ki so jo poznali, ali pa ob- 
iskali mislinjske fužine. Amalija je bila živa podoba žene, 
 kojo modri Salomon tako verlo popisuje, rekoč: ,Kdo 
bo našel močno ženo (pobožno in serčno, polno možkega 
duha)? Njena cena visoko seže nad ceno dragih kame- 
- nov; njena luč po noči ne ugasne. Svojo roko odpera 
ubogemu, in svoje dlani steguje proti potrebnemu (kojim 
rada pomaga). Ne boji se za svojo hišo hudega mraza; 

kajti vsi njeni domači imajo dvojno oblačilo. Svoja usta 
odpira modrosti, in postava milosti ji je na jeziku (kar- 
koli govori, je primerno in podučivno; ona ne ukazuje 
terdo in serdito, ampak rahlo in pohlevno, kakor se 
ženskemu spolu spodobi). Goljufiva je prijetnost, in prazna 
je lepota; ženska, ki se Boga boji, ona bo hvaljena. 
Dajte ji plačilo za njena dela, naj jo hvalijo njena opra- 
vila," (Pregov. 31, 10—31.) Po vsej pravici zasluži rajna 
blaga Amalika, da jo tudi po smerti naše Drobtince po- 
hvalijo, kajti mertvih hvala ne napihuje; če se pa pero 
rajnim ne prilizuje, hvaležnost in posnemo obudi, ki po- 
kojnim dopade in živim koristi. Dober vzgled hišne go- 
spodinje, in pa ljuba luč dajate ljudem svetlobo in toploto, 
če še nijso za dobro kamen in led. 

Dve reči kerščansko gospodinjo hvalite, ako za nji 
prav skerbi: molitev in pa miloščina, da ne po- 
zabi Boga, ne ubožčeka, rada moli in ubogaime daja. 
Tako je Amalija u Mislinjah storila. Imeli so posebno 
sobo za domačo pobožnost, s svetimi podobami čedno 
ozaljšano, tako da je že kraj k molitvi odločeni serca k 
Bogu povzdigoval. — Nij lepo za kerščansko hišo, če 
nijma božje podobe pri hiši, ne britkega razpela u kotu, 
ne podobe Marijine na steni; zdi se človeku, kakor bi 
prišel divjakom na dom, ki Boga ne poznajo, ne vejo za 
božje prijatele, svetnike, svoje pomočnike u nebesih. Pa 
stokrat gerša in hudobniša je šega sedanjih nevercev, 
kateri po svojih prebivalnicah in spalnicah podobe ajdov- 
skih malikov obešajo, ali pa golo naravo in nje lepe, 
rajske kraje u časti imajo, Stvarnika in Gospoda vse 
lepote in krasote pa celo pozabijo, kakor ima slabo ker- 
ščanska gospoda u sedanjih časih navado. Najgerše ma- 
likovanje pa je, celo gole kipe po vertih in logih staviti, 
ali pa take nesramne upodobke po sobah imeti, na kojih: 
se sramožljivost in sveta čistost spotika. 'Taka zlodjeva 
dela željno gledati je greh; jih kupovati in častiti perva 

božja zapoved prepoveda. Po obrazih se lehko pozns, ka: 
košni duh je u hiši doma. | 
| Vsak večer je o pravem času pozvonil, in zbrali so 
se vsi domači, gospoda kakor družina, k molitvi; gospod 
Bonaca so sami na glas družini molili, in če nij bilo 
gospoda doma, je Amalika gospodarja namestila. Pobožna 
duša je sosebno Marijo prečisto devico u časti imela, in 
je vsako leto majnika mesca z domačimi mile Šmarnice 
doma obhajala, dokler jih u eirkvi še nijso imeli. Pred 
vsakim obedom je Amalika na glas obedno (mizno) mo- 
litev opravila, naj bi si bili gospodje, še toliko imenitni, 
povabljeni gostje. Kar je Amalija u sereu verovala, je. 
tudi očitno u dejanju kazala, ter je dobro pomnila, kaj 
nam usmiljeni Jezus veli: ,Kdor mene pred ljudmi 
spozna, ga hočem tudi jaz spoznati pred svojim Očetom, 
ki je u nebesih; kdor se pa mene pred ljudmi sramuje, 
se ga hočem tudi jaz pred angeli božjimi sramovati." — 
So gospodski ljudje, pa tudi kmetje, kateri se brez vse 
molitve k mizi usedejo in od mize ustanejo; pd to nij 
po gosposko, marveč po svinjsko. So, ki se tiho na pol 
pokrižajo in pošepetajo, da sami ne vejo, kaj in kako. 
Taka molitev je večidel piškova, in nema jederca. Dru- 
žina, katera glasno moli, prej da zajme, in se Bogu na 
glas zahvali, kadar žlico položi, ona posnema Jezusa, 
Gospoda našega, ki je tudi po zadnji večerji z apostoli 
zahvalnico zapel, in nas je glasno moliti učil. Sv. Au- 


' guštin veli, da ima vsak hišni gospodar biti svoji hiši 


škof in dušni pastir, ter skerbeti, da domači lepo Bogu 
služijo; jaz pa pravim, da vsaka poštena hišna gospo- 
dinja bodi svoji družini skerbna cirkvenica, da o pravi 
uri k molitvi kliče, in za olje pave pobožnosti skerbi, 
da luč svete vere družini ne ugasne. Tako olje.je pa mo- 
litev, so pobožne vaje, kerščanski pogovori in vredna. 

prejema svetih zakramentov. Taka skerbna cirkvenica je. 

bila gospodična Amalija; zato pa tudi luč naše svete 

katoliške vere nij le u domači hiši svetlo gorela, ampak 
je tudi celi dolini lepo svetila. Vsak dan je po navadi 
u župnijsko cirkev k sv. Tilu k sveti maši tekla; u ad- 
ventnem času nij svitanic ali zornic zamudila, naj je 
vreme še tako gerdo bilo. Vsako nedeljo in zapovedani 
praznik je očitno k božji mizi pristopila, in kakor ona, 
tako gospod Bonaca in drugi domači ljudje. Taki vzgledi 
več k pobožnemu življenju pomorejo, kakor še toliko lepe 
pridige; žalibog, da jih je malo pri gospodi, kakor pri 
kmetih! So po mestih in gradih še mnogotere pobožne 
duše, ki rade molijo in prejemajo svete zakramente, pa 
le očitno to storiti jih je sram. Taka sramota je pa sned- 
ljiva erja žive vere in svete kreposti; taka sovražna sra- 
možljivost gloda in slabi pravo kerščansko življenje tako 
dolgo, da ga cel6 zaduši. Vera brez dobrih del je mertva, 
kaj ti pa mertva vera pomaga? O vi gospodje in žlahne 
gospe, vi gospodarji in gospodinje, povzdignite svoje 
glave in zaslišite, kaj vam večna Resnica veli: ,Vi ste. 
luč sveta (na vas gleda priprosto ljudstvo). Naj se 
sveti vaša luč pred ljudmi, naj vidijo vaša 
dela, in častijo vašega Očeta, ki je u nebe- 
sih." (Mat. 5, 14—10.) 

Sestra Bogu dopadljive molitve je pa miloščina, 
hči žive ljubezni božje in do bližnjega; ena brez druge nič 
ne velja. Zato opominja sv. Duh: ,Moliti in uboga- 
ime dajati ne zanemarjaj!" (Sirah 7, 10.) To se 
je na Mislinjah prav čedno godilo. Amalika, dobra mati, 
je pervo skerb za domače ubožčeke imela. Ako je kdo 
delavcev zbolel, bodi si dervar ali kovač, hlapec ali dekla, 
hitro je potrebno postrežbo dobil, dobre juhe in zdravila, 
pa tudi kupico dobrega vina, ki ubožčekom dostikrat več 
pomaga, kakor zdravilo. Če so duhovniki le povedali, da 
imajo u župniji uboge zapuščene ljudi, hitro jim je dar 
poslala, ali pa sama dala, kolikor je premogla. Ubogim 
otročičem je priskerbela za zimo obleko in obutilo, da. 

so mogli u cirkev in u šolo hoditi. Ko je bila s koncem 
leta slovesna poskušnja šolcev in šolaric, jim je gospo- 
dična Amalika lepih daril omislila, kateri so se pridno. 
učili. — 

Blago kerščansko serce pa tudi ubogih eirkvij ne 
pozabi, in za lepoto hiše božje skerbi. Amalika je 
hitro zapazila, česar je bilo cirkvi potreba, in je za cirkev 
sama altarno opravo naredila, ali pa omislila, kar nij 
sama premogla. Mašne srajce, altarni pertiči in druge 
cirkvene reči so bile delo njenih rok, ali darilo njene hiše; 
kar je pri župnijski cirkvi lepega in pa dragega bilo, 
so mislinjski oskerbeli, ter so vedeli, da se po domači 
cirkvi serce župljanov pozna. Ako je domača cirkev 
čedna, če ima lepe altarje, glasne zvonove in ubrane 
orglje, kaže pobožne, bogoljubne ljudi. Je pa cirkev uma- 
zana od znotraj, od zvunaj odrena, ljudem pretesna in 
zapuščena; so mašna oblačila capasta, župljani pa u ža- 
metu, ženske u svili in tančici, je vse to živa iu očitna 
priča, da so u tistem kraju maloprida ljudje in pa slabi 
dušni pastirji. Pač bi jim po pravici očital, kakti Bog 
svoje dni zanikarnim Judom, rekoč: ,To ljudstvo pravi: 
nij še došel čas staviti Gospodove hiše". In Gospod je 
po preroku Ageju ljudem govoril: ,Za vas je pač da 
prebivate u lepo zidanih hišah; hiša Gospodova pa za- 
- puščena stoji. Vi, umerljive stvari, imate drago obleko, 
hiša Gospoda, vašega Boga, pa u ubožtvu žaluje! Zato 
se vam pa tudi tako godi. Veliko sejete, pa malo pri- 
delate; jeste, pa se ne nasitite; pijete, in se ne napijete; 
oblačite se, pa se ne segrejete; in kdor zasluženi denar 
spravlja, ga u raztergano mošnjo deva," 

Kakor pa kraljestvo božje od kraja do konca zemlje 
sega, tako obsega vse narode sveta kerščanska ljubezen, in 
tudi misijonom za morjem pomaga, naj bi vsi na- 
rodi spoznali pravega Boga, in vsi jeziki govorili, da je 
Kristus Jezus u časti Boga Očeta. , Zakaj, to je večno 

življenje, da Tebe, Oče nebeški, spoznajo, in katerega sil 
nam Ti poslal, Jezusa Kristusa". Zato je rajna Amalija 
vsako nedeljo pri kosilu miloščino od domačih poberala, 
in pri vsaki dobri volji ali igri je goste poprosila, naj ji 
za bratovščino sv. Leopolda ubogaime veržejo, u pomoč 
misijonom med neverniki, Vsako leto je pridna bučelica 
po sto goldinarjev srebra za daljne misijone nabrala, in 
poslala svojemu župniku za razširjevanje kraljestva bož- 
jega po svetu, 

Jeli so tudi u toliko pobožni hiši igrali? Tudi, 
tudi! Igra za kratek čas, brez škodoželje in dobičkarije 
je gostokrat dobro delo, da se nedolžno za male peneze 
igra, ne pa da bi se ljudje oberali, opravljali in obreko- 
vali, kakor gospe in gospodične rade znajo. Tudi gospo- 
dom je učasih igra zdravilo za kratek čas in dobro voljo. 
Ako se pa ti zgubiti bojiš, in u igri le dobiti želiš, se 
lehko u sedmi zapovedi božji pregrešiš, Ako zgubiš, sebi 
in svojim kradeš; če pa u igri dobiš, in se dobička ve- 
seliš, se pregrešiš u deseti zapovedi božji, ki veli: , Ne 
poželi bližnjega blaga". Jo navadi je igra nevarna in 
pregrešna, kajti zapravljamo igraje trojno najdraže blago, 
kakor sv. Frančišek Borgija pravi: čas, denar in pa 
dobro vest. Blagor mu zatoraj, kdor igre ne pozna, ter 
ne kvarta in ne keglja, tudi kobrov ne meče. Sreča je 
u igri opotočna; kadar ti najbolj kaže, oberni ji pleča. 
Kvartoperci so oderci; skerbno izogibaj se jih, da ne za- 
praviš premoženja, poštenja in dobre vesti. Ako pa le 
poigraš, igraj kratko in pošteno. 

Vsake poštene rodbine žlahno cvetje so otroci; 
malo deco lepo učiti in skerbno rediti, mora biti vsake 
verle gospodinje perva in največa skerb, pa ne le za svoje, 
ampak tudi za rejence in rejenkice, ki pod njeno streho 
bivajo. 'Taka dobra mati je bila rajna Amalija otrokom 
domačih uradnikov, fužinskih služabnikov in kovačev, ki 
so vedno okoli nje bili, kakti piščanci krog svoje kvoklje. 

Amalija jih je učila moliti, čitati in kerš Sčanskega nauka ; J 
deklince pa tudi nogovice plesti in šivati. Pripovedovala. 
jim je čedne zgodbe svetega pisma, dajala pa jim je tudi 


lepe pripovesti brati, in jim je ljubezen do Jezusa u -. 


mlada serca utisnila. Kakor so bili blagi otroci Amaliji 
najslaje veselje, tako je tudi otrokom o pravem času ve- 
selje napravila, dokler so bili pridni. Naredila je otrokom 
lepe jaslice, ali kakor Nemci pravijo: božično drevo. 
Na osvetljeni smereki so visela zlata jabelka, orehi, rožiči 
in mnogo drugih dobrih stvarij. Pod drevesom so ležale 
kape, robci, predperti, tudi črevlji in oblačila za zimo, 
katera jim je Amalija kupila, ali pa tudi sama naredila. 
Na sveti večer so obhajali u lepi svetli sobi ljubeznivo 
rojstvo božjega deteta Jezusa, so ga po otroško po- 
zdravili in počastili, potem pa razdelili lepe dare, katere je 
božje dete po rokah milostljive detomilke Amalije otro- 
kom prineslo, ki veli: , Kar ste enemu teh malih storili, 
to ste meni storili%, Kdor mladini tako veselje napravlja, 
on postavlja pravi sreči stanovitno dno; že dolgo dobrot- 
nikov in dobrotnic na tem svetu več ne bo, pa otroci. 
še veselo pomnijo svojih srečnih rajnih dnij, kojih so 
— uživali mali, Tak spomin polajšava težave starih dnij in 
oživlja zopet plamen svete vere in kerščanskih občutkov, 
kojih le prerade zadušijo posvetne skerbi in goljufne do- 
brote. Kdor otrokom tako pomaga, jim dvakrat uboga- 
ime daja, oskerbi dušo in telo, ne le za nekaj dni, mar- 
več za vselaj. MPotepnim otrokom u jedilih, ali celo u 
denarjih miloščine dajati, se pravi potepuhe in pa lenuhe 
rediti. Mlad berač bo star tat, mlada beračica pa krad- 
ljivka. Beračije starec ne opusti, kder se je mlad nauči. 

Otroci kerščanske gospodinje so pa tudi posli; ona 
tudi' za hlapce in dekle po materno skerbi, gleda na nji- 
hovo delo, pa tudi na njihovo zaderžanje, skerbi družini 
za pravico, pa tudi za poštenje in dobro vest, ter dobro 
v6, da, če družina Bogu zvesto ne služi, tudi svoji go- 

spodi zvesta ne bo. Kaj pomaga črez družino toževati, 
pa si ne prizadevati posle poboljšati ? — Prazno je reg- 
ljanje, psovanje in kreg, ako družini lepega nauka in 
vzgledov ne dajaš. Ako hočeš stopnice pometati, moraš 
od zgoraj, ne pa od spodaj začeti, to se pravi: poboljšati 
poprej gospodarje in gospodinje; po njih se bojo hlapci 
in dekle hitro in lehko poboljšali. Kakoršni stariši, ta- 
košni otroci, kakov gospodar, tak vratar. Vse to je rajna 
Amalika dobro spoznala, ko je po smerti svoje sestre 
Bonacevke na Mislinjah gospodinstvo prevzela. Imela je 
bistro oko na vsako deklo, bodi si hišnja ali kuhinjska, 
kravarica ali pastarica; tudi na hlapce je ostro gledala. 
Če je prišlo dekle še tako posvetno na Mislinje, u krat- 
kih letih se je izmodrila, če le nij bila celo izgubljena. 
Amalija je skerbela, da so se dekle tudi u delavnikih u 
službi božji verstile, vsakega mesca k spovedi in k božji 
mizi hodile. Nij bilo treba družini k molitvi in k spo- 
vedi velevati; kar je družina od gospode lepega videla, . 
je tudi sama rada posnemala. Kar gospodar ne vidi in 
gospodinja ne izvč, sveta spoved popravi, ozdravi božja 
miza in družino pridno stori, da Bogu in gospodi lepo 
služi, ako sta gospodar in gospodinja družini iz serca 
dobra. Ako nij gospodar poslom oča, temveč župan, bo 
tudi hlapec gospodu le tlačan; če si gospodinja svoji 
dekli le rogata mati, tebi dekla tudi ne more serca dati; 
če pa družina do tebe serca nijma, bo neprenehoma ža- 
lostna zima pri hiši, bo pogosto vrelo in germelo, pa 
malo pohlevnega deža in ljubega solnea. Pri taki hiši 
služiti nij dobro, kder gospodar vedno razsaja, in gospo- 
dinja muhe lovi, ubogo družinče lepe besede ne čuje, in 
ne vidi prijaznega obraza. Saj družinče nij živinče, am- 
pak je otrok božji, in vendar nahajamo čemerno gospodo, 
posebno take rogate gospe, ki dajejo svojemu kužeku 
mes6, svoji družini pa gole kosti; pes na mehki blazini 
počiva, dekla pa u merzli sobi zimo ogreba. Tako nij 

bilo u Bonacevi hiši; zdravi posli so imeli svojo pravico, 
boleni svojo kerščansko postrežbo. Poštena družina je k 
hiši prišla, poštena je odšla; verlim hlapeem so k do- 
bremu kruhu pomagali, pridnim deklam pa u boljšo 
službo, ako se nijso pošteno omožile. In če se je dru- 
žinče u službi postaralo, mu nijso beraške palice podali, 
ampak miren kotec so mu odkazali, kder je lehko ostalo 
tako dolgo, da so mu oči zatisnili. 'Tako je po kerščan- 
sko. ,Ako pa kdo za svoje, in izlasti za domače nijma 
skerbi, je vero zatajil in je hujši od nevernika," veli sv. 
Paul. (Tim. 5, 8.) 

Kdo pa uči gospodarje modro gospodariti, kdo gospo- 
dinje dobro gospodiniti in za družino prav po kerščansko 
skerbeti ? Tega se ne naučiš iz sleparskih knjižur 
(romanov), in praznih dnevnikov, kakoršne posvetne go- 
spodične lačno berejo, tudi ne u navadnih gledališčih 
(komedijah), koje mestne gospe rade obiskujejo; kerščan- 
ski katoliški nauk (katekizem) nas kerščanske modrosti 
uči; le cirkev je šola kerščanskega življenja. Rada je 
zatoraj rajna Amalija u cirkev hodila, pa tudi doma poštene 
bukve brala in drugim brati dajala, ter je dobro vedela, 
kaj dobre bukve veljajo. Tudi za domače kaplane 
je bukvarnico omislila, in najpotrebniših knjig in duhov- 
skih dnevnikov za mlade duhovne po nasvetu rajnega 
visokoučenega doktorja Šlera oskerbela, kajti je dobro 
razumela, kako potrebne so dušnim pastirjem koristne 
bukve, in kako malo je mladih duhovnov, ki bi imeli 
si jih za-čem kupiti. To živo kaže, koliko je žlahna go- 
spodična duhovski stan spoštovala, ter namestnike božje 
visoko u časti imela, kakor sv. Duh veli: ,Boj se Boga 
iz vse svojeduše,in njegove duhovneuččasti 
imej. Iz vse svoje moči ljubi njega, ki te je 
ustvaril, in njegovih služabnikov ne zapu- 
ščaj. Časti Boga iz vse svoje duše, in poštuj 
duhovne, dajaj jim, kakor ti je zapovedano." 

(Sirah 7, 31—34.) Rada se je posvetovala z duhovskimi 
pastirji; in če je bilo kaj posebno važnega, je tudi k 
škofu tekla poizvedet, kaj je po kerščansko-katoličansko 
pravo. Bila je gospodična pa tudi u kerščanskih znano- 
stih tako dobro podučena, da je marsikaterega bogo- 
slovca prekosila, ter mnogoteremu možaku jezik zavezala, 
če je kaj zoper sveto vero zinil. U svetem strahu je 
imela domače ljudi in tuje goste, da se nobeden zlobil 
nij, nespodobnega govoriti; rada je pa nedolžno šalo 
imela, in za kratek čas smešne pogovore. Žalostilo jo je, 
če so se sosedje mislinjske hiše izogibali. ,Zakaj nas 
nijso obiskali, ker so mimo hodili?" je rekla Amalija 
župniku sosedu. ,'Nijsem bil spodobno oblečen": odgo- 
vorijo duhovni sosed. ,,Ali nijso tisto jutro maševali?" 
bistra Amalika dalje popraša. ,Maševal sem", pravijo 
sosed. , Če so pa bili za hišo božjo dosti čedno oblečeni, 
bi bila obleka tudi za našo hišo dobra": jim je djala 
gospodična; in ravno prav je rekla. 

So, ki se pobožne in svete delajo, sladko in po- 
nižno govorijo, kakor bi tople u nebesa hotele, u sereu 
so pa polne posvetnih mislij in pregrešnih želij. U eirkvi 
svetnikom noge glodajo, doma pa svoje ljudi grizejo, da 
nij pri njih ostati. Taka hinavska svetost in pa 
gnila repa; ona je prave čednosti najhuja 
sovražnica, ki sveto krepost ob čast in poštenje 
spravlja, da ljudje pravijo: take le so svetopete. Taka 
svetohlinka nij Amalija bila; kar ji je u sercu bilo, bilo 
Ji je tudi na jeziku in u dejanju; živa vera je bila ko- 
renina vseh njenih mislij, marnov in del; ne ljudem, le 
Bogu je hotela dopasti. Ravno zato se je pa tudi u te- 
žavah in britkostih u sveto voljo božjo podala, in vsako 
še toliko žalost je Bogu darovala in se utolažila, rekoč: 
Kar Bog stori, vse prav naredi; zgodi se njegova 
sveta volja! Kratko pred njeno smertjo ji je Bog lju- 
bega brata Jožefa Hagenauerja vzel, katerega je sosebno 

rada imela. Močno se je Amaliji po rajnem tožilo; njena 
žalost je bila verna in kerščanska, ter je terdno zaupala, — 
da ga bo skoraj u nebesih zopet našla. Ko so jo prišli 
domači duhovniki omilovat in tolažit, jim je lepo mirno 
— djala: , Ako Bogu tako dopade, mu rada svojo žalost 
darujem%. In kakor se je vedela sama potolažiti, tako je 
znala tudi svojim domačim, prijatelom in znancem u. 
vsaki britkosti serce ohladiti; njeni vere živi pogovori 
so bili žalostnim žlahno hladilo in pobitim zdravilo serca. 
Blagor mu, kdor prijatela najde in tako modro prijatelico 
ima, katerim lehko svoje težave potoži, pa tudi veselje 
pov6; njemu se žalost polajša, pa tudi veselje dvakrat 
poslajša, katerega z blagim sercem deli. On resnico sve- 
tega pisma poskuša, ki tako lepo govori: ,Zvest pri- 
jatel (prijatelica) je močna bramba; in kdor ga 
je našel, je zaklad našel, ki več velja, kakor 
teža zlata in srebra;— on je zdravilo življe- 
nja. KdorseBoga boji, bo našel dobrega pri-. 
jatela, in kakoršen je sam, takošen bo tudi 
njegov prijatel. — Toda u sreči prijatela ne 
boš spoznal, in u nesreči se sovražnik ne bo 
skril." (Sirah 6, 14.) Ta resnica se je Bonacevi hiši 
dopolnila, kateri je Bog nadlogo za nadlogo poslal, po- 
skusit Bonaceve, jeli so njegovi, kakor svoje dni poter- 
pežljivega Joba. 

Najhujša skušnja čaka človeka poslednjo uro, in 
blagor mu, srečen bo, kdor do konca tako zvest ostane, 
kakor rajna Amalija. Bog jo zakliče na plačilo po silo 
hudi smertni bolezni, katero je 36 ur Bogu udana po- 
terpežljivo prestala, ter se nij smerti bala, na katero se 
je vse svoje žive dni pripravljala. Serčno zdravnika po- 
bara, naj ji po resnici odkrije, če ji je še ozdraveti? 
Pa zdravnik ji bližnjo smert zakriva. Popraša svojega 
spovednika, in oni bolenici nevarnost očito serčno povejo, 
rekoč: Blaga gospodična! vse svoje žive dni ste si pri- 


333 


zadevali, Boga ljubiti in Jezusu zvesto služiti; skoraj 
božji Ženin po vas pride; veselo mu naproti idite, po 
ozki stezi smertne bolezni. Spodobi se za Jezusa terpeti, 
pa tudi voljno umreti, ker je božja volja tako. U imenu 
Jezusovem umreti nij žalostno, nij hudo; Jezus vam bo 
smertne britkosti polajšal, ako se ž njim pobožno zdru- 
žite. Skoraj, skoraj se vam bodo vaše bolečine premenile 
u večno veselje. — Tako jo duhovnik potolažijo, ter dobro 
vejo, da se kerščanska duša, polna žive vere in terdnega 
upanja smerti ustrašila ne bo, katera jo u bolje življenje 
popelje, kder jo toliko rajnih prijatelov in prijatelic čaka. 
Veselega lica se da s svetimi zakramenti prevideti, prej- 
me popotnico za dolgo večnost in vzeme od svojih slovo. 
Potem prime za sveti križ, svojo poslednjo palico na dolgo 
pot, in podobo križanega terdno u desnici derži, moli na 
glas, in si da moliti, naj bi poslednje trenutke dobro 
obernila, ki so toliko dragi za večnost. Okoli stoječi 
jokajo, umirajoča Amalija je u Bogu vesela, in mirno 
čaka, kakti modra devica pripravljena, da ljubi božji 
Ženin po njo pride. Spovednik se u imenu ubogih za- 
hvalijo, za vse mile dare in velike dobrote, katere je 
revnim in potrebnim storila, in ji srečo voščijo, naj bi 
skoraj u nebesih plačilo za svoja dobra dela zauživala. 
Ona je pa na to zahvalo lepo odgovorila: ,0h, kako 
plačilo bi pa še za to dobila, kajti me je vselaj veselilo, 
če sem komur kaj dobrega storiti zamogla." Priporočila 
se je pričujočim, vsem znancem in znankam, naj za njo 
molijo, ter še enkrat podobo križanega Jezusa objame in 
izgovori svojo poslednjo besedo: , Moja največa sreča je, 
da sem hči svete matere katoliške cirkve; moja posled- 
nja tolažba, da u pravi edino zveličanski cirkvi umerjem." 
To izgovorila, in je mirno u Gospodu zaspala. 
Draga je smert pravičnih pred obličjem Gospodo- 
vim; pa tudi zapuščenim, kateri še le po smerti rajnih 
prav spoznajo, kaj so imeli, in kaj so izgubili nad njimi, 

katere so pokopali. . Žalost za pokojno Amalijo se je po 
celi mislinjski dolini razlegala, 'in uboščeki so za njo 
na glas jokali, rekoč: ,Svojo mater smo pokopali", 
Pri sv. Tilu za zvonikom rajnka Amalija od svojega truda. 
počiva, kakor rezan kamen z zlatim napisom poveda; 
- dobra duša pa gotovo že nebeško plačilo zavživa, ker 
njena dela gred0 za njoj. Ne bilo bi ranjke Amalije po- 
slednjo uro veselilo, če bi bila kakor žlahna, bogata go- 
spa posvetno živela, namestu u cirkev le u gledališče 
(u komedije) rada hodila, namestu pobožnih bukvij le 
kupe posvetnih, lažnjivih romanov prebrala, katero na- 
vado imajo posvetne gospodične in gospe; tako življenje 
smertno uro strašno dela. , Svet prejde in njegovo pože- 
ljenje; kdor pa stori voljo božjo, ostane vekomaj." (1. Jan. 
2, 17.) Tako rajna Amalija, Nij više na mislinjskih fuži- 
nah Bonaceve žlahte, nij starih znancev in prijatelov u 
tistem kraju košatega Pohorja več; pa spomin dobrih 
ljudij še po dolini lepo sluje, in stari, znani popotnik, ki 
po cesti mimo sv. Leonarda se na mislinjske fužine ozre, 
izdihne rekoč: , Bog jim daj dobro; bili so tukaj svoje 
dni dobri ljudje!" | | 
| Pravijo, da moraš sedem let na enem kraju ostati, 
če hočeš ljudi prav spoznati, in tri leta pod eno streho 
živeti, če hočeš domače čisto prezreti. Poldrugi dan je pa. 
zadosti u eni hiši ostati in resnico spoznati, da dobri 
ljudje spremenijo pust kraj u pozemeljski raj; kder pa 
blagih sere na svetu nij, se najlepši kraj hitro premeni 
u žalostno puščavo. s 

20. Franc lpavic, 


vzgled kerščanskega zdravnika. 


(Drobt. 1861.) 


Vsak stan ima svoje svetnike u nebesih, in posne- 
movalce svoje na zemlji; tudi zdravilski in lekarski stan 
sveta brata Kozma in Damijana, kakor sveta zdra- 
vitelja in zavetnika svoje časti. Bila sta modre glave, 
pa tudi žlahnega serca moža, ki se nijsta lekarstva zato 
naučila, da bi ljudij samo za plačilo na truplu zdravila; 
marveč njuni sveti namen je bil pervlje dušo zmot in 
pregreh ozdraviti, potem pa tudi telo ohraniti. Kaj po- 
maga zdravo telo, duša pa mertva! 'Takim zdraviteljem 
se lehko u bolezni zaupaš, po besedah svetega pisma, 
katero veli: ,Spoštuj zdravnika zavoljo po- 
trebe; zakaj Najviši ga je ustvaril. Vsako 
zdravilo je od Boga. Najvišije ljudem ved- 
nost dal, naj bigau njegovih čudežih častili. 
— Pokliči zdravnika;in nepuščaj ga od sebe, 
dokler njegove moči potrebuješ. Pride nam- 
reč čas, ko mu boš u roke prišel." Žalibog, da 
je u sedanjih časih malo malo kerščanskih zdravnikov 
na svetu, ki bi bolenike po vzgledu svetih bratov Kozme 
in Damijana zdravili, ter spoznali, da oni zdravila za- 
pišejo in lek naredijo; Bog pa vračtvu zdravilno moč da. 
Ako Bog ne pomaga, si zastonj zdravitelj glavo beli in 
lekar rane celi. Bog je pervi zdravnik; zdravitelj, naj si 
bo doktor, ali prost vračnik, je le namestnik. 

— Takega verlega zdravnika so na sv. Ožbalda l, 1858 

pokopali pri svetem Jurju blizu Blagovne. Bilo 
je vernemu možu Frane Ipavic ime; prosti ljudje 
so ga po širokem dobro poznali, in so ga imenovali: 
»sšentjurski padar%. MRadi bi mu bili domači žup- 
nik hvalno besedo na grobu povedali; ali nagel dež na 
pokopu govoriti dopustil nij. Naj se zatoraj u Drobtincah 
bere, kar še ljudem u spominu živi; naj rajnega Ipavica 
še unukov unuki hvalijo, kar je očetom in dedom do- 
brega storil; kajti modri in pa kerščanski zdravniki so 
redki, Srečen kraj, kateri ga ima; tak je vreden sto cen- 
tov zlata, kakor rajni šentjurski Ipavie. Kdor ne verjame, 
naj le bere. 

Rajni Frane Ipavic je bil sin dosluženega vojaškega 
lekarnika. Mati ga je 1l.augusta l. 1776 u Gradacu na 
spodnjem Kranjskem povila. Ubožtvo je bilo u mladih 
letih njegovo bogastvo; revščina je bila njegova vodilja. 
Toda je dobro za človeka u mladosti revno suknjo no- 
siti, kdor nikdar stradal nij, on ne ve, kako lačnemu 
kruhek diši. U četertem letu njegove starosti mu je ne- 
mila smert očeta, in u osmem letu tudi ljubo mater 
pobrala. Ostal je mladenček zapuščena sirota na svetu; 
za toliko več ga je pa Bog, oča ubogih sirot in udov u 
svojo skerb vzel, -— Posvetni ljudje gostokrat hudo uga- 
njajo, da malim otrokom stariši še poprej umerjejo, kakor 
jih na noge spravijo, ali k dobremu kruhu pomorejo; 
vsakdanja skušnja nas: pa uči, da se deci taki večidel 
bolje godi, ki so zarano izgubili svojega očeta ali mater, 
ali pa obadva roditelja. Lasten oča je rad otroku pre- 
mehek, ali pa preoster; lastna mamka prerada svojo deco 
razvadi in tako zamehča, da bi ne bilo kaj prida iz ta- 
kih otrok. Bog jim zatoraj lastne roditelje vzame, in jih, 
drugim rednikom da, naj si poskusijo tujega kruha. Saj 
tudi mlado drevje moraš u drugo zemljo presaditi, ako 
hočeš, da ti bo lepše rastlo. , Nerazumljive so božje sodbe, 
in neizvedljive njegove poti. Kar Bog stori, vse prav 

naredi: tako naj se kristijani o smerti svojih ljubih to- 
lažijo in u sveto voljo božjo podajo; vsaj Bog za vse 
najbolje skerbi. 


Franček siromaček brez matere in hrez očeta, je 
pri svoji sestri ostal, katera je sama sirota bila. Ovce 
je pasel do svojega trinajstega leta, bil gostokrat lačen 
in raztergan, kakor se rado ubogim ovčarjem godi, ki po 
cele dni in tedne za živinoj po pašnikih lazijo, in celo 
u nedeljo u hišo božjo ne morejo. Nij se čuditi, če se 
veliko takih rejencev in rejenkic po planini cel6 poživini, 
sosebno če se takim pastirjem kak zapeljivec prislini, 
kadar dolgi čas prodajajo in spočenjajo gerde, strašne 
reči, katerih še ziniti nij. Naš mladi ovčarek se je pa 
Boga bal, in premišljeval svete reči, kojih je u cirkvi 
slišal u pridigah in kerščanskih naukih. Celo na svoje 
stare dni je rad pripovedoval, kako globoko mu je lepa 
pridiga u serce segla, katero so župnik o hudi suši 
imeli, kadar so šli k neki cirkvi Matere božje za dež 
prosit. Popisali so verli govornik suše hudo šibo, od ka- 
tere vse onemaguje, kakor u času Ahaba, hudobnega 
kralja. Razložili so razloge, pokaj nas dobri Bog tepe, in 
da so naši grehi krivi, če nas Bog ne usliši. Skoncema 
svoje ginljive besede povzdignejo nedolžno dete, lepo belo 
oblečeno, rekoč: , Oča vsega usmiljenja in vse tolažbe, 
ako nijsmo vredni mi zastarani grešniki uslišani biti, pa 
se usmili saj svoje nedolžne dece, ki prosijo kruha, in 
jim ga ne bomo imeli dajati, dokler ga žuga huda suša 
pobrati." Vsa cirkev je u solzah plavala, pa kipela tudi 
sveta pobožnost, Bog je goreče prošnje uslišal in jim po- 
hlevnega deža dal; vse svoje žive dni pa je pomnil mož, 
kar je mladenček čednega slišal in videl. 


Pravijo, da je žlahta raztergana plahta; ali če druge 
bolje plahte nij, se le u njo zavij, kolikor premoreš; 
hoče ti pomagati, kakor našemu pastircu. Bile so hude 
Slomšek ITI. 22 

— letine, in kadar mu domača sestra u Gradacu nij imela 
više živeža ne oblačila dajati, ga pošlje k svoji sestri u. 


Zastavo, ki je zakupno (najeto) zemljišče imela, kateri 
je tudi celo leto ovce pasel, U svojem štirnajstem letu 
pride naš Franc u Celje, u katerem mestu je njegov 
stareji brat, Matija Ipavic, slovit ranocelnik bil. Učil se 


"je brade briti, puščati, zobe pipati in rane obvezovati; 


hodil je pa tudi u šolo, če je le utegnil, in se je naučil 
za silo pisati in brati, pa tudi nemške besede. Sedem 
let je svojemu bratu služil, in se lekarskega dela tako 
dobro lotil, da so ga oprostili in doučenca spoznali. Tako 
je France skoz svojo pridnost in marljivost sam sebi 
srečo utemeljil, ter se nij zanašati imel ne na stariše, 
ki so mu zgodaj pomerli, ne na doto, katere mu nijso 
imeli zapustiti; tudi ne na svojo žlahto, ki je sama 
uboga bila. Bog, dobra glava in pa serce blago so mu 
h kruhu pomagali; in ravno tak kruh najbolje tekne. 
Leta 1800 se u nemški Gradec poda, in k profesorju 
Saulu u službo stopi, kojemu ga je brat priporočil. Poleg 


svojega dela se je mladi živahni Ipavic tudi lekarstva. 


(ranocelstva) tako skerbno izučil, da je u kratkih letih 
svoje poskušnje prav dobro obstal im svoje slovno do- 
učivno pismo prejel kakti izučen ranocelnik. — Kdo bi 
bil pred osemnajstimi leti rekel, da bo zapuščeno sirotle, 
ki je na spodnjem Kranjskem gladovno in razeukano za 
drobnico po gošah hodilo, u kratkih letih prirastel verl 


gospodič in dober zdravnik! Kdo mu je očeta in mater 


nadomestil ? kdo mu tako daleč pomagal? Bog, ,kojega 
usmiljenje jim je od roda od roda, kateri se njega boje. 
Mogočne s sedeža verže, in ponižne povzdigne. Lačne z 


dobrim napolni, in bogate prazne pusti. Le izroči Go-' 
spodu svoje pote, kadar svoj dom zapustiš; on bo vse. 


prav naravnal," 
Po mali maši leta 1805 so mladi zdravnik Frane 


Ipavie u Šent-Jur prišli, u mali terg, ki blizu starega 


di 

grada Rifnika (Blagovne) na veselem holmeu stoji, dobro 
uro od Celja, in ima dobre sejmove, pa še boljše ljudi, 
u prav rodovitem kraju. Nijso imeli premoženja, ne zna- 
nja; nijso vedeli, kde bodo prebivali, pri kom jedli, ter 
so zopet izvedeli, kako težko je gospodarstvo začeti, kdor 
nijma ničesar u roke vzeti. U kerčmo k obedu hoditi jim 
dišalo nij; saj jim tudi nij mošnja dopustila; se pre- 
hitro oženiti tudi nijso hoteli, kajti moder mož se še-le ženi, 
kadar ima ženkico in dečico s čem rediti. Dobra duša 
povsodi dobre ljudi najde, in po malem dobro izhodi, če 
je le človek u malem zvest in zadovoljen, kakor so mladi 
Ipavic bili. Majhno izbico so si u stanovanje najeli, go- 
spoda župnika pa naprosili, da so jih k mizi vzeli, in 
tako so začeli svojo zdravijo. — Zdravniški stan je 
imeniten stan, pa tudi potreben, kajti bolenikov nikder 
ne manjka; je pa tudi stan močno nevaren; najdraže 
blago sveta, zdravje in življenje človek zdravniku zaupa. 
Ako ima zdravnik srečo, lehko hitro obogati; če mu pa 
sreča spodleti, hitro ga vse zapusti in sirotej strada. 
Ipavic so začeli uboge vračiti, in so jim malo rajtali, 
ali pa cel6 nič, če so videli, da ljudi revščina tere. Ko 
so ubožčekom srečno na nogo pomagali, so jih prišli. 
tudi premožni radi iskati, in u kratkem so šentjurski 
zdravnik Ipavic po širokem sloveli, kakor dobrovedni in 
nedragi zdravnik. Modri župnik Peter Gelce so jim 
zatoraj dobro srečo napovedali, rekoč: ,Spoznam, da bote 
u našem kraju dosti opraviti imeli; le pri nas ostanite 
in si selo priskerbite; dobro bo vam in nam." Do smerti 
dobrega pastirja so hodili Ipavic u župnijski stan na ko- 
silo, pa tudi po njihovi smerti svojega dobrotnika po- 
zabili nijso. Našli so gostokrat verlega zdravnika na grobu 
rajnega župnika kleče moliti, ker jim dobrote drugače 
poverniti premogli nijso. Tako hvaležnost človeka žlahni 
in najlepše priporoča. | 
Čudil sem se šentjurskega zdravnika videti, kako 
| 22? 

so se gostokrat mimo našega doma vozili, ali pa pešec: 
hodili, in so o jasnem vremenu, kadar je najlepše solnce 
sijalo, razpeto streho nosili. Saj ne gre dež, sem si mi- 
slil; jeli se gospodu meša? Kadar sem jih pa petdeset 
let pozneje obiskal, in so me vselaj gologlavi po celem 
tergu spremili, sem še le izvedel, kako zdravo je golo- 
glavo u mladih letih hoditi. Imeli so starček u osem- 
desetem letu ravno tako: košate lase, kakor so jih imeli 
mladenič. Streha jim je bila zoper solnčno gorkoto in 
pa deževno mokroto, glava jim je pa vedno prosta in. 
tudi zdrava ostala. Pač je resničen pregovor: Hočeš li 
zdrav ostati in učakati starih dnij, skerbi posebno za 
tri reči: za prosto glavo, tople noge in pa za odperto 
telo. Škodljiva razvada je, otrokom kosmate čamre ku- 
— povati, nezdrava privada u sobi pokrito glavo imeti; ali 
česar se je Francek privadil, tudi Frančiško opustil ne 
bo. Slabe razvade u mladosti so mnogoterih bolezni ko- 
šate matere; potreba se jih je od malih nog varovati; 
na stare dni je že večidel prepozno. Stara navada je že- 
lezna podkova, katere se težko iznebiš. 

Ženitev premladih ljudij po navadi nij 
pridna; kako bi otroci otroke redili? Pa tudi možitev 
prestarih ljudij sploh dobra nij; stari ženini zapustijo 
premlade sirote. Ako se ženiš ali možiš, ženi se pri pravi 
starosti, ter oskerbi ženi in otrokom poprej dobro streho 
in mizo obilno, kakor skerbni Ipavic. U svojem 38. letu 
so vzeli gospodično Katrico Gračansko, katero so poznali | 
od svojih dni zdravilskega učenstva, da je bila modra 
gospodična, in bo tudi blaga gosp4. — Ženitev je polzka 
steza; rada možu spodleti; pa tudi možitev je vagana 
reč; le pregosto se dekle ukani. Potreba je zatoraj dobro 
premisliti, in se ne prenagliti, kakor imajo taki navado, 
ki se dajo enkrat za trikrat oklicati. Prav ima pevec, ki 
poje ženinu in nevesti, rekoč: | | 

Naj gleda, kdor za zmir se veže, 
Da serce sercu se prileže; 
Je zmota kratka — dolgi kes. 


Zakaj se pa zakonski tako pogosto kesajo? Zato, 
ker se preradi predajo, in brez Boga pa nij srečnega 
zakona. ,Dom in premoženje se od starišev nadedova, 
dobra zakonšica je pa dar božji. Srečen mož, kateri dobi 
dobro žensko; število njegovih dnij se podvoji; srečno 
preživi svoja leta. Bodi bogat ali ubožen, njegovo serce 
je dobre volje, in njegovo obličje veselo. Kar je solnce, 
ki izza gor prisije na nebu, to je lepota poštene zakonske 
žene u hiši malemu svetu. Blagor tebi, mož! tvoja žena: 
je, kakor rodovita vinska terta na stenah tvoje hiše; tvoji 
otroci kakor oljkine mladike krog tvoje mize." Tako lepo 
hvali sv. Duh modro, pošteno zakonsko ženo; in taka je 
Ipavičeva bila, kakor jo pesnik živo popisuje, rekoč: 


In u hiši obrača 
Se žena domača; 
Vsa skerbna zna mati 
Prav dobro ravnati, 
Učiti dekliče, 
Svariti fantiče. 

Od svita do mraka 
Ima poslovanja 
Brez vsega nehanja. 
Skoz njo še le zda 
Dobiček moža. 


Slovenci pravijo, da žena tri oglje pohištva derži, 
mož pa le enega, pa še po tem rado curi; toda fa res- 
nica ne velja vselaj, in tudi u Ipavčevi hiši nij bila taka. 
Mož mora biti srečnega zakona glava, žena pa serce, 
tako se bo hiši dobro godilo, kakor našim Ipavičevim. 
Modri zdravnik so svoje delo dobro umeli, in boleniki so 
se oveselili šentjurskega Ipavica le ugledati. Razumeli 

so modri vračitelj, kar sveto pismo pravi: ,Dušno 
zdravje u svetosti in pravici je bolje, kakor 
zlato in srebro." Dušna bolezen je gostokrat mati 
telesnih betegov. Zastonj bilo bi telo zdraviti, dušo pa 
žalostno in boleno pustiti. Veselo so Ipavic bolenike po- 
zdravili, lepo pogledali, pa tudi ostro izpraševali, u kate- 
rem korenu bolezen tiči. Ko sta se z bolenikom čedno 
pomenila, kako se je bolezen začela, kaj je škodljivega 
jedel ali pil? kaj mu diši in na kaj mu merzi? so se 
velikokrat z obedvema rokama za glavo prijeli in močno 
pokebrali; po tem se k boleniku usedli, in mu kaj kratko- 
časnega povedali, ter ga za roko rahlo prijeli za spo- 
znavo, kako žila bije, jeli ga mrazi ali vročina šprehaja. 
Pogledali so skerbno, je li jezik čist, ali je od slabega 
želodca obložen? Ko sta se z bolenikom čedno zmenila, 
so domačim naročili, kako naj boleniku postrežejo, česa 
sme jesti, kaj ima piti, kako mu imajo za zdravo sapo 


ou sobi skerbeti. Vsak kotec so pregledali, če bi kaj 


škodljivega u sobi ne našli, ker so iz lastne skušnje ve- 
deli, koliko nesnage radi na kmetih pri hiši imajo, in 
koliko ljudij od gole gerdobe zboli, ako nijso gospodinje 
snažne, in nij pri hiši čednih deklet. Pokregali so žen- 
ske, če nij bila izba pometena, ukazali možkim iz hiše 
spraviti, kar bolenemu težavo dela, postavim mokro pe- 
rilo, repno zelišče in korenjevko; posebno so pa prepo- 
vedali po zimi preveč borove treske žgati in preveliko 
tobaka kuriti, kajti se dim boleniku na persi vleže in ga 
duši. Ako je bila bolezen nalezljiva (kužna), kakor legar 
ali ognjenica, so ukazali sobo po večkrat na dan pre- 
vetriti, pa tudi pokaditi s kisom ali pa z brinjem, in ne 
pustiti telesnega blata u prebivalnici, ki smrad dela in 
bolezen plodi. Ko so Ipavic vse tako skerbno naročili, 
so domačim tudi razumno povedali, kako naj bolenik 
zdravila jemlje, da jih ne bode preveč, ne premalo za- 
užil, Potolažili so bolenika, ter mu obljubili, da mu hoče 


343 


Bog zdravje dati, in so djali: , Vsako zdravilo je od Boga: 
pravi sv. Duh. Najviši je iz zemlje zdravila ustvaril, in 
pametni človek se jih ne brani. Ne jaz, ampak le Bog 
ti hoče pomagati skoz mene; le pridno ubogaj, kar sem 
naročil, in pa terdno zaupaj u božjo pomoč." 


Dvojna reč po navadi stori, da se prosti ljudje 
zdravnika k hiši boj, in tako dolgo odlagajo po lečnika 
poslati, da je prepozno: ako vračitelj Boga ne pozna, 
in od njega ne zine, in pa če izved6, da mora krava 
od hiše, če zdravitelj k hiši pride. Žalibog, da veliko 
lekarjev in zdravilskih doktorjev Boga zgubi, dokler lju-. 
dem pomoči iščejo; se uči telo spoznavati, in od same 
domišljene razumnosti tako na duši oslepi, da duše u 
človeku ne zasledi, ki telesu moč in življenje daja, Taki 
sleparji le po zemlji lazijo, in više ne pogledajo; česar 
ne otipajo in ne ošlatajo, tudi ne verjejo. Takim je ži- 
vinče in človeče ene verste in enake vrednosti stvar. 
Da se takih zdravnikov verni kristijani bojijo, je prav. 
Človeka se je največ bati takega, ki se Boga ne boji. 


So pa tudi lekarji, katerih bogovi so denarji. 
Pervi nas lehko poškodvajo na duši, drugi pa na pre- 
moženju, kar uboge ljudi tudi hudo boli. Vsak delavec 
zasluži svojo plačo, zdravitelj pa tudi za toliko večo, za 
kolikor je zdravje od drugih stvarij draže blago, toda 
tako, kakor so boleniki premožni. Dobri Ipavic nijso lju- 
dem preveč rajtali, so tudi radi poterpeli, če nij bilo 
hitro gotovega denarja, kakor se rado kmetom godi. Imeli 
so pa tudi bolenikov ne le polno hišo, marveč tudi na- 
devane voze, katere so jim u ozdravljenje vozili iz vseh 
krajev spodnje štajarske, iz koroške in tudi kranjske de- 
žele, največ pa iz Horvaškega. Vsak teden po dva dni 
so doma zdravili; in če si take dni skoz šentjurski terg 
hodil, in vse te revne, slepe in kruljeve videl, kateri so 
krog zdravnikove hiše sedeli in ležali, bi si bil lehko 

mislil, kako je bilo o času Kristusovem u mestu Kafar- 
naumu. Res da nijso vsega izterjali, gostokrat tudi brez. 
vsega plačila ostali, pa zato le nijso bili na zgubi. Kar. 
eden premalo, pa drugi več da, in ubogih: Bog poverni! % 
največ velja; daja zaslužku ceno in tek. 

Kakor se kmetje dragih zdraviteljev —- tako se. 
gospoda u bolezni Boga boji. Kmetič reče naj- 


poprej po gospoda poslati, gospoda pa po doktorja, in 


obledi, če ji kdo nasvetuje, naj u hudi bolezni tudi na. 
Boga pomisli. Zdravniki imajo bolenike na svoji vesti, 
da jih opomnijo na previdenje, kadar bolezen nevarna 
prihaja. "Toda ne samo vest, tudi cesarska postava jih 
veže bolenika, katerega u tretje obiščejo, na prejemo sv. 
zakramentov opomniti; če bi pa tega čuti ne hotel, ob- 
iskovanje prenehati. Ali Bogu se usmili, da je redek 
zdravnik, ki bi bil bolenemu dušen prijatel. Tako dolgo 
nevarščino prikrivajo, da duša na jeziku sedi, in bole-" 
nika neusmiljeno ukanijo. Najhujše je pa to, da se do- 
mači na doktorja zanašajo in izgovarjajo, rekoč: Bo že 
doktor rekel, kadar bo sila. Doktor brezbožni pa ne reče, 
in tako dan za dnevom, ura za uro preteče, smert pa 
čakati neče, in uboga duša gre brez popotnice u večnost. 
Jeli bo pokojni takega lekarnika hvalil? Ali ne bo svojih. 
domačih z mutastim zdraviteljem vred u peklu vekomaj 
klel? Takim pozabljenim bolenikom se na smertni po- 
stelji beseda Jezusova žalostno dopolni: , Človekovi so- 
vražniki bodo njegovi domači," in pa zdravnik, ki nijma 
nobene vesti, ter truplo u zemljo, dušo pa u pekel spravi. 
Takih zdravnikov se je res bati, ne pa iskati jih. Boga- 
boječi Ipavie nijso zamudili bolenika spomniti, naj se z 
Bogom spravi, pa mu nijso upanja pobili, kakor bi mu 
ne bilo za ozdraveti. Bog je gospod življenja in smerti, 
so djali; Bog bolezen pošlje, pa tudi ljubo zdravje da, 
ako se k njemu obernemo. Radi so tudi sami duhovni- 
kom rekli nevarno betežne obiskati. Tako jih je veliko 


345 


na duši najpoprej potem pa tudi na truplu srečno ozdra- 
velo. Telesna bolezen je bila duši zdravilo, dušno previ- 
denje pa tudi truplu vračilo. Tako kerščanski zdravitelj 
ravna, in po vsi pravici prav ima. Bog veli: ,Poštuj 
zdravnika"; zdravnik pa naj reče: Pošlji po mašnika. 
Saj sta zdravnika obadva; drug naj drugemu pomagata, 
da bo boleniku dobro po besedi svetega pisma, ki veli: 
,Sin! ne zaničuj sam sebe u -svoji bolezni, ampak Go- 
spoda prosi; on te bo ozdravil%, 

Hudo delo ima ranocelec; bolečine delati, divje 
meso rezati, gnile rane trebiti in obrezovati, in dobro 
bi bilo, vse tako rahlo in hitro storiti, da bi bolenik ne 
čutil. Lepo so Ipavic znali terpince motiti in jim po- 
manjšati bolečine. Moj rajni dedek so surove klade u 
vinograd nosili, in u zatilniku tako hudo bolečino dobili, 
da jim je rastlo divje meso, in so jih morali k šent- 
jurskemu zdravniku peljati. Hudo so domače okregali, 
rekoč: ,Še le zdaj mi siromaka pošljete, kadar je že 
gniti začel! Kako bo starček hude bolečine prestal, ki 
ima toliko rano in pa gnilo meso. Hočem poskusiti, če 
bote le mogli prebaviti." Tako so Ipavic djali, in peljali 
bolenika u gornjo sobo, kder je glasovir stal, katerega 
dedek še videli in tudi slišali nijso. Rečejo glasovir od- 
preti in se boleniku poleg usesti, pa lepo u igro. kijčekov 
gledati, ter poslušati ubranih strun mile glasove. Eno 
domačih je igralo, dokler so Ipavic rano rezali; huje ko 
je rana pod nožem pekla, slajše je muzika po glasoviru 
tekla. In ko so ranocelec svoje hudo delo srečno dokon- 
čali, se dedek še nijso naveličali čudne muzike gledati 
in poslušati. Radi so doma otrokom pripovedovali, kako 
je bilo hudo deržati, pa tudi veselo poslušati. Pač smo 
želeli otroci tako lepo muziko slišati, toda muke take ne 
poskušati. Blagor pa možu, ki ima serce in glavo zato, 
da ljudem bolečine polajša, kakor so Ipavic znali. Ljudi 
oveseliti, godove poslovesiti, je bila Ipavicu velika velika 

radost. Če je bila kaka nova maša, rešitev ali prihod 
imenitnega gospoda, hitro so Ipavic ognjeno igro na- 
pravili, ki je bila gospodu u kratek čas, pa tudi prostim 
ljudem u občudovanje, u veselje in poduk. 


Poslednjo Ipavičevo ognjarijo sem videl pri Novi- 
cirkvi blizu Celja, za kojo sem Ipavica sam naprosil, 
kajti smo ravno drugo novo mašo slovitega dekana Ja- 
kominija slovesno obhajali. Imeli so Ipavic ravno 
umetnega godea u zdravilu, ki je iz lesa vsako tako 
stvar izrezljati znal. Na neki gostiji ga je lehkoglaven 
svat za kratek čas prav hudo ostrelil, in moral je siro- 
mak neke tedne pri ranocelcu hude bolečine za svoje 
godčevske norčarije terpeti; oni noroglavec za svoje ne- 
- umno streljanje pa tudi prav debelo plačevati. Ta je 
pomagal ognjene pismenke, kolesa in več takih rečij iz 
lesa narediti. Bilo je ravno na sv. Jožefa večer mračno 
nebo. Možnarji zapoknejo, in začnejo Ipavic z ognjem 
prečudno lepo igrati. Leteli so ognjeni raketi visoko pod 
nebo, se razkadili, in razletele so svetle zvezde na kroge, 
kakor bi se bilo nebo odperlo. Vse okrog se je razsvetilo. 
Zdaj so začeli goreče bombe metati, kakti u najhujem 
boju. Potem se je goreč kolovrat unel in tako verlo su- 
kal, da so se iskre eurkoma od njega sule. U lepo rudeče- 
belem ognju se kakor iz samih zvezdic zloženo ime za- 
sveti: Živili žlahni vitez Jožef Jakomini! 
Ljudje se nijso mogli dosti nagledati, ne načuditi, rekoč: 
Oh, kako je to čudno lepo, in vendar nobena copernija. 
Kdo bi verjel, da znajo šentjurski zdravnik tolika čuda 
napravljati! Še nikdar nijsmo kaj takega videli! — Tako. 
so modri mož s tako igro kmetiške ljudi mnogo praznih 
ver ozdravili. Bil je nauka poln kratek čas, od katerega 
očetje še unukom pripovedujejo. 


Med vsemi nesrečami, katere človeka na truplu 
zadenejo, je ljubo luč očij izgubiti in oslepeti najbolj ža- 

lostno. 'Slepec je ubožec, ki ne vidi zlatega solnca po 
dnevu, rie svetle lune po noči; njemu je rajski kraj ža- ' 
lostna puščava. Slepemu siromaku pomagati in mu oči 
odpreti, je dobrota, ki je nij poplačati. Ipavic so se 
zatoraj na Dunaj podali, se okoslovja učit; 
očesne bolezni in zdravila bolj natenko spoznati, sosebno 
pa mreno ali cink iz punčice sneti in tako slepim spet 
ljubo luč užgati, da so spregledali. Nevarno delo je tako, 
toda velika dobrota ljudem; slava zatoraj možu, katerega 
ne grozi, in ga nij sram u viši starosti u šolo iti, in se 
umetnosti naučiti, da revnim ljudem modro in znajdeno 
pomaga. L. 1820 so se Ipavic okoslovja izučili, in mno- 
goteremu potem srečno pomagali, da je belo luč ugledal, 
in hvalil Boga, ki ljudem toliko modrosti daje. Pravili 
so koliko veselje so slepi imeli, kadar se jim je černa 
noč slepote u svetlobo premenila. Ko je pa ozdravljeni 
zdravnika pohvalil, so lpavic vselaj u nebesa pokazali, 
— rekoč: ,Bog ti je po meni pomagal, njemu se zahvali; 
brez Boga bi ne bilo zdravja". — Pač res malokdaj po- 
mislimo zdravega pogleda neprecenljivi božji dar. Vsako 
jutro se nam odpre zdravo oko, gleda prelepo ustvarjeni 
svet, in pije lepote neizrečeno veselje; pa redko kdo se 
vsegamogočnemu  Stvarniku zahvali, in še le veliko 
božjo dobroto zdravih očij takrat spozna, kadar ga 
zapustijo. Pač nij prav tako! Potreba je zdrave oči 
skerbno varovati, in pa Bogu za dobri pogled vse svoje 
žive dni hvalo dajati. Tako so Ipavic mlade ljudi učili, 
pa tudi ostro posvarili bolenika, kateri si je bil sam bo- 
lenja kriv. | 

Če so pripeljali ali prinesli Kristusu bolenika vode- 
ničnega ali mertvoudnega, je terjal božji zdravnik pred 
vsem živo vero, da mu zamore pomagati; potem je 
ozdravil njegovo ,dušo, rekoč: , Zaupaj, tvoji grehi so ti 
odpuščeni", In kadar je telo ozdravil, je ozdravljenemu 
djal: ,Pojdi u miru in ne greši več, da se ti kaj huj- 

šega ne zgodi", 'To naj bi bilo vsem kerščanskim zdra-. 
viteljem zlato ravnilo, po katerem so naš Ipavic vestno 
ravnali. ,,Ako hočeš ozdraveti, so boleniku djali, moraš 
se meni zaupati, da ti bom z božjo pomočjo pomagal, 
in pa lepo ubogati, kar ti bom ukazal. Bolenik, kateri 
poterpežljivosti nijma, hoče, da bi zdravnik hudo bolezen 
popihnil; in če tega ne zamore, ga hitro zapusti in dru- 
gega poišče, ali pa h konjedercu po zdravila pošlje, bo 
težko prav ozdravel. Več ko je kuharic, manj je dobrih 
potic; rade jedila presolijo. 'Tako se boleniku godi, ki 
zdravnike preveč meni, zdravje gre po curku navzdol, po 
niti pa gori. MPoterpljenje je za vsako bolenje pervo in 
najpotrebnejše zdravilo. So dobili Ipavic bolenika u roke, 
kateri je po razuzdanem življenju obolel, n. p. skoz pi- 
janščino, nečisto dejanje, ali ponočno vlačuganje, so ga 
ostro izprašali in pokregali, kakor je zaslužil, bil si je 
kmet ali gospod, hlapec ali dekla; in taka pridiga je več 
izdala, kakor župnikova. ,Skusil si, so takemu djali, 
' kako hudo je, če se človek Boga ne boji in greha ne 
varuje. Spet si ozdravel, hvala Bogu; pa ti u resnici 
- povem , kakor tvoj zdravnik, kateri tvojo naravo dobro 
poznam, da ne boš dolgo zdrav, če ne boš čisto, zmerno 
in pošteno živel. Ako mi še enkrat po takem potu u 
roke prideš, ne vem, če ti bom še pomagati mogel. Bodi 
— pameten in moder, ter boš živel zdrav in vesel." 'Tako 
svarilo je bilo takim poslednje in pa najbolje zdravilo, 
in mnogi stariši so za poboljšanega sina — marsikatera 
žena je za bolj treznega in zvestega moža Ipavicu hvalo 
vedela, 

| Moder mož in pa veren kristijan se navadno. po 
svoji rodovini pozna, koliko velja. Če si je poiskal 
dobro ženko in ž njo u lepem miru živi, si je izredil 
— pridne otroke, katerim je k dobremu .kruhu pomagal, 
ceni visoko takega moža; on je žlahna korenina in ter- 
den steber svoje hiše, pomočnik svoji soseski in slava 

svojega kraja; njegova cena nij za poplačati. lIpavic so 
tri sine in tri hčeri imeli, pa tudi od mladih nog za vse 
kakor dober oča skerbeli, otrokom za nauk, molitev in 
pa pokorščino. Vsako jutro in zvečer moliti, skerbno u 
šolo in u eirkev hoditi, ubogati na okomig: je bilo mod- 
rega očeta krepko povelje. Otroci so čutili, da je gospodu 
ateju resnica, in gladko so ubogali, pa tudi radi, ker so 
videli očeta in mater ravno to zvesto storiti, kar so deci 
ukazali. Vsak dobri oča želi, naj bi otroci pri ravno 
tistem kruhu ostali, katerega si je on srečno služil in ga 
veselo užival; po tem otroci od svojih starišev navadno 
veselje in ročnost nadedovajo, in radi delajo to, kar so 
delati videli svojega ljubega očeta in drago mater; le u 
boljši stan otrokom pomagati skerbi blage stariše. Tudi 
Ipavicu je bila goreča želja, naj bi se vsi trije sini 
zdravilstva lotili, in na viših šolah še bolj izučili bole- 
nikom modro pomagati. Nij se Ipavicu mililo za sine 
plačevati, jih na Dunaj na vseučilišče dati, in jih tako 
dolgo podperati, da: so vsi trije doktorsko slavnost in 
popolno znanost zdravilstva dosegli. Ko so Ipavic svoja 
dva mlajša sina Gustava in Benjamina u letu 1858 u 
Beču imeli, so vedno Boga prosili, naj bi jim še to srečo 
 učakati dal, da bi visoko šolo dobro doveršila. Bog je 
- očetu pravične želje dopolnil; Benjamin je januarja, 
Gustav .pa dva mesca pred smertjo očetovo doktor zdra- 
vilstva postal. 'To: veselo novico slišati, so Ipavic djali: 
, zdaj rad umerjem, ker je dobri Bog moje prošnje usli- 
šal in mi serčne želje dopolnil. Zapustil bom verla sina 
obadva doktorja, in ako Bog da, dobro učena zdravnika." 
— Poslednje dni pač skerbnega očeta najbolj veseli, če 
zapusti poštene in pa preskerbljene otroke. ,Kdor svo- 
jega sina dobro izredi, si bo kaj pridobil, in se ga bo 
lehko pred svojimi znanci pohvalil": uči sv. Duh. Ako 
oča umerje, je tako, kakor bi ne bil umerl; zakaj svojo 
podobo je u svojem sinu ohranil. Dokler je živel, ga je 

bil vesel, in po smerti ne bo žalega čutil. Veliko bolje 
pa je brez otrok umreti, kakor pa hudobne otroke za- 
pustiti," 


Naj bo hiša še toliko srečna, neprenehoma ji solnce. 
ne sije; križi in težave vsakega prej ali poznej obiščejo, 
kakor pravičnega Joba, naj se pokaže, kdo Boga u res- 
nici ljubi, in tudi u časni nesreči zvest služabnik ostane. 
Tako se je tudi Ipavicu godilo. Enkrat so se siromak 
nenadoma hudo ostrelili, in več dni velike bolečine ter- 
peli, ter so si poskusili, kako rane skelijo. Največa brit- 
kost je pa Ipavica zadela, ko je Alojz, njihov starejši 
sin, vojaški zdravnik u Gjuri (Rabi) na Ogerskem hud 
legar dobil, in ker ga nijso dobro varovali, iz tretjega 
nadstropja skoz okno na tla pal, in se mahoma ubil. 
Pobožni oča pa se u sveto voljo božjo podajo, in se u 
Bogu potolažijo, rekoč: , Bog ga je dal, Bog ga je vzel; 
kakor je njemu dopalo, zgodilo se je. Djano je; kaj bi 
nam pomagala nezmerna žalost? Naj bo hvaljeno božje 
ime." Po tem so pa tudi vedeli iz lastne skušnje doma- 
čim ostro naročati, take bolenike skerbno varovati, kateri 
u ognjenci leže, in od vročinske bolezni omočeni, sami 
ne vejo, kaj spočnejo. 


Rokodel se svojega dela nikoli zadosti ne douči, in 
tudi najmodrejši dovolj moder nij, najmanje pa zdravnik, 
kojemu se drago zdravje zaupa.  Zdravitelj, ki misli da 
vse ume, druge sozdravnike zaničuje, sam sebe pa pre- 
hvali in brez vsega pomisleka zaverže, kar drugi vračtva 
dajo ali nasvetujejo, on je slepar in malopriden magzač, 
kojega se je potreba izogibati. Ipavie so se vedno še na 
svoje stare dni zdravilstva učili, nove zdravilske bukve 
brali, pa tudi radi spoznali, če so se zmotili, naj bo u ' 
bolezni ali u zdravilu. Se preveč na bukve drugih zana- 
šati in vse prehitro verjeti, nij dobro, in vse poskusiti 
Je nevarno, kar drugi svetujejo in pohvalijo. Se pa pre- 

terdo svojega starega kopita deržati, je ravno tako abotno. 
Ipavic so skerbno poizvedovali in modro poskušali, kar 
so drugi umni zdravniki dobrega in koristnega na zdra- 
vilskem polju zapazili; so pa tudi pridno na svojih potih 
in hojah zdravilne rože in zelišča brali, ter jih mnog 
večer po šopih domu prinesli, katerih zdravo moč so 
sami skusili in dobro poznali. Tako se na svoji modrosti 
nijso postarali; njih zdravilska znanost se je s starostjo 
mladila. Posebno ljuba so jim bila domača zdravila, in 
prav radi so jih bolenikom priporočali, če so le vedeli, 
da jih bodo ljudje prav obračali. — Tako človek pogosto 
doma najboljše zdravilo ima, če bi ga poznal in modro 
rabiti znal. Ako pa zdravila moč narobe oberneš, lehko 
namestu zdravja svojo smert najdeš, sosebno u premoč- 
nih in prenaglih stvareh, kakor so žganje, poper, naj si 
bo laški ali turški. Vsako zdravilo nij za vsako naturo, 
naj si je ravno tista bolezen, in zdravnik je za to, da 
modro preudari, kaj in koliko zdravila bo temu poma- 
galo, in bi unemu škodilo. 

Najsvetlejša stran Ipavičevega znaka (dejanja in ne- 
hanja) je bila živa vera, prav po besedah Jezusovih, ki 
veli: ,Svetilo tvojega telesa je tvoje oko (sv. 
vera); ako je tvoje oko čisto, bo svetlo vse 
tvoje telo. Glej tedaj, da luč, katera jeu 
tebi, ne bo tema." Zato so modri Ipavic verlo sker- 
beli, ter vse dolžnosti in pobožne šege pravovernega kri- 
stijana natanko dopolnjevali. Vsako jutro so molili, ter 
nijso šli brez molitve ne jest, ne spat. Vsako nedeljo in 
zapovedani praznik so obiskali očitno službo božjo, in 
skerbeli za cirkveno slovesnost. Grorje je bilo fantalinom, 
ki so se u cirkvi cukali ali pa smejali; gospod Ipavic 
so jih le ostro pogledali in lep mir naredili. Kosmouhi 
so se jih od daleč izogibali. Je poldne, ali pa večno luč 
zvonilo, vselaj so se pokrižali in angelsko pozdravo od- 
molili, Svet serd je gospoda prijel, če-nij kdo klobuka 

k molitvi z glave vzel. Poglejte gumpca! so djali, ali 
ima mlade ptiče pod klobukom, da se ne odkrije?" — 
Nij jih bilo sram u procesijo s poštenimi župljani hoditi, 
jih pa tudi nij grozilo na večer po samem u tiho cirkev. 
iti, in obiskati prav pobožno božjega zdravnika u presve- 
— tem rešnjem Telesu, prosit svojim otrokom za srečo, 
svojim bolenikom za zdravje, sebi in drugim za toliko 
potrebnih rečij. Prigodilo se je bilo, da so Ipavic u terdi 
mrak molili, in zamišljeni nijso zapazili, da je eirkvenik 
po večni luči cirkev zaklenil in odšel. Kadar odmolijo, 
iz cirkve ne morejo. Gred6 od enih vrat do drugih po- 
skušat, pa nobene duri se jim ne dajo odpreti. Kaj je 
storiti ? Celo noč u cirkvi ostati je bilo prehudo; domači 
bi bili u prevelikih skerbeh. Poskusijo na okno zlesti in 
koga zaklicati, pa nij bilo živega človeka blizu, Na misel 
jim pride, naj z velikim zvoncem, ki pri velikem altarju 
na steni visi, tako dolgo zvonijo, da jih bo kdo mimo 
gredočih zališal. Šent-Jurčani slišijo tako pozno u eirkvi 
zvoniti, ter se čudijo, kdo bi tako u mrak večernice imel? 
Hitijo cirkvenika klicat, ki strahoma cirkvena vrata od- 
klene, in ugleda gospoda Ipavica, katerih je bil neve- 
doma u cirkev zaperl. — Blagor človeku, komur moliti 
nikoli predolg čas nij. ,,Srečen pa tudi, kdor ljubi po- 
stavo Gospodovo, ter jo noč in dan premišljuje. Enak je 
drevesu, ki o potoku usajeno cveti, in daja sad o svojem 
času; njegovo perje ne obleti, in vse, karkoli počenja, 
mu gre po sreči." Toliko. lepo obljubo dela sv. Duh u 
1. psalmu pobožnim ljudem, ki radi molijo in premiš- 
ljujejo božje reči. 

Pobožni Ipavic so vsako jutro kaj svetega 
brali. Najljubše so jim bile bukve Sthermove od veli- 
čanstva božjega. Nijso mogli zapopasti, da se ljudje na 
svetu nahajajo, kateri brez vere gledajo stvarjene reči, 
in ne spoznajo Stvarnika. Nevoljno so se nad takimi 
brezbožniki z Davidom potožili, ki pravi: ,Neumnež 

pravi u svojem sereu: Nij Boga! Sprideni so 
vsi ostudni u svojih sklepih. Odpert grob je njihovo gerlo; 
s svojimi jeziki goljufno delajo; gadji strup je na njiho- 
vih ustnicah. Njih usta so polna kletve in grenkosti. 
Na njih potih je zateranje in nesreča; pred njihovimi 
očmi nij božjega strahu. Svčt ubogega zasmehujejo, ker 
je Bog njegovo upanje." (Psalm 13, 1—6.) Žalibog, da 
je veliko takih brezdušnih bogotajcev po svetu, sosebno 
pa zdravnikov, kateri pri svojem poslovanju golo telo 
gledajo, in kar ne vidijo, tudi ne verujejo, niti neumer- 
ljive duše, niti Boga, svojega Stvarnika. Godi se jim 
kakti kertom, kateri u goli zemlji rijejo, in če na svetlo 
pridejo, so slepi. Takim velja žalostna beseda Kristusova: 
,Pustite take; slepci so, in slepe vodijo. Ako pa slepec 
slepeca vodi, oba u jamo padeta." 

So posvetni modrijani, kateri še u Boga verujejo, 
pa moliti, z drugimi verniki k očitni božji službi 
hoditi, jih je sram, ter pravijo, da po svoji šegi doma 
bolje Bogu služijo. Ali takih samosvojnikov božja služba 
je piškova. Kakor otroke nas je Bog ustvaril, kakor brate 
in sestre Bog sin odrešil, in kakor ude enega občestva 
in duhovskega telesa svoje svete cirkve nas je sv. Duh 
posvetil in zedinil. Ako se pa udje telesa ločijo, in drugi 
drugim ne pomorejo, bo telo razpalo, in tisti udje pervi 
usehnili, kateri se pervi odkrušijo. 'Tako se vsem, po- 
sebno pa gospodom in gospem godi, kateri očitno službo 
božjo opustijo, navadnih molitvij ne obrajtajo. Suhe veje 
so, in njih posebno pobožtvo gnila jabelka. Gospod Ipa- 
vic so vsako nedeljo peto sveto mašo obiskali, pridigo 
slišali in tudi popoldan so h kerščanskemu nauku radi 
hodili. Pač prostim ljudem lep vzgled! Žal jim je bilo, 
če so morali zavoljo bolenikov očitno sveto opravilo za- 
muditi, in so le tiho mašo slišali. Djali so: , Danes je 
bila zame duhovska pečenka, toda brez salate". Hoteli 
so u tej priliki reči: 'Tiha sveta maša je draga in po- 

trebna za dušni živež, pa brez božje besede cela nij. — 
Tudi ob delavnikih so Ipavičevi k sveti maši ho- 
dili, če je le mogoče bilo, ter so opravili juterno opravilo 
Bogu. Adventni čas, u svetem postu in pa o svetih ve- 
čerih so molili Ipavie tudi sveti roženkrane. Prijatel 
molitve so Ipavie doma kakor na potu radi molili, cel6 
na vozu, kadar so se k boleniku ali od bolenika peljali. 
Ko sva se enkrat pozno u noč z Ipavicem domu peljala, 
in se za kratek čas pogovarjala, pišejo šentjurski gospod 
župnik, so Ipavic rekli: ,Gospod župnik! jaz bom zdaj 
en časek tiho djal%, Nijsem vedel, zakaj; pa sem zapazil, 
da molijo. Po četertinki ure Ipavic spet spregovorijo, in 
jaz jih poprašam, ali so molili, ali pa kaj? — ,Sedem 
očenašev, in pa sedem češčenih Marij": so mi Ipavic 
odgovorili." Pač lepo tako za toliko spoštovanega moža 
in izobraženega gospoda, takim mlačnim kristijanom 
živ nauk, kateri še enega očenaša pridno odmoliti ne 
morejo. | | 

Serce prave kerščanske pobožnosti in pa jederce 
resnične službe božje je vredna obiskava in pogosta 
prejema presvetega rešnega Telesa, kakor 
- usmiljeni Jezus sam uči: ,Jaz sem vinska terta, vi pa 
mladike. Kakor mladika sama od sebe ne rodi, ako na 
terti ne ostane, tako tudi vi ne, ako u meni ne ostanete. . 
- Kdor ostane u meni in jaz u njem, on rodi veliko sadu. 
ker brez mene ne morete ničesa storiti, — Kdor zauživa 
moje meso in pije mojo kri, on ostane u meni in jaz u 
njem. — Pridite k meni vsi, kateri se trudite in ste 
obteženi, in jaz vas bom poživil." Oh besede Jezusove 
sladke in mile! Kdo jih sluša, kdo poskuša kakor po- 
božni Ipavic! Na svoje stare dni so toliko pogoje Kri- 
stusa u presvetem zakramentu obiskovali, kolikor bhliže 
smerti so prihajali, in prav pogosto so k božji mizi 
hodili, da so ravno težko tešči ostali zadel starosti in 
bolehnosti. U zaupanju na božjo pomoč so bili pri svojih 


355 


bolenikih srečni, in so mnogega visoko učenega zdravi- 
telja prekosili. ,Ne jaz, temveč Bog je pomagal%: je bila 
Ipavicu navadna beseda. — Bog je pa tudi Ipavicu pri 
časnem premoženju srečo dal, ker so bili pravični in so 
radi dajali ubogaime. Ko so nek dan u spomladi žabe 
lovili, katere so jim bile žlahna in zdrava postna jed, so 
našli u rokitju poln sodec dragih sirovih laških palčkov. 
Pisali so gosposki, naj bi se oznanilo, in odrajtalo last- 
niku tuje blago. Deželska gosposka Ipavicu odgovori, naj 
polovico sebi za rešbo obderžijo, polovico pa u graščino 
pošljejo, ter se hočejo z najdenim blagom razdeliti. Ipa- 
vie pa take šale nijso poznali, in so ceno najdenega 
blaga ubogim dali, ter so dobro razumeli besedo Kristu- 
sovo: , Kdor je u malem zvest, njemu se bo tudi veliko 
zaupalo". UH 

Kerščanska zmernost prinese visoko starost, in 
kdor u jedi in pijači pravo mero derži, učaka navadno 
starih dnij, kakor naš Ipavic. Sovražili so vse pijance, 
požrešnike in zapravljivce, naj so kmetiško ali gosposko 
suknjo nosili; in če jim je kdo takih u roke prišel, go- 
tovo je svojo ostro pridigo slišal. Pivnice obiskovati in 
po gostivnicah posedati, jim je do smerti merzelo. Radi 
so pa za kratek čas s prijateli in znanci pokegljali, in 
kupico vina ž njimi pili, toda le redko kedaj. Četvertko 
vina za kosilo, spet četvertko za večerjo, je bila njihova 
mera. Opoldne zadosti, na večer pa le kaj malega užiti, 
je bila Ipavicu navada. Raz obeda piti ali jesti, so vedno 
grajali, če nij bilo kake sosebne potrebe. 'Taka lepa 
redovnost u živežu in pijači jim je pa tudi ljubo zdravje, 
gibčnost in živost tako čversto ohranila, da so bili do 
82. leta svoje starosti urni ko gliva, dokler pijanci "in 
neteki u najboljših možkih letih bolehajo, in težko svojih 
trideset let dokolehajo, ter se jim godi, kakor mlinu u 
preveliki moči, ali pa če ga prenasuješ. Dopolnile so se 
Ipavicu besede sv. pisma, katero veli: , Veliko jesti pri- 

pravlja bolečine; nesitnost jih je že veliko pomorila; 
kdor pa vse po meri uživa, bo učakal starih let. Kdor 
pametno po meri živi, bo mirno in u zdravju spal; on 
je vselaj prigoden, in njegov duh dobre volje." — Go- 
spod župnik so enkrat Ipavicu djali: ,Pokaj se vendar 
tako ostro svoje navadne življave (zmernosti u jedi in 
pijači) deržite; saj bi vam kaj malega več'ne škodilo." 
Ipavic župniku odgovorijo: , Moj želodec je rahel gospod; 
on mene in moje ljudi živi; ne smem ga razdražiti", — 
So zdravniki, kateri sicer lepo učijo, kako se imaš za- 
deržati, ako želiš visoke starosti učakati; Ipavic so tudi 
učili, najlepše pa to u svojem dejanju pokazali. Tak 
zdravnik je zlata vreden. 


Gosta selitev pa redka molitev nij pridna, in člo- 
veka ne obogati, najmanje pa zdravnika. Ipavic so dobri 
svčt rajnega župnika Petra ubogali, in so 53 let u enem 
in ravno istem kraju ostali, so veči del hiš in ljudij 
daleč okrog poznali, so zdravili dedeke in unuke, ter 
vedeli kakošni bolezni je ta, kakovi ona rodovina ali 
žlahta podveržena. Zatoraj so ljudje od vseh bližnjih du- 
hovnij toliko zaupanja do šentjurskega ,padarja" 
imeli, so k njim po pomoč hodili in pošiljali, kajti so 
bili vsem domači zdravitelj, 


Pa tudi najbolji zdravnik se postara, in on, ki je 
tisočerim pomagal, se ne more slabosti rešiti, ne smerti 
oteti, ter si skusi, da ,zoper moč smerti, nij rože u 
verti%, Že več let so Ipavic na drobovini bolehali, pa 
njihovo zmerno življenje in pa modro ventanje jim je 
pomagalo težave prenašati, in smertno bolezen oddalj- 
ševati. Poslednjič so slavnega grofa Brandisa Klemena 
na Slivnici blizu Maribora obiskali, katerega so za ter- 
ganje po kosteh zdravili. Zdravnik in bolenik, obadva 
bogaboječa gospoda, sta se hitro spoznala in enega serca 
bila; kaj! da ju je smert nemila hitro razločila, 


ARA EI LER VI o, MR 


357 


Poslednje dni mesca julija l. 1858 stari Ipavic 
obolijo, in sami spoznajo, da je ta njih poslednja bolezen, 
naj so ravno domači u bolje zaupali. Na Porcijunkulo 
(2. augusta) u jutro se dajo lepo prevideti. Še pri dobri 
moči in zdravi pameti napravijo dolgo spoved od vsega. 
svojega življenja, in prejmejo z objokanim, hvaležnim in 


— Bogu udanim sercem presveto popotnico in sv. poslednje 


olje. Tako z Bogotn sklenjeni in s vsem prevideni vzemejo 
od svojih in od tega sveta slovo in mirno dočakujejo, 
kedaj jih bo nebeški Gospodar na plačilo zaklical. Ob 
treh popoldne jim je poslednja ura dotekla, in o pol šti- 
rih u večerki jim je mirno za vselaj obstala. 


Lepo so rajni Ipavic u Gospodu zaspali, kakor so 
Gospodu živeli, ter so poterdili staro resnico: Kakoršno 
življenje, takošna je smert. Hudo ne umerje, kdor je 
čedno. živel; pa tudi srečno ne more umreti, kdor je 
hotel hudobno živeti. Izgubili so otroci skerbnega očeta, 
gospa udova zvestega moža, domače cirkve darovnika, 
ubogi dobrotnika, in ves šentjursko-celjski kraj verlega 
pomočnika u križih in telesnih težavah. Pa jaz sem 
slišal glas, veli sv. Janez u svojem skrivnem razodenju: 
Blagor mertvim, kateri u Gospodu umerjejo! Odslej, 
reče Duh, naj počivajo od svojega truda; zakaj njihova 
dela gredo za njimi." 


Došlo je na pogreb rajnega Ipavica mnogo ljudij 
kmetiških in gospodskih iz vseh celjskih in podceljskih 
krajev, rajnega svojega pomočnika k pokopu spremit, in 
jim poslednjo čast in hvalo skazat, ki so jih toliko skoz 
svojo umno in skerbno zdravitev prerani smerti oteli. 
Ko so pokojnega u krilo černe zemlje položili, in jim 
poslednji večni pokoj zapeli, se je toliko nagla in močna 
ploha ulila, da nij bilo mogoče od rajnega Ipavica še 
na pokopu slov6 vzeti, in kako slovesno besedo po- 
vedati. Naj se zatoraj u Drobtinicah bere, kar se po 

zaslugah na pogrebu pokojnega slišalo nij. Naj. rajni 
Ipavic u lepem spominu živi! " 


% U Drobt. l, 1861 str. 152 se bere na koncu tega životo- 
pisa pristavek: »popisal Karol Merk, poslovenil Slom- 
šek"; toda očitno je za vsakega pazljivega čitatelja, da duh in 
mišljenje. beseda in zlog tega sestavka, vse je popolnoma Slom- 
šekovo. 'Ta ,popisal" tedaj druga ne poveda, kakor da je g. 
K. M., bivši tadanji župnik u Šentjurju, Slomšeku poslal neko- 
liko dodatkov k temu životopisu, pisanih u nemščini, "2 

Ured. 

2l. Franc Cepe, 
dekan jareninski, sekovski častni korar. 


Verli domoljub. 
(Drobt. 1862.) 


Ljubo doma, kdor ga ima, pravi navadni pregovor, 
kdor pa hoče svoj dom imeti, ima za svojo ljubo domo- 
vino skerbeti vse svoje žive dni, in še o svoji poslednji 
uri ne sme svoje domačije pozabiti, u kateri bodo po- 
čivale njegove kosti. Kdor svojo domovino ljubi, skerbi 
za zboljšanje zemlje, na kateri je tekla njegova zibel, 
skerbi za polepšanje hramov, u kojih njegovi domačini 
prebivajo, skerbi za lepoto cirkvij, u katerih se njegovi 
sosedje k službi božji zberajo, požlahnujejo svoja serca; 
skerbi za pravo omiko svojih ljudij u šoli, u cirkvi in 
doma. Naj bi njegovi rojaki tudi po njegovi smerti srečno 
in veselo živeli, jim u korist verli domoljub tudi svoje 
premoženje sporoči, kakor so rajni Franc Čepe storili, 
na kojih nagrobni kamen se po vsej pravici zlate besede 
zapišejo: ,Blagor mertvim, kateri u Gospodu 
umerjejo! Odslej naj počivajo od svojega 
truda; zakaj njihova dela grejo za njimi." 
Takih domoljubov prav veliko nam Bog daj; oni so slava 
in blagor svoje domovine! Spodobi se toraj in je dolž- 
nost, naj se u Drobtinicah popišejo mladim zarojencem 
u hvalni spomin in lepo posnemo. 

Verli domoljubi so pošteni očetje in matere, 
ki svoje otroke po kerščansko odgojevajo, in jim ljube- 

zen do domovine globoko u serce utiskajo; domoljubi 

neprecenljivi so verli učitelji in odgojitelji šolske 
mladine, kateri si prizadevajo nadepolne mladenče, bistre 
glavice in pa serca milega za vse dobro in pravo oži- 
veti in ogreti, za domovine slavo in blagost. 'To pervo 
srečo na tem svetu je dobri Bog rajnemu Čepeju 
Francu dal, ki so bili 22. augusta 1802 na visoki gori 
sv. Križa blizu Maribora na Požganovem rojeni, poštenih 
pa tudi premožnih starišev sin. 

Hočeta oča in mati svojim otrokom u dober stan 
pripomoči, imata sama tisti stan ljubiti in poštovati, 
kajti deček le tisti stan poželi, kojega od svojih starišev 
hvaliti sliši. Oča in mati rajnega Franceta sta mašni 
stan u posebni časti imela, kajti sta sina dva za duhov- 
stvo izredila. Pervi duhovnik Požganov bili so Janez 
Čepe, nekdanji kaplan u Jarenini, ki so u Mariboru 
leta 1817 umerli, mož po volji božji, ki so bili rajnemu 
slavnemu mestnemu župniku Lešniku Matiju po-. 
sebni prijatel. Gospod Janez so vzeli svojega mlajšega 
brata u Jarenino, so ga u šolo dali in skerbeli, da se je 
izšolal verli dijak u ravno tisti pošteni duhovniji, u ka- 
teri so potem kakor mož in duhovski pastir u vinogradu 
Gospodovem veči del svojih dnij slavno doveršili. Ta pri- 
godba nam staro resnico poterduje, da stariši, ki hočejo 
blage otroke imeti, si imajo vse prizadevati, pervo ro- 
jenega prav skerbno odgojiti; po pervem se na- 
vadno vsi drugi veržejo; in kadar pervi srečno odrastejo, 
mlajšim radi pomagajo k boljemu stanu. Ta čertica nji- 
hovega življenja pa tudi živo kaže, kolika je sreča in 
čast za vsako šolo, verle mladenče prav pridno 
izšolati, in njihovi sreči prav terdno dno postaviti; hva- 
ležni svoje perve šole ne bodo pozabili, ki je njihovega 
izobraženja srečna zibelka bila. Perva šola domača 
je mladenču juterna zarja, u kateri se mu začne daniti; 
duh se drami, serce ogreva in zarano pokaže, kakov bo 

dan njegovega prihodnjega življenja, jeli bo jasno ali 
oblačno njegovo dejanje, ali mu hoče veselo solnee sijati, 
ali oblaki nemile osode njegove pote pokrivati. Po takih 
in ovakih opazkih mladenčev poklic spoznati, 
in ga na pravo stezo uravnati, naj prejme pero ali oralo, 
to razsodbo na razpotju mladenčevem prav skleniti in 
učiniti, je starišev in pa učiteljev prevažna, pa tudi te- 
žavna dolžnost. Mladenčiča u više šole poslati, ki nijma 
glave ne serca, je postopačev število množiti, domačih kopa- 
čev pa zemlji jemati, kateri so ji veliko potrebniši, kakor 
pisači. Mladenča prebrisane glave in serca blagega za 
šolo obuditi, je najžlahnejše dobro delo. Kdor to 
stori, celo domovino osreči, in za prihodnje dobe toliko 
dobrega utemelji, da se taka zasluga ne da zadosti ce- 
niti, ne dohvaliti. Tudi Požganovi se nijso goljufali, da 
so nadepolnega Franceta u Maribor u latinske 
šole dali; bil je svetla igla med svojimi sošolci, ve- 
selje učiteljev, radost blagih tovarišev in svoje šole čast, 
Blaga mati je sinka u šolo sprevajala, ona mu grede 
lepe nauke dajala; in kar dobra mati u mlado serce 
zasadi, vse žive dni ne posahne. Tudi rajni Čepe so radi 
pripovedovali, kako sta z rajno materjo po goratih stezah 
u šolo bodila. 

Više latinske šole so mladenču (dijaku) drago 
jutro, u kojem se njegova prihodnost svitati začne; 
blagor mu, ako modre učitelje in ravnatelje prave najde, 
kateri so mili očetje, ne robati strahonetje dijakov, ki 
so hudi, pa dobri tudi, vse po modrosti o pravem času, 
tako, da jih mladina spoštuje, ne pa da se jih le boji. 
Učitelj, ki svoje šolce po trinoško strahuje, je toči 
podoben, ki mlado setev pobije; njegova setev dobrega 
sadu ne prirodi. Učitelj, ki svoje šolce mehkuži, ter 
jim vse po volji pušča, je mlačnemu jugu podoben, ki 
drago cvetje posmodi, da žlahnega sadja ne da. Njegovi 
učenci bodo rahli in puhli možje, za nobeno težavno 

službo sposobni. Učitelj, kateri v svojo mladino za po- 
trebno vednost in krepost oživljati, ji pa tudi možko 
vedenje in stanovitnost preskerbeti, tak učitelj je vreden 
sto centov zlata; ena njegovih besed dijaku več zda, 
kakor drugih cela pridiga. 'Takov dušni oča izbuja u 
svojih šolcih visoke misli in blage občute, kaže izverst- 
nim glavam polje slavnega dejanja; in če je žive vere 
mož , in z lučjo svete vere učencem u prihodnost sveti, 
jih prav lehko z nekoliko besedami za časnost in več- 
nost oskerbi; vse svoje žive dni ga bodo hvalili, kakor 
so rajni Čepe hvalili svojega učitelja Zupančiča 
Antona. 

Anton Zupančič, rojen Ljubljančan, bil je o za- 
četku gimnazija u Celju učitelj dogodivščine in rastlino- 
znanstva. UL. 1815 je prevzel stolico poezije in retorike 
u peti in šesti šoli, in se je l. 1819 iz Celja u Maribor 
preselil, poslednjič pa na Primorskem u Kopru svoj po- 
kop našel. Bil je izversten, živahen pesnik, veliko njego- 
govih nemških pesnij še med nami živi. Skerbno je sta- 
rinske spomine, rimske ostanke in slovenske znamenike 
naberal, popisoval dogodivščino domačih krajev, je iz 
svojih zakladov svojim poslušateljem mnogotero jagodo 
lepoznanja povedal, ter je ljubav domovine in slovenskega 
naroda budil. Bil je Zupančič za tisto dobo iskreni 
Slovenec, ki je pervi dramil svoje učence, naj se 
lotijo maternega jezika, ki je zapuščen u prahu spal; 
on nam je dal pervi u peti in šesti šoli čitati slovenske 
Vodnikove in Jarnikove poezije, katerih učenec in pri- 
jatel je bil. Sam verli govornik, nas je vsaki teden po 
dve uri krasorečja. vadil, nam spočetka sam kazal, kako 
se mora čisto izgovarjati, z glasom ustajati in padati, 
kako z rokami in s celim životom čedno ponašati se. 
Smo jeli sami poskušati, je vsakemu prav prijazno na- 
pake povedal, in popraviti nas je vadil, hvalil in nazna- 
njal posebne talente, ki jih je eden ali drugi skazoval, 

ter mu je priporočal, pridno in skerbno izobraževati božje 
dare za blagor in slavo domovine. Akoravno lepoznan- 
stva učitelj, nij zatajeval kerščanstva, nij preveč 
- povzdigoval paganstva, kakor je mnogih klasikarjev hu- 
dobna šega. Kazal nam je paganskih pisateljev lepoto, 
pa tudi nesnažno goloto, primerjal je njim kerščanskih 
svetih pisalcev nebeško visokost, ter nas je vadil poleg 
Cicerona in Horacija tudi sv. Jeronima in Auguština, 
sv. Ciprijana in Tertulijana čislati. Ena beseda iz ust 
učitelja, ki je sicer posvetno suknjo nosil, pa od cirkve- 
nih rečij pohvalno govoril, nam je več zdala, kakor cela 
- nedeljska govorica duhovskega učitelja. U takih letih 
omahljive mladosti je. učitelju prav lehko mladenče z 
nekolikimi besedami sveto vero podreti, pa tudi tako 
globoko u serce usaditi, da je nobena še tolika nevihta 
ne omaji. | 

Prav radi in pa s hvaležnim sercem so pripove- 
dovali in še povedajo od prijazne učbe rajnega Zu- 
pančiča, kako čedno se je s svojimi učenci pogovarjal, 
jih spremljal po sprehodih in budil njih dušne moči. 
Tudi rajni Čepe so tega verlega učenika hvaležno u 
misel jemali, ki so pod njim latinske šole u domačem 
mestu prav dobro doveršili, in se u nemški Gradec 
na modroslovske šole podali. U Gradcu je bila za mla- 
denče svoje dni polzka pot, in marsikomu je tako zel6 
spoderknilo, da se je sebi in svojim za vselaj izgubil. 
Rajni Čepe so ostali Bogu in šoli zvesti, so se vseh 
predmetov modroslovja tako umno prijeli, in jih tako 
verlo dostali, da so jih vsi učeniki sosebno hvalili, kakor 
njihove svedočbe pričajo. Blagor mladenču, kateremu 
ljubeznivi nauk verlih starišev glavico osvita, do- 
mača šola razdani, kateremu verle više šole: um 
obsijejo, pa tudi serce za vse ogrejejo, kar je drago in 
prav ; lehko si bo na razpotju ravno tisti stan izbral, za 
kojega mu je dobri Bog potrebne lastnosti dal. Stana 

volitev je stavitev svoje sreče, časne in večne; po- 


treba je toliko važno stavbo na terdo skalo kerščanske 


modrosti zidati, ne pa na pesek vertoglavnosti in po- 
svetnih namenov, kakor se osmošolcem rada godi. 


Kdor hoče prav srečno svoj stan izvoliti, ima. 


skoz grob u dolgo večnost pogledati, in poslušati, kaj 
mu vest pravi, in kamo ga serce pelje. Dober, pa tudi 
potreben je starišev svat, pa tudi posvetovati se s svo- 
jim spovednikom, in takim učenikom, ki je učencem 
dober oča in moder mož. Nij dobro poslušati mesa ne 
kervi, tudi očeta in matere slušati nij vselaj prav, ako 
Bog kogar u stan ne kliče. Kdor si pa že od mladih 
dnij duhovski stan izvoli, in se tega stana skoz vse šole 
neomahljivo derži, njemu je lehka stanu volitev, kakor 
rajnemu Čepeju, katerih edine želje in pa največe ve- 


selje je bilo, kakti učenik besedo božjo oznanovati, pri 
altarju stati in pomagati dušam u nebesa. Kakor so. 


Čepe z veseljem u duhovšnico u gračko seminišče 
stopili, tako radi so jih prečastiti sekovski škof, nepo- 
zabljivi Roman u duhovski stan l. 1824 sprejeli. Kar 
se pa z veseljem in s celim sercem počne, se tudi lehko 
in srečno doverši. Po tem, ko so nadepolni mladi duhov- 
nik perva tri leta bogoslovja verlo obstali, so jih ravno 
na sv. Auguština (28. augusta) 1827 u mašnika posvetili. 

Kakor je jasno pomladansko jutro, polno blagosti in 
krasnega cvetja, polno zdravja in sladkegu petja, tako 


veseli in srečni so dnevi novega mašnika, kateri 


od Boga u duhovski stan poklicani, ne prisiljeni, 
svojo sveto službo veselo nastopijo. Takemu izvoljenemu 
božjemu ljubljeneu so steze s evetlicami potrošene, vse 
' njihove stopinje blagoslovljene; njihovi verstniki, znanci 
in prijateli, sosedje in sorodniki, celo oča in mati mla- 
dega pomaziljenca kleč6 za svečeniški blagoslov prosijo, 
ter si poskušajo novemu mašniku častiti stan polepšati 
in prijetniši storiti. Vsa domača soseska se njihove sreče 

veseli, obdaruje svojega rojaka po svoji zmožnosti, in si 
prizadeva novemu mašniku vesel in srečen dan nove sv. 
maše povišati in počastiti, Vse steze so zeleno okinčane, 
vsi podboji ovenčani, in hiša božja kakti nevesta pražno 
opletena, u koji bodo novi svečenik pervo sveto mašo 
služili. Vsi poti in ceste so polne vernih ljudij, ki od 
blizu in daleč na novo mašo hitijo, in vseh oči so u 
mladega mašnika obernjene, ki jih u lepi procesiji ča- 
stito k altarju peljejo. Vsa okolica oživi, in človeku, ki 
še sveto vero u sereu ima, se zdi, kakor bi se o taki 
slovesnosti nebesa na zemljo preselila. Pač, se mnoga 
solza veselja uterne novemu mašniku, in gotovo bi tolike 
sreče rajni Čepe ne bili za kraljevo krono zamenili! Vsa 
ta lepota in vse to veselje je za novega mašnika le evetje; 
za cvetjem še le vročina težavnega poletja žlahni sad 
dozori. Ravno tako mora tudi zvesti delavec u vinogradu 
Gospodovem težo delavnika in vročino solnea skusiti, se 
tudi ternja ustrašiti ne sme, ako želi u duhovskem stanu 
veliko dobrega sadu za božje kraljestvo doživeti, kakor. 
naš mladi mašnik Frane Čepe. 

Po slavno doveršenih šolah so verlega duhovna k 
sveti Marjeti na Pesnici poslali za kaplana jeseni 
1. 1828; so jih čez eno leto in tri mesce k sv. Vidu na 
Nemško, u kratkem pa k mestni župniji u Maribor 
prestavili, kder so spervega u dekliški šoli kerščanski 
nauk učili, pozneje pa so u glavni šoli katehet bili, in 
kot kaplan celih pet let svojo duhovsko službo po mestu 
tako zvesto in serčno opravljali, da so bili ljubljenec 
vseh pobožnih in katoliških Mariborčanov. 

Po mestih in pri gospodi duhovsko službo dobro 
opravljati, nij lehka reč, in je težko brez zamere in 
merza. Gospode veliko ne pozna drugega Boga, kakor 
denar in pa svoj trebuh; ne skerbi za nobena druga ne- 
besa, kakor za bogato in lahkobno življenje. Zapovedi 
božje le toliko obrajta, da je družina ne goljufa, in ji 

lepo. streže; ne razloči petka od svetka, pozabi cirkvene 
zapovedi, pohujša s pregrešnimi besedami in nesramnim 
življenjem le prepogosto svoje hlapce in dekle, nauči in 
cel6 prisili posle pogostokrat brezbožno živeti, in jim ne 
dopusti Bogu služiti in po kerščansko živeti; pa le to- 
žuje, da je družina nezvesta, razuzdana in malo velja, 
da ji nij nikoli dosti plačila, nikdar zadosti dobrega ko- 
sila, da gospodo povsod goljufa, pa ne spozna, da se je 
družina po brezbožni gospodi pohujšala. Takih župljanov 
veliko imeti, je za jokati! Jim resnico poveš, se jim za- 
meriš; ako molčiš, se njihovih grehov udeležiš, in nosiš 
take posvetne pojedune in pozemeljske kerte na svojih 
ramah u peklensko brezdno. Blagor mu, kdor se Boga 
več boji, kakor takih ljudi, ter vsakemu o pravem času 
resnico pov8, naj si bo prijetno .ali neprijetno. Najhujše 
takim na pekel merzi, od katerega čuti ne morejo, 
rekoč, da je peklensko terpljenje goli strah za stare ba- 
bele; za modre ljudi, kakor so oni, pekla nij. Taki sle- 
parji Kristusa na laž postavljajo, in se tolažijo, da pekel 
ne gori; morebiti zato ne, ker oni tega ne verjejo; pa 
njihova gerda nevera pekla ne pogasi; njihov smeh in 
serd nad ostrimi pridigarji jim peklenskih vrat ne zapre. 
Tudi mariborski posvetni modrijani so hoteli verlega ka- 
- plana Čepeta tožiti, ker so jim peklensko terpljenje prav 
živo in žerko popisali. Pa dober pastir ne. porajta takega 
kavkanja, in se tolaži z vzgledom svojega božjega Mojstra, | 
- kateremu se je ravno taka, in še veliko hujša godila, 
Naj si ravno razberzdani posvetnjaki zvestega oznanovalca 
božjih sodbij černijo in zamečujejo., jih pa pravični kri- 
stijani ljubijo in za toliko bolje obrajtajo. Tudi serčnega 
učenika Čepeta so hvalili, in še hvaležno jih pomnijo 
učenci in učenke, katerim so modri in razsvetljeni du- 
hovski oča bili. | 
| Jarenina je ena najstarejih in najznamenitniših 
duhovnij u Slovenskih goricah med Muroj in Dravoj, 

uro hoda od Maribora. Pravijo, da sta sveta brata Ciril 
in Metodij, apostola Slovanov, na svojem potu u Rim 
u devetem stoletju pred jezer leti u Jarenini službo božjo 
obhajala, in Slovence učila. Ta imenitna, toda ne bogata 
župnija je l. 1835 svojega pastirja Fr. Goloba izgu- 
bila, ki so jo zapustivši k svetemu Petru pod Maribo- 
rom se preselili. 'Toti duhovniji so mladega gospoda 
Franca Čepeja za namestnika postavili, u kratkem pa 
tudi za župnika poterdili, naj bi ravno tam svoje pa- 
stirstvo slavno opravljali, kder so začeli u šolo hoditi. 
Kratko potem so jim pa tudi dekanijo l. 1836 zaupali, 
naj bi se mlademu služabniku svete eirkve Jezusove be- 
sede dopolnile: Blagor tebi, dobri in zvesti hlapec; 
ker si bil u malem zvest, hočem te čez veliko postaviti." 

Vsaka služba .je pa božji dar; Bog jo človeku iz- 
roči, ter mu s službo tudi potrebno pomoč dodeli, naj 
bi svoje dolžnosti zvesto dopolnil, in prav veliko dobrega 
storil, kakti zvesti hišnik Gospodov. Prav je, se 
visoke službe veseliti, in za njo Boga hvaliti, pa tudi na 
odgovor pripravljati se, je potreba; zakaj če rastejo dari, 
veli sv. Gregor, raste tudi od darov račun. Velika sle- 
parija človeškega serca je, se za imenitne službe in 
visoke stanove poganjati, in ne terpeti, da bi kdo više 
od nas počasten in povekšan bil; na višo stopinjo ko 
stopiš, u večo nevarnost se podaš in globeje boš pal, če 
varno ne hodiš in se padca ne varuješ. Znamenje na- 
pačnega serca je častilakomni, pogosti govor: Ovi ali 


uni mojih verstnikov je že dekan, korar ali škof, kaj sem 


pa jaz! Boga zahvali za to, kar si, in pa zvesto dolž- 
nosti svoje dopolnuj; pač je lepše in boljše u malem 
verl, kakor u visokem stanu slab namestnik božji biti. 
Bog plačuje po zvestobi, ne po stanu. Prav po hudičevo 
pa je, drugim z obreko in lažjo pot zastopati, ali celo 
podlezovati. Rad se takim pregovor dopolni, ki pravi: 
Kdor drugim jamo koplje, sam va-njo pade. Lehko je 

tudi mlademu dekanu Čepeju marsikdo zavidal, da so u 
tako kratkih letih toliko častito službo dosegli; pa mladi 
dekan so tudi pokazali, da so te časti vredni in za tako 
službo sposobni bili. Njihova pohlevnost in ponižnost ste 
jih varno na visoki stopnji podperali, in prijaznost jim 
je nasprotnikov serca prikupila; prebrisana, dobro učena 
glava jim je poštovanje in čast pri gosposki, njihovo 
žlahno serce pa zaupanje pri podložnih zadobilo. Viši so 
se veselili, podložni pa srečnih se šteli, imeti verlega 
župnika in previdnega. dekana, kakor lepa doba njihove 

26letne službe očitno kaže. | 
| V sak stan ima svoje dolžnosti, svoje težave 
in tolažbe; viši ko je stan, veče so tudi njegove dolž- 
nosti. Hoče kmetič po svojem stanu pošteno živeti, 
mora moliti in pa delati; hoče dušni pastir, 
poterjen župnik, svojo službo dobro opravljati, mora biti 
verl učenik, pobožen mašnik, usmiljen srednik 
med Bogom in ljudstvom, pa tudi skerben hišni go- 
spodar. Vsega tega so nam rajni Franc Čepe lep 
vzgled; in pred vsem drugim verl učenik. Besedo božjo 
oznanovati, bilo je njihovo veselje; beseda njihova bila 
je mila, pa tudi ostra za potrebo. Podučevali so nevedne ' 
pa tudi hudobne; so svarili in povzdigali kakti tromba 
svoj glas, kadar se je pohujšanje po duhovniji začelo. 
Se je izvedelo, da je kdo njihovih župljanov česar ne- 
spodobnega storil ali govoril, so ga naravnost k sebi 
poklicali in na pričo posvarili. So pa tudi poštenih, ve- 
ljavnih možev radi povabili, naj bi se ž njimi posveto- 
vali za korist srenje in domovine. Kar je redko po svetu, 
se še u Jarenini najde, posebno zaupanje do svojega 
pastirja prav po domače, ako so ravno Jareninčani pre- 
brisane glave in večidel premožni ljudje. — Domača 
šola bila je očesce njihove skerbi in previdnosti, ter so 
si vse prizadevali, naj bi dobo slovela, ne le po nauku, . 
temveč po lepi kerščanski obnoši. Gostokrat so u šolo 

pogledali, poprašali, kako se deca učijo, poizvedovali, 
kako se vedejo na potu, kako doma; so pohvalili pridne, 
pa tudi malopridne pokregali ; so pa tudi posvarili stariše, 
če nijso otrok pridno u šolo pošiljali, in jih slabo redili; 
dobro so namreč vedeli, da iz dobre šole prirastejo boljši 
— iž slabe šole pa slabši časi, kajti so časi ravno taki, 
kakoršni so ljudje. Šoleem kako nedolžno veselje nare- 
diti, bila je njihova radost, bodi o pervem svetem ob- 
hajilu, ali na sv. Alojzija dan. Radi so imeli, ako so stariši 
in srenjski župani se radovali s svojimi otroci; ljubo 
jim je bilo čedno popevanje mladih ljudij, merzelo pa 
na vsako potuhnjeno spako. Stokrat bolje nobena, kakor 
pa slaba šola, u kateri se otrok še prav sedeti ne nauči; 
iz slabih šol imamo toliko postopačev, in večidel slabih 
ljudij. Kdor serca mladih ljudij u svojih rokah ima, on 
lehko za boljšo prihodnost skerbi, kakor rajni jareninski 
dekan; njihove lepe nauke in čedna napravila bodo še 
prihodnji rodovi pomnili. — Največa žalost je za njih 
poslednja leta bila, ako nijso zavoljo bolehnosti pridigo- 
vati mogli. ,Kako rad bi pač besedo božjo oznanoval, 
so večkrat djali, če bi mi Bog ljubo zdravje dal." — 

Dober dušni pastir pa ne skerbi samo za božjo 
besedo, on tudi vsejano seme skerbno poliva, ogreva in 
pleje, ter svojim vernim kot delivec božjih skriv- 
nostij svete zakramente vredno deli; brez mi- 
losti božje bilo bi kerščansko podučevanje setev brez deža, 
kar sv. Paul poterduje, rekoč: ,Nič nij, kateri sadi, 
nič nij, kateri poliva, ampak le Bogje, ka- 
teri rast daja". Prav lepo piše o tem tudi pobožni 
Tomaž Kempčan, rekoč: ,Imam sveto pismo tolažilo in 
življenja kazalo; in verh vsega tega še, o Bog, tvoje 
presveto "Telo, posebno zdravilo in pribežališče. Dveh 
rečij mi je namreč u tem življenju najbolj potreba, brez 
katerih bi mi bilo to revno življenje nepreterpljivo. U 


felesni ječi zapertemu spoznam, da mi je dveh rečij 
Slomšek ILI. | 24 

sosebno potreba, jedi namreč, in pa luči. 'Toraj si mi 
slabemu svoje sveto Telo zapustil, ki poživlja mojo dušo 
in moje telo, in mojim nogam sveti tvoja beseda. Brez 
teh dveh rečij ne morem prav živeti, ker je, o moj Bog, 
tvoja beseda moji duši luč, in tvoj zakrament kruh živ- 
ljenja. Te dve reči ste tako rekoč dve mizi u sveti cir- 
 kveni zakladnici postavljeni. Perva je miza sv. altarja, 
na kateri je sveti kruh, to je, tvoje presveto Telo.; druga 
pa je miza božjih zapovedij, na kateri je sv. nauk, ki 
pravo vero uči." Hoja za Krist. knjiga IV. 4. — Te dve 
sveti mizi: pridižnico in pa altar so rajni dekan Čepe 
svojim vernim skerbno pogrinjali, učili na leci, in u: spo- 
vednici, pa tudi vabili svoje verne ovčice k sveti mizi 
božji, na pogosto, vredno sveto obhajilo. 

Koliko ena ali druga duhovnija pred Bogom in u 
pričo svete cirkve velja, se lehko po mizi božji spozna, 
kako jo o svetkih župljani obiskujejo. Je o dnevih Gospo- 
dovih krog spovednic veliko ljudij, in pri obhajilu lepa. 
množica gostov, naj ti to lepo znamenje bo, da je du- 
hovnija poštena, da vera po župniji živi, in ima čreda 
skerbne dušne pastirje. Ako pa zjutraj pred svetim opra- 
vilom prazno spovednico vidiš, božjo mizo po sveti maši 
zapuščeno, kerčme pa polne, in srečaš po večernicah 
veliko pijanih ljudij, svest si bodi, da je po taki duhov- 
niji veliko razuzdanih, zastaranih grešnikov, vinograd 
Gospodov s ternjem in srobotjem zaraščen, ki se težko 
obdelati in poboljšati da. Takim zapuščenim občinam je 
svetih bratovščin in pobožnih družbij sosebno 
potreba, ki so žlahne živice vsake kerščanske duhovnije. 
Tudi rajni Čepe so skerbeli, naj bi pobožnost u sereu 
njihovih ovčie prav lepo cvetela, in so u ta namen bra- 
tovščini presvetega serca Jezusovega in prečistega Ma- 
rijinega serca postavili, in posebno mladini priporočali, 
kajti so pobožni mladenči in deklice najlepši. kinč du- 
hovnije. 

U jareninski starodavni cirkvi je več sto let bra- 
tovščina svetega roženkranca slovela, in je imela 
veliko dodeljenih odpustkov. 'To bratovščino so pa za 
rajnega cesarja Jožefa overgli, bratje in sestre so se 
razgubile, in veliko mladih ljudij znalo nij sv. rožen- 
kranca moliti, ter je opustilo Boga in Marijo po tej 
stari sveti katoliški navadi častiti. Kakor so pa verni 
molitev sv. roženkranca opustili, jih je zapustila tudi 
prava pobožnost; sveta vera je umirala in hudobija se 
širila tudi po Slovenskih goricah. Bogu bodi hvala, da 
je spet lepa braterna živega roženkranca u kato- 
liški cirkvi oživela, od papeža poterjena in z odpustki 
obilno nadarovana, u katero se združi 15 oseb, katerih 
vsakdo vsaki dan eno skrivnost svetega roženkranca od- 
moli, tako da vsaka taka družba, roža imenovana, vsaki 
božji dan vse tri dele roženkranca opravi Jezusu in Mariji 
u čast. Ravno to sveto, od vernih toliko ljubljeno bra- 
terno živega roženkranca so rajni Čepe tudi u Jarenini 
napravili, kder ima samo domača župnija devet in sedem- 
deset rož, to je 1185 družbanov in družban. Pač lepa 
hvala za pastirja in za ovčice!" 


Hočeš pri cirkvi službo božjo oživeti, moraš za 
lepoto hiše božje, za njeno slavo skerbeti, k čemur 
ubrane orglje in glasni zvonovi slišijo, ki božjo čast po- 
višavajo, pa tudi hvalo oznanujejo skerbnemu župniku 
in radodarnim župljanom. "Tako so omislili verli Jare- 
ninčani po skerbi svojega častitega dekana nove orglje 
leta 1836, ki imajo 14 spremenov. Ponovili in pozlatili 
so leta 1841. altarje, in kupili leta 1845. veliki, 33 cen- 
tov in 85 funtov težki zvon, da nij blizu takega, ki božjo 
hvalo po Slovenskih goricah glasno poje, in oznanuje 
dobrotnikov čast. Naj bi se nekervava daritev svete maše 
spodobno in častito obhajala, so skerbeli za čedno cir- 


% Beri Drobtince leta 1861, stran 87—99, 

kveno perilo in za lepe mašne plašče, ter jim nij. bilo 
nikoli predrago, kar je slišalo za božjo čast in pa za 
slavo svoje ljube jareninske cirkve. Bila je skerbnemu 
poglavarju te imenitne stare cirkve zlata beseda kralja 
Davida na sereu, katero je u svojem lepem psalmu iz- 
rekel, in ki zasluži, naj bi se na vsake eirkvene dveri 
napisala , rekoč: ,Gospod! jaz ljubim lepoto 
tvoje hiše, in kraj, u kojem tvoje veličastvo 
prebiva", Ps. 25, 8. 

Skerbnemu pastirju pa nij zadosti samo lepo na- 
kinčana cirkev in slovesna služba božja, on tudi skerbi, 
da verni dobro razumejo svete obrede, katere obhajajo, 
posebno pa nekervavo daritev svete maše, kije solnee 
svete katoliške eirkve in jedro vseh katoliških obredov. 
Kakor sveta mati katoliška cirkev želi, in u tridentin- 
skem zboru dušnim pastirjem za vsako leto naroča, .so 
častiti dekan Franc Čepe z velikim veseljem sveto mašo 
pri službi božji očividno razlagali, kakor jo ,sv. opra- 
vilo za lavantinsko škofijo" razlaga. Od viso- 
kosti in bogastva milosti božje u tej presveti daritvi 
ginjeni, so se rajni gostokrat posolzili. In ravno to raz- 
laganje svete maše, bila je njihova poslednja pridiga; 
nijso pozneje več na pridižnico mogli. Serce jih je bo- 
lelo in izdihovali so boleni na postelji, kadar nijso svete 
maše služiti mogli, s pobožnim Davidom, rekoč: ,Kako 
ljubljeno mije tvoje prebivališče, o Gospod! 
Moja duša hrepeni in koperni po hiši Gospo- 
dovi. Moje serce in mojo meso se veseli u 
živem Bogu. Vrabelj si najde hišo, in ger- 
lica svoje gnjezdo, kder izvali svoje mla- 
diče; jaz pa imam tvoje altarje, Gospod 
vojskinih trum, moj kralj in moj Bog! Bla- 
gor jim, kateri prebivajo u tvoji hiši, o Go- 
spod! na vse veke te bodo hvalili. Psalm 
83. 2. sl, | | 

Skerbni oča svojih duhovskih otr6k so čutili sveto 
dolžnost za svoje verne vsaki dan Bogu darovati s kadil- 
nico molitve, kakti nekdaj Aron med Bogom in pregrešnim 
- rodom stati, tolažiti jezo božjo in odvračati zaslužene 
šibe. Ta sveta služba sprave ljudijzžaljenim 
Bogom je najimenitnejša in najvažnejša za vsakega po- 
svečenega mašnika, po kateri je našemu usmiljenemu 
Jezusu, božjemu sredniku, najbolj podoben. Blagor čredi, 
ki pobožne mašnike ima, ki za svoje verne molijo in 
darujejo, živijo in umerjejo, kakor rajni Čepe za svoje 
Jareninčane. 

Duhovski pastir; ki bi le z besedo, ne pa tudi z 
lepim vzgledom učil, bil bi pač slab učenik. Duhov- 
ski hram je oko cele občine, na katero se vsi ozirajo, 
ima tudi župljanom biti svetla luč vsake čednosti, in 
njeni hišni gospodar ali župnik živ vzgled kerščanskega 
hišnika, kakor so častiti Čepe u resnici bili. Perva skerb 
jim je bila za dobro, pošteno družino, ki ne bi le pridno 
delala, temveč tudi zvesto Bogu služila, kajti družinče, 
katero se Boga ne boji, tudi gospodarju ne bo zvesto. 
Dajali so svojim poslom pravico, pa jih razvajali nijso; 
razvajena družina je sebi in drugim težava; težko drugo 
službo dobi, še teže u svoji službi obstoji, in le prehitro 
za beraško palico prime; se pa beraška palica slabemu 
družinčetu u roki ogreje, je več ne spusti. Modri in 
pravični Čepe nijso pozabili, kaj sv. Paul duhovskim 
pastirjem pravi: ,Ako kdo u svoji hiši gospoda- 
riti ne zna, kako bo skerbel za hišo božjo?" 
Vse je moralo biti pri njih u pravem čednem redu, vsaka 
stvar na svojem kraju, najbolj pa domači ljudje. Svojim 
poslom nijso bili silen gospodar, marveč dobrotljiv oča, 
ter so vedeli, da dokler hlapec ali dekla pod njihovo 
streho živi, njuna časna in večna sreča na njihovi vesti 
leži, in da hoče Bog duše domačih iz rok gospodarjevih 
terjati. 

Perva skerb je pobožnemu Čepeju bila za do mačo 
službo božjo; molitev je vsake kerščanske hiše naj- 
boljša varhinja in najzvestejša prijatelica, ki grehu in 
gladu vrata zapera. Pred jedjo in po jedi so hlapci in 
— dekle vselaj na glas molili; molili pa tudi vsaki večer 
sv. roženkrane.  Zvesto so gledali na to, da je družina 
pridno k službi božji hodila, naj bi se njihovim doma- 
činom ne dopolnila resnica žalostnega pregovora: ,Bliže 
cirkve, bliže pekla%  Opominjali so svoje domače, 
naj gostokrat k spovedi in k božji mizi grejo, pa tudi u 
pobožno bratovščino stopijo; zakaj dobro so vedeli, da 
družina gospodarju nikdar u škodo ne bo, ki za nebesa 
skerbi; komur pa nij za lastno dušo mar, komu bo 
zvesto služil, kakor hudemu? Nij jih grozilo po noči. 
ustati in pogledati, jeli so hlapei doma, kajti so dobro . 
znali, da so družinski grehi tudi gospodarjevi grehi, če 
jih ne zabranjuje, kadar bi lehko. Besede sv. Paula so 
gospodarjem in gospodinjam gostokrat na serce polagali, 
so jih tudi u pričo živo opominjali: ,Kdor za svoje, 
zlasti za domače ne skerbi, je vero zatajil, 
in je hujši od nevernika". fSlabega hlapea, raz- 
uzdane dekle nijso u svoji službi terpeli, -dobro vedoči, 
da je bolje, ako na tistem mestu pri hiši kamen leži, 
kder bi hudobno družinče sedelo in pohujšanje delalo, 
ne le domačim, temveč celi župniji, ki na duhovnikove 
ljudi pazi. Imeli so pa tudi pošteno družino, ki jim je 
bila ne le u pomoč, ampak tudi u veselje in čast. 

Priden gospodar se spozna po stanu, po živini, na 
polju in vinogradih; on skerbi, da svojim nastopnikom 
česar ne zapravi, kar je od svojih prednikov prejel, in 
si po svoji moči prizadeva, posestvo u boljem stanu za- 
pustiti, kakor ga je prevzel, kakti zvesti hišnik Gospodov, 
Rajni Čepe so ravno teh mislij bili in kakor dobri go- 
spodar za stanovje jareninske duhovnije tako hvalevredno 
skerbeli, da malo takih. Zapuščen župni hram so po- 

pravili, hleve postavili, in posebno gorice tako dobro 
obdelali, da so bili sosedom u vzgled. Ker je u Sloven- 
skih goricah ljubo vince najžlahneji pridelek, pa tudi 
duhovnom najboljši prihodek, so posebno skerb imeli, 
kakor u spomladi tersje modro obdelati, tudi u jeseni 
previdno obrati in pospraviti, u kleti pa čediti in u le- 
pem redu vina ohranjevati. So pa tudi vselaj dobro kap- 
ljico imeli, ter so pri kupcih dobro sloveli, pa tudi drago 
prodali. Je bila dobra tergatev ali branje, so se radi z 
ljudmi veselili, so pri njih bili in jih k veselju nagibali, 
naj bi bili Bogu hvaležni, ki tako po očetovsko za Slo- 
vence skerbi, ter jim tako žlahnega vinca daja, da ga 
pridejo Korošci in gornji Štajarci kupovat. Jih je pa 
. kakošna nesreča pri živini zadela, brez katere nobena 
hiša nij, in so domači žalovali, so rajni Čepe djali, kakor 
poterpežljivi Job: ,,Bog je dal, Bog je vzel; naj bode" 
hvaljeno njegovo ime". Vse posvetno nij toliko vredno, 
da bi eno solzo za tisto prelili. 

Kakor gospodarnost, je tudi gostoljubnost du- 
hovnemu lepa in potrebna lastnost, katero tudi sv. apo- 
stol Paul priporoča. (Rom. 12, 13. — Hebr. 13, 2. — 
I. Tim. 3, 2. — Tit. I, 8.) Radi so imeli, da so jih 
sosedje obiskovali, pri njih obedovali, in se pošteno med 
seboj veselili. Če dolgo časa nij bilo nobenega, so se 
svojim gospodom kaplanom potoževali, rekoč:  ,Kaj je 
le, da tako dolgo nobeden gospod ne pride? So nas celo 
pozabili?" Pa so tudi sami radi u sosesko hodili, in z 
mejaši cirkvene, kakor poštene posvetne slovesnosti ob- 
hajali; saj je taka navada posebno Slovencev lepa last- 
nost. Pa ne le samo sosedni duhovski gospodje, obiskovali 
so jih radi tudi knezoškofje, kakor nepozabljivi rajni 
koman Boštjan; prečastiti Marija Otokar so se 
jim radi oglasili, ker je bila u Jarenini lepa postrežba 
brez vsake potrate, vse prav čedno in u lepem redu, da 
Je bilo veselje k hiši priti. Pa tudi deželski gospodje so 

jih veliko obrajtali in pri njih obedovali, naj so bili po- 
vabljeni, ali na opravila poslani. Bilo je rajnemu Čepeju 
veselje, tudi svoje poštene može, cirkvene ključarje in 
srenjske župane pogostiti in se prijazno pogovoriti o po- 
trebnih srenjskih rečeh. Prav po domače so med njimi 
sedeli, in tudi svoje župljane u časti imeli, kakor so za- 
služili, in ravno gostoljubnost bila je mati lepe zastop- 
nosti cele jareninske duhovnije, da se je lehko toliko 
— lepega počelo in doveršilo brez vseh zdražb in dolgočasnih 
komisijonov. Pozabili nijso duhovski oča tudi ubogih, 
posebno zapuščenih bolenikov, ter so jih radi obiskovali 
in jim pomagali, radi dajali ubogaime; pa cestnih be- 
račev nijso terpeli, ki Bogu zlati čas, drugim potrebnim 
ubožeem pa darove kradejo. Takim postopačem da- 
rovati, se pravi lenobo rediti, in jo hudobiji u šolo 
pošiljati. 'Taki potepeni berači so sedanjemu človeške- 
mu društvu, kar so stenice u hiši; gorje ljudem, ako jih 
zmagajo. | 
Koliko so verli dekan Čepe pri duhovski in dežel- 
ski viši gosposki veljali, očitno kaže terdno zaupanje, 
s katerim so jim tudi mejaško dekanijo sv. Lenartau 
oskerbovanje dvakrat izročili, katero so pervokrat celih 
16 let, drugo pot pa 4 mesce u skerbi imeli, Koliko 
truda so si Čepe u toliko obširni službi užili, lehko vsak 
v6, kdor blatne in težavne pote po Slovenskih goricah 
pozna; pa nij jim bilo predaleč, ne prehuda steza, kadar 
je bilo kaj za blagor svete cirkve in pa dežele slovenske 
storiti. Bili so rajni dekan pravi oča ljubega miru; 
in če je bila kaka pravda med duhovniki ali šolskimi 
učeniki skleniti, ali kakošen razpor med župniki in žup- 
ljani poravnati, so obče poštovanega jareninskega dekana 
poslali. Skoz svojo prijaznost, bistroumnost in pohlevnost 
so razkačene ljudi pomirili in pospravili. Je bilo pa po- 
treba se za kako cirkveno pravico ponositi, so znali po- 
gumni dekan, kakti škofov pooblastenec, tudi mogočno 

na noge stopiti in slabovoljne nasprotnike hrabro pre- 
magati, kar nam ta-le prigodba svedoči. 

U slovenskih goricah na veselem homeu ali griču 
stoji Nemcem in Slovencem dobro slovna romarska cir- 
kev in božja pot presvete Trojice s samostanom 
nekdanjih menihov Auguštinarjev. Prečastiti knezoškof 
sekovski Otmar so sklenili zapuščeni samostan, cirkev 
in župni dom presvete Trojice častitim Frančiška- 
nom izročiti, naj bi na božjem potu več spovednikov 
bilo, ki bi romarjem vsikdar lehko postregli. Sovražni 
posvetnjaki, katerih tudi Slovenci, žalibog, preveliko med 
seboj imajo, so Trojičane tako gerdo podpihovali, da so 
se Frančiškanov branili in odloki viši duhovske in de- 
želske gosposke zel6 zoperstavljali, kar je škofijstvo močno 
žalilo. To upiranje poravnati in nadražene Trojičane lepo 
pomiriti, so rajnega jareninskega dekana poslali, ki so 
bili namestni dekan tudi črez sveto Trojico. Podšuntani 
teržani in tudi več drugih zapeljanih župljanov zatruši 
nad škofovskim poslancem, rekoč, da menihov k sveti 
Trojici nečejo. , Kaj pa hočete", jih dekan možko pri- 
mejo, ,ali častite očete Frančiškane, ali pa nobene žup- 
nije; le teh dveh eno sem od vas izvedet poslan", Ta 
resna beseda je bila zadosti, zapeljane ljudi pomodriti in 
na pravo pot zaverniti, Radi so častivredne očete spre- 
jeli, in so jih prav veseli, — Tako se človek gostokrat 
u zmoti svoje lastne sreče brani, in hvali pozneje Boga, . 
da mu prijatela pošlje, ki mu pravo srečo pokaže in mu 
jo pripelje, kakor rajni dekan Čepe — daj jim Bog 
dobro! — Samostan svete Trojice se je spet pomladil, 
čirkev polepšala in pospešila slavna božja pot, da je 
veselje. | 

Kdor svojo domovino u resnici ljubi, se ne sra- 
muje svojega rodu, ne jezika maternega, ki 
domače kraje po domače oživlja in poveseljuje. MBrez 
jezika in naroda bila bi še toliko rajska dežela žalostna 

puščava. Pravi, živi domoljub skerbi za slavo svojega 
rodu in jezika, kakor skerbi ženin za lepoto in čast svoje 


drage neveste, da je nikdo ne zasramuje, ob poštenje ne : 


deva, in ne oskrunjeva, temveč po vrednosti poštuje in 
obrajta. 'To so tudi rajni Čepe storili; ljubili so svoje 
ljudstvo, skerbeli za njegovo omiko, so bili prijatel mi- 
lega slovenskega petja, kakor vseh domačih obredov in 
poštenih šeg. — Na meji med Nemci in Slovenci imajo 
stariši navado svoje dečke, cel6 dekline med Nemee 
pošiljati, naj bi se nemške besede lotili. Želja po 
nemški besedi nij sama na sebi graje vredna; človek 
toliko ljudij velja, kolikor jezikov zna. Blizu Nemčije 
nam je gotovo tudi nemške besede potreba; za tega del 
se tudi deca u šoli zraven slovenščine tudi za potrebo 
nemškega jezika učijo. Ako pa misliš, da šola za druge 
nauke nij, kakor za nemščino, se močno motiš. Dokler 
otrok u domačem jeziku dobro vajen nij, se nemškega 
težko uči in hitro pozabi, ne zna nemščine in ne slo- 
venščine; takemu je šola izgubljena in potraten otroških 
let zlati čas. Se hočeš tega prepričati, uprašaj možč, 
kateri so u take nemškutarske šole hodili; izmed sto 
takih šolarjev u 25 letih težko jih pet svoje ime pod- 
piše, nekoliko nemških besed govori, nemškega pisma 
pa ne razume, še manj pa slovenskega, katerega se nij 
učil. Ne bilo bi toraj očetu zameriti, ako svojega sina 
med Nemce pošlje, naj bi se nemščine bolj privadil; pa 
kaj pomaga mladenču nemška beseda, ako pa kerščanski 
nauk pozabi — kaj deklini nemškutarija, ako pa svojo 
nedolžnost izgubi! Na Nemškem mladi Slovenci in Slo- 
venke ne razumejo pridig, ne kerščanskega nauka, še 
spovedati se priložnosti ne najdejo; priložnost pohujšanja 
pa ne počiva, in angel nedolžnosti jih prej zapusti, ka- 
kor se jih prime nemška beseda. Na Koroškem mnogo- 
krat taki nemškoželci celo med krivoverce u službo 

skerbnemu pastirju žalost napravljala? Jeli nijso hvale- 
vredni mašniki, kateri se takemu početju ustavljajo? 
Tudi rajni častiti Čepe so velikokrat svoje Jarenince 
svarili in opominjali, svojih otrok na Nemško ne poši- 
ljati, kder le prelehko in prehitro Boga in svoje duše 
pozabijo, ter u časno in večno nesrečo padejo. ,Kaj pa 
človeku pomaga, naj si ves svet pridobi, na 
svoji duši pa škodo terpi?% Jeli ga bode nemška 
beseda izveličala? 

Čudno je, in bi rekel ne brez krivice, da se po 
Slovenskem ne le u velikih mestih, ampak tudi u manj- 
ših, kder je komaj kakih dvajset ljudij, ki slovenskega 
ne razumejo, po nemški pridiguje; u nemškem Gradcu 
pa, kder po jezero Slovencev biva, nij ne ene slovenske 
pridige. Slovencev nij sram poslušati nemškega pod- 
učenja, da ga le na pol razumejo; Nemci se pa hitro 
božji besedi odmeknejo in celo iz cirkve gredo, rekoč, 
da slovenske pridige ne razumejo, čeravno leta in leta 
na Slovenskem živijo, in si po slovenski dobro pomagati 
znajo, kakor bi slovenska pridiga le za proste ljudi bila, 
Ravno tako se tudi u uradnijah in pisarnicah godi, da 
na slovenski zemlji slabo ali pa celo ne opraviš, če nem- 
ški ne govoriš, ali pa tolmača s seboj ne vzameš. Nij se 
čuditi, da naši kmetje pravijo, slovenski jezik le doma 
in pa na potu k gosposki velja; pri gosposki mora nem- 
ška beseda biti; in če kdo gosposko suknjo nosi, se ima 
le po nemški nagovoriti. Tako se nam materni jezik za- 
sramuje in tepta, ne le od Nemcev, marveč od slepih 
Slovencev, ki ne vejo, kako krivico svoji narodnosti činijo. 
Materni jezik je pervi božji dar, u katerem 
pregovorimo, in za njega nam ima biti pred vsemi dru- 
gimi jeziki mar, da ga častimo, likamo in po slovenski 
radi govorimo, prepevamo in se u njem veselimo. Zato 
so se rajni jareninski dekan tudi z velikaši svoje 
duhovnije vsikdar le po slovenski pogovar- 

jali, naj si ravno večidel vsi jareninski gospodarji nem- 
ško besedo znajo; in če jih je tudi kdo kmetov po nemški 
nagovoril, so mu le po slovenski odgovorili, in s tem 
pokazali, da imajo besedo materno u časti. Naj bi vsi 
slovenski duhovniki in uradniki to lepo ravnilo zapomnili, 
pošnemali; u kratkem bi slovenščina u časti bila; kdor 
pa svojega blaga ne obrajta, ga hitro in spod nič proda. 

Kdor svoje časti preželjno ne išče, temveč za božjo 
čast skerbi, in pa svoje dolžnosti zvesto dopolnuje, njega 
najde zaslužena čast, kakor je došla častitemu Čepeju. 
Njihova ljubezniva prijaznost, bistroumnost in u službi 
natančna redovnost jih je viši gosposki tako prikupila, 
da so jih knezoškof Otmar l. 1851 za častnega korarja 
sekovske stolne cirkve povzdignili in svitli cesar po- 
terdili, katera čast je redka po Slovenskem bila. Kakor 
pa moder mož za posvetno častjo ne leta, tako se tudi 
nobeni počastitvi omamiti ne da, ampak le možko in 
pravično ravna za hlagor svojega ljudstva, kakor so 
častni korar Čepe delali. 

Dolgodavna želja štajarskih Slovencev pod enega 
škofa priti, svojih duhovnov iz ene in ravno tiste du- 
hovšnice dobivati, omiko nadepolnega naroda povzdigati, 
je tudi iskrenega domoljuba Čepeja živo naduševala; in 
ravno oni so bili, ki so to slovensko reč podperali in 
pospeševali, da se je sedež lavantinskega škofa 
u sredo Slovencev prestavil, da se je duhov- 
šnica za ponovljeno škofijo utemeljila, in začela nova 
doba za slovenske kraje. Izvoljeni svetovalec škofove 
uradnije so prečastiti Čepe pridno konsistorijalne seje 
obiskovali, in čversto pomagali novo omejeno škofijo 
modro in pravno vladati, ter so bili močni steber du- 
hovske in zakonske sodnije. 

Kar so rajni Čepe preserčno želeli, škofijstvo u sredi 
slovenskih goric imeti, so učakali, pa tega veselja nijso 
dolgo uživali. Več let so že bolehali, in po udih jih je 

gostokrat tergalo. "Toplice so jim težave polajšale, pa 
jim protina popolnoma odpraviti nobeno zdravilo nij za- 
moglo. Za svoje zdravje so skerbeli, pa tudi voljno po- 
terpeli, kar nij bilo za preložiti, ter so spoznali, da so 
bolezni dari milosti božje, pa tudi poslanci Gospoda 
življenja in smerti, ki nam občutno pravijo: ,Oskerbi 
svojo hišo; umerl boš, in ne boš dolgo več 
gospodaril, ter boš na račun za svoje hiše- 
vanje poklican." Ovi glas so rajni Čepe dobro po- 
znali, in se skerbno na dolgo pot u večnost pripravljali, 
naj bi Gospod, kadar jih zakliče, pripravljene našel. 
Vsaka stvar, kl so jo u svoji oblasti imeli, bila je u 
lepem redu, eirkveni račun vsako leto natanko sklenjen, 
cirkvena denarnica in blagajnica za uboge je bila pri 
krajcarju dopolnjena, družina plačana in rokodelcem nij 
bilo ničesa na dolg. Tudi svoje poslednje volje nijso po- 
zabili zapisati, kako se naj njihova zapuščina modro 
oberne, da za njimi prepira in tožbe ne bo. Poslednje 
sporočilo je najlepše oznanilo možkega značaja, po ka- 
terem lehko ceno rajnih spoznaš; po zadnji volji se blago 
serce rajnega Čepeja, kot duhovnika, sveti kakor najlepša 
zvezda. | 

Modro oporoko narediti je važna pa tudi težavna 
reč. Kdor hoče pravno oporočiti, ne sme pozabiti Njega, 
ki mu je premoženje dal, ne tistih, katere mu je u 
oskerkovanje izročil; se ima spomniti svoje žlahte, če je 
potrebna, pa tudi svoje uboge duše ne sme pozabiti. 
Kdor svoji žlahti vse zavali, večidel slabo svoje premo- 
ženje oberne; žlahta se lehko smeji, po navadi debelo 
živi, pa tudi hitro zapravi, kar je rajni dolgo in težko 
pospravljal. Kdor ptujim ljudem vse zapusti, lehko svo- 
jim sorodnikom krivico stori, kateri so se obožali, ko so 
njemu pomagali. Kdor pa premoženje za občno koristne 
naprave. svoje domovine oberne, potem ko je svoje za 
potrebo, dokler je živel, oskerbel, on je zvest in pravičen 

hišnik Gospodov, kakor so bili rajni Čepe Frane, ki za- 
služijo, da se njihova oporoka očitno bere. 


Hvaljen bodi Jezus Kristus! Češčena si Marija! 


Oporoka. 
U imenu presvete nerazdeljive Trojice. 


Po moji smerti naj se z mojim zapuščenim pre- 
moženjem oberne tako-le: 

1. Moji še živi sestri Jožefi, omoženi Špesarjevi, 
kmetici pri sv. Križu, sporočam dve sto goldinarjev u 
srebru. 

2. Otrokom moje 4. januarja l. 1858 rajne sestre 
Helene, ki je na Trampušovem pri sv. Križu omožena 


bila, sporočam sto in petdeset goldinarjev srebra. 


8. Barbari Večernik, hčeri moje ranjee sestre Mice, 
Večernikove žene, ki je bila pri meni izrejena, in nij za 
svojo zvesto službo nekoliko let nobene posebne plače 


dobivala, sporočam tri sto goldinarjev srebra. 


4. Dvema gospodoma kaplanoma, ki bota ob času 
moje smerti tukaj služila, sporočam u spominek šest sre- 
bernih žlic, naj vsak tri prejme. 

5. Moji kuharici Š. Lizi, ki mi je gospodinila, naj 
se verh letne plače, ki vsako leto 32 gold. u srebru 
znaša, ako bi ji še bilo kaj na dolg, dve sto goldinarjev 
srebra odšteje. Verh tega naj se ji da omara, u katero 
svojo obleko zapera, postelj, u kateri leži, šestero perti- 
čev in dve sreberni žlici u last. 

6. Vsakemu poslu (družinčetu), ki bo o času moje 
smerti pri meni u službi, naj se verh letne plače, ki bi 
jim bila na dolg, še deset goldinarjev naverže. Vsak mo- 
jih treh vinogradnikov naj tudi dobi po deset goldinarjev, 
svoji družini u zboljšanje. 

7. Kuracijalni cirkvi sv. Križa nad Mariborom 
(moji rojstni župniji) sporočam sto goldinarjev srebra. 

8. Za petdeset svetih maš, katere se naj pervo leto 
po moji smerti, ako mogoče vsaki teden ena peta maša 
(missa cantata) u toti domači cirkvi Matere božje služi, 
naj se odšteje sto goldinarjev srebra. 

9. Za inventarske stvari, katere so pri tej duhov- 
niji obstoječe, pa razun četverih krav malo veljajo, naj 
se od mojega premoženja tri sto goldinarjev austr. velj. 
odloči. (Poglej župnijski uročivni popis 23. januarja 1835.) 

10. Vse moje bukve, kar jih je, razun takih, ki 
nijso za to, naj tukajšni župnijski bukvarnici ostanejo. 

11. Vinograd Zakravošek (na Vukovskem verhu in 
dačni srenji, nekdaj pod Hrastovsko gosposko), katerega 
sem s pomočjo več dobrotnikov od Marije Glažarce kupil, 
in ki je kakor lastina na moje ime zapisan, ima tukajšni 
duhovniji ostati, to se pravi, naj se temu župnijskemu 
posestvu ulasti, da bo vsakočasni župnik leže drugega 
kaplana imel, to se reče, njega s hrano in navadno po- 
strežbo preskerboval. 

12. Vinograd na Vukovskem verhu (kraj in dačna 
srenja Vugovski dol), poprej graščini Freideneg kakor 
gosposki podveržen, ki ga je Jožefa Sirk meni za žive 
dni u zavžitek sporočila, ima po njenem naročilu po moji 
smerti tudi začasnemu župniku jareninskemu za užitek 
ostati, — Ker je rajna sporočnica Jožefa Sirk meni oblast 
dala dolžnost dvanajsterih svetih maš, za katere ga jaz 
svoje žive dni u zavžitek imam, pomanjšati: določujem 
s tem, naj vsakočasni gospod župnik jareninski vsako 
leto u namen rečene naročnice le četiri svete maše od- 
služijo. 

13. Naj bi za jareninsko duhovnijo vsikdar serčni 
in pridni duhovniki rajši prosili, in leže izhajali, sporo- 
čam vsakateremu župniku u Jarenini (dosedanji prihodki 
te duhovnije nijso kaj dobri) svojo lastno verhovščino 


. 

Središek, na jareninskem verhu, katero sem od Jurja 
Kebriča kupil, ki se župnijskega zemljišča derži, poprej 
graščini št. Martinski podložno, jareninski župniji s to 
ustanovno zavezo, naj vsakateri tukajšni gospod župnik 
za toti užitek na obletnico moje smerti, ali če bi tisti 
dan eirkveni zakoni ne dopuščali, pervi prihodnji ne za- 
deržani dan vsako leto obletnico s postrežbo dijakona in 
poddijakona služi, verh tega pa še vsake kvatre eno 
sveto mašo, to je vsako leto četiri tihe svete maše u 
tolažbo moje uboge duše, za moje mertve 
stariše in za celo žlahto, kakor tudi za vse 
verne duše, katere so kedaj moji duhovski 
skerbi izročene bile, pa bi za del moje ne- 
skerbnosti, ali kakor si bodi za moj del ter- 
pele, opravi, in sicer u tukajšni župnijski eirkvi Ma- 
tere božje. i 
14. Moj zlati korarski križ naj se odrajta brez vsake 
plače knezoškof. sekovskemu stolnemu kapitoln, u roke 
prečast. stolnega prošta, naj ž njim obernejo, kakor radi, 
15. Vsaki mašnik, ki k pogrebu mojega trupla pride, 
na katerega vse prav ljubeznivo povabim, ki se mene 
spomnijo, in katere za pobožen spomin poprosim,. naj 
prejme tri goldinarje u srebru. | 
16. Dva gospoda kaplana se prosita, s pomočjo dveh 
cirkvenih ključarjev in tukajšnega srenjskega predstojnika 
za to skerbeti, da se u tem času, ko bode moje truplo 
u višnjevi stanici na mertvaškem odru ležalo, nobena 
nerednost ne godi, in se kaj ne razvleče. — Tiste tri. 
dni naj ubogim trideset goldinarjev razdelijo. — Na moj 
grob pred križem naj se prost spominek postavi. | 
17. Kar verh vsega tega od moje zapu- 
ščine ostane, naj se blagovoljno njih knez. 
škof. Milosti, premilemu knezoškofu lavan- 
tinskemu (sedaj u Mariboru) izroči, naj jo 
obernejo, kakor radi, ali za ustanovo bogo- 

slovja ali za semenišče dijakov, ki seu du- 
hovski stan podati hočejo. 

Slednjič so vsi moji visoki oe ei častiti 


gospodje šolski učitelji, s katerimi sem kedaj česar opra- 
viti imel — vsi moji predragi prijateli, posebno pa moji 


— ljubi župljani zavolj ljubezni Jezusove preserčno prošeni, 


naj mi dobrotljivo odpustijo — zamere jim storjene, 
kakor moje nečimernosti in zamude. Vse mi naj odpu- 
stijo, kakor tudi jaz iz serca jim odpuščam, in naj se u 
molitvi mene spomnijo. 

Hvaljen bodi naš Gospod Jezus Kristus na večne 
čase. — Češčena si Marija, mati milosti, in blagosti 
mila porodnica! — Ti sovražnika varuj me, in ob smertni 
uri sprejmi me. Amen. | 


Pri sv. Mariji u Jarenini na drugo predpepelnično 


' nedeljo, "7. februarja 1858. 


Frane Če pe, 
; častni korar, dekan in župnik. 


Tako. so rajni svoje premoženje, kakor zvesti hišnik, 
katoliški eirkvi in svoji župniji sporočili, od katerih so. 
ga z božjo pomočjo prejeli; pa tudi svoje žlahte in dru- 
žine nijso pozabili. — Jeli nij tako prav? 

Nemci nam očitajo, da smo u omiki zaostali, da 
naše šole kaj ne veljajo, da je naše ljudstvo neumno in 
nemarno. Tako očitanje nij pravično, ne resnično. Slo- 
vencev je toliko posvečenih mašnikov, da jih 
nad sto in sto po nemških krajih kerške in sekovske 
škofije služi; pa tudi po drugih austrijanskih deželah; 
veliko duhovnij bi bilo brez dušnih pastirjev, naj bi jim 
Slovenci ne pomogli. Koliko pa Nemcev mašnikov med 
Slovenci najdeš? Slovenski rojaki služijo kot uradniki 
po vseh austrijanskih kronovinah, se naučijo 
lehko in radi vsakega jezika; kako okorno se pa večidel 
nemški opravniki med nami nosijo, ter hočejo, naj bi 

za njih del vsi Slovenci nemški znali, da bi pri njih kaj 


veljali. Slovenski sinovi so na vojski hrabri vojščaki, 


in tako pogumni, da se jim sloviti vojskovodja odkrije, 
in jih vsi hvalijo, ki jih poznajo. Slovenci znajo tudi 


orati in vinsko terto obdelovati, so pridni podložni 
svitlemu cesarju, in pobožni verni kristijani: in 
ravno ta je prava pristna omika, ki ljudi časno in 
večno srečne stori. Ako so Slovenci res zaostali, so 


zaostali u tisti nemški kulturi in posvetni modrosti, ki | 


jo sv. apostol Paul imenuje pred Bogom neumnost. 
Ako smo pa Slovenci u kakih posvetnih reččh zaostali, 
so nerodne nemškutarske šole krive, u katerih 
se razun svete vere, prav za prav drugega nij slovenska 
mladina učila, kakor nekoliko nemčevati. Nemški so deca 
večidel pozabili, drugih potrebnih in koristnih rečij se 
pa nijso učili. Še le kakih trideset let se slovenski otroci 
u domačih šolah poleg nemške, in pred vsem tudi slo- 
venske besede učijo, računijo, se modrujejo in poj6, in 


polovina naših šolskih stanice je slovenskim šolcem pre- 


tesna, kar očitno priča, da slovensko ljudstvo na deželi 
slovenskih šol poželjuje, u katerih se pa tudi mladina 
za, potrebo nemške besede uči. Po vseh krajih, pri vsaki 
tretji duhovniji tožujejo, da nijmajo šolcev kamo posa- 
diti; vsaka ces. kralj. okrajna gosposka ima u svojem 
okraju po več komisijonov, šole razprostirati, ali nove 
staviti. Na ravno taki uradni opravi so tudi prečastiti 


šolski ogleda Čepe pri sv. Ilu na Goričkem naglo 


smert našli, 

Po zimi leta 1861. se je Čepeju mertvud nekoliko 
oglasil, tako da so morali več časa u postelji in u sobi 
- ostati. Zboljšalo se jim je o spomladi toliko, da so spet 
maševali, učasih pridigovali in druga svoja opravila do- 
polnjevali; in nadjali smo se, da nam hoče dobri Bog 
še veliko let dobrega gospoda ohraniti. Ali človek obrača, 
Bog pa oberne. Po letu 23. julija se predpoldnevom 


v» 

zdravi in veseli doma poslovijo, in k sv. Ilu na šolski 
komisijon odpeljajo; pa nij bilo več živih nazaj. Ko se 
z možmi zastran nove šole pogovarjajo, jim slabo pride.. 
Stopijo na prosto sapo u senco pod drevje, in se zgrudijo, 
rekoč: ,U Jarenino, u Jarenino!% Nijso se več zavedli; 
vsaka pomoč je bila zastonj; ob šestih zvečer so umerli 
na metvoudu, kakor pred dvajsetimi leti njihov oča, u 
devet in petdesetem letu svoje starosti, in u četiri in 
tridesetem letu slavne duhovske službe. 

Kakor blisk se je glas njihove smerti po vseh slo- 
venskih goricah razširil, in drugo jutro je okoli dveh 
jezer Jareninčanov in drugih sosedov svojega rajnega 
pastičja od sv. Ila u Jarenino sprevodilo, jokaje in žalo- 
vaje, kakor po svojem očetu. Na dan pogreba so po du- 
hovskih opravilih prečastiti korar Marko Glazer, 


župnik pri sv. Petru, rajnega sošolec in sosebni prijatel, o 


slovo jemali, in od prečudne božje previdnosti govorili, 
da so. se poslušatelji u solzah topili. Blizu petdeset maš- 
nikov je svojega ljubega sobrata na pokopališče spremilo, 
in pokopali so jih u grob rajnega njihovega očeta Jožefa, 
kateri so u njihovih rokah 27. aprila 1841 u 78. letu 
svoje starosti umerli, naj u kraju, kder ljubljeni oča spi, 
tudi častiti sin od svojega truda počiva. Hvaležni du- 
hovni in Jareninčani so rajnemu dobrotniku u spomin 
lepo kapelico postavili, pod katero pokojno truplo spi, 
dokler ga ne obudi k novemu življenju tromba angelska. 
Naj pa tudi ohranijo naše Drobtinice prijatela in dobrot- 
nika lepo življenje, katero je hvaležna roka popisala, 

Pazka. 'Razun ovih životopisov sestavil je Slomšek še 
celo versto sv. legend, ki se nahajajo u njegovem: ,Djanju. 
Svetnikov Božjih", Veleč. g. kanonik Kosar piše u svojem: 
,Anton Martin Šlomšek" str. 254: ,Hin neues umfangreiches 
Werk, das er ... als Bischof seinem Volke gab, war eine fiir 
die Bediirfnisse des Landvolkes berechnete ,Heiligen-Legende" 
(Življenje Svetnikov). Er entwarf selbst den Plan und die Me- 
thode der Behandlung, sehied sorgfiltig solche Legenden aus, 
welche fiir Landleute und Handwerker das meiste Interesse und 
praktische Anwendbarkeit haben konnten; bearbeitete selbst 
sehr viele Legenden, die ihn auch ohne Namens- 
unterscehrift gar sehnell als Verfasser verrathen.". 

Pa vendar nijsem mogel izvedeti, niti od samega g. Ko- 
sarja ne, katere izmed teh legend da so celotno iz Slomšekovega 
peresa; samo po pisavi in zlogu pa si jih jaz nikakor ne usojam 
določno zaznamovati, toliko manje, ker sta ona dva debela 
zvezka ,Djanja" vsa izpod Slomšekove pile. Prim. Kosar 1. c. 
nizveličana Lihard". pa naj bode tukaj dodana, ker je u Drobt. 
1. 1855 str. XV. na koncu podpisan Slomšek s polnim imenom. 

Ured. 


od K Sa 

22. Izveličana Lihard," 


ubogih mila mati, Slovenka. 
(Drobt. 1855.) | 


Na visokem skalovju košate Skerbinja, u sta- 
rem Gorotanu je o bregu dereče Drave, ki ravno iz 
Rožne doline u Podjunsko priteče, svoje dni Prosnica, 
imenitna graščina stala, u koji sta bivala Albuin knez 
in Lihard ali Hildegarda, njegova pobožna gospa. 
Bila sta visoko-žlahnega rodu, imela po Koroškej ob 
Dravi, in tudi na Štajarskem krog starega Celja mnogo 


posestva, pa tudi u zakonu petero srečnih otrok, tri sine 


in dve hčeri. Skerbno je pobožna mati svojo deco u 
strahu božjem redila, je pa tudi veselja nad otroci uča- 
kala. Najstareji sin Albuin je bil (1. 975) brišenski 
škof, hčer Hildegarda pa nuna; drugi otroci so po 
svojem gosposkem stanu tudi k svojemu kruhu prišli. 


' Živeli so drugo polovico devetega in pervo desetega sto- 


letja po Kristusu. 

Knez Albuin, kojemu tudi Paul pravijo, bil je nagle 
jeze in vroče kari. hodil po lovu in po bojih, kakor je 
bila tisto dobo takih navada; pohlevna Lihard je doma 
varovala, pridno delala in Bogu služila, pa gojila svoje 
ljube otroke. Imela je svaka; bilo mu je Pero ime, 
človeka surovega in sitnega, kateri jo je hotel ob za-. 
konsko poštenje djati; ko pa kaj opravil nij, pravični 
svakinji Lihardi smerten serd kuha, podkupi malopridno 
graščinsko kravarico, kojo za hudobnega dejanja del Dupo 


% Glej podobo na čelu Drobtinic 1. 1855, 

(Volkuljo) imenujejo, ter jo poduči, kako naj gospo knez 
' zatoži. 8 | | po ME s 
Naglo knez Albuin neko jutro k domu pridere,/in 
perva sreča kneza hudobna dekla, kojo pobara, kaj gošpa 
počne? Sumljivo Lupa globoko izdihne, in mačkinje solze 
toči, rekoč: Hočete, lehko še koga pri njih najdete ; 
naj bom kamen, če nij res". Kakor bi ustrelil, (kneza 
jeza popade, in kakor blisk se u grad zaleti, zlomj vrata 
u izbo svoje sopruge, ki je ravno s svojo hišno Rotijko 
se oblačila, in opravljala juterno molitev. ore divji 
oroslan nedolžno gospo popade, in jo skoz visoko lino iz 
grada u globočino pahne. ln ko zvesta služabnica ne- 
dolžno gospo hoče braniti, tudi Rotijo skoz okno za go- 
spoj verže. da ME 
 Nagla jeza rada hitro mine, pa hudo težko popravi, 
kojega naredi. Knez Albuin si oddehne, in huda vest 
mu serce strašno opeče. Ves žalosten po skalovju po- 
gleda, kde bi kervavo razbiti trupli ležale! pa ju ne 
najde. Bog je nedolžnima svoje angele poslal, da se nijste 
z nogo ob kamen zadele; veličastno so ji spremljali prek 
Drave na levo stran, na Kamen, kder je blažena Lihard 
svoj grad imela. Plah in potert knez po hudobno deklo 
— pošlje; pa je nij. — Kamen na mestu stoji, na katerem 
je kravo molzla,' in se (poterditi gerdo laž) zarotila. 
Prosnice na visokem skalovju se zdaj le malokaj vidi; pa- 
stirji in strelci pa še kamenito molzelo (mlezivo) na pečovju 
kažejo, in po stermini dišeče klinčeke tergajo pod re- 
kdanjim starim gradom, ki med skalovjem evet6, na 
koje ste nedolžni ženi pale, katerima je Bog življenje 
toliko čudno ohranil. m 
Blažena Lihard dojde s svojo zvesto služabnico 
Dorotejo na svojo dedščino Kamen, (lična graščina, ki 
je na visoki pečini globoko po dravinskih krajih gledala,) 
se Bogu za toliko čudno rešitev s tovaršico ponižno za- 
hvali, ter sklene vse svoje žive dni tukaj ostati, rekoč: 

» Tukaj bode moje počivališče vekomaj; tukaj hočem ne 
bivati, Bog bode udovo obilno blagoslovil." 


Poslal je Albuin po svojo nedolžno, toliko razža- 
ljeno Lihard, naj mu odpusti in se opek na Prosnico k 
njemu poverne; blažena Lihard mu pa sporoči, da mu 
je že iz serca odpustila, pa tudi sklenila na Kamenu 
ostati, in vedno Bogu služiti. Samo to ga prosi in želi, 
naj pokoro dela in Bogu zadostuje. 


Knez Albuin je na vse to toliko žaloval, da je, 
kakor se pripoveduje, od samega joka oslepel. Zaobljubil 
se je na božjo pot, in tudi lepo cirkev pozidati, naj mu 
Bog zopet ljubo luč da. Na priprošnjo blažene Lihardi 
je spet spregledal, svojo božjo pot u Oglej, u Rim in u 
Kompostelo na Španjsko h grobu sv. Jakoba, potem cel6 
u Jeruzalem srečna obhodil, obiskal svete kraje, in se 
je ves spokorjen u svojo domovino povernil, pozidal u 
Mohličah na levi strani Drave čedno cirkev sv. Paulu 
spreobernenja u čast; in ko je potem u Gospodu zaspal, 
so ga u Mohličah pokopali. 


Rajnega Albuina grob u stranskej kapeli na možki 
strani terdno zidan stoji. Na Matevževo 1816 so grob 
odperli in našli dve še celi dolgi kosti nog, nekoliko ko- 
sov perhlega lesa, romarsko palico, železno ostrogo, in 
pa polno dno černe persti, med kojoj so ležali kosci 
mertvaške glave, potrupljen čern lonec, nekaj steklenine 
in pa 30 žeblov — vsi ostanki nekdanjega mogočnega 
gospoda. . 

Blaga Lihard je veliko let dolže živela, in za svo- 
jim rajnim možem sveta opravila skerbno najemala, Še 
zdaj daja u ta spomin kamenška cirkev vsako leto mo- 
hličkej debelo svečo, katera na čeli groba rajnega 
Albuina pri božjem opravilu gori, in očito svedoči, da 
pokojni mož pobožne Lihardi tukaj počiva, kojemu je to 
večno luč oskerbeti sporočila, 

Trojno skerb je blažena Lihard kakor kerščanska 


- udova' imela; preskerbeti svoje otroke, lepo Bogu služiti 


in le njemu živeti, pa bližnjim pomagati, ter si za ne- 
besa z dobrimi deli obilno zakladov nabrati: — In kako 
zvesto je to opravljala! — Svojemu starejšemu sinu 
Albuinu, ki je duhovski stan nastopil, je sporočila svojo 
graščino na Kamenu in pa osem slovenskih kmetij, naj 
jih ima, dokler bo živel; po njegovi smerti pa naj na 
drugega brata padejo. Še neko drugo posestvo mu je 
sporočila, katero je imela blizu dveh jezer u Podjunskej 
dolini, Ravno tako je tudi ostale otroke oskerbela. 
Pozidala je u svojem gradu na Kamenu lepo cirkev 
Bogu in sv. Lovrencu u čast, ter duhovniku potrebnih 
dohodkov in pa lepo zemljišče sporočila, katero še zdaj 


kamenski župnik u prežvitek imajo. Njena graščina je 


bila vsem ubogim pribežališče. Pod gradom je utemeljila 
bolnišnico, u kateri je bolenim siromakom in popotnim 
sama stregla, jim prala in jih oblačila. Nij bilo sirote 


ne blizu ne daleč, ki bi ne bila pri bogoljubni Lihardi 


pomoči našla. Bila je usmiljena mati Slovencev, kateri 
so ob krajih Drave živeli, in tudi po svoji, smerti jih 
pozabila nij, kajti je sporočila, naj se vsako leto na dan 


njene smerti ubogim gosti nared, ki se na Kamenu pri — 


božjem opravilu snidejo. 

Moliti in premišljevati božje reči, pogosto prejemati 
svete zakramente, bilo je dušno življenje Lihardi; po 
zemlji je hodila in dobra dela za njoj, u nebesih pa je 
bilo njeno serce, ter je želela skoraj s Kristusom biti. 


Učakala je blizu 100 let starosti, in umerla okoli 1. 1024 


. ravno na sv. Agate. Na smertni postelji je sveta gospa 


svojim napovedala hndobne ljudi in pa žalostne čase, ki 
hočejo priti. , Posvetneži, je djala, bodo mehkužno živeli, 
in kadar jim lastnega premoženja dosti ne bo, se bodo 
cirkvene lastine lotili; le denar bo njih bog, krivice in 


goljufije polno njih življenje. Bog ne bo svoje svete 

cirkve zapustil, in obudil apostolske može, kateri bodo 
z besedo in dejanjem sveto vero pomladili in svetej 
cirkvi pomagali." — 'Tako je dobra mati svojim posled- 
nje nauke dala, in mirno u Gospodu zaspala; angeli so 
njeno dušo u sveti raj zanesli. Njeno'truplo so u sredi 
cirkve pred altarjem sv. Lovrenca častito pokopali, pa 
rajne dobrotnice spomin živi po Junskej dolini od roda 
do roda, in, Bog je svoje služabnice pokop z mnegiini 
čudeži počastil. 

Pobožno ustanovo rajne Lihardi so poterdili oglej- 
ski očak (patrijarh) in rimski cesar Konrad Zališki; 
rimski papež Benedikt IX. se pa to napravo s poseb- 
nimi odpustki oblagodarili, kojih se verni udeležijo, ka- 
teri na obletnico rajne Lihardi cirkev na Kamenu po- 
. božno obiščejo. U trinajstem stoletju je Albert, koroški 
viši knez, lastnik kamenskega grada, iz svojega premo- 
ženja na Kamenu dohodke za dva duhovnika pomnožil, 
naj bi u farni eirkvi, u koji truplo izveličane Lihardi 
počiva, božjo službo obhajala, vse k veči časti in hvali 
božji, njegove preblažene matere device Marije, sv. mu- 
čenika Lovrenca, in pa rajne gosp6 izveličane Lihardi. 
Ravno to je poterdil oglejski očak Bertoldi, brat višega 
kneza Alberta l. 1238 zastran slovitih čudežev, ki so 
se tisti čas u tej cirkvi godili, med katerimi je čudna 
vidna prikazen pravega telesa in kervi našega gospoda 
Jezusa Kristusa bila, ki se je na altarju u rokah maš- 
nikovih očividno upodobila. 'To sporočilo kneza Alberta 
se je pozneje med sosedna župnika sv. Vida in in pa 
sv. Kancijana razdelilo, da hodita zato ob svojem času 
na Kamen svete maše' služit, in obletnico izveličane 
Lihardi z mohliškim in pa domačim župnikom obhajat. 

Začne se obletnica na večer pred sv. Agatoj, ter 
se najpoprej večernice u čast izveličane Lihardi slovesno 
pojo, potem pa sv. opravilo za mertve odmoli. Na sv. 
Agate dan se služi zjutraj sveta maša za mertve, potem 

u čast presv. rešnega Telesa, po pridigi pa sveta maša 
u čast izveličane Lihardi. Po opravilu zapoj6 druge ve- 
černice in poslednjič iz grada kruh delijo. Pomlelo se 
je svoje dni vsako leto po 24 birnov pšenice in po 32 
birnov ovsa. Vsak kmet domače duhovnije je za vse 
svoje domače hlebič dobil, in ubogih se je po 500—600 
zbralo, katerim so kruh in denarje delili. Kolikor je 
duhovnikov došlo, so imeli obilno večerjo in kosilo na 
obletnico izveličane Hildegarde. Leta 1848 so se kmetje 
ustavili to dačo u zernju dajati, in so se u denarjih od- 
kupili; za to odkupnino se zdaj žito kupuje, in kar pri- 
manjka, domači župljani dodajo, da vsako leto po stari 
navadi u čast izveličane Lihardi obilno delitev kruhov 
imajo, katero veliko obrajtajo. | 

Rajne Lihardi sveto truplo je blizu 600 let u ka- 
menski eirkvi počivalo, verni kristijani so jo kakor svet- 
nico častili, zaupljivo njeni grob obiskovali, ter dosegali 
po njeni priprošnji mnogotero čudno pomoč. 

Pobožni viši vojvoda in poznejši cesar Ferdinand IL. 
pa njegova bogaboječa mati sta želela, naj bi se svete 
kosti izveličane Lihardi častito vzdignile, Naprosila sta 
oglejskega patrijarha, da so poslali teržaškega škofa, 
kojemu sta se kerški in gosposvetski prošt pridružila, 
svetinjo izveličane Lihardi svečavno povzdignit. Na kva- 
terno sredo (2. marca 1805) so se na Kamen podali, 
sveto mašo služili, potem litanije odmolili, in na to grob 
izveličane Lihardi odperli, ki je bil z belim kamenom: 
pokrit. Pod kamenom so našli ozidano, s peskom po- 
suto rako in u raki svete kosti u leseni škrinji. Vzdignili 
so jih, zavili u belo tenčico, nekoliko u Gradec poslali, 
kder so se u samostanu častitih nun (Klarisaric) u po- 
češčenje shranile; drugi imenitneji del svetih košic je 
pa na ponižno prošnjo Kamenčanov u domači cirkvi 
sv. Lovrenca ostal, in se še zdaj na stranskem altarju 

častijo, - | 

Kamenski grad je večkrat pogorel, pa ostanke 
izveličane Lihardi je Bog ohranil. Leta 1780 so grad 
poderli in rezano kamenje za novo zidovje na novem 
mostu in pa u Grabštajnu porabili; le cirkev, u koji 
izveličana Lihard počiva, še na skalovju u sredi rodo- 
vitih polan in košatih gozdov stoji, pa veselo u podravske 
doline in višine gleda. Pod starim zidovjem kažejo po- 
derto stanovje, u kojem je izveličana s svojimi rokami 
ubogim stregla. Visok zvonik u nebo kipi in nam res- 
nico božje besede pravi: , Svet preide in vse njegovo 
poželjenje; le kdor voljo božjo stori, ostane vekomaj". 


Popravki. 


Namestu: pešča str. 78, v. 6. od spodaj beri: pešca. 
Š Mažar ,, 132, v. 7. od zgoraj , Madžar. 
Str. 230 u drugi versti od spodaj naj se izpusti: se. 
Druge malenkosti in nedoslednosti naj si blagi čitatelji 
popravijo sami! 

